
Breve fra Bøhmen. 


Skitser fra Historie og Nutidsliv ved Xr. Johansen. 


Paa Grundlag af Udkastet til nogle Breve, som jeg skrev 
"i April og Maj Maaned under et Par Ophold i Bøhmen, 


er nærværende Skitser udarbejdede. Hvad der vedrører 


Historien, har jeg udvidet i betydelig Grad; hvad der sær- 
ligt angaar Nutidslivet har jeg kun omarbejdet lidt. Over- 
titelen har jeg beholdt dels for at angive, at mit Arbejde 
er et Lejlighedsarbejde, dels for at forklare de forskjellige 
Hentydninger til stedlige Forhold, der af og til forekommer 
i den historiske Fremstilling. Bøhmen er et interessant 
Land for hver rejsende, der har blot noget Kjendskab til 


dets Historie; ofte vil ude i Landet de' historiske Steder ; 


og de nationale Minder gribe og fængsle ham.  Hoved- 
staden Prag vil paa alle og enhver, der har aaben Sans 
for Historiens Gang og Udvikling, virke — mere end 
de fleste andre Hovedstæder — med en betagende Kraft: 
den fortæller selv Historien, saa anskuelig, saa fængslende, 
som ingen Bog kan fortælle den. " Og Historien er For- 
tællingen om, hvorledes et Folk gjennem et Aartusende 
har kæmpet en sejg Kamp for national Selvstændighed. 
Endnu er Kampen ikke endt; men hvad den vilde, er nåaaet 
påa mange Omraader. Dette spaar godt for Fremtiden. 
Landet har faaet Navnet Bøhmen (Boiehemum) efter et 
keltisk Folk, Boierne, der før Kristi Tid boede der. Paa 


»Danskeren" VI, 1 


2 


Kristi Fødsels Tid blev de overvundne af et germansk 
Folk, Markomanerne, der igjen, i det Ste eller 6te Aarh., 
maatte vige for det slaviske Folk Czekerne (Tjekkerne). 
De har givet sig selv og Landet Navn efter deres Anfører 
Czek; men desuagtet tales der stadigt om Bøhmen og 
Bøhmerne. Det er urigtigt af to Grunde at kalde Czekerne 
for Bøhmere: for det første er det altsaa ikke deres eget, 
men et andet Folks Navn, for det andet er der ogsaa 
Czeker udenfor Bøhmen f. Ex. i Måhren. I Henhold til 
almindelig Sprogbrug tillade vi os dog i det følgende at 
bruge et mere kjendt fremfor et mere rigtigt Udtryk. 
Forøvrigt er de lærde noget uenige om den czekiske 
Nationalitet. Er Czekerne et rent og ublandet slavisk Folk? 
Eller har de muligvis optaget fremmede Folkeelementer i 
sig? Tyskerne vil gjerne hævde, at deres Fædre i den første 
historiske Tid havde de Lande inde, som nu beboes af 
dem selv. Imidlertid maa de indrømme, at Slaverne bredte 
sig i en senere Tid over hele Øst-Tyskland. Tænker man 
sig en Linje draget fra Kielerfjord til Triestbugten, faar 
man nu Tyskland delt i Øst- og Vest-Tyskland, ikke videre; 
men en saadan Linje vilde ofte i de første Aarhundreder 
efter Kristus være Skillelinje mellem tyske og slaviske Folk. 
Det er om disse sidste, at Arnold og Helmold aflægge 
Beretninger i deres Slaverkrøniker; det er om dem, Svend 
Estridsen skal have fortalt Adam af Bremen saa meget. 
Hvor længe boede de Folk her, og har de ikke bidraget 
til at give de germanske Folk deres nuværende Folkepræg? 
Herom strides der. Var f. Ex. Sveverne i Nordøst-Tysk- 
land et slavisk eller et germansk Folk? Cæsar og Tacitus 
vidner, at de er Germaner, og Tyskerne er dydigt forargede 
over, at Russerne, der dog ikke har set Sveverne, tør 
mene noget andet. Foreløbigt tør man kun tro Cæsar og 
Tyskerne og for Resten være overbevist om, at Tysker og 
Slaver har boet mellem hverandre, i alt Fald Land om 
Land. Man har ikke følt sig tilfreds med det historiske 

Vidnesbyrd om Czekernes rene Nationalitet. Og det er 
ikke saa underligt. For en rejsende vil det strax være 
klart, at der er meget forskjellige Folketyper indenfor den 
Folkegruppe, der taler czekisk. Det forekom mig f. Ex., 
at Beboerne i Dalene og omkring Floderne var mere mørke 
end deres Frænder i Højlandene. Det har interesseret mig 
at se i de literære Hjælpemidler, jeg førte med hjem fra 
Bøhmen, dette baade indrømmet og begrundet, hvilket jeg 
senere skal komme tilbage til. Hovedresultatet, som den 
videnskabelige Forskning er naaet til, er: Czekerne er et 
slavisk Folk, der har optaget Rester baade af for-historiske 
og historiske Folk i sig. 

Det hedder sig i et Sagn, at en czekisk Kongedatter, 
den vise Libusia, i det 7de Aarhundrede grundlagde Staden 
Prag. Hun giftede sig med Bøhmeren Premysl; men efter 
hendes Død skal efter Sagnet den bøhmiske »Mågdekrig« 
være udbrudt. Den havde til Formaal fremdeles at hævde 
et Kvindestyre i Landet; det lykkedes i alt Fald kun en 
kort Tid; thi Fyrsteslægten Premysl var ved Styret omtr. 
fra Libusias Tid til Aar 1306. i 

Den ypperlige bøhmiske Historieskriver Palacky, Bøh- 
mens Macaulay, mener, at en tysk Indvandring i Landet 
egentlig først begyndte i 8de og Yde Aarhundrede. Karl 
den store og hans Efterfølgere gjorde flere Tog til Bøh- 
men og Ungarn, og det berettes, at paa Frankfurter-Rigs- 
dagen 822 modtog Ludvig den fromme Gaver af alle Øst- 
slaver som Obotriter, Serber, Hoheimer o. s. v. og de i 
Pannomien (bl. a. Ungarn) boende Avarer. En lignende 
Beretning -i de saakaldte Fuldenser Annaler kaster Lys 
over Bøhmernes indre Forhold. Der berettes, at 14 bøh- 
miske »Lechen« d. e. Stammefyrster Aaret 845 drog til 
Ludvig den tyskes Hof i Regensburg for sammen med 
deres Følge at lade sig døbe. Paa den Tid begyndte 
Striden mellem de czekiske Hovedfyrster i Prag og Stamme- 


fyrsterne rundt i Landet, som vilde være selvstændige. 
17 

De 14 Fyrster har efter alt at dømme snarere haft politiske 
end religiøse Motiver til Rejsen: de vilde ved frankisk 
Hjælp løsrive sig fra Prag. De af Kejser Karl opret- 
tede »Marker« grænsede til Bøhmen til liden Gavn for 
Landet. >Markerne« og Omlandene befandt sig i en 
stadig Belejringstilstand. Folkene kunde, naar det skulde 
være, udskrives til Krigstjeneste; Markgreven havde sine 
Soldater og Forposter anbragte ved alle Veje og alle 
Grænser, for at der strax kunde raabes Vagt i Gevær, 
naar der var Røre i Nærheden. Imidlertid blev Bøhmen 
dog egenlig først »skatskyldigt« Land til de tyske Kejsere 
under det saksiske Kejserhus. Det er træffende vist bl. a. 
af den tyske Historiker H. Prutz, at Slaverkampene blev en 
Skole for den tyske Nation: under de stadige Kampe blev 
der Forstaaelse mellem Adel og Gejstlighed; det tyske 
Folk lærte at samle sig; først under de saksiske Regenter 
kan der tales om en samlet tysk Nation; men hermed op- 
hører ogsaa delvis Slaverfolkenes Selvstændighed. 
Bøhmen er i sig selv en Art Naturfæstning, om hvilken 
de slaviske Folk burde have samlet sig)). Det mangler 
imidlertid paa Sammenhold. Kun under de mihriske 
Fyrster (i det 9de Aarh.), under den bøhmiske Hertug 
Bolleslav og senere under Premysl Ottokar Il. (i det 13de 
Aarh.), der grundlagde Kønigsberg ved Østersøen og herskede 
over Provinserne ned til Adriaterhavet”) saa det ud til, at 
Bøhmen skulde blive den Centralfæstning, hvorfra Slaverne 
skulde beherskes. Forøvrigt skete der noget meget vigtigt 


7) Dr. Vlach beskriver de bøhmiske Grænser saaledes: Grænse- 
skovene rundt om Landet gjorde Bøhmen til en firkantet Lejr.  Gjen- 
nem Skovene førte smalle Veje; for Enden af disse var der ved selve 
Grænsen: Landsporte, der var saaledes' byggede, at de i Krigstid 
kunde dækkes og gjøres utilgængelige ved stærke Skanser. . Selv i 
Fredstid var der Vagt ved Portene. 

?) Han blev tilbudt den tyske Kejserkrone men sagde: »Jeg vil 
hellere være en rig bøhmisk Konge end en fattig tysk Kejser.« 


- 


[9] 


under de mihriske Fyrster i det nævnte Tidsrum. Bøhmerne 
blev kristnede under Slaverapostlene Kyrillus og Methodius, 
to Brødre fra Macedonien. Den tysk-latinske Mission mel- 
lem dem vilde ikke lykkes. Ret betegnende fælder den 
mihriske Fyrste samme Dom over den, som Adam af Bremen 
refererer efter Svend Estridsen; han fortæller: »Jeg har 
ogsaa hørt af den sandfærdige danske Konge, at de slaviske 
Folk for længe siden vilde være blevne Kristne, hvis ikke 
Saksernes Fremfærd og Havesyge havde forhindret det; 
thi de tænkte mere påa at inddrive Skatter end paa at 
omvende Hedninger.« Kyrillus og Methodius var de rette 
Mænd; det var kundskabsrige og alvorlige Mænd, der 
skaffede Slaverne et Alfabet og et Skriftsprog, samtidigt 


med, at de missionerede mellem dem; intet Under, at de " 


æres den Dag i Dag som Slaverfolkets største Velgjørere; 
Kyrillus Navnedag er en Helligdag i alle Slaverlande, og 
foran begge Apostlenes Marmorstatuer i Mariekapellet i 
Teynkirken (Prag) har jeg set Bøhmerne samle sig i Alvor 
og hellig Andagt. Ved dem kom de bøhmiske Folk i 
nærmere Berøring paa en Gang med den græske Kirke og 
de sydslaviske Folk. Den Omstændighed,' at Magyarerne 
trænger sig frem og opretter et selvstændigt Rige i Ungarn, 
gjør imidlertid, at Forbindelsen bliver brudt mellem Slaverne. 
»Det er den største Ulykke, der har ramt det slaviske Folk 
gjennem Aartusender,« hemærker Palacky. »Fra Holsten 
til det græske Peloponnes bredte de slaviske Stammer sig, 
spredte og forskjellige i Skikke og Færd, men dog for- 
enede..... Bøhmen og Måhren kunde være Kjærnen, i 
hvilken der var Spirer til saavel en kristelig som en na- 
tional Udvikling. De Lande nød ved Kristendommens 
Udbredelse dér lige Begunstigelse fra Bysantz og fra Rom. 
Fra den Kjærne vilde saavel evropæisk Kultur som alvor- 
lig Kristendom have kunnet brede sig til alle slaviske Folk. 
men nu var Kjæden brudt.« 

Faren kom dog egenlig ikke fra Magyarerne, men fra 


' 

Tyskerne. Det kan ikke nægtes, at Bøhmerne selv havde 
næret Slangen ved deres Barm. Tyskere indkaldtes i 
Mængde og begunstigedes paa mange Maader. Den før 
omtalte Kong Ottokar II. gjorde f. Ex., hvad han kunde 
for at faa tyske Haandværkere. og Industridrivende til at 
nedsætte sig i de bøhmiske Byer. I visse Henseender var 
dette heldigt; men der skabtes herved et Modsætningsforhold 
mellem Borgerne, der blev uheldsvangert. Ottokars Skæbne 
er næsten i et og alt lig Valdemar Sejrs; han lærte at 
indse det farlige i det han havde vovet, og skrev efter sit 
Nederlag, og efter at han havde taget sit Rige til Lehn af 
Kejseren, til de schlesiske og mibhriske Fyrster, at »Slaverne 
maatte vogte sig for Tyskernes umættelige Graadighed og 
erindre, at Bøhmen var skikket til at være den slaviske 
Formur mod Tyskeriet«. Det gik endda nogenlunde, saa 
længe bøhmiske Regenter regerede i Landet; men efter at 
den sidste Presmylide efter en uheldig Krig med Polen var 
bleven myrdet, kom tyske Fyrsteslægter til Styret (1306). 
Selv under en saa dygtig Konge som Karl den 1. florerede 
alt, hvad der var' tysk, trods det, at han følte sig mere 
som Bøhmer end Tysker og afgjort udmærkede sig mere 
som bøhmisk Konge end som tysk Kejser (som Karl IV.). 
Han gav gode Love, udvidede og ombyggede Prag og 
grundlagde endelig (1348) Prags Universitet, der blev det 
første Universitet øst for Rhinen og nord for Alperne. 
Prag blev Centralpunktet for Nordevropas og Mellemevropas 
videnskabelige Liv; den blev maaske dermed Brændpunktet 
for den Tids højeste aandelige Rørelser — ikke blot natio- 
nale, men ogsaa religiøse. Med Universitetet var der paa 
en Maade kastet en Brand ind i Folket: den bøhmiske 
Nationalitet var stillet for meget i Skygge; den tyske havde 
første Plads i dets Høresale. Og her skulde tilmed i dette 
ny Universitet den fri videnskabelige Forskning drives. 
Hvad Under, at Gnister fra ny Ideer fængede i Forhold, 
der var saa spændte som disse. Nationale Modsætninger, 

stadigt skærpede gjennem de forløbne fem Hundredaar, var 
som Tønder til den Forargelsens Ild, der overalt hos de 
bedste i Evropa ulmede averfor den despotiske Præste- 
vælde. Snart stod hele Prag i Flammer omkring det unge 
Universitet, der var de ny Ideers Arnested. "Det begyndte 
med det nationale. Og det er en Fejltagelse, naar der 
tales om Husittismen som en hovedsagelig religiøs Be- 
vægelse. Det endte ogsaa med det nationale: i national 
Henseende kom der noget ud af Kampen — næppe nok 
derimod for Folket selv noget varigt i religiøs Henseende. 
Det begyndte med, at Bøhmerne — 1384 — trods den 
tyske Rektors Protest, i Universitetet holdt deres Forelæs- 
ninger og Øvelser, rigtignok under Vaaben, men de blev 
holdt. Hvor betegnende! Først træder Folket i Vaaben 
for selve Ordet, Modersmaalet, dernæst for Ideen, som 
Ordet bærer frem. Det var en Lykke for den, nationale 
Bevægelse, der vilde slaa et Slag for den bedste Form, 
hvorunder et Folkeliv kan udvikle sig, at den religiøse 
Bevægelse laante denne Form et rigt og frugtbart Indhold. 


Johannes Hus og Johannes Nepomuk. 

Modsætningen mellem disse to Navne angive Modsæt- 
ningen mellem det religiøse Røre i Hussittertiden og den 
religiøse Stilstand i Nutidens Bøhmen. Det er ikke Meningen 
her at fortælle Johannes Hus' Historie; jeg vil blot forsøge 
med et Par historiske Notitser som Baggrund at stille 
frem et hussittisk Kulturbillede som Modstykke til det 
Billede jeg ved at rejse omkring i Landet har faaet af det 
religiøse Liv i Nutiden. Faa eller ingen Skikkelser i 
Reformationens Historie har gjort mere Indtryk paa mig 
end den fine og ærlige Hus; jeg saa stadig hans smukke 
djærve Skikkelse, saaledes som den findes afbildet, for mig, 
. naar jeg derude paa Landet ved Landsbykroer og ved 
Gadekjær, ved Floder eller paa Broer eller Byernes Torve 

saa den uundgaaelige Nepomuk; han stod der i Sten og 
med Krucifix — uskjøn og kold som et andet Afguds- 
billede. Jeg beder undskylde Udtrykket; hermed skal de 
Katholskes religiøse Følelser ikke saares; et sligt Udtryk 
paatrænger sig Pennen overfor Hr. Nepomuk. Kun Jesu- 
iterne ved, hvad han har bedrevet, og det, som de ved, 
turde næsten, som det følgende skal vise, være Løgn alt- 
sammen. 

Paa den Tid, Kong Vaclav eller Venzelav den 4de (som 
tysk Kejser Wenzel den iste) var Konge i Bøhmen, var 
der en livlig Forbindelse mellem dette Land og England. 
Den engelske Protestants Wiklefs Skrifter blev ogsaa kjendt 
ved det bøhmiske Universitet. Den 28. Maj 1403 blev 43 
Wiklefcitiske Sætninger erklærede for kjætterske i en af 
Rektor sammenkaldt Lærerforsamling; der var flere, der 
protesterede mod Afgjørelsen, bl. a. Folk, der senere paa 
Kirkemødet i Kostniz var Hus? ivrigste Anklagere. Der 
var altsaa andre end Hus, der stillede sig kritisk over for 
Pavekirken; men Hus udtalte sig klarest og frejdigst — 
særligt mod Tidens Fordærvelse og Gejstlighedens Ud- 
svævelser, ligesom han ogsaa tidligst under Røret i Bøh- 
men begyndte at rokke ved Pavens Avtoritet!). Som Præst 
og som Universitetslærer var han i lige Grad agtet og be- 
undret; som Menneske var han elsket og æret. Erke- 
bispen i Prag satte Pris paa hans Evner og lyttede til 


7) Hus var til en Begyndelse nærmest Bodsprædikant,.og paa 
dette Omraade havde han haft værdige Forgængere. Om Prædikanten 
Waldhauser, der levede under Karl den I., hedder det, at hans Prædiken 
virkede saa mægtigt, at Prags Damer lagde deres fornemme Dragter 
til Side og gik tarveligt klædte, at Aagerkarlene lukkede deres Boder 
og gjorde Bod; det førlystelsessyge Prag sagde Verden Farvel og blev 
gudfrygtigt. Men da Waldhauser ogsaa dadlede Munkelivet i de talrige 
Klostre i Bøhmen, maatte han stille til Skrifte hos Prags Erkebisp, 
medens hans Fælle, Milic, endog maatte forsvare sig overfor Paven 
baade"i Rom og Avignon. 

hans Raad; og han var Dronningens Skriftefader. Kongen 
var vankelmodig og svag og begyndte at mægle. Han fik 
gjentagne Gange Erkebispen til at erklære, at der ingen 
Kjætterier var i Bøhmen. Men nu kom det nationale, der 
stadigt havde ligget bag, i Forgrunden. Kong Wenzelav 
bevægedes til at indrømme den bøhmiske Nation større 
Magt og Indflydelse over Universitetet; dette vilde Tyskerne 
ikke taale; Nøgler og Universitetssegl maatte med Magt 
fratages den tyske Rektor, og de tyske Lærere og Stu- 
denter — der siges 4—5000 i Tallet — forlod Prag for 
at stifte Universiteter i Tyskland (1409). Prager-Universi- 
tetet blev ikke længere den berømte tyske, men derimod 
den nationale bøhmiske Højskole. 

Slag paa Slag leveredes der nu; der æggedes og truedes 
fra begge Sider. Ved sin Holdning overfor et Pavevalg 
var Erkebispen kommen i en skæv Stilling. Dette kom 
til at gaa ud over Protestanterne. Han fordrede at alle 
Wiklefs Skrifter skulde udleveres, og 200 af dennes Bøger 
bleve brændte; det hedder sig, at Hus var saa 'føjelig at 
udlevere alle sine. Kongen bød imidlertid Bispen Trods, 
og da Bispen svarede med en Banstraale og afsatte et Par 
Præster, tabte Hus Taalmodigheden og erklærede, at Bispen 
var meget uheldig; thi de dovne og uduelige Præster lod 
han sidde i Embederne, men de dygtige og nidkjære af- 
satte han. Imidlertid gik det løs med Underhandlinger og 
Disputatser; men under alt dette døde Erkebispen. 

Da indtræffer noget nyt: det samme som ved lignende 
Lejligheder andet Steds fik Bægeret til at iude over: 
Afladskræmmerne viste sig. 

Paven vilde bekrige en oprørsk Majestæt, og i den 
Anledning kunde Folk faa Syndsforladelse, naar de betalte 
derfor. Kongen tillod, at de pavelige Buller desangaaende 
cirkulerede i Byen; men Hus og Mag. Hieronymus ned- 
lagde en Tid efter under en Disputats, mens Folket og 
Studenterne jublede deres Ord i Møde, en bestemt Indsigelse 

mod Sligt. En Hofmand Vok von Waldstejn samlede et 
stort Optog om sig og lod under Haan og Spot de pave- 
lige Buller føre rundt i Byen og lod dem brænde. Nogle 
Haandværkere afbrød Afladsprædikanterne i Kirkerne og 
modsagde dem, og da de arresteredes og dømtes til Døden, 
ilede Hus i Spidsen for 2000 Studenter til Raadhusherrerne 
og bad om Skaansel for de dømte. De høje Herrer lovede 
alt, hvis Hus vilde stille Borgerne, der havde samlet sig i 
store Skarer, tilfreds; men aldrig saa snart var Skarerne 
splittede, før de dødsdømte under Militærbevogtning førtes 
afsted til Retterstedet. Det rygtedes, og Borgerne samlede 
sig igjen. Da Militæret tvivlede om at kunne føre de dømte 
til Retterstedet, henrettedes de undervejs paa aaben Gade; 
Folket var ubevæbnet, men da Bødlerne udraabte, at saa- 
ledes skulde det gaa alle, der handlede som dem, raabte 
mange, at det vilde. de gjøre, og de lod sig frivillig fængsle. 
En Magister i Spidsen for en Skare Studenter bemægtigede 
sig Ligene og bar dem under Salmen: »Ære være de hel- 
lige« til Betlehemskapellet; Kvinder sluttede sig til Toget 
med Ligklæder, og de begravedes under stor Højtidelighed. 
"Hus vidnede, at de var dræbte, fordi de havde vidnet imod 
Antikrist. Byen var i Oprør, og Regeringen turde ikke 
gjøre videre; men Paven erklærede Pragi Ban: Hus skulde 
fængsles, og Betlehemskapellet jævnes med Jorden. Ty- 
skerne stormede ogsaa Kapellet, men blev slaaede tilbage 
af Hus' Tilhængere. Kongen raadede nu Hus til at for- 
lade Byen, og han opholdt sig i lang Tid paa en Borg i 
den Egn, hvor Tabor-Staden siden blev anlagt. Han skrev 
her de fleste af sine Skrifter og talte for Omegnens Be- 
folkning. Derved blev Tåabor-Egnen siden et af Udgangs- 
punkterne for den hussitiske Bevægelse. Saa blev Kirke- 
mødet i Kostniz afholdt; det varede i 4 Aar, fra 1414, 
og hvert Aar gik der en Folkevandring dertil fra alle 
kristne Lande. Hus havde faaet Kejser Sigmunds Lejde- 
brev; — men 1415 tændtes det Baal, hvorpaa Tidens 

ædleste og bedste Mand blev brændt; imens prækede og 
virkede hans Meningsfæller i Bøhmen; de uddelte Nadve- 
ren under begge Skikkelser, hvilket Hus fra Fængslet af 
havde givet sin Billigelse. Nadverkalken blev fra nu af 
Kjendemærket for protestantisk Gudstjeneste. Kongen be- 
stormedes imens af de katholske om Forbud mod den 
hussitiske Gudsdyrkelse; han svarer meget træffende, at 
det var bedre at overbevise end at forbyde, men gav for 


Resten delvis efter. Ogsaa Hieronymus led efter,en glim- 


rende Forsvarstale Martyrdøden i. Kostniz. 

Dette er den vel kjendte Indledning til Hussiter- 
kampene. Man maa undskylde mig: jeg kan ikke meddele 
mine Iagttagelser fra Nutidens Bøhmen, med mindre jeg 
faar Lov til -at fortælle det, der har givet mig Nøglen til 
Forstaaelse af det Bøhmen, der nu er. Et og andet be- 
kjendt maa jeg da berette.  Hussitismens Enkeltheder 
kaster Lys over Jesnitismens samlede Angreb paa Bøhmer- 
folket. Kostnizkonciliet har haft sine vidtrækkende historiske 
Eftervirkninger. Da Efterretningen om Hus' Død kom til 
Bøhmen, kom hele Landet i Oprør. Det gik ud baade 
over Gejstligheden og Tyskerne. De bøhmiske Landdags- 
mænd sendte en Skrivelse, hvorunder de anbragte deres 
452 Segl, med en skarp Protest til Kirkemødet. Det hed- 
der deri: «I har, som vi hører, brændt vore Breve, som 
vi har af Gud befalet. Kjærlighed til Næsten, sendt Eder 
om vor ærværdige Magister Johannes' Hus, som I har for- 
dømt, uden at han var bleven overbevist om nogen Vild- 
farelse, blot efter ondskabsfuld Angivelse af hans og vore 
Frænder og Forrædere mod Bøhmen, og I har dræbt ham, 
til Kongeriget Bøhmens og Markgrevskabet Måhrens evige 
Krænkelse og Skændsel.« Protesten, der har noget at 
sige, da den er Udtryk for, hvad næsten hele Bøhmen — 
Tyskerne undtagne — tænkte, vår saa skarpt affattet, saa 
det var paatænkt at stævne de 452 for Kirkemødet. En 
Skrivelse til Universitetet om, at Hus' Skrifter skulde 

brændes, besvaredes med, at renere og ædlere Mand end 
Hus havde ikke levet. Johannes Hus blev en National- 
helgen. Paa Taborbjerget holdtes et Møde, sjældent ved 
sin Størrelse og sit Alvor; 42,000 Bøhmere rykkede i store 
Skarer under Faner og med det hellige Sakrament i Spidsen 
for hver Skare op paa Bjerget; her svor de alle, at de 
trofaste vilde holde ud i Kampen for Hus' Lære. Hvor 
forandret — spørger man sig uvilkaarlig, naar man den 
Dag i Dag rejser gjennem det katholske Land. Tabor har 
kun Minderne tilbage: det meget høje Kirketaarn ses i 
lang Afstand fra Byen; Murene, som Ziska lod bygge om 
sin Fæstning og »Hussiterrede,« skimtes ogsaa; saa er der 
et af de Stenborde, hvorom »Taåboriterne« sad, naar de 
nød Nadveren i begge Skikkelser og under aaben Himmel 
og enkelte andre Minder fra den bevægede Tid — men 
næsten hele Befolkningen er katholsk. 

Jeg kunde desværre ikke opholde mig der ret længe. 
I et lille Musæum i Byen opbevaredes der nogle minde- 
værdige Ting fra Hussitertiden. At tænke sig Tabormødet 
— og saa tænke sig, at den Ed, Folket her svor, ikke har 
rakt længere ned i Slægten end, at de eneste Minder — 
og "Resultater — fra den store Tid gjemmes nu i et Smaa- 
stadsmusæums skumle Kroge mellem alskens ubetydeligt 
Skrabsammen. : 

Det saa ud til noget mere. Hussiterkrigens og Tredive- 
aaarskrigens Begyndelse er hinanden lige. Da en prote- 
stantisk Procession med Sakramentet foran sig passerede 
Prags tyske Raadhus, blev de her standset af Raadhus- 
tjenerne, og fra Taget skal man have kastet Stene paa 
Mængden og ramt en hussitisk Præst. Dette taaltes ikke. 
Hoben, under Anførsel af den senere saa berømte Ridder 
Jan Ziska trængte ind i Raadhuset og kastede Embeds- 
mændene og Raadhustjenerne ud af Vinduerne. Man for- 
staar, hvad der staar i vore Lærebøger, at det var »paa 
gammel bøhmisk Vis,« man ved Trediveaarskrigens Be- 

gyndelse øvede samme Idræt. Ziska kaldte Prags Borgere 
i Vaaben; Tyskerne forlod Byen; Krigen var erklæret. 
Ziska havde før udmærket sig i Polakkernes Kampe mod 
de tyske Riddere; han var enøjet og blev senere blind, men 
var ellers baade klartseende og tapper nok til at være 
selvskreven som Fører, Der fortælles, at han tidligere 
halvvejs var bleven opfordret til at indtage denne Plads 
af selve Kongen. En Dag kort efter Hus' Martyrdød var 
han ved Hove, men saa meget nedtrykt ud. Kongen 
spurgte hvorfor. »Hvilken Bøhmer maa ikke være be- 
drøvet, al den Stund hele Verden haaner Bøhmerne som 
Kjættere, og en Mand som Hus dømmes som en Forbryder,« 
lød Svaret. Kongen skal da have sagt: »Ja, kjære Jan, 
hvad kan vi gjøre. Ved Du noget Raad, saa gjør hvad 
Du kan; jeg giver Dig gjerne Lov dertil.« Nu havde han 
gjort noget — men Kongen tog sin Død derover, 14 Dage 
efter at Krigen var erklæret (1419). 

Hussiterkrigen er langt fra hyggelig. Adskillige Forf. 
har ment, at Grunden til Hussiternes Udskejelser maa søges 
i, at det, der drev dem i Kampen, var fuldt saa meget 
det nationale som det religiøse. Den Forklaring kan jeg 
ikke lade gjælde. At Tyskerhadet ikke har gjort dem 
fredsommelige, er indlysende; men maa ellers ikke mene, 
at en Krig i Fortiden blev mere humant ført, fordi den 
var begyndt af religiøse Grunde: nogle af de blodigste og 
mest barbariske Krige har netop været Religionskrige. At 
Hussiterne skulde være særligt humane, er forj meget for- 
langt: dertil er de for meget Børn af deres Tid: Røver- 
riddernes, Landséknægtenes og Kjætterforfølgelsens Tid. 
Forargelsen drev dem — i alt Fald en stor Del af dem 
— i Kampen; men de havde knapt klaret sig Forargelsens 
Aarsag: intet Under, at de ogsaa selv forargede. Haans- 
ordet Kjætter lød dem i Møde med al den Ringeagt, Tiden 
lagde i Ordet, og som der raabtes, gaves der Svar: der 
tændtes Baal for de Mænd, der havde brændt deres bedste 

Mænd paa Baalet. De var ikke komne helt ud over den 
Tankegang, der beherskede deres Modstandere, hos hvem 
de jo havde faaet deres Opdragelse. Det religiøse var for 
den Tid en Art upersonligt Forretningsvæsen; det forhin- 
drer ikke, at der ogsaa da kunde findes virkeligt religiøst 
Liv og Sindelag; men Tankegangen var ellers som saa: 
Kirken er et og alt, den enkelte intet. Havde én gjort 
noget ondt, kunde det gjøres godt igjen ved, at der ofre- 
des — paa en eller anden Maade — til Kirken. Og 
Kirken var en Enhed ogsaa i ydre Forstand: derfor raab- 
tes der ned med Kjætterne, og derfor var der stor Respekt 
for de fælles Bønner og særlig for Præsternes Bønner, 
selv om ellers Præsterne foragtedes. Ønskede én en Tjeneste 
af en anden, var det meget almindeligt, at vedkommende 
tilbød, hvis Tjenesten ydedes, et vist Antal Bønner som 
Vederlag. SammeForretningstankegang ligger som bekjendt 
efter sommes Forklaringer til Grund for Afladshandelen : 
nogle fromme havde øvet flere gode Gjerninger, end der 
strængt taget var nødvendigt for dem selv: disse Gjerninger 
var da en Skat, Kirken ejede, og som den kunde sælge. 
Slige Betragtningsmaader spores overalt, naar man op- 
mærksomt læser Hussiterkrigens Historie — og det paa 
begge Sider. Ret betegnende er, hvad der fortælles, at 
strax vakte egentlig ikke den Tankegang, der ligger til 
Grund for Afladshandelen, Anstød. Kun en Præst St. 
Martin, vover sig til at sige, at sligt var ikke Synds- 
forladelse, men Bedrageri. Selv Hus stod i Betlehems- 
Kapellet, som senere blev hans egen Kirke og lyttede til 
Mag. Steknas Vidnesbyrd, der gik ud paa, at et saa stort. 
Naademiddel, som Paven her tilbød, burde man ikke for- 
agte. Han ofrede den Dag sin sidste Skilling i Kirken og 
spiste tørt Brød hjemme. Først da Folk saa, at deres 
Penge forsvandt til verdslig Pragt og Drikkelag, og først 
da Folkeprædikanterne fandt, at Folk ikke blev bedre, 
men meget slettere ved Pavens Aflad, først da vendte 

Stemningen sig. Hus tilstod sin Blindhed og Fejltagelse 
aabent for Folket. Forskjellige Træk, der er meddelt i et 
Haandskrift, som en .schlesisk Kjøbmand, der var Øjen- 
vidne til Hussiterkrigen, har efterladt sig, er ligesaa be- 
tegnende”). Det viser sig her, at det stadigt er de religiøse 
Tvistigheder og de kjætterske Tilnavne — ikke de nationale 
— som de to Parter slynge mod hinanden, naar de mødes. 
Som f. Ex.: En Gang stødte Hærene sammen i Landet 
Meissén /Saksen); da sendte Tyskerne Bøhmerne et Brev 
saalydende: »Ak, Ifrafaldne fra Troen og fordømte Kjættere ; 
vi vil i Morgen med Guds Hjælp slaa Jer, saa Hundene 
skal æde Jert Kjød.« Bøhmerne svarede dem i samme 
gammeltestamentlige Stil og Aand og betitlede dem »Hunde- 
hoveder«”); imidlertid beretter Kjøbmanden, at Tyskerne 
flygtede uden at slaa et Slag, uden at han dog — han 
er Tysker og Katholik — er saa ondskabsfuld at gjøre 
en Bemærkning som den, en vittig samtidig af ham gjøri 
Anledning af Tyskernes Flugt fra Fæstningen Saaz: »De 
fromme Herrer havde en saadan Afsky for Kjættere, at de 
ikke en Gang vilde se dem for deres Øjne.« Med stadigt 
Henblik paa, hvorledes Hus og hans Fæller behandledes 
og for at tilkjendegive, at der føres en Religionskrig, var 
det en Regel,: at Præster aldrig skaanedes af Hussiterne. 
Herom fortæller Kjøbmanden følgende ret oplysende Hi- 
storie: Aar 1425 indtog Bøhmerne Wiinschelburg; alle 
Borgerne, Byfogden og Præsterne flygtede op i et befæstet 
Stenhus; Byen stak de i Brand. Imidlertid gav Fjenderne 
sig til at undergrave Stenhuset, og Byfogden blev hejset 
ned for at underhandle med dem. Det tog lang Tid, og 
Præsten raabte, at Fogden. skulde vise sig, for at Borgerne 


1) Anført her efter: Gustav Freytags Bilder aus der deutschen 
Vergangenheit 2 B. Side 333. 

2?) Man mindes uvilkaarligt Svaret, som i Følge den gamle Slave- 
krønike blev givet Tyskerne af en gammel Slaverfyrste: »>Raaber man 
Hund efter os, skal vi ogsaa vide rigtigt at bide.« 

kunde se, om han var ilive. Endelig hejsedes han op med 
den Besked, at Bøhmerne vilde benaade alle, kun ikke 
Præsterne. Da udbrød den gamle Præst i Véklager; men 
Kvinderne, der havde faaet Lov til strax at forlade Huset, 
trøstede ham og sagde, at de vilde klæde ham og hans 2 
Kapellaner i Kvindeklæder, saa de kunde undfly; Kapellan- 
erne gik ind paa det, og den ene af dem kom godt fra 
det; men Præsten vilde ikke; tilsidst stod han ene tilbage, 
og nu beretter Skribenten følgende: Da fremstod Kjætteren 
Mester Ambrosius og tiltalte Præsten paa Latin saalunde: 
»Vil Du Præst gjenkalde og fornægte, hvad Du har prædiket, 
da maa Du beholde Livet, ellers maa Du betræde Baalet.« 
Men Præsten sagde: »For den Sandhed, som jeg har 
prædiket i Prag, i Gorlitz og Koniggritz, for den vil jeg 
dø«, og han blev brændt. — En Gang hedder det videre, 
gjorde Hussiterne Indfald i Schlesien, og der blev sendt 
en Ridder til dem for at underhandle med dem; han vilde 
Forlig, men de sagde til en Begyndelse, at de jo kaldtes 
Kjættere her i Landet, og det vilde de ikke taale; de vilde 
kæmpe. Da foreslog Ridderen, at Bøhmerne skulde give 
Landet Fred en Tid, og det gik de ind paa paa den Be- 
tingelse, at Schlesierne i den Tid holdt sig borte fra Dans 
og letsindigt Levnet; »alle letfærdige Kvinder skulde de 
udjage af Landet, saaledes som de havde gjorti Bøhmen.« 
I det hele er »Skjøger«, næst efter de »sorte katholske 
Præster«, Bøhmernes arrigste Fjender. Ved Krigens Ud- 
brud gik det i Prag ud over to Slags Huse og sammes 
Beboere; det var Klostrene og Prostitutionshusene. Et 
betegnende Træk i Hussiterkampenes Historie er, at alle- 
vegne, hvor Hussiterne sejre, forjages ProstitutionensKvinder; 
men overalt, hvor den hellige romerske Kirke sejrer, holder 
de igjen deres Indtog.. Da f. Ex. den syge Kejser Sigmund 
i Bærestol, men i kejserlig Ornat og med en grøn Krans 


som Hovedet maatte forlade Prag, turde disse Damer ikke 


blive; de fulgte deres høje Beskytter under deres Laugsfane 

og med en Bajads i Spidsen og sluttede paa en værdig 
Maade Kejserens Følge. 

Under Hussiterkrigens Forløb viste det sig, at der var 
indenfor det hussitiske Parti forskjellige Retninger, som 
bekæmpede hverandre indbyrdes.  Calixterne forlangte 
blot Frihed til at leve deres religiøse Liv uhindret, Ret til 
at nyde Nadveren under begge Skikkelser; forøvrigt vilde 
de saa underordne sig baade Pave og Kejser.  »Tabor- 
iterne« var mere radikale; de kaldtes Taboriter efter Byen 
Tabor, men havde ellers Tilhængere rundt i Landet, ogsaa 
i Prag; deres egenlige Fører var Ridder Nikolai Hus; de 
var virkelige Protestanter baade i religiøs og national 
Hensende; de protesterede ogsaa mod mindre betydelige 
Ting f. Ex. Præsteornat; det kan af og til se ud, som om 
de gjør sig sligt til Hovedspørgsmaal; men for øvrigt maa 
det ikke regnes dem til Last, hvad forvirrede Hoveder 
og Sekterere hitte paa af Galskab under saa forvirrede 
Forhold som de, under hvilke det unge religiøse Liv ud- 
viklede sig. De saakaldte Adamiter prækede f. Ex. en 
Kommunisme i alle Forhold, der udvikler sig til noget 
saa grelt, at Ziska sendte en Hær imod disse nøgne Profeter 
med Befaling til, at de skulde slaas ihjel paa en nær, af 
hvem man skulde søge at faa deres Lærdomme at vide. 
Kun Skade, at Hussiterne overalt viste en lignende Nid- 
kjærhed overfor anderledestænkende. Frisind led de ikke 
af. Da en ung begavet Taboriterpræst, Martinik Hauska, 
udtalte Anskuelser om Nadverens Sakrament, der synes 
at have lignet den senere reformerte Kirkes, blev han og 
hans Tilhængere udstødt af Kirken. Nadveren maatte ikke 
krænkes; Calixter og Taboriter var enige om, at den burde 
nydes saa tidt som muligt, helst hver Dag, i alt Fald hver 
Uge. Hauska opholdt sig med sine Folk i Bøhmens Skove ; 
han blev senere henrettet paa en afskyelig Maade sammen 
med mange af sine Tilhængere; da man vilde, han skulde 


bede de Forsamlede om Forbøn for sin Sjæl, udbrød han: 
n»Danskeren," VII. 2 

»Bed for Jer selv! vi behøver ikke Eders Bønner.«. Den 
samme Raahed, der behersker Tiden, har sløvet Sansen 
for Retfærdighed i de religiøse Sind, først og fremmest i 
de herskende Katholikers, men ogsaa i Protestanternes. 
Det var ikke blot Protestanter, der havde kæmpet 
mod Misbrugene i den katholske Kirke. Ivrige Katholiker 
stemte i med. Der blev i lang Tid. holdt Koncilium paa 
Koncilium for at raadslaa om Ændringer til det bedre. 
Et af disse Kirkemøder er særligj mærkelig for Bøhmerne. 
Det holdtes i Basel 1432—33, efter at Bøhmerne havde, 
trods indre Kampe og Stridigheder, vidst at indgyde deres 
Modstandere baade Agtelse og Frygt. Man fandt, at et 
mindeligt Forlig med dette tapre Folk var at foretrække, 
og Udsendinge fra det bøhmiske Folk indbødes til at møde 
i Basel. Konciliet i Basel. Aaret 1432 bliver i mange 
Maader en Modsætning til Kirkemødet i Kostniz i Aaret 
1415. I Kostniz staar en enkelt bøhmisk værgeløs Mand 
og kæmper indtil Døden paa Baalet mod Katholikernes 
Overmod, Haan og Vilkaarlighed. I Basel modtages de 
bøhmiske Udsendinge, som om de var Repræsentanter for 
et stort og mægtigt Folk. Paa Rejsen gjennem Tyskland 
hilstes Bøhmerne baade af Folket og Øvrigheden med 
Æresbevisninger. I Basel havde Øvrigheden pua lxonciliets 
Opfordring, for ikke at støde dem, forbudt al Svir og 
Spil i Værtshusene, ligesom det var strængt forbudt uan- 
stændige Kvinder at vise sig paa Gaden i den Tid, de var 
i Byen. De hilstes med en Velkomsttale af Mødets Præsi- 
dent, og Forhandlingerne begyndte. De bøhmiske Gejst- 
lige forsvarede i lange og glimrende Foredrag deres For- 
dringer, f. Ex. Nadveren under begge Skikkelser, fri 
Prædiken, en mere fri Anvendelse af gejstligt Gods og 
Kirketugt. Katholikerne var aabenbart bestemte paa at 
ville høre Talerne med Ro”); men da den berømte Præst 


7) Modsætningen Kostniz-Basel illustreres maaske bedst ved, at 
forskjellige katholske Stemningsudbrud fra Kostniz refereres. Et 

og Hærfører Prokop djærvt formanede Forsamlingen til 
ikke at overhøre Sandheden, blev der nogen Uro, og senere 
da Bisp Nikolai angreb Kostnizkonciliet, blev der en saa- 
dan Bevægelse, at Bispen spurgte, om han maatte tale, 
hvortil Præsidenten fredsommeligt ogret betegnende svarede, 
at det maatte han nok, men han skulde standse en Gang 
imellem »for at Modstanderne kunde faa Tid til at rømme 
sig lidt«; mest Mishag vakte dog Bøhmeren Peter Payne. 
idet han talte mest om det gejstlige Gods og uforbeholdent 
priste Wiklef og Johannes Hus. Derefter talte de katholske 
Præster, og man blev snart klar over, at de kun vilde 
gjøre Indrømmelser ang. det første Punkt om Nadveren; 
tilmed havde Bøhmerne troet, at de skulde faa deres 
Læresætninger erklærede for almindige; nu sagdes det 
dem, at der kun kunde blive Tale om en Særstilling for 
Bøhmens Vedkommende; de foreslog derfor, at Gesandter 
fra Konciliet skulde forhandle med den bøhmiske Land- 
dag. En saadan Forhandling kom ogsaa i Stand, Gesand- 
terne var bleven modtagne i Prag med Æresbevisninger 
og hørte med Ro; men da Prokop højtidelig erklærede 
med paa en Gang en Hærførers og en Partiførers Myndig- 


Ørevidne meddeler bl. a.: Naar Hus talte, skreg man imod ham fra 
alle Sider; han matte værge sig til højre og venstre, for- og bagfra, 
og naar han ophørte med at tale, fordi det ikke kunde nytte at tale, 
raabtes der: han tier og indrømmer sin Uret, den Judas og Forræder. 
Bragte han ved at læse op af sine Skrifter en Anklager til Tavshed, 
var dennes sidste Ord dog stadig: han er alligevel en Ærkekjætter! 
Sagde han, at han vilde opgive at forsvare sig for Mennesker, men 
indanke sin Dom for Kristus selv, skoggerlo man ad ham. I Basel 
synes det: snarest at have været Bøhmerne, der var de frejdigste. Det 
hedder sig om deres Afbrydelser under Katholikernes Foredrag, at 
Rocycanos”' (Universitetets Afsending) udmærkede sig ved deres Vittig- 
hed, Paynes ved deres Skarphed og Prokops ved deres Kommando- 
tone. Efter at Prokop til Slutning havde holdt en noget tordnende 
Afskedstale, trængte en meget svær italiensk Erkebisp, som under alle 
Møder havde forholdt sig tavs, sig frem til Bøhmerne og trykkede 


under lydelig Graad hæftigt deres Hænder. 
X w 

hed, at Krigen ikke kunde ophøre, før de saliggjørende 
Sandheder, som Bøhmerne kæmpede for, vare antagne og 
bleve efterlevede, saa brast Haabet, og Underhandlingerne 
blev igjen forlagte til Basel. For Hussiterne kom der 
i det hele ikke noget godt ud af de langvarige Forhand- 
linger; det var aabenbart, at Katholikerne vilde Forlig, 
men det var lige saa aabenbart, Calixterne og den største 
Del af den bøhmiske Adel vilde have Fred. Enden blev 
da ganske naturlig denne, at de forsonlige Bøhmere og 
Katholikerne nærmede sig hinanden, medens »Taboriterne« 
stødtes tilbage. Konciliet havde ved sine Underhandlinger 
opnaaet end yderligere at splitte Bøhmerne. Sigmund 
vandt ogsaa fast Fod i Landet ved hemmeligt at love Katho- 
likerne et og offentligt at love Protestanterne et andet!). 
Da han imidlertid var for snar til at glemme, hvad han 
offentligt havde lovet, var det ikke vanskeligt at blive klog 
paa hans Træskhed; han maatte forlade Landet, men 
Protestanternes Stilling blev under de følgende Regenter 
meget vaklende og usikker. 

Under de følgende Habsburgere udbrød der igjen Religions- 
krige. Et Lyspunkt var den Tid, da den dygtige bøhmiske 


1) Konciliet og Kejser Sigmund handlede i god Overensstemmelse 
med hinanden. Palomar, en af de katholske Gesandter i Prag, søgte 
i Basel at stemme Konciliet til Forlig ved følgende Udtalelser: »Gjør 
vi Indrømmelser, er vi sikre paa, at Bøhmerne igjen havne i Kirkens 
Skjød; det er et sky Folk, som skal behandles som Heste og Mulæsler; 
man anstiller sig venlig over for dem, indtil man har faaet Grimen 
paa dem, og de er bundne til Krybben.« — Kejser Sigmund, der 
havde givet Hus Lejdebrev til Kostniz, opfordrede ham under et Møde 
til at tilbagekalde alt, saa skulde Lejdebrevet staa ved Magt: til 
Prælaterne udtalte han sig efter Hus Fjærnelse omtrent saaledes: »Hvad 
han end tilbagekalder, vil jeg ikke tro ham. Fik han Lov at vende 
tilbage til Bøhmen, vilde han atter forkynde sine falske Lærdomme. 
Han maa ikke vende tilbage, og alle i Bøhmen, der bekjende sig til 
hans Lære, bør straffes. Grenene maa udryddes tilligemed Stammen.« 
Efter at have hørt denne Formaning hedder det — at den »ærværdige« 
Forsamling skiltes ad i »oprømt« Stemning. 

Adelsmand Georg Podiebrad, selv Protestant, sad paa 
Tronen; han sikrede, trods Protest fra Paven, der ikke 
vilde anerkjende Basel-Konciliets Bestemmelser, begge Par- 
tier samme Religionsrettigheder. Da Habsburgerne igjen 
kom til Styret, var det ude med Freden. Luthers sam- 
tidige, Ferdinand den iste, fordrev mange protestantiske 
Præster, og Aaret 1556 holdt Jesuiterne, der blev Bøh- 
mernes ny Læremestre, Indtog i Landet. Rudolf den 2den 
gav Protestanterne Frihed ved Majestætsbrevet; men dettes 
Krænkelse fremkaldte Trediveaarskrigen. 

De to Hundredaar fra Aar 1400 til Aar 1600 har trods 
alt været en gylden Tid for det nationale og det religiøse 
Liv i Landet. Nu kom Fornedrelsen med Trediveaars- 
krigens Begyndelse 1618. Hussitismen er den første Halv- 
del af den evropæiske Reformationshistorie. Der er en 
Forbindelse mellem Luther og Hus: Dr. Eck sagde ikke 
for ingen Ting, at Luthers Sætninger »smagte af Bøhmen«, 
og Luther erklærer, at siden Apostlenes Dage er ingen 
kommen sand Kristendom nærmere end de bøhmiske Brødre. 
Deres Tanker var mere kjendte ude i Evropa, end man al- 
mindelig antager. I nogle franske Bjergegne oprettedes 
»bøhmiske«, d. e. protestantiske, Menigheder, og derfra 
sendtes Pengegaver til Bøhmernes Understøttelse”). Mange 
polske Adelsmænd blev »Kjættere«. Og Frygten mellem 
Katholikerne for, at det bøhmiske Kjætteri skulde udbrede 


1) Prof. Fr. Nielsen gjør i sin Afhandling om Valdesierne opmærk- 
som paa Vexelvirkningsforholdet, der har været mellem Hussiter og 
Valdesiere. Han anfører Palackys Ord: Hussiterne er paa en Gang 
Valdesiernes Disciple og deres Lærere, dog mere det sidste end det 
første. De »kjætterske« Bevægelser i Bøhmen ved Midten af det 13de 
Aarhundrede var maaske valdesiske, og Professor Nielsen mener, at 
Valdesierne beredte Jordbunden for Hussitismen, mens denne paa den 
anden Side hjalp til at klare de valdesiske Begreber. Det er tvivlsomt, 
hvad der er berettet om, at Valdez skal være død i Bøhmen; men 
det er sandsynligt, hvad der ogsaa berettes, at en Valdesier-Biskop 
var til Stede ved den bøhmiske Brødreforenings Stiftelse (1457). 

sig, var endog saa stor, at Pave Martin 1419 sendte en 
Skrivelse til Bispen i Slesvig, Skondelev, som havde været 
med i Kostniz, om, at Munken Johannes i Odense skulde 
være »ICjættermester« for hele Norden og som saadan søge 
at forhindre, at Kjætteriet fandt Indgang her. De følgende 
Aarhundreders protestantiske Menigheder realiserede delvis 
Hussitismens Tanker, og nogle af de ldeer, der realiseredes 
i Bøhmen, tænkes der over og arbejdes der med den Dag 
i Dag i virkelig protestantiske Kredse; vi nævne blot 
Tanker om Rejsepræsters Udsendelse til Menighederne og 
om Kvindernes Adgang til Præsteembedet. Indenfor den 
evangeliske Kirke i Bøhmen dannedes den saakaldte »Brødre- 
unitet» (særlig i taboristiske Kredse). Uniteten havde en 
Kirkeordning, der skal have været mønsterværdig. Den 
østerrigske Præst Czervenka har i sin Bog om Jesuiterne 
i Bøhmen udtalt sig saaledes: »Hvilken Fanatisme og For- 
blindelse maa have behersket Folk, naar en Kirke med 
en saa fortrinlig Ordning findes værdig til Undergang. 
Menneskevenner føler sig næsten fristet til at gaa i Rette 
med Gud, der har tilladt, at dette skete.« 

Det er imidlertid sket. En rejsende, der færdes i Bøh- 
men, vil, hvis Hussitismens Historie staar levende for ham, 
stadig gribes af Forundring. I et Land, der for 3 Aar- 
hundreder siden var væsentlig protestantisk, er alt nu 
katholsk. Dette er Trediveaarskrigens og Jesuitismens Værk. 
Den almindelige Almue vil kun have et gjennem Slægterne 
nedarvet grufuldt Minde om Hussiterkrigens Rædselgjer- 
ninger. Navnene Ziska og Prokop nævnes ikke med Ær- 
bødighed af Menigmand. Mindet om det, de.som Krigere 
har øvet, har Jesuiterne stadig holdt ved lige; men det, 
der blev kæmpet for, er glemt. Deter ikke blot Religionen, 
men tildels ogsaa Nationen, der er bleven ændret ved 
Trediveaarskrigen. Der skal have været 3 Mill. Mennesker 
ved Krigens Begyndelse; efter Krigen var der kun 700,000 
tilbage: Resten var udvandret eller dræbt. Med et Par 

Ord maa vi minde om det blodige Drama, hvormed den 
bøhmiske Reformation ender. Dramaets Historie er vel 
kjendt i Bøhmen. Den Del af Nutidens Bøhmere, der véd 
noget og tænker noget, har studeret den grundigt. Man 
maa nemlig ikke tro, at Hus og Hussiterbevægelsen ikke 
omfattes med Kjærlighed af den bedste Del af den bøh- 
miske Nation. Hus er en national Helgen, selv i .visse 
katholske Kredse. Og for de bøhmiske Historikere har 
det i lange Tider været en Yndlingsopgave at skildre 
Trediveaarskrigens Martyrer; hvert Ord, de har sagt paa 
Skafottet, er opsporet, og »de sidste Bøhmeres« Liv og Død 
fremstilles med Sympati og Beundring. Man skal søge 
omhyggeligt i Prag for at finde Minder om Hus; jeg spurgte 
mig for mange Gange og gik flere Gange den lille Betle- 
hems-Plads rundt før jeg fik Rede paa, hvor det Hus 
findes (i en snæver Sidegade, der fører til Pladsen), over 
hvis Hoveddør, der staar paa czekisk: Her boede Mag. 
Jan Hus. Men selv Katholiker kunde dog sige: Betlehems- 
kapellet er desværre ikke mere til. Kom vi derimod ind 
paa Krigshistorien, blev Bøhmerne, det var ganske vist 
stadigt Bøhmere, der kunde noget tysk, ofte fanatiske 
og vidste at fortælle om alle de gruelige Ting, som Ziska 
og Svenskerne havde bedrevet. Han mærkede ligesom, at 
dette var indpræntet dem med Eftertryk, for at de katholske 
Voldshandlinger dermed kunde undskyldes. 

Da jeg besøgte Slottet Hradzin, fik jeg af Slotsforvalte- 
rens Fremstilling af, hvad her var passeret, det Indtryk: 
her høres kun den ene Part. Ganske vist, det var f. Ex. 
baade urigtigt -og uklogt at kaste Statholderne ud af Vin- 
duerne — men hvad var der ikke gaaet forud? Grev 
Henrik af Thurns varme Blod sejrede over "hans klare 
Forstand. Den bøhmiske Foreviser syntes at se en Volds- 
daad — ikke videre. Og jeg skal ikke nægte, at da jeg 
stod i den tarvelige Landdagsstue og saa ned paa Støtten 
— over 60 Fod nede —, der er rejst, hvor de høje Stat- 

holdere faldt, da saa jeg Fanatismen i de Kampe, der 
førtes, tydeligere, end jeg før havde set den. Landdags- 
stuen, hvor den Handling skete, der bragte Ulykke over 
Bøhmen —- i alt Fald var en Art Anledning, en anden 
skulde ellers nok være funden — staar der den Dag i Dag 
som for næsten 3 Aarhundreder siden; det simple Tegl- 
stensgulv-og det raadne Bjælkeloft, de kridtede Vægge, det 
store Bord i Midten af Salen og Kisterne til Sekretærens Pa- 
pirer — alt sætter en Besøgende ind i Situationen. Her saa 
jeg for mig Religionsfrihedens Forsvarer over for Bøhmerne, 
der var gaaet en fanatisk Kejsers Ærinde — trods det, 
at jeg gruede for »de lokale Forhold«, som jeg saa for 
mine Øjne, maa jeg indrømme, at Religionsfriheden staar 
for mig som noget saa helligt, saa jeg billiger om end ikke 
Protestanternes Handling, saa fuldtud deres Harme. Imidler- 
tid hermed var Tærningerne kastede. Og efter Slaget paa 
det hvide Bjerg var Bøhmerne et Bytte for graadige Fjender. 
Nu holdtes der Dom i Prag. Den spanske Inkvisition 
sættes her i Gang af tyske Jurister. Af den Grund gik 
det vel ikke saa hurtigt som i Spanien under Filip, men 
det gik lige saa grundigt og sikkert. Den 21. Juni 1421 
var man færdig til at henrette Bøhmens bedste Adel, 
Rigets bedste Mænd, fordi de var Oprørere, hed det sig, 
men nærmest fordi de var Protestanter. En Del var 
flygtede; Feltherren Tilly skal have gjort alt for at faa 
alle fremragende Protestanter til at flygte; han vidste, hvad 
der vilde komme. Dagen kom. Det fortælles, at den 
Morgen bad de fangne, for hvem Hustruers, Børns og 
Slægtninges Forbøn havde været forgæves, at Gud dog 
vilde vise dem ved et Tegn, at de havde kæmpet hans 
Kamp. Ved Solopgang viste sig da en overmaade herlig 
Regnbue paa Himlen, som vakte Opmærksomhed overalt 
i Prag. Da Regnbuen forsvandt, lød der Kanonskud, og 
Folk strømmede til Torvet: der grosse Ring. Her var 
Skafottet rejst. Paa den ene Side hæver sig nu som den 

Gang, Teynkirkens to Taarne op over Torvets Murrække; 
paa den anden Side ligger det ny Raadhus, der med sine 
Spir og Taarne ligner en Kirke. Ligefor det gamle Raad- 
hus, der stod, hvor det ny staar, stod Skafottet — bygget 
af Brædder, beklædt med sort Fløjel. De 27 domfældte 
førtes frem en efter en. Først Andreas Schick: ham der 
i Fængslet havde vidnet: »Sønderdel dette Legem Led for 
Led, I vil ikke finde andet end Kjærlighed til Frihed og 
Tro.« Saa kom Wenzel fra Budova, der oprindelig havde 
forfattet Majestætsbrevet; hans Valsprog var: jeg vil hellere 
dø end se Fædrelandet dø. Endelig den gamle Kaplér, 
en Olding paa 86 Aar, for hvem mange var gaaet i For- 
bøn; da han hørte dette, udbrød han: »Jeg har syndet 
meget, men aldrig mod Kejseren: jeg er skrøbelig og træt 
af Livet. Maden frister mig ikke, Drikken læsker mig ikke; 
jeg kan ikke sidde og ikke gaa. Jeg ønsker ingen For- 
længelse af Livet i Friheden, langt mindre i Fængslet.« 
Blandt alle de gode Mænd, der gik i Døden, måa ogsaa 
mærkes den lærde Johannes Jessenius, Thycho Brahes 
fortrolige Ven. Maaske har han paa Skafottet erindret 
de Taler mod Tyranniet, han i sin Ungdom holdt paa 
Universitetet i Padua; han vedblev nemlig at tale mod 
Kong Ferdinand, uagtet Trommen overdøvede hans Stemme; 
da nærmede Skarpretteren sig og skar hans Tunge af; paa 
den Vis skulde hån straffes, før Hugget ramte ham; nogle 
straffedes med, at Hjærtet reves ud af dem, andre ved, at 
en Haand huggedes af. Hovederne og Hænderne bleve satte 
op over Brotaarnet i Alstadt; her sad de i ti Aar, indtil 
Gustav Adolfs Sejre en kort Tid tillod nogle Bøhmere at 
vende tilbage, bl. a. Henrik af Thurn, der græd som et 
Barn, da han saa sine Fællers Hoveder, og han befalede, 
at de skulde begraves i Teynkirken. — Hermed var ikke alt 
udrettet. Blodbadet fortsattes i Prag og rundt i Landet, 
og Adelsmænd i Hundredvis og Borgere i Tusindvis forlod 
Bøhmen. Kort sagt: Aar 1627 bekjendtgjorde Ferdinand 

den 2Zden, at næsten hele Bøhmen var havnet i den eneste 
saliggjørende romerske Kirke; det var jo den samme 
Majestæt, der skal have sagt, at han hellere vilde se sit 
Land bevoxet med Torne og Tidsler, end at der skulde 
være en eneste Kjætter der. Han rensede. godt op, saa 
godt, saa en Jesuiterskribent bemærker: det er et ubegribe- 
ligt Under, at der efter dette endnu er Mennesker i Bøh- 
men. Hermed forlade vi Protestanterne for at se lidt paa 
Jesuiternes Værk og paa Nepomuk. 

Først vil jeg berette lidt om, hvad de bøhmiske Katho- 
likker fortælle om den hellige Nepomuk. Om ham ved de 
altid god Besked; man mærker. snart, at han hører med 
til deres Børnelærdom. Det var i Kong Wenzel (Wenzelav) 
IV' Dage, at han var til; det.var den samme Kong Wenzel 
under hvis Regering, Hus virkede. Johannes Nepomuk 
skal være født Aar 1320 i Landsbyen Pomuk i Bøhmen; 
derefter har han Navn. Han blev i en ung Alder Præst 
ved Teynkirken; senere, fortælles der, blev han Domherre 
og Dronning Johannes Skriftefader. Da han saa ikke vilde 
aabenbare for den ugudelige Kong Wenzel, hvad den fromme 
Dronning havde skriftet for ham, lod Wenzel Natten før 
Kristi Himmelfartsdag Aar 1393 hans Hænder binde og lod 
ham føre til Karlsbroen, hvorfra han blev kastet i Floden 
Moldau. Den Nat skete der mange Undere og Jærtegn, 
og fem gyldne Stjærner lyste om Nepomuks Hoved; men 
alligevel druknede han som en anden dødelig. Nu er han 
»Swaty Jan Nepomucky Patron cesky«"), som der staar 
paa en hel Del Nepomukstøtter, jeg såa rundt om i Landet: 
han er sit Folks Beskytter, og særlig hjælper han da mod 
Uheld og Ulykker, som kunde hænde ved Floder og far- 
lige Vandløb; Bøhmens Floder kan, som Begivenhederne 
i de sidste Aar vise, ofte være til stor Fortræd ved Over- 
svømmelser i Dalene; derfor ses Nepomukstøtter saa al- 


7) Hellig Johannes Nepomuk, Czekernes -Skytshelgen. 

mindeligt paa Broer og ved Flodbredder. Den 16. Maj er 
hans hellige Dag, og paa den og i den følgende Uge val- 
fartes rundt omkring i Landet til den hellige Nepomuk, 
ikke mindst til hans Gravminde i Prager-Domkirken; Mindet 
er ikke særlig smukt, men desmere kostbart; det er lavet 
af 4000 Pund drevet Sølv og fremstiller Broen og Floden 
og hvad andet, der knytter sig til Nepomuks Død. Val- 
farten gaar dog først og fremmest i den hellige Uge til 
Karlsbroen, hvor hans Støtte endnu staar paa den søn- 
drede Bro. Forleden Aar væltede og sønderbrød vældige 
Ismasser de gamle, mægtige Bropiller; Broens Midtparti 
skylledes bort, men Ødelæggelsen hørte op tæt ved det 
Sted, hvor Nepomuk staar; en foreløbig Bro af Træ er 
bygget langs den gamle Bro til noget forbi Midten; herfra 
benyttes Karlsbroen over til Hradzin: Rettroende Nepomuk- 
dyrkere fortælle derom med Andagt og hellig Beundring; 
men en vantro bliver ikke religiøst stemt ved at vandre 
mellem Karlsbroens højst uskjønne Helgenskikkelser; man 
undrer sig over Folks Overtro og Moldauflodens Vælde; 
det sidste, der berettes, om hvorledes Floden har ødelagt 
Broen, er nemlig ikke Legende, men virkelig Historie; det 
øvrige er mindre sikkert. 

Der er adskillige, som mene, at Nepomuk slet ikke har 
levet. Sandheden er imidlertid den, at en Præst ved Navn 
Pomuk er kastet i Moldau-Floden under Kong Wenzels 
Regering; hvad der videre berettes er »Legende«, lavet 
af Jesuiterne. Ingen Krønikeskriver fra det 14. Aarh. ved 
at fortælle noget om Dronningens Skriftemaal og Undere 
og Jærtegn ved Pomuks Død, og den Tids Skribenter var 
dog ellers Munke, der almindeligt fortalte løst og fast om 
den »foragtelige Wenzel«, der ikke i et og alt føjede dem, 
men derimod af og til holdt med Hus; lige fra Vugge til 
Grav maa han holde for; det bliver omstændeligt berettet, 
hvad ondt han har bedrevet fra det Øjeblik, da han blev 
holdt over Daabsbækkenet i Sebalduskirken i Niirnberg; 

hvad formasteligt der da skete — man gjætter sig til det 
— bliver et ondt Varsel om mange andre fæle Ting. — 
Det, der fortælles om Præsten Pomuk i Historien er føl- 
gende: Kong Wenzel var kommen i Strid med Prags Erke- 
biskop, og det endte med, at Bispen og hans Vicar blev 
kastede i Fængsel; det lykkedes Bispen at flygte, og nu 
gik det ud over Vicaren Pomuk; han blev lagt paa Pine- 
bænken og kastet i Moldau, hvor hans Lig den følgende 
Dag blev fundet. 

Hvorfor er Præsten Pomuk da bleven til den hellige 
Nepomuk? Ganske simpelt, fordi Jesuiterne havde Brug 
for en Helgen. Ferdinand den 2den havde brugt Sværdet 
til Gavns; men hermed var ikke alt udrettet. Det hussiti- 
ske Sind sad endnu godt skjult i mange Bøhmere. Dette 
saa Jesuiterne. Hus syntes dem at være farligere i 
Døden, end han havde været i Livet: der stod endnu en 
Helgenglorie om hans Navn; hans Billede fandtes mange 
Steder, og hans Støtte, hvor han var fremstillet med Bibel- 
bogen i Haanden, blev tilbedt og æret i det skjulte. Nu 
kunde ganske vist Billederne tilintetgjøres og Støtterne 
slaas i Stykker; men Jesuiterne var klogere end som saa. 
De havde ogsaa mærket sig Sætningen: alt indenfra. Ikke 
for ingen Ting var de i en vis Forstand gode Pædagoger. 
Om ved Aar 1400 levede baade Pomuk og Hus. Der gaar 
2—3 Aarhundreder. I de Aarhundreder har Jesuiterne 
virket. Historien er glemt, men Legenden lever. I Slut- 
ningen af det 17. Aarhundrede kunde Nepomukstøtten 
rejses paa Karlsbroen, og i Begyndelsen af det 18. Aar- 
hundrede erklærede Pave Benedikt Nepomuk for at være 
Bøhmernes Nationalhelgen. Der er efterhaanden ved Jesu- 
iternes Hjælp rejst en national Helgentypus, og den er 
sikkerlig, som grundige historiske Forskere — rigtignok 
under Protest fra anden Side — have godtgjort, rejst paa 
hussitisk Grund. Der er Elementer i Johannes Hus-Typen, 
der let kjendes i Johannes Nepomuk. Det er ret lærerigt 

at se, hvorledes Jesuiterne under den Forvandlingsproces, 
de her har fuldbyrdet, har søgt at lære af Historien. Blot 
et Par Ord herom! 

At en Overførelse af ovennævnte Art kunde finde Sted 
synes maaske underligt, men er dog langtfra enestaaende. 
Missionskirken i de evropæiske Lande handlede ofte i god 
Overensstemmmelse med et Brev, som Pave Gregor den 
store skrev i Aaret 601, og hvori han siger: »Forstyr ikke 
helt Folks Tanker om deres hedenske Templer, men for- 
vandl dem til kristne Kirker, saa at den Ærefrygt, Folk 
er vante til at betragte dem med, kan overføres paa den 
kristne Gudsdyrkelse. De hedenske Offergilder maa blive 
til kristelige Fællesmaaltider.« Det er meget interessant 
at se, hvorledes Kirkestraffene bygges op paa den Rets- 
grund, der stammer fra den hedenske Tid. Banlysning 
og Forvisning føltes som saa tung en Straf, ogsaa fordi 
det var gammel hedensk Vedtægt, at enhver var retsløs 
udenfor sit eget Land og Hjemsted; han var »alande« 
d. e. uden Land, deraf: Elende. Kirken vidste, at slig 
Straf vilde blive forstaaet. De kirkelige Bødestraffe af- 
maales efter hedenske Vedtægter"). Afguderi og Hexeri 
straffes vel; men det er ret betegnende, at mens man i det 
syvende Aarhundrede efter Kristus straffede sligt ved at 
forordne Fasten og Beden og Salmesang eller Bøder (50 
Stokkeslag eller 50 Salmer, at synge knælende, var et 
med en Vinterdags Vand og Brød), saa brændte man som 
bekjendt i det syttende Aarhundrede Hexe over hele Ev- 
ropa. Det skal i de første kristne Aarhundreder ikke være 
ualmindeligt at træffe gode katholske Helgene, der ligner 
præsis gamle hedenske Gudeskikkelser. 

Efter at vi have gjort denne lille Afstikker, vil det 
maaske synes mere troligt, at Jesuiterne, der var meget 
lærnemme Folk, har forsøgt at forvandle Johannes Hus 


1) Se f. Ex. Dr. E. Friedberg: Aus deutschen Bussbiichern. 

til Johannes Nepomuk. Det maa ikke have været saa 
vanskeligt, hvad ydre personlige og andre ydre Forhold 
angik. Hus var stadigt afbildet i katholsk Præstedragt, 
men Pomuk var ogsaa Præst. Hus' Ansigtstræk var ud- 
præget czekiske, Pomuk var ogsaa Czeker. Hus bar altid 
paa Støtter og andre Afbildninger en Bibel i Haanden; i 
Stedet for Bibelen kunde man sætte et Krucifix. Hus og 
Pomuk levede: begge under Kong Wenzels Regimente. 
Wenzel støttede Hussiterne, og Pomuk blev døbt paa hans 
Befaling. Hus skal have været Dronningens Præst, følgelig 
maa Pomuk gjøres til Dronningens Skriftefader. Hus an- 
greb Skriftestolen, følgelig maa Pomuk gjøres til Martyr 
for dette Symbol paa katolsk Kirkevæsen. Hus var Czeker- 
nes Forsvarer overfor Tyskerne; men det var jo netop en 
bøhmisk (czekisk) Nationalhelgen, der skulde laves"). 
Nyere historiske Forskere har udfundet, at Forvand- 
lingen virkelig er sket. De mene endogsaa at kunne paa- 
vise, at i de Lande, hvor Jesuiterherredømmet ikke har 
været saa overvældende som i Bøhmen, findes der endnu 
Hus-Billeder, der i et og alt svare til Nepomuk-Billederne. 
Ja, det skal kunne godtgjøres, at der findes Nepomukstøtter, 


”) At Jesuiterne vælger at lade den Helgen, som de har Brug 
for, leve paa Hus' Tid, dette taler, synes mig, i høj Grad for, at der 
ligger en Tanke bag. Man maa nemlig erindre, at Bøhmerne har 
ældre Nationalhelgene, fremfor alle den hellige Wenzel, der forenede 
i sig baade det religiøse og det nationale. Han erklærede først Kristen- 
dommen for Landsreligion i Bøhmen og blev en af dens Martyrer 
— Aar 935 — og paa hans Tid gjorde Tyskerne et af deres værste 
Anfald paa Riget. I den gamle bøhmiske Kirkesalme, der endnu 
synges i Wenzelkapellet i Prags Domkirke, hedder det derfor: Hellige 
Wenzel — Czekerlandets Fyrste — bed Duforoso. s. v. Oprindeligt 
hed det nok: Fri os for de tyske. Skulde JesuiternesHelgen være en 
gejstlig, laa det nær at tænke, at det maatte blevet den første Bøh- 
mer paa Prags Bispestol; Vojtek med det tyske Navn Adalbert, en 
nidkjær Gejstlig, der for sin kristelige Ivers Skyld maatte forlade 
Landet og fandt Martyrdøden blandt de hedenske Prøjsere (997); 
hans Lig blev siden ført til Prag under store Æresbevisninger. 

der stammer fra en Tid, der ligger længere tilbage end 
den Tid, fra hvilken Nepomukdyrkelsen skriver sig; man 
mener, at disse Støttew fremstille Johannes Hus og ikke 
Nepomuk. Lad nu ogsaa være, at alle disse Beviser 
glippe. Et er i hvert Tilfælde sikkert: Nepomukdyrkelsen 
er Jesuitismens Værk. Først under Ferdinand den 2den 
begyndte den saa smaat at udvikle sig, altsaa over 2 Aar- 
hundreder efter Nepomuks Død. Efterhaanden gjør Le- 
genden ham større og større: han udstyres med alle de 
Egenskaber, som en bøhmisk Nationalhelgen bør have. 
Nu er det imidlertid faktisk, at det er Hus, der staar med 
Helgenglorien de to første Aarhundreder efter Kostniz- 
konciliet.. Men med Jesuiternes Indtog i Bøhmen forsvinder 
Hus mere og mere i den menige Almues Tanke og Liv: 
Folket er blevet katholsk. Man fristes næsten til at ud- 
bryde: her har vi igjen Beviser behov. Folket udstyrer 
fra Trediveaarskrigen af sine Helgene med de store og 
gode Egenskaber, som dets Helgene før den Tid var i 
Besiddelse af. Dette er en simpel og ligefrem Sag. Oz 
Jesuiterne, Folkets ny Lærere, læmper det ny efter det 
gamle. Dette synes for hver, der har lidt Kjendskab til 
Jesuiternes kloge og snedige Færd i det hele, lige saa 
simpelt. 

Der er i det foregaaende berørt to forskjellige Arter 
af Missjonsvirksomhed i Bøhmen. En Missjon, hvis Mid- 
ler er Sværd og Landsforvisning, og en Missjon, hvis Mid- 
ler er den jesuitiske Prædiken og Undervisning. Kommer 
disse Virkemaader nu aldrig i Strid med hverandre? Jo 
tilvisse, og de kunde overhovedet ikke arbejde Side om 
Side, hvis ikke den ene af dem fra første Færd havde 
Overtaget. Vel vil Jesuitismen blind Underkastelse; men 
som pædagogisk Retning er den i visse Henseender mere 
human end selve Lutherdommen. Overfor en slig Fana- 
tisme, som den, der har vist sig i Bøhmen, har den 

imidlertid indrømmet Sværdet første Plads"). Da Jesuiterne 
engang i Rom i Pavens Nærværelse roste sig af at have 
omvendt Bøhmerne, udbrød den berømte Capusinermunk 
Valerius Magnus: »Hellige. Fader! giv mig Soldater, som 
man har givet Jesuiterne, saa skal jeg omvende hele 
Verden.« 

Det var i Aaret 1627, at Ferdinand mente at kunne 
bekjendtgjøre, at nu var Bøhmen katholsk. Det var om 
ved den Tid, at en af de sidste store Udvandringer fore- 
gik. 30,900 Familier drog ud af deres Fædreland. Paa 
Bøhmens Grænsebjærge — hedder det i gamle Beret- 
ninger — samledes store Skarer for at tage Afsked med 
deres landsforviste Sjælesørgere. Her var det, at den store 
Pædagog Amos Komenius, den ældste Brødremenigheds 
sidste Biskop, idet han drog ud af Landet, talte til Tusinder 
af Bøhmere, og mindede dem om, at der ved Brødrenes 
Gjerning var lagt et Frø, der skulde spire og udvikle sig 
i det skjulte. Det var store aandelige Kræfter, Bøhmerne 
mistede. Udvandringen fortsattes over et Hundredaar. 
Selv til Danmark og Sverig kom der mange. Et Skrift 
om »Bøhmerlandets blodige Taarer« af Oxenstjernes Ven 
Holyk blev oversat paa Latin, Tysk og Svensk; Danmark 
sendte gjennem Jesper Brochmann Gaver og Understøttel- 
ser til de flygtende; lignende kom fra andre Lande; men 
det var ogsaa det hele. 

Bøhmerne maatte finde sig i deres Skæbne, og den 
var haard. Først tvang man dem til at gaa over til 


7) »Missjonæren« Dohna roste sig af, at han stod over Apostelen 
Peter; denne havde én Dag omvendt 3000 Mennesker ved sin Prædiken; 
men Dohna havde paa én Dag omvendt flere uden at prædike. Den 
berømte Pater Adam Kravarsky virkede derimod ved sit Ord; »ved 
sin Prædiken førte han Folket tilbage til Lydighed mod Kirken, og 
af hans Optegnelser, som han i Følge Ordre fra sine Foresatte før sin 
Død maatte nedskrive med rystende Haand, ses det, at han har om- 
vendt 33,110 Sjæle, spredte rundt i Bøhmens Provinser«. 

Katholicismen, dernæst maatte de almindeligvis erklære — 
skriftligt og højtideligt — at de »frivillig« forlod Kjætteriet 
og søgte tilbage til den eneste saliggjørende Kirke. Med 
disse »frivillige« er det, Jesuiterne virker og manøvrerer. 
Al anden Paavirkning udelukkedes; alle kjætterske Bøger 
brændtes: alle Kjættere var jo i Forvejen landsforviste 
eller dræbte. Som man før brændte Kjættere, brændte 
man nu kjætterske Bøger. Et Øjenvidne har berettet 
følgende: Lærde Prælater mødte med Trommeslagere paa 
Byernes Torve; derfra udraabtes der, at Folk skulde møde 
med deres Bøger. De lærde og alvorlige Mænd foretog 
her grundige Undersøgelser, som almindelig bestod i at 
efterse om kjætterske Navne stod paa Titelbladene, eller 
om Bøgerne var trykte i kjætterske Byer. Bøger med 
slige Mærker brændtes, endogsaa bøhmiske Bibler maatte 
holde for, hvilket endelig ikke er saa underligt; en pavelig 
»Encyclia« fra 1864 kalder jo Bibelselskaber for »pestes 
ecclesiæ« (en Ulykke for Kirken). Daarlige og letfærdige 
Bøger fik Folk derimod Lov at beholde: hvor betegnende 
for højkirkelig' Omsorg: den tænker kun paa sit eget. I 
mere end et Aarhundrede fortsættes med den Sport. Under 
Dronning Marie Theresias Regering roser A. Konias sig af 
at have tilintetgjort over 60,000 bøhmiske Bøger. Dron- 
ningen havde, som bekjendt, stor Respekt for Bøger; da 
hun havde faaet at høre, at Banatets Tyskere lærte at 
stjæle af Rumænerne, sendte hun deres Biskop 6000 Kate- 
kismer til Uddeling mellem Folket; dette maatte endelig 
hjælpe. Det, der kuer Protestantismen, er, at Jesuiterne 
er Eneherskere i alle Kirker og i alle Skoler ligefra Uni- 
versitetet og nedefter. 

Helt undertrykt blev den endda ikke. Den aandede 
igjen, da Josef II. 1781 udgav sit Tolerance-Edikt, hvorved 
Protestanterne fik en Art Religionsfrihed; almindelige Kirker 
maatte de ikke have, men vel Bedehuse. Visse borgerlige 


Rettigheder fik de. Paa den Tid kom der, som der fortælles, 
»Danskeren" VII, 8 

endda — trods alle Bogbaalene — en hel Del Bøger frem 
af de skjulte Kroge, og over 40,000 Bøhmere erklærede, 
at de var Protestanter. De maatte da vælge, om de vilde 
være Lutheranere eller Reformerte: bøhmiske Brødremenig- 
heder taaltes ikke. Denne Banlysning forklarer maaske, 
hvorfor den senere Brødremenighed (Hernhut var den bøh- 
miske Grænse) stiftet af bøhmiske og måhriske Brødre 
under Ledelse af Grev Zinzendorf, har missjoneret i næsten 


alle Lande og Verdensdele — kun ikke i Bøhmen og 
Mihren. I alt Fald gives der, saa vidt jeg ved, ingen 


egentlige eller større »Brødremenigheder« i disse Lande. 
Protestanterne har overhovedet kun missjoneret lidt her. 
Tolerance-Ediktet blev nemlig ikke uantastet. Et stort Til- 
bageskridt skete endogsaa 1855 ved det saakaldte Concor- 
dat, hvorved Pave og Kejser »i den hellige og udelelige 
Treenigheds Navn« blev enige om, som Minister Thun ud- 
trykte det, at »Katholicismen igjen skulde indsættes i sine 
Rettigheder«. Dog allerede først i Tredserne faar Regeringen 
Betænkeligheder, og det nyttede ikke at de østrigske Biskop- 
per i en Skrivelse til Kejseren Aar 1867 erklærede, at den, 
som angreb Concordatet, angreb den katholske Religion, 
ja endog Kristendommen. Samme Aar udkom en Lov, 
der hjemlede Religionsfrihed, og i 1870 erklærede Reger- 
ingen, at paa Grund af det pavelige Ufejlbarligheds- 
dogme, der da var fremkommet, maatte Concordatet op- 
hæves. 

I de sidste Aartier har der begyndt at røre sig et friere 
Kirkeliv i de østrigske Lande. I Prag har der stadig været 
i alt Fald nogen Bevægelse; i Fyrrerne talte saaledes 
Præsten Kossuth med Varme Protestantismens Sag; men 
ude i Landet har det været smaat. Jeg vidste, at der 
skulde være en Del gammelkatholske Menigheder i Nord- 
bøhmen, altsaa Menigheder, der ikke anerkjende Ufejl- 
barlighedsdogmet, og som i det hele stille sig mere venligt 
overfor Tidens Tanker. Da jeg kom ind paa deres Omraade, 

blev jeg imidlertid ved Samtaler baade med Menigheds- 
medlemmer og udenforstaaende snart klog paa, at det 
særlig var af nationale Grunde, de havde udsondret sig. 
De gammelkatholske Menigheder er særlig tyske Menig- 
heder, der ikke var fornøjede med den bøhmiske Ledelse 
og med de Præster, de fik beskikket. Jeg mærkede ikke 
nogensteds den halvvejs protestantiske Varme, som jeg 
drømte om, der maatte være i visse bøhmiske katholske 
Kredse, efter at jeg for et Par Aar siden læste om Prager- 
professoren Schulte's varme reformatoriske Foredrag ved 
de gammelkatholske Møder. Jeg fik det Indtryk, at der 
er en Del Fromhed og en stærk Autoritetstro her som i alle 
de katholske Lande, men grumme lidt aandelig Udvikling 
og Bevægelighed. Den simplere Almue er maaske frommere 
end her hjemme; men lidt højere oppe er der ofte kun 
Ligegyldighed. Jeg lagde i et Par Kjøbstadkirker Mærke 
til noget, der baade greb mig — og stødte mig tilbage. 
Jeg var i Koniggritz og i Prag Vidne til, hvorledes Skole- 
ungdommen med Skolebøgerne under Armene iler til 
Morgengudstjenesten for at knæle, før de gaa til Skolen. 
De kom, store og smaa, overstænkede sig med Vievand, 
knælede og hørte kortere eller længere Tid paa Messen: 
de smaa og mere umyndige gjorde Ceremonierne med 
Omstændelighed og hellig Andagt; for de store Drenge var 
det hele aabenhart en Proformasag, der nu en Gang skulde 
forrettes; det hele var en flygtig Visit paa en eller to 
Minuter: saa kunde de dog sige, at de havde været der. 
Hvad jeg saa, blev for mig et Billede paa, hvorledes katolsk 
ICirkeliv leves, nedefter enfoldigt og troende, opefter ofte 
koldt og uinteresseret. Dog, jeg tager maaske fejl. Man 
er saa tilbøjelig til at se efter det ydre. De katholske 
Kirker staa, som bekjendt, aabne til enhver Tid for Menig- 
heden. Ofte var det fattige og forkomne, der knælede 
under deres Hvælvinger. En Morgen Kl. d var jeg inde 


i en af Prags Kirker. Ærligt talt, det forekom mig, at 
8" 

jeg var som Farisæren midt iblandt Toldere: det slog mig, 
ut det, efter det ydre at dømme, var Nattens og Mørkets 
Syndere, der her i Morgengryet havde sat hverandre 
Stævne. Kan den katholske Kirke tage sig af den Slags 
Folk, løser den en stor Opgave. Det forekom mig, at 
dens Præster i ganske anden Grad end vore Præster blande 
sig med Mængden. I tyske Protestantkredse gjøres der 
Indrømmelser til Katholikerne i den Retning; for ganske nylig 
stod deri et tysk Blad: »Vore Præster sidde til Bords med dc 
rige, men prædike for de fattige; det gaar ikke i Længden.« 
»Vi er for ligegyldige ned ad til,« siger den tyske Præst 
Qvistorp, »og for fejge op ad til; Kirken er bleven til 
Spot for de ugudelige.« Imidlertid — støder Kirken den 
bedst stillede Del af Folket tilbage, lader den ogsaa en 
Del af sin Opgave ligge. Blot et Exempel! Ude paa Sado- 
vas Slagmark ligger et jammerligt Krosted; det kan kun 
være Tilhold for Bærme og Plebs; tæt udenfor Krostue- 
døren staar en Støtte af Nepomukarten, paa sin Vis ligesaa 
»forfalden« som Kroens forfaldne Subjekter; til en Be- 
gyndelse kunde jeg ikke falde paa, at dette Skræmsel — 
jeg kom til at tænke paa nigritiske Fetischer og indiske 
onde Aander — skulde være Symbol paa Helligheden. 
Naa, Udseendet har for saa vidt mindre at sige; men alligevel 
— det slaar en overfor alle disse Støtter og Symboler, 
at en Religion, der lægger Vægt paa sligt, muligvis kan 
være noget for Plebset, men aldrig bliver noget for Frem- 
tiden. 

De protestantiske Menigheder i Bøhmen har manglet Ord' 
ning og Ledelse. Der er en lille Menighed her, en anden der; 
talrigst er Protestanterne i Egnen omkring Eger og syd og 
vest for Koniggriitz (Chrudim). De udgjør maaske 100,000 
Mennesker i det hele; kun 2—3 pCt. af hele Folketallet, 
Flertallet af dem er helvetisk-reformerte. Siden 1866 har 
Protestanterne i Østrig haft en Slags Kirkeforfatning, og 
en »almindelig Synode« afgjør alle vigtigere Kirkespørgs- 

maal"). Protestanterne i Bøhmen udgjør en Fjerdepart af 
de østerrigske Protestanter (i Ungarn er der derimod over 
3 Mill. Protestanter). Jeg har imidlertid ved at rejse i 
Steirmark og det yndige Salzkammergut faaet det Indtryk, 
at der her er et rigere protestantisk Kirkeliv end i Bøh- 
men; det er ikke ualmindeligt i Salzkammergut i Lands- 
byerne at se to Kirker, en protestantisk og en katholsk 
ved Siden af hinanden; jeg har dog kun en enkelt Gang 
truffet en protestantisk Præst; det var en meget oplyst 
og tolerant katholsk Præst, der gav mig de fleste Oplys- 
ninger om østrigske Kirkeforhold. Katholske Præster træf- 
fer man meget almindelig paa Rejser i disse Lande; der 
synes at være ualmindelig livlig Forbindelse mellem de 
forskjellige Menigheder. Præsterne, hver fulgt af en lille 
Skare Menighedsmedlemmer, mødes paa Banegaardene, 
hilser hverandre med Omfavnelser og Kys, mens Læg- 
folkene ærbødig kysse de fremmede Hyrder paa Hænderne. 
Har Præsterne bænket sig i Toget, tage de strax deres 
Bibel eller Bønnebog frem; Læberne bevæge sig under Bøn; 
det varer noget, inden en Samtale kommer i Gang. Jeg 
har ikke faaet det Indtryk, at Fanatismen særlig behersker 
deres religiøse Tankegang; jeg skulde tage meget fejl, om 
den ikke er adskilligt mere udviklet i visse religiøse Kredse 
herhjemme. Jeg har ikke hørt en Forkjættren og For- 
dømmen, som man skulde vente at finde hos Konciliernes 
Årvetagere. Imidlertid — af et katholsk Koncilium, der 
kunde tænkes dannet i vore Dage, kan man ikke vente 
sig stort. Dertil stikker Hierarkiet dem for meget i Blodet: 
de Folk har ikke nogen vid Synskreds. Jeg tror næppe, 
det er Statskirkens Skyld, at en Barbarisme og Bornerthed 
som den, der har hersket i tidligere theologiske Kredse, 
nu maa være en Umulighed. Ordet Kjætter har her samme 


1) En Synode for den lutherske, og en for den reformerte Kirke; 
de arbejde dog i flere Retninger i Fællesskab. 

ildelydende Klang, men blot ikke samme Magt til at sætte , 


Verden i Bevægelse. Tidligere var Kjætternavnet et med 
en Dødsdom. At værge sig for dette Navn var simpelt 
hen Nødværge. Det hedder sig atter og atter i Hussiter- 
nes Lejr: vore Fjender kalde os Kjættere, derfor maa vi 
slaa dem ned. Dette hører med til Forklaringen af Hus- 
siterkrigens Udskejelser, Koncilierne i Nutiden kan ikke 
træde i Sporene fra Kostniz; men den katholske Kirke 
har dog ikke tabt sin Tro paa dem. I 1868 sagde en 
berømt katholsk Ærkebisp: »Efter Konciliet i Trident kan 
Protestantismen ikke udbrede sig videre, efter næste Kon- 
cilium vil man ventelig kunne datere dens Selvopløsning.« 
Ved det store Tridenter-Konciliums Slutningsmøde (1563) 
udraabte Kardinalen af Lothringen: »Forbandet være alle 
Kjættere,« og alle Prælaterne raabte i Kor: »Forbandet, 
Forbandet« ! 

Hovedindtrykket, jeg fik ved at rejse i Bøhmen, var: 
dette Land er et hærget Land. Jeg har maattet fremstille, 
hvorledes da Landet er bleven hærget. Efter at jeg har 
givet en kort Fremstilling af den nationale Udvikling i 
Landet, skal jegiet Par Skitser forsøge at skildre Nutidslivet. 


E 


Kilderne til nærværende Fremstilling har foruden de i 
og under Texten nævnte Værker været: Dr. Jaroslav Vlak: 
Die Czecho-Slaven. Dr. Braun: Eine båhmiske Woche. 
Fr. v. Léher: Beitråge zur Gechichte und Våolkerkunde. 
2. B. Artikler i Dansk Maanedsskrift (af C. W. Smith — 
særlig efter Palackys Værk — Fr. Schiern og E. Manicus) 
og i Tidsskrift for udenlandsk teologisk Literatur og 
Teologisk Tidsskrift. 

Dagbogsoptegnelser af Sigfred Ley 
om Grundtvig, Baggesen, Martensen m. fl. 
Ved Frederik Nygård. 

Christian Sigfred Ley har fra sine unge dage og en 
snes år op i tiden efterladt sig et par dagbøger og adskil- 
lige små optegnelser på løse blade, som det er hensigten 
her at offenliggjøre. Er end mange af optegnelserne brud- 
stykkeagtige, så er de dog til gengæld pålidelige nok, da 
både Ley selv var en sjælden sandhedskærlig mand og 
da de kilder, han har øst af, er vederhæftige mænds mund. 

Dagbogsoptegnelserne hævder selv deres betydning, idet 
de drejer sig om berømte danske mænd og navnlig om 
N. F, 5. Grundtvig og hans hjem. 


Uden datum findes et løst blad med en afskrift af Jens 
Baggesens Digt, »alvor,« fremkommet 15. december 1818 
i »Tyltestriden.« I dette digt bød Jens Baggesen Grundt- 
vig velkommen som sin medkjæmper. Det slutter saaledes: 


>»Alvorsdagen er i storm oprunden, 
spøgelsernes skumle nat forsvandt: 

Vidar har sin Vali Magni funden; 

vid nu fægter ikke blot mod tant. 

Med mig kæmper nu til slagets ende 
vennen, som min sang i drømme så, 
vennen, som var kæk, min svagheds fjende, 
og som styrken nu kan lide på«. 


I Leys optegnelser under afskriften af dette digt hed- 
der det: 

»I en kort tid kom Baggesen hyppigt til Grundtvig 
og gjorde meget af ham. Første gang, han kom og 
sagde sit navn, gøs fru Grundtvig. Hun lukkede ham 
nemlig op. Grundtvig var nok ikke selv hjæmme. — 
Sagtens har det været i den tid, at Grundtvig har 

tændt sin pibe på slig fidibus (rimeligvis har Baggesen 

ført den til ham) og Baggesen traadt paa den, medens 

den brændte; men så fik han jo ikke børnene at se gå 

af skole.« 

Det er det andet vers i digtet, der sigtes til, hvor det 
hedder: 


»Mænd, jeg nu ser højne sig paa stole, 
hvor jeg selv engang som dommer sad — 
det er ikke børn, som gaa af skole 

i et kulsort, næsten udslukt blad — 

det er dem, som deres piber tændte 

ved det mig i næsen slængte blus, 

på hvis lap jeg trådte, mens den brændte, 
som på hver en anden fidibus.« 


Hass fortalte mig nu, at Grundtvig paa grund af et 
sted i Johannes Åbenbaring, hvor talen skal være om en 
satans synagoge af Jøder (Tyrkerne har omskærelsen, og, 
forunderligt nok, jeg læste igår i »Dagen«, at det var 
Jøderne i Konstantinopel befalet at bære samme dragt 
som Tyrkerne paa turbanen nær |), der skal uddrives, har 
sagt, at han mente, deri indeholdtes en spådom om Tyrk- 
ernes fordrivelse fra Evropa i året 1840, siger fyrgetyve. 

Khhvn., den 8. april 1828. Chr. Sigfr. L. 


Hass havde dette fraLindberg. De er begge sanddru folk.« 


»Den gamle Malene« var Grundtvigs sprogmesterinde, 
og trolde og nisser og saadant noget hørte til hendes 
anskuelse — ildhjulet ud af højen. 


(Fra Grundtvig selv.)« 


»Da jeg i lørdags aftes (den 29. okt. 1831) besøgte 
Lindberg, var både han og hans familie saa venlig og 


kærlig, at jeg fandt mig hjemme der, næsten som i gamle 
dage. C. S. L. 


Evvelloud tv vw jeg overdrager én noget. (Om Jesu 
indretninger, som han havde forordnet apostlene skulde 
være i kirken, Det var nok det, som herren talte med 
dem om i de 40 dage efter hans opstandelse) f. eks. 
Math. 28, 20. 

De XII vare bisper, de LXX præster, og diakonerne 
hlev beskikkede af de XII efter pinsefesten. — 

Joh. 1, 13 siger Tertullian skulde hedde åg ovx &&£ 
guuarøv xtA &ygvvndn, men Vallerianerne (?), siger han, 
har forfalsket det, fordi de jo gør nogle mennesker køde- 
lige, andre åndelige; men således som det egentlig er, bør 
det forstås om Kristus, og saaledes har også Irenæus, 
Avgustin og én til forstaaet det. 

I Kristi kirke døbes i navnet faderens og sønnens og " 
den Aelligånds; men dog står der i vor ny alterbog: 
faderen, sønnen og den hellige ånd, og det just i dåbs- 
formularen og trosbekendelsen, ellers står overalt: den 
hellig ånd. — 

Således skal det hedde i trosbekendelsen: 

Jeg tror paa Gud fader, den alrådende (eller som vi 
før havde det: jeg tror paa Gud fader, almægtigste) him- 
lens og jordens skaber. 

Og i den anden artikel: — pint, korsfæstet under Pon- 
tius Pilatus, død 0. s. v. 

som og: 
opfor til himmels (ikke til himmelen). (Forskellen er som 
gå til bords og gå til bordet.) 

Og i den tredie artikel: 
den hellige almindelige kirke (hvori vi indkomme ved 
dåben), de helliges fællesskab (ikke samfund, thi kirken 
er et samfund, men xowowa er mere, forholdet er som 

” wellem dåb og nadver, tro og kjærlighed, måske og som 
mellem ånd og hjærte). 

Det er altsammen noget, jeg har lært af Grundtvig i 
aften. 


Den 19. marts 1831. Chr. Sigfr. Ley. 


»I nat drømte jeg, at jeg spurgte provst Holm på sam- 
vittighed, om han altid bavde døbt efter ritualet? 

Han svarede, at han havde døbt efter bibelen. Jeg 
vilde vide, om han havde brugt trosbekendelsen, Men det 
havde han, som det lod, ikke saa lige. Og djævleforsag- 
elsen havde nok heller ikke rigtig været efter ordene. Jeg 
tænkte mig lidt om, og synes, jeg fik ud, at han havde 
døbt i faderens, sønnens og den helligånds navn. 

(Det var forleden morgen, novbr., 1831, datum véd jeg 
- ikke. Jeg skrev dette, da jeg havde drømt det samme nat.) 

Jeg véd ikke, hvilken ulykkelig stjerne, der svæver over 
mit skriveri. Min protest mod de teologiske professorer, 
som min fader og Lindberg og andre venner syntes så 
godt om, den kom ikke. Jeg anede nok, at det ikke duede 
stort, ved det jeg havde kludret så længe på det. Grundt- 
vig vilde ikke, jeg skulde lade det trykke, skøndt det lod, 
som det ikke huede ham så ilde. Mit forsvar for Lind- 
berg, som Jensen og jeg idag morede os over Tårup med, 
synes min fader og Spandet ikke om. Laurent har ander- 
ledes lykken med sig. Han gør næppe en simpel ekstrakt 
af Grundtvigs bog, før professor Sibbern gør stor ære 
derad. — 

Mener De, jeg er dansk (sagde Grundtvig forleden, jeg 
talte med ham), nej, her lige overfor der er min. slægt; 
og Øhlensehlæger, han er en Angelsakser, et vidunder af 
en skjald i det 19de århundrede, derfor ogsaa kun sålidt 
forstået herinde. Det er mærkeligt nok, at danske klage 

over min hårdhed, mens de derovre (i Sverrig) finde den i 
sin orden, kun ilde stædt. 
Decb. 1831. 
-»Barskhed hos den ædle mand 
hvem som fik på dyd forstand 
laster ej, men skatter. 

Han talte også levende om sin gamle hbarne-pige, 
hans sprogmesterinde, som talte så ypperligt, når hun blev 
vred, og fortalte om de underjordiske med ild-hjulene og 
det jordiske hjul. 

Og bonden, som var undselig, da han spurgte, om 
troldene var jaget ud af Saxo.« 


»Da prins Kristian (i året 1813 var det nok) skulde op 
til Norge, og farvandet lå fuldt af engelskmænd og andre 
kæltringer, så besteg han med kaptajn Falsen en fisker- 
jolle, og gik langs med kysten. Prinsen laa indsvøbt nede 
paa bunden, men Falsen snakkede svensk som den bedste 
med hvem de mødte. Da de lykkelig havde nået land, 
skyndte de sig op på de nærmeste fjelde, og Falsen tog 
nu en råber og brølte til engelskmændene dernede, at nu 
kunde de gøre sig saa lystige som de vilde, nu var prins 
Kristian i landet. 

Jan. 1832. Å (Fr. Hammerich.)« 


Da Steffens sidst var her, fortalte han Poul Møller om 
Scheibel, hvad han var for en ypperlig præst. Han kunde 
ikke noksom rose hans prædikeners liv og kraft og for- 
underlige veltalenhed. Lidt efter hørte Steffens Grundtvig 
prædike. Han fik nu igen fat på Poul Møller, som han 
havde givet så høje tanker om Scheibel. Steffens spurgte 
ham nu, om han aldrig havde hørt Grundtvig. Nej, det 
havde han da ikke. Ja, da skulde De høre ham, sagde 
Steffens, mod ham var da Scheibel ingen ting. Nu tabte 

da Poul Møller også ,sine høje forestillinger om Seheibel. 
Og hans respekt for Steffens led med det samme et skår. 


(Det har Poul Møller selv fortalt Martensen forleden). 
Januar 1832.« 


»Jeg læser i Molbechs nordiske tidsskrift XIV 1831 om 
Evald, vor herlige Evald. Se, hvor møjsommelig, hvor 
omhyggelig vor Molbech samler til at oplyse noget om ham. 
Hvad vil dog efterverdenen, den gådefulde efterverden sige 
om mig, som dog så tidt kom til Grundtvig (jeg er jo 
nu informator, der som min ven Hagen og min — svoger 
Laurent) og véd så lidt at sige eller dog har sagt så lidt"). 

O kunde jeg kun male Grundtvig i sit hus, den kære 
Grundtvig. Han.-er ej så øm som folk er flest, 0, men 
han er dog kærlig, den Gothe, som har indelsket sig i 
Danmarks kærlighed. Og nu hans kone, hans Elise, med 
de skarpe, men dog elskelige øjne (hun straffer imellem 
børnene med hug, Grundtvig gør det vist aldrig eller næsten 
aldrig) og så Johan med de livsalige øjne, og Svend med 
fader Grundtvigs tårekinder, og så den smukke livlige 
Metha, og jomfru Blicher (hun hører også ret hjemme i 
det hus). 0, skamme mig må jeg, at jeg ikke kan skrive 
noget ret dygtigt. Dog måske en ven på marken ser, 
hvad jeg har skrevet og føler derved (pennen kan nu så 
lidt, og nu især i aften allermindst) og udfolder billedet. 
Der vil ånd til, men Gud lade heller aldrig sin gode 
helligånd vige fra Danmark. 0, i Danmark er gode minder 


7) Sigfr. Ley og Harald Laurent var et par år lærere for Grundt- 
vigs sønner. Ley læste 2 timer daglig bl. a. historie med dem; Lau- 
rent havde nok græsk. Denne undervisning, som forresten var gratis 
— hverken Grundtvig eller de unge tænkte, der skulde betaling til — 
hørte nok op, da Grundtvig fik baron Stampes sønner i huset og antog 


cand. theol. Muus til sin huslærer. Laurent beholdt dog undervisning 
i fransk med Stampes børn. F. N. 

kære, og Gud lade det altid være så. Grundtvig, Svend, 
Johan, Muus. Ludv. Miller, Lindberg (hvi sukker jeg), Lau- 
rent, Hagen, Jensen, Hass, kære lærer Rudelbach, du er i 
Tyskland. — — Febr. 1832. Chr. Sigfr. Ley. 


»Idag (den 12. febr. 1832) kom min tante Ovene hjem 
fra Lindbergs forsamling og fortalte, at Grundtvig havde 
talt der en halv times tid, da Siemonsens prædiken var 
ude"). Det lod, som Siemonsen blev meget forbavset, da 
Grundtvig klappede ham på skuldren og sagde: »lad nu 
mig tale et par ord!« Han var højst bevæget med tårer 
i øjnene. Det var i dag første gang, at Grundtvig var der 
i forsamlingen. Sagtens var han i går hos Stemann og 
lalte med ham om, hvorfor kancelliet har nægtet det med 
kirken, så det har vel virket, at han i dag gik i forsam- 
lingen. — Gud i himlen hjælpe os alle. Jeg er glad — 
lidt frygtsom, men dog mest glad — ved at dette er sket. 


6te søndag efter h. 3. k. 

»Her er godt at være,« begyndte Grundtvig i dag. Det 
foregående har jeg fra Hass og Ovene. Nu fortæller Jensen 
mig, at Hansen havde sagt ham, at Grundtvig i løverdags 
en halv time talte med Stemann, som havde endt: »det er 
ingen ting, og bliver til ingen ting.«  Hvorpå Grundtvig 
skiltes fra ham med de ord: »Jo, det både er noget og skal 
blive til noget!« -— Gud i himlen give, at det må blive 
til noget godt for hans øjne. 


d. 13. febr. 1832. 
Forsamlingerne på rolighed huede ikke Stemann, men 
da de stod under opsigt (pastor Rothes) så lod man dem 


?) Da Grundtvig havde lovet J. K. Lindberg at tale ved hans 
forsamling på >kalkbrænderiet,« spurgte Lindberg, om han ikke skulde 
sende vogn efter Grundtvigs hustru fru Elise og hendes søster. Men 
Grundtvig svarede: de kvinder vil vist ikke. BENE 

være. Grundtvig sagde, ja han havde jo heller ikke sat 
sin fod derud; men nu — —. Grundtvig talte også 
til ham om efterverdenens dom. Ja, efterverdenen! hvad 
var det, sagde Stemann, den tid, vi lever i, den kommer 
os ved. Grundtvig undskyldte sig med, han var historiker. 
(Dette har Ludvig Gøricke fortalt mig fra Siemonsen). Jeg 
talte da i aften med Grundtvig. Han havde kun gjort, 
hvad han ikke kunde undlade. I en kirke vil han ikke 
prædike, dertil føler han sig for adskilt fra statskirken, 
og vil også, at andre skal se det. Paa en adskillelse ved 
sakramenterne fra statskirken tænker han ikke straks. 
Han tror ikke, de kristne for øjeblikket kan bære følgerne. 
Det var at gøre Gud skam, siger han. Men den oplys- 
ning, han ved mundtligt ord kan give, vil han ikke forholde 
Vi lade alle — — fordomme fare, sagde han, man må 
være glad, når man ved, hvad man har at gjøre for øje- 
blikket. Gud sørger for fremtiden. 

Grundtvig så bekymret, men dog venlig ud. — O, Gud, 
hvad skal der dog blive af det. Grundtvig vil blive ved 
at prædike i forsamlingerne. 0, vor herres Jesu Kristi 
fader vil dog nok lede alt til det bedste; han den kære, 
lige nådige Gud. Han hjælpe med sin gode hellig-ånd. 
amen| — 

Min fader talte i aften med student Pedersen. Han 
var lidt stødt, og det stødte ogsaa min fader lidt. Han 
vil, siger han ikke gå i forsamlingerne. 

O, fader, vær os nær med din hellig-ånd, som vi bede 
i herrens bøn. d. 13. febr. 1832. 


I søndags prædikede Grundtvig på rolighed. Laurent 
og Hanne og nogle af de andre var der. Jeg gik også 
derud Kl. 10'/, men da strømmede allerede lige så mange 
tilbage som frem. Det var da en frygtelig hede og 
trængsel at sidde derude. Grundtvig sagde: at han havde 

hellere, meget hellere mødtes med dem for alteret end 
på dette sted, men det var nu herrens vilje, Det var 
just søndag septuagesima. Og han sagde menigheden 
måtte ikke forarges over hans underlige færd. Det kunde 
jo synes sært nok, sagde han, at han kom så ved den 
3die time og arbejdede lidt, så gik han bort igen, og kom 
lidt igen ved den 6te, så ved den Øde og nu igen ved 
den 11te. Ligesaa rolig som han sidst var gået fra arbejdet, 
fordi det var herrens vilje, lige så sikker gik han nu til 
det igen, fordi herren havde kaldt ham. Og måske gik 
han snart fra det igen, når herren lod ham vide, det var 
bedst. Det fordres af tjenere, at de er tro. (Grundtvig 
er ogsaa sikker i sin sag, at det er herren, der har budt 
ham at tale denne gang. Det mærkede jeg også sidst. jeg 
talede med ham.) Han mente forresten, det virkelig var 
den i1ite time. Røsten i møllen bliver svag. Nu vilde 
verden spotte over, at han begyndte der at tale i Lind- 
bergs forsamlinger; men hvad skulde det røre ham, som 
fra ungdommen af var vant til at bære verdens spot? 

Hvem har afslået ansøgningen om kirken?, spurgte 
han også. Det har han deroppe. Forresten vilde det 
danske folk sikkert énstemmig tilstå os vor bøn, såsnart 
det blev ligeså åbenbart om alle som om ham, at vi kun 
skrev for frelsens skyld, og at vi med glæde unde alle 
den samme frihed, som vi selv ønskede. 

Grundtvig vilde ikke gærne være martyr; han havde 
naturlig så meget imod det, og syntes heller ikke, han 
kunde blive skikket ret dertil. Det var heller ikke godt 
for det folk og land, hvor der blev martyrer. Han havde 
jo nok sans for den herlige martyrkrone. — De urette 


martyrer dem kan vi få nok af. 
Den 26. febr. 1832 


48 


I går var det da min 26. fødselsdag. Jeg havde ugen 
i forvejen gjort den gode Gud meget imod og haft et 
slemt ukærligt sind (som jeg ikke kan forstille) imod 
Laurent og Hanne og min fader. Til gengæld lod min 
himmelske fader sin kære helligånd varme mit hjærte og 
gav mig sådan en geburtsdagspresent, at jeg nu er glad 
i herren. O, hvor dog Gud er nådig imod mig utak- 
nemligel! 

På søndag håbe vi da at komme op på loftet og høre 
Grundtvig. 0, fader, hjælp, hjælp du, amen. 


Den 26. febr. 1832. 


Da nu politiet har fået Harmsens Amagerforsamlinger 
standsede, så bildte de sig ind, de har spillet vundet. 
Bispen har sendt bud til politiet at forhindre de andre 
med. Siemonsen har, opkaldt til Bræstrup, lovet at høre 
op, til han får en forespørgsel indgivet til kancelliet og 
svar derpå. I aftes stod| der også en politibetjent uden- 
for hans dør og jog folk hjæm. — Lindberg blev også 
opkaldt, men han satte Bræstrup i voks, gik derfra tl 
bispen, som 10 gange sagde, han var en sværmer, og til- 
stod, at det var ham, der havde sendt politiet bud. Hvad 
er De for en bisp? sagde da Lindberg, skulde De ikke 
hellere kommet ud og prædiket for dem, der formentlig 
var på gale veje end bruge politiets stokke? — Nej, han 
holdt sig til loven! Ja, den har jeg også med, sagde 
Lindberg. — Ja, De er en sværmer o. s. v. Det varede 
i to timer. Lindberg truede og bad, og tilsidst lovede 
bispen, at han vilde gaa til kongen og udvirke tilladelse. 
— Til Bræstrup sagde ellers også Lindberg, at han vilde 
høre op med sine forsamlinger, når det blev Grundtvig 
ordentlig tilladt at prædike, ellers ikke. Nej, sagde Bræ- 
strup, det skulde forhindres alt sammen. — Ja, jeg holder 
forsamling i mit hus, og det gælder en retssag, om De 


49 


gør noget derimod. Nej, retssag med Lindberg vilde han 
ikke have. Og der var også gjort anstalter til at forhindre 
det. — Ja, det skulde Lindberg nok vise ham, at han 
kun lod sig dømme af lands-lov. — Og, som sagt, Bræstrup 


gav gode ord og lovede, at han skulde tale med bispen. 
(Efter Hass, som havde det fra Lindberg selv.) 


Imens Lindberg således, sagtens Grundtvig uafvidende, 
fægter med loven, så går Grundtvig rolig frem, ser hverken 
til højre eller venstre; thi herren har kaldet ham. Også 
han blev opkaldt. Han spurgte Bræstrup, om han havde 
gjort noget ondt, siden han skulde for politiet. — Ja, det 
var rygtet om disse forsamlinger. — Ja, rygter! vent til 
I har noget at klage over! Forresten er det sandt, jeg 
vil holde forsamling, og dermed basta. — Jeg opsætter 
det på ingen måde, sagde Grundtvig til Ferdinand Fenger. - 

(Efter Laurent og Fenger, som havde det fra Grundtvig selv.) 
Kbhvn., d. 1. marts 1832). 


D. 28. januar. Ansøgning om frimenighed afslået ved 
en kancelliresolution: 

D 12. februar. Grundtvig på rolighed for første gang. 
(Siemonsen prædikede, Grundtvig talte derpå 7/2 time). 

D. 19. februar. Grundtvig prædiker på rolighed. 
Harmsen på Amager for første gang. 

Mellem d. 19. og 26. februar forstyrrer politiet 
forsamlingerne på Amager (pastor Brun, amtsforvalter 
Frydensberg). . 

D. 26. februar prædiker Siemonsen på rolighed. 

D. 27. og 28. var Siemonsen 3 gange og "Grundtvig 
2 gange opkaldt for Bræstrup, uden at Lindberg fik noget 
at vide. 

Den 29de var Lindberg for Bræstrup og for bispen. 


Han ventede at blive arresteret. 
nDanskeren VII. 

Den 1. marts sad kongen i højesteret, og kabinets- 
ordren udfærdigedes. 

Den 2. marts kl. 1/4 eftermiddag var bevillingen til 
Stemanns underskrift. På samme tid fik jeg tingen at 
vide. Kl. 6 talte jeg med Lindberg hos Milo og var med 
ham på politikamret, hvor han fik resolutionen. 

Den 3. marts morgen er det nu, jeg skriver dette. 


Mellem den 12. og 19. var Lindberg i Roskilde og 
talte med bønderne. 


I går eftermiddags, da jeg kom til Grundtvigs og hilste 
på hans kone, lukkede han sin dør op, rakte mig hånden 
og drog mig ind til sig. Han var hjærteglad. 

»Det er velsignet, det er dejligt, jeg får dog nok 
endnu glæden at se under de grå hår,« sagde han. 

Således fortalte han mig sagen: Den 28. februar var 
han hos bispen. Vilde pastor Grundtvig være sognepræst 
ved frelsers kirke, så skulde der intet være i vejen, men 
til at holde slige forsamlinger kunde han ikke give sit 
minde. Mod ansøgningen havde han i det væsentlige intet 
haft, men i følge sin form var den en blame for gejstlig- 
heden. — Dog tilsidst bragte Grundtvig det så vidt, at 
bispen lovede at bede kongen om tilladelse til forsamlinger 
under navn af bede-timer. — Han måtte kalde dem, hvad 
han vilde. Under 28de indgav da også bispen sin fore- 
stilling og anbefaling, som ses af bevillingen, hvor der 
udtrykkelig står d. 28de. Lindbergs lov-prædiken d. 29de 
kan altså på ingen måde have bevirket det hele, men 
Grundtvig tror gerne, at den kan have fremskyndet det. 

At det blev Frederiks kirken vi fik, det tilskriver både 
Grundtvig og Lindberg, næst Gud, vor vennesalige konge. 

I dag prædikede han da der for første gang. Det er 
fastelavns søndag. — Han talte om dåbens vigtighed, om 
sit håb og sin glæde og de profetiske ord, der var bleven 

levende i ham: for Zions skyld vil jeg ikke tie, og for 
Jerusalems skyld vil jeg ikke være stille; indtil dens ret- 
færdighed udgår som et skin og dens salighed brænder 
som et blus (Es. 62, 1). Han priste endelig også 6te Fre- 
deriks livsalighed. —- Kirken var propfuld, men just der- 
for klang salmerne som katun, ti kirken er slet bygget. 
— Dog vor fader i himlen er rig på miskundhed og nåde. 


Han være priset, min -saligheds Gud! 
Khbhvn., d. åde marts 1832. 


I søndags holdt Grundtvig sin anden prædiken i Frede- 
riks kirke. Han tog det iste stykke af lidelseshistorien. 
»Sove I? hvor kan I sovel« Hvem er det, vi med vor 
prædiken skal vække? De sikre syndere? De letsindige 
verdens børn? (De ere begge døde i synden, og skal 
vækkes til gru.) Det kan ej vi, det kan kun herren selv. 
Saulus var en sådan stiv, hårdnakket, sikker synder; men 
se om apostlenes ord, se om Stefani martyrdød vakte 
ham? Nej, herrens tordenrøst måtte til. Og følge vi 
den omvendte Paulus på hans vandring og finde ham i 
fængslet, da finde vi også en anden sådan hård hals i 
stokmesteren, men se om lovsangen i fængslet rørte ham. 
Nej, det var herren, der i jordskælvet talte til ham og 
vakte ham til gru, så den stolte Romer vendte sværd- 
odden mod sit eget bryst. De troende, som ere sovede 
ind i verdenstummelen og vandre med dens børn, de døde 


i verden? Til gråd skal de vækkes — som Peder, 
hvem herren jo selv vakte med et blik; men vi mægter 
det ej. — Hvem skal vi da vække? ja, hvem andre vel 


end de uskyldige, elskelige børne sjæle, de døde w herren 
måtte vi vel kalde dem; ti de sove kun, fordi herren 
lader dem sove. — Dem skal vi vække, og ti/ glæde skal 


de vækkes, at se hans herlighed. j 

Se, hvor herren så mildt kommer og ser disciplene 
sove og nænner ej engang at vække dem, før den sidste 
gang, da han ej turde lade dem sove længer, hvis de ej 
skulde vækkes ved larmen og blussene, og deres forskræk- 
kelse være stor. 

Se, det har altid været striden mellem Grundtvig og 
de gamle i menigheden, at de vilde altid, men især i 
fasten ret vække til gråd og til gru, men Grundtvig vilde 
helst holde påske-prædiken hele året igennem. Han gik 
i rette med sig selv for at se, hvor fejlen lå. Nu se vi, 
den lå hos de gamle. — Gud give en stor opvækkelse til 
glæde. Amen iJ. N. 


Kbhvn., d. 15. marts 1832. 


I søndags otte dage holdt Grundtvig sin 3die prædiken. 
Det var om den kananæiske kvinde, den moder i ånden 
for alle kristne af hedningeslægterne. Det kendetegn, 
som herren selv havde sat på, at et rige går sin 
undergang i møde, det synes nu at være tilstede. Ti så 
splidagtig med sig selv som nu syntes dog aldrig Kristi 
rige. Det er også noget, som ligger dybt i hedninge- 
folkenes natur, at lege med det åndelige, men i Kristi 
rige går det naturligvis ikke an. Alt tidlig måtte Poul 
skrive til sine Korinthier: vor prædiken iblandt Eder var 
ikke ja, nej og nej, ja 0. s. v. (2. Kor.). Men aldrig 
syntes spliden i Kristi kirke så uhyre som nu. Og det 
var naturligt, at det måtte blive følgen af den tyrkiske 
måde at omvende folk på med sværdet over hovedet. Det 
var naturligt, at de, som var selv således omvendte, og at 
hyklerne de tilråbte hedningerne: sig det kun, sig det 
kun, så kommer det nok. Se, det er naturlig, at hedninger 
og tyrker bær sig således ad, men kristne må i deres 
kirke grue derved, Men lad os nu dog som alvorlige, 
ærlige mennesker ikke længer lege med det hellige. Det 

er kun lidt, vi behøve at tro. Og det skal vi ærlig be- 
kende, når vi tro det, og er der noget deraf, vi ikke kan 
tro, så — skal vi også bekende det. Tiden er kommen, 
tingen er klar; så vil vi ikke gøre. Ej blot herren, men 
selv vore hedenske forfædre, som dybt skammede sig ved 
vitterlig at lyve, vil vi ikke gøre dem skam, så må vi 
være ærlige. Vi må xdog tænke på, hvad et alvorligt 
menneske kan være bekendt at forstå ved tro. 

O, da skal spliden også svinde, og vi skal se, hvor 
meget sandt der var i verdens syn for vor kirkes under- 
gang. Ti sandt er det, meget skal forgå, som vi krympe 
os ved at opgive. Ti de gamle lærebygninger og gamle 
salmer og i det hele alt det gamle, som kan omskiftes, 
det skal begraves med os underlige sildefødninger, med 
mig og mine troende jævnaldrende. De gamle guld- og 
sølvkar skal omstøbes i andre og bedre former; og det 
brændbare skal opgå i røg. — O, snart skal herren sige 
til sin menighed, som han har købt sig af hedningefolkene: 
kvinde, din tro er stor, dig ske som du vil. Og vore øjne 
skal se den gamle herlighed igen. 


I søndags holdt Grundtvig sin 4de prædiken, også over 
evangeliet. Han viste, at når det syntes, at der var strid 
i Kristi rige, så var det, fordi skinnet bedrager.  Enig- 
heden syntes stor under pavedømmet, da alle hoveder var 
under én hat. Men dog var det jo netop Luther (endda 
han netop syntes at gøre splid), som åbenbarede enigheden 
med Kristus og i menigheden. Ligeså bedrager skinnet 
nu; ti aldrig har det været klarere, hvad der gør os til 
kristne, og hvad der udelukker fra samfundet.  Trosbe- 
kendelsens vigtighed. For Luther og reformatorerne var 
det menneskelig talt umuligt at undgå den skjulte snare, 
idet de mente, at i mindre kredse, i enkelte lande kunde 
nok i det hele taget alle være kristne — eller så. 

Midfaste-søndag. (Et stykke af lidelses historien). 
De blive alle frelste, som ikke hårdnakket stå imod. 

I går talte jeg med Grundtvig. Han sagde også, jeg 
kunde trygt hvile i min dåb. Gud lod os ikke lide for, 
hvad andre havde gjort galt. Vi måtte kunne lide derpå, 
for ellers måtte der jo ske mirakler. Det var ikke nok 
for menigheden, men for os er det nok, når vi kun selv 
tilegner os .troen. — Grundtvig jublede også, at den onde 
skal skælve ved at høre vore glade påskesalmer, skal ikke 
engang få lov at forbitre eller berøve os vor søde, fri og 
frejdige glæde her på jorden. Vi forsage, foragte ham 
den usling. Se, hvor hans blændværk svinder for nåde- 
solen. Amen! halleluja! halleluja! 


Den 3. april 1832. Christian Sigfred. Ley. 


I tirsdags var jeg igen hos Grundtvig med en korrek- 
tur. Han kunde med rette sige til mig: 

»Du har ikke snever plads i mit hjærte, du Korinthier, 
men du er selv snever-hjærtetl!« 

Så venlig drog han mig til sig, og så kold og underlig 
og stiv var jeg. Min venlige, nådige fader; himlen være 
lovet; også i hans hjærte har jeg en sønlig plads. Han 
opdrager mig uforstandige, utaknemlige så nådig. -— I 
morgen er det atter herrens dag, han været lovet! 

D. 7. april 1832. Christ. Sigf. Ley. 


I dag otte dage var det Marie bebudelsesdag. Grundt- 
vig tog evangeliet. Denne dag, sagde han, havde alle hans 
præstedage været ham underlig kære. Det kan da nu 
heller ikke være andet, ti han må vel nok have følt, at 
en bebudende engel taler i ham. Han gjorde regnskab 
for sit håb om kristendommens genfødelse iblandt os, og 

sagde, at det havde vundet i fasthed, hvad det tabte i 
udstrækning, vundet i klarhed, hvad det tabte i æventyrlig 
dristighed. Han ventede nu ikke mere, at alt som ved et 
trylleslag skulde blive anderledes; ti han vidste, at barnet 
måtte først undfanges, fødes og have tid til at vokse — 
men det vilde også ske som af sig selv, når englen først 
havde bebudet det. Han klagede nu over, at troen på 
engle var hartad forsvunden. Han kunde endnu huske, 
da forældre rolige lod deres børn på enlige veje gå bort 
fra fædrene-huset og ikke gav dem andet med end: »Guds 
engle bevare Jer.« Men nu er det med engle som med 
fuglene, man inden byernes mure taler om og bruger 
til billeder, men man kender dem slet ikke. — Gud lad 
dine engle komme igen! Da skal de bebude det ny men- 
neske, og de skal bevare det; ti det gamle er, som vore 
fædre sagde, rént fordærvet. 

I går var det den inderlig kære Johans gebursdag. 
Han var 10 år. I hans venlige, himmelblå øjne holder 
Guds engle nok af at se. 

I dag holdt Grundtvig sin syvende prædiken. Gud 
være lovet og takket. Måske jeg engang i ugen skriver 
noget op. 

Kbhvn. d. 15. april 1832. Chr. S. Ley. 


I aften får jeg vel skrive lidt op af, hvad jeg hørte i 
søndags. Grundtvig tog stykket i lidelseshistorien. Han 
talte om den store opvækkelse, der ret nu skulde ske. 
Ti alt godt åndeligt sover. Den åndelige romerskhed 
har underkuet det. Den bodfærdige røver korsfæstedes 
med frelseren; og det var kun den romerske røver 
Barabas, som slap løs. Derfor når de vågne de mange 
(og lettelig de bedste) iblandt os, så vil de fordre vej- 
ledning af os. — 

I morgen er det skærtorsdag! Gud vær du os nådig 
og send os venlige engle, så alle disse helligdage må blive 
os gavnlige og glædelige. 


IJ. N. Amen! 
Chr. Sigf. Ley. 


Nu er langfredagssolen alt længe gået ned. I går præ- 
dikede Grundtvig om det levende ord: og det gjorde han 
også i dag. Og hans ord var liv, men det fængede dog 
så dårlig hos mig dorske, I går var der særdeles få folk 
i kirken. Jeg gik hjem med Lindberg og så hans ny 
værelser. Han huede mig ikke ret! Og det gør mig ondt. 
Grundtvig syntes mig i dag stræbte efter at udtale hele 
sit hjærte, men dertil er det for dybt, dertil har han ikke 
magt. Han går hjæm til faderen og går rolig og glad 
hjæm, ti det ny og herligere skal jo afløse ham: ånden 
vil udtale sig, og den skaber sine redskaber. (Om Lind- 
bergs forsamlinger falder det mig ind, sagde Hagen mig 
igår Grundtvigs ord til ham: der var noget for kød og 
blod! — Derfor finder tilhørerne fra rolighed nu heller 
ikke ret behag i Grundtvig — dog Gud skal visselig vende 
det til det bedste, til gavn, til klarhed, til glæde, det tror 
og véd, det føler jeg). Gud hjælpe os; og han vil jo 
hjælpe; hvo vover at forbande, når han velsigne vill 
Jeg var også i eftermiddag på kirke-gården ved min 
moders grav. 


I J. N. Gud giv en salig påskedag! 
Langfredag aften 1832. Christian Sigfred Ley. 


Første påskedag holdt Grundtvig sin tiende prædiken. 
Han talte om den store opstandelse, som ret nu skal ske 
i menigheden, da (som han i en af de foregående prædi- 
kener sagde) de mange sovende skal vågne og spørge os 

om vejen; og vé os, om vi ikke da kan glade og tillids- 
fulde vise dem den. Han gjorde Grækerne til et billede 
på, hvad der skulde ske, fortalte i korthed, hvordan det 
var gået dem, og sagde så, at da herren havde hjulpet 
dem, skøndt troen er død iblandt dem, da de rejste sig i 
hans 'det store navn, at stride med verdslige våben, for 
verdslig ret imod de vantro, så måtte vi dog skamme os, 
om vi vilde tvivle på, at han vilde hjælpe sit eget folk. 


Anden påskedag sagde Grundtvig mange dejlige ting 
om de to disiple, som fortrolige og vémodige vandrede til 
Emaus og vidste ikke selv, at det var herren, der gik med 
dem og oplod dem skrifterne. Han sagde, at første gang 
han mindedes at have hørt dette ord var i en gammel 
præste-bøn: oplad du os skrifterne, så vore hjærter brænde 
i os, mens du vandrer med os på vejen. Han talte også 
meget om, hvordan man skulde være énfoldig, når man 
læste med børn, og blive hjemme med sine egne kloge 
og kedelige bemærkninger. Han kunde endnu huske, hvor 
det slog ham, da han var lille og læste: Og Enoch van- 
drede med Gud, og han var ikke mere til; ti Gud tog 
ham. Alt hvad der af de ting skal være levende og glæde- 
lige for os igennem livet, det må komme således til os i 
barndommen. Troen til salighed, som er det vigtigste, ja 
den kan vi jo få, om det så var på sotte-sengen; men 
glæden der skal afpræge sig i og fornøjelig lysne over vort 
liv på jorden, den må være fremkaldt ved sådanne levende, 
ukunstlede indtryk i barndommen. 


I forgårs 7ste søndag efter påske holdt Grundtvig sin 
tolvte prædiken. Der var temmelig tomt i kirken, men jeg 
håber mange er bleven ret inderlig glade. Vi skal ikke 
være vantro, som Thomas, men trofaste og ikke forlange 

så mange tegn af herren i forvejen, ti så hliver vor glæde 
ikke så stor, som den ellers var bleven.  Herligheden 
kommer jo rigtignok alligevel til os, men salige ere de 
som ikke se og dog tro. Vi kan jo også nok tænke, der 
f. eks. vilde have været stor forskel på den glæde, den 
gamle Jakob havde nydt, hvis han slet ikke havde villet 
tro, at Josef levede og var i Ægypten, førend han selv 
var kommet og havde hentet ham (og jeg for min del er 
vis på, han var kommel) og så den glæde, han nu nød, 
da han troede, skøndt hans hjærte blev svagt. — Det var 
jo konfirmations søndag, og Grundtvig talte også sandt og 
rørende om de smaas nød og om forargelsen, som gives 
dem. Men vi vil nu alle bede til herren, at det snart må 
klive godt, snart må blive lyst og varmt, og det er det jo 
allerede, og herren er jo alt nær tilstede. Halleluja! 
Khhvn. d. lste maj 1832. Chr. Sigf. Ley. 


(Fortsættes.) 


Fra Folkehåjskolerne. 


L. Schrøder. 


Den nordiska folkhågskolan.  Beråttelse om nordiska 
folkhågskolemådet å Hvilan 1890 enligt uppdrag af møtet 
utgifven af Herman Odhner. Sahlstråoms Bokhandel i 
Linképing. 1 Kr. 50 Øre. 

De ni Ark, denne Bog indeholder, ere tættrykte, og der 
staar da meget paa dem. Foredragsholderne have vistnok 
helt igennem selv meddelt Redegårelser for, hvad de sagde, 
medens Beretningen om de Forhandlinger, som knyttede 
sig dertil, er bygget paa Meddelelser i Bladene.  Theod. 
Holmberg fra Tårna i Våstmanland indledte en Forhandling 

om de nordiske Myter, som gav Baayø fra Testrup Lej- 
lighed til et dygtigt Indlæg. Hvad jeg sagde om Statistik 
og medborgerlig Kundskab, gav Anledning til en vægtig 
Udtalelse af Professor Ribbing fra Lund og til forskellige 
Oplysninger af G. A. Aldén, Forfatter til »Medborgarens 
Bok«, Odhiner fra Lunnevad i Østgåtland, Holmberg, L. 
Holmstrøm fra Hvilan og G. A. Alstråm fra Grebbestad. 
Folketingsmand Harald Holms Udtalelse om Håjskole- 
hjemmenes Betydning gav H. E. Larsson Lejlighed til at 
give en Meddelelse om det af ham ledede Arbejderinstitut 
i Malmø; desuden deltog Amanda Leffler fra Gøteborg, 
S. Velin fra Molkom i Vårmeland, Holmberg, Alstråm, 
Aldén og Literat E. Svensén fra Stockholm i Forhand- 
lingen. /H. Odhners Foredrag om Forholdet mellem Hus- 
bond og Tyende kaldte blandt andre F. Linderberg fra 
København frem. L. Holmstréåms Foredrag om Folke- 
håjskolens Udvikling bragte M. Pontoppidan, H. Begtrup, 
Nørregaard og Baagø til at skifte Ord om Håjskolens 
Stilling overfor Fritænkeriet; Dr. Nordmann fra Helsing- 
fors gav en Meddelelse om Folkehåjskolesagen i Finland; 
Kaptejn J. C. la Cour fra Lyngby og flere talte om Folke- 
højskole og Fagskole. Fru Hedevig Holmstrøms Udtal- 
else om Husholdningsskoler støttedes af Fru Cecilia Holm- 
berg. Da M. Pontoppidan fremsatte sine Tanker om 
Ønskeligheden af Samtaler om Sjæle- og Tænkelære, ud- 
viklede der sig en Forhandling, hvori O. Arvesen fra 
Sagatun, Holmberg, Baagø, Nårregaard, Nutzhorn og 
flere toge Del. 

Foredrag uden tilhørende Forhandling bleve holdte af 
Professor Seved Ribbing fra Lund »om demokrati, folk- 
bildning' og folkhågskola«, af Literat Æ. Svensén fra Stock- 
holm om geografiske Erobringer, af P. /a Cour om den 
historiske Behandling af naturvidenskabelige Undervisnings- 
fag, af J. Nørregaard om Folkeoplysning og Kristendom, 
af O. Arvesen om et norsk Folkeæventyr, af 7. Holmberg 

»om folk och fosterland« og af mig »om den inderste 
Kærne i Folkehåjskolens Gerning«. Opskrifterne til disse 
Foredrag fylde 65 Sider. 

Hvad her er oplyst om Indholdet af Bogen, kan maaske 
berede den Vej til andre end Mødets Deltagere, der for 
en stor Del tegnéde sig som Subskribenter paa den. 


Om Varemarkedet. 
Af Chr. Faber. 


Varemarkedet har i den sidste Tid været noget livligere; 
men såvel i Vare-, som og i Produktmarkedet mangler der 
Ro og Fasthed: en Kejsertale i Tyskland, Lohengrins Op- 
førelse i Paris, Storfyrst Georgs Besøg i den franske 
Hovedstad, sådanne Småting er nok til at forstemme Børs- 
erne, og vise noksom, at der er Usikkerhed og Uro i den 
politiske Verden. — Kaffe. Beholdningerne i Evropa og 
Nordamerika smelte mere og mere sammen; men nye og 
betydelige Tilførsler af dette Års store Høst strømmer til 
Rio og Santos, og når disse i den nærmeste Tid nåer 
de konsumerende Lande, og der ellers ikke noget Uheld 
støder til, synes det, som om vi maa komme betydelig 
lavere med denne Artikkel. Priserne ere alt dalet mindst 
10 Øre Pundet. — Sukker. September Måned har været 
god for Sukkerroernes Udvikling, og man forventer, at den 
evropæiske Roehøst for i År omtrent vil blive som forrige 
Års Kampagne. Markedet er flovt og Priserne noget 
lavere. — Ris højere. — Sago meget fast og Artiklen 
noget stigende. — Kartoffelmel. Artiklen er knap, 

stigende, og paa Levering er der ingen Sælgere. De tyske 
Fabrikanter har fuldstændig trukket sig tilbage for Leve- 
ringssalg. : 

Frugter. Amerikanske Æbler er nu dalet ca. 20 Øre 
Pundet. Nye Tilførsler fra Amerika — af dette Års Høst 
— ventes i næste Måned, og Konsumen vil da kunne 
glæde sig ved et billigt Fødemiddel, særlig i År, hvor 
Sukkeret — ved Toldnedsættelsen — også er lavt i Pris. 
Begrundet paa Oversvømmelser i Spanien er Valencia 
Rosiner noget højere. De asiatiske Sultana Rosiner' 
uden Stene, ligesom også små spanske Muskatelrosiner 
af samme Art, blive i År meget billige, og ere for Kon- 
sumen langt at foretrække for Valencia Rosiner. Mærke- 
ligt nok, at Folk ikke endnu ere blevne så kloge. — 
Svedsker og Korender på Levering uforandret. — Mandler 
betydelig lavere end forrige År. Artiklen er allerede 


falden ca. 40 Øre pr. Pund. — Kryderier gennemgående 


intet nyt at melde. 

Petroleum fastere med stigende Tendens. 

Svinefedt for roligere — for senere Leveringer er der 
stor Mening for Artiklen — og for betydelig højere Priser. 

Kornmarkedets Barometer står på »foranderlig«. Rigs- 
kansler Caprivi, der er Formand for Rigsbankens Besty- 
relse, fik i sin Tid ført igjennem, at Statsbanken kunde 
låne Kjøbmændene på Korn indtil ?”/s af Værdien. Man 
ventede på den Måde at skaffe rigeligt Korn ind i Landet 
og dermed holde Priserne indenfor Rimelighedens Grænser, 
nu viser det sig imidlertid, at denne Forholdsregel har 
virket stik modsat. Betydelige Masser af Korn er nok 
komne ind i Riget; men Bankernes rigelige Udlån på 
Sæd har givet Købmændene Kraft til at spekulere og 
derved holde Priserne oppe. Caprivi er derfor bleven 
betænkelig, og trækker nu ind på Kornlånene, hvad der 
har bevirket Vanskeligheder for flere store Kornspeku- 
lanter og dermed Uro i Kornpriserne. Mais er falden en 

Del i Amerika — fra 72 til 58. For indenlandsk Korn 
er der endnu kun ringe Købelyst. 

Sprit. De forhøjede Spritpriser skal — selv til de nu- 
værende Kornpriser — ikke give Brænderne nogen Avance, 
Spritmarkedet rolig men fast. 

Rubelkursen. Det russiske 500 Millioner Rubel Lån 
er nu gået i Orden. Såvel franske, som engelske og tyske 
Bankhuse har deltaget i Lånet. Russiske Banknoter er 
derfor stigende og noteres idag fra 212 til 214. 

Sølv stigende, noteres ca. 45/4. 

Diskonto højere. 

Foderstoffer. Handelen med Foderstoffer er stille, og 
Priserne have en dalende Tendens, omendskjønt Tilbudene 
fremdeles er ringe fra første Hånd. Der tilbydes ganske 
vist Andenhånds Sorteringer i Ny og Næ til lave uregel- 
mæssige Priser, men disse Udbud ere vistnok fremkaldte 
ved Mangel på Lagerrum i Kjøbenhavn. 

Hvedeklid flovere, og såvel fra Belgien, Holland, Frank- 
rig og England fremkommer Tilbud efter Skibslejlighed, 
som er 9 å 6 pCt. under den Pris, man fordrede i Be- 
. gyndelsen af Måneden. — Rapskager uforandret, enkelte 
Andenhånds-Ladninger har forgjæves været udbudt til re- 
ducerede Priser uden at finde Påagtning. — Hørfrøkager 
faste. — Hampefrøkager og Solsikkekager faste, enkelte 
nødlidende Ladninger undtagen. — Palmekager uforandret. 
fast. — Bomuldsfrøkager højere, og før November—De- 
cember kan Tilførsel ikke ventes. 

Æg. Priserne her hjemme blev i Avgust Måned for- 
ceret så stærk, at en Reaktion, var uundgåelig, og denne 
indtraf også i Begyndelsen af denne Måned, og har senere 
vedligeholdt sig. 

De Priser, som betales, står slet ikke i Forhold til den 
virkelige Værdi i England, og kommer dertil betydelige 
Tab og Differencer som Følge af hengjemte og rådne Æg, 
er det ikke lyse Forhold, at Eksportørerne arbejder under. 

De mange rådne Æg, som, det er desværre en Kjends- 
gjerning, fremkommer i År, er sikkert en Følge af den 
fugtige Eftersommer, hvor Opsamlerne ikke anvender til- 
strækkelig Omhu for at bevare Æggene imod fugtig muggen 
Emballage og Regn. 

Smør. Begjæret har i denne Måned været godt. med 
jævnt stigende Priser fra 90 Kroner pr. 100 Pund, den: 

sidste Uge i Avgust til 97, hvori Noteringen nu står. Der 
synes nu at være indtrådt en Standsning i Begjæret, om 
vi end måske ikke få lavere Priser i den nærmeste Frem- 
tid, så kunne vi dog i de første Uger vente roligere Mar- 
keder med nominelt uforandrede Priser. 


Johm Morley. (Efter Børstidende). I Onsdags åbnedes 
det politiske Efterårsfelttog i England med en Tale i Cam- 
bridge af John Morley. 

Denne Mand er en af den moderne engelske Politiks 
interessanteste. Han er Literat af Oprindelse og en Literat, 
der i almen Belæsthed og kritisk Finhed nærmer sig Saint- 
Beuve. Langt fra at hensmuldre sit literære Talent i Po- 
litiken, véd han at drage Nytte af sin Viden og sin Be- 
gavelse for sit nye Hværv. 

En sådan Forening af Literat og Politiker i én Person 
er sjælden. England frembyder kun et Par Eksemplar 
derpå: Macaulay og Disraeli. 

Det var Macaulays Artikler i Edinburgh Review, som 
skaffede ham en Plads i Underhuset, hvor han i Debatten 
om Reformbillen til det yderste retfærdiggjorde det Håb, 
Whiggerne havde sat til ham. For Macaulay var Under- 
huset imidlertid kun en Station på Vejen til hin Post i 
Indien, hvor han tjente de Millioner, der sikrede ham Uaf- 
hængighed, og hvorfra han vendte hjem for at beklæde en 
Taburet i Lord Melbournes liberale Ministerium. 

For Disraeli var Literaturen en Plet på hans Rygte, 
som han søgte at bringe i Forglemmelse. Med Vold og 
Magt omdannede han sig selv, og i Løbet af nogle År for- 
vandledes han fra en fri Fugl af en Skribent til en lang- 
støvlet Godsejer-Tory med de ægte John Bull-Anskuelser. 

John Morley er hverken en Macaulay eller Disraeli. 
Politiken er ikke for ham — som for Forfatteren af »Eng- 
lands Historie i det sekstende Århundrede« — et Intermezzo 
i hans literære Liv, og det er ikke — som for Lord Bea- 
consfield — en Overgang til den politiske Tilværelse. John 
Morley beskæftiger sig ligeligt med Literaturen og Politiken. 

I Underhuset er han og Sir William Harcourt Glad- 
stones. Næstkommanderende. 

Som Taler virker han ikke ved de store Fraser eller 
de brede Gestus. Hans Stil er fast, sluttet, nøjagtig, af en 
klassisk Nøgenhed, uden alt retorisk Draperi. Hans Spot 
er fin og sikker, hans Dialektik uimodståelig, hans Syn 
vidt og frit. " 

l Onsdags havde han det vanskelige Hværv at gjøre 
de forslidte Angreh på den konservative Politik nye for 
en engelsk Tilhørerkreds. Det lykkedes ham, idet han 
koncentrerede sin Kritik om Lord Salisburys Udenrigspolitik. 

To Ting var det især, han bebrejdede Torykabinettet. 
Først, at det havde forladt den brittiske Politiks Uafhæn- 
gighedstraditioner for at drive Flirtation med Tripel- 
alliancen og således bidrage til at skabe et Modforbund, 
der — i Følge Morley — let kunde blive en ny Fare for 
Evropas Fred. 

Dernæst påviste han, hvor uretfærdigt det var af Eng- 
land, tvært imod alle Løfter, vedblivende at holde Ægypten 
besat. — I franske Blade vækker denne Del af Talen 
levende Bifald. Derimod synes man mindre om Morleys 
Hentydning til den fransk-russiske Alliance. For franske 
"Øjne er dette »et dunkelt og omtvisteligt Sted« i John 
Morleys Cambridge-Tale. 

Amerika trækker Guld til sig fra Evropa. Sidste Uge 
8 Millioner. Frankrig forhøjet sin Guldagio til 7 pro Mille. 

Paris har nu fået sit Kontor for Diskontering af falske 
Veksler. Man låner kun ud paa falke Veksler, idet man 
får unge letsindige Mennesker til at efterskrive rige Slægt- 
ninges Navne. 

Hvedeforråd. Der påstås, og med Tal søger man at 
bevise, at Konsumen i År vil komme til at mangle ca. 14 
å 15 Millioner Tdr. Hvede. Hvis denne Udregning slår 
til, må vi hen i Tiden regne med meget højere Kornpriser 
end de nu gjældende. 

Rusland udførte i de bekjendte 17 Respitdage, før Ud- 
førselsforbudet trådte i Kraft, ligeså meget Korn, som det 
"ellers plejer at eksportere i 3 Måneder. 


Odense, den 27. Septbr. 1891. 

Niels Matthias Petersen. 
1791—1891. 


Den 24, oktober er hundredårsdagen efter Niels Mat- 
thias Petersens fødsel. Et tilbageblik på denne mands liv 
og virksomhed vil da være på sin plads. 

Hans fader var husmand Matthias Petersen, gift med 
Ane Kirstine Daniels datter, og de boede i Sanderum, en 
god halv mil sydvest for Odense og ikke langt fra Fruens 
bøge og fra den nuværende Dalum landbrugsskole. I det 
fattige hjem ejede man ikke et ur og kunde derfor ikke 
gore rede for, om drengen var født for eller efter midnat. 
Fødselsdagen er derfor ikke aldeles sikker. N. M. Petersen 
plejede i stedet for sin uvisse fødselsdag at fejre sin dåbs- 
dag, som var den 6te november. Med det samme kan 
bemærkes, at hans daglige fornavn var blot Niels, og han 
har, i det mindste indtil han var 25 år, i skrift kun be- 
nyttet sit ene forbogstav N. Petersen. Først senere kom 
M-et t4il. 

Da han var to år gammel (1793), blev han taget i 
barns sted af sin onkel, Jacob Jørgensen, der var borger 
i Odense, og han mindedes endnu på sine gamle dage den 
inderlige glæde, hvormed han i dette nye hjem som lille 
barn kunde sidde i timevis på en skammel og høre sin 
gamle faster fortælle æventyr. Her i Odense fik han da 
tillige en opdragelse og undervisning, som hans fattige 
hjem ikke vilde have været i stand til at skaffe ham. 

Ti år gammel (1801) blev han sat i Odense latinskole, 
og det blev allerede i denne hans skoletid, at lodden for 
.hans fremtid blev kastet. 

Heldigt var det, at året efter, at han var blevet discipel 
her, blev Odense skole ved resolution af 1. oktober 1802 
omordnet på samme måde, som året i forvejen var sket 


med Kristiania og Københavns latinskoler. Efter disse tre 
»Danskeren" VII, 5 

mønsterskoler (»kathedralskoler«) blev atter senere landets 
øvrige latinskoler omdannede. 

Flere forældede skikke blev ophævede, såsom disciplenes 
forpligtelse til at besørge salmesangen ved byens kirker 
— den såkaldte »kirkeopvartning«, der havde voldet så 
megen tidsspilde. Derimod vedblev det at være en tvangs- 
sag, at skoledrengene om søn- og helligdagene skulde gå 
i kirke. En hovedsag ved reformen var forandringen i den 
gamle upraktiske ordning, at hver skoleklasse kun havde 
én lærer eller hører, som derfor måtte overtage alle fagene 
i sin klasse. Nu fik man derimod indført faglærere, som 
skulde have undervisningen i sit spesielle fag gennem alle 
eller de fleste klasser. Særlig for Odense skole fik det 
betydning, at nogle af de tidligere lærere, som var udue- 
lige eller mindre dygtige, blev enten befordrede til andre 
embeder eller sat på ventepenge, og at samtidigt lærer- 
kredsen ved nye udnævnelser blev udvidet til ti. Tre af 
de tidligere blev fremdeles ved skolen, nemlig rektoren 
Ludvig Hejberg, der var broder til den nys landsforviste 
Peter Andreas Hejberg, men i karakter og færd var meget 
forskellig fra ham; desuden konrektor Såren Bloch, der 
senere blev rektor i Roskilde; den tredje var overlærer 
Thomas Trojel, som havde historie og geografi til sit fag. 
I særdeleshed var det de to førstnævnte, Hejberg og Bloch, 
som var yndede af drengene, og det har for en del været 
Blochs tiltrækkende undervisning i Dansk, der fremkaldte 
den tidlige lyst hos Niels Petersen til grundigt at sætte sig 
ind i modersmålet og literaturhistorien. Af de nye lærere 
skal jeg blot nævne J. E. Suhr, der havde tysk og fransk 
som hovedfag, men tillige en del af undervisningen i dansk, 

og H. O. Bjørn, hvis ene fag, plantelæren, interesserede 
Niels Petersen overmåde meget, således at han også i 
senere år fortsatte studiet deraf og opnåede ret vidtgående: 
indsigt deri. Det blev i det hele en samling af ualmindelig 
dygtige lærere, og navnlig i disse første år efter skole- 

reformens indførelse arbejdede de med stor nidkærhed og 
opnåede at se god frugt af deres gerning. 

For Niels Petersen fik imidlertid kammeratskabet endnu 
mere betydning end selve skoleundervisningen; men det 
var også et kammartskab af en lidt ualmindelig slags. 

Personlig og hjærtelig stod August Krejdal vor Niels 
nærmest. Han var en præsteson fra St. Thomas i Vest- 
indien; men faderen døde, får sånnen blev født, og moderen 
havde året derefter giftet sig med en anden dansk præst 
i Vestindien, den venlige og livsglade Torkild Lund, om 
hvem det hed, at han »sang for det meste«. Sex år gam- 
mel kom drengen til Danmark med sin moder og stiffader, 
der nu var residerende kapellan ved St. Knuds kirke i 
Odense. August Krejdal havde rigtignok ganske andre 
interesser end Niels Petersen, idet han havde næsten med- 
fødte matematiske anlæg, så han allerede som skoledreng 
kunde ved egen hjælp studere den højere matematik; men 
hans venlighed og inderlige godmodighed og desuden hans 
varme for alt godt, ædelt og stort, gjorde ham til Niels 
Petersens særlige ven allerede i drengeårene, og venskabet 
varede ved, så længe begge levede. 

Med hensyn til fremtidsstudierne var det venskabet 
med Æasmus Christian Rask, der fik stårst betydning 
for Niels Petersen. Som bekendt var han en smeddesån 
fra Brendekilde, nabosognet til Niels Petersens fødesogn, . 
og skønt fire år ældre kom han dog først ind i skolen 
samtidig med denne. Rask havde jo en forunderlig be- 
gavelse og var påfaldende tidligt udviklet, så fra først af 
var det egentlig om ham, at den lille vennekreds havde 
samlet sig, og Niels Petersen hørte i begyndelsen ikke med 
dertil. Tre af denne ret mærkelige drengekreds må særlig 
nævnes.  Tidligst havde Rask sluttet sig til den et år 
ældre tømmermandssån Hans Jacob Hansen fra Brylle, 
det andet nabosogn til Brendekilde. Også med disse to 
venner var det således, at hver havde sit yndlingsstudium, 

idet Hansen lagde sig efter de fysisk-matematiske fag; 
men han havde flersidige interesser, og han var et klart 
hoved, hvem Rask også i senere år vedblev at meddele 
sine ideer. Kun et år var de skolekammerater; Hansen 
blev nemlig student allerede 1802. Også dette venskab 
vedblev, så længe begge levede. Rasks nærmeste ven, 
efter at Hansen havde forladt skolen, var Joachim Godske 
Clod, en sån af præsten H. A. Clod i Krogsbølle, Fyns 
nordligste sogn, øst for Bogense; moderen var en datter 
af oberstlåjtnant F. E. H. von Nutzhorn. Også Clod var 
således en fynbo af fødsel. De delte studier med hinanden 
og bode sammen i Odense. Årlig gjorde de ved sommer- 
tid en vandring ud i den fri natur hele natten igennem. 
Desuden fulgtes de stundom ad i besøg hos Rasks for- 
ældre i Brendekilde, og hertil måtte ligeledes vælges den 
sildige aften eller den tidlige morgenstund, for at skolen 
ikke skulde forsåmmes. Skoletiden var nemlig fra kl. 
8—12 og 2—5. Den tredje af Rasks venner fra skole- 
tiden var Frederich Ludvig Bendz, en sån af præsten 
J. C. Bendz i Rånninge på Fyn; han blev senere bryst- 
svag og måtte 1811 tages ud af skolens næstøverste klasse 
(f 1813). 

Denne lille vennekreds var det altså, Niels Petersen 
blev indlemmet i. Navnlig var det Rask og Clod, han 
kom i nærmere forhold til. Selv har han skrevet således 
derom: »Vi levede til sidst daglig i den inderligste fortro- 
lighed og uafladelige meddelelse af vore tanker og følelser. 
Kun nogle haver laa imellem vore boliger (Rask og Clod 
bode jo sammen). Denne tid svæver for mig i et mildt. 
aldrig falmende rosenskær; men jeg vilde forgæves søge 
at meddele den koldere læser en indvirkende skildring 
af dette samliv.« 

Så var det, at Rask i skolen for alvor tog fat på at lære 
islandsk, og med sin store meddelelsesdrift begyndte han 
snart at undervise også Clod og Niels Petersen deri. 

»Endnu i året 1805 — skriver N. M. Petersen — gennem- 
gik han med mig det meste af Heimskringles første del, 
og vrededes da, som siden, når jeg, tiltrukken af indholdet, 
stundom foretrak at læse oversættelsen, fremfor betragt- 
ningen af de gamle ordformer. En anden beskæftigelse 
sysselsatte os en lang tid, opfindelse og opløsning af skjulte 
alfabeter, hvilket gav anledning til, at jeg lærte at kende 
runer.« Paa flere andre af de yngre havde Rask ind- 
flydelse.. Derom skriver N. M. Petersen: »Fornemlig måtte 
hans modnere alder, stårre ævner og højere udvikling 
virke på os yngre til alvorlig eftertanke og fri og grundig 
behandling af ethvert studium, hvortil skoleundervisningen 
ellers sjælden giver anledning. Til livets sædvanlige ad- 
spredelser lævnedes os hverken lyst,. tid eller anledning; 
vor vederkvægelse var en slags regelmæssige søndags- 
sammenkomster, hvor samtalen da ofte, hos Rask næsten 
altid, drejede sig om det gamle Norden. Ved disse grund- 
lagdes i vore sjæle en kærlighed til fædrelandet, til nordisk 
gammel ærlighed og til et trofast fostbroderskab, som 
ingen siden har svigtet. Mangen stjærneklar nat er jeg, 
sædvanlig ledsaget på en del af vejen af Krejdal, gået 
bort fra denne kreds i en henrykkelse og begejstring for 
alt, hvad godt, ædelt og stort er, som man kan tænke sig 
den i et ungdommeligt hjærte og en tidligt opvakt fantasi.« 
— Ja stundom kunde disse sammenkomster også give 
anledning til, at barnagtige fantastiske planer i længere 
tid optog dem. Således havde Rask en gang fattet den 
idé, at man skulde drage til Ny-Seland for dér at stifte 
en koloni, hvor det islandske sprog skulde indføres. 
Tanken greb de andre, så de håbede på, at koloniens 
herredåmme snart skulde udbrede sig over Australien. 
Man gjorde udkast til love for det vordende samfund. 
Som forberedelse læstes rejsebeskrivelser, og det var dette, 
der gav Rask anledning til med særlig iver at studere 
engelsk, som de allerede i forvejen havde i forening 

begyndt at,tage privat undervisning i hos Suhr. Selv- 
følgelig har også digtning sysselsat dem. Engang oplæste 
Rask en af ham selv digtet begyndelse på et epos »Lon- 
gobarderne«, hvori han skildrede disses sejlads over Øster- 
søen i den måneklare nat med et så poetisk liv, at både 
N. M. Petersen og Clod endnu tredive år efter levende 
havde bevaret det indtryk, skildringen den gang gjorde på 
dem. Hvad der hyppigst optog den ungdommelige lille 
søndagskreds var dog særligt alt, hvad der angik moders- 
målet. Da konrektor Bloch havde udgivet »Grundtræk til 
en dansk retskrivningslære«, og Rask fandt de deri fulgte 
grundsætninger at lide af modsigelse og at mangle et 
enhedsprinsip, gav det ham anledning til med særlig iver 
at undersøge retskrivnings-spårgsmaalet i det hele, "og snart 
fik han Niels Petersen ind på det samme. 

Således var Rask gerne midtpunktet i denne kreds; 
han var den ydende. Niels Petersen var den modtagende, 
og såfremt han havde noget selv at komme frem med 
henvendte han sig gerne til Krejdal, fordi — skriver 
han — »hans inderlige godmodighed gjorde mig det lettere 
at meddele ham et eller andet skriveri, som hos Rask 
muligvis havde pådraget mig en hvassere kritik«. 

Rask blev student 1807, Niels Petersen 1808. I Køben- 
havn bode de en tid sammen på regensen, hvor de fort- 
satte de i skolen begyndte studier. I disse år var der 
flere af skolekammeraterne fra Odense, som blev studenter 
og kom til København; således Clod 1809. Sammen- 
komsterne fra skoletiden i Odense genoptoges på regensen; 
flere blev indlemmede i kredsen; men altid var Rask 
hovedmanden. Det var et ejendommeligt samliv. Tiderne 
var trange, efter at Englænderne havde taget vor flåde, og 
vi lå i en ødelæggende krig med dem; men vennerne var 
for det meste tarveligt vant. Når nogen af Rasks venner 
besøgte ham om aftenen, og han dog gerne, når spisetiden 
kom, vilde byde dem noget, måtte han gå ud og købe 

lidt i en kælder, hvor han kunde få det billigt; men da 
han dog undså sig ved sin trang, skjulte han sig gerne i 
sin gamle kavaj. Han hentede da (fortæller Petersen) »i 
et tårklæde nogle varme kartofler; disse med lidt salt til 
udgjorde hele aftensmåltidet; men dette krydredes med 
desto kraftigere åndelig føde. Det anstrængende og træt- 
tende i hans sprogarbejder og hans ensformige liv gjorde 
ham det til en stor trang at meddele sig; meget blev ham 
klarere, idet han udviklede det for andre. Med sine 
venner gennemgik han derfor ofte, stundom en hel aften 
igennem, sine nye opdagelser, udviklede sit sprogsystem 
og dets anvendelse på de gotiske og slaviske sprog m. m.; 
han blev mismodig, bedrøvet, næsten vred, når man ikke 
kunde eller ikke havde stemning til at følge ham og dele 
de glæder, som gik ham over alt. Således ser jeg med 
vemod, at han i et af sine breve beklager sig, at han 
sukkede og udgød tårer, fordi Clod og jeg ikke vilde dele 
hans sysler«. 

I det hele delte dog N. M. Petersen ganske interesser 
med ham; men deres færd og hele natur var meget for- 
skellig. Rask med sin fremragende begavelse gjorde sig 
snart bemærket i den literære verden ved sine bøger og 
afhandlinger, blev allerede 1808 voluntær på universitets- 
bibliotheket og 1812 amanuensis samme steds. Samme 
år gjorde han sin første videnskabelige rejse. Niels Peter- 
sen derimod med sit stille og bly væsen førte et tilbage- 
trukkent liv og har neppe haft synderlig gode kår. Efter 
at han ved universitetet havde taget anden examen stu- 
derede han theologi og besluttede et par gange at tage 
embedsexamen, men opgav det. Samtidigt syslede han i 
al stilhed med nordisk sprog og literatur. I et par år 
var han huslærer på Fyn og blev her forlovet med sin 
ven Krejdals halvsøster Sofie Magdalene Lund, hvis 
fader, den får nævnte muntre Torkild Lund, var blevet for- 
flyttet til Tommerup præstekald på Fyn. 

I august 1815 fik han endelig en ansættelse: men den 
24årige mand uden embedsexamen måtte nåjes med den 
beskedne stilling som anden lærer ved Brahetrolleborg 
skolelærer-seminarium på Fyn. Her tilbragte han elleve 
år i lige så stor ubemærkethed som tidligere. Året 
efter, at han var kommet til Brahetrolleborg, stod hans 
bryllup i Tommerup (maj 1816), og i hvedebrødsdagene 
skrev han et lille digt om Shakespeare, der blev trykt i 
Molbechs »Athene«, septemberheftet 1816. Han skrev i 
disse år flere poetiske småting, også en oversættelse 1826 
af tyskeren Kleist's bekendte digt »Foråret«. 
udkom i København 1823 et storre digt af ham: »Coeli- 
batet, en dramatisk skildring«. Det vakte ingen opmærk- 
somhed, og der er neppe nogen nu, som læser det; men 
det er meget betegnende for ham. Han havde jo ikke 
Rasks frejdige syn på livet, men var en blød og melan- 
kolsk natur med tilbåjelighed til at se livets skyggesider. 
Dette hans drama har da også et temmeligt mørkt præg. 
Det fremstiller de pinlige følger af indførelsen i den danske 
kirke i middelalderen af forbudet imod præsternes ægte- 
skab, et forbud, som kunde medføre, at menneskelighed 
og ærlig gudsfrygt kunde trædes grusomt under fødder. 

For resten var disse elleve år meget frugtbare på 


anden måde for ham og blev egentlig forberedelsestiden 
til hans senere livs opgave. 


Desuden 


Ved siden af sin gerning på 
seminariet kunde han nemlig på det afsides Brahetrolle- 
borg få god ro til at fordybe sig i sit yndlingsstudium, som 
han med flid og grundighed kastede sig over. Men offent- 
ligheden fik kun lidet at vide om, hvad han syslede med. 
Blot et eneste lille arbejde fra hans hånd af denne slags 
så dagens lys i disse år; men også det var meget betegn- 
ende på sin vis, idet det peger i retning af hans fremtids- 
gerning. Han lod nemlig i Rahbeks »Dansk Minerva«,, 


desemberhæftet 1818 trykke en prøve (36 sider) på en 
oversættelse af Nials saga. 

Så blev Brahetrolleborg seminarium nedlagt 1826. Det 
var en pengeknap tid, og dette seminarium var ligesom 
Jonstrup anlagt efler en videre gående og kostbarere plan 
end de andre; Frederik d. 6te vilde hellere anvende be- 
kostning på den indbyrdes undervisning, som nu kom på 
mode, og som Fr. Verner Abrahamson desværre havde 
gjort ham ganske indtaget i. Ved nedlæggelsen af Brahe- 
trolleborg seminarium blev N. Petersen sat på ventepenge 


og flyttede til København, hvor han levede under knappe 
kår, idet ventepengene havde ondt ved at slå til endog 
for de to enlige folk; deres ægteskab blev: barnløst. 


Men netop med dette år begyndte hans egentlige for- 
fattervirksomhed; han var da 35 år. 

Som seminarielærer havde han haft tilstrækkelig anled- 
ning til at sysle med retskrivnings-spårgsmålet, og nu 
traf det sig, at Rask netop satte sagen i bevægelse. Rask 
var allerede i 1822 kommet hjem fra sin store asiatiske 
rejse som en mand med europæisk beråmmelse, havde 
afslået det store tilbud om ansættelse i Edinburgh, fordi 
man »skylder sit fædreland alt, hvad man kan udrette«, 
og havde 1825 modtaget den nøjsomme plads her hjemme 
som ulånnet professor i literærhistorien. Samme år be- 
gyndte han at udgive heftevis sit lærde værk »Forsøg til 
en videnskabelig dansk retskrivningslære med hensyn til 
stamsproget og nabosproget«. Da der opstod en penne- 
fejde herom, udgav N. M. Petersen i Odense 1826 en 
»Undersøgelse om, hvorvidt den danske retskrivning bør 
forbedres. Et bidrag til retskrivningsstriden«. Denne lille 
bog på 72 sider fremkaldte modsigelse, navnlig af hans 
kære gamle lærer fra Odense, S. N. J. Bloch, der nu var 
rektor i Roskilde; men N. M. Petersen skrev som gensvar 
»Betragtning over den håjeste grundsætning for retskrivning« 
(København 1826). Ved samme tid indrykkede han inr. 22 
af tidsskriftet »Nyeste skilderi af København« en afhandling 
»Om bogstavet j«. I København kom han, som ventelig 

var, til at afhandle sagen mundtlig med Rask, hvorom han 
fortæller således: »Rask gav mig en kort udvikling af sit 
system; tilfældigvis var jeg beskæftiget med en lignende 
undersøgelse. Jeg var kommet halvvejs, og han førte mig 
på en gang til målet; på et par småting nær (om brugen 
af å og i) blev vi snart enige; også i disse gav jeg efter 
for min lærer og mester.« I 1826 blev Rasks skrift 
færdig trykt; det var udkommet i fire hefter som iste 
bind af »Tidsskrift for nordisk oldkyndighed«; men med 
al sin grundighed var det et værk, der blev meget van- 
skeligt at plåje igennem for andre end lærde. N. M. 
Petersen gjorde da et kortere udtog deraf for at gore 
sagen mere tilgængelig for videre kredse, og dette sendte 
han Rask, der i et brev af 21. december svarede blandt 
andet: »Jeg har nu gennemløbet dit arbejde; det første 
afsnit behagede mig meget formedelst din selvstændige og 
klare anskuelse af materien; det andet tror jeg må om- 
arbejdes og gåres mere syntetisk og mindre ræsonneret.« 
N. M. Petersen lagde da sit udtog foreløbig til side, men 
flere år efter omarbejdede og udgav han det. 

Samtidigt med at han således syslede med retskriv- 
ningssagen, altså endnu samme år han var kommet til 
København, udgav han sit første skrift af nogen betydning, 
nemlig »Dansk orddannelseslære«, der endnu udkom i 
Odense (1826); det er et æmne, der ingensinde får havde 
fået en videnskabelig behandling i sammenhæng. = Det 
følgende år 1827 fremsatte samfundet for den danske 
literaturs fremme et prisspårgsmål: »Hvorledes har af det 
fælles modersprog — det islandske — skriftsproget uddannet 
sig i de tre nordiske riger, og i særdeleshed i Danmark ?« 
Han tog sig på at besvare det og arbejdede derpå med 
grundighed og omhyggelighed, så han 1829 vandt den ud- 
satte prisbeldnning ved sit værk »Det danske, norske og 
svenske sprogs historie under deres udvikling af stam- 
sproget«. Det udkom 1829—30 i to dele, iste del »det 

danske sprog«, 2Zden del »det norske og svenske sprog 
samt sprogprøver«. Dette skaffede ham for første gang 
et navn i den lærde verden. Også dette æmne er han 
den første, der har behandlet videnskabeligt; han havde 
kun få forarbejder og måtte udarbejde det meste på 
første hånd, blandt andet udsigten over sprogets historie. 
Værket har betydning endnu den dag i dag, skånt det er 
over 60 år gammelt. 

Imidlertid havde han i november 1829 faaet ansættelse 
som anden underbibliotekar ved universitets-biblioteket. 
Det var en lille og dårlig lånnet stilling, især da hans 
ventepenge som forhenværende seminarielærer derved bort- 
faldt. Han måtte se til, om han ved siden af kunde tjæne 
lidt ved sin pen. Franskmanden Depping's den gang nys 
udkomne livlige skrift om Wormannernes søtog og ned- 
sættelse i Frankrig udgav han 1830 i en smuk dansk 
oversættelse »med adskillige forandringer«. Han skriver 
i fortalen, at flere »velyndere af den ny retskrivning har 
ved velvillig understøttelse befordret denne oversættelses 
udarbejdelse«, hvorfor det blev en selvfølge, at han her 
måtte anvende denne retskrivning. Fremdeles udgav han 
samme år en lille dansk sproglære for tyskere. 

Det blev ingen forbedring i hans indtægter, at han i 
oktober 1830 blev registrator i gehejmearkivet; han måtte 
i 15 lange år nåjes med dette slet lånnede embede. Det 
havde ikke været mer end rimeligt, at han var bleven 
udnævnt til professor ved universitetet i de nordiske sprog; 
men dette embede existerede endnu slet ikke den gang. 
Rigtignok var det opadgående tider også for statskassen, 
der godt kunde have råd til at oprette et sådant embede; 
men i Frederik den sjettes tid havde man ikke synderlig 
tanke om at gåre noget for dem, der slog ind på nye 
baner og ikke fulgte den gængse embedsvej. Det gik jo 
heller ikke Rask synderligt bedre. Vel blev der for ham 
oprettet et nyt embede ved universitetet, idet han i desember 

1831 blev extraordinær professor i østerlandsk sprog; men 
det var, som han selv sagde, »for silde«. Sygdom og 
overanstrængelse havde tidlig brudt hans kraft, så han 
døde året efter. 

Kort for sin død fortalte Rask til N. M. Petersen, at 
han uagtet sine små indtægter dog havde efterhånden 
samlet 1000 daler med den bestemmelse, at de i tilfælde 
af hans død skulde anvendes til udgivelse af gode skrifter, 
der skulde trykkes med hans retskrivning. For pengene 
havde han købt en kongelig obligation, som han overgav 
N. M. Petersen med pålæg om at sårge for, at den blev 
anvendt dertil. »Det var (skriver N. M. Petersen) første 
gang, den tanke udtaltes, at vi kunde skilles ved døden; 
samtalen afbrødes ved tårer, og Rask endte med de ord: 
»Nu er jeg rolig derfor, og tal nu ikke mere derom.«« — 
Efter to dages sygeleje døde Rask d. 14de november 1832, 
uden at det i forvejen kunde lade sig gåre at få oprettet 
et retsgyldigt dokument om pengenes anvendelse; men N. 
M. Petersen fik dog sagen bragt i orden. Når skrifter 
skulde udgives med Rasks retskrivning, måtte man 
først og fornemlig begynde med hans egne skrifter; der 
kunde ikke gøres nogen værdigere anvendelse af hin sum. 
Rasks broder, der havde lagt sig efter østerlandsk sprog, 
påtog sig udgivelsen af en stårre samling afhandlinger af 
den afdøde, som dels var trykte på mange forskellige 
steder, dels fandtes efterladte i håndskrift. Som indledning 
til iste bind, der udkom 1834, skrev N. M. Petersen den 
smukke Zevnedsskildring, der vidner ikke blot om, hvor 
stor indflydelse Rask havde haft på ham, men også om 
den varme og inderlighed, hvormed N. M. Petersen be- 
standig dvælede ved minderne om deres samliv i drenge- 
årene i Odense og i ungdomsårene i København. 

Dette sidste gælder også en anden levnedsskildring, 
som han omtrent samme tid udarbejdede. Hans tidligste 
og kæreste ven, svogeren August Krejdal, var nemlig død 


77 


nogle år i forvejen (1829) og havde efterladt et viden- 
skabeligt arbejde »Omrids af pananalysis eller verdens 
dynamik«, hvilket N. M. Petersen nu udgav med en skitse 
af hans levned som fortale (1833). 

Efter Rasks bortgang følte N. M. Petersen det som sin kære 
og dyrebare pligt at optage og fortsætte sin afdøde ven og 
mesters gerning, for så vidt det lå indenfor hans kundskabers 
og ævners rækkevidde. Inden for denne lå ikke de asiatiske 
og andre fjærnere sprog; derimod var han ganske særlig 
hjemme i Nordens sprog, literatur og oldhistorie; men disse 
var jo ogsaa netop midtpunktet i Rasks mangesidige studier. 

Allerede året får Rasks død havde N. M. Petersen 
begyndt at arbejde på et stårre værk i denne retning. 
Fynboen C. C. Rafn havde nemlig stiftet »det kongelige 
nordiske oldskriftselskab«, som til begyndelse sørgede for, 
at de islandske sagaer om Norges konger blev udgivne 
dels i oldsproget dels i latinsk og dansk oversættelse. Af 
den danske oversættelse havde Rafn selv besårget de tre 
første bind; nu tilfaldt det N. M. Petersen at oversætte 
de syv næste hind af disse kongesagaer (bind 4—10). De 
udkom 1831—36 og vandt almindelig anerkendelse ved det 
rene og jævne danske sprog, og det hele værk fik tilmed 
en overordentlig betydning ved at vække almindeligere 
interesse i hin tid for Nordens gamle historie og hele 
oldtid, navnlig hos den yngre slægt. 

Samtidig skrev han til forskellige tidsskrifter en mængde 
afhandlinger om sproglige æmner og om Nordens oldhistorie. 
Først var det navnlig til det af nysnævnte selskab udgivne 
»Nordisk tidsskrift for oldkyndighed«, og siden tillige i 
de af samme selskab udgivne »Analer for nordisk old- 
kyndighed«, og da hans får omtalte ansættelse i gehejme- 
arkivet gav ham lejlighed til at lære mange aktstykker at 
kende vedrårende vort fædrelands historie i nyårstiden, 
og da han i april 1836 blev optaget som medlem af det 
allerede i forrige århundrede af Langebek stiftede »kongelige 

danske selskab for fædrelandets historie og sprog«, be- 
gyndte han at give bidrag til det »Danske magazin«, som 
dette selskab udgav, navnlig en mængde "aktstykker og 
oplysninger om personer og enkeltheder af Danmarks hi- 
storie i nyårstiden, særlig det 16de og 17de århundrede. 

Vigtigere end dette er de stårre arbejder, han lod ud- 
komme i disse år. Således hans »Danmarhs historie i 
hedenold« i tre dele 1834—37; hans »Håndbog i den 
gammelnordiske geografi«, hvoraf kun iste del blev færdig 
(1834), og hans »Bidrag til en oldnordisk geografisk 
ordbog med en udsigt over tidsregningen i de oldnordiske 
sagaer«, hvilket sidste skrift udkom som slutningsbind 
(12te bind) på de foran omtalte oversættelser af islandske 
kongesagaer. Desuden må nævnes det udtog af Rasks 
retskrivningslære, som han i sin tid havde udarbejdet, 
men lagt til side. Det blev nu taget frem, omarbejdet 
efter den afdøde vens forslag og udgivet 1837 som »Kort- 
Sattet dansk Retskrivningslære«. Allerede i skoletiden 
havde jo Rask vakt hans opmærksomhed for denne sag; 
men då de i senere år drøftede den, stod de på et lidt 
forskelligt standpunkt. Vel var de ganske enige i grund- 
prinsippet og hovedpunkterne; men om at få sagen prak- 
tisk gennemført i livet var der uenighed. Derom skriver 
N. M. Petersen: »Da jeg kom Rask og forholdene person- 
lig nærmere, indså jeg stedse mere, at vore forestillinger 
om udførelsen var aldeles forskellige; det var aldrig faldet. 
mig ind at anvende den ny retskrivning i embeds- og 
lignende forhold; ti en sådan anvendelse forudsatte, at 
den allerede var kommen temmelig i brug; men mit ønske 
var, at den måtte efterhånden sættes igennem hos skri- 
benterne; resten vilde da give sig af sig selv. . .. Til at 
Rasks system på en gang kunde vorde antaget, var også 
afvigelsen fra det sædvanlige for stor, systemet selv for 
dybsindigt og lærd, da det forudsætter indsigter i de nord- 
iske sprogs indre bygning og sammenhængende udvikling, 

som kun få danske læsere endnu besidde. Men derimod 
er jeg også fuldkommen overbevist om, at af alle hidtil 
fremsatte teorier for dansk retskrivning gives der ingen 
fuldkomnere end den af Rask udtænkte og anvendte, og 
at det væsentlige af denne efterhånden vil blive optaget 
af skribenterne, og altså anvendt af folket. . . . Det sande, 
som det gode virker langsomt, men sikkert.« — Det var 
disse forudsætninger, N. M. Petersen gik ud fra, og hans 
lille bog om dansk retskrivning — kun 89 sider — blev 
for en væsentlig del udgangspunkt for senere forhandlinger 
om forbedringen af vor retskrivning. 

Det var også allerede i dette afsnit af sit liv, at N. 
M. Petersen begyndte i vel formede afhandlinger at frem- 
sætte sine tanker om nødvendigheden af en fuldstændig 
reform af hele den lærde sprogundervisning. Af alt dette 
vil man se, hvorledes han efter Rasks død søgte med 
ihærdig flid og varm kærlighed til sagen at fortsætte den 
del af den afdøde vens gerning, som lå for ham. 

Imidlertid var Frederik den sjette død 1839, og Kristian 
den ottende besteg tronen. Den ny konge blev både i 
i studenteradresser og i stændersalen omtalt som viden- 
skabens kender og beskytter, hvad jo på en . måde 
også var sandt nok; men i al fald fik N. M. Petersen i 
flere år intet at mærke deraf. I januar 1841 blev der til- 
delt den nu halvhundredeårige videnskabsmand den blotte 
tittel af professor uden nogen som helst forbedring i hans 
små kår. Han skal have følt sig krænket derover, og det 
var nok heller ikke fri for; at manden med den bløde 
natur blev noget bitter i sindet i disse år; men det har 1 
al fald kun været i forholdet udadtil, han følte denne 
bitterhed; hans varme kærlighed fra ungdommen af til 
Norden og dets åndsliv var uforandret den samme. 

Han vedblev med ikke blot at give en mængde bidrag 
til tidsskrifter, men også med at udgive selvstændige større 
skrifter, deriblandt det, som vel harfået den videste udbredelse 

og vel også er mest tjænligt til almenlæsning, nemlig de 
fortræffelige »Historiske fortællinger om Islændernes 
Jærd hjemme og ude«, udkommet i fire bind 1839—44. 
Det er oversættelser af de bedste gammel-islandske familie- 
sagaer. Det eneste, kritiken har kunnet indvende imod 
dette arbejde, er, at den danske gengivelse af de mange 
indflettede vers er mat i sammenligning med de islandske 
originaler; men disse vers frembyder også ganske særlige 
vanskeligheder ved overførelse i nutidssproget. Ellers er 
det med sandhed sagt, at »stilen i disse oversættelser er 
mesterlig, fuld af kraft, friskhed og ynde«, så mange har 
kunnet føle sig tiltalt deraf, og oversættelsen gav anled- 
ning til, at også bildende kunstnere hentede æmner fra disse 
gamle fortællinger. I det hele virkede dette arbejde be- 
tydeligt til i vide kredse at vække kærlighed til vor oldtid. 
Denne hans ævne til at kunne skrive for jævne læsere 
viste han også i sine småbåger til folkélæsning: »Hans 
Egedes levned« (1839) og »Luthers levned« (1840) og i 
et stykke til folkekalenderen 1843 om Dagmar og Bengerd. 
Samtidig virkede han også i mere videnskabelig retning, 
udgav 1842—43 i forening med Molbech et udvalg af 
hidtil. udtrykte danske diplomer; i 1842 blev han op- 
taget som medlem af videnskabernes selskab, og i 1845 
som æresmedlem af et par svenske lærde selskaber. 
Endelig i Kristjan den 8des tredjesidste regeringsår 
kom han under bedre ydre vilkår, idet der nu omsider 
blev ved universitetet oprettet et professorat i de nordiske 
sprog. Ikke blot trængte N. M. Petersen til at komme i 
en stilling, hvor han kunde finde den rette brug for sine 
særlige ævner og kundskaber; men også selve universitetet 
havde i grunden længe haft oprettelsen af dette embede 
behov for at kunne tilfredsstille tidens berettigede krav. 
Sin udnævnelse fik han den 28. marts 1845, og han be- 
gyndte strax at forberede sig til at tage fat samme efterår. 
En af hans tilhørere fra hin tid har skrevet således derom: 

»I november samme år begyndte han sine forelæsninger 
over den danske literatur i middelalderen med en tale, 
der måtte gåre indtryk på den talrige forsamling. Med 
den ham egne beskedenhed udtalte han sin sorg over, at 
den mand, som fremfor alle andre havde været skikket 
til det ham nu overdragne hverv (Rask) var vandret 
heden, og han priste forsynets styrelse, der havde ført 
ham, den fattige husmandss6n, til en af h6jskolens lære- 
stole. I begyndelsen følte han sig ikke ret hjemme ved 
universitetet; hans forelæsninger var kun lidet besøgte, da 
de ikke stod i forbindelse med nogen embedsexamen, og 
de er meget få, der dyrker videnskaberne for disses egen 
skyld. Men efterhånden blev han mer og mer påskånnet, 
og hans forelæsninger over den danske literatur samlede 
en temmelig talrig kreds af tilhørere.« 

Han fortsatte hermed år for år; men ved siden af 
holdt han også foredrag over oldnordisk literaturhistorie, 
mytologien, de gamle edda-sange, dansk retskrivning, de 
nordiske sprogs historie og andre lignende æmner. 

En sag, som ligger udenfor universitetets snævrere om- 
råde, men dog står i en vis berøring dermed og allerede 
i nogle år havde ligget N. M. Petersen på sinde, var 
planen for den gængse sprogundervisning i det hele og 
særlig i latinskolerne, hvor jo de unge forberedes til uni- 
versitetet. Foran har jeg berørt løseligt, "at han allerede 
tidligere havde skrevet derom. Første gang er hans af- 
handling »Sprogkundskab i Norden, bemærkninger til 
nøjere overvejelse« (1840), hvori han skarpt kritiserer den 
overleverede måde at drive sprogundervisningen på i de 
lærde skoler og kommer først til det resultat: »Skal det 
nogensinde lykkes at udvide sprogvidenskaben til det, den 
for os Nordboere maa være, så er det nødvendigt at komme 
til den overbevisning, at den hidtil ikke har nået sit mål, 
og at en af de stårste hindringer derfor er latinens ene- 

mener, at det i de lærde skoler nok kan »anses for hen- 
sigtsmæsigt at begynde sprogundervisningen med et gam- 
melt sprog; men det er ikke latinen, som hos os er dertil 
mest skikket.« »Må der da ikke forestå skolen en for- 
andring? Og skulde ikke en sådan gennemgribende for 
andring kunne foretages i Danmark af egen drift, af ren 
overbevisning, ved selvtænkte midler, uden at man behøver 
at sporge, hvorledes man bærer sig ad på hin side Elben?« 
Jo, «hans andet resultat er: »Skal det nogensinde lykkes 
at give sprogvidenskaben den udvidelse, den for Nord- 
boerne må have, så er det fremdeles nødvendigt at komme 
til den overbevisning, at det oldnordiske sprog må op- 
tages blandt undervisningsgenstandene i skolen, og må dér 
betragtes ikke som en biting, men som en hovedsag, ikke 
som et anhang, men som nøglen til nordisk dannelse.« 
Ud fra disse grundsætninger gav han tillige en udførlig 
udvikling af, hvorledes den hele sprogundervisning i sam- 
menhæng kunde gives på en mere frugtbar måde. I året 
1844 skrev han en lang afhandling om »den nordiske 
oldtids betydning for nutiden«, hvis sidste afsnit, om 
de nordiske sprog, står i forbindelse med denne sag. I 
1845 skrev han i »Fædrelandet« om »det oldnordiske 
sprog ti de lærde skoler«, idet han søgte at godtgåre, at 
medens den a/mindelige sprogundervisning må begynde 
med modersmsalet, så kan den /ærde sprogundervisning 
ikke begynde dermed, fordi »modersmålet er et nyere 
sprog og egner sig som sådant ikke til at give nogen klar 
forestilling om en fuldstændig og kunstig sprogbygning.« 
»Til praktisk brug er modersmålet alt, hvad det behøver 
at være; men til lærd indsigt behøves mere.« Man må 
»gå over til det sprog, som indeholder opløsningen af 
alle modersmålets gåder«. »Det oldnordiske sprog vil 
blive en nødvendig undervisningsgenstand i de lærde 
skoler«. »Norge vil i den henseende gå forud for os, og 
hvad vi Danske da muligen ikke vilde gåre hos os ifølge: 

klar indsigt, det vil vi nødes til at efterligne, fordi vi ikke 
tår stå tilbage i nordisk uddannelse.« 

Det lod til en tid, som om N. M. Petersens tanker 
herom kunde vinde fremgang. Kristjan den 8de døde, og 
Frederik 7de blev konge 1848; det slesvigholstenske oprår 
udbrød, og tyske hære væltede sig ind over vort fædre- 
land. Under disse forhold gjorde en stærkere og mere 
bevidst danskhed og nordiskhed sig klarlig gældende 
her inde på mange områder, og heller ikke universitetet 
blev uberårt deraf. Islænderen Gislason blev lærer ved 
universitetet i oldnordisk 1848, og Englænderen Stephens, 
der 1851 blev kaldt fra Stokholm her til som lærer 
i engelsk, fik snart sin virksomhed udvidet til det 
angelsaxiske.  N. M. Petersen havde også håbet, at 
der nu skulde blive'ørenlyd for hans tanker om sprog-, 
undervisning; men virkeligheden svarede langt fra til for- 
ventningerne; Madvig var den gang kultusminister. Ved 
anordningen af 2den februar 1849 blev der rigtignok til 
den historisk-sproglige (såkaldt »filologiske«) embedsexamen 
indrommet det oldnordiske sprog og den danske literatur- 
historie en plads som examensfag, men således, at karak- 
teren i dette fag kun skulde veje halvt så meget som i 
hvert af de andre fag. Værre blev det med latinskolerne, 
som fik en ny ordning d. 13. maj 1850. Ved trykket af 
den offentlige mening var det nemlig blevet nødvendigt, at 
der blev indrommet de reale fag stårre plads på bekost- 
ning af latinen og græsken; men disses indskrænkning 
skete uheldigvis således, at det var selve læsningen af de 
klassiske forfattere, der blev knappet af på, medens.der- 
imod stilskrivningen og grammatikundervisningen snarest 
blev udvidet. Det værste var dog, at der som begyndelses- 
sprog og grundlag for hele sprogundervisningen ikke blev 
valgt oldnordisk, men netop tysk, der — som det med 
rette blev sagt — har været vort modersmåls farligste 


fjende og bidraget aller mest til at drage det bort fra sin 
et 


84 


nordiske grundvold. Det hele var for N. M. Petersen en 
stor skuffelse, og det hjalp kun lidt, at man nogle måneder 
derefter gjorde ham til ridder af dannebrog; det var ham 
jo ikke personen, men sagen om at gore. Den ny skole- 
ordning følte han som en forsyndelse imod modersmaalet, 
og det gik ham nær til hjærte. Han skrev derom: »Så- 
ledes har under hele literaturens levnedsløb aldrig så snart 
det hjemlige hævet sig, forend det fremmede fra sit håjere 
standpunkt har sat sin fod på det og trykket det tilbage; 
— ikke uligt hin politiske erfaring, at vi, næsten hver gang 
"en stor folkelig sejr var vunden, af den højere overfolke- 
lige styrelse berøvedes sejrens frugter og førtes et skridt 
tilbage, som om vi havde lidt et nederlag.« 

Der var for resten andre, med hvem han godt kunde 
mødes i dette spårgsmål om videregående sproguddannelse. 
Det var således tilfældet med Grundtvig og flere af de 
yngre, som sluttede sig til ham. En af disse, den bekendte 
præst Ludvig Chr. Miller, der havde været seminariefor- 
stander, skrev i Grundtvigs »Danskeren« (1851), en offent- 
lig opfordring til N. M. Petersen om at sårge for udgiv- 
elsen af en gammel-dansk læsebog med sprogprøver fra 
runeindskrifterne og de gamle love til længere ned i tiden. 
Men N. M. Petersen var fuldt optaget af andre arbejder, 
og G. J. Brandt måtte tage sig denne opgave på. 

N. M. Petersen var bleven en gammel mand, men be- 
standig lige flittig og virksom. Han holdt sine foredrag 
på universitetet, skrev afhandlinger, var med til at stifte 
det nordiske literatursamfund (1847), besårgede udgaver 
af en islandsk saga og af Valdemar Sejrs jyske lov, udgav 
sine forelæsninger over mytologien m. m. Særlig må 
nævnes hans afhandling i universitets-programmet 1852; det 
er — som Rosenberg har skrevet — »en afhandling, der 
er lige så klar som indtrængende, og hvori mistrøstig- 
heden over det danske sprogområdes indskrænkning og 
over sprogets truede fremtid på forunderlig måde blander 

sig med glæde over dets herlighed og den foryngelses- 
ævne, det har vist i vort århundrede.« Dets titel er kun 
»Nogle bemærkninger om modersmaalet«; men i virke- 
ligheden er det en afslutning på hans prisskrift fra de 
yngre år om de nordiske sprogs historie under deres ud- 
vikling af stamsproget; idet han her fører fremstillingen 
af vort sprogs historie helt ned til den nyere tid. I et 
senere universitetsprogram (1861) meddelte han uddrag af 
sine »F'orelæsninger vedkommende de nordiske sprog«, 
hvori han også kommer ind på sproghistorien og den 
islandske literatur. Af de særlig sproglige afsnit i disse 
forelæsninger var det, at den daværende student (nuvær- 
ende folketingsmand) Frede Bojsen året efter sammen- 
arbejdede sin lille bog: »De vigtigste regler for forbedring 
af retskrivningen.« 

Det var i sin alderdom, at N. M. Petersen udgav sit 
. Stårste og betydeligste værk, den danske literaturs historie 
i fem bind, 1853-—61. Den er velkendt, så jeg ikke be- 
høver at skrive meget derom. QOmstændeligst er historie- 
skrivningen, digtningen og sprogstudiet behandlet; i dem 
var han godt hjemme. Han har givet sit værk den be- 
skedne tittel: »Bidrag til den danske literaturs historie«, 
fordi han selvfølgelig ikke har kunnet sætte sig ind i alle 
de mangfoldige videnskabsfag, hvori der i tidernes løb er 
skrevet bøger i Danmark; men ved alle fagene har han 
gjort opmærksom på de derunder hørende skrifter i hver 
periode, og dette er ikke andenhånds-arbejde med udskriv- 
ning efter tidligere literærhistorikere, som vi da næsten 
heller ingen har haft af, men han har selv efterset den 
ligefrem utallige mængde bøger, som han anfører, hvorfor 
hans værk også længe vil kunne hævde sin plads som 
et uundværligt literært hjælpemiddel. Af særlig interesse 
er de ypperlige oversigter over vor literaturs hovedperi- 
oder og dens mange underafdelinger, og ligeledes de ud- 
førligere skildringer af de personer, som har givet hver 

tid sit præg. løvrigt er det .betegnende for hans ved- 
hængen ved de lyse minder fra skoletiden, at da han ud- 
gav første bind af dette arbejde, tilegnede han det sin 
lærer fra Odense skole, den fåromtalte Bloch, der endnu 
levede som en »sølvhvid gubbe«. Med tilegnelsen lod han 
trykke nogle vers, hvori han omtaler sig selv som den 
gråhærdede universitetslærer : 


Fra slægt til slægt går ordet ud, 
så blødt, så stærkt tillige, 
livsaligt; ti det kom fra Gud, 
og minder om hans rige. 


Gråhærdet lærer samler rundt 
om sig den yngre gruppe; 
men hvad ham Herren har forundt, 
det fostred sølvhvid gubbe. 


Han vakte op den unge sans 
for gæve ord og gilde; 

og intet sind var mildt som hans, 
den klare vidskabs kilde. 


Hos den yngre slægt, som nu var voxet op, fandt den 
gråhærdede universitetslærer omsider den påskånnelse, 
han fra først af havde måttet savne, og han fik i sin 
sidste levetid glædeligt bevis på dette omslag i stemningen. 
Jeg sigter herved ikke til, at han blev æresmedlem af 
lærde selskaber — sådant var ikke nyt for ham — eller 
at regeringen gav ham tittel af etatsråd og den svenske 
regering gav ham nordstjærne-ordenen, eller at hans bøger 
begyndte at få bedre afsætning, så nogle måtte trykkes i 
nye oplag; men jeg tænker nærmest på den smukke fest, 
som studenterforeningen gjorde for ham d. 15de november 
1861, kort efter at han havde fyldt sit 7Ode år. Til en 
sang af Rudolf Sehmidt holdt Gotfred Rode hovedtalen, 
hvori han aflagde det vidnesbyrd, at det »suk« for fædre- 
landets og modersmålets fremtid, hvorigennem N. M. Petersens 

kærlighed til begge havde givet sig luft i næsten alle hans 
skrifter, blev nu af den danske ungdom opfattet som en 
indtrængende opfordring til at værne derom, hvorfor vi 
kunde være visse på, at vi gik ikke blot en god, men en 
stor fremtid i møde. Ved denne udtalelse blev den gamle 
mand så bevæget, at det næsten ikke var ham muligt at 
få ordene frem for at udtale sin tak og sine varme ønsker 
for ungdommen. Da der siden kom hilsner fra lærerne 
ved Odense latinskole, gav det anledning til, at der blev 
holdt særlige mindetaler om de to andre fynske husmands- 
sønner, der var udgåede fra samme skole, Rasmus Nyerup 
og Rasmus Chr. Rask. Blandt sangene var der en af Is- 
Jænderen Carl Andersen, som bragte den gamle en hilsen 
fra Islands ø, hvis gamle literatur var en frugtbar sæd 
for kommende dage. 


Tak, at du elsked den i ungdomsaar 
og ikke skifted kærlighed med vinden! 
tak, at du elsker den med hvide hår, 
med båjet ryg med furerne på kinden. 


En mængde taler blev holdt: af Svend Grundtvig, profes- 
sorerne Worsåe og Schiern, bibliothekar Chr. Bruun, C. 
Rosenberg og flere andre.  Tilsidst sang studenter-sang- 
foreningen en ny sang af Ploug, digtet i dagens anledning; 
det er den siden bekendte: »De sige, at mit sprog er en 
ussel tiggerkvind«, og det må bemærkes, at dette billede 
af modersmålet som en tiggerkvind, der dog skal komme 
til at nyde fyrstelig ære, er netop lånt fra N. M. Petersens 
afhandling om sprogkundskab i Norden. Da den gamle 
hædersgæst ved afskeden takkede for aftenen, sagde han, 
at han i sit tilbagetrukne liv vistnok havde set fremtiden 
vel mørk; men nu, da han mærkede, at ungdommen var 
vågen og besjælet af levende kærlighed til fædreland 
og modersmål, forlod han denne kreds med nyt og godt 
mod. 

Det blev hans sidste leveår; han døde d. 11. maj 1862, 
og et par måneder efter fulgte hans: hustru ham i graven. 
Til hans ligfærd skrev Ploug en sang, hvori det hedder: 


Danske toner! til farvel 

skal I ved hans båre klinge; 
ti han var en sangersjæl, 
savnende kun eders vinge. 
Udi modersmaalets hal 

klædt med arvet håjtidsklæde, 
smykt med skjolde uden tal, 
håjned sig hans kongesæde. 


Og i »Fædrelandet« skrev Ploug de træffende ord, 
hvormed denne levnedsskildring bedst kan sluttes: 

En ren, ædel følelse, men ikke ublandet med bitterhed 
over tilsidesættelse og uret, ikke usåret af mængdens lige- 
gyldighed og blindhed; en glødende kærlighed til sit land 
og sit sprog, der stundom kuedes af mismod; og en ube- 
stikkelig sanddruhed og oprigtighed i fremstillingen, der 
stræbte at frigåre sig fra alle underordnede hensyn og 
derfor undertiden kunde blive hård i Udtrykket — det 
var hans hovedegenheder som skribent, og de skulle vorde 
agtede og ærede endnu håjere over hans grav, end de blev 
det i hans liv; ti man skal mere og mere komme til at 
føle deres værd. H. Nutzhorn. 


Folkefesten i Varde 


i Anledning af Kronprins Frederiks Formæling 1790. 


Da det mulig kunde interessere Læsere af »Danskeren« 
at faa en lille Beskrivelse af en Folkefest for godt og vel 
hundrede Aar tilbage, sender jeg Redaktionen medfølgende 

Manuskript til Afbenyttelse. Forfatteren er den daværende 
Sognepræst i Varde, Christian Carl Brorson, der jo havde 
arvet en Digteraare efter sin Fader, Salmedigteren, Hans 
Adolph Brorson. 

Det har delvis været den brorsonske Familie, som har 
givet Tonen an i Varde paa den Tid, ovennævnte Folke- 
fest fandt Sted. For det første var her nu Sognepræsten, 
den fårnævnte Christian Carl Brorson, der allerede 1782 
kom fra Ribe og hertil. Saa boede her tillige Biskoppens 
efterlevende Hustru Johanne Christine Riise, Moder til 
den fornævnte Søn samt til en Datter Catarina Steenbek 
Brorson. Denne Datter boede ogsaa i Varde, idet hun 
den 23. Novbr. holdt Bryllup med den daværende By- og 
Raadstueskriver i Varde samt Herredsskriver i Vester- 
Herred. Laurids Fogtmann (rettere Voethman skriver han 
selv i sin Dagbog). Han blev den 7. Decbr. 1787 Byfoged 
i Varde samt Herredsfoged i Vester-, Øster- og Nørre-Her- 
reder. Disse 2 Svogre, Præsten og Byfogden, have sikkert 
været dem, der have givet ovennævnte Fest dens Præg. 
Foruden disse Grene af den brorsonske Slægt levede her 
ogsaa en ældre Søn af Brorson, en Halvbroder til Præsten, 
hans Navn var Nicolai Brorson. Hans Gravskrift beretter, 
at han fra sit 12te Aar formedelst Svagelighed var nødt 
til at blive i sit Værelse. Han døde den 27. November 
1791 i Varde, hvor han ligger begravet. Indskriften paa 
hans Gravskrift slutter med de Ord (vistnok forfattede af 
Præsten, hans Halvbroder).  »Indsvøbt i Nat din Sjæl ej 
her udviklet blev; hist over Stjærners Vej, dit Liv be- 
gyndte.« 

Sognepræst Christian Carl Brorson har været højt 
elsket af Menigheden i Varde, hvilket ogsaa kan ses af 
hans Gravskrift, der er saalydende: »Christian Carl Bror- 
son født i Ribe Bispegaard 1745 d. 17de Novbr., var Lærer 
ved Ribe Latinskole 1765—70, Præst i Hundstrup fra 
1771—73 og Ribe Domkirkes Capellan til 1782, derfter 

Sognepræst i Varde. Død til Utalliges dybe Sorg 1795 
d. 1. April. Ej Avind selv saas smile ved Din Død; men 
Årmods, Dyds og Venskabs Taare flød. 

Det samme Indtryk faar man ogsaa ved at læse By- 
foged Fogtmans Optegnelser i hans Dagbog, der er saalydende: 
d. iste April mistede jeg min uforglemmelige Svoger 
Sognepræst Christian Carl Brorson, der blev begrædt af 
overmaade mange, samt den Øde Torsdag efter Paaske 
begravet, da Liget uanmodet blev bortbaaret af 16 Byens 
Embedsmænd og gifte Handels-Stand, fulgt af 50 ind- og 
omtrent 100 uind-budne i Sørgedragt med nogle 100 flere 
forsamlede og bedrøvede. Text til Provst Clausens Ligtale 
i Chordøren 1 Mosebog 49. 48. Salmer i Huset 3die, 
åde og dte Vers af Nr. 435 i ny Salmebog: »Se hvor 
herlig blev hans Hvile o. s. v.«, påa Kirkegaarden og i 
Kirken af Biskop Brorsons Salmebog: »Saa kom forønskte 
Dødens Stund 0. s. v.« og: »Nu har jeg vunden 0. s. v.« 

Den 4åde Juli samme Aar (1795) døde ogsaa Brorsons 
Enke og ligger begravet sammen med sin Søn, Stedsøn og 
Svigersøn. Sidstnævnte døde dog først den 26de Oktober 
1821; men allerede 1814 fratraadte han sine Embeder 
som By- og Herredsfoged og blev da virkelig Justitsraad. 
Gravsskriftet over ham slutter med de Ord: »At fremme 
Brødres Gavn, det var din Id; dit Liv indviet var til 
utrættet Slid.« Han er jo forresten bekendt ved de »fogt- 
manske Reskripter«. 

Varde, den 3. Juni 1891. J. Olsen. 


Varde, den 14 Septbr. 1790. 

Da den til Hans Kongelige Hoiheds Kronprindsens høie 
Ægteforbindelse bestemte Dag, ei var saa betimmelig be- 
kiendt for Warde Byes Jndvaanere, at de paa den kunde 
offentlig bevidne deres Glæde over samme, saa har de paa 
Jndtogs Dagen d: 14de September sågt at vise deres varme 

Deeltagelse i begge disse Håitideligheder, paa folgende 
Maade: Kl: 12 om Middagen begyndte det at kime i begge 
Stadens Kirker. Kl: 1 indfandt sig i Hr. Poulsens Gaard 
en talrig Forsamling af Jndenbyes og Udenbyes Danne- 
venner til Middags Spiisning. — Over Maaltidet blev Hans 
Kongl: Majestæts, det håie formælede Pars, og det &vrige 
Kongelige Huses allerhéieste Velgaaende erindret under 
låsnede Kanoners og glade Drikkesanges Lyd. — Kl: 6 
om Aftenen begav hele Selskabet sig fra Hr. Poulsens 
Gaard hen til Stadens Raadhuus i folgende Orden: Fårst 
et Chor af 21 smukke Bårn, allesammen klædte i Hvidt, 
de 20ve af dem med grånne Krandse, Scherfer, Baand og 
udpyntede Schæfer-Stokke, det 21de, som forestillede Dan- 
marks Skyts-Engel, var derimod udsmykket .med røde 
Zirater, smaa Armatur-Stykker, og andre passende Jnsignier. 
— Da han var gaaet for i Spidsen, ledsaget af 2de andre 
Genier, som forestillede Flora og Ceres, saa fulgte derpaa 
de &vrige af det hvide Chor parviis i buntet Rad, bærende 
imellem sig smaa Kurve fyldte med Blomster og Bou- 
qvetter. — Derpaa fulgte det øvrige Selskab Par og Par. 
i alt 100de Personer. — Da de alle vare passerede forbi 
det ved Raadhus-Dåren i 2de Rader opstillede hvide Chor, 
som imidlertid uddelte Blomsterqvaste til de Forbigaaende, 
og de alle tilhobe havde forsamlet sig i Raadhuus-Sahlen, 
indfandt sig Byens Fattige, som vare indkaldte for at mod- 
tage de Gaver, som deels vare samlede ved et Collect 
over Borde, deels paa anden Maade tilsendte. — Da denne 
ædle, røorende Handling var forbi, og man havde hårt 
glade Ønsker og Taksigelser af dem, der ved slige Leylig- 
heder især bår ihukommes, begyndte en Concert af Wocal 
og Jnstrumental Musik, under hvilken det hvide Chor 
ogsaa afsang et Glædevers. — Da Concerten var til Ende. 
tog Ballet sin Begyndelse, som blev aabnet af oftbemeldte 
Borne-Chor, og siden fortsat af det øvrige Selskab. — 
Mange glade Timer henglede under denne og anden 

harmoniske Fornåyelser, som af og til bleve ledsagede af 
Skaaler, Sange, og Kanonskud, indtil omsider disse Danne- 
venner i den folgende Dågn forlode hinanden, da de endte 
Festligheden, ligesom de havde begyndt den, nemlig med 
de ivrigste Ønsker for det Kongl: Huus og Fædrenelandet. 
— Om Åftenen var den vigtigste Deel af Byen illumineret, 
og Hr. Poulsen, som havde udmærket sig ved at overlade 
sit heele Huus og opofre mange Dages Rolighed, for at 
fremme disse Håitideligheder, udmærkede ogsaa sin Gaard 
med tvende Malerier ved Siden af Hoved Jndgangen, som 
viiste de håie Formæbhledes Navn i Cifre med passende 
Decoration og Jndskriptioner, nemlig: 


Under Kronprindsens Navn: 
Kronprinds Friderik! Vor Ære: 
Festlig denne Dag skal være, 

Glæden brænde i vort Bryst! 
Da Du med Din ædle Mage, 

Ind i Kibbenhavn skal drage, 
Du og Hun vor Fryd og Lyst. 


Under Kronprindsens Navn: 
Vor Maria! Himlen give; 
At du lykkelig maa blive 
… Ved Din store Friderik! 
Med Ham mange Aar og Dage 
Livets Vel og Sødhed smage, 
Ved Ham, som Dit Hierte fik. 


Adskillige andre mindre Selskaber udviiste ogsaa paa denne 
Dag deres Deeltagelse i den almindelige Glæde. 

For Arbeiderne paa Kardte-Fabriqven og i Spindeskolen 
var ogsaa foyet Anstalt til anstændige Fornéielser. — Som 
noget af det vigtigste, bår det ogsaa bemærkes: at Byens 
respective Jndvaanere ligesom kappedes om, at bidrage 
noget til denne Høitidelighed, og det paa en Maade, som 
viiste Hierternes glade og utvungne Følelser. 

Glæde-Sangene, som bleve siungne. 


L 
Ved Skaalen over Borde. 


Naar Frankrig bruser, som et Hav, 
J skummende Orcaner, 

Naar Belgien selv giør sin Grav 
Ved lutter galne Planer; 

Da fletter Hymnen Ægte-Baand 
For Fridrik og Marie, 

Og Danske klappe Haand i Haand, 
Naar Andre Hænder vrie. 


Naar Paven ryster som et Løv, 
Og Keiser-Throner vakle, 
Despoters Sværd af Myrden sløv, 
Gidor Borgerne til Stakle, 

Da hviler Christians Land i Fred - 
Hans Søn til Dyden vies 

Og Navne, som vi glædes ved 
Er Fridriks og Maries. 


Kaag da hver Draabe i vort Bryst! 
Syng i de gyldne Dage: 

Lev længe Christian, vor Lyst! 
Lev Fridrik med din Mage! 

Ja! før skal. Dødens sidste Blund 
Befale os at tie, 

Før vi ei bad af Hiertens Grund 
For Fridrik og Marie. 


II. 
Ved Concerten: 
Årie. 
Du prægtig Konge-Stad i Norden! 
Som speiler dig i hule Søer, 


Som prunker højt mod blanke Skyer! 
Modtag i Dag to Rigers Engle-Par! 

Din Havn, hvor Verdens Skibe sammenstøde, 

Din Vold, hvor tapre Danske Helte møde, 
Bliv nu og altid et Elysien 

For Prindsens Brud og for Thron-Arvingen | 


(Det hvidklædte Børne-) 
Chor. 


Vi strøe Blomster, vi strøe Blomster, 
For det bedste Par: 
Nys udsprungne Roser. 
Yndige Turkoser, 
Kan forklare, kan forklare. 
Hvad vor Mening var. 


Vi bandt Krandse, vi bandt Krandse, 
Under Sang og Dands; 
Milde Frederik | 
Om det sig kan skikke, 
Vi dig række, vi dig række 
Hver en lille Krands. 


Amoranter, Amoranter, 
Som ej visne maa, 
For vor eiegode 
Fridrik vi vil pode 
Moden Grøde, moden Grøde 
Skal Han kronet faae. 


Åria. 

Braga! tag den gyldne Harpe, 
Lad din Sang ved høie Strenge 
Sig fra Hav til Hav fremtrenge: 

Frederik en Dagmar fandt. 
Danmarks fromme Myriader | 

. Flyv paa glade Andagts Vinger 

Hist op til vor Gud Alfaderl 
Lad Tak-Ofrets Luer stige 
Op til det urørlig Rige 

Som den gyldne Kiede bandt 

Årioso. 


Årete tidt blegner 
Ved Fyrsters berusende Lykke 
Og sukkende tegner 
Prindsessers fortryllende Smykke; 
Ved Trophæers Pragt hun gyser 
Naar de paa Ruiner staae, 
Dydens Vext ved Thronen fryser 
Lasterne i Purpur gaae. 


Naar Thronfølgeren i Norden 
Disse Hydrar slog til Jorden 
Kom og se en Kronprinds sejrel 
Smigre-Tungen intet gialdt, 
Og Sirenens-Sang blev qvalt! 


Årete sig glæder 
Ved Fyrsters velgiørende Lykke; 
Hun, smilende, klæder 
Prindsesser i kydskeste Smykke. 
Ved Trophæernes Pragt hun frydes, 
Som blev bygt paa ædel Grund, 
Selv til Jndtog her indbydes, 
Hører Dyd af Fyrsters Mund. 


Duetto. 

Hendes Kongl: Høihed Hans Kongelige Høihed 

Kronprindsesse Marie: Kronprindsen : 
Jeg nu skuer Kongestaden, Jal jeg veed den gode Borger 
Festlig Pomp os der modtager, Nøye Deel i Skridtet tager 
Jubelfryd fra Myriaden ! Som afvender mine Sorger, 
Viser: Fredrik Folkéts Hierte Og mit sande Vel til Formaal 

har. har. 


Det at fremme, jeg vil stræbe. Søde Ord fra elskte Læbe. 


Kroners Pragt var" ofte Plage, 
Hoffers Glans en Boble liig, 

Vi vil stræbe, Bedste Mage! 
Folk at giøre lykkelig. 

Det er mit Valgsprog til Det er mit Valgsprog paa 
Fredriks Behag. — JIndtogs Dag. — 

Tanken er borgerlig, At giøre lykkelig 

Skabt for Prinds Friderik: Det er guddommelig 


Gid hver maa findejsavnet Trøst Gid hver maa smage LivetsLyst 
Fra Travens Bugt til Hudsons Fra Grønlands Jis til Elvens 

å Strædet, Bredder, 

Og Hver Dig kalde Fredegod! Og Hver Dig kalde Dannebod | 


Chor. 

Tie nu Sarpens Fos! vi synge; 

Stille, Nordhav! vi os klynge 
Tæt i Dannevenners Kreds. 

Brag, I gloende Metaller | 
Kun til Fryd, men ei til Skræk! 

Flam |: du Lyst-Jld! :|, i Chrystaller, 
Slyng med Jldskrift Navn i Træk; 

Speil dig, Soel! i vore Have, 

Skiul, o Skyer! de Elsktes Grave 
Vinget Rygte far omkring, 
Denne Klodes store Ring, 

Og forkynd de fierne Lande, 

Og fortæl de rige Strande: 

Ægte Danne-Venner her, 
Sang om Fridriks Brudefærd. 


Choral. 
Smelt i Glædes-Taarer hen, 
Land, som Herren saa udmærker |! 
See! Guds Ven, dit Folkes Ven 
Danner sig til Konge-Værker ! 
Nordens Haab, Prinds Frederig! 
Gud skee evig Tak for Dig! 


Overtroens Taage svind | 
Flyv, J Laster bort fra Thronen | 
Ædle Dyd tag Riget ind ! 
Sandhed give Dannekronen | 
Sandhedsven, Prinds Frederig! 
Gud ske evig Tak for Dig! 

O Du Guddoms-Kierlighed I 
Lad vor Kronprinds finde 
Siele-Glæde paa hvert Fied 
Med den dydigste Mandjndel! 
Frederike, Fredrik lig! 
Gud, skee evig Tak for Dig! 


IN. 
For de unge Arbeidere paa Kardte-Fabriken 
og i Spinde-Skolen. 


Hør! veed I Nyt? vor Kronprinds, som I viide, 
Dagdrivere anseer for Landets Spot, 

Han ager nu med Bruden ved sin Side, 
Og fører Hende ind paa Kongens Slot. 


Hei, frisk! kan vi ved Flittighed ham tiene, 

Da skal vor Stok og Verktøi gaae saa rask: 
At Vinger kom paa Fingre og paa Tene. 

Og alle Dovne lægges hen til Vask. 


Vel er det sandt: en liden Stad er Warde: 
Men maaske man med Tiden sige skal: 

Den større blev ved Kundskab om en Kardte 
Som man kun før fra Holland holdt til Fall. 


Naar kuns enhver, som Fredrik tænke vilde, 
Da kom vort Værk snart i et heldigt Spill, 
Da gik det frisk! men det er saare ilde: 
At mange ei, som Fredrik tænke vil. 


Men veed J hvad? J Drenge! og J Piger! 
Om Nidinger vi ei bekymre os! 

Vi skal, vi bør, vi vil |: en Skielm, som siger : 
Årbeide flittig, Hindringer til Trods. 


Dog maa i Dag vor Hiul og Redskab hvile, 
Den gode Prinds os ei fortænke kan, 
Om vi nu til uskyldig Glædskab ile, 
Og synge om den største Dannemand. 
Facit C: C: Brorson — 
Pastor Loci — 

Moderne Tankeretninger. 


I. 


Aarene 1870—71 var mærkelige Aar for saa godt som 
hele Evropa. Det var i Efteraaret 71, at Dr. G. Brandes 
begyndte at holde sine Forelæsninger om »Hovedstrømninger 
i det 19. Aarhundredes Literatur«, hvorved Stødet blev 
givet til den realistiske Retnings Udvikling her til Lands. 
Paa samme Tid havde Frankrig høstet Hvirvelvind for den 
udsaaede Storm. Kommunen, »det røde Kvartal«, var den 
nøgne Realisme, der fulgte en fantastisk Krigsbegejstring 
og dens bratte Afslutning med Tab og atter Tab, — og 
den personliggjorte Realisme, Produktet af hele den forud- 
gaaende Tid, var Romanforfatteren Emile Zola. 

Hans Romaner er udkomne i over hundrede Oplag og 
oversatte i en Mængde Sprog, flere af dem f. Eks. L' Assomoir 
(Faldgruben) og Nana er oversatte paa dansk. De ere 
Udtryk for Naturalismen i al dens Nøgenhed. Zola om- 
taler dem med en vis Stolthed, han kalder dem eksperi- 
mentale, og han har udnævnt sig selv til at være »docteur 
és scienses humaines«, han har gennem dem naaet at give 
et godt Billede af sin Samtid, Den Tid, der kaldte sig 
selv »positiv«, fordi den var aandløs, materialistisk og 
borneret. Den franske Kejser og den Stab, der omgav 
ham, trykkede deres Mærke paa deres Tid og bidrog til, 
at den, som en af de nyeste franske Forfattere, Ædvard 
Rod, siger, »mente at være berettiget til at benægte alle 
de Ting, som ikke kunde fanges med Sanserne«. Det var 
en Generation, som havde meget nærliggende og meget 
lavtliggende Idealer — den troede at have løst Problem- 
erne, fordi den havde fjærnet dem. Den gjorde sig en 
falsk, næsten meningsløs Forestilling om Videnskaben og 
satte den i Miskredit ved at udvide dens Grænser urimelig 
langt, som kortsagt samlede sine begrænsede Bestræbelser- 

og sin blinde Selvsikkerhed i følgende forbavsende Sæt- 
ning, der undslap én af dens mest ansete Repræsen- 
tanter: »Verden er nu uden Mysterier — -—« Saavidt Rod. 

Her er ganske kort og sikkert angivet Forudsætningerne 
for, at Realismen kunde komme til at blomstre i Frankrig. 
Det vilde ikke være vanskeligt, hvis Pladsen tillod det, at 
vise, hvor parallel hermed Udviklingen i Danmark i flere 
Henseender var. Her var Jordbunden ligesaa beredt til 
at modtage »Hovedstrømningerne« som den var i Frankrig 
til Zolas Romaner. Brandes angav som sit Program: »I 
Videnskaben den frie Forskning, i Poesien Humanitetens 
frie Udfoldelse,« og Zola mente ogsaa at have naaet 
Videnskabens Højdepunkt. Det naaede han for Resten 
forholdsvis hurtig og uden at lægge sin Hjærne altfor 
meget i Blød. Hans Videnskab bestod udelukkende i 
nogle Bøger af Claude Bernard, og selv da han var 
bleven en evropæisk Berømthed, gik hans Syn ikke synder- 
ligt uden for hans eget Markskel. Schandorph fortæller 
saaledes, at da han besøgte ham i 1883, havde han aldrig 
hørt Ibsens og Bjørnsons Navne nævne, derimod kendte 
han lidt til G. Brandes. Han havde imidlertid forstaaet, at 


iagttage Samfundet som det enkelte Individ. Arveligheds= 


tanken er hans Yndling og Ansvarsløsheden hans Evange- 
lium. Naar Coupeau er en Drukkenboldt og Nana en Skøge, 
saa er det Samfundets og ikke deres Skyld. Kommer 
man til ham med Spørgsmaalet: »Hvad er det onde?« 
saa vil han med en flot Vending svare: »Det onde er én 
af vore Opfindelser, det er et Slag, vi tilføjer os selvl« 
Det er der ingen Plads for i hans System.  Begivenhed- 
erne i Slægtens som i Individernes Liv er Aarsag og Virk- 
ning i uafbrudt Rækkefølge, Individet er kun Draaben i 
den store Strøm, og Maalet, det kæmper han ikke for at 
naa; Strømmen vil med eller mod hans Vilje føre ham 
dertil. -—— Hermed har Zola tilintetgjort den positive Tro; 
men man skal ikke tro, at han såa forsøger paa at bevise 

sin negative, uden for saa vidt Personerne i hans Romaner 
er Bevis for samme. Men her indtræder rigtignok den 
Mislighed, at hans Undersøgelse hviler paa et forud fattet 
Doktrin, og Skæbnen synes at have spillet ham det Puds, 
at han aldrig kan opdage ét hæderligt Menneske. Ved at 
læse »Nana«, »Faldgruben« eller »Jord« vil man se, hvor- 
ledes han i Folkets forskellige Lag kun har fundet det 
slette og raadne i Anlæg som i Udførelse. De er alligevel 
et Stykke Kulturhistorie, særlig vil man efler Læsningen 
af »Nana« faa en stærk Følelse af, hvor nødvendigt det 
var, at Prøjsserne "kom til Paris. 

Han slog Tonen an saaledes, at man har beregnet Ind- 
tægten af en enkelt Bog til flere Hundrede Tusinde Francs. 
— Og det var med en vis Naivitet, han udtrykte sin 
Glæde derover: »I mange Aar har jeg skrevet stilistisk- 
literært orthodokse Bøger, det fik jeg ingenting for, og 
jeg maatte betragte det, som en sand Manna fra Himlen, 
da min Forlægger udsatte et beskedent, men bestemt 
maanedligt Beløb for mig, for at jeg kunde arbejde i Ro 
for ham. Efter at jeg derimod har dyppet min Pen i den 
Materie, som mine berygtede Romanhelte saa gærne fører 
i Munden, har jeg svømmet i Guld.« Som man ser, véd 
Zola meget godt, at hans Guld er berørt af temmelig 
smudsige Fingre, ikke desmindre gjorde Lykken ham over- 
modig, han giver ikke Brandes en Smule efter med Hen- 
syn til at profetere om alt det bestaaendes snarlige Fald. 
Det er hans Profeti i »Figaro« i Aaret 1878, jeg her vil 
anføre, fordi man her har en ret god Lejlighed til at se, 
hvor falske slige Profetier kan være, selv om de end frem- 
sættes med nok saa stor Sikkerhed. Han siger: »Vi har 
kun én eneste elskværdig ung Kraft, André Theuriet og 
for Resten kun gamle marode Generaler som Octave 
Feuillet og Cherbuliez. Vietor Hugo har jeg ikke nævnet, 
fordi han vedblivende indtager en særlig Stilling.  Des- 
uden har Hugo ingen Romaner skrevet, men kun Digtninger 

i Prosa, og hans Indflydelse paa den literære Bevægelse 
er lig Nul. Den idealistiske Roman knager og falder 
sammen; det vil ikke vare længe, før den dør en naturlig 
Død af Mangel paa Forfattere. I den opvoksende Slægt 
ser jeg heller ikke en eneste Forfatter af Talent, der er 
værdig blot til at løse George Sands Skotvinge; derimod 
ser jeg over alt unge Forfattere, der er bestemte paa at 
betræde den af Balzac aabnede Vej. Der er Fremtiden, 
der er Livet. I mindre end ti Aar vil Situationen fuld- 
kommen have klaret sig, og man vil da simpelthen kunne 
indregistrere den naturalistiske Skoles endelige Sejr som 
en Kendsgerning.« É 

Nu er de ti Aar og flere til forløbne, siden »Naturalismens 
Ypperstepræst«, som Zola ogsaa er bleven kaldt, profe- 
terede Idealismens Fald, og den naturalistiske Skoles Sejr 
som en Kendsgerning. Jeg antager, det vil interessere 
»Danskerens« Læsere at faa at vide, af hvad Art denne 
Sejr har været; thi for at sige det straks; Naturalismen 
har tabt, temmelig afgørende tabt paa saa godt som 
alle Punkter, og dens mest feterede Repræsentant i Nu- 
tiden Charles Baudelaire har kun naaet at drive Natural- 
ismen ud i sine raaeste Konsekvenser. Han er for nylig 
af en dansk Forfatter bleven skildret som den, »der har 
drukket af Kulturens dybeste og bitreste Bærme, medens han 
samtidig har følt dens højeste Længsler«. Han synes at have 
faaet udført, hvad man ironisk opfordrede Zola til: at leve 
det smudsige Liv for til Gavns at kunne skildre det.” 
Han staar, som F. Brunetiére siger om Zola, »meget nær 
ved. og meget langt fra Sandheden. Spørgsmaalet gælder 


') Man henviste Zola til en berygtet Romanforfatter Reséif' de la 
Bretone, der til Aar 1780 havde udgivet 42 Bind frivole Romaner. 
Han noterede omhyggeligt i hver Roman, hvor Helten eller Heltinden 
var at finde, saa kunde Publikum overbevise sig realiter, om Skildringen 
passede, og leve et Stykke med af det skildrede Liv. 

Grænser og Nuancer; men kom blot ikke og tal til de 
Herrer Naturalister om Grænser og Nuancer!« 

Baudelaire har tumlet sig i Sølet; en Gang imellem 
lyder der et Veraab derover i hans Indre, han synger 
kønt derom; men han kvæler det alligevel i Fødslen, han 
foragter Sanserusen, men han hverken kan eller vil und- 
være den, og derfor ender han i den mest uhyggelige 
Livslede, denne bliver i Grunden den eneste Realitet. Jeg 
beder Læserne gennemse Joh. Jørgensens Skildring af ham 
i »Tilskueren«s Septemberhæfte for i Aar. Denne Forf. 
finder det saa tilfredsstillende, at »der dog et Steds i 
Verden findes et Hjærte, der banker i Takt med ens egen 
Puls,« og jeg under ham af Hjærtet denne Fornøjelse. 
Jeg derimod finder, at Baudelaire efter sine egne Tilstaa- 
elser at dømme ikke alene beskriver, men ogsaa prakti- 
serer Raaheden. Han er en glimrende, men udbrændt 
Sjæl og et godt Billede paa, hvor Individet som Samfundet 
ender, naar Idealismen bliver dreven paa Porten. Han ser 
godt, hvor jammerligt hans Liv er, men han vi/ ikke ud 
deraf. Hør bare følgende af Forordet til »Les Fleurs du 
Mal«. (Her efter J. Jørgensens Oversættelse): »Daarskab, 
Fejl og Synd beskæftiger vore Tanker og ødelægger vore 
Legemer, og vi kæler for vor Anger som Tiggere for deres 
Utøj. Paa det ondes bløde Hovedpude vugger Satan 
Trismegistos vor Sjæl i Trylleslummer, og under Søvnen 
bortdestillerer denne snilde Alkymist vor Viljes ædle Metal. 
Djævlen holder i sin Haand de Traade, der bevæger os, 
vi drages mod væmmelige Ting og stiger hver Dag uden 
Frygt et nyt Skridt nedad mod Helvede gennem stinkende 
Mørke. Som en fattig Vellystning, der kysser og bider 
en gammel Skøges forpinte Bryst, snapper vi i Forbigaa- 
ende stjaalne Nydelser og knuger dem, som man knuger 
en gammel Appelsin. . . . Og i vore Lasters modbydelige 
Menageri er der én, som er uhyggeligst og urenest af alle: 
Livsleden, som i en Gaben kunde sluge hele Verden!« — 

Denne for os andre højst uhyggelige Gaben er altsaa 
Naturalismens endelige Sejr efter den fastsatte Tidsfrists 
Forløb; men heldigvis er den ikke det eneste Udslag af 
fransk Aandsliv i Nutiden. Omslaget er sket, Baudelaire 
og hans Folk hører til det Paris, der forsvinder, og Idea- 
lismen løfter paany Hovedet. Under sære Former ganske 
vist, men dog med et bankende Hjærte. Det lyder gen- 
nem den moderne franske ldealisme som i Ingemanns 
gamle Sang >Hvor er du skønne Avalum, mit tabte Paradis«, 
og disse Røster har noget uendeligt mere tiltalende ved sig 
end Livsledens verdensopslugende Gaben. 


II. 


Vi danske har som oftest det Uheld at komme noget 
bag efter; men selv de, der udraaber dette højest, gør ikke 
meget til, at vi kan komme med, hvis der fremkommer 
noget, der ikke passer ind i deres System. Det er det 
jesuitagtige ved Brandesianismen, at den bruger Teleoskop 
mod sine Venner og Mikroskop mod sine Fjender og lader 
Synsvinklen for begge være ens, saa man i det sidste alde- 
les ingen Ting ser. Ellers havde det været en meget tak- 
nemlig Opgave at faa udførlig paavist, hvorledes Idealismen 
er kommen til sin Ret, eller dog har formaaet at hævde sin 
Berettigelse, hvorledes Overgangen inden for Folket har 
fundet Sted — alt dette vilde, siger jeg, kunne behandles 
meget bedre af Folk, der havde personligt Bekendskab til 
Paris og Pariserne, end af mig, der egentlig kun er Referent 
af, hvad jeg har fundet desangaaende i enkelte Bøger og 
en Del udenlandske Tidsskrifter... Dog, kan jeg faa vist, 
at der i religiøs og literær Henseende finder en Omdan- 
nelse Sted i Frankrig, saa har det bl. a. vel dette at 
sige, at man ogsaa her kan faa at se, at Realismen har 
ikke Patent paa Sandheden eller paa at bestaa her i 
Landet til evige Tider, men at en ideel Livsbetragtning 

til syvende og sidst vil hævde sig Prioriteten, og at Ud- 
viklingen ligner et Krydstog op ad Livets Flod, hvor man 
snart lægger Skuden bi paa Realismens, snart paa Ideal- 
ismens Kyst, og tager om Bord, hvad der er brugeligt, 
uden ængstelig Spørgen efter, hvem der har stemplet 
Varerne. Vi tillader os nemlig selv til Trods for al 
Verdens selvbeskikkede Hovmestre at undersøge Varernes 
Værdi. Men den Slags aandelig Vare, der kun frembringer 
Gaben eller Nysen, anser vi for havareret, hvad enten den 
saa bærer et realistisk eller idealistisk Stempel. 

Vi kan, før vi begiver os i det fremmede, holde et 
Øjeblik an for vor egen Dør. Jeg lægger ingen synderlig 
Vægt paa, at Drachmann i »Forskrevet —« har holdt 
slemt Hus med Realismen. U/f er alt andet, kun ikke 
Realist, og Bogens Slutning er Realismens afgjorte Dom. 
Det kan maaske være blevet IJrachmanns Skæbne, at som 
det var ham, der i Digtet »Ude og hjemme« i »Nyt dansk 
Maanedsskrift« 1871 ringede til Tjeneste for Realismen 
efter dens Ankomst til Danmark, saaledes bliver det 
ogsaa ham, der ringer den ud; der er noget af Kirke- 
klokkens Ringen til Begravelse i hans sidste Bog, men 
Graverrollen har han selv tildelt sig, og han tilstaar her- 
ved, at mellem de »Smaating«, der efter Digtet »Ude og 
hjemme« vejredes hen ved den stærke realistiske Blæst, er 
nu ogsaa selve Realismen henlagt. — 

I sin Anmældelse af Drachmanns ovennævnte Bog har 
Dr. phil. Valdemar Vedel følgende mere vægtige Udtal- 
else: »Positivismens, Naturalismens Tid synes at være 
forbi. Efterat i en Menneskealder »Videnskaben« har pro- 
klameret, at den kunde forklare Livet ud af simple og 
faa »Naturlove«, at den kunde klemme Tilværelsen ind i 
et Par snævre fattige Formler; efter at Romanskriveren 
som »docteur és sciences sociales et humaines« har redu- 
ceret Mennesket ved Analyse til to—tre Drifter med et 
Fernis af Aandsdannelse eller blot Konveniens over, og 

har konstrueret Livet som det gennemsigtige Produkt 
af Interessernes og Millieuets Sammenspil; — saa vaagner 
Menneskeaanden nu op af sit letfærdige Hovmods Drøm, 
og ser atter Livet og Sjælen i deres uudgrundelige Vid- 
underlighed.« (Tilskueren, August 1891). 

Der vil formodentlig fremkomme flere Skudsmaal af 
lignende Art. De rammer ikke det berettigede, der har 
været og er i Realismen, men de rammer dens anmas- 
sende Stilling, der omtrent var som Hørups bekendte: 
»Ingen over og ingen ved Siden af Folketinget.« Realismen 
har ingen villet taale ved Siden af sig og endnu mindre 
nogen over sig. Den har som Gøgeungen villet sparke 
alle de andre Unger ud af Reden; men mod dette er det, 
Protesten nu maa lyde. »Vi alene vide!« lyder for Resten 
langt kønnere i en enevældig Konges Mund end i deres, 
der i Theorien opstiller Fordringen om Frihed og Humanitet. 

Omslaget i Frankrig skildrer Edvard Rod i »Revue 
bleue« for 7de Sept. 1889 saaledes: »Vi er i de sidste 
Aar Vidner til en Udvikling inden for det moderne Aands- 
liv, som det er værd at lægge Mærke til. 1 næsten tyve 
Aar har vor Tanke dyrket den positive Kendsgerning med 
Foragt for alt overnaturligt; men nu har den i den sidste 
Tid pludselig skiftet Genstand for sine Eksperimenter; den 
giver sig vist nok Udseende af at holde fast paa den Me- 
thode, som den har erobret; men benytter den paa Om- 
raader, hvor den allermindst synes at være anvendelig. 
Naar undtages Politik kan man overalt paavise Symptomer 
påa en stærk Reaktion i idealistisk Retning.« 

Zola og hans Efterfølgere sætter alt i at iagttage Men- 
neskene, han elsker dem ikke, han vil hverken højne 
deres Sind eller hærde deres Vilje; en Modsætning hertil 
er Parolen, der lyder fra Ny-Idealisterne. Nu betragter man 
det som en Digters væsentligste Kald, »at fuldkommen- 
gøre det mærkelige Instrument, som man kalder den men- 
neskelige Sjæl«. En Digter skal være som en straalende 

Korfører for en liden Trop over dejlige Landskaber, hvor 
Sangene give Genklang under de hellige Skoves svalende 
Skygger, og man sætter som Motto A/fred de Varignys 
Ord: »Digteren viser os i Stjærnerne den Vej, som Guds 
Finger trækker op!i« — 

Lidt efter lidt har den unge literære Slægt frigjort sig 
fra Zolas Skole, og vi kan sige, ogsaa fra hans tyran- 
niske Herredømme. Som Brandes alt længe har været 
fritaget for at udøve noget Formynderskab her i Danmark 
er Zola, og de Standpunkter, han repræsenterer, ogsaa 
forladte. I Modsætning til hans krasse Materialisme gaar 
de nye Ideens Mænd ud fra, at »kun Aanden ligger der 
Vægt paa, kun Sjælen har nogen Værdi eller rettere: kun 
den er til«. Selvfølgeligt rører Zolas Venner Trommerne, 
og mange af Mængden, det literære Pøbel, kaster Snavs 
påa de nye Mænd; men Intelligensen falder fra ham, 
selv de mest orthodokse Zolatilbedere. Blandt disse kan 
særlig nævnes Léon Hennique. Zola har i ham haft en 
ligesaa begejstret Tilhænger, som G. Brandes havde i Karl 
Gjellerup, han fik derfor Øgenavnet »Zolas Hale«. Nu er 
bedrøveligt nok ogsaa »Halen« falden af Zola. Efter at 
Hennique ganske i zolask Aand med megen Talent og en 
ikke ringe Skarpsindighed, der hurtig vakte Opmærksomhed 
for hans betydelige Begavelse, havde leveret nogle brutale 
Romauer, der var naturalistiske indtil Nøgenhed, har han 
nu ganske brudt med sin Fortid og i »En Karakter« skrevet 
en aldeles mystisk Roman over Themaet: Menneskets For- 
hold til Aandeverdenen. 

Overgangen til den ny Retning har maaske dog fundet 
sin bedste Repræsentant i Poul Bourget. Denne Mand 
har man kaldet »Fyrsten for Ungdommen i et meget gam- 
melt Aarhundrede«, og han er allerede, ung som han er, 
lidt over tredive Aar, bleven Fører for den saakaldte »psyk- 
ologiske Skole«. Ogsaa han ser mørkt paa Livet; men 
hans Syn er af en anden Art end Zolas. Han elsker vel 

Videnskaben; men han har faaet at se, at den ender i 
det uerkendelige, han forarges over Kærligheden, fordi 
den er bleven en Løgn, en Materialisme, der sluger de 
unge Menneskers Kraft og Tanker. Han ønsker at svinge 
sig opad mod den klare rene Himmel, men Naturalismens 
Aag har efterladt saadanne Mærker paa hans Legeme, saa 
han ikke formaar at hæve sig, men som den vingeskudte 
Fugl maa han falde til Jorden. Hans handlende Personer 
vises næsten alle paa det Stadium, hvor man føler Viljen 
til det gode røre sig, samtidig med at den ligesom er 
knækket over. De er meget ulykkelige over ikke at være 
gode Katholiker, over ikke at kunne være det, her møder 
vi den store Hindring, der gør det saa” overordentlig 
vanskeligt for den intelligente Franskmand at komme til 
at nære nogen positiv Tro. Katholicismen stiller sig ved 
sine stedse forøgede Dogmer, sine stundom barnagtige 
Ceremonier, sine Mirakler og sine Pilegrimsrejser uden for 
den Luft, i hvilken den nye Tids Tanker bevæger sig, det 
er vanskeligt at trænge gennem denne tykke Skal til den 
værdifulde Kærne. Det er den krasse Overtro, der har 
affødt Vantroen. Kirken stiller saa store Fordringer til 
den menneskelige Fornuft, at man enten maa sætte al 
Fornuft uden for Spillet eller blive vantro. 

Fn fransk Skribent Geruzet siger meget betegnende: 
»En Familiefader, som tror paa Gud uden at tro paa den 
hellige Cupertin, staar i Forlegenhed mellem sine fromme 
Døtre og sine atheistiske Sønner. Gud befri os baade for 
Atheismen, og fra St. Cupertintilbedelsen!« = Hertil be- 
mærker Laveleye, der selv er Katholik: »Aabenbart frem- 
kalder Tilbedelsen af St. Cupertin Atheismen og begge 
Dele har bragt Frankrig i den Stilling, i hvilken vi nu 
ser det, fordi der ikke er Rum mere for en fornuftig 
Religion.« ; 

Dertil kommer den katholske Kirkes ligefremme Had til 
alt, hvad der kaldes Videnskab, Oplysning og Frihed. De, 

der kæmper for det sidste, maa kæmpe mod Kirken og 
mod dens uvidende Munke, »Utøjet paa den nationale Krop«, 
som man spottende har kaldt dem. Og til Trods for alt 
dette foregaar der nu Ting i Paris, som man for faa Aar 
siden i Positivismens Fædreland vilde have anset for 
umulige. 

Det Trekløver, der fører an i literær Henseende, er 
Paul Bourget, Maurice Barrés og Edvard Rod, i 
det før nævnte Tidsskrift »Revue bleu« har den sidste, 
uden at underkende Zolas Talent, vist, hvor aldeles blottet 
for Grundvold dennes moralske Stade er, og her har han 
ramt det centrale i Mellemværendet mellem Realisme og 
Idealisme. Jeg anfører følgende: »Det nytter intet, at han 
(Zola) fortæller os, at han er lærd, at han forstaar sig paa 
at lave eksakt Videnskab, at han fordrer de samme Ret- 
tigheder for sig som for Fysiologer, Embryologer og Bak- 
teriologer — vi véd, hvor meget vi skal tro af det. Vi 
véd, at det levende, uvejelige Stof, han giver sig ud for 
at kunne behandle, undslipper hans alt for plumpe Hænder. 
Vi véd, at han ikke kan udtage vor Sjæl, som man tager 
Hjærnen af en Høne eller Rygmarven af en Kanin. Vi 
véd, at han kun kan lære den at kende gennem dens 
Ytringer. Og han maa ikke bedrage sig: Ytringerne af 
vor Sjæl er ikke ligegyldige Handlinger, det er selve 
Menneskehedens Liv, dens Fortid og dens Fremtid. Jeg véd 
godt, hvad man kan svare mig. Jeg kender alle disse 
Argumenter, som man henter fra Salomon, Schopenhauer 
og andre, Hvad Betydning har et Folks, et Menneskes, en 
Races, hele Menneskehedens Liv? Hvad er vor Planet i 
Verdensrummet, og hvad har dens Historie at sige i For- 
hold til Evigheden? — Hvad véd vi om den personlige 
Udødelighed, om Gud og om det onde og gode? — Hvor- 
for skal vi bryde os om vore Handlinger, der er ligesaa 
betydningsløse som Bevægelserne i en Myretue? — Hvor- 
for skal vi vende os mod det ene Ideal mere end mod 

det andet, naar der ikke findes noget sikkert, ikke mere 
end der findes op og ned paa vor Klode, der gaar rundt i 
det uendelige? 

Alt dette har jeg læst. Jeg har tænkt derover, og jeg 
har gentaget det i mine Bøger. Men nu staar det saa 
soleklart for mig, at er det sandt, saa er det i alt Fald 
ogsaa ganske intetsigende. Lad os indrømme, at vi kun 
er forbigaaende Skygger, som har forvildet os ind i Evig- 
heden. Men vi lever dog, og vort Liv er, saa længe det 
varer, en vigtig Ting, om ikke for Universet, saa i alt 
Fald for os selv. Efter Alkymisternes gamle Formel er 
vi Mikrokosmer, Verdener i det smaa, men dog Verdener. 
Vi afspejler Tiden og Rummet, og det er netop den evige 
Usikkerhed, som omgiver os, der giver os vor Tilværelses 
Hemmelighed. Kan vi være ganske sikre paa, at det er 
os selv, som er selve Virkeligheden? Naar Døden bort- 
river os, er det da os, som ophører at se Tingene, eller 
er det Tingene selv, som forsvinder. Har Verden en selv. 
stændig Tilværelse, uafhængig af det Billede, vi danner os 
af den? Vi føler os af og til tilbøjelige til at tro det; 
men i Grunden véd vi aldeles ingen Ting om det. Ogi 
saa Tilfælde, dersom alt eksisterer i os, ved os, for os, 
saa er vi ikke de Insekter, man taler om: det onde og 
det gode er da positive Kendsgerninger, siden vi af og til 
gør os en positiv Forestilling om det, og vore Handlinger 
er ikke mindre betydningsfulde end Uendeligheden, siden 
de optager os ligesaa meget og mere end den. Men den 
metafysiske Himmel, hvis Pragt vi skimter, er kun aaben 
for et lille Antal udvalgte. Bag dem kommer den store 
Hob med de snævre Synskredse, som ikke har Øje for 
Skyernes Flugt, og som ikke stiger op ad Aarsagernes 
Stige; men som elsker, lider og arbejder. Disse Millioner 
ubekendte Væsener, hvis Hjærner ikke er overlæssede med 
Studium, vil aldrig gaa ind paa sin egen Betydningsløshed 
og de vil trække paa Skuldrene, naar man fortæller dem, 

at deres Liv har intet at sige. Hvad der er af Vigtighed 
for dem, er, at et velvilligt og sikkert Øje leder deres 
Bevægelser, at de, som taler til dem, ikke lader sig for- 
vilde ind i Tvivl, der for Masserne vil have ganske andre 
Resultater end for Filosoferne og Dilettanterne.« 

Det er som man ser en stærk Betoning af Ansvars- 
følelsen og den enkeltes Evighedsbetydning. —  Grund- 
volden for al positiv Religion. 


TIT. 


Medens saadanne Ord som Gud, Sjæl, Aand, Evighed 
og Udødelighed for nogle Aar siden vanskeligt kunde 
nævnes i Seinestaden uden at vække Latter, kan man nu 
næsten ikke tage en fransk Bog i Haanden uden at støde 
påa dem, og Revolutionen strækker sig til selve Sproget. 
Saaledes i Maurice Barrés Bog »En fri Mand«. Bourget 
ender sine tre Romaner Mensonges, Le disciple og Un 
coeur de femme i en saadan Stemningens Grebethed, at 
man maa græde derover; de ligefrem tilskynder til Springet 
over i det religiøse. Stanislaus de Guaéta giver noget 
lignende i en fin Digtsamling »Rosa mystica« osv. 

Men det er ikke alene i Literaturen, Omslaget spores, 
ogsaa Malerkunsten er berørt deraf, og selv Sarah Bern- 
hardt har forladt sine vellystige Roller og spiller »Guds 
Moder« i et Passionsskuespil. Og kommer vi til Mont- 
martre, hvor Vellysten under alle Former samlede Paris' 
Ungdom, saa vil vi, siger HH. Bahr (i »Die Nation«, 13. 
Sept. 1891), se »den lidende Menneskehed« bølge der; 
en lang Skare af Hyrder, Betlere og Fiskere, med Hosi- 
annah efter Stjærnen til Krybben.« Lad være, at det er 
Skuespil det meste, det er dog underligt, at slige Optog 
kan finde Sted, uden at de kvæles i Spot; — men der 
er ingen, der spotter, der er, siger Meddeleren, Andagt 
udbredt over Spotternes Forsamling. 

Der er to Ting, som bevæger mig til at tro, at den 
franske Aand er bleven vækket op af sin søde mate- 
rialistiske Søvn, det er Forvildelser, men det hænder jo 
ikke sjældent, at en, der har sovet længe, farer forvildet 
og forskrækket op og ligesom søger Redning for en ind- 
bildt Fare; saaledes farer Pariserne op og søger Redning 
ad to højst forunderlige Veje; nemlig ved Spiritismen 
og Buddhismen.) 

Spiritismen skal jeg ikke komme nærmere ind paa, den 
er en grasserende Modesyge hos alle enerverede Evropæere, 
og det er bekendt, at den ogsaa hos os har Tilhængere i 
saa godt som hver By, ud fra denne søger man for Resten 
allerede at levere »videnskabelige« Beviser for Sjælens 
Udødelighed. — Buddhismens Udbredelse i Evropa er der- 
imod en mere ukendt og interessant Fremtoning, derfor 
et Par Ord om den til sidst. For straks at begynde med 
Kendsgerninger, vil jeg anføre, at der for Øjeblikket er 
over 30,000 Buddhister i Paris. »Ikke alle,« siger Rosny, 
tør aabent erkende det; men Troen er meget udbredt.« 
Samme Rosny holdt sine Foredrag i Sommeren 1890 over 
Buddha og hans Lære, og hele Paris strømmede til for at 
høre. Retningen har nu sine Blade, Maanedsskrifter og 
Revuer. Den bekendte Franskmand Emile Burnouf havde 
saa at sige i en Artikel i »Revue des deux Mondes« i 
1888 slaaet til Lyd for Bevægelsen. Den Gang rystede 
man påa Hovedet, men Rosnys Prædikener elektriserede 
Masserne, og nu staar Læren som sagt højt.i Kurs. Man 
har søgt at finde en Forklaring paa dette Fænomen, har 
som Herman Bahr forsøgt at vise, at der i Buddhismen 
maatte være noget, der imødekom et Savn, der føles 
stærkt inden visse Kredse af Nutidens Mennesker, at den 
maatte være i Stand til at yde noget, som Tiden nu en 
Gang ikke vil undvære, og som den ellers overalt har 


7) Tolstoys Indflydelse omtaler jeg i en følgende Afhandling. 

søgt forgæves. Snart har man villet vise, at det var en 
Trang til Mysticismen, snart at det var en Hjærtets Reaktion 
mod Forstand og Videnskab. Jeg tror ikke, at nogen af 
Delene er Tilfældet; men snarere, at der i Frankrig som 
i det øvrige Evropa efter en tung materialistisk Søvn med 
uhyggelige Drømme nu følger en Reaktion, en Opvækkelse 
om man vil, hvor man ængstelig griber efter en Rednings- 
planke, men dog er for stolt og moderne til at vende sig 
til den gamle Gud-Fader, og de Undersøgelser, jeg i denne 
Retning har formaaet at anstille, har bestyrket mig i denne 
Antagelse. 

Jeg har liggende for mig »Buddhistischer Katechismus 
zur Einftibrung in die Lehre des Buddha Gautama«, for- 
fattet til Brug for Evropæere af den buddhistiske Munk 
'Subhådra Bickshu. Den henvender sig til dem, der 
ikke søger Tilværelsens Maal i materielt Fremskridt og 
forhøjet Vellevnet, dem, der er utilfredse med de herskende 
Religioner og tragter efter den indre Fred og sikre EÉr- 
kendelse, der alene gør Livet værd at leve, — og hvad 
giver saa denne interessante Bog? 

Jeg, som gennem Koppens, Kerns, Oldenbergs, Hardys 
og fleres Værker dog kender lidt til den buddhistiske Lære, 
blev aldeles forbavset over denne afmagrede Buddhaskik- 
kelse. Alt det poetiske og sagnagtige er systematisk 
pillet bort af Buddhas Person, og han præsenteres som 
en ganske ordinær Moralprædikant, der karakteristisk nok 
betjener sig af en Mængde Ord og Vendinger fra den nyere 
Filosofi; men ikke har mere med den virkelige Buddha 
at gøre end en Straamand med et levende Menneske, 

Bevægelsen, sigtende til at gøre en saadan afbleget 
Buddhisme til Verdensreligion, begyndte i Aaret 1875 i 
Madras. I Spidsen for den staar den engelske Oberst 
Olcott, som Udgiver af Bladet »Theosophisten«, hvoraf 
der nu foreligger 10 ret anseelige Bind. Han optraadte 
meget fjendtlig mod den kristelige Mission. Bevægelsen 

voksede. I Oktober 1888 begyndte det andet Tidsskrift 
at udkomme, nemlig paa Ceylon med Titlen »The Buddhist« 
ogsaa det optraadte meget skarpt mod den kristelige Re- 
ligion, og det syntes, som om de Evropæere, der gik over 
til Buddhismen, bl. a. ogsaa vilde se at lære de indfødte 
Ufordragelighed i Trossager. Saa gik Bevægelsen til 
Evropa og Evropæerne fik foruden den nævnte Katekismus 
én til af Oberst Olcott. Den har flere Tidsskrifter i 
Frankrig og i England, og den begavede Frederik 
Eckstein i Wien har stillet hele sit Talent i denne Sag 
Tjeneste — selv fra Sverige mældes der om, at Bevægelsen 
ogsaa der har faaet Vind i Sejlene. 

En saadan Tilstand er imidlertid kun forbigaaende, 
virkelig religiøse Mennesker vil snart erkende det komiske 
i at bøje Knæ for en saadan Straamand. Det er nemlig 
ikke andet end en maskeret Genidyrkelse aldeles lig med 
den, der ydes Fr. Nietzsche i Tyskland og muligvis Re- 
sultater af ganske den samme Aarsag. 

En Del af Pariserne gaar for Tiden med Baudelaire et 
Skridt hver Dag nedad mod Helvede gennem stinkende 
Mørke; en anden Del vaagner forfærdet op og griber den 
første den bedste Redningsplanke. Det er denne Del, der 
vender sig fra Realismen i sin raa Form, den vil noget 


bedre; — men hvor er det at finde? 
S. K. Sørensen. 


Fra Folkehåjskolerne. 


L. Schrøder. 


Dr. Jens Nørregaard: Testrup Folkehøjskole 1866—91. 
Schønbergs Forlag 1891. 81 Sider. 
Der hænger et Billede paa Væggen i vor Dagligstue i 


Askov, som en Gang er bleven foræret os af gode Venner. 
»Danskeren!, VII. 8 

Naar vi har Sommermøde eller Høstmøde, flytter vi det 
ned i Foredragssalen, hvor der er stærkere Lys end i 
Dagligstuen. Der tager det sig bedre ud. Thi det er 
mørkt i Farverne og trænger til at ses i fuldt Daglys. 
Kyhn har malet Billedet, og de Kunstkendere, der har 
set det, skatter det håjt. Æmnet er hentet fra Bjérnsons 
Sang om »Olav Trygvason«. Det er Vikingesnekker med 
brede Sejl, der ses ude paa Havet, under en torden- 
svanger Himmel. Erling Skjalgsen fra Sole maa tænkes 
at være den, der staar i den håje Bagstavn paa det ene 
Skib med Haanden paa den vældige Aare, hvormed Skibet 
styres; det store Sejl er stribet, som Erling havde det. 
Han »spejder over Hav mod Danmark«, idet han æng- 
stelig spårger: »Hvor bliver Ormen lange? Kommer ikke 
Olav Trygvason?« Lynet knitrer i de mørke Skyer; men 
langt ude er der noget, der lysner; ser man nåje til, kan 
det røde Genskin ses paa hans Aasyn, der fører Aaren. 
Maaske har Kunstneren tænkt paa Verselinjen om Solop- 
gangen i det tredie Gry. Men han har antydet den saa 
svagt, at man godt kan komme til at tænke paa Hostrups 
Spårgsmaal: »Hvad er denne Brydningstime? Er det Dæm- 
ring eller Gry ?« 

Der er et Indtryk, som jeg tidlig har faaet af Kyhns 
Billede, og som har fæstnet sig i Aarenes Løb. Hele vor 
underlige Tid spejler sig deri; vi færdes jo under en 
tordensvanger Himmel, og vi kan tit i Angst spårge: Gaar 
det mod Dagen eller mod Natten? Ved et Møde, der blev 
holdt i København den 8. September, dvælede en af Ord- 
førerne ved det Vers af den gamle Dagvise: 


Som aldrig saa lang er nogen Dag, 
at Aften er jo i Vente, 

saa haver det Lys og Solbjærgslag, 
som Gud udi Kirken tændte; 

men immer det dages døg..paany, 
hvor Hjærterne Morgen vente: 122. 


sims nam kan 

Baade den, der fremdrog Verset, og en af de andre Talere 
var tilbåjelig til at tage vor Tid som en Aftentime, men 
saa at søge Trøsten i, at det vil dages paany, naar Hjært- 
erne blot vil holde ud i Forventningen derom. Jeg har 
været mere tilbåjelig og er det endnu til at se paa Tiden 
som et folkeligt Morgengry, svarende til Gryet, der timedes 
i Seernes snævre Kreds i Hundredaarets Begyndelse. Hos 


et Folk, der vaagner af Dvale — og det danske Folk og 
den danske Menighed som Helhed er dog langt mere et 
vaagnende end et vaagent Folk — vil der altid være 


noget af det, der hører til de uhyggelige Dromme, som 
ikke straks lader sig fordrive, og det vil kendes desto 
stærkere, naar mørke Tordenskyer trækker op, just som 
det har begyndt at gry mod Dagen. Og hvad der kan 
lignes med slige Skyer, har vi haft saare meget af i den 
sidste Snes Aar. 

Efter det tunge Aar 1864 kom der liflige Morgentimer 
for vort Folk; der var Lysstriber paa Himmelen, og da 
lagde vi ud, den ene efter den anden, til en Sejlads paa 
det dybe Hav; det var for os, som Folkeoplivelsens og 
Folkeoprejsningens store Time var kommen, og nu gjaldt 
det, om vi til Gavns kunde være dens Tjænere. Men saa 
i Syvtierne kom Tordenskyerne: den indre politiske Kamp 
blev mere og mere indviklet og sænkede som et Taage- 
slør over den nye Dag, — det var tit svært at kende 
Ven fra Fjende; i vor Bogverden kom der noget frem og 
gjorde sig stadig stærkere og stærkere gældende, som 
havde sin Oprindelse iblandt de fremmede og.stod i Mod- 
sætning til det hjemlige; det ene med det andet førte til 
en »aandelig Sygelighed«. Denne Sygelighed staar for 
Jens Nørregaard som »Forknythed«, »Skyhed for at give sig 
hen til lyse Forhaabninger«, »Angst for at blive skuffet«, 
»Afmagt til at opfatte eller undfange store Planer, naar ikke 
deres Virkeliggårelse kan forud godtgåres med klare Tal«, 


og som »Tvivlesyge overfor den hele usynlige Verden«. 
8% 

Ja, her anfører jeg nogle Linjer af min Ungdomvens 
Tilbageblik paa hans Skoles Historie. Thi det er Læs- 
ningen af den, som har bragt mig. til at dvæle ved de 
Tanker, jeg har knyttet til Kyhns Billede. Han har nem- 
lig ikke blot fortalt om, hvorfor han en klar Morgenstund 
lagde ud paa de usikre Vover, som en ny Skolegerning 
uden et ydre Maal, der kan beregnes »med klare Tal«, 
altid er, men ogsaa om Tordenskyerne, der samlede sig 
og skjulte den blaa Himmel. Og han har fortalt om sin 
Færd i den uvejrsvangre Luft paa den for ham ejendom- 
melige aabne, frejdige Maade, som altid minder mig om, 
hvad man kalder det sejerstrygge. 

Der lød ved det ovennævnte Møde den 8. September 
en Advarsel imod at »generalisere«, imod fra en enkelt 
eller enkelte Erfaringer at gåre almindelige Slutninger, og 
dette kan maaske gores gældende mod et og andet i 
Norregaards Tidsbetragtninger. Men der er næppe ret 
mange iblandt os, som var med i at hilse de første Straaler 
af en gryende Folkelighedens Dag, uden at vi har mødt 
»Sygeligheden« i en eller anden Skikkelse. Og derfor vil 
Læsningen af hans Bog bringe os ældre til paany at tænke 
alvorligt over, hvad vi har oplevet, og maaske hjælpe de 
yngre til at forstaa, hvad der ligger forud for deres 
Erindring. 

Opbyggeligt er det at dvæle ved de Steder, hvor 
Norregaard takker Gud for, hvad godt der mødte ham i 


de 25 Aar, og hvor han dvæler ved, hvad han har lært 
under Trængslerne. 


Dr. P. Nordmann, der gav en Meddelelse om Folkeh&j- 
skolesagens Stilling i Finland under Mødet paa Hvilan, 
har ladet en lignende Meddelelse trykke i et lille Skrift 
om »Folkhågskolan«, der udkom i Helsingfors sidste 
Foraar. »Sammenregner man,« hedder det i Slutningen, 

»nu de Summer, som i forskellige Egne af Finland er ind- 
samlede, saa udgår de omtrent 83,000 Mark, og deraf er 
omtrent 51,800 Mark bestemte for svenske og omtrent 
31,200 Mark for finske Folkehéjskoler. Resultatet er i 
Sandhed lysende, naar man betænker, at disse Pengemidler 
paa nogle Tusinde Mark nær er indsamlede i kortere 
Tid end et Aar. Det viser, at Interessen for Folkehåj- 
skolesagen er varm baade i Stæderne og paa Landet, 
baade hos Standspersoner og Almue, og Offervilligheden 
er stor.« 

»Dette er skreven i Maj eller mulig i Slutningen af 
April. Siden den Tid,« hedder det i et Brev til mig fra 
Finland, »er det samme trofaste Arbejde uafbrudt bleven 
fortsat over hele vort Land, saa at den økonomiske Støtte 
for Folkehåjskolen daglig har vundet i Styrke, samtidig 
med at dette frivillige Arbejde, hvori alle Klasser tager 
Del, vel maa antages at bringe Sagen til mere og mere at 
slaa Rod og at klare Begreberne om, hvad der tilsigtes.« 

Landdagsmand A. Hayrinen udlover en Gave af 1000 
Mark til en Folkehåjskole i Karelen. P. Paivarinta, AÅ. 
O. Suellman m. fl. arbejder for en Folkehåjskole i Uleå- 
borgs Lån.  Kvindeforeningen i Jorois andrager om, at 
den første Folkehå&jskole i Savolaks maa forlægges til deres 
Bygd, hvor et rummeligt Lokale stilles til Raadighed. En 
Sum af 10,192 Mark og 50 Penning, der var samlet til 
et Hjem for svensksindede vestfinske Studenter bliver hen- 
lagt til Fonden for en svensk Folkehåjskole i det vestre 
Finland. Folkefester til Fordel for Folkeh6jskolesagen 
ere afholdt i Vasa, i Kronoby, hvor Klockars skal have 
sin Skole, i Bobåck, i Ulfsby, i Uleåborg, i Blåsnås, i 
Ilmola, i Tammarfors og i Kimito. Ved en af disse ind- 
kom 750, ved en anden 4000, ved en tredie 3000 og ved 
en fjerde c. 2260 Mark. 

Folkefesten i Kimito Sogn blev afholdt påa Gåsterby 
Gaard, som tilhører tre Brødre, Friherrer Wrede. Der blev 

holdt Taler om Folkehåjskolesagen, og der blev opført et 
Par smaa Skuespil: »Til Folkehéjskolen« og »PaaLobacka«, 
der begge handlede om Almuens vaagnende Lyst til 
Kundskab og om Modstanden derimod fra den ældre 
Slægts Side. 

Af et andet Brev fra Finland erfarer jeg, at særligt 
Fortællinger om Héjskolemanden Kristen Kold stærkt tiltaler 
jævne Folk hinsides den botniske Bugt. 


Fra Bogmarkedet. 


Pragtværker. 


Landmandsbogen, Raadgiver for den danske Landmand 
og hans Husstand ved den daglige Gerning, udgivet af 7. 
Westermann, Docent i Landøkonomi, og H. Goldschmidt, 
Docent i Husdyrbrug, begge ved den kgl. Veterinær- og 
Landbo-Håjskole. Ernst Bojesens Forlag. Udkommer i 
omtrent 50 maanedlige Hefter (hvert paa 2 store tættrykte 
Årk) å 60 Øre, saa at Subskribenterne ved en aarlig Ud- 
gift af 7 Kr. 20 Øre i omtrent 4 Aar ville blive Ejere af 
det hele Værk. : 

Naar jeg ved at gennemse første Hefte, saavelsom de 
derved følgende Prøver paa forskellige af Medarbejdernes 
Bidrag og af Illustrationerne, har faaet det Indtryk, at det 
nu begyndte Værk med rette kan kaldes et Pragtværk, 
da er det i dette Ords bedste Betydning. Værket er ud- 
styret paa det smukkeste ved Bistand af dygtige Kunst- 
nere, som H. A. Brendekilde — og en Række af dyg- 
tige Mænd har paataget sig at behandle Enkeltheder, som 

de særligt er hjemme i. Lad mig foruden Udgiverne 
nævne Statskonsulenterne i Husdyrbrug Axel Appel, J. 
Jensen og Mørkeberg, Inspektør P. Feilberg ved den 
udtørrede Søborg-Sø, Landboskoleforstander A. Svendsen 
i Tune, Hedeselskabets administrerende Direktør, E. Dal- 
gas, og dets Over-Ingeniør, S. Brønsted, Docent i Plante- 
lære E. Bostrup og Meteorologen Poul la Cour. 

Og dette prægtige Værk er bestemt til at tjæne dem, 
der arbejde i vort Lands vigtigste Erhverv. Man kan vel 
sige, det er paa den håje Tid, at ogsaa et Bidrag af denne 
Slags bliver givet til at udbrede Oplysning om Land- 
brugerens Gerning. I en Prøve paa Redaktør Hertels 
Artikel er det oplyst, at 1890 kun 66 pCt. af Dan- 
marks Befolkning var Landboere, medens 1801 godt 79 
pCt. havde hjemme udenfor Købstæderne, og Forholdet 
1870 endog var lidt gunstigere. Det er kun en daarlig 
Trøst, at den samme Bevægelse foregaar andensteds i 
Evropa og i Amerikas civiliserede Lande. Hos Folkefærd, 
der har naturlige Betingelser for at drive Stor-Industri, 
bliver Flytningen fra Land til By i hvert Fald ikke saa 
økonomisk farlig som hos et Folk, der er henvist til 
Landbruget som sin Hovednæringsvej. I Danmark er det 
saare uheldigt, at Byerne i de sidste 10 Aar har draget 
64,000 til sig af Befolkningstilvæksten paa Landet, medens 
73,000 er udvandrede. Det vilde utvivlsomt se bedre ud, 
dersom der var stårre Dygtighed til at nytte de Hjælpe- 
kilder, som staar til Landbrugernes Raadighed. Ganske 
vist vil Undervisningen paa Skolerne for den voksne Ung- 
dom her have den stårste Gerning at udrette. Men særligt 
for dem, der paa denne Maade har lært at nytte Bøger, 
vil et Værk af den Slags, som her tilbydes, blive af over- 
ordentlig stor Betydning. Maaske det ogsaa kan bidrage 
til at udrydde den Fordom, at enhver, der har et godt 
Hoved, endelig skal studere. Vi trænger til at have vel 

begavede og håjt oplyste Mænd og Kvinder til Ledere og 
Medarbejdere i de Erhverv, der knytter sig til vore natur- 
lige Hjælpekilder. 


R. Meiborg: Om Bygningsskikke i Slesvig, et illu- 
streret Foredrag. Lehmann og Stage. 

Forfatteren til »Gamle, danske Hjem,« som ubetinget 
var en af de smukkeste Bøger, Stavnsbaandsløsningens 
Hundredaars-Jubilæum fremkaldte, har nu med Understøt- 
telse af Staten og forskellige Stiftelser paataget sig at ud- 
give en fyldig illustreret Beskrivelse af »W'ordiske Bøndler- 
gaarde i det 16de, 17de og 18de Aarhundrede«. Det 
første Bind vil omfatte Slesvig, det andet Danmark og det 
tredie Norge og Sverig. Det foreliggende »illustrerede 
Foredrag« giver en god Prøve paa, hvad man kan vente 
sig af det i kulturhistorisk Henseende overordentlig be- 
tydningsfulde Værk, der snart vil blive tilbudt Læse- 
verdenen. Billederne er fortræffelige, og Teksten giver 
mange overraskende Oplysninger. Eksempelvis skal jeg 
nævne den Sammenhæng, der er paavist imellem den som 
Gavlprydelse almindelig brugte »Husbrand« og Sømands- 
sprogets »Bramstang«, d. e. den Stang, som forlænger en 
Skibsmast, og Gætningen om, at Navnet paa Ringfingeren, 
»Guldbrand«, skulde gemme et Minde om de gamle gyldne 
Brande. 

Maatte den foreliggende Prøve paa, hvad Meiborg er i 
Stand til at yde, berede hans store Værk den Udbredelse, 
det sikkert fortjæner. 


Danske Hovedforfattere i ny Udgaver. 
Det Eksempel, som er givet dels af Boghandler C. A. 
Reitzel under Samarbejde med Dansklærerforeningen med 
Hensyn til at faa billige Udgaver af danske Literaturværker 

af hans Forlag, dels af Boghandler Philipsen med Hensyn 
til Oehlenschlågers Skrifter, er nu bleven efterfulgt af Bog- 
handler Schønberg under Samarbejde med Dr. F", Rønning 
med Hensyn til et Skrift af Grundtvig. 

Det er Harald Blaatand og Palnatoke, Hoved- 
stykket af Grundtvigs Optrin af Kæmpelivets Undergang 
i Nord, som her udgives med oplysende Anmærkninger helt 
igennem, og med en Indledning, hvori der gores Rede 
dels for Grundtvigs Udvikling, til han optraadte som 
Digter af sine »Optrin«, dels for Forspillet om Gorm den 
Gamle og Efterspillet om Vagn Aagesen. Endelig sammen- 
lignes Grundtvigs nordiske Digtning med Oehlenschlågers. 
Indledningen slutter med en Bemærkning om Læseverdenens 
Stilling til Grundtvigs Ungdomsværker, som hidtil kun 
ere blevne kendte og paaskonnede af en lille Kreds, og 
med det Ønske, som jeg ganske kan tiltræde: »Maatte nu 
den lettere Adgang til at lære en saa betydelig Digtning 
at kende bidrage til at gore den kendt og skattet af den 
store Kreds af Læsere!l« — 

Paa Schubothes Forlag har A. Arlaud udgivet Rim- 
breve og Poetiske Epistler af. Jens Baggesen, første 
Samling, 1784—18087), et smukt Bind paa 382 Sider med 
to fint udførte Skyggetegninger (Silhuetter) af Jens Bagge- 
sen og Sophie Baggesen, født von Haller — Gengivelser i 
en Trediedel forstårret Maalestok af to særdeles fint og 
med kunstnerisk Smag og Dygtighed udførte Medailloner 
i Tusch og Vandfarve, som af det unge Ægtepar ved Åf- 
rejsen fra Bern i Juni 1790 skænkedes den Mand, som 
havde indført Baggesen i den hallerske Familie i Bern, 
Professor L. Wimmer og Dr. O: Siesbye have ydet For- 
fatteren deres Bistand, og alt tyder paa, at der nu 
endelig en Gang. vil komme til at foreligge en Udgave af 


1) Det er andet Bind af Jens Baggesens poetiske Skrifter. Første 
Bind, der udkom 1839, indeholdt hans Eventyr og Fortællinger. 

Baggesens Digterværker, som kan svare til hans Betyd- 
ning som »Ojeblikkets aandfulde Digter« og »Gratiernes 
Sanger«. 


Læsebsger. 


Folkeudgaverne af vore store Forfattere med oplysende 
Anmærkninger af Dansklærere hører til det nyeste Apparat, 
som tilbydes ved Dansk-Undervisningen. Men der er ikke 
Mangel paa Læsebøger, som ogsaa kan hjælpe til at føre 
den opvoksende Slægt ind i Literaturen. F/ors Haand- 
bog, som P. Hansen har forøget med nogle nye Stykker, 
har faaet en værdifuld Medbejler i Sigurd Millers 
»Haandbog i den danske Literatur«, hvoraf nu tredie Ud- 
gave foreligger, forøget med Brudstykker af Clausens 
store Bog om Katholicismen og Protestantismen og af 
Grundtvigs »Kirkens Genmæle«. Otto Borchsenius og 
Frederik Winkel Horn har delt deres »Dansk Læsebog« 
i to Afdelinger, en, hvori Stykkerne tilsammen giver et 
Overblik over Gangen i Danmarks-Historien, og en, hvori 
der er Prøver af de betydeligste danske og norske Digtere 
og æsthetiske Forfattere; men til det Bind, som har et 
saadant dobbelt Indhold, slutter sig saa et Udvalg »Hoved- 
værker i den danske Literatur«, hvori der kun findes 
fuldstændige Digterværker, og en Samling » Græske Læse- 
stykker i dansk Oversættelse« ; Vilsters og Poul Møllers 
Oversættelser af Homer, Norphs og Wilsters af de græske 
Tragikere og Aristofanes hører aabenhart ogsaa med til den 
Literatur, man kan ønske Ungdommen let Adgang til at 
lære at kende; og det kan være i sin gode Orden, at der 
ogsaa er medtaget Prøver paa Oversættelser ved andres 
Hænder. — Ingvor Bondesens og Chr. Vestergaards 
»Ny dansk Læsebog« har ikke saa bestemt en historisk 
og literær Karakter som de nævnte Bøger. Overlærer 
Karl Schmidt har i anden Del skreven et Stykke Natur- 
lære (Varmen, Vandet, Luften), Skolebestyrer Hojberg har 

skreven om Naturkræfter i Menneskets Tjæneste (Magnet- 
isme, Elektricitet), Aug. Fjelstrup har skrevet om Men- 
neskets Stofskifte og Héjskoleforstander Rs. Hansen: Træk 
af Samfundets Husholdning. Tredie Del af Bogen er efter 
sit Anlæg mere ensartet med Haandbøgerne i den danske 
Literatur. — En Læsebog af en hel anden Slags er Chr. 
Brøchner-Larsens og P., G. Windings »Ny Skriftlæs- 
ningsbog for Folkeskolen«, hvori der er Haandskrifter 
af 167 forskellige Personer, men hvor vistnok Udgiverne 
helt igennem selv har valgt Læsestoffet, der da ogsaa har 


et afvekslende, for Børn fatteligt og underholdende Indhold. 
L. Schrøder. 


Om Varemarkedet. 
Af Chr. Faber. 


Vare- og Produktmarkedet har i den seneste Måned 
været livligt, og for flere Artiklers Vedkommende har der 
været ikke uvæsentlige Svingninger; men Uroen vedbliver, 
for Øjeblikket står Spørgsmaalet — for Fondsmarkedets 
Vedkommende på: »om Czaren kommer til Berlin eller 
ikke.« Spændingen i Evropa er ikke mindre, Børserne 
mangler fast Fod under Fødderne. — Kaffe nedadgående, 
og Noteringerne ere nu circa indtil 20 Øre lavere end i 
August Måned.  Endskønt Tilførslerne til Rio og Santos 
vedblivende ere enorme, er dog Markedet meget fast, da 
Consumen er renonce og skal købe. Java Kaffe uforandret 
fast i Pris. — Sukker. Begrundet paa en mindre gunstig 
Beretning fra Licht er Artiklen fastere. Amerika er svagt 
forsynet og skal snart købe i Evropa, når det sker, mener 

man, at Artiklen vil avancere noget opad. — Ris ufor- 
andret. —  Sago stigende; Artiklen vil ganske sikkert 
komme endnu højere. — Kartoffelmel rask stigende, alle 
vil købe, men Sælgerne ere kun faa. 

Frugter. Amerikanske Æbler noget lavere. — 
Valencia Rosiner roligere. — Sultana Rosiner højere. — 
Der er stort Udvalg i Rosiner i År. — Store Muskatel 
Drue Rosiner bliver i År billigere end i mange År. — 
Svedsker uforandret. — Korender lavere. — Mandler 
holde Pris. 

Kryderier uforandret med Undtagelse af Kardemomme 
og Ingefær. der er noget højere. 

Svinefedt rolig, for senere Levering hersker der stor 
Mening for Artiklen. 

Kornmarkedet gennemgående fast, men meget uroligt. 
Havre væsentlig svingende, da man venter, at Rusland — 
i den nærmeste Tid — vil forbyde Udførselen af denne 
Kornart. Sandsynligheden taler ogsaa for Udførselsforhud 
af Hirse, Boghvede og Kartofler. — Hvedebeholdning- 
erne i Amerika ere i År enorme og Afskibningerne til 
Evropa ikke mindre. 

Sprit fast. Bliver det til noget med Udførselsforbudet 
med Kartofler, kan Artiklen gerne komme højere. 

Petroleum uforandret. 

Rubelkursen flov, og svinger imellem 210—212. 

Sølv flovere, noteres 44/4. 

Foderstofmarkedet var i den forløbne Uge temmelig 
animeret, på Grund af det russiske Udførselsforbuds for- 
ventede Virkninger. Hvedeklid fastere, ved livlig Begær 
og Kjøbelyst gik Prisen 10 å 20 Øre over sidste Måneds 
Priser. Grunden hertil søges i ringe Tilbud fra Belgien 
og Frankrig. —  Rapskager uforandret, og Tilførslerne 
overstiger Efterspørgslen. — Solsikkekager meget faste 
og maa noteres 10 å 12 Mark højere, som ogsaa rask 
betaltes, efterat Udførselsforbudet blev bekendt. — Hampe- 

Jrøkager er gået ud af Markedet ved Forbudet, idet nem- 
lig disse Kager presses af nyt Frø i Begyndelsen af No- 
vember og altså ikke kan udføres. —  Hørfrøkager 25 
Øre højere at notere: — Bomuldsfrøkager fastere, men 
forholdsvis er Prisen moderat, og disse Kager vil sikkert 
i År få Betydning. 

Æg begærte for fine fejlfri Varer, hvorimod små og 
upålidelige Mærker slet ikke finder Påagtning. 

Smør. Markedet har i Oktober Måned imod al For- 
ventning været særdeles livligt med ugentlig opadgående 
Priser fra Kr. 97 pr. 100 Pd. sidste Uge i September til 
111 Kr. denne Uge. 

At udtale sig om Fremtiden er særdeles vanskeligt, da 
der synes at være en usædvanlig Købelysl, vistnok tildels 
begrundet paa, at der nu ikke anlægges flere Andels- 
mejerier, hvad der jo har været gjort i stor Målestok i 
de senere År, men jeg tror dog, at vi gå roligere Tider 
i Møde. 

Der er i Rigsdagen indbragt zo forskellige Lovforslag, 
som vedrøre Smørhandelen, det ene (et Privatforslag) går 
ud på, at alt dansk Smør for Fremtiden på Fustager skal 
have et »Normalmærke«, det andet (et Regeringsforslag) 
forlanger, at intet »fremmed« Smør maa mærkes som 
»dansk Produkt«. — Af disse to Lovforslag er det sidste 
sikkert det bedste, ligesom det jo er et aldeles naturligt 
Forslag. Ved det første klæber den Skavank, at Eng- 
lænderne sikkert for en stor Del ville vente, at alt Smør 
med Normalmærke, betegnende det som »dansk Produkt«, 
skal være fineste;-da de (Englænderne) selvfølgelig ville 
blive skuffede heri, ligger der en Fare for, at vort Smør 
skal komme i Miskredit, der er en meget stor Del deraf, 
som desværre ikke kan siges at være »fineste«. 

Til det nye russiske Lån knytter der sig ikke få 
interessante Momenter. De berlinske Bankfirmaer Mendel- 
sohn & Co, og Robert Warchauer & Co. trak sig i sidste 
Øjeblik fuldstændig tilbage, den offentlige Mening i Tysk- 
land tvang Firmaerne dertil; man tænke sig, hvad det vil 
sige for ansete og agtede Firmaer, først indgå en Forpligt- 
else til at deltage i Lånet, og bagefter at trække sig til- 
bage, trods indgåede Forpligtelser. Holland har deltaget 
med ca. 28 Millioner Franc, England med 6 Millioner, 
Rusland med ca. 110 Millioner, Danmark med 3 Millioner; 
men Frankrig med 3 Milliarder 364 Millioner — eller 
77/2 Gang mere end selve Laanet. Hvad betyder nu denne 
enorme Tegning i Frankrig? At alle her have været 
med — både store og små — alle have de givet af 
deres Sparepenge for at hjælpe Vennen Rusland i den 
Nød, Landet for Øjeblikket befinder sig i. I Frankrig 
har man ikke spurgt om, hvad der resikeres; men ene og 
alene møder man med sine Sparepenge, fordi Rusland 
har hjulpen Frankrig til sin engang tabte, men nu gen- 
vundne dominerende Position i Evropa. England og 
Holland, der ellers altid er på Færde, når der er Tale 
om at deltage i russiske Laan, har i År næsten helt 
holdt sig tilbage, fordi man syntes, Resikoen var for stor. 
Ene og alene er det Frankrig, der her ikke spørger For- 
standen, men alene hvad det skylder Rusland, og derfor 
resolut lukker Pungen op på vid Gab. 


Hvad er der på Færde i Italien? Den russiske Uden- 
rigsminister Giers Besøg i dette Land. Alle taler derom, 
men ingen véd ret Besked, om hvad det har at betyde; 
derimod synes man at være enige om at høre Drøn fra 
de russiske—franske Kanoner ved Kronstadt, at det er 


denne Begivenhed, der har avlet den opsigtsvækkende 
Vistit i Italien, 

Den nye russiske Kirke, der er under Arbejde på den 
Plads, hvor Alexander den anden blev myrdet, med den 
skrider det kun langsomt frem. Der tales om, at National- 
indsamlingen til Kirkens Opførelse er forsvunden, og at 
den russiske Kejser har erstattet det borteblevne Beløb 
med 60,000 Rubler. Man er endnu kun nået til 2den 
Etage. 


Sparekassen for Kjøbenhavn og Omegn har forhøjet 
sin Indlånsrente fra 3 til 3'/>2 pCt. Bankernes sam- 
lede Virkemidler er i År ca. 3 Millioner større end for- 
rige År. 


Orkanen der i den sidste Tid har raset ved de engelske 
Kyster, har været voldsommere, end man i mange År har 
oplevet den. 


Doctor phil. Helene Druskowitz i Wien, der kun 20 
År gammel tog Doktorgraden, er nylig kommen på en 
Sindssygeanstalt. Det formenes, at Overanstrængelse har 
ødelagt hendes Nervesystem. 


I Galizien er der en meget stor Del uvidende Menne- 
sker, der tror fuldt og fast på, at Kronprins Rudolph 
endnu lever og er rejst til Amerika, hvor han arbejder 
på at etablere et nyt Rige, fornemlig af galiziske Bønder. 


Aktieselskabet Spritfabriken »Fortuna« har for nylig 
tilkøbt sig Meyers bekendte og velrenomerede Brænderi, 
beliggende ved Gl. Kongevej, Kjøbenhavn. Efter For- 
lydende er Hr. Meyer indtrådt i »Fortuna«s Bestyrelse, 
der formenes at ville have en ikke uvæsentlig Betydning 
for dette Aktieselskab. 


Den 12. November førstkommende, er det hundrede 
siden, at Ludvig den 16de underskrev Dekreter om 

Jødernes Emancipation i Frankrig. I den Anledning har 
Jøderne i dette Land sammenskudt en Begyndelses-Sum 
af 4 Millioner, hvorfor der skal opføres et Mønsterhospital 
i Nærheden af Paris, der skal være tilgængeligt for alle 
Syge uden Hensyn til Trosbekendelse. Baron Hirsch i 
Paris har skænket 50 Millioner Francs, der skal anvendes 
til Grundlæggelse af en jødisk Koloni i Argentina. Det 
er en tydsk — men i Frankrig boende Læge — ved Navn 
Dr. Wilh. Loventhal, der har studeret de argentinske For- 
hold, og det er ham, der har vundet Baron Hirsch for 
sin Plan, der nu vil blive' gennemført. Dr. W. Lowenthal 
er alt kommen til Buenos Ayres, for at forberede Mod- 
tagelsen af 50,000 af de fra Rusland udviste Jøder. 


Frankrig. I Frankrig blev der 1890 stiftet 3500 færre 
Ægteskaber. end Året forud, i samme Tidsrum døde 
876,000 Mennesker, og der blev kun født til Verden 
838,000. Altså faldt Indbyggerantallet i Frankrig i et År 
med 38,000 Mennesker. Bliver det således ved i Hundreder 
af År, vil Nationen tilsidst dø ud. 

Odense, den 27. Septbr. 1891." 

P. Åug. Gådecke. 


Ett blad ur den svenska folkhågskolans historia. 
Af Herman Odhner. 

Den svenska folkhågskolan har uppvuxit på en i flera 
afseenden olikartad grund ån systerskolan i Danmark; hon 
har framkallats af andra orsaker.  Detta har nog också 
på skolan tryckt en såregen prågel. Med lika rått kan 
man dårfår om den svenska folkhøgskolan såga, att hon 
år en svensk inråttning med svenskt kynne, som man om 
den danska folkhøågskolan kan såga, att hon år en speci- 
fikt dansk skapelse. Till intetdera landet år hon, i olikhet 
mot många andra af våra Jiroanstalter, importerad från 
utlandet: både i Sverge och Danmark har hon vuxit upp 
på inhemsk grund. — Synnerligen mårkligt år, att folk- 
høgskoletanken spirade upp nåstan samtidigt på tre olika 
stållen i Sverge, utan att de, som fårst våckte forslag om 
en ungdomsskola, på något sått dårom rådgjort med hvar- 
andra. Men huru de svenska folkhågskolorna kommit till, 
har for ej långe sedan Ludv. Sehråder skildrat, hvarfår 
jag ej behåfver orda diårom. 

Har den danska folkhågskolan haft att kåmpa mot ett 
segt motstånd, så har den svenska haft ett icke mindre; 
ja, man kan med full rått såga, att motståndet i Sverge 
varit långvarigare, kraftigare. Men om folkhågskolans 
vånner i Sverge mången gång frestats till afund vid blicken 
på den stora framgång den danska folkhågskolan haft 
sårskildt under de två sista årtiondena, få de dock icke 
glomma, att det danska folket fick en våckelse genom 
blodsdopet på 60-talet, som på ett kraftigt sått vattnat 
folkhågskolans utsåde. En sak till: Sverge år ett vid- 
stråckt land, ett glest befolkadt land; mycket sker i en 
landsånda, som fåga eller intet trånger fram till en annan. 
Folkhågskolan kan dirfår linge ha arbetat med god TTATLRESS 


»Danskeren" VII, 

i en trakt, men kommer man till en annan, år det ej 
ovanligt, att hon ej varit kånd ens till namnet. Men utom 
att skolan sålunda haft att kåmpa mot så att såga yttre 
hinder, har hon åfven haft andra fiender; och fråmst bland 
dem åro att nåmna likgiltighet och fordom. Har å allmogens 
sida likgiltigheten varit stor, så har fårdomen från deras 
sida, som utgått från den »lårda skolan«, icke varit mindre. 

Det har dårfår kråfts ett ej ringa mått af mod hos 
dem, hvilka sårskildt under folkhågskolans fårsta skede 
trådde in i hennes tjånst. Men det krifdes mer ån mod, 
det kråfdes ock kårlek. Och att folkhågskolan i Sverge 
står, dår den nu står, att hon blifvit både kiind och erkiind, 
det har hon att tacka de min, som burna af en lefvande 
tro på folkhågskoletankens storhet ej tvekade att viga sina 
båsta krafter dåråt. 

Bland dem, som kåmpat i fårsta ledet for folkhågskole- 
saken i Sverge, kommer alltid att nåmnas P., Aug. Gådecke. 

Han var med bland dem, som fingo mottaga de fårsta 
anfallen, och han var en vålrustad och slagfirdig kåmpe, 
som nedslagit mången håftig motståndare. Visserligen vår 
han en fridsåll natur, men får folkhågskolan inliit han sig 
mer ån en gång i strid. 

Han år nu borta, Samtidigt med att Nordens folkhåg- 
skolevånner beredde sig att samlas till måtet å Hvilan 
forra sommaren, nedlades Godeckes stoft i jorden. 


si: 


På uppmaning af Ludv. Schråder vill jag meddela 
några drag ur Gådeckes lif, och då detta lif urider några 
år nåra sammanhånger med den svenska folkhøgskolan, 
får jag på samma gång ock tillfålle framdraga ett och annat 
ur hennes historia. 

Peter August Gådecke fåddes den 2 Juni 1840 i 
Norrkåping. Efter afslutade skolstudier blef han 1861 
student vid Upsala universitetet. — 1860-talet var rikt på 

håndelser, som ej kunde undgå gåra lifligt intryck på ett 
vaket ynglingasinne. I Sverge gingo den inre politikens 
vågor hågt. Krafven på en ny riksdagsordning lito alt 
starkare håra sig, och genom de fyra ståndens beslut på 
riksdagen 1865 kom ock en sådan till stånd. Krigsbullret 
i Danmark våckte genljud rundt om? i våra bygder, ej 
minst hos den bildade ungdomen. Det literåra intresset 
var stort, och en rad unga skalder, samtida med Gådecke 
vid universitetet, låto hora sina fårsta sånger: Edvard 
Båckstrom, Ernst Bjorck, C. D. af Wirsén, Carl Snoilsky, 
Daniel Klockhoff, C. L. Ostergren, C. R. Nyblom m. fl. 
Året innan Gådecke kom till Upsala hade nuvarande norske 
professorn L. Dietrichson — då fåst vid Upsala univer- 
sitet — bildat ett vittert sållskap kalladt »Namnlåsa såll- 
skapet« (N. S.). Till detta sållskap hårde utom de nyss 
niimde unge skalderna bl. a. åfven sådana rikt begåfvade 
mån som Pontus Wikner (senare professor i Kristiania), 
Hans Forssell (senare statsråd).  Gådecke blef snart en 
lifligt intresserad medlem af forbundet, och att lifvet inom 
den vittra kretsen skulle utåfva stort inflytande på ett 
sinne så varmt och så &ppet som hans, år naturligt. 
Samfundet utgaf tviånne håften »Sånger och beråttelser«, 
om hvilka det med ritta sagts, att de »utmårkas af mera 
innerlighet och friskhet samt osåktare diktion ån fallet 
hade varit med Tegnérefterhårmningens och efterklang- 
romantikens vitterhet i Sverge.« Under mårket »Finn« 
upptridde Gådecke i nåmda publikationer både såsom 
novellfårfattare och dramaturg. Och hans våarma intresse 
— får att ej siga sviårmeri — får det fornnordiska spåras 
tydligt redan nu. I en senare tid kom detta intresse att 
båra frukt på ett sått, som på sin plats skall omnåmnas. 

Hvarthin Gådecke efter afslutade studier får filosofiska 
graden skulle egna sina krafter, synes ha varit oklart får 
honom sjilf. Men sommaren 1869 blef han viss. -. Detta 


år var måte i Kristiania mellan Nordens universitetsungdom, 

och Gådecke var med. Vid detta måte diskuterades bl. a. 
folkhågskolesaken. Han skrifver sjålf hårom: »Det var 
den danske skalden Chr. Richardts gripande tal i folk- 
hogskolefrågan den 17 Juni i universitetets klassiskt skåna 
fåstsal, som med ens redde klarhet i mitt inre.« 

Jag skulle gårna vilja återgifva alt, hvad i måtesberit- 
telsen finnes om denna diskussion, men det skulle fora 
oss får långt från åmnet. Några utdrag kan jag dock ej 
neka. mig nåjet anfåra. — Chr. Richardt var, som sagdt, 
inledare, och det heter om hans foredrag, att det låg 
utbredd dåråfver »en doft just från folkhågskolan«. Tal. 
begynte med de kånda orden af Grundtvig:: 


Hvad solskin er for det sorte muld 
er sand oplysning for muldets frænde. 
Langt mere værd end det røde guld 
er det sin Gud og sig selv at kende. 


Folkehåjskolerne, fortsatte tal., var en gerning, der stod på 
en god grund, og som han håbede skulde få en god og 
glædelig betydning for Danmark og vistnok for hele Norden. 
Navnet »folkehåjskole« hårte jeg forste gang med et smil, 
det kan jeg ikke negte; thi det var en meget beskeden 
skole; men bønderne havde nu selv optaget dette navn, 
og i forhold til sogneskolen, elementærskolen, var og blev 
det rigtignok en højskole, og målet var jo for den sags 
skyld håjt nok, idet det skulde være oplysning og livs- 
vækkelse. Det var bondestanden, den henvendte sig til, 
Tjalfe og Røskva, som skulde med en gang, og som i 
myten skulde det vise sig, at Tjalfe forstod at låbe godt, 
om end ikke omkap med tanken, og at hans tanke kunde 
låbe omkap med den mere dannedes tanker, ligesåvelsom 
hans hjerte forlængst havde slået omkap med den mest 
oplystes.« — — Och i varma, våltaliga ord framhåll tal. 
folkhågskolornas mål att »skabe dygtige, danske, nordiske 
mennesker«, likasom ock medlen dårtill: saga, historia, 

dikt och sång. — Forutom Chr. Richardt talade i denna 
fråga Eilert Sundt, O. Arvesen, H. Anker, svenskarne E. 
Tegnér och A. Rundbick m. fl. Uti måtesberittelsen heter 
det: »den folkligt fosterlindska ande, som genomgått får- 
handlingarne, hade gifvit åt dem ett sårskildt intresse, 
Utom inledarens foredrag hade Arvesens och Eilert Sundts 
varma yttranden mottagits med stort bifall.« Och vi 
kunna vil forestålla oss, att det var med tanken på de 
nya framtidsutsikter, hvilka hår gått upp får Godecke, 
som han diktade den sång, han dagen dårefter uppliste, 
och hvars sista rader lydde så: 


Du, som åfver virldar vakar, 
Bygg din borg på Nordens fjåll! 
Hur se'n våld sin vinge skakar 
zubbas aldrig borgens håll. 
Lår oss vågen, tyd oss målet, 
Gif oss vingar att det nå! 

Gør vår vilja fast som stålet, 
Kårleken mer fast åndå ! 


Det dråjde ej långe, innan Gådecke fick gå ut i det 
arbete, som han nu fått syn på och kirlek till. Redan 
samma sommar mottager han kallelse till foreståndare 
for Herrestads folkhågskola i Ostergåtland. 

Denna skola, som upprittats 1868 samtidigt med folk- 
hågskolorna å Hvilan och Onnestad i Skåne och sålunda 
en af de tre fårsta i Sverge, var fårlagd till en bårdig, 
tåtbefolkad slåttbygd nåra Våtterns åstra strand och ej 
långt från det fagra Omberg. Hår år en af de tidigast 
bebygda trakterna i &stra Sverge, och det var i denna 
nejd det fårsta klostret anlades nåmligen vid Alvastra. 

Uti ett enskildt bref till ordfåranden i styrelsen for 
folkhågskolan i Herrestad, riksdagsmannen Jonas Anders- 
son i Håckeniås, skrifver Gådecke sommaren! 1869: »Efter 
att i flere år haft tankarne riktade på vår stora jordbru- 
kande befolknings nuvarande stållning och delaktiggårelse 

af det biista i samtidens odling och framsteg, kom jag 
denna sommar i beråring med flera mån, som i Norge och 
Danmark fåljt folkhågskolan i hennes utveckling, och gen- 
nom deras påvirkan mognade snart det beslut hos mig 
att om måjligt arbeta for denna sak i Sverge. Den stora 
betydelse, denna fria skola kan hafva på den skara, som 
fri och. otvungen såker upp henne, står således klar får 
min sjåls 6ga.  Folkhøgskolans syften går jag gårna till 
mina egna, hennes forhoppningar till mina forhoppningar. 
— Men jag inser också, huru stor och svår den uppgiften 
år att såsom foreståndare leda hennes arbeten.  Då jag 
emellertid blifvit antagen till denna fåreståndarepost i 
Herrestad, vågar jag med tillfårsikt det stora foretaget, 
fast forlitande på det gamla, goda ordet: »hjålp dig sjålf, 
så hjålper dig Gud.« 

Och ur ett annat bref, skrifvet ej långt dårefter till 
samme man, vill jag anfåra foljande, som år dess mårk- 
ligare, som ånnu ingen folkhågskola får kvinnor fans i 
Sverge: »Ju mer jag tånkt mig in i de ting, som råra 
folkhågskolan, har den &fvertygelsen mognat hos mig, att 
en hågskola får kvinnor blir nådvåndig, ja att hågskolan 
ej ens kan uppfylla, hvad som ligger i hennes idé fårr, ån 
en sådan kommit till stånd. Séker man nimligen håja 
månnens bildning, men kvinnan får stå kvar i det gamla, 
år det fara vårdt, att det utsåde, som lagts i de forras 
sjålar, i blott få fall kommer att fårkofras, ja i de flesta 
rent af forkvåfvas och nedtrampas under lifvets veder- 
mådor.  Åfven oafsedt detta anser jag råttvisan kråfva, 
att kvinnan såttes i likstållighet med mannen med hån- 
syn af att erhålla zillfållen till forvårfvande af bildning. 
Se vi åter på frukten af en dylik låroanstalt for kvinnor, 
så tror jag dels, att kvinnan på grund af de vekare sjåls- 
formågenheternas ofvervikt hos henne skall med stårre 
mottaglighet omfatta just de humanistiska och allmån- 
bildande åmnena, dels att hon på grund af sin starkare 

riktning mot det inre lifvet skall långre bevara en sålunda 
vunnen insikt och kanske åfven i någon mån littare kunna 
få tid att forkofra den samma. År denna min fårmodan riktig, 
anser jag vidare, att från henne kommer att utgå en åter- 
vårkan på mannen af oberåknelig vikt. Han behåfver icke 
lingre i kvinnans sållskap hålla undan, hvad han kan och 
vet... Hon år honom fullt vuxen, och denna hennes lyft- 
ning gør det for honom till en hederssak att hålla jåmna 
steg med henne. En sådan våxelvårkan komme efter min 
forestållning att åga rum icke blott mellan man och hustru 
utan åfven, då alt utvecklar sig rått, mellan foråldrar och 
barn, mellan syster och bror, mellan grannars séner och 
dåttrar. Kommer en sommarhågskola for kvinnor igång, 
blir det vidare oberåkneligt, hvad detta kommer att åfva 
for inflytande på talrikheten af månnens anmilningar till 
intråde. Jag tror, att detta skall gåra mer ån alla annon- 
ser. Hvar och en kvinna, som vinder hem från sommar- 
skolan, kommer att bli anledning till, att två mån komma 
till vinterskolan. Detta synes mig vara en otvifvelaktig sak.« 


Med ungdomlig håinfårelse tog Gådecke fatt uti arbetet 
på Herrestads folkhågskola. Men det vardt får honom ej 
en vandring på rosor. Han skref hårom en gång senare 
(1888) till mig: »Om Ni varit med på den tiden, då den 
forsta stenbrytningen skedde, skulle Ni fått smaka på 
andra dagar, ån som nu lefvas. Det var att vapenlås dock 
få stå rustad till tinderna.« Men att Gådecke gjorde ett 
dugande arbete, vet båst den, som fått bygga på den 
grund, han lade får folkhågskolan i Ostergåtland. 


I fyra år stod Godecke i spetsen får denna skola, 


under hela tiden strifvande efter att gifva åt skolan en 
sund och nationel riktning. Jag kan icke båttre belysa 
hans uppfattning af folkhågskolans uppgift ån genom att an- 
fora hans egna ord. Uti en redogårelse får sin virksamhet 

vid folkhågskolan i Ostergåtland låmnar Gådecke fårst en 
framstillning af den danska folkhågskolan och yttrar 
vidare: »Hos oss fans icke påtryckningen af någon åfver- 
miktig, fjendtlig grannstat, hos oss fans icke ett bondestånd, 
som efter långvarigt fårtryck med ens fått frihet.  Vårt 
svenska bondestånds urgamla frihet ger åt hela dess lif i 
det enskilda och offentliga ett lugn, som icke finnes i 
det med feberaktig oro sig utvecklande danska bonde- 
ståndet. Lugnet har dock sina vådor likavål som oron. 
Och då genom vår nya riksdagsordning den svenska landt- 
mannabefolkningen fått en så betydligt 6kad politisk makt, 
att man godt kan såga, det tyngdpunkten af herravåldet 
6fver fosterlandets kommande den ligger i hennes hand, 
kan det ej nekas, att detta lugn kan blifva farligt, om det 
ej står i lefvande forbund med både fosterliindska insikter 
och fosterlåndsk kånsloståmning. Den svenska folkhåg- 
skolans uppgift blir då helt naturligen att meddela just 
dessa hittills alt for ofta bortblandade eller ofårstådda 
åkta svenskmannainsikter, utan hvilka man vil kan blifva 
en bildad eller till och med lård man men dock svårligen 
en åkta svensk medborgare, och att ingjuta i lårjungarnes 
sinnen just det hjårtelag, som klappar i alla vår historias 
ådlaste och mest åkta svenska min och kvinnor. Att 
våcka och vårma blir sålunda det korta skolarbetets allra 
forsta syfte. Men ett så &fvervigande praktiskt folk som 
det svenska tages ej med blotta ord, det nåjer sig ej med 
att blott håra och råras. Det ir i alla sina bista repre- 
sentanter alt for arbetsamt, att kunna sitta sig ned får 
sex månaders tid på en bink får att blott håra och passivt 
se på, huru låraren anvånder alla sjålens och den kropps- 
liga uthållighetens krafter får att hopsamla och bortgifva 
alt det båsta, han kan och vet och fårstår. Det vill sjålft 
arbeta med, och det kråfver medel och hjålp till detta 
samarbete. Det inser, att de en eller flera gånger hårda 
sanningarne dock i tidens lingd skola bortdunsta eller 

forkvåfvas, om ej minnet får någon hållpunkt, det på egen 
hand sig forsåkande fårståndet en hjålpreda och den tår- 
stande kånslan en kålla, som når som hilst erbjuder sina 
låskande strommar. Denna hållpunkt, denna hjålpreda, 
denna killa, som lårjungen kan taga med sig hem och 
dricka utur, om det behåfves, ånda till dåddagar, år boken, 
det skrifna ordet, hvilket jag visserligen gårna medgifver 
genom ofårstånd kan blifva ett dådt och till och med 
dådande ord, men hvilket uti Ostergåtlands folkhågskola 
och, såsom jag tror, i alla svenska folkhågskolor visat sig 
vara en viilsignelse och ett hålsosamt lefvande ord vid 
sidan af det talade. — — — Foredragsundervisning, om 
ån skått med det mest glådande nit, skulle aldrig kunna 
åstadkomma något mer ån att vicka de slumrande yng- 
limgasinnena får en ådlare tankegång uti åtskilliga stycken. 
Ehuru detta visserligen måste vara ett af folkhågskolornas 
hufvudsyften, år det dock hvarken omåjligt eller med 
detta skolans allmånna åndamål ofårenligt att också bi- 
bringa lirjungarne dels en grundligare, sjålfståndig tanke- 
6fning, dels också några vårkliga insikter åtminstone i de 
åmnen, som får den svenske medborgaren och den prak- 
tiske landtmannen åro nådviindigast.« 

Goådecke vidrår åfven uti den uppsats, hvarur det fåre- 
gående år håmtadt, frågan om låxlåsning och examen i 
folkhågskolan och yttrar hårom: »Många omståndigheter 
men framfår alt flera lårjungars mogna ålder och sjålf- 
stindiga lefnadsstillning, den nådviindiga valfrihet vid sjålf- 
arbetet, hvilken i lårjungarnes nit får sitt eget båsta haft 
sitt enda behåfliga råttesnåre, samt behofvet att undvika 
den oreda, som oftast blir en farlig frukt af det ovana 
och ouppåfvade minnets dfverlastande, går ett genomfårdt 
låxsystem olåmpligt. Af samma skål har aldrig ens tanken 
på någon examen fårekommit. Skulle en sådan infåras, 
vore folkhågskolan i och med det samma dåd; ty lår- 
jungarne komma från plogen till skolan icke får att skaffa 

sig några betyg, som berittiga till intråde i statens eller 
det allminnas tjiinstebanor utan får att vidga sitt hjårta 
genom intrycken af vår historias håga fårebilder, genom 
inblick i vår fosterlindska bildning och samfundsordning 
och genom bekantskap med naturens skåna sammanhang, 
på samma gång de genom åtskilliga kunskapsgrenar, som 
sammanhinga med deras framtida lefnadsyrke, såka blifva 
i stånd att mera planmåssigt kunna utåfva det samma. 
Examensuppvisning kan får minnesgoda barn kanhånda till 
och med vara ett nåje, år for ynglingen, som såker sin 
framtid i de låirda yrkena, en plikt, men blir for den unge 
mannen, som såker kunskap endast får sin egen utveckling 
och icke for att genom henne kåpa sig någon yttre fårdel, 
i de flesta fall ett tvång, hvilket han icke skulle under- 
kasta sig.« — Och några år senare uttalar sig Godecke 
om samma sak ytterligare och ån skarpare. Efter att ha 
påpekat betydelsen af, att folkhågskolan får besåk af per- 
soner, hvilka vilja taga kiånnedom om henne i hvardagslag, 
såger han: »Denna omståndighet, att hvem som vill når 
som hilst kan infinna sig att fålja arbetets gång, innebår 
i sjålfva vårket måjligheten af ett långt stringare 6fver- 
vakande af skolan in som genom någon examensuppvisning 
kunde uppnås. Vid en examen skulle dårfår den intres- 
serade endast kunna fårvissa sig om, att en viss minneslåxa 
blifvit inlård; vid hvardagsbesåken kan dåremot enhvar 
blicka in uti, hvad lårarne såga, låra och efterstråfva och 
uti lårjungarnes stårre eller mindre grad af uppmårksamhet. 
— — — Folkhågskolan har i fårsta och sista rummet 
ett uppfostrande syfte, forst uti det andra sitter hon 
kunskapsmåttet, som hon kan bibringa. Det år ådle och 
fosterlindske medborgare, hon satt till sitt mål att dana, 
icke brådlårde tiondedelstudenter. Hon vill sånda sina 
lårjungar hem från sin afslutning med hjårtat fullt af rena 
och upphéjda intryck och med viljan eldad till en vandel 
af tro och heder; men hon vill icke siinda hem den ene 

med den brådvunna framgångens hemliga stolthet och 
den andre med oturens skam och nedslagenhet. Det år 
mån, bondemån med aktningsbjudande och upphåjda tiinke- 
sått, som fosterlandet begår att få ur folkhågskolan och 
icke några forsåmrade aftryck af de grammatikprinsar, som 
anse sin lårdom fullåndad, då de låmna elementarlårovårken 
vid fjårde klassen. « 

Om undervisningssittet yttrar Gådecke vidare: »Det 
har utbildat sig dårhån, att lårarnes fria foredrag alt mer 
blifvit en så vidt måjligt liflig framstållning, som dock uti 
alla hufvudpunkter anslutit sig till lårobokens plan och 
innehållsordning, och som åsyftat att for både fårstånd, 
hjårta och inbillningskraft gåra lårobokens innehåll lefvande 
och fattbart. Efter hvarje lårotimmes slut hafva lårarne 
dårfor påpekat, hvarest det under timmen genomgångna 
kunde återfinnas i låroboken, och hvarje fåljande låro- 
timma inom samma iimne har bårjat med en kort åter- 
blick, hvilken utan att hafva karaktåren af något vanligt 
låxforhår dock gifvit ett osåkt tillfille att genom ett nåstan 
i samtalston fårdt meningsutbyte erfara, om åtminstone 
kårnan af det framstilda varit ritt uppfattadt, någorlunda 
smålt och i minnet bevaradt. Det tvångsfria uti detta 
forfaringssitt har i allmånhet medført mycket goda frukter. 
Det har sporrat flertalet af lirjungarne till liflig sjålfvårk- 
samhet på alla fristunder och ofta beredt både lårarne 
och tillfillige åhårare glådjen af en inblick uti en ofta 
6fverraskande klartiinkthet.« 

Uti hela Gådeckes viårksamhet på alla områden tråder 
hans varmt fosterliindska sinnelag starkt i dagen. Och 
det var en helt igenom svensk folkhågskola han ville 
skapa. »Mitt syfte har varit,« skrifver han vid ett tillfålle, 
»att såka utveckla en folkhågskoleundervisning svensk i 
anda och innehåll och får den skull också svensk i 
arbetssiittet.« 

Detta Gådeckes lifliga bemådande och hans egen sjålf- 
stindiga ståndpunkt hindra honom dock ej från att låra 
af andra. Han yttrade också en gång: »Min folkhågskole- 
plan år ånnu på intet vis fårdig och helgjuten,« och 
under samråd med kamrater på arbetsfåltet och 6fvande 
på sig sjålf strång sjålfkritik stråfvar han oupphårligt 
framåt. Mer och mer synes han ock ha insett vikten af 
att koncentrera undervisningen så mycket som måjligt. 
Tidigt uttalade han 6nskvårdheten af ett svenskt folkhåg- 
skolelåraremåte och foreslog Jonkåping såsom den låmp- 
ligaste platsen. (Det fårsta svenska folkhågskolemåtet hålls 
också i J. men først 1877 — men då var dock ej Gå- 
decke nårvarande). 

l Norge hade Gådecke fått den vickelse. som bestimde 
hans lefnadskall. De dagar, han under studentmåtet 
vistats i Norge, glåmde han aldrig, hvad han dår sett af 
norsk nalur och norskt folklif lika litet. Oemotståndligt 
drogs ånyo hans håg dit. Beséket 1869 var en »mund- 
smag«, han ville ha mer. 1871 styr han åter kosan dit, 
nu i afsikt att i lugn och ro studera de norska fårhål- 
låndena. Strax efter hemkomsten från denna resa, och 
medan ånnu intrycken dårifrån voro lifliga, skrifver han 
till en af sina vånner i Ostergåtland: »Jag har genom 
all min erfarenhet stårkts i min tro på folkhågskolans 
nådvåndighet och i mitt hopp att kunna genom att tjåna 
henne i någon mån gagna mitt fosterland. Jag år ofver- 
måttan glad åt att kunna komma igin till vinterarbetet 
med en rikare skatt af friska intryck och viljespånnande 
beslut ån någonsin fårut. — — Norge år ett lårorikt land 
for den, som i grund vill se in uti ett arbetande, stolt, 
frihetskåmpande folks inre historia. Och jag år mina 
vånner i Kristiania tacksam får, att de ledt våra vandringar 
så, att jag fått gåsta både håg och låg, både rik och 
fattig, både iimbetsman och bonde, både Norges yppersta 
och uslaste bygder. Jag har varit i de stora, skona 

timmersalarne hos &fre Gudbrandsdalens storbånder, i 
hvilkas ådror Harald Hårfagers kungliga blod flyter, och 
jag har varit i stenhyddor af sådan uselhet och orenlighet, 
att vi i vårt land ej kunna gåra oss ett begrepp dårom. 
Och jag kinner så tåmligen dessa olika nejders vilja och 
syften i politiska och religiåsa frågor. Vi hafva mycket 
att låra af Norge, men jag tackar Gud, att vi svenskar 
dock hafva det så i vårt land, som vi nu hafva det; ty 
vi kunna gå mycket långre ån Norge, om vi blott vilja. 
— — Jag har besåkt en i gång varande kvinlig folkhågskola 
samt genom hbesåk på ort och stille fått god reda på fyra 
manliga skolor. Jag hoppas också hårigenom att kunna 
gora en och annan fåråndring i arbetet på vår egen.« 

I ett annat bref från samma tid skrifver han: »Ett 
folk, som bor så glest som vårt, kan aldrig med kraft gå 
framåt uti demokratisk riktning, såvida icke medborgerliga 
och ekonomiska insikter gifva hvarje politiskt beråttigad 
man såviål intresse for som ock hållning och karaktår vid 
behandlingen af allmånna frågor, det må nu gålla kom- 
munen eller staten. Forålskar sig det svenska bondeståndet 
uti sin gamla okunnighet, så kan det vil blifva det trapp- 
steg, på. hvilket demokrater uppstiga till måakten; men 
sjålft blir det lika mycket styrdt som någonsin fårr. Sjålf- 
styrelse, detta år ju den sak, som vi på alla områden vilja 
infora eller, dir den redan finnes, utveckla. Men huru 
stå sjålfstyrelse och okunnighet tillsammans ?« 


1872 flyttades Ostergåtlands folkhågskola från Herre- 
stad till en inom provinsen mera centralt belågen plats 
nåmligen Lunnevad. Med denna flyttning kan sågas, att 
ett nytt skede intriidde i denna folkhågskolas historia. 
Ett nytt skede intridde ock i Gådeckes lif: de lokala for- 
hållandena beredde honom tillfålle att dana åt sig ett eget 
hem, och i detta hem infårde han som sin maka Anna 

Hall. Med de ljusaste forhoppningar motsågo Godecke 
och hans vånner framtiden. Men forhållanden, får hvilka 
hår ej kan redogåras, vållade, att Godecke redan fåljande 
år uppsade sin plats i Ostergåtland och mottog kallelse 
til Nårke, dår en ny folkhågskola upprittats. 

Nårke har linge varit en bygd, som ansetts stå hågt i 
ekonomiskt, intellektuelt och sedligt hånseende; och sedan 
folkhågskolesaken bragts på tal i Sverge, yppade sig snart 
bland alla samhållsklasser i Nårke ett lifligt intresse att 
dår få till stånd en folkhågskola. Inom en landtbruks- 
klubb hade frågan gjorts till foremål får diskussion, 
under hvilken en af de nårvarande, kammarjunkaren 
Coijet, erbjåd skolan fri lokal vid sin egendom Vrana, 
skolsal och rum får lårare, under entid af fem år. Stor 
offervillighet lades ock på annat sitt i dagen. Så insam- 
lades t. ex. på enskild våg &fver 7,700 kronor i poster 
våxlande mellan 25 6re och 500 kronor. Skolan erhåll 
- dessutom redan från bårjan anslag af lånets landsting och 
hushållningssållskap. Men hvad ån biåttre var: till del- 
tagande i skolans forsta kurs anmålde sig ej mindre ån 
71 unge mån, en efter svenska fårhållanden håg siffra. 
Detta sålunda på många sitt visade intresse får folkhåg- 
skolan gjorde det for Gådecke angenåmt att hår &fvertaga. 
ledningen. Också skrifver han: »Med bøn och lofsång 
6oppnades hågtidligen den unga liroanstalten den 3 No- 
vember 1873.« i 

Den glådje, hvarmed Gådecke arbetade hår i Orebro 
lån (till hvilket som bekant utom Nirke hår vistra delen 
af; Våstmanland med en vidstråckt bårgslag) framgår af 
fåljande hans ord i ett bref till en god vån: »Jag fick 
en elevskara, som ej år litt att finna maken till. Det 
lyser i Engelbrekts och Sturarnes och Gustaf Vasas dagar 
fram ett slags folk, som heter bårgsmin,' odalbånder 
i skogen, hvars råtter stå på jårn. Det slags folk kinde 
jag ej forr ån hår uppe. — — Det bor och gror åkta. 

nordisk mandom i en bårgsman. Kom hit upp, så skall 
du få se, huru svenskar, ursvenskar se ut! - Du ser, att 
mina lårjungar hafva eråfrat hela mitt hjårta. Och då år 
det ju, som det bør vara!« 

De kånslor af tillgifvenhet, Gådecke hyste får sina 
elever, delades ock af dem gent emot honom. Och i detta 
sammanhang vill jag anfora, hvad en af Gådeckes åldre 
elever skrifver till mig om honom: »Vårdnad och tillgif- 
venhet åro de kånslor, som doktor Gådeckes personlighet 
vickte hos mig, åfvensom beundran får hans formåga att 
med siållspord klarhet, tankedigert och sjålfullt, med lugn, 
manlig ståmma utan effektsåkeri kunna meddela sina. 
intryck, tankar och kånslor åt andra. Han fårstod i hog 
grad intressera en får åmnet, hvilket det ån var, och dår 
svårigheter måtte, marscherade han icke ifrån oss utan 
hejdade sig får att på gemytligaste sått visa ens osåkra, 
vilsna tankar vågen. Hans fårnåmsta åmne var Sverges 
historia, och i återblickarne på de sårskilda tidsperioderna 
och vid framhållandet af de lårdomar, de gåfvo, blef han 
viltalig; då stålde han oss under &gonen betydelsen och 
forpliktelsen af att åga en historia och ett fosterland, 
sjålfståndigt, nedårfdt och bevaradt genom vidriga skiften 
från slåktled till slåktled att af oss fårkofras och uppbe- 
varas åt kommande slåkten. — Lika gårna som man 
hårde Gådeckes lektioner, lika och om måjligt ånnu hållre 
hårde man hans samtal, då han om aftnarne ofta slog 
sig ned ibland oss, och samtalet utspann sig om hvarje- 
handa till det enskilda eller offentliga lifvet hårande imnen; 
alltid var han lirorik, nya idéer, nya synpunkter och jåm- 
forelser kommo fram. ,Vi måste alltid vara konsekventa', 
var en påminnelse, som han ofta gjorde. — I sina offent- 
liga foredrag, hvilka voro grundligt och sorgfilligt utar- 
betade, var han icke, hvad man kallar anslående, hvilket 
dåremot alltid tycktes vara håndelsen, då han mera ofår- 
beredt talade. Medan han litt stådde sig mot bordet, och 

handen lekte med en pappersknif eller dyl., och blicken 
gick ut &fver auditoriet, då lånade sig orden litt åt hans 
tunga, och han gjorde sig som talare på det fordelaktigaste 
sått gållande.« — 

Forut år omtaladt, hvilken betydelse studentmåtet 1869 
fick for Gådeckes lifsriktning. Ej under då, att han med 
glådje mottog uppdraget att vid nåsta studentmåte, 1875 i 
Upsala, inleda en forhandling om folkhågskolan, eller 
som åmnet lydde: »nådvåndigheten af folkhågskolans na- 
tionela utveckling.« — Sitt foredrag vid detta tillfålle 
borjade Godecke sålunda: »Ingen, som varit med på det 
sista, minnesrika studentmåtet i Kristiania, torde hafva 
kunnat forgåla den hårliga stund, en af måtets skånaste, 
då den danske skalden och folkhågskolefåreståndaren Chr. 
Richardt med ord, sprungna ur det varmaste hjårta, skil- 
drade får Nordens ynglingar, huru han uppfattat och såkt 
forvårkliga Grundtvigs stora tankar om undervisning får 
menige man. Detta Chr. Richardts fåredrag var så rikt 
och gripande, att efter dess slut såikerligen intet åga i 
salen fans, som icke var fuktadt af tårar. Mer ån en 
ung man hade får visso af dessa ord fått en alldeles ny 
uppfattning af folkundervisningens betydelse, ja kanske 
hade några rent af kint får sig en ny lefnadsbana utstakad. 
Jag år åtminstone en sådan och har dirfår velat såsom 
mitt forsta ord vid detta tillfille få till skalden och folk- 
vånnen Chr. Richardt uttala mitt hjårtas varmaste tack. 
Chr. Richardt var det, som &ppnade mitt &ga får ett lefnads- 
kall, till hvilket jag alt sedan hingifvit mig, och i hvilket 
jag trots alt motstånd funnit den ljufvaste tillfredsstillelse 
att vårka.« — Efter denna inledning redogjorde Gådecke 
for Grundtvigs folkhågskoletankar och får de svenska folk- 
høgskolornas yttre historia. Hirefter &fvergick han till en 
skildring af, huru det egendomliga arbetssittet utvecklat 
sig i de svenska folkhågskolorna. Han gjorde en jåm- 
forelse mellan forhållandena i de danska och svenska folk- 

høgskolorna och framhåll, att de olikheter, som fårefinnas 
dem emellan, i mångt och mycket bero på nationela och 
lokala olikheter. Målet vore på båda sidor om sundet 
det samma, nåmligen »att Nordens urgamla bondestånd 
måtte i våra dagars samhillsarbete framtrida med en ny 
kraft, med en hågre blick på lifvet, med en djupare och 
mera lågande fosterlandskårlek ån någonsin fårr. Det vik- 
tigaste i vår tid vore, att man icke måtte låta de stora 
massorna långre stå utanfår den raskt sig utvecklande 
odlingen. Men folkets såner skola tråda in i detta odlings- 
arbete icke som något slags kosmopoliter eller kopior af 
andra utan såsom min af fosterlåndsk halt, sjålfstiindiga, 
men med drag, årfda af historiens båsta och ådlaste fåre- 
bilder. Sker detta, då skall fosterlåndskt nit lifva hvar 
man, och inhemsk sång och dikt finna genklang i den 
ringe mannens hjårta likavål som den bildades. — Vi 
stå hår, slutade talaren, vid foten af Iduns bild.  Detta 
vare oss till ett tecken! Hon bjuder Nordens såner innu 
såsom fårr den eviga ungdomens ipplen. Men evig ung- 
dom finnes ej till annat ån som andligt lif. Må vi sjålfva 
dricka af detta lifs safter, må vi dela med oss att låska 
andra! Må vi utvecklas, hvar och en af hvad han fått, 
så att vi blifva hvar får sig sjålfståndiga, karaktirsfasta 
personligheter! Må vi dårvid icke af misstag om den 
råtta broderligheten låta oss fårledas att såka uppnå full- 
komlig uniformitet! Endast två eller flera inbårdes fria, 
sjålfståndigt danade personligheter kunna ålska hvarandra. 
Men de fria blifva aldrig fullkomligt lika, det år lika visst, 
som att två tråd aldrig blifva fullt lika. Och kunde de 
blifva det, då vore dock blott den ene en virklig karaktår, 
den andre endast en osjilfståndig hårmare.« 

Før visso anade Gådecke ej, då han infår en stor krets 
af ungdom från Nordens universitet talade dessa af hjårtats 
vårma burna ord, att fårhållandena skulle foga det så, att 


han ytterligare under endast en vinterkurs skulle komma 
»Danskeren" VII. 10 

att vårka i folkhågskolans tjånst. Så gick det dock. 
Våren 1876, efter ett triget och troget arbete bland en. 
stor elevskara, tillkånnagaf Gådecke sitt beslut att låmna. 
Orebro låns folkhågskola, och han kånde sig ej hiller 
manad att på någon annan plats taga upp samma viirksamhet. 
(Detta skulle han litt haft tillfålle till, om han så ånskat, 
ity att flera nya skolor kommo till stånd nåmda år). 
Hvarfår låmnade Gådecke folkhågskolan? frågade och 
frågar nog mången. Han syntes ju vara alldeles sårskildt 
danad till folkhågskolelårare, och han hade haft en alldeles. 
obestridlig framgång såsom sådan. Och likavål, som han 
i Ostergåtland fick ett godt eftermile, fick han det i Nirke. 
»Vi behjårta lifligt,« skrifver Gådeckes eftertrådare på det 
senare stållet, »vidden af den fårlust, som drabbat skolan 
genom Gådeckes bortgång och åro af hjirtat tacksamma 
for alt det nyttiga och goda, som han hår virkat.« 
Orsakerna till, att Gådecke afgick, voro nog flera. Ett. 
par skola antydas. Under vintern 1875—76 håll han ett 
foredrag om »fosterlandets fårsvar«, i hvilket foredrag, 
som enligt hans egna ord var en frukt af långvariga och 
trågna studier, han kom att uttala åsikter, som ståtte en 
hel del folk får hufvudet, och åtskilligt klander fick han 
med anledning dåraf uppbåra åfven af personer, som stodo 
hans skola nåra. Detta var får Gådecke ett ingrepp i 
hans handlingsfrihet, och om sin frihet var han ytterligt 
rådd; hvarjåmte han viste med sig, att hans ord fram- 
kallats af den uppriktigaste fosterlandskårlek. Man tolkade 
hans tal — som strax utkom i tryck — såsom ett politiskt. 
partital, ehuru han dåri siger, att »det icke befattar sig 
med fårsvarsfrågans politiska utsikter får dagen utan 
endast såker vinna hjårtan får en sedlig grundtanke, får 
en medborgerlig plikt af rent moralisk halt.« — Emellertid 
hade Gådecke genom denna håndelse fått ett sår, som 
jåmte en annan omståndighet bragte honom att afgå. — 
Vid børjan af sin vårksamhet som folkhågskolelårare hade 

Gådecke nog åfverskattat det material, han hade att arbeta 
med, ungdomen. Han hade i det lingsta dråmt om att 
kunna fora denna ungdom långre, lyfta den hågre, ån 
hvad han i vårkligheten kånde sig måktig till. Så grep 
honom missmodets ande. Han fruktade sig ha gjort en 
missråkning. Han betånkte icke, att en. såningsman måste 
afvakta håsten.  Då han ej tyckte sig omedelbart nå det 
mål, dit han i ungdomlig hånfårelse syftat, då resultaten 
af hans idoga arbete — i hvilket han lagt in hela sin 
sjål — ej syntes honom motsvara fårvåntningarne, låm- 
nade han den gårning, som han begynt med så ljusa får- 
hoppningar; låmnade den — men med ett af djup sorg 
blådande hjårta; låmnade den så, som man låmnar det, 
man iilskat mest på jorden. — — 

Och denna kårlek slocknade først i dåden. Från sitt 
sista låger sånde han denna hålsning til folkhågskolans 
åldste målsman i vårt land, Leonard Holmstråm på Hvilan: 
»Jag har haft min lyckligaste vårksamhet i folkhågskolan, 
och min kårlek till folkhågskolan har aldrig svalnat.« 
Om hans tillgifvenhet får denna skola vittnar ock den 
skriftliga hålsning, han sånde till folkhågskolemåtet å Lunne- 
vad 1888, i hvilket måte på sin gamla skola han får visso 
gårna velat deltaga, om ej sjukdomen lagt sin tunga hand 
på honom. I denna hilsning heter det bl. a.: »Ur stånd 
att infinna mig till Edert måte men orubbligt trogen Eder 
sak, som ju också en gång varit min, sånder jag Eder min 
varma hiilsning: framgång, lycka! Jag hade mycket att 
siga Eder, mycket mer, ån jag har tillfålle fora i pennan, 
men det viktigaste år: Stån faste! Uppgiften våxer, och 
ingen ånnu ifrågasatt utveckling af den officiela folkundervis- 
ningen skulle gåra Eder insats ofverflådig eller upphåfva 
skadan af folkhøgskolans undertryckande. — Hår bredvid 
endast ett enda varningsord från grånad vånskap: Sansl 
Saktmod! Begrånsning! — Det år med orofyld kårlek, jag 


ofta ser det, som hånder i vårt fosterland. Men en tråst 

ir det i sådana stunder att måta dem, från hvilka det 
alltid heter: Framåt! Uppåt! Vår egen våg, icke andras, 
icke ens goda vånners! Vår moder sjålf, gamla Sverge, 
i hågbånk, icke en flock af hennes barn, icke ett partil — 
Minnet af den tid, då jag var en af Eder krets, år det skånaste 
jag åger.  Dårfår år det som en hålsning till en fårsta 
kårlek, då jag ån en gång &nskar Eder vålsignelse och lyckal« 
i i 

Gødecke hade alt sedan sin studenttid sysslat med 
skriftstålleri, och litet emellan mottog man alster af hans 
fint skurna penna. Då han på våren 1876 liimnade folk- 
håsskolan vid Vrana, beslåt han att tills vidare egna sig 
åt pressen. Och då samtidigt redaktårsombyte forestod i 
»Aftonbladet«, mottog han anbudet att blifva hufvud- 
ledare for denna tidning. —  s»Aftonbladet«, som 1830 
grundlades af L.J. Hierta, »skaparen af Sverges politiska 
press«, och som under en lång fåljd af år styrts af den 
synnerligen framstående tidningsmannen Aug. Sohlman, 
har alt sedan sin uppkomst intagit ett betydande rum 
bland Nordens tidningar, hvadan det var en siirdeles for- 
dringsfull post Gådecke tilltrådde. 

Han uttalar ock i de ord, hvarmed han den 26 Maj 
1876 hålsade Aftonbladets liisare, sitt »medvetande af de 
svårigheter, hvilka voro fårknippade med en lycklig 1ås- 
ning af den åtagna uppgiften; men — siiger han vidare — 
for så vidt nit, fosterlandskårlek och lifligt intresse får 
allmånna angelågenheter kunna något utritta, bygga vi 
emellertid på dem vårt hopp om att ej alldeles fårgåfves 
hafva betrådt det publicistiska området.« Uti det program, 
Godecke framlågger, betonar han isynnerhet vikten af, att 
forsvarsfrågan snarast måjligt blir på ett tillfredsstållande 
sitt låst. 

Då det ej ingår i planen får denna uppsats att 
skildra Gådecke såsom politiker, inskrånker jag mig till 

att påpeka, att det arbete, han som hufvudredaktår får 
en daglig tidning åtagit sig, fåga 6fvensstimde med hans 
fredliga, hofsamam lynne. Han hade ej den »hårda hud«, 
en tidningsman måste åga, om han skall stå ut. Det 
smårtade honom djupt, att de idéer, som han ilskade, de 
åsikter, som han af varmaste dfvertygelse fårfiiktade, blefvo 
af motsidans press hånade, siirskildt då stundom hånet 
riktades mot honom personligen. Han kunde ej. som man 
siger, gifva igån; polemik var ej hans sak. Man liste 
ock i ett skåmtblad från denna tid fåljande: 
Fårr och nu. 

»Strid! var Lars Hiertas ord, Hedins och Bergstedts 
och Sohlmans. 

Tiden åndrat sig nu. Gådecke hålsar oss: Frid!«?) 

Efter 2 års arbete i »Aftonbladet« drog sig ock Gådecke 
tillbaka dårifrån den 31 Maj 1878. 

såe 5: E 

Han betrådde nu ånyo folkundervisningens fålt, i det 
han antog ett vikariat vid folkskollårarinneseminariet i 
Stockholm. 1880 utnåmdes han till rektor får folkskol- 
lårareseminariet i Våærå. 

Goådeckes virksamhet såsom ledare får ungdomen vid 
detta seminarium håmmades i ej ringa grad genom kropps- 
lig ohålsa. Och han led ej blott till kroppen; minnet af 
mången sviken forhoppning, kånslan af, att hans varma 
nit får ett ålskadt fosterlands båsta ofta misskånts, blan- 
dade malårt i lidandesbågaren. Men trots detta viste han 
hår vid seminariet såsom fårut vid folkhågskolan att gåra 
sig afhållen af sina lårjungar, dem han »vårmde och lifvade 
med den friska, fosterlåndska, gammaldags nordmannanda, 
som han ilskade att ingjuta ej mindre i person och visen 


") De niåmde personerna ha samtlige varit redaktårer får >Afton- 
bladet«. — Ordet »frid« torde ock syfta på en bland studenter på 
G:s tid forekommande sed att nyttja detta ord i st. f. »adjd.« 

in i sin historiska undervisning, hvilken stundom utmejslade 
sig till små populåra, våckande och sinneslyftande fåredrag.« 

Sitt långvariga lidande — hjårtlidande —, får hvilket 
han fårgåfves såkte bot så inom som utom landet, bar han 
med en kristens tålamod. Från denna sista svåra tid 
ligger framfår mig ett bref till en af hans viinner, hvilket 
kastar ett fagert om ån vemodigt ljus &fver hans person- 
lighet. Han yttrar dåri: »Tanken på den kirlek, jag 
njutit, har varit båsta hålsokiållan, då jag [tårts svårast 
af lidande; så ock låftet, ja, jag vågar siiga profetian om 
den vårld, som varar. Ty tanken på denna kirlek har 
sagt mig, att jag bland kamp och hårdhet i denna viirld dock 
åfven och det dagligen har gåstat en himmelsk Fader, en 
omåtligt god, att Han såndt mig en broder, som fåirstått 
mig, då alla. missfårstått mig, och att Han iibroder-vånnen 
gomt evighetsvånnen, som skall frålsa mig, om jag år 
trogen och fåljer honom. Och jag kan och får icke neka, 
att jag också midt bland lidande, ja fiendskap, också 
stådse funnit redskap, som viinnerna från ofvan såndt 
mig, jordiska redskap, i hvilka jag mått strålglimtar af 


deras blick, som skickat dem. — Dessa tankar hafva ofta 
gått genom min sjål och &dmjukat mig mycket. Ty — 
hvad år jag? — Ett stoft. — Men de hafva också lyft 


mig. Ty de hafva lofvat mig, att det jag tinkt på icke 
skall forgås. Det skall evigt omge mig. Det år af godo, 
af den outsågliga kårlekens kålla. Gud var dåruti, uti alt 
det, som vederfarits mig och som år virdt att minnas, då 
jag summerar mitt korta lif.« 

Ej långt efter detta brefs nedskrifvande kom dådsbudet. 
I kretsen af maka och fyra barn, det åldsta 16 och det 
yngsta 5 år, låstes hans rika ande ur de jordiska banden 
måndagen den 18 Augusti 1890. Hans sista fårnimbara 
ord voro ett upprepande af Davids ord i den 31 salmen: 


»Du hafver mig fårlåst, Herre, du trofaste Gud.« 

Det återstår mig att i stårsta korthet omnimna de 
fornåmsta af Godeckes efterlåmnade skrifter. 

Redan inom studentfåreningen »Namnlåsa sillskapet« 
gjorde han, såsom fårut år niimdt, sig bemirkt såsom en 
flitig diktare.  Vidare mårkas af honom: en samling Be- 
riittelser och utkast (1867), hans lifligt och fåingslande 
skrifna Turistbref från en resa i Norge sommaren 1875 
(1876), ypperliga åfversåttningar af flera af de gamla 
sagorna: Ragnar Lodbroks saga, sagan om Gunnlåg Orm- 
tunga och Skaldram m. fl. Det mest kinde af alla 
Godeckes literåra arbeten år hans åfversåttning af Eddan 
(1877, 2:dra uppl. 1881), om hvilken åfversittning Carl 
Rosenberg fålt det omdåmet, att den måste »ubetinget 
anses for den bedste i sin helhed.« Några noveller finnas 
dessutom af Gådeckes hand. Flera af de fåredrag, han 
høll som folkhågskolelårare, åro samlade och utgifna 
under den gemensamma titeln »I folkhågskolans tjånst« 
(2 delar); och dåribland återfinna vi det foredrag »Om 


folkhågskolan«, som — redan forut utgifvet — stiidse skall 
komma att riknas till det båsta, som i vårt land skrifvits 
om denna sak. -——  Såsom literaturkritiker var Gådecke 


linge och ånda in i det sista vårksam i tidningar och 
tidskrifter. ; 

Uti hela Gådeckes personlighet, vare sig han upptridde 
som fåorfattare eller lårare, igånkånner man samma genom- 
gående drag: ett åkta nordiskt kynne, lågande fosterlands- 
kårlek och varm gudsfruktan. Hans ifver får en gedigen 
och nationel folkbildning var entusiastisk. Till ett folk, 
starkt genom rena seder och god upplysning, ville han ha 
sitt eget, och får den insats han gjort som folklårare står 
Nordens folkhågskola till honom i stor skuld. 

Ej båttre kunna dessa minnesord afslutas ån med sista 
strofen i den sång, hvarmed Gådecke hålsade medlem- 
narna i det stora nordiska skolmåtet i Stockholm 1880: 

Må ett slåkte utaf månner 
Fostras hår på fådrens jord I 
Må hvad idlast tiden kånner 
Bo hos kvinnorna i Nord! 
Må de gamla sagolanden 

Stå, ett samladt Herrans hus, 
Broder råcka bråder handen 
Till en tåflingskamp i ljus. 


Moderne Tankeretninger. 


IV. 


I det foregaaende har jeg søgt at vise, at den literære 
Strømning i Frankrig bærer bort fra Realismen eller Natural- 
ismen — om man hellere vil, og at Zola er ved at tabe 
sin Indflydelse. Det nyeste Nyt i denne Retning er imid- 
lertid mere overraskende, end jeg havde ventet. Det gaar 
nemlig ikke ud påa mindre, end at Zola selv er ved at 
foretage en Frontforandring mod sine gamle Principer, at 
Naturalismens Mester par eæcellence selv har vendt sig 
mod det mystiske. I »Freie Bihne« for 28. Oktober d. ÅA. 
mældes følgende: »Der foregaar en Forandring med Zola: 
Omvendelse til det religiøse, Overbevisning om, at der i 
Nutidens sociale Befrielseskamp hersker en aandelig 
Manco (et Savn), og dette vil kun kunne paralyseres 
(udslettes) ved, at den individuelle Forløsningstrang faar 
sin Tilfredsstillelse i Form af den transscendentale (over- 
sanselige) Trøst, som fremfor alt Udødelighedstroen i de 
fleste Religioner byder.« — Hertil føjer »Fr. B.« følgende: 
»Rygtet er uklart, men hvis det viser sig, at selv den 
mest positive stadfæster det, saa maa hans Digtertankegang 
ogsaa være bleven uklar; thi den klare Videnskab, som 
han hidtil har hyldet, forlader ham her. Her begynder 

et Taagerige, den individuelle Vilkaarligheds, der er bleven 
en Labyrinth for mange. Alligevel — selv om Meddelelsen 
viser sig at være sand — vil ogsaa denne sidste mærk- 
værdige Fase ikke ubetinget mangle Konsekvens i Zolas 
Tænkning. I væsentlige Punkter var han hidtil langt mere 
Mystiker, end han selv har troet. Et Drag i den moderne 
Verden gaar unægtelig hen imod det mystiske. 2Zolas 
Disciple har allerede slaaet ind paa Vejen, men ligeoverfor 
dem undgaar man ikke en soleklar Mistanke om, at de 
har givet efter for Fristelsen og alt for let begivet sig ind 
paa den nye Bane, før de har naaet til fuld Bevidsthed om 
det paa den anden Side liggende truede Punkt. Hvis 
imidlertid Zola nu skulde slaa ind paa denne Sidevej, saa 
vilde det være langt mere betydningsfuldt. Vi kan ikke 
sige, at vi ønsker det, men vi agter det Mod, der her- 
igennem giver sig tilkende. Naar Zola bevidst ændrer sin 
Kurs efter at have aflagt saa mange Vidnesbyrd for den 
moderne Naturforsknings umythiske Verdensbilledes logiske 
Gennembrud, saa har han i ethvert Tilfælde Ret til at 
blive hørt.« 

Vi er jo vant til i den sidste Tid at blive vækkede op 
ved sensationelle Begivenheder. Boulanger, Parnell og 
nu sidst Lars Oftedal har givet fyldige Bidrag til en vis 
Art af Realisme og maaske Stof til flere seksperimentale 
Romaner.  Skulde midt i dette Mørke ovenstaaende Be- 
retning vise sig at være sand, saa danner den dog et 
Lyspunkt; thi det er aabenbart, at kan Zolas Talent drages 
op fra Smudset og de lave Omgivelser, hvori det hidtil 
har befundet sig, saa vil det være en Vinding for det 
franske Folk, og muligvis kan det ogsaa faa Betydning i 
videre Kredse. Et Resultat har Rygtet imidlertid bragt: 
»Freie Bihne«, der vel er et af de radikaleste Tidsskrifter 
i Tyskland og tillige et af dem, der ledes med overlegen 
Dygtighed, har stedse holdt Zola for Naturalismens Top- 
punkt. Et eneste Vindstød, et foruoligende Rygte fra 

Paris er nok til at lade det finde en Mystiker i Zola. 
Sandelig, man faar ikke stor Respekt for det psychologiske 
Studium, der kan afføde slige Resultater. 

I Juli 1888 døde den 33aarige Emile Hennquin; havde 
han levet, vilde han være bleven en af Frankrigs førende 
Aander. Han var en forunderlig sammensat Natur, en 
kold, haard og bizar Søgende efter positiv og viden- 
skabelig begrundet Sandhed; men Forstandsdigterne var 
han imod. Han hendroges til Folk som Dickens, Poé, 
Heine og Dostojewsky — Digtere, som man maa følge 
med sin Sjæl, med sit Hjærte eller maaske med Nerverne, 
derfor blev hans Protest mod 7aine hans Livs store 
Handling. I sin Bog »critique scientifique« undersøgte 
han Naturalismens Kardinalpunkt: Theorien om det ydre 
Millieu, og nedlagde Protest mod dens Idee, idet han viste 
dens Ensidighed.”) 


7) Den begavede svenske Forfatter og Kritiker O/a Hansson har 
i en aandrig Bog: >Der Materialismus in der Literatur« (Stuttgart 
1892) udtalt en koncis Dom over Taine, der fortjener at kendes af 
danske Læsere, fordi det er en Dom over Naturalismen i sin Helhed. 
Han siger: >»Taine har indført Theorien om Millieuet, det klimatiske, 
kulturelle Millieu 0. s. v., som det, der bestemmer det nationale og 
individuelle Væsens Dannelse. Han er i sin: »Historie de la littera-. 
ture anglaise« den mest fremragende Folkepsycholog, der hidtil er 
fremtraadt. Den Fremstilling af Væsensforskellen imellem Germaner 
og Romaner, som deri leveres, ér et Arbejde af blivende Værd; men 
den Grundidé, der giver dette literærhistoriske Værk sin grandiøse 
Monumentalitet, sin imponerende Basis og sine storartede Linjer, 
nemlig Racetemperamentet som det bestemmende for Individet, har 
dog, saa granitfast som det end ser ud, sin Masse Lag af Sten, der 
rask forvitrer. Overalt, hvor Taine skildrer de klimatiske Forhold, 
Ølandets Natur, fra den af en stor Digter skabte Indledning til det i 
Slutningen af sidste Bind forekommende Exterieur af Oxford ligesom 
i alle kulturhistoriske Malerier af de forskellige Epoker i Englands 
Historie, hvori han hensætter sine Digterpersonligheder — er alt af 
første Rang. Men det er ogsaa det hele; mere gives der ikke, Kriti- 
keren Taines Kunst er ligesom Zolas og Ipsens Staffagekunst. Det 

Og det er denne Protest, der skal gentages. Mennesket 
kan i Længden ikke blive staaende ved det Resultat, at det 
er et Produkt som Vitriol og Sukker. Naturalismen er de 
fem Sansers Filosofi, og dens Erkendelse rækker ikke ud 
over, hvad der kan naas med dem, at der er en sjette 
Sans, der er fuldkommen saa real som disse, og som 
giver sig Udslag i Religion, Digtning og Kunst, det ved den 
ikke, og det kan den i Grunden ikke erkende; thi det 
ligger udenfor dens Millieu. 

Medens der nylig ved Brandesfesten i København synes 
at være afholdt Mønstring over Realismens Hærstyrke, 
afmønstrer man den anden Steds. I en Anmeldelse af 
Jules Hurets: »Enquéte sur Vevolution litteraire« hedder 
det i »Die Nation« for 17. Oktober 1891: »At Naturalis- 
men har været, det tilstaar dens Fædre Goncourt og 
Zola uden videre.« Hvad der vil komme i Stedet for, er 
ikke let at sige, dog synes det Drag, der gaar gennem det 
hele, at bære hen mod det religiøse. 7olstoy har saaledes 
mange Disciple i Paris, og man dømme nu for Resten 


af Millieuet bestemte, i de skildrede Personligheder har han fastholdt og 
gengivet; men det selvbestemte, det absolut ejendommelige, det, som 
adskiller det ene Menneske absolut fra alt og alle andre, slet ikke. 
I denne Digterforskers skabende Fantasi har Millieuet fortrængt og 
ihjelslaaet det individuelle. Ved hver ny Hovedperson vender Skil- 
dringen af Millieuet tilbage i bestandig ny Variationer, den samme 
Organisme i uophørlig Forvandling. Natur og Race, de forskellige 
Klasser og de forskellige Tidsepocher, alt er Farve og Form, Bevæg- 
else og Liv — men Individualiteten er død.  Digterværkerne viser 
under Mesterens dygtige Haand helt igennem altid de samme store 
Linjer, betegnet af alle Millieuets Arter, ulige at se til, men alle hen- 
viser til den oprindelige og almindelige Urschema: den klimatiske og 
kulturelle Betingethed; men den ejendommelige, absolut for sig staa- 
ende Personlighed, hvorfra dog hvert enkelt af disse Digterværker er 
fremsprunget, meddeler sig under Digterens Haand ikke til os som 
noget for sig, uden som ligegyldige Personer, med. hvem vi omgaas, 
der kun ved talløse Smaating og ubetydelige Træk gør sig bemærkede 
som noget for sig, som noget med andet usammenligneligt.« 

om Tolstoy, som man vil, man kan for mig gærne kalde 
ham Bonde, Halvbarbar eller Halvasiat, som man har gjort, 
han kan ganske vist ikke falde ind under konfessionelle 
Bestemmelser; men han er en religiøs Personlighed, der 
virkelig har fundet Livsværdier, som letsindige Parisere 
kan have godt af at forsøge paa at realisere i deres Liv. 

Den moderne Literatur skulde give den unge Slægt 
nyt Mod og friske Kræfter, den har ganske vist bragt 
adskilligt godt; men dens Hovedresultat har dog været 
Livslede og Blaserthed, det kan ingen nægte; Idealet af 
en realistisk Literatur i god Forstand maa være dette, at 
»vinke min Sjæl, saa jeg glemmer det lave«; men ved at 
gennemse de sidste Aars Produktioner ser man som oftest 
kun elektrisk Lys over det lave i Mennesket, saa det kan 
virkelig ofte blive nødvendigt at flygte til gamle Dage, til 
Shakespeare og Dante, for igen at træffe paa Mennesker 
og ikke paa Menneskebæstet. Men heldigvis træffer man 
ogsaa nu Mennesket med dets ideale Savn og Længsler. 
Saaledes i den nyere franske Malerkunst; særlig havde 
Udstillingen i Sommer noget ejendommeligt, noget, som 
viser Draget mod det religiøse. En Vandring gennem Sa- 
lonerne påa Marsmarkerne og Champs-Elysées stadfæster 
dette. Herom har Gaston Dechamps skrevet en meget 
interessant Afhandling i »Samtiden« for Juli 1891, der er 
Kilden til det følgende. 

Dechamps spørger, om disse Malere ligesom Middel- 
alderens Mestre har hengivet sig til Bøn før de malede 
deres Billeder. Man tvivler derom, alligevel formaar disse 
Billeder at vække den religiøse Følelse. Jeg forbigaar 
hans Omtale af Skredsvigs: Menneskets Søn og Edelfelts: 
Marie Magdalene og standser ved Berauds: Kristus. Her 
ser man et flot Herreselskab efter en bedre Middag. Man 
har sendt Bud efter en lille Frøken fra Bouffetheatret, 
man morer sig; men da Lystigheden er paa sit Højeste, 
faar Frøkenen ondt, Herrerne springer forbavsede op, og 

Opvartningspigen taber Fadet. Der sidder nemlig en ube- 
kendt ved Bordenden: »De ved ikke, hvorfor han er 
kommen, eller hvorledes han er kommen ind, men de fleste 
kender ham, da Størsteparten en Gang for længe siden 
har været til Alters —.« Han byder dem at lade Pigen 
være i Fred, og de ved ikke, hvad de skal tage det hele 
for. Det er Kristus stillet midt i det virkelige Liv med 
dets ægte Farisæeransigter. »Det er de dekorative, egoistiske 
og lidt udmattede Ansigter, vel ansete Mænd, der styrer 
baade i det offentlige og private Liv. Det er snart paa 
Tide, at vi faar Hævn over disse Folk. Men hvem skal 
jage Veksellererne ud af Templet? Jeg vilde saa gærne 
tro, at det skulde være Jean Bérauds Kristus.« 

Flere Malere har malet Maria” Bebudelse. Lerolle: 
Flugten til Ægypten og Duez: Jesu Vandring paa Havet. 
»Hvad jeg især elsker i dette Billede,« siger Dechamps, 
er Henrykkelsen hos de fattige Fiskere, hvis Øjne blændes 
af Straalelyset fra det pludselige Syn. De er paa en 
Gang overraskede og henrykte, mindre slagne af Frygt 
end beaandede af Tilbedelse og Kærlighed. Vi ser klart 
af dette Billede, der uden Tvivl er undfanget med Hjærtets 
Medfølelse og Varme, hvorledes de ringes Hjærter aabnes 
i Glæde og fornyes i Trøst —.« 

Pintas Højmesse er ligeledes gennemglødet af dyb og 
ægte Forstaaelse. Maleren har valgt det Øjeblik, da det lyder 
fra Højaltret: »Eder er i Dag en Frelser født!« 1 Præst- 
ernes som i Menighedens Ansigter læser man Udtrykket 
af ren Fromhed, og dog ere de grebne lige ud af vor Tid; 
men Modsætningerne findes ogsaa: Henri Martin har 
fremstillet vore Kimærer i sanselig Form. Siddende paa 
et Bjærg ser han, hvorledes Menneskeheden vandrer ud i 
Ørkenen efter forfængeligt Gods og tomme Fornøjelser. 
Seon har set en Rytter, der styrter paa Hovedet i en Af- 
grund, det er den vanvittige Menneskehed, som en skuffende 

Kimære fører i Døden. Her er altsaa saavel Optimisme 
som Pessimisme., 

Strindberg har for nylig gjort opmærksom paa, at 
Mennesket ikke kan være afgjort Optimist eller Pessimist. 
Livet drager mod begge Dele, og det kommer i Grunden 
an paa én selv, til hvilken Side man vil lade sig drage. 
Draget har i den sidste Menneskealder været stærkest 
mod Pessimismen foranlediget ved, at »Lyset over Landet« 
væsentligt er faldet over de slette Gerninger, det er vist 
paa Tide, at vi ogsaa maa bede om Lys over Menneskenes 
gode Gerninger, og derved kommer til at ære vor Fader, som 
er i Himlen. Hvor jeg faar Øje paa et saaledes tændt Lys, 
har jeg Glæde deraf, og jeg vilde gærne dele denne med 
»Danskeren«s Læsere. Et saadant — omend kun flimrende 
og svagt —- saa jeg i ovenstaaende og ikke mindre i 
Dechamps Ord, hvormed jeg slutter: »Uden med Nøjag- 
tighed at ville bestemme de Aarsager, der bestemmer 
Kunstnerne i Valget af deres Æmner, er det dog sikkert, 
at de med Forkærlighed har gaaet til de Scener, hvor man 
finder Kristus og hans Blidhed, hans uendelige Mildhed, 
hans medfølende Ømhed ligeoverfor dem, som har lidt eller 
som har syndet. Det er visse Kendetegn paa, at vi har 
Trang til at blive trøstede. For hvad? — For vore 
Ulykker, for vor ubehagelige Ærgerrighed, kanske for vore 
Fornøjelser. Mange blandt os er trætte af at være flade 
og vulgære, Og det er, naar Størsteparten af Menneskene 
føler denne Træthed, at de overlegne Aander bliver i Stand 
til at afsløre noget nyt. Vore usikre Sjæle venter paa et 
Ord, som endnu ikke er sagt, og hvis frugtbare Naade kan 
skaffe os lidt Glæde. Beviset for, at der er noget at sige 
og en Plads at udfylde i Menneskehedens forpinte Hjærte 
er, at flere Mænd — Romanforfattere, Filosofer, Digtere, 
Publicister — allerede med Iver bestræber sig for at skaffe 
os den himmelske Manna, vi tørster efter. Nogle af Mal- 
erne har delt dette Ønske efter en Følelsens Genfødelse 

og synes ogsaa at være i Stand til at bidrage til Haabets 
og Drømmens Foryngelse.« Saavidt Dechamps. 

Som man ser lyder Røsterne noget forskellig i Sejne- 
staden og i København. Begge Steder har man Øje for 
»Krapylet«; men mon det ikke var heldigt for os at efter- 
ligne Franskmændene — man opfordrer jo saa tit til at 
efterligne dem — i at rette et Slag mod »Krapylet« i os, 
før vi raaber saa stærkt op mod det, som er udenfor os, 
rimeligvis kunde det foreløbigt give os nok at bestille. 

S. IX. Sørensen. 


Prædiken om den kongelige Embedsmand. 
(Joh. Es. 4,47—-53). 

Af Frederik Jungersen, Valgmenighedspræst i Kjøbenhavn. 

Johannes fortæller om en Mand, der stod i Kong He- 
rodes' Tjeneste — han kalder ham, ligefræm oversat, »en 
kongelig«, vi kan vel sige: en kongelig Embedsmand eller: 
en Hofmand. Men medens han nævnes saaledes ved sit 
Komme, bruger Evangelisten et andet Udtryk om ham, da. 
han gaar bort; thi da kaldes han, ligefræm oversat, »Men- 
nesket« (ikke »Manden«, som den gængse Oversættelse 
har): »Mennesket troede det Ord, som Jesus sagde til 
ham, og gik bort.« Og da han kom i Nærheden af sit 
Hjem, kom hans Tjenere ham i Møde med Budskabet om, 
at det var skét, som han troede: den syge Søn, for hvis 
Skyld han var kommen til den nylig fremstandne store 
Profet, hvis Ry nu netop begyndte at flyve over Landet, 
denne Søn var bleven karsk i samme Øjeblik, da Frelseren 
sagde: »din Søn lever«, og Mennesket troede dette Ord. 
Mon ikke Johannes har villet sige om denne Mand, at han 

kom som Hofmand eller Embedsmand og gik bort som 
Menneske. Ja, Gud forbyde, at jeg skulde sige, at det 
er umuligt at være Menneske, naar man beklæder en 
saadan Stilling; jeg mener kuns dette: Menneskehjærtet, 
det rette Menneskehjærte, som i Grunden er ens allevegne, 
hvor det i Sandhed kommer til at røre sig, brød hos ham 
saaledes igennem, at Stand og Stilling, Rang og Titel, Trinet 
paa det borgerlige Samfunds Stige, fuldstændig traadte i 
Skygge — og det er et Syn, som er stort at være Vidne 
til; hvem af os vilde ikke over Morten Luther, hos hvem 
Mands Mod og Hjærte brød frem i lys Lue, have glemt 
Kejser Karl og alle hans Stormænd, om vi havde været 
med i-Worms -— hvem vilde ikke dér følt, at »Mennesket« 
er det store, Kejser eller Kammerherre, Greve eller Borger- 
mand er en Ubetydelighed overfor det. 

Faderen gik bort som den, der havde havt et Møde med 
det største, og staaet dér, Ansigt til Ansigt med det største, 
uden at synke sammen som en fejg Træl, uden den selv- 
gjorte Storhed, som maatte knækkes i et saadant Møde, 
staaet der med noget af den ægte menneskelige Værdighed, 
som godkendes af Menneskenes eneste rette Kjender og Vur- 
deringsmand: de levendes og dødes Dommer, Jesus Kristus. 

Det er Faderkjærligheden, vi først vil mærke os som 
det menneskelige hos Manden; enhver forstaar, at det er 
menneskeligt for en Fader at elske sit Barn, umenneskeligt 
ikke at gjøre det; men fordi det er Alvor hos ham, lader 
han sig ikke nøje med den tilsyneladende gudelige Tanke- 
gang, der jo ikke sjældent møder i Livet: »ja, det var nu 
Vorherres Bestemmelse, at Barnet skulde blive sygt, og 
dør det, maa vi finde os deril« Ja, vist tror jeg, det er 
Faderens. Bestemmelse, at Barnet blev sygt, men jeg tror 
ogsaa, det var hans Bestemmelse, at det derved skulde 
prøves, om Faderen for Alvor brød sig om at faa Barnet 
helbredet, og særlig tror jeg, denne Sygdom var sendt, 
fordi den skulde drive ham hen til Frelseren, for at han 

dér skulde faa meget mere end Barnets Helbred. Jeg til- 
staar, det er for mig uforeneligt med den første Troens 
Artikel, at nogen Djævel faar Lov til at paaføre Sygdom 
eller andet ondt uden Guds Vilje; en Djævel, som ethvert 
andet skabt Væsen, er kun til ved at opholdes af Skab- 
eren, vilde forsvinde i samme Øjeblik, Gud ikke vilde op- 
holde ham længere, kan altsaa intet gjøre, naar Gud ej 
tillader ham at være og virke: dette forekommer mig, 
egenlig talt, uimodsigeligt, naar man tror paa, at intet er 
til udenfor Gud, uden det er skabt af ham. 

Saa kommer Faderen, fordi hans Gudelighed ikke er 
umenneskelig, som den Gudelighed er, der lægger Hænderne 
i Skjødet uden at røre sig for at søge; sand Gudelighed 
er aldrig umenneskelig, tværtimod; men ligesaa vist er det, 
at sand Menneskelighed ikke er ugudelig. 

I sit Livs største Øjeblik fandt Faderen hos sig selv 
Troen, hvilket netop er det højeste Udtryk for det 
menneskelige. 

I vore Dage og særlig her i Hovedstaden er vi jo alle 
vante til at høre og læse den Tankegang, at Troen er den 
største Hindring for, at det menneskelige kan komme fræm: 
»den lægger utaalelige Lænker paa Tanken, som dog vel 
ogsaa er noget menneskeligt, den lænkebinder Menneskets 
Tillid til egne Kræfter, men uden den vover man aldrig 
noget, uden den gaar al Virksomhed istaa« o.s. v. Saaledes 
hedder det jo. Jeg fastholder min Paastand: et Dyr kan 
ikke tro, thi det kan umulig se ind i Gud og finde noget 
beslægtet, hvortil det kan fæste Tillid; em Djævel kan 
umulig tro, thi han er fuld af Hovmod, Løgn, Had, Be- 
gjærlighed, og naar han ser til Gud, saa møder ham en 
Aand, som er hans bestemteste Modstander: han kan umulig 
fatte Tillid til Gud; naar derimod et Menneske, hvis Hjærte 
er af Sandhed, møder Gud, fatter det Tillid til hans Hjærte, 
derfor Tro til hans Ord, hvilket er den eneste Vej til 


Samfund med Gud, saa vist som vi da ogsaa i Menneske- 
»Danskeren," VII. 11 

verdenen forstaa, at hvor vi ikke tro hinanden, der bliver 
alt aandeligt og hjærteligt Samfund umuligt, dér tillukke 
Hjærterne sig for hinanden. Troen er altsaa det, hvorved 
Slægtskabsbaandet knyttes fra vor Side, som ved Ordet fra 
Guds Side; at et Menneske kan høre og modtage et Ord 
fra Gud, kan fatte dets Indhold og svare derpaa, det siger 
jo, at der er langt mindre Afstand fra Gud til Mennesket 
end fra Mennesket til de højeste Dyr, siger, at Guds 
énbaarne Søn, Faderens udtrykte Billede, kan gaa mellem 
Menneskene, ikke som Adam blandt Dyrene, hvor han 
ikke fandt Selskab for sig, men som Adam overfor sin 
Brud, Kjød af hans Kjød, Ben af hans Ben. 

Men vi skal ikke glemme Herrens Ord: uden I se 
Tegn og Undere vil I ikke tro — ejheller Herrens Ord til 
Thomas: salige er de, som ikke har sét og dog troet! 

Troen er syg i vore Dage, men Troen er det barnlige 
hernede, og de, som forstaa dette maa vel sige: Herre kom, 
før Barnet dør, thi dør det, saa bliver Jorden et Bytte 
for Dyr og Djævle i Menneskeskikkelse. 

Saa er der vel dem, der tænke: Troen bliver ikke stærk 
igjen, uden at der sker Undere for at redde den. Nu vel, 
var det saa, at Troen kunde helbredes derved, saa maatte vi 
slaa os sammen og ikke standse, før Herren bønhørte os, 
før der igjen skete udvortes Undere; men det slaar os dog 
vist; dersom det var nok, hvorfor i al Verden er der da 
i lange Tider ingen udvortes Undere skét — så er det jo 
alene Herrens Skyld, om Troen tager af, han kunde jo 
sagtens gjøre noget vidunderligt! Eller vi kommer til at 
tænke: kan Troen ikke leve uden udvortes Tegn, saa er 
det jo rent vidunderligt, at den overhovedet endnu findes i 
Verden, at der endnu kan være Tale om en kristen Me- 
nighed i Verden — hvad har den saa levet af uden disse 
Tegn? Nu vel, vi sige: dér er netop Underet over alle 
Undere; eller hvilket var størst: at Tornebusken brændte 
i Ørkenen uden at fortæres, eller: at Moses fra den Dag talte 

Ansigt til Ansigt med Herren? at Tornehbusken holdt ud, 
eller at Herrens Menighed holdt ud uden at fortæres i 
Verdens Kulde, Spot og Vantro? Den har levet af 
Herrens Ord. 

Ja, som Faderen kom med uklar Tro, egentlig snarest 
med et Haab om mulig Naade, saa er vor Tro, til den 
faar et bestemt Ord at holde sig til: Faderens Tro blev 
stærk og fast og levende ved Herrens Ord zi/ ham -— saa 
skal vor Tro hernede reddes ved, at hver enkelt griber 
Herrens Ord til os med Navns Nævnelse i Daaben, det 
Ord, som fuldt ud skjænker os, hvad det nævner, ved 
Daaben derpaa: skjænker os den Herre, som selv har 
stridt med Mørket, Tvivlen og dens Gru og Angst, med 
Døden og alt hvad Djævlen ogsaa nu til Dags kan opbyde 
for at tage Ordet og dermed Sandheden og Livet fra os — 
thi Herren har ej overvundet /idt af Mørket, men alt, hvad 
Mørkets Fyrste har, hele den Hær, han mønstrer, og denne 
Sejr tilhører os, dersom vi har Herran i Ordet og Troen, 
ellers ikke. 

Men vi, som/ængstes for, at vore Børn og den næste 
Slægt i Menigheden skulde dø bort fra Troen, vi vil i Jesn 
Navn gaa for dem til Faderen: det hører til det menneske- 
lige i os, om vi har dette Hjærte for »Barnet paa Jord«: 
det troende Hjærte, hos vore Kjære, hos vore Efterkom- 
mere, og saa vil vi raabe: kom før dit Barn dør — men 
det gjør han sikkert: vil uw holde paa vore Børn, om vi 
kan, vil han sikkert ogsaa, og han kan! 


Amen, i Vorherres Jesu Navn I 


11t 

»Grundtvig eller Luther?” 
af Professor Dr. theol. C. Henrik Scharling. 


»En mærkelig Opdagelse", 
af Pastor, Vilhelm Beck i -Annexet« til »Den indre Missionstidende«. 


(Nogle Betragtninger af C. Appel.) 


Naar Talen er om at blive grundig miskjendt og i fuldt 
Maal overdænget med grundløse Beskyldninger og rigtig 
til Gavns fremstillet i falsk Belysning, da er der kun faa, 
der kan tale med i den Grad som de danske Sønderjyder. 
Sligt gaar naturligvis ikke af uden Bitterhed og Harme: 
der -kræves nemlig Udvikling og Øvelse, inden man naar 
frem til at staa for en saadan Ukvemsfærd med løftet 
Pande og frejdigt Sind. Men der kan ogsaa læres en Del 
under saadanne Kaar, navnlig kan der vindes et saadant 
Indblik i Modstandernes Ukyndighed og mulige Uærlighed, 
blinde Had og Lidenskab, at det i flere Henseender kan 
komme en til gode. Man bliver sikrere paa sig selv og 
sin Sag, lærer ret at værdsætte sin Modstander og frigjøres 
derved til at taale disse Overfald og uforstyrret fortsætte 
sin Vandring og Virksomhed trods al den Staahej, hvor- 
med Angrebene foretages. 

Det er vel nok fordi jeg baade er en gammel erfaren 
Sønderjyde og tillige en gammel god Ven af den grundt- 
vigske Anskuelse, at jeg er falden i saadanne Betragtninger 
ved at læse Professor Scharlings Skrift: »Grundtvig eller 
"Luther«. For mine Øjne ser det nemlig ud, som om 
Seharling i sin Dom om Grundtvig og hans Virksomhed 
ikke staar tilbage for Tyskerne i deres Dom om det danske 
i Sønderjylland, hvad det grundløse og lidenskabelige ved- 
rører, medens jeg gjærne vil tro, at Professorens Angreb 
paa Grundtvig væsentlig bunder i Ukyndigked og Fordom 
og ikke i et saadant lidenskabeligt Had, som synes at vise 

sig i de falske Fremstillinger af Danskheden i Sønder- 
jylland. 

Igjennem slige Fremstillinger karakteriserer Tyskerne 
sig imidlertid selv paa en saadan Maade, at de danske 
Sønderjyder med Agtelsen tildels ogsaa taber Frygten for 
dem, medens de derimod vinder mere Tro til deres egen 
Sag, naar det er nødvendigt at føre saadanne Vaaben 
imod den. Noget lignende gjælder om Professér Scharling. 
Enhver tænksom og besindig Ven af »den kirkelige An- 
skuelse« vil uden Tvivl tabe baade Agtelsen og Frygten 
— ikke for Hr. Scharling selv, men for Værdien af hans 
Angreb paa Grundtvig, naar han læser Professorens Bog. 
Af den Grund kan man da ogsaa kun ønske, at den maa 
blive rigtig flittig læst af Grundtvigs Venner, og ikke maaske 
mindst af dem iblandt disse, der er tilbøjelige til nu om 
Stunder at hænge med Hovedet: det giver virkelig Humør 
at læse snkelte Partier af Scharlings Stridsskrift. 

Lige saa lidt som det er min Mening i nogen Maade 
at imødegaa dette Skrift, lige saa lidt vil jeg udførligt an- 
føre noget af det. Det næsten undrer mig, at Professor 
Frederik Nielsen har kunnet taget sig saa alvorligt og 
grundigt af det; men godt, at han kunde, vi fik derved et 
værdifuldt Indlæg i Sagen: »Luther og Grundtvig«. Dette 
dygtige og alvorlige Indlæg, der overfor Scharlings viltre, 
undertiden næsten vilde Indhug, er holdt i en beundrings- 
værdig rolig, hartad højtidelig Tone, maa man endelig ikke 
forsømme at læse, naar man har læst Scharling. 

Derimod er der en Sag, jeg tidt har sysselsat mig med, 
nemlig det for mine Øjne underlige i, at man efter al den 
Forhandling og Strid, der nu i mange Aar er ført om 
Forsagelsens og Troens Ord ikke fra en vis Side frem- 
kommer med et alvorligt Forslag til en gjennemgribende 
Ændring med Hensyn til Forsagelsens og Trosbekjendelsens 
Stilling som udtrykkelig Daabspagt. Naturligvis mener 
jeg Forslag fra den Side, Professor Scharling er Ordfører 

for, og som jo vel i Reglen enten fnyser i Harme eller 
smiler i Overlegenhed, naar Talen er om »Forsagelsen« 
og »Troen« som vor Herres egne Ord. Skal det nemlig 
tages for fuldt Alvor, at der oprettes en Pagt mellem 
Gud og de døbte, saa maa jo selvfølgelig Spørgsmaalet 
om Forsagelse og Tro være den treenige Guds eget 
Spørgsmaal, ligesom Jaet er dens, der vil døbes. Ellers 
er det dog i Grunden meningsløst med Pagt- eller Aftale- 
formen. Maa her altsaa ikke være Tale om Guds og 
Menneskets levende, nærværende og fuldgyldige Ord, 
saa tykkes mig, der burde indføres en anden Orden og 
Maade, hvorved t. Ex. Menigheden bare krævede en al- 
mindelig Erklæring om, at den, der attraar Indlemmelsen 
i det kristne Samfund, vil bøje sig ind under dettes Tro 
og Lære, der til de forskjellige Tider maaske godt kan 
faa et forskjelligt Udtryk efter som Menighedsudviklingen 
skrider frem; men det burde ingenlunde saa ligefrem og 
højtideligt udtales baade i Ord og Gjerning, at det just er 
paa denne bestemt udtalte Tro, at Daaben meddeles, 
Dåaben, der er et Gjenfødelsens og Fornyelsens Bad i 
den Helligaand til Syndernes Forladelse, Kjødets Opstand- 
else og det evige Liv. Det burde derimod gjøres klart, 
at her slet ikke er Tale om de i Frelsens Sag grund- 
væsentlige Spørgsmaal til Mennesket fra den treenige Guds 
Side og altsaa heller ikke om et afgjørende og udtøm- 
mende Ja fra Menneskets Side, ikke Tale om den Grund- 
betingelse, under hvilken Daaben maa meddeles, og det 
nye, frelsende Samfundsliv altsaa Æan begyndes, fortsættes 
og fuldkommes. 

Det er ud fra denne Betragtningsmaade, at der maaske 
kan findes skjellig Grund til følgende Overvejelser og 
Henstilling. 

Professor, Dr, C. Henrik Scharling optræder i sit Skrift: 
»Grundtvig eller Luther?« som den sædelige alvorsvarme 
Mand. Han hilser ridderligt paa gamle Morten Luther ved 

at lade ham træde frem »i hans fulde Storhed« idet han 
(Scharling) bringer den just ikke helt ukjendte Sandhed 
for Dagens Lys, at Luther ikke fandt »Troens Endemaal« 
enten i bare »at holde fast ved, at Jesus er død for vore 
Synder«, eller bare i »en lydelig Bekjendelse af sin Tro 
paa Frelseren«, eller bare i »en fast Vedhængen ved Kirken 
og Sakramenterne«; men at Luther holdt fast ved, at det 
gjælder om et nyt Menneske — »ikke blot et, der kalder 
sig helligt og retfærdigt, men et, som er det« — naar Talen 
er om »det sidste Formaal for Forsoning og Forløsning, 
for Tro og Erkjendelse«, altsaa om Frelserværkets Fuld- 
endelse. Herved ser Professoren Luther hævet til noget 
endnu højere end »Kirkereformator og Theolog«, han 
bliver »Profet«. Se, se! Vi Smaafolk mener nu maaske 
i Følge en saadan Tankegang at kunne se Kristenmenig- 
heden vrimlende fuld af smaa Profeter, af højere Orden 
altsaa end selv de store Theologer; thi enhver ærlig lille 
levende Sjæl blandt Gudsfolket holder vel dog i Grunden 
det selvsamme fast og hverken kan eller vil »nøjes med 
en blot ydre Bekjendelse«. Men en saadan drev den 
slemme Grudtvig nok bare paa. 

Nu, hvorom alting er, Professor Scharling slaar paa 
Sværdet som en sædelig begejstret Riddersmand. Naar 
man saa ved Siden heraf læser om, hvordan han kalder 
Trosbekjendelsen for »et saadant løsrevet og fuldstændig 
isoleret Stykke mundtlig Tradition« og mener, at ser man 
paa Trosordet med Grundtvigs Øjne, da bliver Troen ikke 
—»ein lebendig Ding«, men et .»bestemt Kvantum Trossæt- 
ninger, ikke færre og ikke flere, hvilket man, aandelig 
talt, kan pakke ned i sin Kuffert, derefter lukke godt til, 
dreje Nøglen om og tilsidst sætte sig selv ovenpaa det 
hele for at være vis paa, at man har det altsammen i god 
Behold« — naar man læser sligt, maa man da ikke falde 
i »sædelige« Bekymringer med Hensyn til Trosbekjend- 
elsens Stilling som den væsentlige Del af Daabspagten, 

ja som det faktisk og praktisk levende Udtryk for den 
Tro, hvorpaa der døbes. Burde der ikke i Scharlings 
»evangelisk-lutherske« Kirke følgerigtigt døbes paa de to 
evangelisk-lutherske Principer, dem man paany faar Besked 
om i Professorens Bog, og som for ham synes at være 
det første og det sidste i »den evangelisk-lutherske Kirke«. 
Saavidt jeg mindes, blev da ogsaa en Gang ved en Kon- 
firmation i Tønder Børnene tilspurgt, om de vedkjendte 
sig disse Principer. Det er da nok ikke ubetinget »sæde- 
ligt« at lade et bestemt Kvantum Trossætninger, et »saa- 
dant løsrevet og fuldstændig isoleret Stykke Tradition« 
beholde slig en ufravigelig og afgjørende Stilling som 
Daabspagt og Daabsvilkaar: Enten maa man være med 
til hos »sædeligt begejstrede« Mennesker fremdeles at 
styrke en falsk Forestilling om denne Bekjendelses grund- 
væsentlige Betydning, og ellers maa det snarest muligt 
siges dem, at en af Dagene skal dette »Stykke Tradition« 
afskaffes som Vilkaar for Optagelse i Menigheden, altsaa 
som Daabsvilkaar. Sædelig Alvor kræver Mening i Tingen. 
Det kan ikke taales, at den første den bedste Professor 
løber midt ind i Menigheden og tager dens Daabspagt 
som et Kvantum løsrevne Trossætninger og pakker dem i 
sin Kuffert 0. s. v., 0. s. v. 

Det tredie Parti i den danske Kirke, det, som Præsten 
Vilhelm Beck skal kalde »de unævnlige«, og som Pro- 
fessor Seharling er slemt i Knibe med at faa Navn til, 
idet han famler mellem det »kirkelig konservative« og 
»det folkekirkelige« — én Gang nævner han det endog 
det »folkelige« (Side 99) — ligemeget: dette tredie Parti 
skal nu ved Scharlings Krigstrompet kaldes frem til ener- 
gisk Virksomhed i Dagens Lys, og mon det da ikke er at 
vente, at der fra dettes Side vil ske et alvorligt Forsøg 
påa at faa Sagen i Orden og Principerne i Hævd og An- 
seelse ved Daaben i den evangelisk-lutherske Folkekirke. 
Er nemlig Tilslutning til Forsagelsens og Troens Ord ikke 

et fyldestgjørende — guddommeligt og menneskeligt fyldest- 
gjerende Udtryk for Daabs- og Sandhedsvilkaaret, altsaa 
for Hjærtets, Sindets og Sjælens rette levende Modtage- 
lighed for Frelsen: da maa Daaben i Faderens og Sønnens 
og Helligaandens Navn heller ikke meddeles just paa denne 
Tilslutning; men en tilbunds forsvarlig Bekjendelse og 
Tilslutning maa drages frem, kræves og godkjendes, at 
der kan blive Overensstemmelse mellem Ord og Handling, 
saa man ikke skal sige ét og mene et andet, hvad jo 
navnlig er i højeste Grad at krænke det sædelige. og 
tilmed saa just paa »helligt Sted«. Daaben kan paa ingen 
Maade være tjent med at kobles sammen med et »Kvan- 
tum Trossætninger«. 

Grundtvig og hans kirkelige Venner kan selvfølgelig 
ikke bringe nogen Forandring, da de er i fuld Forstaaelse 
med Forsagelsens og Troens Ord just som Daabspagt, 
som en virkelig og fuldgyldig Pagt med den treenige Gud, 
en Pagt, der træder i Kraft ved Døbelsen i det Navn, der 
er nævnet og indført i det Troens Ord, hvorpaa der døbes- 
Her er for dem nemlig slet ikke Tale om et vilkaarligt 
Kvantum Sætninger. heller ikke om selv den mest sam- 
mentrængte og vægtfyldige dogmatiske Formel. Nej! her 
taler Herren med Mennesket »som en Mand med sin 
Næste«, spørger om og modtager Hjærtets og Sjælens Ja 
og Tilslutning til hans Frelsergjerning, her lyder »Livets 
Ord af Herrens Mund« og »Troens Ord af Hjærtets Grund« 
som det Ord, hvori Menigheden »lever, røres og er« i 
Aand og Sandhed. Med dette Troens Ord i Hjærte og 
Mund skal ingen være nødt til at hente Kristus enten ned 
fra Himlen eller op fra Afgrunden, eller at tillæse sig 
ham i Skrifterne, thi han er selv aandelig i Ordet, og alle, 
der bliver i det, bliver i ham og han i dem. Saa drager 
Aanden de troende til Herrens Bord og læser Skrifterne 
med dem, at de i Sandhed maa nyde som de nemmer. 
Professor Scharling maa endelig ikke tro, at der hos 

Grundtvig er Tale om at løsrive Daabspagten som et 
»isoleret Stykke mundtlig Tradition« fra det levende Guds 
Ord og Menighedens Vidnesbyrd. Nej, lige det stik mod- 
satte! Fantasier og Drømme! vil Hr. Professoren vel sige. 
Ja vel, for en saadan Betydning af vor Daabspagt har han 
vistnok ikke Spor af Sans eller Velvillie, og man maa saaledes 
ikke undres over, at han dømmer om Grundtvigs Ansku- 
else som en blind Mand om Farverne. 

Men — som antydet — det er vel at vente, at det 
tredie Parti, »det folkekirkelige«, der efter Sigende i det 
mindste tildels skal godkjende Scharling som Ordfører, 
vil gjøre Skridt til at faa den Sag klaret med en forsvarlig 
Daabspagt, for Alvor forsvarlig overfor »et religiøst- 
sædeligt Virkelighedsliv«. (Side 58.) 

Der kunde vel nu gjærne endvidere være Tilskyndelse 
til en rolig Overvejelse af, hvorvidt maaske vor lærde 
Professor muligvis selv monne drømme en Smule, naar 
han skriver, at »ved Guds Ord forstaar Luther den hellige 
Skrift og al Forkyndelse, som støtter sig til den hellige 
Skrift.« Al Forkyndelse! — mon Luther virkelig skulde 
have ment og sagt noget saadant. Indenfor Kristenheden 
er jo den religiøse Forkyndelse og Lære i Reglen altid 
opsat paa at støtte sig til den hellige Skrift, baade den 
skriftlige og den mundtlige Forkyndelse, den poetiske og 
den prosaiske, den videnskabelige saavelsom den almen- 
tilgængelige. Skulde det være Guds Ord »i Luthers om- 
fattende Betydning«, da bode Guds Ord i rigt Maal iblandt 
os, og selv Professor Scharlings sidste Skrift, der som 
ægte evangelisk luthersk naturligvis er rodskud og rodfast 
i den hellige Skrift, er vel da et Guds Ord. Det kan 
ellers uok være! Men hvilke Modsætninger og Modsigelser, 
hvilken broget Mangfoldighed, et saadant Guds Ord »i 
Luthers omfattende Betydning« dog saa maa indeholde og 
omsluttel! 

At Luther kaldte den hellige Skrift Guds Ord er for- 
staaeligt nok, det er jo endnu den almindelige Sprogbrug, 
skjøndt den for mange synes aldeles uforsvarlig, naar det 
skal tages i fuld Alvor, Luther skal efter Professor 
Scharling endog have taget Skriften som Guds /evende 
Ord, og det er jo i sig selv rimeligt nok; thi Luther var 
en saa lyslevende Mand, at Guds Ord ikke kunde være 
ham et dødt Ord, saa hvis Skriften for ham var Guds 
Ord, maa det være som et levende Ord. Men bogstavelig 
Alvor tilbunds var det dog nok næppe med Skriften som 
Guds levende Ord for Luthers Vedkommende. Han havde 
da næppe dristet sig til at veje og værdsætte Skriftens 
forskjellige Dele saaledes, som han gjorde det, hvilket 
Professoren selv oplyser Side 22. Guds Ordet i Romer- 
og Gataterbrevet bestod jo nemlig for Luthers Prøvelse 
vistnok med Udmærkelse, men det samme Ord i Jakobs 
Brev og Hebræerbrevet maatte nøjes med et knebent Antal 
Points. Tænk saa en Gang paa al den Vejen og Vragen 
og Værdsætning, der nødvendig maa til lige overfor Guds 
Ord »i omfattende Betydning« ! 

Ja, det kan tidt være saadan en egen Sag med at fast- 
holde Traaden og undgaa Vanskeligheder — ogsaa for 
Professor Scharling. Men det vilde da ogsaa være urime- 
ligt at gaa strængere i Rette med hans Ord end med Guds 
Ord. Han slaaer saaledes fast, at »først den hellige Skrift 
hjælper os til ret Forstaaelse af, hvad og hvem Jesus 
Kristus har været og er«, og dog er Troen paa denne Jesus 
Kristus som Frelseren jo Kirkens materiale Princip, alt- 
saa vel dens egentlige Virkeligheds-Grundlag. Nu kan vel 
dog ingen tro paa Jesus Kristus uden en ret Forstaaelse 
— Talen er selvfølgelig ikke om en fuldkommen, men 
om en ret Forstaaelse — af hvem og hvad han er. Men 
naar nu denne Forstaaelse, efter Prof. Scharling, kun kan 
vindes gjennem Skriften, og Skriften, efter samme, kun 
kan læses og tydes af Theologerne, hvordan skal saa den 

enfoldigste »Daglejer og Tjenestepige« have samme Ad- 
gang til Troen, »som den lærdeste Magister eller Doctor«, 
eller hvorledes skal Troen i nogen Maade blive »uafhængig 
af al Theologie«, hvilket dog efter Professor Secharlings 
Mening ogsaa skal slaas fast som rigtig luthersk. Hvor 
skal nu Daglejeren eller Tjenestepigen i Virkeligheden finde 
Troen i kort, klart og /evende Begreb? Det nytter altsaa 
ikke at henvise til Skriften, der kun kan læses og for- 
tolkes af Theologerne; heller ikke til Katekismen, der 
ogsaa er et theologisk Arbejde; endnu mindre kan der 
henvises til Totaliteten af Menighedens Forkyndelse i Ord 
og Skrift gjennem Tiderne, lige saa lidt som til Gjennem- 
snittet af de udmærkede Enkeltmenneskers Indsigt og Er- 
faringer — det er altsammen ikke for de ulærde. Hvor 
møder da »den enfoldigste Daglejer eller Tjenestepige« 
Troen saaledes, at de kan være fuldt jævnbyrdige med 
»den lærdeste Magister eller Doctor«, uafhængige af nogen- 
somhelst Theologi? Ja, man føres næsten uvilkaarligt hen 
mod Daabspagten som Guds og Menighedens sammen- 
smeltede og sammenformede Fællesord og Vidnesbyrd; 
men ad denne Vej kan Professor Scharling imidlertid ikke 
søge Udgang fra Vilderedet, og det synes altsaa at se 
misligt ud for ham med Hensyn til Ligestillelsen af Dag- 
lejeren eller Tjenestepigen med Magisteren eller Doctoren. 
Han vil maaske se bort fra Troens Indhold og bare holde 
fast paa den subjektive Tro paa Frelseren, uden nogen 
»ret Forstaaelse af hvad og hvem han er«; men i såa 
Fald er det farligt for ham at tale haanligt og overlegent 
om Grundtvigs eller noget andet Menneskes blinde Tro. 
Professoren har nemlig ogsaa meget travlt med Grundt- 
vigianernes »Barnetro«, hvormed han — grundig som 
sædvanlig — synes at mene en rigtig barnagtig, aandløs 
og tom Tro, ret egnet for Nedpakning. 

Endvidere er Hr. Scharling saare misfornøjet med den 
Maade, hvorpaa Grundtvig sætter Skjel mellem Tro og 

Theologi. Han selv prøver, som vi har set, ogsaa paa at 
drage en Grænse, men det vil ikke gaa for ham, og dette 
er vel heller ikke til at undres over. Grundtvig og Schar- 
ling maa sagtens nødvendig være uenige baade med Hen- 
syn til Tro og Theologi; men derimod tænker jeg nok 
Grundtvig vilde stemme i med, naar Professoren siger, at 
»Luthers Tro og Theologi have da det fælles Kjendemærke, 
at de begge paa det Inderligste ere knyttede til Livet,« 
og Grundvig vilde aabenbart været ret fornøjet ved at læse 
en Del af, hvad Professoren siger for Vexelforholdet mellem 
Troen og Theologien, Side 44 og andensteds, hvor man 
næsten venter at høre ham istemme den velkjendte Sang 
om, at »Lyset og Livet er Tvillinger bolde«, at sige, naar 
man ikke i Tide husker paa, at Scharlings Begejstring 
for Grundtvig som Digter og Salmist ogsaa er af en noget 
usædvanlig Art. 


Inden jeg slutter dette lille Stykke, skal jeg endnu 
omtale en mærkelig Opdagelse af Vilhelm Beck. Den 
staar at læse i »Annexet til »Den indre Missionstidende«« 
Nr. 7, 2. Aarg. Hele det paagjældende Stykke har til 
Overskrift: »Æn mærkelig Opdagelse«, og den Opdag- 
else, som Pastor V. Beck her med Rette gjør sig lystig 
over, er den, at Professor Scharling har faat Øje paa: »At 
den indre Mission og Grundtvigianismen ere Et og det 
Samme.« Se Annexet, Spalte 107. 

Scharlings Opdagelse skal jeg slet ikke opholde mig 
ved, og Pastor Vilhelm Becks letforstaaelige Iver for at 
rede sig ud af dette latterlige Kjørsammen, vil jeg heller 
ikke videre omtale. Jeg vil bare fremhæve og understrege 
de Ord i hans Stykke, der lyder saaledes: 

»at Grundtvigianerne kun uegentligt kunne siges at 
lære Gjenfødelse ; Daaben« — 

dette turde nemlig ogsaa være »en mærkelig Opdagelse«. 
Det har før været en ret almindelig Anke fra visse Sider, 
at Grundtvigianerne altfor ensidigt henførte Gjenfødelsen 
til Daaben, medens andre alsidige Kristne meget stærkt 
pegede paa Opvækkelsens og Omvendelsens fortrinsvise 
Betydning i saa Henseende. Men lad os høre V. Becks 
Begrundelse af hans Paastand, en Paastaad, som han mener 
alle stemmer i med undtagen den kolosalt uvidende Pro- 
fessor Scharling. Jo, siger da Pastor Beck om Grundt- 
vigianerne: »de mene, at vi fødes med Evnen til at tro 
paa vor Frelser.« Det maa vel betyde, at Grundtvigi- 
anerne mene, at Menneskene fødes med Muligheden til 
at blive troende, fødes med Trang til en Frelser og med 
Evne til, naar Frelseren kalder ad dem og taler Frelsens 
Ord til dem, da at kunne komme til ham, betro sig til 
ham, wro paa ham, og dette — vel at mærke inden 
de endnu er gjenfødte i Daaben. Ja, det mener unægteligt 
Grundtvigianerne, Men de mener selvfølgelig ikke, at 
Menneskene før Daåben har Evne eller Magt »til at 
vandre i et nyt Levnedsløb« eller leve det ny Naades-Liv, 
hvortil de just gjenfødes i: Daaben. Endvidere mener 
Grundtvigianerne ganske vist, at der var Mennesker til, 
inden »Menneskens Søn« kom eller kunde komme til 
Verden, mener altsaa, at der var et Menneskeliv, et 
menneskeligt Liv til, inden vor Herre Jesus Kristus 
kom og indstiftede sin Daab til et »Gjenfødelsens og 
Fornyelsens Bad« for dette Menneskeliv. De mener, at det 
var de faldne Mennesker med det syndige og i Synden 
fangne og bundne Menneskeliv, at Gud elskede saaledes, 
at han sendte sin enbaarne Søn, for at hver den, der tror 
paa ham, ikke skal fortabes, men have evigt Liv. De 
mener, at i den gamle Pagts Folk blev Menneskelivet op- 
draget og dygtiggjort til i Tidens Fylde at tage imod og 
tro paa Guds Søn som Menneskenes Frelser, og de ser 
det grundmenneskelige leve og længes under Guds Aands 

Røgt og Pleje i alle de historiske Storskikkelser, lige fra 
Abraham og ned til Johannes Døber, den største af alle 
de kvindefødte. De mener, at det er usømmelig, ja i 
Grunden meningsløs og vanvittig Tale, naar det forkyndes, 


at der er slet intet godt — hvem tænker vel her paa det 
fuldkomne og hellige — intet menneskeligt, intet, der er 


skikket til at løses, frelses, gjenfødes og fornyes i Men- 
nesket, og Menneskelivet, inden Daab og Kristning finder 
Sted. De mener, at vor Frelser gik omkring og kaldte 
ad de ikkegjenfødte, at de maatte høre ham, hvis Ord 
er Liv og Aand, komme til ham, tro paa ham og i hans 
Navn modtage Daab og Gjenfødelse til evigt Liv. Men 
paa den anden Side véd Grundtvigianerne det lige saa 
godt som Vilhelm Beck, og mangen en iblandt dem har 
maaske set det klarere og følt det dybere og smerteligere 
end Pastorens flotte Talemaader undertiden synes at tyde 
paa, at han har, dette, at selv det allerbedste i det natur- 
ligt menneskelige er trælbundet og smittet i Synd og Uren- 
hed og trænger for Alvor til en Gjenfødelse og Fornyelse 
i Daabens hellige Bad. Og Grundtvigianerne véd godt, at 
der er en afgjort Forskjel paa et troende Menneske før 
Daaben og et troende Menneske efter Daaben, véd godt, 
at den største blandt de kvindefødte er mindre end den 
mindste i Himmeriges Rige. 

Hvad nu Pastor Vilhelm Beck og hans Meningsfæller i 
Grunden tror og i Alvor lærer om derhen hørende Forhold 
og Spørgsmaal, skal jeg ikke dømme om, da jeg slet ikke 
er klog paa eller klar over det. Jeg skal imidlertid tillade 
mig at hidsætte de nærmest paagjældende Linier af »En 
mærkelig Opdagelse« i »Annexet«. Hver maa da nyde, 
som han nemmer. Pastor Beck skriver: 

»Med Undtagelse af Professor Scharling ved man, at 

medens Grundtvigianerne kun uegenlig kunne siges at 
at lære Gjenfødelse i Daaben, idet de mene, at vi 
fødes med Evnen til at tro paa. vor Frelser (stik imod 


blee ans der 

Luthers Forklaring til den 3die Trosartikel), lærer den 
indre Mission en virkelig Gjenfødelse i Daaben ved 
Meddelelsen af »den Hellig Aands Gave«, hvorved 
Evnen til at tro paa Naaden- og leve det nye Liv 
skabes eller fødes i Mennesket. i 
Og foruden dette er der nok endda i Læren, som 
Grundtvigianerne og den indre Mission staa skarpt 
overfor hinanden i. Jeg behøver blot at nævne »det 
Menneskelige og det Kristelige«, som Grundtvigianerne 
skille ad som to forskjellige Livs-Sphærer, medens den 
indre Mission holder fast paa, at det Kristelige er det 
Menneskelige, fordi forst Kristus kan gjøre os til rig- 
tige Mennesker. Jeg kan nævne, hvad der hænger 
sammen dermed i Striden mellem Grundtvigianerne 
og den indre Mission i Læren om, hvorvidt der er 
noget Godt i det syndige Menneske, hvilket hine be- 
kræfte og vi benægte, holdende os til Guds Ord: »I 
mig bor intet Godt« og »Verden ligger i det Onde«.« 
Om der saa ligger nogen sammenhængende Grund- 
betragtning under disse Udtalelser og da hvilken, har jeg 
som sagt ingen Mening om. Jeg har aldrig hørt Pastor 
Vilhelm Beck og kun læst meget lidt af ham — natur- 
ligvis har jeg baade hørt og læst en Del om ham —; 
men hvad jeg her har gjengivet af hans egne Udtalelser 
og af hans Bevisførelse, synes mig ganske vist at være 
af en saa løs og forvirret Beskaffenhed, at det ikke har 
kunnet give mig store Tanker om den indre Missions 
Høvdings Overlegenhed i Tankens Verden. Hans Bevis for, 
at Grundtvigianerne kun wegentlig maa kunne lære Gjen- 
fødelse i Daaben, synes at maatte bevæge sig fremad i en 
Tankegang, omtrent som saa: 
Da Grundtvigianerne mener, at Mennesket fødes med 
Evnen til, under Aandens Indflydelse, at kunne vækkes 
til at føle Trang til og fatte Tro paa Frelsen, altsaa 
til at vinde aandelig Mulighed -og Modtagelighed for 

en menneskelig Gjenfødelse af Vand og den Helligaand 

i Daaben: saa kan Grundtvigianerne kun wegenligt 

lære en virkelig Gjenfødelse i den samme Daab. 
Ja, jeg kan jo godt se fejl, men maa selvfølgelig nyde, som 
jeg nemmer. I hvert Fald maa Pastor Beck vistnok helst 
gjøre fælles Sag med Professor Scharling om en grundig 
Forandring ved Daaben, thi naar kun de døbte kan tro 
paa vor Frelser, da er det jo at spotte de udøbte, naar 
man lige foran Daaben spørger dem, om de tror paa ham 
og vil døbes paa denne Tro. 


Joseph Glæser. 


Mange vil maaske studse, når de hører, at den mand, 
der bar dette navn, var født i — Berlin. Han, der var 
så dansk som nogen, han, der har sunget om »det håje 
Nord«, om »friheds hjem« og om droslen, der i den danske 
bøgeskov slår sin klare trille — hans vugge har virkelig 
stået ved Spree. Her fødtes han d. 25de november 1835. 
Hans fader, Franz Glæser, var en Bøhmer, som efter at 
have været bosat i Berlin, kom til Danmark i året 1842, 
Franz Glæser var bl. a. bekendt som komponist til operaen 
»Ørnens rede« og virkede i adskillige år som kapelmester " 
ved det kgl. teater. 

Efter at Joseph Glæser havde gået i det v. Westenske 
institut, blev han student i året 1854. Det var faderens 
ønske, at han skulde studere jura, men det havde Joseph 
ikke hjærte til. Musiken tog ham snart helt fangen. 
Allerede som dreng komponerede han nogle små musik- 
stykker: polkaer, sange etc., og både som skolepog og 


senere som student komponerede han og spillede, så der 
»Danskeren" VII, 12 


— ” El er 

blev kun liden tid til studeringer. Musiker vilde han 
være! Det følte han kald til. Og visselig var han mu- 
siker; han var det helt og holdent. Snart lagde han sine 
studeringer på hylden og ofrede sig helt for musiken, der, 
som han selv har sagt, var og blev hans alter ego. 

Efter at have virket i en årrække i København som 
lærer i musik, rejste han i året 1867 til Frederiksborg, 
ved hvis slotskirke han havde fået ansættelse som organist. 
I denne idylliske egn henlevede han resten af sine dage i 
det hyggelige hjem, som han skabte sammen med sin hustru 
Thomine (f. Hansen). ' 

Det er et betydeligt antal kompositioner (henved 250), 
han har efterladt sig. Og de fleste af dem er trykte, men 
mange, navnlig af hans sange for mandsstemmer, har aldrig 
været udgivne. Han havde et ejendommeligt talent til at 
skrive sangbare og populære melodier, og kun få kompo- 
nister kan rose sig af en så ukunstlet og flydende kanti- 
lene. I »romancen« nåede han højest. Blandt de mest 
bekendte af disse skal jeg nævne den stemningsfulde 
»Mens Lampen spreder sit hvide skin«. En sådan sang 
komponeres kun af en mand, der selv elsker sit barn og 
sin viv. Endvidere kan nævnes romancerne »Underlige 
dybe stromme«, »Nu kommer somren i glødende pragt«, 
»Sov sødt, min elskede, sov sødt« 0. m. a. Glæser har 
desuden komponeret den stemningsfulde musik til balletten 
»Fjærnt fra Danmark«. En af de sange, der længst vil 
overleve ham, er sangen »Droslen slog i skov sin klare 
trille«; den er så ægte dansk, så ægte »Glæsersk«, at den 
umiddelbart synger sig ind i folk. Man tror at skimte 
bøgens lysegrénne blad og at høre droslens enkle slag i 
dens toner. For håjskolerne har han været en god ståtte 
med sine sange. »Håje Nord, friheds hjem« er bleven en 
husvant melodi omkring på disse, og den er vel noget nær 
ved at blive en »fædrelandssang«. 

Jeg skal imidlertid ikke opholde mig ved hans enkelte 
melodier, da enhver, der elsker musik, kender dem så nåje. 

Glæser var en elskværdig og uegennyttig mand; det fik 
jeg mange gange at erfare. Da L. Nielsen og jeg i efter- 
året 1879 begyndte udgivelsen af »Tidsskrift for kirke-, 
skole- og folkesang«, stillede han med stor redebonhed en 
del af sine utrykte sange til vor rådighed. Endnu sidste 
vinter, da jeg udarbejdede min melodisamling til salme- 
bogens nye tillæg, var han, trods sin begyndende sygdom, 
tjenstvilligheden selv. Da jeg bad ham om en melodi til 
denne samling, skrev han bl.a. til mig: »Kun et par ord, 
da mit hoved ikke godt tåler skriveri i 6jeblikket. Jeg 
er syg, men vil dog så gærne hjælpe Dem; imidlertid nå 
jeg se mit snit til at tænke og skrive, når mit hoved ikke 
piner mig altfor slemt. I de første dage af januar skal 
jeg atter ind til min læge, og det skal da afgåres, om en 
operation på kommunehospitalet skal foretages straks eller 
— ja, Gud ved, hvad det bliver til?,....... 

Alle mine bårn er hos mig i disse dage; giv mig nu 
altså dels af den grund, men især for mit hoveds skyld, 
nogle dages frist, så kommer den nye melodi nok.«..... 

Og melodien kom; den findes under nr. 44 i min 
melodisamling. Den blev hans sidste komposition. Da 
jeg sendte ham korrekturen til gennemsyn, skrev han til 
mig, da han sendte den tilbage: 

/, 91. 

»Kommer vel tidsnok? Se det igennem. Jeg lider 

frygtelig både dag og nat. : 


Deres hengivne 
Jos. Glæser.« 


Det var de sidste ord, jeg hørte fra ham. Nu har 
den ædle kunstner lagt sig til hvile. Hans vej var ikke 
altid blomsterstrøet; jordisk gods og guld ejede han ikke, 


men et let og modtageligt sind, der så verden i sit lyseste 
12% . 


180 


skær, Den 29de september om morgenen kl. 9 drog han 
sit sidste suk, der udløste ham af hans lidelser. 

Det sidste vers, han komponerede musik til, var af 
Brorson. Det lyder således: 


»Midt igennem nød og fare 
vejen går til Paradis, 

du må gennem torneris, 

o du lammets brudeskare! 
Du må over bjærg og dal, 
hjem til Sions brudesal, 

dog, det bliver let at glemme 
første &jeblik der hjemme.« 


N. K. Madsen-Stensgaard. 


Fra Bogmarkedet. 


Peter Rørdam. Blade af hans Levnedsbog og Brev- 
veksling fra 1806 til 1844, udgivne af H. F. Rørdam. 
Schønberg. 312 Sider. Med et godt Billede af Peter 
Rørdam. 

Thomas Schatt Rørdam, der døde som Præst i Ond- 
løse den 18. September 1831, er Stamfader til de fleste 
mere bekendte Mænd, som nu bære Navnet Rørdam. Vil 
man lære ham at kende, saa kan man læse følgende Gen- 
givelse af, hvad hans tredieældste Son har fortalt: »Du 
ved, Støvler har jeg altid holdt meget af. Saaledes husker 
jeg saa tydeligt, som det havde været igår, hvorledes jeg 
en Dag, da Fader var gaaet ud, gik ind i hans Stue for 
at betragte hans Støvler. Der var imellem dem et Par 
saakaldte ungarske Støvler, høje, langskaftede Blanke- 
støvler med Kvaster paa. De havde altid haft noget 
forunderlig bedaarende for mig. Jeg stirrede saa længe 

påa Støvlerne, saa jeg tilsidst ikke kunde modstaa, men 
stak mine Ben neå i dem. Jeg vidste godt, at det var 
galt, det jeg gjorde, at det var Faders fineste Støvler, og 
at de var bestemte til andet end til at gaa i Marken med. 
Alligevel, den Tanke havde grebet mig saa stærkt, hvor 
de vilde være dejlige at gaa i Plåjejord med, at afsted gik 
jeg. Alt lod til at skulle gaa godt. Jeg syntes, det var 
mageløst, som man kunde træde med de Støvler, Og 
hvilken Fryd det var at gå i Plåjejord med dem! En 
lang Tur rundt i Marken kom jeg; men da jeg vilde hjem 
og naaede Haven, hvad skete saa? hvem kom gaaende der 
påa den anden Side af Haven? hvem andre end Fader! 
Naa da, hvor Angsten satte lige ned i Benene paa mig. 
Jo rigtig, det var Fader, det var ikke til at tage Fejl afl 
Endnu den Dag i Dag husker jeg den stærke Fornemmelse 
af Samvittighedsnag og Angst, der kom over mig — Sam- 
vittighedsnag over, at jeg havde kunnet handle saaledes 
imod min Fader, for jeg elskede ham meget højt — Angst 
for, hvad han vilde sige, og hvad Straf jeg vilde faa. 
Endnu havde Fader ikke set mig; men nu kom det skræk- 
kelige Øjeblik. Fader fik Oje paa mig; han stod stille og 
saa paa mig, som om han ikke vilde tro sine egne Ojne; 
men han blev staaende og ventede paa mig; og da jeg 
endelig naaede hen til ham, saa han paa mig og saa ned 
paa Støvlerne, rystede paa Hovedet og sagde ganske be- 
drøvet: »Peter, hvor kunde du gåre det!« Ikke et Ord 
mere, ikke et Ord mindre. — Aldrig har jeg glemt det, 
og aldrig skal jeg glemme, hvorledes Fader en Gang, da 
jeg havde gjort noget galt, og jeg kom ind i hans Studere- 
kammer for at tilstaa det for ham, hvorledes han da var 
imod mig. Fader sad og skrev ved sit Skrivebord, og 
jeg stod ved Siden af og bekendte min Forseelse. Medens 
jeg talte, vedblev han at skrive, og da jeg var færdig, sagde 
han, uden at se paa mig: »Det er godt, min Son, jeg skal 
ordne den Sag.« — Jeg tror, at disse to Begivenheder paa 

en Maade lagde Grunden til den forunderlige store For- 
trolighed, jeg havde til min Fader, og som jeg vedblev at 
have til ham lige til hans Dødsdag.« 

Men denne Meddelelse er mere end et Portræt af den for- 
dums Præst i det Sogn, som P. Rørdam kaldte »det meget 
brave Ondløse«. Den giver tillige en tydelig Forestilling om 
Peter "(Rørdam som Fortæller; det vil alle de sige, som har 
kendt ham. Og den kan anbefales til alle dem, som i 
vore Dage give sig af med psykologiske Studier af Barne- 
livet. Endelig indeholder den et fortræffeligt Stykke Pæda- 
gogik. Den gamle Præst i Ondløse hår været en god 
Borneopdrager, og Peter Rørdam varidt sine Sporer som 
Borneopdrager i København. Han har været i Stand til 
at opfatte og fremstille det fortræffelige i Faderens Op- 
dragelseskunst. — Han har ogsaa med et Par ypperlige 
Smaahistorier oplyst Forholdet mellem sig selv og de ældre 
Brødre (S. 8, 10 og 13 f.). Hans Karakteristik af Præsten 
Busck er vel mange af Læserne bekendt, men læses med 
Fornåjelse paa ny (S. 36). 

Cathrine Georgia Teilmann, som Peter Rørdams 
Moder hed, er ikke skildret af ham selv i den foreliggende 
Bog, uden forsaavidt den indeholder Vidnesbyrdet, han 
aflagde ved hendes Grav om hendes Frimodighed overfor 
Skilsmissen fra dette Liv. Men man lærer hende ret vel 
at kende af hendes Breve af 28. Marts 1831 til ham og 
af 31. Marts 1831 til hans ældste Broder. (Smilgn. ogsaa 
S. 278 f.) 

Det Billede, som det maaske er Bogens stårste For- 
Fortjeneste at opfriske, er hendes, som Rørdam kom i For- 
hold til, da hun hed Prinsesse Caroline Amalie, og som 
han siden stod nær, baade da hun var Dronning og i 
hendes Enkestand. De Breve fra hende, der ere meddelte, 
kaste et Lys over hendes mærkelige Personlighed, som 
vil bidrage mægtigt til, at hendes Eftermæle kan bevares 
hos vort Folk. Hun minder i et Brev fra 18. Oktober 

1837 om, hvad der paa den Dag var sket for 24 Aar 
siden.  »Jeg erindrer, at min gode Fader kom listendes 
ind til mig en Eftermiddag for at fortælle mig Rygtet om 
de Allieredes store Sejer mod Napoleon, listendes siger 
jeg, dette var af Skaansel mod min Moder, der hørte til 
det modsatte Parti; hun var stedse en ivrig Tilhænger af 
Napoleon. Opvokset er jeg under politiske Diskussioner 
og Dissentioner!« Hun skriver den 28. November samme 
Aar: »Jeg sidder nu ved mit sorte Bord i min inderste 
Stue og glæder mig ved Erindringen om de Samtaler, jeg 
ofte havde med Dem paa dette Sted. Jeg skylder Dem 
meget, uendelig meget, rettere Gud; ved at have ført mig 
sammen med Dem har Han vakt en Slags Begejstring hos 
mig til at hellige Danmark mit jordiske Liv. Bed ham 
nu, åt denne Begejstring ikke maa udslukkes, men blive 
til en Livsflamme, at den. ikke maa slukkes nogensinde, 
men at den maa føre mig igennem gode og onde Dage 
indtil Maalet.« 30. November skriver hun i Fortsættelse 
af Brevet: »Nu længes jeg ret efter Grundtvig og tror 
Øjeblikket nær, hvor jeg skal gåre hans Bekendtskab,« og 
2. December: »Jeg vilde, De var Digter og kunde, greben 
af Begejstring ved Deres skånne Omgivning i Vinter”), 
arbejde noget, som ret kunde vække den danske Ungdoms 
Aand, en Sæd, som efter 1000 Aar endnu bragte rige 
Frugter. Gid Holger snart maatte komme og føre sit Folk 
til stor og ædel Daad.« Første Juledag skrev hun: »Maatte 
det Aar 1838 blive rigt paa Høst for Herren, maatte hans 
Rige ogsaa ret røre sig i Danmark! Mig synes, deter en 
herlig Tid, der byder denne Skuen af usøgt og friskt og 
stedse voksende Liv. Holger hviler ikke aldeles hos 
Morgana, ak! at vi endnu maatte opleve at hilse paa ham, 
at Danmarks gamle Dage alt vare gamle nok, for at han 


1) Peter Rørdam var paa Madeira for at genvinde sin Helbred. 

kommer og forynger de Danske. Stor Glæde har jeg af 
Læsningen af Ingemanns Levned.) Ret megen Sympathi 
føler jeg for hans Anskuelser og Følelser; men han var 
mig jo alt saare bekendt ved hans Skrifter. Der var 
endog en Tid i min Ungdom, hvor jeg har sværmet for 
ham: 1815, da hans Masaniello udkom. Dengang glædedes 
jeg ogsaa ved Tanken om det nye Liv, Grundtvig vilde 
bringe i vores dengang iskolde Kirke. Jeg ved ej, hvor- 
ledes Omstændighederne senere har ladet mig sove ind 
fra alle disse Ungdoms Forhaabninger; men jeg ved, at 
Gud siden to Aar lod mig mødes med en Mand, kaldt 
Rørdam, der. stærkere end nogensinde får vakte alle disse 
Forhaabninger om en friskere, mere energisk Tid for det 
kære Fædreneland, og foranledigede, ved det Indtryk, han 
gjorde paa mig, at jeg nu er saadan grebet af Idealet af 
Danmarks Fremtid, at jeg haaber ej at slippe det, saa 
længe jeg lever her nede.« 21. Januar fortæller hun om 
sit første, 25. Febr. om sit andet Møde med Grundtvig. 

Grundtvigs Brevveksling med Rørdam er en meget 
betydningsfuld Del af Bogen. Men der er mange Forhold 
i Studenterverdenen i Tyverne og Trediverne, i danske 
Præstegaarde, i Tyskland, England og paa Madeira, som 
den kaster Lys over. Af Fejl har jeg funden en; S. 101 
øverst skulde vistnok staa L. N. i Klammen ved Boisens 
Navn og ikke F.E. Det var L. N. Boisen og Emil Clausen, 
der samtidigt vare udenlands, og da begge bleve kristelig 
vakte... Anmærkningen Side 205 om Danske Samfunds 
Stiftelse er lidet tilfredsstillende; det var Grundtvigs Fore- 
drag paa Borchs Kollegium i Sommeren 1838, der nærmest 
fremkaldte »Danske Samfund«, og det, at Orla Lehmann 
var med fra først af, viser, at Samfundet var anlagt paa 


7) »Tilbageblik paa mitLiv og min Forfattervirksomhed fra 1811—37«, 
som cirkulerede i Manuskript. 

mere end at samle en lille Vennekreds. — Men dette er 
kun Smaating. For Bogen som Helhed maa vi være Ud- 
giveren meget taknemlige. L. Schrøder. 


»Norsk ordbog« af Hans Ross. Tillæg til »Norsk 
ordbog« af Ivar Aasen. Alb. Cammermeyers forlag. 
Kristiania og Kjøbenhavn. 1—8. hefte. 

Næst Juvar Aasen er Hans Ross den, som har gjort 
sig mest fortjent ved studiet af det norske folkesprog. 
Han har ligesom denne sin store forgænger ofret sig helt 
for dette studium. Og at det ikke har været forgjæves, 
det bærer fremfor alt foreliggende værk vidnesbyrd om. 
Det er rigere, end nogen havde tænkt fra først af. Ivar 
Aasen var selv godt vidende om, at folkemaalets rigdom 
ikke påa langt nær var udtømt ved hans arhejder. Men 
neppe tænkte han eller nogen anden, at der laa en saa 
stor rigdom hen, som det senere har vist sig. 

I sin anden udgave omfatter Aasens ordbog henimod 
50 tusen ord! Og nu har Hans Ross samlet ind mindst 
25 tusen ord, som Aasen ikke har, deriblandt en hel 
del interessante forekomster, som slutter sig nær til old- 
sproget. Foruden disse nye ord vil hans bog indeholde 
omfattende nye oplysninger til en stor del af Aasens fund. 
Ross anfører som oftest ordene i flere dialektformer og 
gir prøver paa taleforbindelser, hvori de forekommer. 
Desuden tilføjer han stadig findestederne. I disse og andre 
henseender er Ross overordentlig omhyggelig og nøjagtig. 

Bogen blir omtrent paa størrelse som Aasens ordbog. 
Hver tredje maaned udkommer et hefte paa fire ark til en 
subskriptionspris af 70 øre pr. hefte. Paa grund af stats- 
bidraget kan forlæggerne se sig istand til at love, at prisen 


for subskribenterne ikke skal overstige kr. 12,00. 
Lars Eskeland. 

Herodots Historie. 

Ved at indtræde som Medlem i Selskabet til historiske 
Kildeskrifters Oversættelse (Medlemsbidrag 2 Kr. halv- 
aarlig) kan man nu faa Herodots Historie i Fr. Falken- 
stjernes Oversættelse, smukt udstyret og ledsaget af gode 
oplysende Anmærkninger, smaa historiske Afhandlinger, 
Kort og Billeder. 

Tre Hefter ere udkomne, og da de omfatte hele første 
Bog, er det muligt at danne sig en ret god Forestilling 
om Værket. Gamle Venner af Herodot ville med For- 
nåjelse gense Fortællingerne om Kråisos, Lydernes Konge, 
og om Kyros, det persiske Riges Stifter. Det vil more 
dem (S. 38), at se Afbildningen af Kråisos' Gave til 
Templet i Delfoi, Guldløven, der staar paa den lille Trin- 
pyramide, som er dannet af: ") 9.7, ”) 7.5, %) 5.3 og %) 2.2, 
Guldtavl. Det vil interessere dem at se, at den historiske 
Paalidelighed af Solons Besøg hos Kråisos kan reddes, 
selv om det maa indrommes, at Herodot har været unåj- 
agtig ved Angivelsen af Tiden, da de mødtes (S: 22 f.). 
De ville paaskånne Fingerpeget paa Sammenhængen mellem 
Navnene Adrastos og Nemesis Adrasteia og mellem Atys, 
Kréisos' ældste Sån, og Attis, Kybeles Yndling (S. 33). 
Fortællingen om, at Kråisos stod paa Baalet for at lide 
Døden, forsvares imod de Tvivl, som ere hentede fra 
Persernes formentlige Ærbødighed for Ilden (S. 78). Det 
gores sandsynligt, at Mederne have digtet Kyros i Slægt 
med Åstyages, for at dække over den nationale Ydmyg- 
else, de led ved, at Herredåmmet gik fra dem over til 
Perserne (S. 100). Den ogsaa af Grundtvig fremsatte 
Formodning, åt »Hittebarnet« Kyros har diet en Hund, 
stadfæstes (S. 112) ved, at dette Dyr er helliget Ahura- 
mazda (Ormusd). I den første af de Afhandlinger, der 
som »Tillæg« ere knyttede til Bogen, og som har til Over- 
skrift »Om Lydien og Lyderne«, oplyses blandt andet, 
hvad man nu ved om Hetiterne med Hovedstæderne 

Kadesh ved Orontes og Karkhemish (Hierapolis) ved Evfrat, 
som i første Mosebog kaldes Hets Sénner og i de ægyp- 
tiske Efterretninger om Krigstogene, Rameses II. eller 
Sesostris foretog, kaldes Ketta-Folket. Man ser i Hetiterne 
et af den graa Oldtids store Kulturfolk, som navnlig har 
dannet et Mellemled imellem Kaldæerne ved Evfrat og 
Beboerne af det vestlige Lilleasien. De have i Tiden 
omkring det 15de og 13de Hundredaar for Kristus været 
Ægypternes jævnbyrdige Modstandere. De saakaldte »Hera- 
klider«, der skulde have regeret i Lydien får den Slægt, 
som sluttede med Kréisos, vare formodentlig hetitiske 
Underkonger. I Pteria i Kappadokien boede Hetiterne 
endnu i Kréisos' Dage (S. 204 f.) I Afhandlingen om 
Babylon finder man en Meddelelse om et Handelshus, der 
blev stiftet i Senakeribs Tid, og som holdt sig til Aleks- 
ander den Stores Tid; det hed Ægibi og spillede, medens 
det bestod, samme Rolle, som i den nyere Tid Huset 
Rotschild har spillet. Det forpagtede Opkrævningen af 
Skatter, Told, Vej- og Kanalafgifter, laante Penge ud til 
Konger og Privatfolk, optraadte som Mægler ved Afslut- 
ning af Handeler og Kontrakter, og det brugte Veksler. og 
Anvisninger paa fremmede Byer (S. 220 f.) Dette er 
Eksempler paa, hvad man kan finde i den Oversættelse af 
Herodots ni Bøger, hvoraf den første nu foreligger. 


Olaf. Holms »Hvad og hvorledes?« fire religiøse Af- 
handlinger, der ere udkomne hos Olaf Norli i Kristiania, 
vil jeg anbefale som et ualmindelig friskt og dygtigt Ind- 
læg imod den umenneskelige og for den menneskelige 
Kristendom, og som et glædeligt Varsel om, at der er noget 
godt nyt i Gære i Norge. L. Schrøder. 

Om Varemarkedet. 
Af Chr. Faber. 


November Måned har været en bevæget Måned. På 
Vare- og Produktmarkedet har Forretningen været livlig 
med tildels opadgående Priser, derimod har der på Fonds- 
markedet været en Uro, Ængstelse og Spænding med 
betydeligt Fald på næsten alle Papirer, være sig Stats- 
obligationer, Kreditforeningsobligationer, eller Aktier af 
hvad Navn nævnes kan. — Kaffe. De synlige Vinter- 
forraad smeltede i Oktober Maaned ind til næsten Halv- 
parten af hvad de var ultimo September, denne Even- 
tualitet i Forening med Urolighederne i Brasilien har 
bevirket livligt Marked med 6 å 7 Øre højere Pris end 
Artiklen var på sit laveste Punkt i dette Efterår. Gul 
Java holder vedvarende sine høje Priser. — Sukker. Fra 
Nordamerika har der i den sidste Tid været livlig Efter- 
spørgsmål efter Sukker fra Evropa; Markedet er derfor 
meget fast med opadgående Priser.  Prisstigningen den 
sidste Måned kan vel beregnes til ca. 1 Øre. — Ris fast. 
Artiklens Position må betragtes som meget gunstig. — 
Riismel fast og højere. — Sago stærkt stigende. Priserne 
ere i sidste Måned avanceret ca. 33 pCt. — Kartoffelmel 
ligeledes livlig med rask opadgående Priser. Stigningen 
for denne Artikel andrager for dette Efterår ca. 40 å 
50 pCt. 

Frugter. Amerikanske Æbler væsentlig højere. — 
Korender stigende. — Mandler ligeså. — Rosiner er 
vedvarende billige. Artiklen kommer dog de seneste Dage 
fastere. — Blommer uforandret fast. 

Kryderier. Cassia lignea indtager en sund Position. 
— Kardemomme stigende. — Ingefær rask opadgående. 

Svinefedt. Både dansk og amerikansk højere med 
stigende Tendens. 

Flæsk. Senere hen ventes højere Priser på Flæsk. 
Svineopdrættet betaler sig ikke, hvorfor der efterhaanden 
vil komme færre og færre Svin frem. 

Petroleum uforandret. 

Sprit meget fast. 

Frømarkedet. Kløverfrø. Frankrig indfører i År be- 
tydeligt af amerikansk Kløverfrø, Kjøberne må derfor i 
År være forsigtige med at forsyne sig fra denne bland- 
ede Kant. Amerikansk Frø stiger i denne Tid. Hvidt 
Frø knapt Forråd med stærkt stigende Priser. — Rajgræs 
knapt — meget fast, om England kan holde de nugæld- 
ende høje Priser er et stort Spørgsmaal, som ene Frem- 
tiden kan besvare. Vort hjemlige Rajgræs er endnu 
ganske prisbilligt. — Alsike begynder at komme frem; 
men Priserne ere så extreme høje, at Forretning derved 
vanskeliggjøres. 

Kornmarkedet vedvarende febrilsk, de høje Priser holde 
sig. — Majs noget lavere pr. Forår. 

Foderstofmarkedet. Siden min sidste Beretning er 
indtraadt en Prisstigning paa Foderstoffer, hvis Omfang 
ingen havde tænkt sig, men Forhøjelsen er jo en Følge 
af de høje Kornpriser og en Udvidelse af det russiske 
Udførselsforbud. — Hvedeklid er meget fast, og til Trods 
for mindre Efterspørgsel til de høje Priser vedligeholdes 
Stemningen, da Udbud er meget ringe. Indiske Klid ere 
i Markedet til forholdsvis billig Pris, men Kvaliteten ere 
mindre god og kan ikke anbefales. Prisen noteres til 
67/4 å 67/2 efter Kvalitet. —  Rapskager er ca. 5 pCt. 
højere at notere, men desuagtet ere disse Kager mindst 
berørte af Bevægelsen og forholdsvis billige. — Palme- 
kager ere stegne 10 Mark pr. 2000 Pd., men Noteringen 
er nominel og finder ikke Påagtning. — Bomuldsfrøkager 
moteres ca. 25 Øre højere fra ventende Ladninger i Løbet 
af 8 å 10 Dage, men da Prisen alligevel er billig, ville 
Kagerne sikkert finde stor Anvendelse. — So/sikkekager 

og Hampefrøkager uden Tilbud, da Udførslen heraf, som 
bekjendt, er forbudt. Af Første forefindes Beholdninger 
herhjemme, som udbydes til forskjellige Priser, medens 
Sidste ganske er rømmet. — Hørfrøkager meget faste. 

Æz begjærte til høje Priser for friske fejlfrie Varer, 
men desværre ere disse næsten ikke til at skaffe, og mange 
og store ere de Klager, vore engelske Kjøbere fører over 
danske Æg. Denne Handel er i en dårlig Gænge her 
hjemme, og en radikal Forandring til det bedre skulde 
man synes var nødvendig, for at vi ikke helt skulle blive 
overfløjede paa det engelske Marked. 

Canadiske picklede Æg tilbydes i god Kvalitet til rime- 
lige Priser, og vi får sikkert en slem Konknurent fra denne 
Kant såvel i friske som picklede Æg. 

Smørmarkedet begyndte denne Måned meget roligt med 
Noteringen 3 Kroner lavere, nemlig fra 111 Kroner pr. 
100 Pd. til 108, for højeste Sats. — De to efterfølgende 
Uger var Markedet ligeledes roligt, men med uforandrede 
Priser, hvorimod Begjæret denne Uge var ret livligt vist- 
nok på Grund af de små Tilførsler, og Prisen gik da 
også 2 Kroner op, således at denne Måned slutter med 
højeste Notering i 110 mod 104 i Fjor i samme Uge. — 
Udsigterne ere ubestemte dog mest for rolige Markeder. 

Pengemarkedet. Diskonto højere. Rubelkursen falder 
Dag for Dag, noteres nu 196—198. 

Fondsmarkedet: Det er med enorme Opofrelser, at 
Frankrig har ordnet det sidste russiske Lån. For at bane 
Vej for en rask og duperende Tegning til Emissionskursen 
har de franske Banker — samtidig med at de ordnede Lånet 
— måttet tage imod de — fra alle Lande — tilstrøm- 
mende russiske Banknoter, som Ihændehaverne — da det 
nye russiske Lån blev bekjendt — absolut vilde af med. 
Der menes, at Frankrig — inklusive Lånet, har måttet 
indløse d Milliarder russiske Statspapirer. Heraf vil man 


let kunne skønne, hvilke enorme Kapitaler der forefindes. 

i Frankrig; men nægtes kan det ikke, at der i Øjeblikket 
ses hen til dette Land med finansiel Ængstelse og med 
det Spørgsmål: »Mon man også kan trække det Læs i 
Land?« Frankrig har indtil nu holdt sig tappert, der- 
imod ser det galt ud i Tyskland. Hver Post bringer nye 
Ulykker fra »das grosse Vaterland«, det ene store Bank- 
firma falder efter det andet, i mange Tilfælde ere Fallit- 
erne forbundne med gemene Tyverier og Bedragerier, og 
imedens Forbryderne enten plaffe med Pistolerne, eller 
foretrække at gå i Arresten, stormer det store Publikum 
i vild Panik til alle Bankhusenes Kontorer — solide og 
og uærlige, for at fordre deres Penge og Deposita. 

De betydeligste og en Mængde andre solide Bankhuse 
har indtil nu modstået Stormløbene, og forhåbentlig må 
det antages, at man er nået over det vanskeligste Punkt. 
Herhjemme må vi for Øjeblikket være glade ved, vi ere 
små, og idetmindste ikke ere »/inansielle Evropæere«. 

England synes at være oven på det, Baring Brothers 
Katastrofen er glemt, og man ser smilende til det alt- 
sammen, ventende på det Øjeblik, hvor man med Fordel 
kan træde til og mele sin egen Kage. Når bare dette 
Land kunde få Mac Kinley Loven på med det allerførste, 
så var det ingen Sag at leve. De indre finansielle For- 
hold i Rusland ere vanskelige, den lave Rubelkurs virker 
ulykkebringende på Masserne, og den lokale Diskonto er 
i mange Forhold 12 å 15 Procent! 


… Kong Milan er nu færdig i Serbien, han har endelig 
frasagt sig alle Fordringer på dette Land. 

Franske Fremtidsdigtere synes at vende Realismen 
Ryggen, de ere imod de Menneskers Tankegang, der ere 
fostrede af den nuværende høje Kultur, og de kunne ikke 
slutte sig til den nuværende moderne Samfundslov, den 
håndgribelige Realisme støder dem, og de hige og længes 
efter det ubestemte og anende, hellige Land. 

Frelsens Hær i Finland. Hærens Blade »Krigsråbet« 
og »Pelastusurmage« ere blevne forbudte. 

Londons Tømrere og Snedkere truer med at strejke. 

Kloroform, der anvendes ved Operationer, fremstilles 
nu af Genferkemikeren Poul Picht i aldeles ren Tilstand, 
fraskilt alle fuselholdige Dele. Det rene Produkt har ved 


Forsøg paa Dyr bevist — at det er Fuselen, der inde- 
holder de skadelige Substanser, der gjør Eftervirkningerne 
ubehagelige. 


Hvedeudførselsforbudet fra Rusland synes at ligge i 
Luften, hvis da ikke Giers' Besøg i Paris kan afværge det; 
thi selvfølgelig vil Forbudet yderligere ødelægge Kurserne 
på de russiske Statspapirer; og det skulde vel gjærne 
undgås. 


Efter at ovenstående var skrevet, kom alligevel Med-" 


delelsen om, at Hvedeudførselsforbudet var trådt i Kraft. 
Odense, den 27. Novbr. 1891. 


Foredrag om N. F. S. Grundtvig. 


Kand. Gustav A. Aldén, der i adskillige Aar har virket som 
Folkehåjskoleforstander i Kalmar Len, holdt den 21. November et 
Foredrag i en Lærerforening i Stockholm om Grundtvigs Liv og Virk- 
somhed. Han dvælede ved hans idylliske Barndomshjem, ved hans 
Gæringstid i de unge Aar, ved hans ejendommelige kirkelige Oplys- 
ning, ved hans Salmedigtning, ved hans Virksomhed for at fremme 
aandelig Frihed i og udenfor Folkekirken, ved hans Kamp for den 
uforandrede Grnndlov, men især dog ved hans Skoletanker. Han 
oplyste, hvordan Grundtvig havde modarbejdet den tankeløse Udenads- 
læren, Latindannelsens Enevælde og det kinesiske Eksamensvæsen, 
og hvordan hans Ønskers Maal havde været en sand fædrelandsk 
Dannelse, hvis Brændpunkt skulde være en stor Ungdomsskole i Sorø. 
For Sverig havde Grundtvig tænkt sig en lignende paa Leckø. Efter 
Opfordring af C. F. Bergstedt, Aftonbladets daværende Leder, havde 
man i Sverig givet Penge til Grundtvigs Håjskole paa Marielyst, 
og særlig under Paavirkning af samme Blads senere Redaktør, ÅA. 
Sohlmann, havde man i Sverig fulgt Danmarks Eksempel ved ad privat 
Vej at oprette Folkehåjskoler. 

De Foredraget var endt, opfordrede Foreningens Formand, J. J. 
Dalilstråm, Tilhørerne til at rejse sig for at hylde Mindet om den 
aandelige Stormand. hvis Minde var draget frem. 

L. Schrøder. 

Grundtvig 
og den akademiske Ungdom. 


Foredrag i Studenterforeningen i København 17. Oktober 1891. 
Af L. Schrøder.”) 

Det har været mig en Glæde at modtage en Opfordring 
til at holde Foredrag i denne Forening, hvoraf jeg i sin 
Tid har været et meget ivrigt Medlem, men hvor jeg i de 
sidste 30 Aar kun har været ganske enkelte Gange. En 
af disse var den Aften, da Studenterforeningen holdt Fest 
i Anledning af Grundtvigs Hundredaarsdag, og det er 
Mindet om den Stemning, som jeg den Gang mødte hos 
vor Tids akademiske Ungdom, der har givet mig Mod til 
at tage til Æmne for min Tale i Aften det Forhold, hvori 
Grundtvig har staaet til den akademiske Ungdom i sine 
yngre Aar og paa sine gamle Dage. Men jeg maa til 
Indledning sige et Par Ord om, hvordan jeg opfatter det 
ejendommelige ved Grundtvigs Personlighed. Jeg kan 
gore det ved en Sammenligning mellem ham og Goethe 
Disse to hver paa sin Maade håjt begavede Mennesker 
have lignet hinanden deri, at der var den nåjeste Sam- 
menhæng imellem deres Liv og deres Skrift. Goethes 
Digtninger udsprang altid af hans egne Livserfaringer; de 
vare Brudstykker af en stor Konfession. Og Grundtvigs 
Skrift »har bestandig været et vel maadelig korrigeret, 
men derfor just des troere Aftryk af hans Liv«?). Men 
Goethes Maal var, som en af hans Ungdomsvenner Merck 
sagde om ham, »at give Virkeligheden en poetisk Skik- 


7) Det er Opskriften til, hvad jeg vilde sige, jeg her meddeler. 
Tiden tillod mig ikke at tage alt med. En Del af Indholdet blev 
brugt i et Foredrag i det fornyede »danske Samfund« i København, 
21. Oktober 1891. 


?) Haandb. i Verdenshist., 8. Udg., S. VII. 
»Danskeren" VII, 13 

kelse«, medens det passede paa Grundtvig, hvad samme 
Mand sagde om Brådrene Stolberg, at de søgte at føre 
»det saakaldte poetiske« ind i Virkeligheden.”) Goethe 
tog Virkeligheden, som den nu en Gang var, søgte at op- 
dage dens lyseste Side og at vise andre, hvad han saa. 
Grundtvig havde Drift til en reformatorisk Virksomhed; 
han kunde ikke slaa sig til Ro med Forholdene, som de 
vare, og han søgte at faa dem, han kom i Berøring med, 
til at fatte nye Maal og arbejde for at naa dem. 

Som Grundtvig viste sig i andre Livsforhold, saaledes 
ogsaa i Forholdet til Studenterne. Hvad han selv havde 
oplevet, kom til at præge hans Tale og Skrift til den 
akademiske Ungdom, og der var altid noget af Hejmdals- 
luren i hans Røst; han vilde vække til alvorligt Arbejde, 
til Kamp for de store og lyse Maal, som han var bleven 
ført til selv at stile imod, og som han sluttede, ogsaa 
maatte vinde hans Samtid. 

I Universitetets Høresale har han kun sjælden vist 
sig. De Rækker Forelæsninger, der bleve holdte for »Rus- 
serne« og for de theologiske Studenter i de første Aar af 
Aarhundredet, tiltalte ham ikke — ikke en af dem holdt 
han ud at høre til Ende —, og han kom aldrig selv til at 
tale fra Universitetets Lærestole. Grundtvigs Studenterliv 
er knyttet til de »Kollegier«, der særligt vare beregnede for 
ældre Studerende, Ehlers Kollegium i Store Kannikestræde 
og Valkendorphs Kollegium i St. Pederstræde. Og ligesom 
det var et Ophold paa et rigtig nok langt rigere udstyret 
Kollegium i England, der opfriskede hans lyseste Ungdoms- 
minder, saaledes var det paa Borchs Kollegium, han efter 
næsten 25 Aars Afbrydelse atter fik Forbindelsen aabnet 
mellem sig og de danske Studenter. 

Det er jo vitterligt for alle mine Tilhørere, at Henrik 
Steffens virkede stærkt paa Grundtvig som paa Oehlen- 


7) Goethes >»Aus meinem Leben« III, 18de Bog. 

schlåger, og maaske ogsaa, at det var hans Foredrag paa 
Ehlers Kollegium og især dem over Goethe, der fængslede 
den unge Grundtvigs Opmærksomhed, medens det var ved 
sine Samtaler, han fortryllede Oehlenschlåger. Men hvad 
De maaske ikke alle have lagt Mærke til, er det, at Grundt- 
vig, medens han hørte sin Fætter Steffens, var en bestemt 
Modstander af det væsentlige i hans Tale. Den Livlighed, 
hvormed den unge Naturfilosof og Romantiker førte Ordet 
for »den ny Skole«, øvede en saadan Magt over Grundt- 
vig, at han ikke kunde opgive at høre hans Forelæsninger. 
Men han var altfor selvgod og selvklog til at ville lære 
noget af ham. Grundtvig maatte som Huslærer ovre paa 
Langeland gaa en haard Skole igennem, inden han blev 
sin Selvretfærdighed kvit; men da — som han sang — 
Gud havde lært ham med Smerte, at han dog havde et 
Hjærte, da var det ogsaa forbi med hans Selvklogskab, 
og da virkede den Tale paa ham, som han havde hørt af 
Steffens. Da maatte han fordybe sig i de Mænds Skrifter, 
som Steffens havde prist, da maatte han — ved Siden 
af Oehlenschlågers poetiske Skrifter — læse Schellings 
Bruno og Fichtes »om Menneskets Bestemmelse«, da maatte 
han prøve paa i Aanden at omgaas med Goethe og 
Schiller, Shakespeare og Ossian; men derhos fordybede 
han sig i Sakso, de islandske Historiebøger og Edda- 
kvadene; og da vaagnede tillige den dybe Trang hos ham 
til at finde Hvile i Troen paa Gud, som han havde ejet i 
sin Barndom, og som Steffens havde givet Vidnesbyrd, 
baade naar han talte om Naturens: Vidundere, og naar han 
talte om Sammenhængen i Historien. 

» Ved Videnskabelighed«, skrev Grundtvigs ved Nyaars- 
tid 1807, »forstaar jeg Sans for- den menneskelige 
Aands harmoniske Udvikling uden Hensyn paa dennes 
Forhold til Hverdagslivet. Idealet for den harmonisk 
udviklede menneskelige Aand anskuer jeg som en Ge- 
stalt, hvis Fødder hefter ved Jorden, skønt Issen rører 

ved Stjærnerne, hvis vidtstrakte Arme omfatte Naturen, 
Jor hvis Øjne Fortid og Nutid ligge klare, og selv 
Himlen er gennemsigtig.« 

Det er klart, at Grundtvig ved den første af disse 
Sætninger satte et dybt Skæl imellem, hvad der stod for 
ham som et virkeligt Studenterliv, og et blot Brødstudium. 
Der er noget i den anden Sætning, som minder om Goethes 
Digt om Menneskehedens Grænser, hvori han betegnede 
Poesien som det at »røre Stjærnerne med Issen« og Filo- 
sofien som det at »have sikkert Fodfæste paa Jorden«, 
men tillige klagede over Umuligheden for Mennesket at 
forene disse to. Grundtvig har ment, at de kunde forenes 
ved Religionens Hjælp.) Og han har ment at have set 
dem forenede i en Aand som Henrik Steffens, »hvis vidt- 
strakte Arme omfattede Naturen,« og for hvis Øjne 'Tiderne 
udbredte sig i Klarhed, men hos hvem dette hang sammen 
med hans Forhold til Himlen. 

Men denne Forklaring af Videnskabeligheden har den 
unge Huslærer paa Langeland givet i en Afhandling, der 
aabenbart var bestemt for Studenter og unge Kandidater. 
Den er det første Vidnesbyrd om, at hans eget Ungdoms- 
liv satte Frugt i en reformatorisk Virksomhed overfor den 
Kreds, hvortil han regnede sig selv. Afhandlingen kom 
frem i Rahbeks Minerva for Marts 1807. Og der er ad- 
skilligt i den Skildring, som gives baade af Studenternes, 
Huslærernes og Embedsmændenes Liv, som stammer fra 
Forfatterens Iagttagelser, og viser, hvor langt Virkeligheden, 
som han kendte den, staar tilbage for det Maal, han ved 
hin Forklaring af Videnskabeligheden vilde holde frem for 
den Tids Akademikere. 

»Tre Fjærdedele af Kåbenhavns Studenter kunne næppe 
skrive dansk, kunne ikke anden Historie end den, hvoraf 


") Smlgn. hans Afhandling om Religion og Liturgi i Fallesens 
Tidsskrift, og min om Grundtvig og Goethe i »Danskeren«. 

de i Skolen og ved Universitetet lærte nogle Stumper — 
have ej andet Begreb om Filosofi end, at det er noget 
slemt tørt noget, man skal lære til anden Eksamen, - 
ved ej andet om Poesi, end at det er noget, som oftest 
Légn, der rimer sig eller, Gud ved hvorfor, klinger ret 


smukt, — have endelig ej noget hojere Maal for deres 
Studeringer end i det højeste bedste Karakter til Embeds- 
eksamen og derpaa et godt Embede.« 


Vilde man efterse Udlaans-Protokollerne i Universitetets 
og Kongens Bibliotek, da vilde man håjt regnet kun finde 
en Fjærdedel af de Studerendes Navne. 

»Dog, vi ville følge dem fra Hovedstaden, hvis brogede 
Vrimmel maaske blændede deres Øje, ud paa Landet, 
hvor en stor Del omspredes som Hovmestre, Informatorer, 
Prækehjælpere, Fuldmægtige, Faders og Moders Sénner 
0. s. v. Mon vi her ville finde dem sysselsatte med at 
fordåje og forøge de indsamlede Kundskaber?« 

»Ere de blevne Ungdomslærere, da bearbejde de sam- 
vittighedsfuldeste dette Kald med Frygt og Bævelse, uden 
at udnytte Udløsningen af de akademiske Ledebaand til 
at bestige Videnskabernes højere Standpunkter, uden at 
ane, at den unge burde have en anden og højere Dannelse, 
end de nøde. De øvrige, hvis Tal ikke er lidet, anse 
Undervisningen som en Biting, øve sig flittelig i Dansen, 
Riden, Jagen, Lombrespil, og hvad de andre fri Kunster 
hedde, erhverve sig en Glut, eller, om de alt andensteds 
have en, gennemgaa Schillings Romaner”) med en eller 
flere af Egnens Koner og Piger. Mutatis mutandis”) passer 
samme Skilderi paa Prækediminutiverne, Opvarterne i 
Themis Forgaarde, og dem, der studerede for at hedde 
Familiens Lærde.« 


1) F, G. Schilling (1766 —1839), sachsisk Artilleriofficer, har 
skrevet saa mange komiske Romaner, at den samlede Udgave omfatter 
80 Bind. 

2?) Med enkelte Forandringer. 

Det kan tjæne til disse unge Menneskers Undskyldning, 
hvad de se hos »deres ældre Brødre i Minerva«. 

»Jeg gad vide, hvor man sikkerst træffer en stor Del 
af vor Tids Præster, i Mark og Stald, eller i Studere- 
kamret, ved Pulten elter Spillebordet? Jeg gad sammen- 
ligne deres Bogsamling med deres Møgdynge, Boghand- 
lerens Regning med Urtekræmmerens og Vintapperens. Jeg 
gad have et Instrument, hvorved jeg, efter Støvets Mængde 
eller Bladenes Sammenpresning, kunde beregne, hvor 
længe hver Bog havde staaet urørt i Hylden; og jeg gad 
endelig veje deres Kundskabsmasse ved Afgangen fra 
Universitetet og efter ti Embedsaar. . .. Ingen tro imid- 
lertid, at jeg herved vil nedsætte Præsterne under de 
juridiske og medicinske Embedsmænd! Nej. efter min 
Erfaring ere disse endnu langt mindre videnskabelige.« 

Naar Grundtvig skal angive udvortes Midler til at faa 
Videnskabeligheden paa Fode — at den religiøse Sans 
maatte vaagne, var for ham et Hovedvilkaar, men som 
ikke paa udvortes Maade kunde skaffes til Veje — da 
peger han særligt paa Ønskeligheden af, at der kom et 
nærmere personligt Forhold i Stand imellem de stu- 
derende og deres Lærere. — 

Et saadant for den enkelte Studerende frugtbringende 
Samliv dels med ældre Videnskabsmænd dels med jævn- 
aldrende, som søgte at naa »en harmonisk Aandsudvikling«, 
kom Grundtvig til at opleve, da han, efter 1808 at have 
forladt Langeland, blev Alumnus paa Valkendorphs Kol- 
legium. Her kom han til et Par Aar at leve i fortrolig 
Omgang med Fr. Chr. Sibbern og Sv. B. Hersleb. Den 
første af disse to indførte ham i Ørstedernes Kreds, og 
den sidste hos sine norske Landsmænd, Professorerne 
Treschow og Sverdrup.  »Det fornyede Studenterliv 
under gunstige Betingelser kvalte i Fødselen den unatur- 
lige Stivhed og Kostbarhed, der altid ligger gamle Kan- 
didater og unge Forfattere meget nær, men er Poesiens 

saavelsom Livets Pest.«") Og Opholdet paa Valkendorphs 
Kollegium kom til at omfatte »to af de gladeste og stolt- 
este, virksomste og lærerigste Aar« af hans Liv”), Slut- 
ningen blev imidlertid en Trængselstid. 

Det var jo paa Valkendorphs Kollegium, at den unge 
Digter og Historiker i December 1810 blev saa hjærte- 
greben af de to Spørgsmaal: »Har Du dine Synders For- 
ladelse?« og »Er Du selv en Kristen?« at de førte ham 
ind i en svær Sindsygdom. Hvem der vil undersøge den 
Sag efter samtidige Kilder, vil.jeg henvise til den af mig 
udgivne Brevveksling imellem Chr- Molbech og Grundtvig, 
i hvilken man kan finde Vidnesbyrd om, hvordan Gæringen 
i Grundtvigs Sind virkede paa hans Venner. Ovre paa 
Langeland var han bleven vakt op fra det spidsborgerlige, 
smaalige, selvretfærdige og selvkloge Sind, og da var 
Kristendommens Herlighed kommen frem for hans indre 
Øje. Men paa Valkendorphs Kollegium fulgtes den aande- 
lige af en hjærtelig Vækkelse? Spårgsmaalet var nu, om 
han ogsaa ejede, hjærtelig havde favnet den Tro, der stod 
i Lysglans for ham, som den havde staaet for Steffens, 
og det samme alvorlige Spårgsmaal begyndte at røre sig 
hos Molbech. Men at det gik' flere af Vennerne paa 
samme Maade, tor vi vel slutte af de Linjer i Grundtvigs 
1811 trykte Farvel til Sibbern: 


Jeg takker Gud, og takker ham i dig, 
for alt dit Venskab i de tunge Dage: 


') Chr. Molbech og N. F. S. Grundtvig, S. 221. 

2? Mandsminde, S. 327.  Smlgn. Brevet til Sibbern i Nord. 
Kirket: 1836, Nr. 13, S.194. >Vi to kende hinanden fra Valkendorphs 
Kollegium, fra de aabne, livlige Ungdomsdage, som vi aldrig kan 
glemme, men hvis Minder er som Relikvier, vi vel ikke dyrke eller 
forgude, men kysse dog venlig og trykke til vort Hjærte, og, hvor vidt 
vi end adskiltes i Levnedsløbet, hvor ulige end vore Anskuelser og 
Meninger, vore Baner og Veje blev, gode, gamle Bekendtere kunde vi 
dog aldrig holde op at være.« 

du færdedes, du led, du bad med mig, 

du kedtes ikke ved min Jammerklage. 

O, store Gud! hvor var jeg døv og blind! 

hvor kunde dog mit skrøbelige Sind 

sig tro af dig forladt, forskudt og glemt, 

da med en saadan Ven, ja Venner, der ham ligned, 
du naadefuld i Nøden mig velsigned ! 


Under denne Grundtvigs Kamp for at finde Freden i 
Troen paa Syndernes Forladelse blev Loddet kastet for 
hans følgende Liv. — Det blev nu den Opgave, hvorom 
han mente at maatte samle sine Kræfter, at virke for en 
alvorlig, hjærtelig Vækkelse hos sine Landsmænd, og 
dette blev ogsaa bestemmende i hans Forhold til den 
akademiske Ungdom, da han kom til at henvende sig 
til den. 

Denne Gang var det ikke paa Prent, som da han ved 
Nyaarstid 1807 skrev om Videnskabelighed. Nu — syv 
Aar efter —- fik han Lejlighed til at tale til Studenterne 
paa det samme Sted, hvor han havde hørt Steffens tale 
og med den samme Virkning paa sine Tilhørere, som 
Steffens havde øvet paa ham: selv de, der ikke kunde 
give ham Ret, bleve fængslede ved det, han sagde. 

- Det var Efterretningen om, at Fjenden var ved sydfra 
at trænge ind i Jylland for at fremtvinge Norges Afstaa- 
else til Sverig, og Rygtet om, at der af den Grund skulde 
rejses en Landstorm, som bragte en theologisk Kandidat 
fra Jylland, Christian Olsen, til 4. Januar 1814 at opsøge 
Grundtvig og fortælle ham, at der var et stærkt Røre 
imellem Studenterne og vel især imellem dem, der havde 
hjemme i Jylland og i Norge, og som følte Drift til at 
være med at gore Modstand imod en saadan Voldsdaad. 
Grundtvig var betænkelig ved at foretage noget Skridt, 
naar der ikke forelaa et ydre Kald. Imidlertid gik han 
næste Morgen ind paa sammen med Olsen, N. M. Spandet 
og en halv Snes andre at indbyde Studenterne til at 

samles paa Ehlers Kollegium Kl. 6. Her mindede han 
først om sit Kald til at tale Sandhed; derpaa dvælede han 
i store Træk ved Farerne, hvori Folket havde været stedt 
i de forløbne Tider, og Kæmpemodet, som da havde lyst. 
»Hvo er den Ungersvend med Lævning af Aand og' Hjærte, 
som ikke med blussende Kind og rullende Øje vilde love 
at vandre i Fædrenes Spor, at værge det gamle, det her- 
lige Land eller falde derover?« Men Slutningen paa 
Talen havde dette Indhold: »Vi vil gaa, vi vil oprejse 
Folket, løfte dets Mod og dele dets. Farer, visseligen de 
Ord ere faa og snart udsagte, og udsige alt, hvad vi kan 
tænke at gire. Vi vil oprejse Folket, men hvorfra og 
hvormed? — Det er Aanden og Hjærtet, som skal op- 
rejses, og med 7roen paa det evige Liv. Men såa maa 
de, som vil oprejse deres Landsmænd, selv have denne 
Tro.« Han indbød dem, der vare. enige med ham deri, 
til at samles med ham paany den næste Aften. 

Inden Mødet den 6. Januar kom to af dem, der havde 
skilt sig fra Grundtvig den foregaaende Dag, for at forsøge, 
om der ikke kunde blive Enighed mellem dem og ham om 
en Adresse til Kongen, som de saa forelagde ham. Men 
i denne fandtes den Sætning: »Naar et Folk kun har den 
bestemte Vilje ej at undertvinges, da kan heller ingen 
undertvinge det.« Mod denne Sætning vendte Grundtvig 
sig med stærke Ord i Aftenmødet. Den var jo enstydig 
med, at et Menneske, som ikke vilde dø, heller ikke kunde 
dø. Selv forelæste han en anden Adresse og bad dem, 
som kunde gaa med til den, at samles med ham den 7. 
Januar. 

Blandt dem, som hørte til det Flertal, hvis Adresse 
Grundtvig talte imod, var Christian Flor, og han har 
selv fortalt mig, at han følte, Grundtvig havde Ret i det, 
han sagde. Naar han alligevel ikke var imellem dem, 
som underskrev Grundtvigs Adresse, da var det, fordi den 
gik ud paa, at Studenterne skulde virke dels som Præster 

dels som Underbefalingsmænd i den Bondehær, de .selv 
skulde være med at rejse. Flor mente, der ikke var 
andet for de unge Studenter at gore end at melde sig 
som almindelige Frivillige. Det er vel gaaet adskillige, 
som det gik ham, at de følte sig stærkt tiltalte af Grundt- 
vig, men tiltroede sig ikke Styrke til at være med til at 
vække Almuen med Troen paa det evige Liv. 

Det var alligevel en Forsamling paa henved 100, til 
hvem Grundtvig den 7. Januar om Aftenen talte om Be- 
tydningen for den enkelte af at have et Samfund at støtte 
sig til. Da Talen var endt, fremførte han til og om hver 
enkelt følgende Spørgsmaal: 1) »Kalder du det Ret, at du 
udelukkes af Samfundet, dersom to Brédre vidne mod dig, 
at du er et Menneske, vant til at lyve?« Ja. >) »Er der 
nogen, som kender ham som vant til at lyve?« Nej. 
3) »Vil du af Kærlighed til Brødrene vove Liv og Blod 
for Fædernelandet?« Ja. ”) »Ved du, at det er umuligt 
uden fast og levende Tro paa den levende Gud og Tillid 
til ham?« Ja. 5) »Vil du at al den Formue, Gud giver, 
tragte efter at oplyses, stadfæstes og bevares i denne Tro 
og Tillid?« Ja. — »Saa modtager jeg da herpaa paa 
alle Brødrenes Vegne din Haand og giver dig paa alles 
Vegne Samfunds håjre Haand.« Alle de, der paa denne 
Maade havde faaet Grundtvigs Haandslag, underskrev 
derpaa den af ham affattede Adresse til Kongen. 

»Med en håjtidelig Alvor og tildels med den inder- 
ligste Rørelse, som ingen af os er i Stand til at glemme, 
bleve disse Løfter gjorte,« skrev Grundtvig et Par Dage 
efter. Men iblandt de 42 Navne, som staar under Adressen, 
findes: Poul Martin Møller, H. Brøchner og Brødrene 
V. R. og G. A. Dichman, der siden bleve bekendte i 
Tylvte-Striden. Imellem »Brødrene« var ogsaa Digteren 
N. B. Søtoft, Theologerne Peder Laurits Ingerslev, 
Christian Olsen, Albert Leth og N. Fogtmann, såmt 
Juristerne N. M. Spandet og P. D. Bruun. Det var 

ganske sikkert nogle af de flinkeste unge Akademikere, 
hvem Grundtvig i hine Aftener kom til at paavirke ved 
sin religiøst vækkende Tale; jeg bruger Udtrykket »reli- 
giøst«, fordi han med Flid undgik at bruge Frelsernavnet, 
da han frygtede at tage mere op, end hans Tilhørere 
kunde bære. 

Det saaledes stiftede Samfund mødtes kun en Gang til, 
da Grundtvig meddelte det, at Kongen ikke kunde tage 
imod deres saa lidt som imod de andre Studerendes Til- 
bud. Det har været Grundtvigs Angst for alt Sektvæsen, 
som har gjort, at han ikke søgte at holde Kredsen sammen. 

Men hine Dage bleve Grundtvig »uforglemmelige«; de 
rummede for ham »håjtidelige« Timer af den Slags, som 
er »mange Aar værd«, Og »en Følge af hin dybe Rørelse« 
var »Udgaven af Nordens Rimkrøniker paa Folkenes Be- 
kostning og til deres Tarv«.  »Mangfoldige, frem for alt 
Studenterne fandt sig bevægede til et betydeligt Offer« for 
denne Sag.”) 

» Helligtrekongerslyset« kaldte Grundtvig sin Beretning 
om hine Møder mellem ham og den akademiske Ungdom, 
fordi de i hans Ojne aabnede straalende Udsigter. Og der 
kom jo ogsaa noget ud af denne Bevægelse, saa vist som 
det er noget betydningsfuldt, at han fik Mod til at paa- 
tage sig at oversætte Sakso, som han allerede havde paa- 
taget sig at oversætte Snorre, og særligt den studerende 
Ungdom ydede store Bidrag til, at disse Bøger kunde 
blive vidt udbredte i Landet. Men han havde ventet 
mere. Naar han henved 25 Aar efter sagde: »Skånt det 
var langt fra, jeg derved fik fast Fod paa Katedret, har jeg 
dog immer fundet, at det aldrig kunde bestiges under lykke- 
ligere Varsler —«, da kan man vel deraf slutte, at han har 
haabet, hine Aftener skulde drage mange andre efter sig, i 
hvilke han kunde have ført Ordet til den studerende Ungdom. 


1) Dannevirke I, S. 347 f. og Foredragene i »Mandsminde« den 
17. og 22. Okt. 1838. 

At dette foreløbig ikke skete, blev vel for en Del for- 
anlediget ved det heftige Angreb, som Z/. C. Ørsted kort 
Tid efter gjorde paa Grundtvig, og den Strid, som deraf 
udviklede sig. Men Grundtvig har sikkert ogsaa selv bi- 
draget til at fjærne den studerende Ungdom fra sig ved 
den Maade, hvorpaa han greb ind i de æstetiske Stridig- 
heder i Aareue 1816 til 1818. J. L. Hejbergs »Julespøg 
og Nytaarslojer« bragte Grundtvig til ved Nytaarstid 1817 
i et Rimbrev at slaa haardt løs ikke blot paa ham, som 
i dette Skuespil havde gjort Lojer med Ingemann, men 
ogsaa paa Hauch, Toft, Søtoft, P. Hjort og andre »Drenge«. 
Og da saa Heiberg kom med sin ABC, skrev Grundtvig 
i »Pegepinden« til den: »Der er i de sidste Aar udruget 
en Drengeflok, som lige fattig paa Evner, Aar og Kund- 
skab, med denne Fattigdom forener en Kaadhed og Ind- 
bildskhed, en Næsvished og Ligegyldighed for Sandhed, 
som, hvis den fik Ro til at vokse og udbrede sig blandt 
de unge Studerende, maatte have de fordærveligste Følger, 
gore det alvorligste, Mennesket har, og Skribenten skal 
befordre: Religion, Poesi og Videnskabelighed, til et 
Drengeskuespil, forvandle alt til det mest forvirrede Kaos. 
At bevise dette behøves ikke, da hvert alvorligt Menneske 
føler, det er sandt, og nytter ikke, da Drengene kun le 
ad Alvors-Tale og har netop i den kaade Latter deres 
eneste Styrke.... Åt være ung og ufuldkommen er ingen 
Brøde i mine Ojne, og jeg er selv begge Dele; men at 
være en kaad, næsvis og uvorn Dreng i Literaturen, det er 
en Brøde mod Sandhed og boglig Kunst, som man vel 
skal kunne tilgive, naar den angres, men aldrig, naar den, 
som i vore Dage, er en smitsom Sygdom, lade gaa ustraf- 
fet hen.« 

Det var for Ingemanns Skyld, at Grundtvig ved denne 
Lejlighed brød en Lanse med den siden saa beråmte 
Vaudevilledigter og hans nærmeste Venner. Halvandet 
Aar efter skulde det være for Jens Baggesens Skyld, at 

han for en Stund kom frem af Kammeret, hvori han 
havde lukket sig inde med de gamle Kråniker som i en 
Grav. Baggesen havde angrebet Qehlenschlågers Rejse- 
breve, og tolv af Oehlenschlågers unge Beundrere havde 
opfordret Jens Baggesen til en latinsk Disputats. Da frem- 
kom i Oktober 1818 en af Grundtvig affattet »Erklæring 
fra et Antal Videnskabsdyrkere ved Københavns Univer- 
sitet«, hvori det blev fremhævet, at hele Baggesens Kritik 
drejede sig om den Paastand, at der i Bogverdenen er, 
saa at sige to Oehlenschlågere, Hakon Jarls Digter og 
Rejsebrevenes Forfatter, og denne Paastand gjorde de til 
deres. Naar Poul Martin Møller var Sjælen imellem 
»de tolv«, saa var Jakob Christian Lindberg aabenbart 
Sjælen imellem de seks, der havde underskrevet denne 
Erklæring, men ikke offentliggjort sine Navne, formodentlig 
fordi de kun var seks. Da Striden havde raset en Stund 
imellem »Udfordringen«s og »Erklæringen«s Underskrivere, 
offentliggjorde Grundtvig 10. November et »lidet Bidrag til 
Dagens Pennehistorie«; senere skrev han i sit Tidsskrift 
Dannevirke en Afhandling om Digterne Baggesen og Qehlen- 
schlåger, og endelig i et lille københavnsk Blad: »Om 
Tylvten til vedkommende«. 

Det er vist nu den almindelige Mening, at Jens Baggesen 
havde fuldt ud Ret, naar han satte Oehlenschlågers senere 
Arbejder, ikke blot Rejsebrevene, men ogsaa »Ludlams 
Hule« og adskilligt andet dybt under Aladdin, Hakon Jarl, 
Tors Rejse, Baldur hin Gode 0. s. v., og der er ganske 
sikkert mange flere end Kr. Arentzen, som har funden 
Grundtvigs Karakteristik af de to Digtere i Dannevirke 
overordentlig træffende: Baggesen er Ojeblikkels aandfulde 
Sanger, medens Oehlenschligers Kald er at skildre Aands- 
livet i sejrende Kamp mod Øjeblikket. Det er forstaaeligt, 
at unge Mennesker, som var Oehlenschlåger taknemmelige 
for hans Ungdomsværker, kunde harmes over, at der blev 
taget meget haardt paa mindre betydelige eller ubetydelige 

Ting, som han senere havde skrevet. Men naar en Penne- 
fejde, om Digterværkers Betydning ellers nogen Tid skal 
have Berettigelse, da har Jens Baggesen haft en saadan 
til at træde op imod OQehlenschlågers svage Arbejder, og 
det maa billiges, at Grundtvig stillede sig paa hans Side. 
Der kan derimod være adskilligt at indvende imod den 
Tone, hvori Baggesen skrev, og hvad der her ligger 
nærmest for, Grundtvigs Optræden overfor »Tylvten« 
maatte næsten nødvendig føre til, at Kløften blev udvidet 
imellem ham og den akademiske Ungdom, der i det hele 
var tilbåjelig til at se sit Ideal om ikke just i »den 
krøllede Frits«, saa i hans Digter, der ved sit »Himmel- 
brev« kappedes med Heibergs ÅBC om at gåre Grundtvig 
latterlig. 

»Hvem har ej mærket,« skrev Grundtvig i en af de 
nævnte Afhandlinger, »at fornemmelig i den sidste Menneske- 
alder har Ungdommen vist et besynderligt Hang til at 
raade sig selv og til at spotte al historisk Myndighed, et 
Hang, der ved Misgreb i Opdragelsen er mangensteds 
bleven saa mægtigt, at der er intet, Ungdommen jo tror 
med sin blotte Naturkraft og især ved sin Krop at kunne 
eller turde tiltrodse eller tiltvinge sig? Hvem kan ej be- 
gribe, hvor smittende og fordærveligt et Eksempel som 
Tylvten maa under slige Omstændigheder være?« Han 
henviser til den franske Revolution som et Vidnesbyrd om, 
hvad Ungdommens Selvraadighed kan føre til. »Baalet 
ved Wartburg« og »Braget i Gottingen« (1818) varslede i 
hans Øjne om lignende Farer for Tyskland. Den i visse 
Retninger tiltalende Studenterfest paa Wartburg til Minde 
om Reformationen for 300 Aar siden og Tysklands Befri- 
else fra Franskmændene for 100 Aar siden blev blandet 
sammen med mogle af Deltagernes højst uheldige Efter- 
abelse af Luthers »Ildtegn« ved Opbrænding af nogle 
Sindbilleder paa den preussiske Militærtjeneste, . som 

foregik paa Wartenberg, en Håjde lige over for Wartburg.") 
H. N. Clausen har fortalt om Optåjerne i Gåttingen, som 
han paa sin Udenlandsrejse var Vidne til; han fik et saare 
uhyggeligt Indtryk af dem.”) Tyve Aar efter talte Grundt- 
vig om Begivenhederne paa Wartburg som Smaating, Re- 
geringen aldrig burde have behandlet som Statssager: »I 
en munter Tid vilde man have let ad alt delte, især i 
Nordtyskland, hvor man var vant til at betragte langt 
farligere Låjer som uadskillelige fra det raske Studenterliv; 
men i hine mørke, mistænkelige og tungsindige Dage 
ansaa man det for et klart Tegn paa en gruelig Sammen- 
rottelse mod alt det bestaaende, der snart vilde føre til 
en Revolution, værre end den franske.«?) 1818 var 
Grundtvig selv paavirket af det mørke og tungsindige, der 
gik igennem Tiden, om han end lige saa fuldt som- under 
Striden med J. L. Heiberg har agtet al Indblanding fra 
Øvrighedens Side som unyttig og skadelig; Gæringen 
hos Ungdommen var en Virkning af Tidens Aand og kunde 
kun kues ved aandig Kraft.%) 

Har det krænket Tylvten og dens mange Venner, at 
han stillede Bevægelsen, de havde rejst, sammen med 
Ungdommens Forvildelser under den franske Revolution 
og Bevægelserne ved de tyske Universiteter, saa har han 
maaske saaret dem end dybere ved at stemple deres 
Færd som Ytringer af »Ungdommens Selvklogskab, Egen- 
sindighed, Selvraadighed og Mundkaadhed« eller ved at 
kalde dem »de aandelig umyndige«. De vare jo slet ikke 
saa unge, og adskillige af dem vare særdeles lovende unge 
Mennesker. Fire af dem (P. M. Møller, N. Brøchner og 
Brødrene Dichman) havde hørt til Grundtvigs Broder- 
samfund i 1814. Den ene af Brødrene Dichman, var 


1) Treitschke: Deutsche Geschichte, II, S. 426. 
?Y H. N. Clausens Levned, S. 62 f. 

3) Mandsminde, S. 371. 

siden Rektor paa Herlufsholm; han kan have haft sine 
svage Sider; men som en af hans Disciple kan jeg vidne, 
at det hørte til de bedste Undervisningstimer paa Skolen, 
naar han oplyste Horats' »ars poetica« med Eksempler fra 
den danske Literatur, og jeg har uden Tvivl faaet det 
første stærke Indtryk af Kraften i Grundtvigs Poesi ved 
at høre ham fremsige »Indskriften paa Oddens Minde- 
støtte« : 

De Snækker mødtes i Kvæld paa Hav, 

og Luften begyndte at gløde. 


De leged alt over den aabne Grav, 
og Bølgerne gjordes saa røde. 


Her er jeg sat til en Bavtasten, 
at vidne for Slægter i Norden: 
danske de vare, hvis møre Ben 
under mig smulre i Jorden, 
danske af Tunge, af Æt og af Id, 
thi skal de nævnes i løbende Tid 
Fædrenes værdige Sønner. 


Om han end 1818 kom imellem Grundtvigs Modstandere, 
havde han ikke glemt Indtrykket, han havde modtaget i 
Helligtrekongerdagene 1814, Et Vidnesbyrd derom var 
ogsaa Grundtvigs store Mytologi fra 1832, som fandtes 
paa hans Hylde, og som jeg i sin Tid har faaet til Minde 
om ham. Der var maaske endda ikke mange, der agtede 
påa denne mærkelige Bog, da den udkom. Men der var 
en anden af »de tolv Studenter«, som har gjort sit bedste 
for at hævde dens Betydning, Christian Flor, hvis An- 
meldelse af den i »Brage og Idun« ikke uden Grund 
mange Aar efter blev optrykt som en Vejledning i Grundt- 
vigs mytologiske og historiske Betragtningsmaade. Ogsaa 
som den, der bidrog mægtigt til at virkeliggåre Grundtvigs 
Håjskoletanke, har Flor hævdet sig en Plads blandt hans 
paalideligste Venner. A.G. Rudelbach var sammen med 
Grundtvig Medudgiver af »Theologisk Maanedsskrift« allerede 

i Tyverne. Skolemændene J. C. Litken og N. B. Krarup, 
de senere Professorer N.C. Møhl og L. Abrahams, Præsten 
L. C. Vestengaard og Digteren C. Hauch vare Tylvtens 


" øvrige Medlemmer. Flere af dem vare ikke ganske unge 


— C. Hauch, A. G. Rudelbach, J. C. Luitken, C. Flor, V. 
R. Dichman, N. B. Krarup imellem 25 og 30 Aar —, og 
nogle af dem kunde vel mene, at de havde vundet deres 
Sporer som Forfattere, og saa skulde de betegnes som 
aandelig umyndige Drengel 

Det var en Gang i Trediverne, at Grundtvig i en offent- 
lig Brevveksling med F. C. Sibbern kom til at skrive, at 
han altid ønskede, at man skulde tage sig i Agt med 
det haarde, der let kunde blive haardest at dåje for 
en selv"), og da tænkte han sikkert paa sin egen Erfaring 
om, hvor haardt det havde været for ham selv, at han 
ved ikke at være forsigtig med det haarde havde bidraget til 
at fjærne Ungdommen fra sig. »Der kommer ikke noget ud 
af at klynke og klage, og det er heller ikke min Skik; 
men der kommer heller ikke noget ud af at buldre og 
brumme, som jeg ikke kan nægte, har været min Fejl,« 
sagde han ved en anden Lejlighed.”) Og at han da tænkte 
paa sit Sammenstød med Ungdommen i 1818, er der saa 
meget mindre Grund til at tvivle om, som han da — 25 
Aar efter — netop talte om det samme Æmne, som havde 
ligget ham alvorligt paa Sinde, da det forekom ham, at 
Ungdommen ved at forløfte sig stod i Fare for at forspilde 
sine Kræfter, inden de vare komne til ret Udvikling, eller 
— for at bruge et Udtryk af ham i Dannevirke?) — at 
Ungdommen var i Færd med at udrykke de Fjer, der 
maaske en Gang kunde blive til Vinger. 

Trods det uheldige i den Maade, hvorpaa Grundtvig 
1817 og 1818 skrev om en Del af den akademiske Ungdom, 


7) Nordisk Kirketidende 1836, S. 268. 
2?) Bragesnak, 2. Udg., S. 133. 
SYNEVE RS. 138, 
»Danskeren," VII, 14 

var der nemlig i det, han vilde indskærpe, en Sandhed, 
som han aldrig siden er bleven træt af at lægge unge 
Mennesker paa Sinde. »F6r man offentlig vil bedømme, 
hvem der har vist, de kunde noget, maa man offentlig 
have vist, at man selv kan noget, som er værd at tale 
om, eller i det mindste vise det med det samme.« » Ved 
at ville nedrive, for man har lært at bygge, optræde som 
Dommere over navnkundige Forfattere, for man har hævdet 
sig en Stemme, derved ødelægger Ungdommen sig selv, 
ved et saadant Foregreb af Manddoms- og Modenheds- 
Skinnet forspilder man, selv med de bedste Anlæg, 
den uigenkaldelige dyrebare Vokse- og Læretid, for det 
meste Kraften til mandige Idrætter og altid saa meget af 
Lærelysten og de beskedne Tanker om sig selv, at man 
sent eller aldrig naar den Ligevægt og Forstands Moden- 
hed, der er nødvendig for selv at frembringe noget stort 
og vel endnu nødvendigere for at være en oplyst og billig 
Dommer over andres Bestræbelser. « 

Det er i Virkeligheden det samme, han gjorde gæl- 
dende, da han i 1843 i sine Foredrag om græske og nor- 
diske Myter anstillede en Sammenligning mellem det græske 
Ungdomsideal Sevs og det nordiske, som han saa i Tyr. 
Det syntes ham, som om Tyr var vandret ud fra Norden 
med Anglerne. »Thi skønt jeg tror, det er kun en Ojen- 
Forblindelse, saa kan jeg dog ikke nægte, det ser meget 
betænkeligt ud. Vi véd saaledes alle, at naar man for 
Ojeblikket nævner det »unge Tyskland«, det »unge Norge«, 
det »unge Sverrig« og selv det »unge Danmark«, da mener 
man noget, der skal ligne det »unge Frankrig«, det »unge 
Italien« og det »unge Grækenland«, altsaa ligne Sevs eller 
Jupiter; medens den »engelske Ungdom« er den eneste, 
der aabenbart langt mere ligner Tyr, sværmer og raser 
for Æren, og sætter sin Ære i at forberede en daadfuld 
Manddom og en rolig herskende Alderdom.« 

I Fyrrerne var det Studenternes livlige Deltagelse i det 
liberalt-politiske Røre, der førte hans Tanker i en lignende 
Retning, som deres Indblanding i den literære Strid 25 
Aar for. Det var og blev hans Mening, at Ungdommen 
var en Læretid og Øvelsestid, medens Daadstiden først 
kom ved Trediveaarsalderen. Men naar han 1843 fandt, 
at det saa lidt fortvivlet ud med Folkelivet og det borger- 
lige Selskab, selv i Norden, da glemte han ikke at tilfåje, 
at det lige saa vel var den plutoniske Alderdoms som den 
sevsiske Ungdoms Skyld. Naar ban da manede Tyrs- 
Billedet frem til at vinke de unge, da var det, fordi Ung- 
dommen alene kan raade Bod paa Ulykken, idet man kan 
trøste sig ved, at »naar først Ungdommen ligner Tyr, vil 
inden kort Tid Manddommen ligne Tor og Alderdommen 
Odin, 'og Norden sig selv, sin herlige Fortid, sine dybe 
Myter, sin verdenshistoriske Kæmpeaand.« 

Da Grundtvig 1850 i Danskeren”) mindede om, hvor- 
dan han 1843 havde henvist til Sevs i Grækenland og til 
Tyr i vort Norden som to unge Herrer, påa hvem man 
kunde se, hvordan den blomstrende Ungdom kunde blande 
sig i de offentlige Anliggender baade saa det gik galt og 
saa det gik godt, tilfåjede han, at allerede den Gang 
Haabet overvejede Frygten, naar han saa paa den 
nordiske Ungdom, og nu havde dens »ligesaa kække 
og ærefulde som levende og frivillige Deltagelse i den 
Jydske Krig« i hans Øjne klarlig bevist, at vor nord- 
iske Ungdom svarede til det store Haab, han tidlig 
JFattede om den. — Mon dette »tidlig« ikke tyder paa, at 
det var i Helligtrekongersdagene 1814, at han fik det lyse 
Haab om den Del af Ungdommen, som han kendte bedst, 
og det var den akademiske Ungdom, — at han ved An- 
grebene paa den hjærtelig fromme Ingemann 1816 og Ud- 
fordringen til den geniale Baggesen 1818 var kommen til 

at ængstes for, at hans Haab ikke skulde opfyldes, — at 
det politiske Røre iblandt Ungdommen efter Frederik den 
Sjættes Død atter havde bragt ham til at vakle imellem 
Haab og Frygt, — men at den frivillige Deltagelse i Tre- 
aarskrigen af en Mængde Studenter, deriblandt hans to 
voksne Sonner og en Del af deres nærmeste Venner, havde 
bragt Haabet til at sejre over Frygten? 

Det forekommer mig sandsynligt, at det alvorlige Brud 
imellem Grundtvig og Poul Møller, som omkring 1820 havde 
mere at sige imellem Studenterne end nogen anden, og til 
hvem den nystiftede Studenterforening vel kom til at 
staa i samme Forhold, som Akademikum en Snes Aar 
efter kom til at staa i til Poul Rytter og Jens Kristrup — 
for at nævne de to endnu levende Studenter-Patriarker 
med deres den Gang brugte Digternavne, — at dette Brud 
har bidraget mere end noget andet til at fjærne ham fra 
den akademiske Ungdom i de næste tyve Aar. Men lige- 
som hans Strid med Ørsted, saaledes har ogsaa Kirke- 
kampen imellem ham' og den af de fleste unge Theologer 
højt skattede H. N. Clausen naturligvis gjort noget dertil. 
Vist er det, at det varede til 1838, inden Grundtvig 
paany kom i Forhold til Studenterne. 

Da var det, at P. Kr. Kierkegaard, H. P. N. Købke 
og Fr. Barfod i Forening med en Del andre unge Mænd, 
og da navnlig Studenter og Kandidater — deriblandt de 
senere Professorer C. Hermansen og E. Hornemann!) — 
opfordrede Grundtvig til at holde Forelæsninger over den 
nyere Tids Historie. Han tog med Glæde imod dette Kald, 
og fra 20. Juni til 26. November — med en kort Af- 
brydelse sidst i Juli og først i August — holdt han saa 
51 Foredrag paa Borchs Kollegium om Udviklingen ude 
og hjemme i de 50 Aar, han selv kunde mindes. 
Tilhørertallet var mod Slutningen halvfjærde Hundrede og 

den sidste Aften vel 6 Hundrede. Denne Forsamling har 
næsten udelukkende bestaaet af akademiske Borgere — 
H. V. Kaalund er dog et Eksempel paa, at enkelte andre 
kunde komme med —, og det var Borchs Kollegium, 
som denne Gang fik Betydning i Grundtvigs Liv, ligesom 
Valkendorphs og Ehlers Kollegium tidligere havde haft det. 
Den Aften, han havde talt om 2. April-Slaget, sang man 
bagefter Visen om Villemoes; det var vel første Gang, 
at der lød Sang ved et Foredrag af historisk Indhold. 
Af større Betydning var den Hylding, Grundtvig modtog 
den sidste Aften, da der blev holdt Taler af Fr. Hamme- 
rich og Fr. Barfod, fremsagt et af P. L. Møller forfattet Digt 
og sunget to Sange, af hvilke H. V. Kaalund havde skrevet 
den ene. Selv om de to førstnævnte maatte regnes til 
Grundtvigs nærmere Kreds, var dette jo slet ikke Tilfældet 
med de to sidste. P. L. Møllers Digt var dette: 


Stærke dybe Vemodstoner, 
dæmpede Basuneklang, 

milde Sus af Bøgekroner, 
Bølgeskvulp mod grøånne Vang, 
Kæmpedrøn af Tor og Skrymner, 
kristelige Jubelhymner, — 

kom I fra det samme Bryst? 


Dommedagens Tordenstemme, 
stræng og dog saa kærlig varm, 
bævende vi kan fornemme 
gennem Dågnets Dværgelarm. 
Fjældeskred fra gamle Norden 
ruller ned og ryster Jorden. 
Krybet sammenkrymper sig. 


Hvorfra bryde disse Flammer, 
denne livsstofsvangre Luft,| 

som vort Sind saa sælsomt rammer. 
fast lig glemte Dråmmes Duft? — 

Fra en sjælfuld Klippes Tinder, 
ved hvis Sne vort Syn hensvinder 
i et himmelsk Hjærtedyb. 


Det er Dansken, Præsten, — Brages, 
Sagas, Volas Søn —, hvis Røst 

lod de svundne Kræfter dages, 

som har Nordens Aand forløst. 

— Døden kan vel Stemmen dæmpe, 
Ordet staar som evig Kæmpe, 

lever sejerrig i Nord. 


Ligesaa sikkert som dette Digt indeholder et Vidnes- 
byrd om, at der nu var slaaet Bro mellem Grundtvig og 
den akademiske Ungdom i det hele, ligesaa sikkert frem- 
gaar det samme deraf, at Orla Lehmann gik med til at 
stifte »Danske Samfund«, hvor der kunde blive jævnlig 
Lejlighed til at høre Grundtvig tale. 

At Grundtvig holdt paa »Kongehaand og Folkestemme, 
begge stærke, begge fri«, gjorde vistnok, at den Ungdom, 
der fulgte de liberale Ledere, trak sig tilbage fra »Danske 
Samfund«. Men i den folkelige Sag, med sine to Hoved- 
sider, den sønderjydske og den fællesnordiske, blev der 
desto tiere Lejlighed for Grundtvig og den akademiske 
Ungdom til at mødes paa den fornåjeligste Maade. Derom 
vidne hans Taler i det skandinaviske Selskab 20. Ok- 
tober 1843 og 17. Januar 1845 og hans Tale ved nordisk 
Håjtid i 1847. Men derom vidner især den lille Bog 
»Skovhornets Klang mellem Skamlingsbankerne«, hvori 
han ikke blot har meddelt sin beråmte Skamlingsbanketale 
fra 20. Juni 1844, men ogsaa har gjort Rede for sine 
Indtryk fra Rejsen, hvor baade det skandinaviske Selskab 
med Lehmann i Spidsen, der havde indbudt Grundtvig til 
at rejse med sig som Gæst, og »det unge Danmark« i 
sine hundrede Skamlingsfarere var saa »elskværdigt og 
fornåjeligt«, saa at det bidrog væsentlig til, at han ikke 
kunde værge sig imod det Indtryk, at der var »nyt paa 

Færde«. Da de sejlede forbi Sjællands Odde, sang de 
unge Villemoes-Visen, og Grundtvig mindede om, »hvad 
der stod paa Bavtastenen over ham og de andre Ænherier 
eller Medbejlere til Livet i Valhal og Folkvang: i Helte- 
digtet og Kæmpevisen«, og udbragte et dansk Hurra til 
deres Ihukommelse. Og, fortæller han, »som jeg, endnu 
med Taarerne i Øjet, som Villemoes-Sangen bavde frem- 
lokket, saa ud over det krusede Hav med den lette, hvide 
Skumgæring, der fulgte os, som en Flok Svaneunger, paa 
begge Sider, da /ik jeg en inderlig Lyst til at lade Ung- 
dommen vide, hvor inderlig vel jeg følte mig i dens 
Midte, og nynnede desaarsag for mig selv paa de første 
Vers til Rune-Bladet, som skulde følge med Skamlingstalen, 
og i samme Øjeblik var Ungdommens Tanker hos mig og 
det gamle Danmark, det fik jeg dejlig at vide, da en Unger- 
svend traadte hen til mig og spurgte, om jeg ikke vilde 
tomme et Bæger med Ungdommen? Med største Forn6j- 
else, var naturligvis mit Svar, naar Drikken kun ikke er 
mig for stærk, og skønt jeg straks fandt, at alt hvad jeg 
kunde taale, var at nippe til Ungdomsbægeret, saa gav 
dog allerede det mig Ungdoms-Mod og Lethed til at springe 
op paa Bænken og fortælle Ungdommen, hvad jeg just nu 
gik og nynnede paa, fordi jeg nu følte tilbunds, at jeg 
meget for tidlig havde sørget over, at jeg sagtens kom til 
at tage Broderparten af gamle Danmarks Arv og Odel, 
rørligt og urørligt Gods. med mig i Graven, eftersom jeg 
nu mærkede, at der i den yngre Slægt var baade Bejlere 
og Medbejlere nok til alt, hvad der er smukt og ædelt, 
højt og dybt, aandeligt og hjærteligt, og efterhaanden lyst 
og klart, og sagde de ikke alle ja, saa var jeg stokdøv.« 
— " Ved Torbæk kunde han læse »Rune-Bladet« for 
de unge. 

Til ikke mindre gensidig Glæde har Grundtvigs Del- 
tagelse i de nordiske Studentermøder været for ham og 
den akademiske Ungdom. 

Til Mødet i København 1845 havde han skrevet to 
Sange, der begge bleve brugte under Kæmpeteltet i Dyre- 
haven, hvor den skandinaviske Forening var Værten. I 
den ene bød han »Fostbroderlaget i Norden« velkommen 
som »et Nyaar i Kæmpernes Hjem«, i den anden sang han 
om Gjallarhornet, Hejmdal og Mimer vare lige gode om, 
som Billeder paa Haabet, der er de unges Lyst, og Mindet, 
der er de gamles Skat. Og de Taler, der sluttede sig til 
Sangene, drejede sig da dels om det nordiske Fællesskab 
dels om Fællesskabet mellem de gamle og de unge. 

Ved Mødet i Kristiania 1851 var han indbuden af det 
norske Studentersamfund som Æresgæst, og da talte han 
om sin Glæde over at være kommen »med Ungdommen 
til Ungdommen«. »Det er min glade Følelse, at ligesom 
den Ungdom, jeg kommer med, har paa en Maade gjort 
mig ung igen med sig, saa har jeg Grund til at haabe, 
at den Ungdom, jeg kommer til, vil ogsaa paa en Maade 
gøre mig udødelig med sig.« Han fortalte saa om Højen 
i Halogaland med Lagene af Guld og Sølv og med Muld 
imellem dem og sagde: »Holgahåjen tror jeg at have 
opdaget i Norges Ungdom; thi i hvert Lands Ungdom 
ligger alle de Skatte, som Forfædrene i Haab om bedre 
Timer har ligesom nedgravet hos sig. Saasnart der nu 
kommer rigtig Liv, Aandens Liv, i Ungdommen, med Lyst 
til Fædrenes Odel, da skyder den gamle Skat sig selv op 
" fra Dybet og kommer, tit naar man mindst venter det, for 
Dagens Lys.« Dertil fojede han saa halvt i Spåg, at naar 
dette skete med den norske Ungdom, vilde den gåre sig 
udødelig og maaske med det samme gåre ham udødelig 
som Holgahéjens Opdager. Halvt i Spøg sagde han det; 
men det var ellers hans fulde Alvor, at det hørte til hans 
særlige Livsopgaver at oplyse den Betydning, som Ung- 
domsalderen har imellem de andre Livsaldere. 

Paa Hjemrejsen fra Norge, da en svensk Deltager i 
Mødet kaldte ham »den yngste« iblandt Norges-Farerne, 

fik han Lejlighed til at takke sit Rejsefølge, fordi det var 
det unge Genbyrdsliv i Norden, der havde skænket ham, 
hvad ungdommeligt der endnu gærede og sprudlede under 
de graa Haar. 

1856, da de norske Upsala-Farere gæstede København, 
sang han om »Håjnordens Rosengaard«, og 1862, under 
det andet Studentertog til København, om Mødet imellem 
det gode Ord og den store Daad. 

Der var en Stordaad, han særligt har villet lægge den 
akademiske Ungdom fra Nordens tre Lande paa Sinde, og 
det var »Wordens videnskabelige Forening«, som den 
kunde komme frem, dersom Nordens tre Folk enedes om 
at rejse en for dem alle fælles videnskabelig Højskole i 
Kæmpestil, hvor 300 Videnskabsmænd kunde henleve 
deres Dage, beskæftigede med at gåre sig til Herrer over 
gammelt og nyt til Oplysning og Forklaring af Menneske- 
livet i det hele og i det enkelte. Hans egne Ungdoms- 
minder fra Valkendorphs Kollegium havde givet bam den 
første Forestilling om et saadant Håjskoleliv, og det Besøg, 
som han 1831 havde gjort paa det engelske Trinity-College, 
havde gjort ham sikker paa, at det var de engelske H6j- 
skoler i Oxford og Cambridge, der skulde tages til Mønster, 
og velordnede videnskabelige Samtaler dels mellem en 
ældre Videnskabsmand og de yngre, der vilde lære af ham, 
dels mellem ældre Videnskabsmænd indbyrdes for deres 
Øren, som vilde høre det, skulde være Hovedsagen i et 
saadant »Museum«. 

Tanken om dette fælles nordiske Universitet førte 
Grundtvig frem i »Brage og Idun«, der var det første 
fælles-nordiske Tidsskrift — Forløberen for nordisk 
Universitetstidsskrift og for det letterstedtske Tidsskrift —, 
1849 pegede han i Ugebladet »Danskeren«"), paa. Gøteborg 
som det mest passende Sted for dette Universitet nær ved 

Øen, hvor Nordens Konger fordum mødtes og raadslog om 
Nordens Tarv og fælles Bedste. 

Da Ungdommen under Studentermødet 1845, efter at 
have bragt Oehlenschlåger sin Hyldest paa Frederiksberg, gik 
til Bakkehuset, hvor Grundtvig den Sommer boede, for at 
hilse paa ham, nævnede han i sit Svar »den storartede 
videnskabelige Håjskole, fælles for alle Nordens Stammer«, 
som det, der burde arbejdes paa. 

I 1853 fik han til sin syvtiaarige Fødselsdag et Lyk- 
ønskningstelegram fra det norske Studentersamfund. og i 
sin Tak derfor skrev han saa blandt andet: »Hvad jeg 
kalder fri og selvstændig Livsoplysning i nordisk Aand, 
maatte til sit Middelpunkt have en stor videnskabelig 
Højskole, fælles for alle Nordens Stammer og opført i 
engelsk Stil, ikke med smaaligt Hensyn paa det bedste 
Køb, men med stadigt Hensyn til de bedste Midler til at 
fremkalde et ægte videnskabeligt Liv i nordisk Aand hos 
dem af alle Stammerne, som dertil viste udmærket Lyst 
og Anlæg. Lige over for denne fælles videnskabelige H6j- 
skole skulde de folkelige Håjskoler staa trint i Norden, 
som virkede i samme Aand til den folkelige og fædrelandske 
Oplysning og Dannelse, som baade Lærd og Læg i ethvert 
Rige maa have tilfælles, naar Livet og Lyset ikke som nu 
skal udelukke, men favne hinanden. Midt imellem skulde 
Planteskolerne for Embedsmænd. rejse sig, med Opmærk- 
somhed til begge Sider, men med herskende Hensyn til 
Embeds-Dygtigheden, som nu ved vore Håjskoler saa godt 
som aldeles overses. Først saaledes vilde jeg anse Nord- 
ens Oplysnings-Væsen ordnet i Nordens Aand, og føle 
mig sikker paa, at det, med vore nordiske Stammers 
Kæmpekræfter og Sans for det ægte, vilde blive vid- 
underlig frugtbart for Menneskelivet og Folkelivet i alle 
Retninger.« 

Sammenligner man nu, hvad Grundtvig paa denne 
Maade som Olding har lagt nordiske Studerende paa 

Sinde, med det, han i sin Ungdom skrev til de køben- 
havnske Studenter, da er der noget, som bestemt vender 
tilbage. Det er Advarslen imod at lade »Hensynet til 
Hverdagslivet« være Hovedsagen i Ungdomsaarene. 
At lade Tanken om ved en Eksamen at skaffe sig Ret til 
et sikkert Levebrød være den egentlig ledende, maatte 
han bestemt fraraade, 1853 som 1807. Hvor dette kom i 
Forgrunden, ophørte Ungdomsaarene at være, hvad de 
vare bestemte til, Livets Blomstringstid og Aandens Skaber- 
time, da de store Udsigter maa aabne sig for en, og da 
Sjælen maa finde det, den kan hengive sig til og for 
Alvor leve for. Ungdommen maatte ikke forspilde og 
heller ikke forkorte den dyrebare Voksetid og Læretid; 
derpaa løb hans Raad ud i 1817 og 1818; men en saadan 
Ulykke kunde den lige saa vel bringe over sig ved en 
aandløs Eksamenslæsning som ved at forhaste sig ved at 
trænge sig frem i Dagens literære eller politiske Røre. 

Naar Spårgsmaalet dernæst gåres, om hvilket Ideal 
Grundtvig vilde holde den studerende Ungdom for Oje, da 
havde han vel heller ikke skiftet Tanker med Hensyn til 
det væsentlige. 1807 priste han »den harmoniske menneske- 
lige Aandsudvikling«, som forenede poetisk Flugt med 
grundig Tænkning, et klart Oje for den os omgivende 
Natur med et aabent Øre for Tidernes Røst, Sans for det 
jordiske med Sans for det himmelske. 

Men han vilde ike længere betegne Udviklingen imod 
dette Maal med Navnet »Videnskabelighed«. Han havde 
i Aarenes Løb set det klarere og klarere, at en saadan 
Aandsudvikling ikke maatte være en Særret for Student- 
erne, men at det var en Hovedsag, at alle Landets Born 
fik Ret til at leve et virkeligt Ungdomsliv, og han havde 
skønnet, at det ingenlunde var alle dem, der egnede sig 
til at være Embedsmænd, som havde Evne til en virkelig 
videnskabelig Syssel. Derfor krævede han nu stærke 
Brændpunkter for en aandelig Oplysning, hvor baade 

de, der vilde være Embedsmænd, og de, der vilde drive 
en almindelig borgerlig Syssel, Kvinder saa vel som 
Mænd, kunde leve et virkeligt Ungdomsliv, og paa de 
hertil bestemte Skoler maatte den folkelige og fædrelandske 
Oplysning træde i Forgrunden, fordi den alene kunde 
samle Læg og Lærd. Disse Ungdomsskoler kaldte han 
derfor Folkehåjskoler. 

Men lige saa nødvendigt har han fundet det, at der 
var et Sted, hvor en vidtfavnende og dybtgaaende Viden- 
skabelighed kunde opelskes. Naar den folkelige Ungdoms- 
skole ikke skulde være Fagskole, saa skulde Universitetet 
ikke være Embedsmandsskole. Det skulde kun have den 
fremskridende videnskabelige Granskning til sin Opgave; 
men denne Opgave var ogsaa saa stor, at der behøvedes 
en Samvirken imellem alle Nordens Lande til at løse den. 
Her skulde da Videnskabsmænd i Hundredevis kunne leve 
et sorgfrit Liv, medens baade yngre og ældre i kortere 
eller længere Tid kunde opholde sig der, yngre, som 
endnu ikke havde taget nogen fast Livstilling, og ældre, 
som havde faaet en saadan, men som følte Trang til en 
Tid at søge Forfriskning ved Samlivet med Granskerne. 

Forskellig baade fra Folkehåjskolen og Universitetet, 
men i Vekselvirkning med begge, baade for Lærernes og 
Lærlingernes Vedkommende, skulde saa Embedsmands- 
skolerne staa, og for dem ønskede Grundtvig, at de skulde 
være mere anlagte paa at uddanne Mennesker til Embedets 
Tarv, end det kunde tænkes virkeliggjort, hvor man ikke 
holdt Embedsmandsuddannelsen skilt fra Universitetet. 

Der skal nu ikke fra min Side gåres noget Forsøg 
paa at drøfte, hvor vidt Grundtvig havde Ret i, at de for- 
skellige Slags Oplysning nødvendig krævede hver sit 
Brændpunkt, eller om der, samtidig med at Folkehåjsko- 
lerne ere voksede frem, ogsaa viser sig Tegn til, at Embeds- 
mandsskolerne og den strængt videnskabelige Granskning 
godt kunde behøve at skilles. Det er et strængt historisk 

Foredrag, jeg vilde holde for Dem. Men skulde der — i 
hans Spor, som havde svært ved at holde Mimershornet 
og Heimdalsluren skarpt skilte — klinge noget igennem der, 
der havde med Fremtiden at gåre, da skulde det helst 
være en Opmuntring til mine unge Tilhørere om at sørge 
for, at de komme til "at leve et rigt Ungdomsliv, saa de 
ogsaa kunne faa Drift til at hjælpe andre til det samme. 
Jeg tror, jeg tår sige, at jeg som Student har erfaret 
noget af, hvad et ægte Ungdomsliv vil sige, og at der er 
en Sammenhæng imellem denne min Erfaring og mit 
senere Livs Arbejde for at hjælpe andre til at opleve 
grødefulde Ungdomsdage. Og jeg vilde gærne have mange 
Medarbejdere i Løsningen af den Opgave at indsætte 
Ungdomstiden i sin Ret. 


B. S. Ingemann og P. L. Ingerslev. 
Meddelt af L. Schrøder. 


Som et lille Tillæg til, hvad der foran er fortalt om 
Grundtvig og den akademiske Ungdom, skal her gives et 
Par Bidrag til at opfriske Mindet om en af dem, der slut- 
tede sig til den tjænstledige Kapellan i Helligtrekongers- 
dagene 1814. 

Peter Laurits Ingerslev var Sén af Sognepræst J.A. 
Ingerslev og Vita Bering; han blev født i Saksild 5. Ja- 
nuar 1791 og fyldte altsaa netop 21 Aar i de bevægede 
Dage, da han gjorde sig rede til at være med at vække 
sine jydske Landsmænd til Kamp for Fædrelandet og selv 
at vove Liv og Lemmer i denne Kamp. Efter at han 
havde taget sin Embedseksamen 1815, var han en Tid 
Huslærer hos Grev Schulin paa Frederiksdal, fra 1824 

Sognepræst i Østerlars paa Bornholm, fra 1834 i Vester- 
vig, hvor han tillige blev Provst, men fra 1842 i Magleby 
paa Møen. Han døde som Pensionist. 

Han var B. S. Ingemanns Kammerat og gode Ven 
paa Valkendorphs Kollegium og gemte som en Skat et 
lille Digt, som han henimod Afskeden fra Ingemann og 
Studentersamlivet med ham havde fundet i en Bog, han 
havde faaet af ham eller maaske snarere i en af dem af 
hans egne, han havde givet sin Ven. Da dette Vers 
alligevel »gulnede med Tiden« og — han vidste ikke hvor- 
ledes — blev borte, skrev han det op efter Hukommelsen 
paa fint rødt Papir. I en Efterskrift dertil læses: »Paa 
et Besøg hos hans Enke, som nu vogter hans Grav i 
Sorø, mellem hendes Bolig og Kirken«, efterlod jeg hende 
en Afskrift deraf, efter at hun først havde givet mig til 
Mindesmærke den Brevtaske med hans egenhændige Navn 
og hans Ungdomsbillede, hvori han, medens han boede 
paa Valkendorphs Kollegium, havde gemt sine bedste Kle- 
nodier, og som nu og blev forsynet med friske Blomster 
fra Graven. Jeg indlægger nu og deri hans og hendes 
sidste Breve til mig, og tilkendegiver da herved min 
hjærtelige Begæring til mine efterlevende, at disse dyrebare 
Klenodier maa samlede blive opbevarede som Mindes- 
mærker om et Glanspunkt i Mindekransen fra den bedste 
og følgerigste Del af mit Ungdomsliv.  Sorgenfridal ved 
Lyngby den 24. Aug. 1863.« 

Afskedsverset er da dette: 


Stambogsblad. 


Du, som paa en Tid, da mange vildes, 
trolig søgte Ordets Ledetraad | 

Tab den ej, gak frejdig til din Daad, 
og lad ej din Fod i Traaden hildes. 


Visselig da Sandheds gode Aand 
skal dig gennem Labyrinten følge, 

lære dig i Livets store Bølge 

at udkaste Redningsbaand, 

og, som Fiskerne i Herrens Dage 
Mennesket til Frelsens Bredde drage. 


Skønt er Kaldet, som dig Himlen gav, 
grib og bær med Fred din Hyrdestav, 
og, naar fjærnt i lykkelige Dage, 

du, mød Staven lænet, ser tilbage 
paa din fro tilbagelagte Gang, 

husk da, hvad en stille Pilgrim sang, 
som gik fredelig forbi og nynned, 
hvad hans gode Engel ham forkynded; 
husk, at venlig han dig Haanden rakte, 
da han saa, du gik med Alvorsid, 

og lad Blomsten, han til Afsked bragte, 
minde dig om ham og svundne Tid. 


Valkendorphs Kollegium 1815 i Juni. B. S. Ingemann. 


I Opskriften til en Tale, som Ingerslev havde bestemt 
at holde ved B. S. Ingemanns Jordefærd i Sorø den 4. 
Marts 1862, men som ikke kom til at lyde, fordi han 
manglede Kraft og Mod til at foretage Rejsen dertil, gen 
"tages nogle Linjer (7—10 f. 0.) af dette Stambogsblad, og 
idet Oldingen lod Øjet glide ud over den lange Tid, da 
han og Ingemann havde levet i »uafbrudt Venne-Troskab«, 
dvælede han dels ved sit sidste Samvær med ham, da 
de paa en Altergangssøndag sad ved hinandens Side i 
Sorø Kirke og »sang af samme Bog en af hans dejligste 
Salmer« (Til Naadens store Aandefest), dels ved det sidste 
Brev, han havde faaet fra ham, og som da ogsaa her 
skal meddeles: 


Sorø, den 10. Jan. 1859. 


Kære gamle Ven! 
Tak for den venlige Ihukommelse af den Dag, der blev 
til en rigtig Jubeldag for mig, og som du vel har hørt, 
kom med en folkelig Karakter, der i håj Grad maatte 

glæde mig! Min Tak til alle mine Venner i Danmark vil 
du ogsaa have tilegnet dig; nu kan jeg først i den gamle 
Stilhed og Ro særlig takke hver enkelt, der glædede mig 
med Breve. — At du nu ogsaa søger Aftenhvile efter 
Dagens Arbejde 1 Vingaarden, vidste jeg ikke. Jeg studs- 
ede derved, for du forekom mig såa ung, og jeg huskede 
ikke paa, at der ingen stor Forskel er paa vor Alder. 
Gud give dig da nu ogsaa en mild og skån Alderdom! 
Gid. vi stedse med klarere Blik maa se over til den Verden, 
der ligger os saa nær, og som jeg nu mer og mer er 
kommen til at fremhæve som Centralsfæren i den hele 
Udviklingens Tilværelse fra Tids Fødsel til alle Dages 
Ende — den Verden, hvor først Menneskeslægten efter- 
haanden samles til fuldstændig Indtrædelse i det objektive 
Gudsrige og i den sejrende Kirke. Her, hvor Gudsriget 
mest er inden i os og udvortes kun er partielt tilstede i 
den stridende Kirke (desværre ogsaa stridende med sig 
selv) — her er alt jo kun Begyndelse. Men for den Be- 
gyndelse, som nødvendig Betingelse for Udviklingen til 
Fuldendelsen — kunne vi ikke noksom takke Vorherre. — 
De hjærteligste Hilsener baade til din Kone, dine Bårn og 
Dig selv, fra os begge. 


Din gamle hengivne Ven 
B. S. Ingemann. 


Christian Flor som Politiker. 
Af L. Schrøder. 


Den 1. Januar 1892 er det Hundredaarsdagen for 
Christian Flors Fødsel. 1 det foran meddelte Foredrag 
om Grundtvig og den akademiske Ungdom vil man have 
mødt Flors Navn adskillige Gange: imellem dem, dér i 

Helligtrekongersdagene 1814 stod i en anden Gruppe end 
Grundtvig; — som en af Tylvten, der ogsaa skilte sig fra 
Grundtvig — men tillige som den, der senere i håj Grad 
viste sig modtagelig for Grundtvigs mytologiske og histo- 
riske Livsbetragtning, og som den, hvem det blev en 
Hjærtesag at virkeliggore Grundtvigs Skoletanke. Der 
kunde ogsaa. være Grund til at minde om Flors Deltagelse 
i det politiske Liv, og dertil skal her gives et Par Bidrag. 

Først skal jeg da meddele en Tale, som han havde 
bestemt at holde i den grundlovgivende Rigsforsamling den 
7. Maj 1849, men som han nåjedes med at lade trykke i 
Grundtvigs Ugeblad Danskeren tilligemed en lille Forklaring 
af, hvorfor den ikke kom til at lyde i Forsamlingen. 
Opskriften til selve Talen følger her: 

»Om det saakaldte Repræsentationsspørgsmaal har 
den stårste Del af Husets Medlemmer ved en eller anden 
Lejlighed ytret sig, og man har næsten hørt lige saa mange 
Meninger som Talere. Jeg har hidindtil tiet, ikke alene 
af de Grunde, som i Almindelighed have foranlediget mig 
til Tavshed, men særskilt ogsaa af den meget væsentlige 
Grund, al jeg ingen Mening havde at komme med, som 
kunde finde Bifald her i Salen. Af mig selv formaaede 
jeg nemlig ikke at skabe mig nogen Mening om denne 
Sag, som jeg kunde kalde en Overbevisning, og af alle de 
mangfoldige Meninger, som jeg hørte af andre, var der 
kun en eneste, som tiltalte mig. Den tiltalte mig vistnok 
straks og aldeles, baade fordi den stemmede med min 
Betragtningsmaade af det borgerlige Samfund, og fordi den 
syntes mig at passe godt for os og vore Forhold, altsaa 
at være naturlig, og endelig fordi den syntes mig ikke at 
stride imod den nye Tingenes Orden, som jeg meget gærne 
tror baade kan og vil blive holdt borte endnu i nogen 
Tid, men som jeg er fuldkommen overbevist om dog inden 
lang Tids Forløb vil gåre sig gældende over hele Evropa, 


enten man nu tror at maatte anse dette for en Lykke eller 

Ulykke for Menneskeslægten. Men denne Mening om, hvor- 
ledes en dansk Rigsdag burde sammensættes — det var 
Rigsdagsmandens fra Præstø") — sként den mere end 
nogen anden indeholdt Billighed imod alle Parters rimelige 
Fordringer, ;vandt desværre en saa ringe Anklang her i 
Salen, at ikke engang de, jeg snarest kunde have haabet 
det om, fandtes villige til at gaa ind paa den. Jeg maatte 
altsaa anse det for aldeles frugtesløst at tale for denne 
Anskuelse; derfor tav jeg. —- Af alle de øvrige »Repræsen- 
tationssystemer«, baade Udkastets og samtlige Ændrings- 
forslags, har det ene næsten ligesaa lidt som det andet 
kunnet drage mig til sig. Dette er saa langt fra at skulle 
være nogen Daddel over dem, at jeg ikke engang hermed 
har villet sige, at jeg ansaa alle disse Systemer for urig- 
tige.. Jeg har kun ment, at der i mine naturlige eller 
dog sædvanlige Forestillinger intet findes, hvormed hine 
Systemer let og naturligt forbinde sig. Heller ikke har 
jeg nogensinde gjort Statsvidenskaben til mit Studium, 
hvorved jeg muligen vilde være kommen til en selvstændig 
Mening om dennes vigtigste Spårgsmaal eller dog til en 
Vane at tænke mig dem besvarede i en bestemt Retning; 
men denne Mangel deler jeg upaatvivlelig med den stårre 
Del af Husets Medlemmer. — Min Grundfølelse og Hoved- 
anskuelse om, hvilken Forfatning der maatte være den 
rette her i Riget, d. v. s. hvorunder alle, saa vidt muligt, 
kunde leve vel og tilfreds, forsaavidt deres personlige 
Karakter, Evner og Tilstand tillade det, har altid været, 
at det maatte være en saadan, hvor hver Mand i Landet 
skulde have Ret til at bruge og anvende sine Kræfter 
og sin Dygtighed saa frit som muligt?), eller med 
andre Ord, ganske efter sin egen Lyst og Overbevisning, 
saa længe han ikke derved kom til at træde andres 

lignende Frihed for nær"). Jeg tror, at mangfoldige 
derved vilde kunne arbejde sig frem til en langt bedre 
Stilling og stårre Velvære end nu er Tilfældet, og jeg 
tror, at en saadan Frihed vilde være til Glæde og Tilfreds- 
stillelse for alle de dygtigere, ligesom den tillige vilde 
være den naturligste og stærkeste Dæmning imod den Mis- 
undelse, der, om ikke føder, dog nærer de umulige og 
derfor vanvittige, men alligevel eksisterende og farlige 
Livsideer. Som Følge heraf har jeg staaet i den For- 
mening, at det syvende Afsnit af Grundlovsudkastet, 
sam handler om de borgerlige Friheder og Rettigheder, 
var det vigtigste af alle"): dette Afsnit vedkommer enhver 
af os og angaar vort Liv og Virksomhed hver Dag. Den 
stårst mulige Frihed til at føre dette Liv og øve denne 
Virksomhed som man vil, har jeg troet at være det, man 
med god Grund kunde betragte som enhver Borgers 
»naturlige Rettigheder« i det ellers kunstige Samfund, 
man kalder Stat, og som denne, saa godt det lader sig 
gore, bor betrygge alle. Har den Evne dertil, saa anser 
jeg det for en af dens allerførste Pligter at sørge for 
Udbredelsen af en sund og nyttig Oplysning i Folket”), 
en Pligt, som ikke alene Menneskekærligheden beder om 
som en Velgerning, men som Statsklogskaben fordrer som 
en Nødvendighed for den Tid, vi gaa imøde. Naar dette 
kunde vindes, og der i Grundloven blandt de borgerlige 
Rettigheder indråmmedes al den Skrive- og Talefrihed, 
der lader sig forene med offentlig Orden og Sæde- 
lighed") — saa var mit væsentlige Ønske med Hensyn til 
Grundloven opfyldt; og jeg skulde med temmelig Lige- 
gyldighed se paa, hvorledes Rigsdagen eller det lovgivende 
Personale for Fremtiden blev sammensat, hvis Hovedfor- 
retning da-vilde blive: at vuaage over og arbejde paa, 
at samtlige Borgeres ovenomomtalte Frihed, Sikkerhed 

og Oplysning ikke hindredes, men tværtimod befordre- 
des.) Denne Opgave, forekom det mig, at det af den 
nævnte Rigsdagsmand fra Præstø (Grundtvig) stillede For- 
slag bedre løste end nogetsomhelst af de andre, fordi 
dette delte alle de Anskuelser og Villier, der hår overveje 
og bestemme, hvad der skal være Løv for alle, paa 
en for vort Rige og vore Forhold naturlig Maade i io 
Afdelinger, hvoraf den ene skulde varetage de egent- 
lige eller almindelige Landbrugsinteresser, den anden 
Stædernes, hvor ikke alene Handelen og Søfarten har 
deres Hjem, men hvor ogsaa Videnskab og Kunst, de 
ståorre Formuer og disses Frembringelser samle sig.”) 
Den Forskellighed i Lyster og Anskuelser, som finder Sted 
i Staden og paa Landet, er nemlig ikke forbigaaende, den 
er vedblivende; men deres Interesser ere ikke saaledes 
fjendtlige, at den enes Tab skulde være den andens For; 
del, tværtimod . de trænge til hinanden og befordre hin- 
andens Vel. Naar begge derfor kun havde Ret og Magt 
til at gåre sig gældende, er det sandsynligt, at de efter 
ikke lang Tid vilde, uden Nid, lære at forstaa og aner- 
kende hinanden, og frivillig og uden Fare forene sig i et 
Kammer. — Men denne Anskuelse, der forekommer mig 
saa simpel og naturlig for vore Forhold, fandt, som jeg 
allerede har tilladt mig at bemærke, desværre aldeles 
ingen Anklang her i Salen; det nye og uvante i en saadan 
Deling førte maaske ogsaa med sig, at den maatte fore- 
komme mange fremmed og vilkaarlig. Man holdt sig til den 
sædvanlige Anskuelse angaaende forskellige Stænder og 
Samfundsklasser, samt disses forskellige Interesser og Beret- 
tigelse.. Denne Anskuelse kunde saa meget lettere blive 
faststaaende hos de fleste, som enhver af os, ved at høre 
til den ene eller den arden af disse Samfundsklasser, saa 
let kunde blive berørt af en egoistisk Spore og i al Fald 


7) Udhævet her. 

anse sig forpligtet til at forsvare og forfægte sin Stands 
eller Klasses Ret imod de andres Overgreb. Da imidlertid 
enhver, der vilde holde fast ved Tanken om de forskel- 
lige Stænder, snart maatte bemærke, at de gamle oprin- 
delige Stænder fra Middelalderens Tid egentlig slet ikke 
mere eksisterede som Stænder, men kun i enkelte Læv- 
ninger eller i Forvandlinger af samme, og at der ingen 
Sandsynlighed er for, at de nogensinde mere ville leve op 
i deres gamle Skikkelser, og da man tillige ved lidt nåjere 
Overvejelse fandt, at Tanken om de forskellige Samfunds- 
klasser heller ikke kunde føre til noget tilfredsstillende 
Resultat, fordi Samfundsklassernes Tal syntes i den Grad 
at vokse for den samvittighedsfulde Betragtning, at der 
ikke var at tænke paa at faa dem alle endog nok saa tarve- 
ligt repræsenterede, — saa maatte Forestillingerne om 
Stænder og Samfundsklasser træde i Baggrunden, og hvad 
man kaldte Konservatismens og Reformernes Principer 
bleve nu stillede i Forgrunden. Vel vare disse Forestil- 
linger i Grunden ikke af andet Stof eller Indhold end de 
bortviste om Stænder og Samfundsklasser; men de havde 
dog en anden Dragt og et andet Navn, og de vare i alt 
Fald kun to istedetfor de andres uoverskuelige Mængde. 
Det saa desuden ud, som om man mindre tænkte paa de 
enkeltes end paa det heles Interesse, naar man udtalte 
sin Frygt for at Statsmaskinen skulde bevæge sig altfor 
langsomt eller altfor hurtigt, og enhver gav sig derfor 
med Iver til at udsøge et Etkammer eller et Tokammer, 
hvori han kunde se sine mere konservative eller mere 
liberale Anskuelser og Ønsker realiserede. — Men hvad 
mig selv angaar, saa er jeg nødt til at gentage min tid- 
ligere Erklæring, at jeg med min bedste Vilje ikke har 
været i Stand til at fatte Interesse for eller blot gåre mig 
fortrolig med noget af de mange foreslaaede Repræsen- 
tationssystemer: jeg har ikke formaaet at faa Forestil- 
lingen om det konservative eller liberale Elements Betydning 

i Rigsdagens Sammensætning saaledes ind imellem mine 
Tanker, at den kunde blande sig med dem og virke paa 
dem; den gik bestandig fremmed ved Siden af. Jeg til- 
staar derfor, at jeg ved Afstemningerne over $ 30—36)) 
har givet mit Ja eller Nej, hvad jeg vilde kalde saa godt 
som i Blinde, ledet af en eller anden tildels uvedkom- 
mende Grund. Ved Afstemningen i Tirsdags>”), der af alle 
ansaas for saa vigtig, men hvis virkelige overvejende 
Vigtighed for Fremtiden jeg — ja jeg skammer mig 
næsten ved at sige det — endnu ikke fatter, gav jeg mit 
ja af politiske Grunde. Men da jeg har en meget stærk 
og tydelig Fornemmelse af, hvad jeg ved og forstaar, og 
da jeg ellers er vant til at vide, hvad jeg går, saa føler 
jeg stor Lyst til, ved de idag foreliggende Afstemninger, 
som altsaa skulde være saa saare vigtige, at benytte den 
Ret, som forrige Gang flere gjorde Brug af: ikke at 
stemme. Jeg føler mig saa meget mere opfordret hertil, 
som det ikke forekommer mig, at det i denne Sag saa 
meget er Anskuelse, der strider mod Anskuelse, som Parti, 
der kæmper mod Parti om Herredåmmet, og jeg med min 
Modbydelighed mod al Undertrykkelse hverken kan ønske 
at styrke det Parti, der ikke under den selvstændige Mand 
Talefrihed her i Salen, eller det Parti, der ikke under 
hver Mand, der ønsker at leve et Liv med Gud, at 
søge hen til den af Kirkens Tjænere, han tror at være 
Herren mest tro og bedst at kende hans Raad og Villie. 
Jeg ved ikke, om jeg fejler; men for mig har det ofte 
set ud, som om man mente, at Herligheden ikke bestod 
i, selv at have borgerlig Frihed og Rettigheder, men i at 
have Magt til at raade over andres. Det er næsten, som 
om man ingen Sans havde for Friheden, men kun higede 
efter Magten — og dog er der ingen, der kunde have 


1) Disse Paragrafer handler alle om Valgret og Valgbarhed til 
Folketing og Landsting. 
?) Tirsdag 1. Maj 1849 ved Aftenmødet. 

mere Glæde og vilde have mere Gavn af Friheden og 
mindre vilde misbruge den end vi danske, medens der- 
imod ingen har mindre Glæde og har haft mindre Gåavn 
af Magten og vist mindre Forstand paa at bruge den end 
vi danske.« — 

Dernæst skal jeg meddele lidt om den Forhandling, 
der i 1861 fandt Sted om Flors Opstilling til Folketings- 
kandidat i Kolding. Den nys afdøde Folketingsmand 
fra Koldingkredsen, C. Berg, har 'sikkert været Hoved- 
manden ved denne Lejlighed, og det giver Sagen en sær- 
lig Betydning, at det har været en af de første Gange, 
Berg er traadt op som aktiv Politiker, 

Den 28. Maj 1861 udfærdigedes i Kolding en Skrivelse 
til Flor med følgende Underskrifter: Ankersen, Skræder, 
C. Berg, Lærer, Bergenhammer, Barber, H. Daugaard, 
Vognmand, H. H. Grau, v. Consul & Købmand, J. J. 
Grau, Bager, J. J. Grooss, Købmand, N. Jørgensen, 
Handskemager og Borgerrepræsentant, /7. J. Jørgensen, 
Skræder, AN. Jørgensen, Snedker, A. P. Kirschbaum, 
Urmager, og M. Olesen,. Skomager: 

»Efter at man fra en anden Side ved et Par Prøve- 
valg og paa andre Maader har forsøgt at forskaffe denne 
Valgkreds (Vejle Amts 2den) en Kandidat til det den 
næstkommende 14. Juni forestaaende Folketingsvalg, uden 
at det dog synes, at disse Bestræbelser ere blevne kronede 
med synderligt Held, idet man nemlig kun har formaaet 
at opstille en Kandidat — Hr. Landinspekteur Petersen — 
der, hvor dygtig og hæderlig Manden end forresten er, 
dog efter hans egne Udtalelser er saa ukyndig paa det 
politiske Gebet, at næppe nogen med Tryghed kan give 
ham sin Stemme, hvorfor han heller ikke, ialfald 
udenfor Embedsklassen, synes at have nogen Stemning 
for sig her i Byen og vistnok kun en håjst delvis paa 
Landet, have Undertegnede forsamlet sig for med hver- 
andre at raadslaa om, hvad der under disse Omstændigheder 

var at gore for at forskaffe Kredsen en værdig Repræsen- 
tant. Hvor glædeligt det end kan synes, at der hersker 
Liv og Bevægelse med Hensyn til det forestaaende Valg 
omkring i Landet, saa forekommer det os dog, at den 
Valgbevægelse, som f. T. finder Sted, gaar temmelig 
meget ud paa at tilvejebringe et Folketing med en noget 
stærkere bureaukratisk Farve, end der synes os ønskeligt, 
Vi tro ikke, det vilde være i Folkefrihedens velforstaaede 
Interesse, hvis Folketingets Majoritet blev politisk enig 
med Flertallet i det nuværende Landsting. Saaledes ere 
vi da komne dertil, at den Kandidat, der vil gore Regning 
påa at vinde vor og efter vor Formening de fleste af 
vore Medborgeres Stemme, maa være er i Sandhed folkelig, 
frisindet Mand; men det synes os derfor at ligge klart 
for, at Folketingets Udseende let kan blive saaledes, at 
selv en saadan Mands Virksomhed kan blive håjst for- 
svindende, naar han ikke som en fremragende politisk 
Personlighed forstaar at indgyde Agtelse for den Stilling, 
han bestemmer sig til at indtage, hvorved han til samme 
Tid vilde kunne være Vaklende .en god Støtte. Henhold- 
ende os dertil, vil Hr. Etatsraaden kunne forstaa, hvor- 
ledes vi enstemmig have kunnet beslutte at henvende os 
til Dem. Igennem et langt, hæderligt og daadrigt Liv har 
De saa trofast og udholdende som faa virket for Dansk- 
hed, Frihed og Folkeoplysning; deri have vi Borgen nok 
for, at De som Rigsdagsmand kun vil søge de forekom- 
mende Spårgsmaal løste i en bestemt frisindet og folkelig 
Aand, mens det paa den anden Side kun kan være os en 
Trøst at vide med Vished, at, hvis vore Stats- og For- 
fatningsforhold muligen imidlertid skulde undergaa en 
Omændring, De da ved Deres dobbelte Stilling som Med- 
lem baade af Rigsdag .og Rigsraad med hele Deres Ind- 
flydelse vil bidrage til at hidføre en Tilstand, hvorved 
»Danmarks Riges Grundlov« kunde erholde den Betyd- 
ning, som fra først af var den tiltænkt. — Idet vi da nu, 


233 


i Henhold til ovenanførte herved ærbødigst tillade os at 
opfordre Hr. Etatsraaden til at stille Dem til Valg her i 
Byen den næstkommende 14. Juni, tilsige vi Dem, saa- 
snart Deres bekræftende Svar herpaa indløber, hvad vi 
haabe maa ske hurtigst muligt, paa enhver Maade at virke 
for at sætte Deres Valg igennem. Uagtet man efter Hr. 
Petersens Udtalelse har Ret til at fordre, at han i et saa- 
dant Tilfælde trækker sig tilbage, saa er dette dog ikke 


at stole paa, tvertimod kan mulig endog en alvorlig Kamp 
være ivente, hvilket Hr. Etatsraaden ikke vil finde paa- 
faldende; men hvordan det end dermed forholder sig, saa 


have vi dog et sikkert Haab om at sejre. Stemningen 
her i Byen tro vi at turde være forvissede om at vinde 
for Dem, og allerede have adskillige hist og her paa 
Landet, som tilfældigvis ere blevne bekendte med vor 
Hensigt, tilsagt os deres Bistand.« 

Efter en foreliggende Klade har Flor svaret: »De 
ærede Herrers Opfordring, at jeg skal stille mig til Folke- 
tingsvalget d. 14. d. M. for Vejle Amts 2den Valgkreds, 
modtog jeg i Forgaars. — Idet jeg herved straks giver 
Dem det simple og bestemte Svar, at jeg modtager Deres 
godhedsfulde og hædrende Tilbud, og at jeg med Guds 
Hjælp skal møde i Kolding til den fastsatte Tid, tillader 
jeg mig dog at tilfoje nogle Bemærkninger, for at de Herrer 
Vælgere ikke i mig skal vente at finde noget mere, end 
jeg er i Stand til at være for dem. — Dersom Rigsdagen 
i Løbet af de kommende 3 Aar ikke vilde eller kunde 
komme til at befatte sig med andet end de »særlige An- 
liggender«, maatte jeg ubetinget vægre mig ved at mod- 
tage en Plads i Folketinget, dels fordi jeg har saa mange 
andre Interesser, som jeg helst offrer min Tid og mine 
Kræfter, dels fordi jeg tror, at saare mange besidde lige 
saa gode, ja meget bedre Indsigler og Kundskaber end jeg 
til at have en velgrundet og bestemt Mening angaaende 
mange af de »særlige Anliggender«. Men da jeg anser 

det for sandsynligt, og det tillige efler min Mening vilde 
være baade ønskeligt og tilbørligt, at Rigsdagen i denne 
Tidsperiode kan komme til at øve en betydelig Indflydelse 
paa Ordningen af Kongerigets og Sønderjyllands forfat- 
ningsmæssige Forhold til hinanden, saa anser jeg det for 
en Pligt imod mit Fødeland og som en ligefrem Følge og 
Fortsættelse af de Bestræbelser, der hidtil have udgjort 
mit offentlige Liv, at jeg ønsker ved en saadan Lejlighed 
at have en Stemme med ved Spårgsmaalets Afgørelse. — 
Hvad forresten mine almindelige politiske Anskuelser 
angaar, da har jeg, saavidt jeg mindes, og hvis jeg for- 
maar at bedomme mig selv rigtigt, ikke i noget væsentligt 
skiftet Tankegang, skånt jeg ingenlunde vilde undse mig 
ved at gore det og tilstaa det, saafremt jeg blev overbevist 
om at have fejlet. Men da jeg saa tit har hørt og læst, 
at en ung Forenings [Dannevirkeforeningens] Bestyrelse, 
hvis Formand jeg har den Ære at være, i et og alt gåres 
til ensbetydende med det gamle Selskab »Bondevennerne«, 
saa bår jeg, efter særlig Opfordring, bemærke, at denne 
Forestilling er aldeles uden Grund, og at jeg ikke kan for- 
klare mig dens Almindelighed uden derved, at mange 
»Grundtvigianere« og ogsaa adskillige »Bondevenner«, der- 
iblandt alle dette Selskabs Bestyrelsesmedlemmer, ere 
Medlemmer af vor »Dannevirkeforening«, og at saare mange 
ikke kunne og mange ikke ville se Forskellen imellem 
»Bondevenlighed« og »Grundtvigskhed«, fordi begge Dele 
er dem i håj Grad imod. I blind Frygt for eller Iver 
imod disse to »farlige Partier« overse de eller glemme, 
at særdeles mange, maaske de fleste [Medlemmer af 
»Dannevirkeforeningen«] (jeg tror baade de fleste og de 
hidsigste, men jeg véd det ikke ret) hverken ere »Bonde- 
venner« eller »Grundtvigianere«, men kun slet og ret 
Nationale, og det er ganske vist, at netop disse vilde have 
udgjort det langt overvejende Antal af Foreningens Med- 
lemmer, saafremt ikke straks fra Begyndelsen af næsten 

alle officielle Organer havde erklæret Dannevirkeforeningen 
for farlig eller latterlig, og advaret ivrigt imod at træde 
ind i den.« 

Den 4. Juni skrev C. Berg til Flor, at man var bleven 
enig om paa Grundlovsdagen at efterspore Stemningen med 
Hensyn til Flors Kandidatur, inden man kundgjorde noget 
derom, og 6. Juni skrev alle de oprindelige Indbydere 
til Flor om Forhandlingen den 5. Juni. De meddelte, at 
Gaardejer PP, Larsen [fra Dons] paa en dygtig Maade 
havde bragt Valgsagen paa offentlig: Omtale. Overlærer 
Høyer havde udtalt sin Anerkendelse af Etatsraad Flors 
tidligere Virksomhed; men at han i en senere Tid »havde 
slaaet sig til et vist Parti, vilde vist være [Grund] nok til 
ej at vælge ham.«  »Derimod talte dels P. Larsen, dels 
en af Undertegnede (C. Berg?] med Tilbagevisning af An- 
grebet saaledes, at, uagtet Lehmann i en iforvejen holdt 
Tale bestemt havde betonet den Galenskab nu at ville 
mene at kunne udvide Grundlovens Omraade ogsaa til 
Slesvig, ere vi dog overbeviste om, at vor Sag vandt ved 
at komme frem.« Alligevel vare de ikke sikre paa at 
kunne sætte Flors Valg igennem, da Lehmann havde brugt 
sin Indflydelse for at modvirke det. De vilde da henstille 
til Flor, om han mente, der alligevel skulde gåres et 
Forsøg. Flor overlod Afgørelsen til dem, og det blev saa 
Enden paa det, at Sagen blev opgivet. — 

Da det formentlig er F/ors Stilling som Formand i 
»Dannevirkeforeningen«, der baade har givet Anledning 
til, at man i Koldingkredsen henvendte sin Opmærksomhed 
paa ham, og at Lehmann hindrede, at der blev gjort 
Alvor af Forsøget paa at faa ham ind i Folketinget, skal der 
sluttelig mindes om, at Indbydelsen til Dannelsen af denne 
Forening udgik i Januar 1861 og blandt Underskriverne 
ikke blot havde Hofjægermester Carlsen, C. Flor, N. F. 
S. Grundtvig, Lucianus Kofod, N.F. Larsen, Protokol- 
sekretær Schibrring og Professor G. Stephens, saavelsom 

Baron Bliæen Finecke, Professor V. A. Borgen og Bal- 
thasar Christensen, men ogsaa Kunstdrejer Andersen, 
Professor Bagye, Professor H. G. Bohr, Bøssemager 
Georg Christensen, Boghandler Hegel, Assurancemægler 
Edv. Hvidt, Notarius Ludv. Moltke, Kandidat H. F. 
Poulsen og Kandidat V. Wille. 

Der var en Afdeling af Foreningen paa Fyn, og i 
dens Styrelse sad Brødrene H. og L. ITelveg sammen 
med Overlærer Sick (Formand) og den senere Folke- 
tingsformand C. Krabbe. Den fynske Afdeling vedtog 
13. Maj 1861 paa et Repræsentantskabs Møde i Pys- 
linge, at man ved de forestaaende Folketingsvalg maatte 
stille det Krav til Kandidaterne, at de maatte gore deres 
til, at den danske Rigsdags Ret til at gore sin Indflydelse 
gældende med Hensyn til Ordningen af Danmarks Riges 
Forfatningsanliggender benyttedes.  Indskrænkningen af 
Grundloven af 5. Juni 1849 til kun at angaa de særlige 
Anliggender, var jo nemlig kun sket under den Forud- 
sætning, at Fællesforfatningen blev anerkendt i Kraft og 
Virksomhed, og denne Forudsætning var jo forlængst 
glippet. I en Skrivelse, undertegnet 25. Maj 1861 af 
H. F. Paulsen som Repræsentantskabets og Flor som 
Bestyrelsens Formand, sluttede man sig til det, der var 
vedtaget paa Fyn, idet man mindede om, at Grundlovs- 
indskrænkningen i 1855 var sket under Rigsdagens udtryk- 
kelig udtalte Forudsætning, »at det maatte anses for en 
Selvfølge, at den derved tilsigtede Indskrænkning af den 
danske Grundlovs Virksomhed kun kan gælde saalænge, 
som Fællesforfatningen bliver opretholdt i anerkendt Kraft 
og Virksomhed.« Man ansaa det for særdeles ønskeligt, 
»at Rigsdagen ved indtræffende Lejlighed vil bidrage, hvad 
der staar i dens Magt, til, at Sønderjylland ved Deltagelse 
i Kongerigets grundlovmæssige Friheder kan blive knyttet 
saa no6je og saa fuldstændigt til Kongeriget, som Forholdene 

gore muligt, baade i konstitutionel og administrativ Hen- 
seende.« — 

Kærnen i Flors Politik var Arbejdet for personlig 
Frihed og for den nationale Sag; men naar han talte 
om denne sidste, da kunde han ikke skille den sønder- 
jydske fra den danske og ikke den danske fra den nor- 
diske (skandinaviske) Sag. 


Fra Folkehøjskolen i Finland. 


Af L. Schrøder. 


Medens der er en hel Række danske Folkehå&jskoler, 
paa hvilke der i de sidste Aar kan holdes Fest i Anled- 
ning af deres Bestaaen i 25 Aar — Forstander Maltesen 
i Vrigsted har nys holdt Jubilæum, Lærer Thomsen paa 
Ryslinge Hojskole har fortalt denne Skoles Historie i et 
kvart Aarhundrede — saa staar man i Finland lige ved 
Begyndelsen af Folkehåjskoletankens Virkeliggorelse; men 
man maa beundre den Kraft, hvormed Sagen bliver taget 
op. I nogle Aar har Sofia Hagman virket mere i det 
stille i KÆangasala. Men nu synes det ikke at være nogle 
enkelte. Personer, men selve det finske Folk, der rejser 
sig for denne Sag. 

Studenterne ved Helsingfors' Universitet ere delte i for- 
skellige »Afdelinger« efter de Landsdele, de stamme fra. 
Landskabet øst for og langs med den botniske Bugt fra 
Lapmarken i Nord til den Bredegrad, hvorunder Jyvåskylå 
Seminarium ligger, hedder Østerbotten og har dels svensk 
dels finsk Folkesprog. Da Spårgsmaalet for en Del Aar 
siden blev rejst om det finske Folkesprogs Ret, var 
Østerbottens Studenterafdeling en af dem, hvor denne Sag 

fik sine varmeste Talsmænd. I deres Iver for at skaffe 
den finsktalende Befolkning sine naturlige Menneskerettig- 
heder gik Østerbottens Studenter endog saa vidt, at de 
gjorde Finsk til Afdelingens eneste officielle Sprog. Det 
var i Begyndelsen af Syvtierne. Men mod »Fennomanerne« 
rejste der sig en stærk Modstand fra dem, hvis Hjærte 
hang ved det svenske (»Svekomanerne«). Der stod en 
heftig Kamp indenfor Østerbottens Studenterafdeling, og 
den fandt først en Slags Afslutning i Høsten 1885, da 
begge Sprog erkendtes for lige berettigede indenfor Af- 
delingen. Men ovenpaa den heftige Sprogkamp kom der 
en Slappelse. Der viste sig et føleligt Savn paa en stor 
Sag, som kunde samle Østerbottens Studenter om sig. 
Og da en varmhjærtet Kvinde havde manet Afdelingen til 
at rejse en af Folkeoplysningssagen håjt fortjænt Mand 
(Anders Svedberg) et varigt Minde ved at oprette en 
Folkehéjskole i hans Fødeby, saa gav det Anledning til, 
at hint Savn af en Opgave, som man kunde samle sig 
om, blev stærkt betonet, og at der blev peget paa Folke- 
højskolesagen som den, der formentlig kunde tilfredsstille 
dette Savn. Efter en længere Forhandling besluttede den 
østerbottniske Studenterafdeling i Vaarterminen 1889 at 
samle et Fond til en svensk og et til en finsk Folke- 
højskole; i Høsten samme Aar havde de allerede 3000 
Mark i hvert af disse Fonds. Aaret efter kunde Student 
Johannes Klockars udsendes med et Stipendium af 1000 
Mark af det svenske Folkehåjskolefond for at lære Folke- 
højskolerne i Sverrig og Danmark at kende.) Og sam- 
tidigt dermed kunde man begynde at opføre en Bygning 
til Brug for en svensk Folkehåjskole i Kronoby, som 
ligger lidt indenfor Kysten og lige saa nordligt som Staden 


7) Magister Liaka har siden 23. Oktober 1891 opholdt sig i 


— Askov med Stipendium fra dem, der ville oprette en finsk: Folkehøjskole 


i Østerhotten. 

Umeå paa den vestre Side af den bottniske Bugt. Naar 
dette Sted blev valgt, da var det vel især, fordi Kronoby 
Sogn havde gjort særligt store Offere for at faa den nye 
Skole i Gang. Men at der er mange andre, som have 
baaret Byrderne for at faa de to Bygninger") frem, som 
nu ere opførte efter Tegninger, to Arkitekter have udført 
uden Betaling, blot af Kærlighed til Sagen, — det kan 
skonnes af, at deres Værdi kan angives til 33,000 Mark, 
medens Gælden, der hviler paa dem, næppe nu vil over- 
stige 5 å 6000 Mark.?) 

Men paa de Studenter, som have virket for denne Sag, 
kan det kendes, at de ere blevne ivrigere i deres eget 
Arbejde, at de mere beflitte sig paa jævne Sæder, og at 
de ere gladere end får. De have faaet en klarere Opfat- 
telse af den dannede Klasses Skyldighed over for hele det 
store Samfund, og en mere levende Følelse af, at de, der 
drive boglige Sysler, høre sammen med dem, der arbejde 
strængt med Legemet. Arbejdet for Folkehåjskolesagen 
har været en Håjskole for Universitetets Ungdom. 

I denne Tone er der i Wasa-Tidende for 1. November 
1891 skreven om denne Sag af den medicinske Kandidat, 
Baron Kristian von. Alfthan, der som Ordfører for den 
Studenterkommité, der havde at gåre med den svenske 
Højskole i Østerbotten, den 3. November overgav Skolen 
i Kronoby »til Almuen til nyttig Brug«. Han dvælede i sin 
Tale særlig ved Østerbottens stårste Sån, Digteren Rune- 
berg, og gav Skolen som Motto det bedste Ord, han min- 
dedes at have læst eller hørt om Folkehåjskolen (Grundt- 
vigs fyndige Verselinjer): 

Kærlighed i Pagt med Aanden 
den faar altid Overhaanden. 


2) Den ene af dem er bestemt til Bolig for Lærere og Lærlinger. 
Man "synes da efter dansk Mønster at ville forsøge at danne et Hjem 
for Lærlingerne som Medlemmer af Forstanderens Husstand. 


2) En Mark finsk svarer til en fransk Franc (72 Øre). 

Derefter talte Kapellanen i Kronoby, Hugo W. Wecksell, 
Overretsassessor Stenbæick fra Wasa, Bonden Johannes 
Storbjårk, den nye Skoles Andenlærer, Magister Artur 
Boman, og — efter L. Buddes paa Svensk oversatte Høj- 
skolesang — Forstanderen Johannes Klockars.  Bonde- 
manden sluttede med at nedbede Guds Velsignelse over . 
Skolen. Maatte Lærerne ved Skolen faa Lykke til at 
sprede det rette Lys, den rette Aand blandt Lærlingerne, 
da haabede han, den Tid snart skulde komme, da hans 
lille Folk i al sin Lidenhed skulde blive stort. Klockars 
rettede en særskilt Tak til A/fthan, som var »Roden og 
Ophavet til denne Skole og til ble Folkeh&jskolebevægelsen 
blandt Studenterne.« 

Der var vel en 600 Mennesker til Stede ved Indvielses- 
håjtideligheden. Halvt saa mange, mest Almuesfolk fra 
Kronoby, samledes igen paa Skolen om Aftenen, da 
Klockars særligt fortalte om Ernst Trier og Skolen i Valle- 
kilde. Skolen begyndte med 34 Lærlinger, hvoraf 17 
kvindelige. 


Ikke langt fra Finlands Hovedstad Helsingfors i Land- 
skabet Nyland — det mest svenske af alle Finlands 
Landskaber — er der ogsaa først i November 1891 be- 
gyndt en Skole i Esbo. 

Den nylandske Studenterafdeling har ydet denne 
Skole stor Støtte og ved Aabningshåjtideligheden 2. No- 
vember overbragte Afdelingens Kurator, Dr. Westermark, 
dens Hilsen. Der var til Skolens Begyndelse mødt 25 
Lærlinger; 1 kom senere og 1 var endnu i Vente, da 
Forstanderen R. Rostedt, skrev til mig, den 12. Novem- 
ber. Mange af disse vandre daglig 14 Verst (eller 1,4 
svenske Mil). Største Delen bo dog i en Afstand af 1å2 
Verst fra Skolen. 3 Piger bo paa Skolen. De Lærlinger, 
som have den længste Vej at gaa, have Mad med sig, 
som de om Middagen spise paa Skolen. Da Dr. Nordmann 

— en af Deltagerne i Hojskolemødet paa »Hvilan« — kom 
der i Besøg, blev han hilst med L. Buddes »Var vål- 
kommen enhvar under ungdomens tak«. Dr, Nordmann 
holdt to Foredrag. En svensk Agronom Kihlberg har 
holdt et Foredrag. Bostedt selv holder Foredrag over 
Historie hver Dag fra Kl. 8—9; senere har han Stilskriv- 
ning og Literaturhistorie; den sidste samler han om Rune- 
berg; enhver Sang i »Fånrik Ståls Sågner« forklares og 
læses. — Den 7. November havde de om Aftenen en 
Sammenkomst paa Skolen. Frøken Appelberg, der er 
Lærerinde paa Skolen, og som har været her i Danmark 
baade i 1890 og 1891, mindede om, at 7. November var 
Aarsdagen for Rødding Højskoles Aabning; Dr. Nord- 
mann talte om Gustav Adolfs Død, hvis Aarsdag det 
havde været Dagen forud; Ænstedt talte noget om Grundt- 
vig og oplæste Laurids Skaus Tale paa Skamlingsbanke. 
Lærlingerne vare over al Maade henrykte; de havde aldrig 
anet, at det skulde gaa saadan til paa Folkehåjskolen; de 
havde tænkt sig, at den i alt væsentligt lignede Almue- 
skolen. 

Familien Myhrberg har skænket det Lokale, hvori 
Skolen holdes. Salen er lys;; der er Gardiner for alle 
Vinduer, — vakre Møbler i gult, — Vækster, som ere 
skænkede af Lærlinger, — Portrætter af Grundtvig, Rune- 
berg og Topelius, — Væggekort, — prægtige Lamper m. m., 
aldeles som et Hjem. Der er kommen mange Gaver til 
Bogsamlingen; den er delt i to Afdelinger; den ene staar 
til Raadighed for Lærlingerne; den anden er bestemt til at 
indeholde stårre og mere kostbare Værker til Hjælp for 
Lærerne. 


Den ovennævnte Dr. Nordmann har begyndt at ud- 
give »»Lille Folkhågskolabiblioteket« dels paa svensk og 
dels paa finsk. Det første Hefte af denne Samling hedder: 


»Hvad år folkhågskolan? spridda uttalanden, samlade af 
nDanskeren" VII, 16 

Johannes Klockars.« Deri har han samlet Ytringer om 
Folkehåjskolesagen af Grundtvig, — af Nørregaard, Ernst 
Trier, Carl Grove og mig, — af Christopher Bruun og 
Frits Hansen, — af P. Aug. Gådecke, Teodor Holmberg, 
Arvid Kållstrom, L. Holmstrom, Alfred Ternstrom og H. 
Holmlin, — af N. P. J. Buus, Zakarias Nielsen og flere. 
Udvalget af disse Citater tyder paa en klar Opfattelse af 
Kærnepunktet i Sagen. — Det andet Hefte indeholder dels 
et Foredrag af FR. Rostedt dels hans »Minnen och intryck 
från folkhågskolan i Askov«. — Frøken Sofia Hagman, 
Forstanderinde for Kangasala Folkehåjskole og Doktor 
Ossian Grotenfelt, Lærer ved Borgå Folkehåjskole, have 
ogsaa lovet deres Bidrag til Samlingen. — Der er rettet 
en Opfordring til mig og sagtens til flere nordiske Folke- 
hojskolelærere om at skrive Stykker i den samme Samling. 


Fra Bogmarkedet. 


H. Schwanenfligel: Peter Andreas Heiberg, en 
biografisk Studie. Forlagt af Schubothes Boghandel. 
600 Sider. 

Det samme, som udmærker Schwanenfligels Bog om 
B. S. Ingemann, udmærker ogsaa denne nye Bog om P. 
A. Heiberg. Den er fængslende mere end de fleste Ro- 
maner, såa nåar man har begyndt at læse den, fristes 
man til at blive ved, til man er kommen til Ende med 
den, og saa er det samtidig en overordentlig lærerig Bog. 
Den, der har syslet med hin Tids Historie og særligt med 
P. A. Heibergs Levnet og Skrifter, vil finde adskilligt i 
Bogen, som er ham nyt, og han vil faa det, han iforvejen 
kender, stillet i en ny Belysning. Den, som er ukendt 

med Æmnet, vil paa en let og behagelig Maade blive ført 
ind i det og lære en stor Del af hin Tids Personligheder 
at kende. Selv om der af og til kommer Ytringer i Bogen, 
som viser, at Forfatteren stemmer langt mere overens med 
de Franskmænd, som havde været P. A. Heibergs Lære- 
fædre, end man i og for sig kan glæde sig over, saa giver 
dette ham igen Forudsætningerne for at kunne forstaa den 
franske Revolutions Samtidige og tolke deres Livsanskuelse. 
Har Schwanenfliigel trods alt det, der skiller ham fra 
Ingemann, kunnet skildre ham paa en i flere Stykker 
overordentlig tiltalende Maade, saa har han de naturlige 
Betingelser for endnu bedre at kunne fortælle godt om 
Repræsentanten for»den fransk-holbergsk Fornuftretning«, 
— »den Heibergske Klippe«, der, hvis han var bleven be- 
varet for Fædrelandet, »kunde have virket som en nyttig 
Stromdeler mod den halvt nationalfarlige og helt spiritua- 
listiske Bevægelse,« der kom herind med den tyske Ro- 
mantik — og ved hvis Landsforvisning man derfor ikke 
blot begik en Uretfærdighed mod ham selv, men tillige 
imod »det Folk, som senere bittert maatte føle Savnet af 
ham i sin politiske og nationale Udvikling«. 

Blandt de nye Ting, som man finder i dette betydelige 
Skrift, er der to, som vel ikke kunne siges at være be- 
viste, men dog gjorte i håj Grad sandsynlige. Den ene 
er, hvad der var Grunden til Heibergs Sverigsrejse i hans 
unge Dage, og den anden er, hvad der var Grunden til 
den ubændige Maade, hvorpaa han slog løs paa Christian 
Colbjørnsen i sin »Sproggranskning«. Som ungt Menneske 
har han ventelig ved at spille i Tallotteriet eller paa 
anden Maade paadraget sig en Gæld, som han ikke har 
kunnet betale, og som han ved sin Bortrejse har villet 
slippe for. Da han gik glip af Stillingen som Notarius 
publicus, formodes han at have brugt Opium eller at være 
bleven, hvad man i vore Dage kalder Morfinist. Dette har 


han ved den haarde Dom igen vundet Kraft til at bekæmpe. 
16+ 

Af Personligheder, som ved Schwanenfliigels Skrift 
komme til at staa i et klarere, om ikke just gunstigere 
Lys end får, maa særligt nævnes Christian Colbjårnsen, 
om hvem det formodes, at ban har følt sig stillet i Skygge 
af den ny Folkehelt, P. A. Heiberg, og at han med alle 
sine fortræffelige Egenskaber forbandt »en uovervindelig 
Lyst til at dominere«, — og Malte Konrad Bruun, »en 
politisk Charlatan, en Springfyr af en Republikaner«, der 
med en Vejrhanes Lethed kunde svinge om til at blive 
Napoleonist og atter til at bære »den hvide Kokarde« ; 
»aldrig,« forekommer det Schwanenfliigel, »er der begaaet 
en blodigere Uret mod Heiberg end naar man nu som 
… for (blot fordi samme Dom ramte dem) har lænket hans 
historiske Navn« til det, der ikke uvittigt lavedes om til: 
»Malte kontra Bruun.« 

P. A. Heiberg kunde som Embedsmand i fransk 
Tjæneste give Afkald paa at ytre sin Mening om franske 
Statsanliggender; men han blev tro imod de Tanker om 
Statsforholdene, for hvilke han havde stridt og lidt. Derom 
er Anton Fr. Tscherning det gyldigste Vidne. Otte Aar 
efter, at han som ung Officer i Paris havde nydt godt af 
det frugtbare Samliv med P. A. Heiberg, udtalte han i et 
Brev til ham det Haab, at han engang i sit Liv kunde 
komme til at vise, at han ikke havde været nogen uop- 
m ærksom eller glemsom Lærling af ham. »Martsdagenes 
betydeligste Mand,« skriver Schwanenfligel, »fik sine 
første Frihedsimpulser fra gamle Heiberg i Paris.« 

Naturligvis kastes der ogsaa Lys over Johan Ludvig 
Heiberg i en Bog, der maa regnes til de betydeligste af 
de Skrifter, der ere udkomne i Anledning af Hundred- 
aarsdagen for hans Fødsel, 14. December 1891. »Larven 
til Vaudevillesommerfuglen« laa gemt i Peter Andreas 
Heibergs Sangspil« (S. 109). Men Johan Ludvig lignede 
langt mere sin Moder end sin Fader. »Faderens Kærlighed 
til Moderen vaagnede først egentlig ved at se hendes 

Egenskaber, som han i sin Tid ikke tilstrækkelig vurderede, 
forstaaeliggjorte i Séonnen« (S. 568). 

Sørgespillet med P. A. Heibergs Ægteskab under 
»Husholdningens« Vimpel (S. 518 f.), med Udviklingen af 
Thomasines glødende Forelskelse i Gyllembourg, der synes 
at have været forholdsvis kølig (S. 533), og hendes For- 
handling med Manden, skal jeg ikke dvæle ved. I dette 
Forhold kom det vel klart frem, hvor lidet »den fransk- 
holbergske Fornuftretning« er nok til at bære et 
Menneskeliv. 


Historiske Skrifter. 


Th. Graae: Uwe Jens Lornsen, en politisk historisk 
Studie. Reitsels Forlag. 193 Sider. 

Dette er et alvorligt Forsøg paa at yde den Mands 
Minde Retfærdighed, som »gav Stødet til Forfatningsbevæg- 
elsen i Danmark« (S. 92). Unægtelig kommer han til som 
Politiker at staa i et smukt Lys i Sammenligning med sin 
Forløber, Dahlmann, det slesvigholstenske Ridderskabs 
Sekretær (S. 35—44). Frem for alt maa han sammen- 
lignes med Christian Paulsen. Dette har Forfatteren 
gjort paa følgende Maade: » Christian Paulsen og Uwe 
Lornsen var Mænd med levende Nationalfølelse, og det 
maa hævdes, at Friserens Begejstring for Tysklands Enhed 
var lige saa berettiget og naturlig, som Flensborgerens 
Kærlighed til Danmark. I den Henseende vare de Lige- 
mænd; forøvrigt håjst forskellige. Var Paulsen end ikke 
saa kraftig en Naturbegavelse, til Gengæld var hans viden- 
skabelige Grundlag af solidere, bedre sammenarbejdet Stof. 
Var hans jævne, usammensatte Personlighed ikke saa 
imponerende, den gjorde ikke et mindre vederhæftigt Ind- 
tryk. Tværtimod! Og medfødt Upartiskhed frelste ham 
fra at begaa de idjnefaldende Overgreb, hvori Friseren har 
gjort sig skyldig. Men i et rager Lornsen frem. Han var 
opfyldt af den intensive Frihedskærlighed, der kun behøver 

en Gnist for straks at slaa ud i lys Lue; han lod sig 
ikke hæmme af traditionelle Fordomme og forældet Konge- 
pietet. Var Paulsen den besindige Reformven, saa var 
Lornsen i sit inderste en Revolutionens Mand; revolutionært 
var hans Skrift og hele Optræden, skønt han strængt holdt 
sig indenfor lovens Grænser, afset fra en ubetydelig 
Embedsforseelse. Men der er Tider, hvor et Brud med 
Fortiden er en Nødvendighed. Derfor blev det Lornsen, 
ikke Paulsen, der førte an i Julirevolutionens Aar« (S. 140). 
Saa vidt Hr. Graae. Lejlighedsvis anfører han et Brud- 
stykke af et Brev fra Professorinde Hegewisch, hvori der 
ogsaa findes nogle Linjer om Revolutionen. Det er skrevet 
i Kiel den 7. November 1830, to Dage efter at Lornsen 
havde udsendt de første Eksemplarer af sit opsigtsvækkende 
Skrift: »Du kan ikke tro, hvor denne Lornsen har sat 
Fart i os; — jeg vilde ønske, at I kunde se ham. I sit" 
Ydre er han en ret hofte- og skulderbred nordisk Øbo. 
Blondlokket — saa kraftig, stor, livlig, undertiden med en 
lille Tilsætning af Bersærkerraseri. Naar han i sine Prin- 
ciper udvikler de Tanker, som jeg paa en Maade har 
kendt hos mig selv fra Barndommen af, men som Franz 
[Hegewisch] og Dahlmann bragte til klar Forstaaelse og 
Modenhed, højnes mitøMod — men gaar han videre med 
sine Fæller — bliver min Religiøsitet antastet, gribes jeg 
af Gru, og jeg ser intet andet end et Kaos af Blodsudgyd- 
else og Forvirring« (S. 111 £.). — Bogen er i mange Ret- 
ninger oplysende, med Hensyn til den historiske Baggrund, 
ude og hjemme, og med Hensyn til de skæbnesvangre 
Følger, det fik, da Frederik den sjætte lod sig skræmme 
til at give en Stænderforfatning uden at agte paa de danske 
Sønderjyders nationale Ret. 


C. L. With: Lorens Henrik Fiskers Liv og Levnet. 
Et historisk Bidrag tildels efter trykte Kilder. Med et 
Portræt af L. N. Fisker. Schubothes Forlag. 104 Sider. 

Denne Bog om en i 1819 afdød hojere Marineofficer 
er ogsaa skreven i den Hensigt »at give den forurettede 
den Oprejsning, han fortjæner«; men det følger af sig 
selv, at den ikke kan vække saa stor Opmærksomhed som 
et Skrift om en saa meget omtalt Mand 'som Uwe Jens 
Lornsen. Afset fra L. N. Fiskers Strid med de overord- 
nede Myndigheder, saa er der adskilligt at lære af at følge 
en dansk Søofficers Levnet, som har færdedes paa Middel- 
havet, da Sørøverstaterne forstyrrede dets Fred, som har 
gjort Tjæneste paa den franske Flaade, da denne støttede 
de nordamerikanske Stater i deres Frihedskrig, og som 
deltog med Dygtighed i den dansk-norske Krig med Eng- 
lænderne 1807—14. Det var L. N. Fisker, som havde 
Thorvaldsen med, da han første Gang kom til Italien, og 
Chefen paa Fregatten Tetis maatte bruge Magtsprog, for 
at faa den unge Billedhugger »med en Chebek fra Malta 
til Rom.« »Gud ved, hvorledes det skal gaa ham,« sagde 
Fisker om ham, »han er ludende doven og interesserer sig 
kun for Magelighed og for at spise godt.« 


Vilhelm Birkedal: Personlige Oplevelser i et langt 
Liv. Tredie Afdeling. Schønbergs Forlag. Med Forfat- 
terens Portræt. 177 Sider. 

I dette Hefte, hvormed Bogen slutter, har Birkedal 
dvælet ved sine Minder fra Rejser i Tysland og Norge og 
ved hans Deltagelse i det politiske Liv som Medlem af 
Rigsraadet, og der er her' som i de foregaaende Hefter 
givet adskillige Oplysninger, som ville have Betydning for 
den, som vil skildre vor Tids Historie. Men det kommer 
vel endnu stærkere frem i denne end i de tidligere Af- 
delinger, at Birkedal har sat sig den overordentlig van- 
skelige Opgave, inden Opbrudet at rette dels advarende 
og formanende dels ogsaa opmuntrende Ord til dem af 
den yngre Slægt, han er kommen i Forhold til. Bogen 
slutter med Opskrifterne til Kirketaler, som han i den sidst 

forløbne Sommer har holdt, dels i den Kirke paa Møen, 
hvor han er bleven døbt, dels i Nazaretkirken i Ryslinge, 
da han deltog i Valgmenighedens Femogtyveaarsfest. 


Alfred Hey: Christen Christensen Møller, »Gamle 
Møoller« fra Flakkebjerg, Bidrag til en Levnedsskildring. 
Med Møllers Portræt. Lehmann & Stages Forlag. 222 
Sider. 

Det har været mig en Glæde i sin Tid til »Danskeren« 
at faa en Levnedsskildring af Møller paa Flakkebjerg fra 
Sognepræst Heys Haand, og det er mig særdeles kært, at 
denne i sidste April-Hefte optagne Skildring, som jeg 
havde fremkaldt, har været saa tilfredsstillende for Møllers 
Frænder, at de have anmodet samme Forfatter om at ud- 
vide sin korte Skildring til en hel Bog. Til Brug under 
Udarbejdelsen af denne har han haft udførlige Optegnelser 
fra Møllers egen Haand [Hovedkilden indtil Side 84), et 
skrevet Udkast til en Tale til hans nykonfirmerede Drenge 
(S. 111 f.), Breve, vekslede mellem Møller og Biskop 
Brammer, og hvad der ikke er det mindst betydelige: en 
Skildring af Livet paa Flakkebjerg af en Mand, der selv 
har været knyttet til Opdragelsesanstalten først som Elev 
og siden som Lærer (S. 156—166). Desuden har Hey 
kunnet benytte Møllers Aarsberetninger og de Forsvars- 
skrifter fra hans Haand, som forskellige Angreb i Tidernes 
Løb have gjort nødvendige. Ved Siden af de meget til- 
talende Billede af Møller vil man i Bogen finde en om- 
hyggelig Redegørelse for hans Opfattelse af, hvordan en 
»Redningsanstalt« som den i Flakkebjerg skulde være. og 
en Sammenligning mellem den og de Indretninger af 
lignende Slags, som ere bragte i Stand i Udlandet af 
Filip Emanuel v. Fellenberg (1771—1844), Christian 
Heinrich Zeller (1779—1860) og Johan Heinrich Wi- 
chern (1808— 1881). Møller vilde danne et virkeligt Hjem 
for Bårnene, og hans Valgsprog var: »Først Menneske og 
saa Kristen«; men det var ikke efter nogen af ham udtænkt 
Teori, han virkede; han satte sin Personlighed ind i sin 
Gerning, og han lærte, alt som han levede i den. 


Pragtværker. 


Af saadanne, der ere udkomne til denne Jul, kunne 
som sædvanlig nævnes baade »Juleroser« og »Børnenes 

Juleroser«, som cre udkomne paa Ernst Bojsens Kunst- 
forlag. Det førstnævnte har jo Ærinde til hele Norden. 
Det samler Bidrag fra Kunstnere og Forfattere i Danmark, 
Norge, Sverig og Finland. Iaar er det Kronprinsessen, 
som påa en særegen Maade er knyttet til de første af de 
tre Lande, der er det nordiske Juleblads Hovedperson. 
En Normand meddeler Minderne om den Tid, da han 
lærte »Sessan« paa den svenske Kongeborg Danmarks 
Historie saa godt, at hun ved at gåre Rede derfor blev 
Enkedronning Caroline Amalies Yndling. y 


Danske Hovedforfattere i ny Udgaver. 

Paa C. A. Reitzels Forlag er udkommen fire Hefter 
af den »Folkeudgave af danske Forfattere«, hvorpaa jeg 
oftere har henledt Opmærksomheden. De indeholde andet 
Heftte af Christian Winthers Fortællinger, tredie Hefte 
af H. C Andersens Æventyr med Illustrationer af Vil- 
helm Petersen, Sé. Sé. Blichers Juleferierne og Høstferierne, 
samt J. L. Heibergs Syvsoverdag. 

Folkeudgaven af det hejbergske Skuespil maa naturlig 
regnes med til de ikke faa Skrifter, Digterens Hundred- 
aarsdag har fremkaldt, og man læser da med en særegen 
Interesse den Levnedstegning af ham, som en af Dansk- 
lærerforeningens Medlemmer har skreven som Fortale til 
den smukke dramatiske Digtning. Det er som sædvanligt 
i de Skrifter, der komme fra denne Forening, et dygtigt 
Arbejde. Men det har forundret mig, at Hr. F". Christen- 
sen, idet han nævner Heibergs Ytring om »den »Ro, 
Sikkerhed og Selvbevidsthed,« som han aldrig tilforn 
havde kendt, men mente at have vundet ved sin Tilslut- 
ning til den hegelske Filosofi, ikke gentager Digterens 
smukke Beskrivelse af »hint forunderlige Moment,« der 
noget nær var den vigtigste Epoke i hans Liv, og som 
synes at svare til, hvad Mynster kalder »Gennembruddet« 
i sit Liv. Da der ellers næppe bliver Lejlighed til i dette 
Tidsskrift at dvæle udførligt ved Mindet om J. L. Heiberg, 
skal det her mindes, at han under sit Ophold i Kiel havde 
laant Hegels Encyclopædi, og skånt meget i den var ham 
uklart, fængslede Bogen ham dog stærkt. Han benyttede 
derfor gærne en Lejlighed, der 1824 tilbød sig for ham 
til en Rejse til Berlin og blev der i to Maaneder, i hvilke 
han uafladelig arbejdede paa at trænge ind i Hegels 

System. Men hån kunde endnu ikke finde Kærnen i det. 
Paa Tilbagevejen til Kiel opholdt han sig saa 6 Uger i 
Hamborg, stadig syslende med Hegels Filosofi. Det traf 
sig saa, da han en Dag sad grublende paa sit Værelse i 
Værtshuset »Konig von England«, med Hegel paa sit Bord 
og Hegel i sine Tanker, og paa samme Tid lyttede til de 
skonne Salmer, som næsten uophørlig løde fra Petri Kirkes 
Sangværk, at han pludselig paa en Maade, som han aldrig 
for eller siden havde oplevet, blev greben af et momentant 
indre Syn, der med et oplyste hans Grublens hele Region 
for ham og vakte i ham den for ham hidtil skjulte Central- 
tanke. Fra dette Ojeblik af var Systemet i sine store 
Omrids ham klart, og han var fuldkommen overtydet om, 
at han havde opfattet det i sin inderste Kærne. — Der 
er noget meget hetegnende i, at Heiberg, der med Grund 
kan siges at have mere tilfælles med sin Moder med det 
stærkt bevægelige Hjærte end med sin gennemforstandige 
Fader, kan mene at have fundet Ro, da han efter en 
lang og ængstelig Søgen saa Kærnen i et filosofisk System. 
Men hans Fortælling om det vidner om. hvor glad han er 
bleven, da dette Syn gik op for ham. 


Polybios. 

Ved at indtræde i »Selskabet for historiske Kilde- 
skrifters Oversættelse« kan man nu faa Lejlighed til paa 
dansk at læse den græske Historieskriver Polybios' mærke- 
lige Værk om Grundlæggelsen af Romernes Verdens- 
herredåmme, oplyst dels ved Anmærkninger af Oversæt- 
teren, Overlærer O. A. Hovgaard, dels ved Bemærk- 
ninger af Professor Kr. Erslev, hvori der gives Vink om 
den rette Brug af et Kildeskrift som det foreliggende. 

Der er adskillige af de Fortællinger, som igennem de 
almindelige Fremstillinger af Roms Historie ere komne 
vidt omkring, hvis Værdi gøres meget tvivlsom. I Året 
390 f. Kr. tog Gallerne Rom paa Kapitolium nær, og 
Rom gik ind paa at betale Gallerne 1000 Pund Guld, for 
at de skulde drage bort. Da dette skulde afvejes, kom 
Gallerne endog frem med en falsk Vægt: Romerne gjorde 
Indsigelse; men Gallerfyrsten — Brennus kaldes han — 
lagde sit Sværd paa Vægtskaalen med de Ord: »Ve de 
overvundne (væ victis)l« Da kom imidlertid den til Dik- 
tator udnævnte Furius Camillus til og sagde: Ikke med 

Guld, men med Sværd skal Fædrelandet frelses. Tilliden 
til denne Fortælling rokkes, naar man læser hos Polyb 
(1, 6): »Efterat Romerne havde sluttet Fred med Galaterne 
paa de Vilkaar, disse foreskrev, og atter mod Forventning 
vare blevne Herrer i deres Fædreby og dermed havde 
vundet Grundbetingelsen for, at de kunde udvide deres 
Herredomme, førte de i de nærmest paafølgende Tider 
idelig Krig med deres Naboer.« — Polyb har ikke kendt 
eller ikke anset den Fortælling for paalidelig, at egulus 
som kartaginiensisk Fange skulde være sendt til Rom for 
at opfordre til Fred, men i Stedet raadet Senatet til at 
fortsætte Krigen, saa lidt som til den, at han efter at 
være vendt tilbage til Kartago skulde være bleven pint til 
Døde paa en forfærdelig Maade. — Historien om, at 
Claudius Pulcher skulde have foragtet Varslerne og ladet 
de hellige Høns drikke (kastet dem i Vandet), da -de ikke 
vilde æde, kendes ikke af Polyb og er ventelig opdigtet. 

Det er Polybs .første Bog, der nu er udkommen, 
ligesom det er Herodots første Bog, som er afsluttet. 
Polyb vil kun have denne Bog anset. for en Indledning 
eller for en Del af Indledningen til hans egentlige Værk. 
Men denne Bog indeholder dog en klar Redegårelse for 
Begivenhederne i den første puniske Krig og en meget 
anskuelig Fremstilling af det forfærdelige Oprør imod 
Kartago, der blev ledet af Kampaneren Spendius, en 
bortløben romersk Træl, og Libyeren Mathos. Disse to 
havde vundet Tillid hos Lejetropperne, der bestode af 
mange forskellige Slags Folk, og naar nogen vilde tale 
imod Spendius og Mathos, saa blev han stenet.  »Det 
eneste Ord, som de alle sammen forstod, var: sten ham! 
thi netop det gjorde de idelig; men især rasede de paa 
den Maade, naar de stimlede sammen efter Davren og 
vare hel drukne. Naar der da var en, der raabte: sten 
ham! saa gik det løs paa en Gang fra alle Kanter og saa 
hurtigt, at den, der én Gang var traadt frem, umulig 
kunde undfly. Da, der nu af denne Grund ikke længere 
var nogen, der turde tage Ordet, valgte de Spendius og 
Mathos til deres Øverster.« Polyb ligner med god Grund 
den Sjæletilstand. som raadede hos denne vilde Skare, 
med Bylder og Hævelser, der kan tære om sig og fortære 
hele Legemet, naar man intet går imod dem, og tit blive 
hidsede, naar man bruger et Lægemiddel imod dem (I, 81). 

Det var Hamilkar Barkas, som reddede Kartago fra 
den truende Undergang ved at dæmpe Oprøret, og han 
prises af Polyb som den ypperste Hærfører i den første 
puniske Krig, — han, som var kødelig Fader til Hanni- 
bal, der siden krigede med Romerne. Men havde Kartago 
en dygtig Krigshøvding, da havde Rom igen Soldater, der 
»i et og alt vare langt, langt dygtigere og djærvere end 
de kartagiske« (I, 64). 

Polybios, der gærne vilde være upartisk, blander Ros 
og Dadel over Romerne sammen, naar han i Anledning 
af et af deres i den første puniske Krig ikke enestaaende 
Uheld til Søs skriver: »Saaledes er det med Romerne 
i det hele taget: altid bryde de paa med Magt og Tro, at 
hvad de have sat sig for, bår de ogsaa under alle Om- 
stændigheder fuldbyrde, og at intet af, hvad der engang er 
faldet dem ind, er umuligt for dem. I mange Tilfælde 
gaar det da godt for dem paa Grund af den Kraft, de 
udfolde; men somme Tider gaar det.dem aabenhbart ilde, 
og det især til Søs. Thi paa Landjorden, hvor de have 
at gore med Mennesker og Menneskeværk, gaar det dem 
for det meste godt, fordi de der kun trodse Kræfter af 
samme Natur som deres egne, og kun en sjælden Gang 
have de ikke Lykken med sig; men- naar de paa Trods 
driste sig ud til en Kamp mod Vind og Vove, lide de 
store Tab. Saaledes gik det dem i dette som i mange 
andre Tilfælde, og saaledes vil det fremdeles gaa dem, 
indtil de en Gang faa lagt Baand paa denne Dristighed 
og Voldsomhed, der faar dem til at tro, at baade 
Land og Hav til enhver Tid bår staa aabne for dem« 
(1, 37). L. Schrøder. 


Om Varemarkedet. 
Af Chr. Faber. 


Vare- og Produktmarkedet har i December Måned 
været roligt med få Prisforandringer. Kaffe fast; men 
Priserne dog lidt lavere end for en Måned siden. Lagrene 
i Evropa er vedvarende småt forsynede; men de store Til- 


førsler til Rio og Santos vedbliver, og skræmmer Folk fra 
større Indkøb. De seneste Efterretninger fra Brasilien 
går ud på, at den kommende Høst forventes at blive meget 
stor, og anslås allerede nu til 7'/>2 å 8 Millioner Sække. 
Førend Lagrene i Consumslandene når at blive betydelig 
større, end hvad de nu er, får vi næppe synderlig lavere 
Priser. — Sukker rolig, men fast. For raffinerede Varer 
fordres stramme Priser. Nogen egentlig Statistik over dette 

rs Sukkerhøst foreligger endnu ikke, men ventes med 
stor Længsel af Handelsstanden; ti førend en sådan har 
set Dagens Lys, arbejdes der jo til Dels i det uvisse. — 


Ris fast og opadgående. — Sago meget fast. —- Kar- 
toffelmel uforandret. 

Frugter. Amerikanske Æbler noget lavere. — Ko- 
render tilbydes billigere på Levering. — Mandler ligeså. 
— Valencia Rosiner leveres i År i meget smukke Varer. 
Priserne noget lavere. — B/ommer uden synderlig Pris- 
forandring. 


Kryderier uforandret. 

Svinefedt uforandret. 

Sprit meget fast. 

Frømarkedet helt igennem stærkt stigende, noget som 
ellers sjældent sker i December Måned. 

Kornmarkedet vedvarende uroligt og svæver sladig 
imellem Håb og Misstemning. Kornpakhusene fyldes mere 
og mere såvel i Evropa som og i Amerika; men Korn- 
handlerne holder desuagtet Priserne oppe, fordi man mener, 
at de nugældende Priser er retfærdige, naar Hensyn tages 
til Ruslands Udførselsforbud; men det kan jo være, at 
man regner fejl. 

Foderstofmarkedet har været uden Liv i den forløbne 
Måned. Stemningen er flov og Omsætningen ringe som en 
Følge af den afventende Holdning, Forbrugerne indtager 
til de Virkninger, den igen meddelte Udførselstilladelse af 
Oliekager fra Rusland vil få. Der er ingen videre Fluk- 
tuationer at berette om Priserne, thi disse holdes omtrent 
uforandrede, endskønt Efterspørgslen som sagt er ringe. 

Friske Æg begærte for fine Mærker, hvorimod sekunda 
Vare cr vanskelig at-anbringe. — Forretningen i picklede 
Æg er slet i År. 

Smørmarkedet har i Desember Måned været livligt. 
De første Uger gik Prisen 4 Kroner op pr. 100 Pd., således 

at Topnoteringen blev 114, og her er den bleven stående, 
rimeligvis fordi at.man nødig vilde sætte Noteringen op 
før Helligdagene med Udsigt til saa at maatte sætte den 
ned straks efter Helligdagsperioden. — Noteringen var i 
Ejor ved samme Tid 104 og er således 10 Kr. højere pr. 
100 Pd. nu. 

Russiske Banknoter noget højere og noteres i disse 
Dage 200. 


Chikago. Et Varemæglerlirma i New-York har fornylig 
udsendt et Cirkulære, der påviser en Overproduktion af 
såvel Agerbrug som Industri, der truer med at tilintetgøre 
det meste af Folks Fortjeneste. 

Den tyske Rigsdag har vedtaget Regeringens Lovforslag 
om et mellemevropæisk 'T'old- og Handelsforbund, gældende 
for Italien, Tyskland, Østrig og Belgien. Førend Rigsdagen 
tog fat på Behandlingen af dette Lovforslag, var det i 
Forvejen lagt til Relte imellem de forskellige Regeringer, 
så den lovgivende Forsamlings Arbejder på dette Område 
indskrænkedes til at se, men ikke røre — Ja eller Nej: for 
Mellemtoner var der ingen Plads. 48 Stemmer svarede 
Nej — ellers blev der kun afgivet Ja. Det er Mac Kinley 
Loven i. Amerika, der har avlet denne ny Toldunion; men 
hvad nu? Tænker Danmark ikke snart på noget, inden 
det bliver skudt mellem bare Toldmure? Jo! — på Politik 
og på Smør! Men det er næppe nok i 1892. 

Odessa. Kornmarkedet her er fast, til Trods for, at vi 
herfra har solgt overordentlig lidt til Mellemrusland. 
Priserne falder i de nødlidende Egne, og da man her i 
Odessa kan få fuldt så høje Lån på Varerne, som Prisen 
i Hungersegnen udgør, holder Kornejerne Kornet på Lager, 
indtil Udførslen atter bliver tilladt. I Nordkaukasien, 
Guvernementerne Orenburg og Astrakan ligger der store 
Kvanta baade af Hvede og Rug; men Varerne holdes i 
Priser, som der ikke kan være Tale om at nå. (Til Dels 
efter »Børstidende«). Endelig skriver man fra Odessa: 
»Da Kornpriserne er flove både i England og i det øvrige 
Evropa, er der endnu bestandig intet solgt af vore Kon- 
signationer og vore svømmende Ladninger.  Vejrliget er 
stadig yderst gunstigt. Vi har Varme og Solskin, og Vinter- 
sæden står yppigt. Endnu er der ikke bleven publiceret 
den Tilladelse af Majsudførsel, hvorpå vi havde håbet.« 

»Hedda Gabler« i Paris. Den franske Teaterkritiks 
mest læste Mand Francisque Sarcey i Le Temps, har i 
sin ugentlige Mandagskronik over de parisiske Teatre givet 
en længere Anmeldelse af »Hedda Gabler«s Opførelse på 
Vaudevilleteatret i Torsdags. 

Sarcey skriver bl. a.: 

»Man begynder at kede os stærkt med alle disse så- 
kaldte Mesterværker, som man med megen Allarm bringer 
os fra Belgien, fra England, fra Tyskland, fra Skandinavien, 
fra alle mulige og umulige Lande, og som Folk falder i des 
større Begejstring over, jo mindre de forstår dem. Alt 
det er Affektation og Opstyltethed. Hvis én af vore dra- 
matiske Forfattere vilde indsende Hedda Gabler eller 
noget i den Slags til en af vore Teaterdirektører, vilde 
denne kaste ham ud på det kraftigste..... 

Men Ibsen er en Nordmand, og det forandrer Sagen.« 

.»Jeg har i Morgenaviserne set, at Frøken Brandés, 
der har fået Hovedrollen overdraget, Dagen før Forestil- 
lingen havde sagt til en, der spurgte hende, om hun var 
tilfreds med sin Rolle: 

— Du gode Gud, sagde hun, jeg véd såmænd ikke; 
nu har jeg i en Måned pløjet den, og alle Mennesker har 
forklaret mig den; i Morgen skal jeg spille den, og endnu 
forstår jeg ikke et levende Ord af den.« 

.>Naturligvis forholder det sig ikke saa, at alt er 
uforståeligt i Ibsens Værk. Der findes uden Tvivl mange 
interessante Steder deri; men det er netop dem, hvortil 
man finder Ækvivalenten og, om jeg tør sige så, Modellen 
i en Mængde af vore franske Romaner og Skuespil.« 

.»Hvad der mest tilhører Ibsen..., er en god og 
brav Tante, der har opdraget Tesman, har ofret sig for 
at skaffe ham bedre Opdragelse, har giftet ham med en 
smuk og dannet Kvinde, højt over alt, hvad han kunde 
håbe, og nu tilbeder og elsker sin Hedda for den Lykke, 
hun vilde skænke hendes Neveu, og udbreder sig i Øm- 
hedsudgydelser over disse to Væsner, som hun bærer i 
sit gode Moderhjærte. Det er en Solstråle i denne Tåge. 
Hvilken skøn og elskelig Solstråle!« 

Tesman sammenlignes derpå af Sarcey med Bovary i 
Flauberts bekendte Roman, og Assessor Brack erklæres for 
en Person, der er vel kendt fra franske Suespil. 

Om Dramaets Hovedpersoner, Eilert Løvborg, Thea 
Elvsted og Hedda Gabler, erklærer Sarcey: 

»Jeg påstår ikke, at de alle tre er uforståelige; jeg 
indskrænker mig mere beskedent til at sige, at jeg ikke 
har forstået stort af dem; jeg har ikke kunnet opfange de 
Drivfjedre, som bevæger dem; det syntes mig, naar jeg 
hørte dem paa Scenen, at jeg aflagde Besøg i et Galehus.« 

Thea forekommer Sarcey »en lille Smule mærkelig: 
en Kvinde, der lader Mand, Børn, gode Rygte i Stikken 
for at løbe efter en Mand, der kun er hendes Kammerat. 
Hun tilstår selv det hele, og ingen tænker på at sige 
noget til hende derom! Det lader til, at man finder 
hendes Opførsel naturlig og så at sige dagligdags..... Vi 
ser hele Tiden Fru Elvsted, men ingen taler til hende om 
hendes Mand, hendes Børn, hendes Stilling, mere end om 
alt det ikke eksisterede.« 

Om Hedda opstiller Sarcey forskellige Gisninger, han 
har hørt. En af dem går ud på, at Hedda muligvis er 
»besat af den onde Ånd. Hun er inspireret af en satanisk 
Lyst, der uden at hun véd deraf og mod hendes Vilje 
driver hende til de pludseligste, de uhyrligste, de ufor- 
klarligste Beslutninger.« De, der hævder denne Teori, 
støtter den ved et Sted, »hvor Hedda besvarer et Spørgs- 
mål om, hvorfor hun har begået en afskyelig Handling, 
hun lige har gjort sig skyldig i: Jeg véd ikke, der er Øje- 
blikke, hvor sligt falder mig ind.« 

Sarcey tilføjer: »Og man er dånefærdig over denne 
subtile og dybe Psykologil Mig forekommer den højst 
elementær.« 

Sarcey ender sin Kritik med at udtale et Ønske om, 
at det nu for bestandigt må være forbi med Ibsen i 
Frankrig. (Efter »Børstidende«). 

Odense, i Desbr. 1891. 


En Mindefest i Anledning af Hundredaaret for C. Flors 
Fødsel agtes afholdt paa Folkehåjskolen i Askov den 13. 
-Januar 1892, Kl. 27/2. 

Israels Aandsliv i Hjemfærdstiden. 


Skitseret Frihaandstegning 
efter Partier af Stiftsprovst Helvegs Bog af samme Navn. 


Naar man vil bestemme Værdien af et Folks Aandsliv, 
kan man sige, at Værdien beror paa, hvad det er for en 
Aand, der deri udtaler sig. Dermed ere vi dog ikke komne 
synderlig vidt, thi hvem skal afgjøre hvad det er for en Aand. 
Her kommer tillige den Vanskelighed, at »Aanden la'er sig ej 
i Ord udsige.« Men vi kan ogsaa angive en anden Værdi- 
maaler; vi kan sige: Værdien af et Folks Aandsliv beror 
paa, hvor vidt Aandslivel evner at udlale Folkehjertets Trang. 
Her gaas da ud fra, at Trangen hos hvert enkelt Folk som 
hos hvert enkelt Menneske er væsentlig den samme, nem- 
lig den at komme ind i Sandheden. Sandheden ses fra 
forskjellig Side fra det forskjellige folkelige Stade, men 
Trangen til den er væsentlig den samme, og kun det 
Aandsliv, der staar i levende Forhold til Sandheden, er i 
Stand til at tilfredsstille Folkehjertet, saa at Folket som 
Helhed kan være med i dette sit Aandsliv. 

Dette maa vi have for Øje, naar vi skal kunne vurdere 
Aandslivet i Israel. Medens Aandslivets Begyndelse hos 
alle andre Folk er famlende og usikker, er den hos Israel 
fast og sikker, den er givet af Gud, den er i Loven. 
Aandslivet er derfor ogsaa fra først af anlagt for det hele 
Folk, anlagt paa, at Folkehjertet skal komme til at udtale 
sig deri. At imidlertid Vejen til en saadan Udtalelse er 
lang, viser hele Israels Historie, og det var først under 
den ny Pagt, at det virkelig kunde komme dertil, at Loven 
var givet i Folkets Indre og skrevet i dets Hjerte (Jerem. 
31, 33), men det er dog derpaa at Forholdet fra først af 
er lagt an, lagt an af ham, der ene kan lægge det ret an, 
og det er dette dybe Anlæg, der giver Israels Aandsliv sit 
høje Værd. 


»Danskeren« VII. 17 


GTA 

Spørge vi videre om Stadierne, der føre fra denne Be- 
gyndelse: Loven givet af Gud, til dette Maal: Loven 
skreven i Hjertet, kan vi betragte Forholdet baade fra 
Folkets Side og fra Guds Side. Fra Folkets Side lægge 
vi Mærke til, at Folket samtykker i Pagten, ikke blot en 
Gang, men atter og atter. Saaledes fra Begyndelsen af 
ved Ankomsten til Sinai (2. Mos. 19). Dersom I ville 
lyde min Røst og holde min Pagt, skulle I være min 
Ejendom fremfor alle Folk, I skulle blive mig et præste- 
ligt Kongerige, et helligt Folk. Og da Moses bragte Her- 
rens Ord til Folket, svarede alt Folket til Hobe: alt det, 


som Herren har sagt, ville vi gjøre. — Saaledes fremdeles 
under Josva, da han mod sit Livs Slutning samler alt 
Folket i Siehem (Josva 24) og forelægger dem Valget 


mellem at tjene Herren og Afguderne (men jeg og mit 
Hus ville tjene Herren). Da lover Folket højtideligt at 
ville tjene Herren og gjentager og bekræfter det uden at 
lade sig skræmme af alle Josvas Betænkeligheder. — Saa- 
ledes ogsaa langt senere under Josias, da Pagtens Bog 
var fundet i Templet og blev læst for alt Folkets Øren: 
alt Folket indgik Pagten (2. Kong. 23, 3). Saaledes ogsaa 
under Esra ved det store Møde i Jerusalem (Nehem. 8). 
— Folket var villigt nok, men med denne Villighed gik 
det rigtignok, som det saa ofte gaar, at Loven er ærlig, 
Holden besværlig. Det gik som Josva havde sagt: I kunne 
ikke holde denne Pagt. Det var saa langt fra, at Loven 
var skreven i Folkets Hjerte, at dette tvertimod atter og 
atter længtes bort fra Loven og atter og atter fulgte 
denne Hjertets Drift. Men Herren slap ikke Folket, fordi 
det slap ham. Det var ikke den dybeste Grunddrift i 
Hjertet, der drev det bort fra Herren: under al Forvildelse 
blev denne Hjertets Grunddrift usvækket, og i Tilknytning 
til den sendte Herren Profeterne. Profeterne vare udrust- 
ede fra Herren, udrustede til at fortsætte den i Loven be- 
gyndte Gjerning, men de vare tagne ud af Folket og afgave 

i deres Personlighed Vidnesbyrd om, at der var det i 
Folket, der var blevet usvækket af alle Forvildelser. Og 
fordi deres hele Personlighed var grebet af det Budskab, 
de havde at forkynde, kunde de træde op med en Myn- 
dighed, der henvendte sig til det hele Folk, og ikke blot 
til enkelte eller en enkelt Klasse i Folket: Land, Land, 
Land, hør Herrens Ord, raaber Profeten Jeremias. 
Saaledes se vi to modsatte Kræfter virke i Folket, og 
Følgen deraf blev, at den aandelige Bevægelse blev ikke 
en lige Linie, men gik i Zigzag, som naar et Skib krydser 
op mod Vinden. Hvor vidt der nu var gjort et Frem- 
skridt efter hvert enkelt Slag, det kan for menneskeligt 
Skjøn ofte synes tvivlsomt, men selv om der .ikke var 
naaet videre end til Udgangspunktet, saa er Sagen den, 
at naar Udgangspunktet er fastholdt, saa er Hovedsagen 
bevaret, men Udgangspunktet er Loven. Skal vi nærmere 
betegne det Sind, der under en saadan Stræben skal 
uddannes, kan vi udtrykke det ved Ordet Gudsfrygt, og 
skal vi betegne, hvad derunder skulde indvindes, kan vi 
gjøre det ved Ordet Visdom: Gudsfrygt er Visdoms Be- 
gyndelse (Ordsp. 1). I Sammenligning med Hedningefolkene 
stod Israel højt i Visdom, idet dets Aandsliv var anlagt 
saaledes, at det maatte føre ind i Visdommen. Derfor 
hedder det 5. Mos. 4, 6: Dette skal være Eders Visdom 
og Eders Forstand for Folkenes Øjne, som skulle høre om 
alle disse Skikke og sige: alene dette Folk er et vist og 
forstandigt Folk. Men for saa vidt det gik langsomt med 
Tilegnelsen gjennem Gudsfrygt, var det ogsaa tidt smaat 
med Visdommen. — Det, som gjør Forskjellen mellem 
Hjemfærdstiden og Tiden forud, er nu dette, at i Hjem- 
færdstiden, Tiden efter Hjemkomsten fra Babylon, træder 
Herren tilbage, Profetien forstummer, og Spørgsmaalet 
bliver nu dette, om Israel er kommet saa vidt i Tilegnelse 
af hvad der er givet, at det selv kan holde Kursen Op- 


fyldelsen i Møde. Udtalelsen er til Ende, nu skal gjennem 
172 

videre fremskridende Tilegnelse Folkehjertet forberedes 
paa den Tid, da det udtalte skal faa virkelig Livsskikkelse, 
i og med Messias. 

Der er imidlertid et Tidspunkt i Tiden forud for Hjem- 
færden, da den store Afstand mellem det i Aanden givne 
Maal og Hjertets virkelige Tilstand synes at være over- 
vunden. Det er den Tid, der er Israels Glanstid, det er 
Davids og Salomons Dage. David og Salomon bringe 
ikke blot en ydre Glans over Israel, men føre ogsaa en 
indre Herlighed frem, idet Aandslivets Krav og Hjertelivets 
Trang mødcs i deres Personligheder og indgaa en inderlig 
Forening. Hos David er Forholdet et samklingende, som 
det kommer til Udtalelse i hans Salmer, hos Salomon er 
det et samknyttende, - som det kommer frem i hans 
Ordsprog, hans Visdom. Hos David er Forholdet det 
ypperste, han er Manden efter Guds Hjerte. Dette 
Forhold peger langt ud over Israel, ja har en større Be- 
tydning for den ny Pagts. Folk end for den gamles. 
Salomon er særlig den gamle Pagts Mand, hvormed selv- 
følgelig ikke er sagt, at hans Visdom ingen Betydning 
skulde have længere frem i Tiden; men han er dog særlig 
den gamle Pagts Mand, og der er intet, der som hans 
Skikkelse præger Hjemfærdstiden, hans Navn har der en 
særlig typisk Betydning. Hvad er det da, der giver 
Salomon saa stor en Betydning? Det er dette, at han, 
vejledet af Visdommen, der jo er en Guds Gave, givet 
ham paa hans Bøn derom (men allerede det, at han bad 
derom, er Visdom), udtaler med sine egne Ord, hvad der 
før har været givet alene som et guddommeligt Ord, udtaler 
sin Forstaaelse af det guddommelige Ord og dets Anven- 
delse paa alle Livets Forhold, og denne Forstaaelse er en 
dyb Forstaaelse, denne Anvendelse en ret Anvendelse. 
Denne Forstaaelse er nu ikke blot Enkeltmandens, saa at 
denne skulde ligge saa højt, at ingen anden eller kun 
ganske enkelte skulde kunne faa Del i den, den er ikke 

heller bestemt blot for en enkelt Klasse af Folket, der ved 
særlig Undervisning, ved at danne en Skole, skulde faa 
Del i den, men den er for det hele Folk. Betingelsen for 
at nemme den kan kun haves af det hele Folk, thi Be- 
tingelsen vindes ikke paa afsondrede Højder, Betingelsen 
er Gudsfrygt: Gudsfrygt er Visdoms Begyndelse. Hvor 
denne Betingelse er tilstede, evner ogsaa den menige 
Mand at tage mod Visdommen, saa at den bliver hans 
Eje og ledsager ham som en bevarende, frelsende Magt 
om end ingen evner saaledes som Salomon at udtale den 
Visdom, han har nemmet. 

Det er imidlertid særlig Hjemfærdstidens Kjendemærke, 
at Udtalelsen fra menneskeligt Stade bliver mere fyldig. 
Det begynder med Esra, den skriftlærde. Det begynder 
med det store Møde i Jerusalem, da Nehemias havde faaet 
Murene rejst paany, og saa Folket samles, og Esra fore- 
læser Loven. Det hedder da, at Leviterne træde til og 
forklare og udlægge Loven, saa at Folket forstod det 
læste (Nehem. 8). Fra nu af haves bestandig Skriften 
mellem Hænder og bliver bestandig udlagt og forklaret, 
og det kunde ikke tænkes at ske, hvad der var sket i 
tidligere Dage, at Pagtens Bog i længere Tid havde været 
borte, havde været som det synes forlagt. Men den 
Skriftklogskab, der nu træder os imøde, er vidt forskjellig 
fra den, der viser sig paa et senere Trin, i Makkabæer- 
tiden, i Johannes Hyrkans Dage og derefter, hvor de 
skriftkloge danne særlige Partier, blandt hvilke Farisæerne 
er det mest fremtrædende. Af en saadan Sondring er 
der ikke Spor i Esra Dage. Her er det Folket som 
Helhed, det vil sige den hjemførte Del af Israel, der samles 
om sine Læremestre, som arbejde paa, dels at bevare det 
i de hellige Skrifter indsamlede, dels at udlægge det for 
Menigmand og skaffe det givne Ord Lydighed gjennem en 
ret Forstaaelse deraf. 

Dette er en samknyttende Virksomhed mellem Åands- 
liv og Folkehjerte. For at denne ret skal lykkes, maa 
der imidlertid være et samklingende Forhold mellem 
hvad der i Aandslivet gives og hvad Folkehjertet kræver. 
Noget saadant fattes heller ikke. Det kommer frem i den 
dybe Følelse af Skyld, hvoraf Israel efter at være ramt 
af Landflygtighedens Straf er gjennemtrængt. Det er ikke 
blot ved Babylons Floder at Israel gjør Pønitense, idet det 
udtaler sin Forlængsel efter den hellige Stad (Salmen 137 
smign. Daniels Bodsbøn Dan. 9). Det samme vedbliver 
ogsaa efter Hjemkomsten og træder stærkt frem i de apo- 
kryfiske Skrifter, f. Ex. Manasse Bøn og Baruks Bog. 
Dette er dog kun den ene Side af det samklingende For- 
hold mellem Aand og Hjerte. Paa den alene, paa Pøni- 
tensen alene, kan der i Længden ikke leves. Den anden 
Side, som udtrykker Haabet og Glæden, maa træde til. 
Heller ikke den fattes. Det kommer frem i Udtalelsen 
Sach. 8, 19 om, at Sørgefesterne til Minde om de store 
Hjemsøgelser og Straffe skulle forvandles til Glædesfester. 
Saadanne ny Glædesfester blev da ogsaa indstiftede, saa- 
som Purimsfesten og senere Tempelvielsesfesten og andre 
festlige Dage. Den anden Side af det samklingende Forhold 
mellem Aand og Hjerte skulde navnlig komme frem i, at 
Forventningen om Messias blev mere og mere levende. Men 
her viser sig det svage Punkt i Israels Aandsliv i Hjemfærds- 
tiden. Denne levende Forventning, der skulde være Knude- 
punktet, der sammenholdt alt aandeligt, der var i Folkets 
Eje, den tabte sig mere og mere, eller ogsaa løb den 
ud i det fantastiske, som det kommer frem i den blot 
literaire Profeti (Henoks Bog m. fl.), i den apkokalyptiske 
Literatur, og, for saa vidt den søgte fast Grund, for saa 
vidt den holdt sig til et Virkelighedsgrundlag, som i 
Makkabæertiden, gik den ud i en falsk Retning og forvex- 
lede det himmelske med det jordiske. Men idet den rette 

Forventning manglede, blev Følgen, at Pønitensen mere 
og mere tabte sin Dybde, og deraf blev atter Følgen, at 
Visdommen, som den var givet dette Folk til Ejendom, 
blev mere og mere fremmed for Folkets Hjerte og derfor 
blev til en kold og i væsenlige Henseender ufrugtbar 
Visdom. 

Et Udtryk for, hvor svært det blev at finde sig tilfreds- 
stillet ved denne Visdom, kan vi finde i Prædikerens Bog, 
som vist nok maa henlægges til Tiden kort efter Esra, 
Prædikerens Bog med dens Klage over Livets Forfænge- 
lighed, dens Udtalelser om det for Livet frugtesløse i at 
stræbe efter Visdom, at Vismand og Daare er ens farne. 
At det dog ikke er Meningen med Prædikeren, at man maa 
ende i Skepsis, ses af Slutningen: Enden paa Sagen, naar 
alting er hørt, er denne: Frygt Gud og hold hans Bud, 
thi det bør hvert Menneske gjøre. Dog kan det ikke 
nægtes, at der gjennem Prædikeren gaar en dyb Klage 
over, hvor lidet Visdommen formaar at fyldestgjøre 
Hjertets Krav. 

Naar vi igjen træffer Visdommens Udtalelser i det he- 
braiske Aandsliv, er denne Klage forstummet. Visdommen 
er nu saa sikker i sin Sag, saa sikker paa sin Magt til 
at bære Livet, at der ikke kan gives nogen Tvivl Indgang. 
Saaledes Siraks Bog. Men Spørgsmaalet er, om denne 
Sikkerhed ikke er vunden ved at give Afkald paa noget, 
som hører nødvendig med til et fuldt og helt Menneske- 
liv, om den ikke er vunden paa Hjertets Bekostning. Fra 
Prædikeren til Sirak føres vi mindst et Par Aarhundreder 
frem i Tiden, fra Tiden kort efter Esra til Tiden kort 
før Makkabæerne. Om hvad der i dette Tidsrum er fore- 
gaaet i Israel ved vi næsten intet. Derimod ved vi, at 
der i det Tidsrum er foregaaet en Begivenhed, der har for- 
andret Verdens hele aandelige Udseende: Alexander har 
underlagt sig Asien, græsk Kultur og Dannelse er bleven 

en Verdensmagt, græsk Sprog et Verdenssproøg. Israel er 
påa alle Sider bleven omgivet af den græske Dannelse, 
Den træder det imøde fra Riget i Nord, Riget ved Orontes 
med Antiochien til Hovedstad, den træder det navnlig 
imøde fra Riget i Syd, Riget ved Nilen, træder det imøde 
fra Alexandria. Hvordan stiller Israel sig hertil? 

Spørge vi Sirakbogen derom, maa vi sige, at det er 
mærkeligt, hvor lidet det jødiske Aandsliv er blevet paa- 
virket af hele denne vældige Bevægelse: det staar som en 
Klippe i Havet, der ikke synes at rokkes af det stærke Bølge- 
slag. Uden Forhold til det ny er dog Israel ikke bleven. 
Det se vi af Oversætterens Fortale til Sirak. Bogen er op- 
rindelig skrevet paa Hebraisk i Jødeland, men den samme, 
der har bragt Bogen i dens endelige Form i det hebraiske 
Sprog, Jesus, Siraks Søn, er senere kommet til Ægypten 
og har der oversat Bogen paa Græsk, i hvilken Form den 
er kommet til os, medens den hebraiske Original er tabt. 
I Fortalen til Oversættelsen, som er den ældste af de to 
Fortaler, gjør han rede for, hvorfor han har oversat den, 
nemlig for at den skulde være tilgængelig for de græsk- 
talende, men dette viser jo, at Hebræerne ikke stillede sig 
afvisende til dem, der talte det græske Sprog. I Bogen 
selv finde vi kun ringe Spor af hellensk Indvirkning; dog 
kan der paavises nogle. Der er saaledes mere Agtpaa- 
givenhed paa Livets Yderside end i de tidligere Skrifter. 
Som et særligt Exempel herpaa kan fremhæves Sir. 31, 
13—24, Trikliniet. Af større Betydning er det, at der hos 
Sirak kommer en skarpere Sondring frem mellem de 
lærde og de ulærde end det tidligere har været kjendt, 
hvilket vel for en Del om ikke udelukkende kan tilskrives 
græsk Indvirkning. Saaledes Sir. 38, 25—39, 14, Stykket 
om den skriftlærde, der maa have Fritid til sine Studier, 
medens Plovmanden, Snedkeren og Smeden maa forblive 
i deres Vankundighed. Sir. 51, 32 nævnes udtrykkelig 

Skolen, Undervisningens Hus, som det Sted, hvor man 
faar Del i Visdommen. Derimod finde vi ingen egentlig 
Polemik mod det græske Væsen, den græske Visdom, 
undtagen maaske i enkelte Udtryk som dette: co rav &0re 
avros (Gud er det hele), som kan være Polemik mod den 
hedenske (stoiske) Pantheisme. Men der er et nudtalt 
Forhold til den græske Visdom tilstede, som bestaar deri, 
at den hebraiske Visdom stræber efter helt igjennem at 
overgaa den græske. 

Er der altsaa næsten intet synligt Forhold til den 
græske Visdom, saa er der derimod et saa meget nøjere 
Forhold til Salomon. Forfatteren stiller sig selv frem 
som den anden i Rækken, idet Salomon bliver den første. 
Salomon er den store Høstmand, der har indsamlet en rig 
Druehøst. Sirak kommer efter ham som en Eftersamler, 
men ogsaa han faar Persekarret fyldt (S. 33, 19). Naar 
vi saa agte paa de Druer, hvormed han fylder Persekarret, 
maa vi undres over, hvor ægte Varer det er, hvor liden 
Forskjel der er i Kvaliteten af de to Samlinger. Om Sirak 
end erkjender sig selv for at være Nr. 2 ikke blot i Tid, 
men ogsaa i Rang, saa er det dog en Høst af saa ud- 
mærket en Beskaffenhed, at den vidner om Fastheden og 
Uforgængeligheden af Israels Aandsliv, naar vi betænke, 
at mellem de to Samlinger ligger et Tidsrum af langt over 
et halvt Tusinde Aar og sammenligne det med de Om- 
skiftelser, Aandslivet hos Hedningefolkene i et lignende 
Tidsrum undergaar. Smlg. saaledes Sir. 24 med Ordspr. 
8 og 9. 

Men hvordan gaar det med Hjertets dybeste Trang? 
Ja, hvordan gaar det med den i Salomons Dage? Er der 
mere for Hjertet i Salomons Ordsprog end der er i Siraks 
Visdom? Dette kan neppe siges, men Sagen er denne, at 
paa Salomons Tid kunde Hjertet finde Vederkvægelse paa 
andre Veje. Ved Siden af Ordsprogene stod den rige 
Salmesang og i det hele det nøje Gudsforhold knyttet til 

Herrens Nærværelse i Templet. Paa Siraks Tid skulde 
Visdommen gjøre Fyldest for alt. Vel stod Templet og 
stod endnu ukrænket af det syriske Overgreb i Antiochus 
Epifanes' Dage. Siraks Bog ender netop i Templet, ender 
med at føre Ypperstepræsten frem i hans Gjerning paa 
Forsoningsdagen. Men Tempeltjenesten kan ikke mere 
gjøre Fyldest som før, i det ny Tempel, som byggedes 
ved Hjemkomsten, manglede væsenlige Stykker, det Aller- 
helligste stod tomt, Herrens Nærværelse kjendes ikke der 
saaledes som tidligere. Det er Visdommen, der væsentlig 
skal gjøre Fyldest for det hele, det er med den Hjertet 
skal lade sig nøje, og det kan det kun ved at give Afkald 
påa sine dybeste Kravs Tilfredsstillelse, det kan det kun 
ved at resignere. Heri kan vi maaske finde Hellenismens 
største Indflydelse paa Tiden, at den forhjælper (c: for- 
fører) til en saadan Resignation.. Den hele Opmærksomhed 
fæstes paa dette ene, at den hebraiske Visdom skal over- 
gaa den græske; naar det naas, er Maalet naaet; og dette 
naas tilfulde, thi det vil neppe selv en Hellener nægte, 
som med Plato og de ypperste blandt Grækerne erkjender, 
at Maalet, ogsaa Erkjendelsens Maal, er at søge i det 
ethiske, at Visdommen er dybere grundlagt hos Sirak end 
hos Grækerne. . Men det er netop det store Fejlsyn, at 
naar det naas, er. Maalet naaet. Maalet ligger uendeligt 
højere. Maalet er ikke at holde Stillingen ved at holde 
det fremmedartede ude; dette er kun en Betingelse for at 
kunne naa Maalet. Maalet er at tage imod Messias, naur 
han kommer, idet Forventningen er sat til ham. Maalet 
er at tage rettelig mod Messias, saa at det hele aandelige 
Eje lægges som Palmer for hans Fødder, og skulde det 
gaa saaledes, at det, der er indvundet, rejser sig som en 
Mur mod ham, en Mur, der holder ham ude, da er Maalet 
netop ikke naaet, men saa grundigt forfejlet, som det 
kunde forfejles. 

Siraks Bog peger dog ogsaa paa en Opgangs Tid i inder- 
ligere Tilslutning til Fortiden. Den sidste Del af Bogen 
viser højere op end den første. Fra 39,16 anslaas Tonen 
højere: »Da jeg er kommen til Indsigt, vil jeg tale videre, 
thi som Fuldmaanen er jeg opfyldt. Hører paa mig, hel- 
lige Børn.« Efter en Skildring af Guds Storværk i Na- 
turen kommer såa en Lovsang til Fædrenes Pris (Sir. 
44—49), der ligesom peger paa en inderligere Sammen- 
slutning af det, der hører sammen, for at Aandslivet kan 
faa det Indhold, at Folkehjertet kan finde sin Trang til- 
fredsstillet deri. Dette peger paa en følgende Opgang hos 
Israel, som dog ikke egentlig kom i den nærmeste Tid, 
Makkabæertiden med al dens ydre Glans. Derimod kom- 
mer den frem i en Aandens Udtalelse ved Makkabæertidens 
Slutning i det Skrift, som kaldes Salomons Salmer. 
Mærkeligt nok har dette Skrift, som vistnok oprindelig er 
affattet paa Hebraisk, men opbevaret paa Græsk, været 
ukjendt i Vesterleden, indtil det i det 17. Aarhundrede 
bragtes hertil fra Konstantinopel. "I disse 18 Salmer, en 
Menneskealder eller lidt mere før Christus, kommer det 
frem, som er den dybeste Grundtone i Israels Aandsliv, 
en dyb Pønitense i Forbindelse med en levende Forvent- 
ning, alt samler sig her i Messiasforventningen og peger 
saaledes frem mod hine fromme, som, da Tidens Fylde 
frembrød, forventede Forløsning i Israel: en Sacharias, en 
Maria, en Simeon, en Anna. 


Vil nu nogen sige, at det, som her er fremstillet, er 
Romantik, men Romantik af den Art, som ikke mere gjør 
Indtryk, efter at den. nyere Bibelkritik har givet os et 
ganske andet Syn paa det gamle Testamente: saa vil jeg 
dertil svare, at Begrundelsen af det fremstillede er at 
finde i Stiftsprovst Helvegs i Overskriften nævnte Bog, og 
at den er saa indgaaende, at den vist vil tilfredsstille 

ethvert berettiget Krav. Iøvrigt vil jeg ikke ganske til- 
bagevise denne Betegnelse af Romantik, fordi jeg ikke deri 
finder noget nedsættende. Romantik i dette Ords ædle 
Betydning har netop sin særlige Anvendelse paa det 
gamle Testamente. Om Israels Historie maa det vel 
siges: vidunderligere end et Eventyr. Hvad der er det 
enkelte Menneskehjertes Historie, det træder frem i store 
Træk som Israels Folks Historie, og der er derfor intet, 
der som den forhjælper til Selvforstaaelse. Spørgsmaalet 
bliver da dette: er denne Opfattelse af Israel noget, man 
lægger ind deri ud af den Forstaaelse, man selv har 
vundet af Livet, for ligesom at fremstille sin egen Forstaa- 
else af Livet .efter forstørret Maalestok, saa at det altsaa 
bliver Wahrheit und Dichtung, saa at der dertil kan siges, 
som Goethes Faust siger til Wagner: 


Was Ihr den Geist der Zeiten heisst, 
Das ist im Grund der Herren eigner Geist, 
Worin die Zeiten sich bespiegeln.”) 


Dette vilde overfor Israels Historie være Romantik i slet 
Forstand, vilde være et Spindelvæv, egnet til at rives i 
Stykker af den ny Bibelkritik. 

Dersom det derimod forholder sig saaledes, at den 
her givne Opfattelse gives ud af de hellige Skrifter selv 
og fremviser den vidunderlige Harmoni, der er mellem 
Livet i det store og Livet i det smaa, afgiver et Vidnes- 
byrd om den vidunderlige Bygmester, der har virket 
gjennem det hele, som han virker gjennem det enkelte, 
afgiver et Vidnesbyrd om hin Kunstnerinde (Ordspr. 8), 
der, da Herren grundfæstede Jorden, legede for hans 
Aasyn og fremdeles leger i Verden, leger paa hans Jord, 


1) De svundne Tiders Aand, I taler om, 
Er oftest kun de Herrers egen, som 
For svundne Tider danner Spejlet. 
(P. Hansens Oversættelse.) 

og hvis Lyst er til Menneskens Børn, da fremtræder der 
heri en høj og herlig Romantik, men en Romantik af den 
Art, at den ikke paa noget Punkt er i Strid med Virke- 
ligheden, ikke paa noget Punkt kommer ud i en luftig 
Digtning. J. Bechmann. 


Minder om 


Vilhelm Andreas Wexels. 
Ved Fr. Wezæelsen. 
I. 

En af »Danskeren«s Udgivere, Ludvig Schrøder, har 
opfordret mig til at give Bidrag til dette Maanedsskrift. 
Det var ellers ikke faldet mig ind; som en gammel Mand, 
der ogsaa ved flere Aars Sygdom har været ude af Stand 
til at følge synderlig med i hvad der bevæger vor Tid, 
har jeg Vanskelighed for at kunne give Meddelelser af 
mere almindelig Interesse. Jeg er henvist til »Mindernes 
Verden«, Det er imidlertid ikke usædvanligt, at Minder 
om de henfarne drages frem for Nutidens Øjne. Mine 
egne, personlige, Minder skal jeg vist ikke komme med, 
uden for saa vidt som de kan tjene til at vække eller op- 
friske Mindet om Mennesker, der har mere almindelig 
Betydning for Folk og Menighed. 

Naar jeg i det følgende fornemmelig dvæler ved V. 
A. Weæels, da kan jeg vel frygte for, at mine Meddelelser 
vil synes flere temmelig overflødige, at hans Navn er for 
vel kjendt i Danmark, hans Fødeland. Pastor Mau skrev 
jo snart efter Wexels Død en større Bog om ham. Men 
det er mig sagt, hvad jeg ogsaa selv har ment, at »den 
yngre Slægt er næsten helt ukjendt med det smukke Blad 


270 


af Norges Kirkehistorie,« som W.s Liv udfylder, og »de 
ældre kan have godt af at blive mindede om, hvad der 
vistnok for de allerfleste af dem står dunkelt nok.» Selv 
her i Norge, hvor W. levede og virkede i en så lang År- 
række, synes han at være den yngre Slægt i Grunden 
ukjendt. Andre »Retninger«, andre Røster fik forbausende 
snart Magt selv i den Stad, hvor W.s Forkyndelse var 
mange så kjær. Glemt er han dog visselig ikke af de 
Ældre, som hørte ham, glædedes og styrkedes ved hans 
klare og varme Forkyndelse; men disse vil være med i 
Ønsket om hans Mindes Oplivelse blandt os. 

Da Wexels var hensovet — den 14. Maj 1866 — gav 
O. Arvesen i »Kirkeligt Folkeblad« et- sandt og smukt 
Vidnesbyrd om ham, hvor det bl. a. hedder: »Pastor W.s 
Navn er i vort Land knyttet til Tusinders Hjerter. — — 
Hans Navn har gjennem over én Menneskealder ståt dybt 
indskrevet i Nordens, navnlig i Worges Kirkehistorie, og 
er på det nøjeste knyttet til alle vort Århundredes Kirke- 
forholde; det står indprentet på alle Åndslivets mærke- 
ligere Udviklingstrin; men det har dog den bedste, den 
stærkeste og den dybeste Klang i Forbindelse med Kirke- 
troens Gjenfødelse og Kirkeoplysningens Gjenoprejsning 
i Norden.« 

En kort Udsigt over Wexels Liv vil jeg her meddele, 
og senere håber jeg, Et og Andet om mine Erindringer 
fra hans Hus og hans Vennekreds. 


Vilhelm Andreas Weæels blev født i Kjøbenhavn 
den 29. Marts 1797. Hans Forældre var Fredrik Nanne- 
stad Wexels og Hustru Bolette Katrine, født Balling. 
Faderen var den Gang Forvalter ved Glasmagerhuset i 
Kjøbenhavn, men kom siden herop til Norge som »Admini- 
strator« for Glasværkerne her i Landet. Han var født i 
Norge, hvor Familien Wexels eller Wexelsen i over 200 

År har havt hjemme. Den ældste, vi véd af, var Wexels 
Tipoldefader, Weæel Hansen. Han var født i A/borg i 
N. Jylland 1647 og døde som Sorenskriver i nedre Romerike. 
Dennes Søn, Hans Wexelsen (forkortet »Wexels«) var 
også Sorenskriver i n. Romerike. Han nævnes af Pastor 
A. Faye i dennes Fortælling om Karl Xiltes Indfald i 
Håland (1718). H. Wexelsen var nemlig Vidne til den 
tapre Oberst Kruses Kamp med den »unge hjelte«, og 
»overbragte Tidende derom til Hovedkvarteret«. Han 
boede på sin Gård Vilberg i Aker og skal have efterladt 
sig et meget godt Minde. Hans Søn, som altsaa var W.s 
Farfader, hed Wexel Hansen Wexels og døde 1790 som 
Sognepræst i Nannestad. Han var af Folket i Bygden agtet 
som en mere end almindelig »klog« Mand, som man: 
gjerne søgte Råd hos i vanskelige Sager. Den sidstnævntes 
Sønner var begge mine Bedstefædre, Hans Wexels, min 
Farfader, og Frederik Nannestad Wexels, min Morfader, 
V. A. Wexels Fader. 

V. A. Wexels Moder, Bolette Katrine, var Datter af 
den i sin Tid bekjendte Hædersmand!) Emanuel Balling. 
Han udgav nok et Blad »Aftenposten«, og er vel den, J. 
H. Wessel hentyder til i sit Rimbrev til den da unge 
Baggesen. Jeg mindes at have læst, vistnok i en »Læse- 
bog« (Rahbeks?) en Strofe sålydende: »Om Myrias Ema- 
nueler besk til dig skeler« o. s. v.; men jeg kan nu intet 
videre oplyse herom, har tænkt, at E. Balling har anmeldt 
eller »kritiseret« noget af Baggesens Ungdomsarbejder. 
Manden var dog hverken besk eller skelende, men har 
fortjent det Hædersnavn, Dattersønnen giver ham. — 
Også Emanuel Ballings Fader, Jørgen Balling, der var 
Kjøbmand i Præstø, har vi hørt omtales som en særdeles 
brav, meget from og gudfrygtig Mand. 


7) Saa kalder Wexels ham i en selvbiografisk Skitse, som tryktes. 
>Skillings-Magasinet« 1852, og hvoraf en Del her er taget. 

»Paa Fædreneside af norsk, paa Mødreneside af dansk 
Blod, kalder jeg Danmark mit Fødeland, Norge i dobbelt 
Henseende mit Fædreland. Til dette Fædreland ledtes 
ogsaa tidlig mine Tanker, naar jeg som Barn hørte om 
Familien der oppe, om norsk Trofasthed og Kjækhed, og 
saa de flere Nordmænd, som jevnlig vankede i mine For- 
ældres Hus,« skriver Wexels. 

Til Norge kom han i et kort Besøg, da han var 11 
Aar gammel. Han skulde »prøve Søen«, da Tanken var 
at sætte ham ind paa Søkadetakademiet. Det blev dog intet 
deraf. Han blev hjemme i Kjøbenhavn hos Forældrene, 
så længe de boede dér. Da Faderen efter sin Hustrus Død 
— 1809 — flyttede til Norge med sine 2 Døttre (min 
Moder og Frederikke Vilhelmine, senere gift med Præsten 
Kristian Delphin), blev V. A. Wexels tilbage i Kjøbenhavn 
i en beslægtet Families Hus. Hans ældre Broder, Cand. 
theol. Hans Emanuel' Wexels, havde Tilsyn med hans 
Skolegang. W. har selv fortalt, at det en Tid gik dårligt 
nok med ham i Skolen; Broderen sagde endog en Gang 
til ham: »Kast Bogen og tag Høvlen, Dreng!« Men den 
alvorlige Formaning og flittigt Tilsyn af Broderen fik den 
bedste Virkning. Det blev snart helt anderledes. Wexels 
takker, næst Gud, Broderen for, at han gik med »Hæder 
ud af Skolen«. Den meget elskede Broder døde 1812, og 
det gjorde et stærkt og varigt Indtryk på W. Han kom 
til at »omgås med Dødstanker«, havde særlig Lyst til at 
læse »hvad der i Prosa eller Poesi handlede om Døden og 
om Gjensynet hisset, og i en liden Lommebog at indføre 
Brudstykker af det hele.« 

»Denne Sindets Stemning,« siger han, »der vel ikke 
stedse var lige levende og stærk, men dog vedblev som Grund- 
stemningen hos mig, tjente udentvivl, uagtet det umodne og 
uklare i dens Væsen, til at forberede såvel min senere 
Erkjendelse og Tilegnelse af Kristendommen, som og den 
Karaktér, mit kristelig-religiøse Liv antog. W. havde i 

Grunden hele sit Liv igjennem Hang til Tungsind. Dog 
bevarede han også altid et barnligt Sind, kunde så godt 
med de Smaa, kunde spøge og lege med dem. Barndoms- 
minderne kom i hans ældre År frem ofte på den yndigste 
Måde. Han skriver selv om Barndomsdagene. »Roligt 
henrandt de under en øm, religiøs-alvorlig og inderlig 
elskende Moders og en kjærlig og retskaffen Faders Øjne 
og mine Barndomsminder er de almindelige. De knytter 
sig mest til min Moder og til Opholdet om Sommeren i 
Nærheden af det yndige Frederiksdal, en norsk Mil fra 
Kjøbenhavn. Under den barnlige Alders Tilfredshed 
ytrede sig tidlig en alvorligere og stillere Karakter end 
hos de fleste af mine jevnaldrende, til Deltagelse i hvis 
Bedrift og Lege jeg aldrig følte den Tilbøjelighed, som til 
at sysle for mig selv.<« — 

Efter Broderens Død blev Længselen efter Faderen 
og Søstrene stærk. I Året 1814 blev han Student, tog 
examen artium ved Kjøbenhavns Universitet og drog så 
til Norge. Juleaften d. Å. kom han til Kristiania, og blev 
dér »indskrevet som »akademisk Borger« ved Universitetet. 
1816 tog han »anden Examen«, som den første med 
»bedste Karaktér« og begyndte derefter paa det theologiske 
Studium. Tanken på noget andet Studium var aldrig 
faldet ham ind. — »Skjønt hans Øje var lukket for Kristen- 
dommens Betydning,« var det dog, som om hans »hele 
Sind, hans hele Livsindividualitet drog ham til Theologien 
og til at blive Præst.« Under. hans Syslen. med dette 
Studium åbnedes mere og mere hans Øje for Kristen- 
dommen, og Erkjendelsen af dennes Betydning ej alene 
for Skolen, men for Livet her og hisset, forhøjede igjen 
hans Interesse for Theologien. 

Lærere i Theologi ved Universitetet var den Gang 
Svend Borckmann Hersleb (Grundtvigs Ungdomsven) og 
Stener Johannes Stenersen. Den første havde W. alle- 


rede i Skolen i Kjøbenhavn havt til Lærer i »Religion«. 
»Danskeren«. VII. 18 

Han var glad i denne Lærer, men end mere i Stenersen, 
Det var dennes Forelæsninger, navnlig hans Forklaring af 
Joh. Ev. 3die Kap., der lærte W. at se den »himmelvide 
Forskjel, der er imellem den menneskelige såkaldte mo- 
ralske Forbedring og den Grundforandring, som Herren 
og hans Apostler kalder Gjenfødelse.« — Han siger selv, 
at det gik småt med Fremgangen, men fremad gik det 
dog stadig med ham, ej alene i en klarere og dybere 
Indsigt i den kristelige Sandhed, men i personlig Synds- 
erkjendele og troende Tilegnelse af Evangeliet. Stundom 
prædikede han både i Kristiania og på Landet, ventelig 
især i Hurdalen, en Bygd på øvre Romerike. — Mine 
Forældre, som W. jevnlig besøgte, boede dér; min Fader 
var den Gang Forvalter ved Hurdals Glasværk, og Paul 
Winsner,”) som for få År siden nu er død i en meget 
høj Alder, var Sognepræst dér. 

Sin første Prædiken holdt Wexels den 3die Onsdag 
efter Påske (ved Kommunionen) 1817 i »Vor Frelsers 
Kirke«, der siden i [en så lang Årrække blev det Sted, 
hvor han forkyndte »Livets Ord«. I December 1818 tog 
han theologisk Embedsexamen med Karakteren »Lauda- 
bilis et quidem egregie«. Den 17de Februar 1819 holdt 
han Demisprædiken og fik for den Laudabilis; den 19%de 
s. M. den kateketiske Prøve, for hvilken han erholdt 
Laud med Udmærkelse. Samme År blev han »ordineret 
Kateket« ved vor Frelsers Kirke og skulde tillige forrette 
som personel Kapellan for Stiftsprovst, Biskop Lumholtz. 
Han præsteviedes 28de Maj 1819 af Biskop Beck og ind- 
sattes i Embedet anden Pintsedag s. Å. af Slotspræst, 
senere Biskop i Kristiansand, Johan Storm Munch (Fader 
til Digteren Andreas Munch). 

»Således,« siger han i sin kortfattede Selvbiografi, 
»var jeg da trådt ind i det hellige Læreembede, i hvilket 


1) Winsner var i sin Ungdom personlig kjendt med Grundtvig. 

det var mit Ønske at kunne ved Guds Nåde udbrede 
hans Navns Ære og vinde Sjæle for hans Rige.« 
Han bekjender, at endda stod meget dunkelt for 
ham, og »at han ikke med så dyb Alvor som det sig 
burde gjorde sig Rede for det Kalds store og hellige Be- 
tydning,« hvormed han var kaldet. Men hans Indsigt i 
Kristendommen voxede efterhånden ved Erfaringen, under 
Embedsførelsen og »bestandig Sysselsættelse med Guds 
Ord og religiøse Gjenstande, i Forbindelse med det indre 
Livs Tilstande og Gang,« samt også ved den »Manuduc- 
tion«, han gav yngre Theologer, som forberedte sig til 
Examen. Jeg erindrer godt, at jeg var Vidne til disse 
»Timer«, når jeg sad i samme Værelse med mine 
»Lectier« til Skolen. Det ny Testamente blev oversat og 
»forklaret« på Latin. De fleste Manuducenter kunde 
dårligt nok stamme i Romersproget, men Wexels selv 
talte det flydende. Et Par af dem, der dog her kom 
Læreren temmelig nær og talte Latin med Lethed, .kan 
nævnes, navnlig Kar! Wulff, om hvem senere skal med- 
deles lidt, og Thorvald Deinboll, der, uagtet han ej til- 
egnede sig W.s »kirkelige Anskuelse«, har bevaret hans 
Minde i stor Kjærlighed, ja for nogle År siden har givet 
Bevis derpå ved at udgive en liden Bog om Wexels, 
hvori han giver ham al den Ros og Anerkjendelse, som 
kan gives uden fuld Tilslutning til hans Syn. 

Den Mand, der havde den største Indflydelse paa W.s 
Livbetragtning, var IV. F. S. Gruudtvig, hvis Grundtanker 
om »Troen og Daaben« han mere og mere tilegnede sig, 
uden dog nogensinde at opgive sin Selvstændighed, og tit 
først efter lang og alvorlig Overvejelse og Prøvelse. 

Wexels Prædiken, »luthersk rettroende« som den var, 
blev længe kaldt en »ry Lære«; »Spot, Forbitrelse eller 
medlidende Beklagelse forfulgte ham,« men en liden Kreds 
af stadige Tilhørere fik han dog snart, og den voxede 


mærkelig i Tidens Løb. Man fandt ham for »stræng«. 
ig" 

W. »skjænder altid fra Prækstolen,« sagde en Gang en 
af mine Skolekammerater, da vi, »kommanderede« fra 
Skolen til Kirkegang, stod udenfor Vor Frelsers Kirke, 
og skulde derind, at høre W. Gutten, som talte saa, blev 
siden en Beundrer af W., om han end ikke kom til at 
dele »Anskuelsen«. Foruden Embedet som Kateket og en 
Tidlang pers. Kapellan havde W. at undervise i »Religion« 
i Borgerskolens øverste Klasse 3 Timer om Ugen. En Tid 
forrettede han desuden under en Vacance som residerende 
Kapellan (1833—34). Alligevel fandt han Tid og Lejlighed 
til privat Syssel, navnlig Manuduction til examen artium 
som til theologisk Embedsexamen.  Derhos udgav han 
flere Skrifter, De fleste af disse er populære Opbyggelses- 
skrifter. Et Par »Stridsskrifter« kom han dog ogsaa med 
1827—1829 i Anledning af Statsråd Niels Treschows 
rationalistiske Bog om »Kristendommens Ånd«. Et Par 
År før skrev Wexels en Afhandling om »Kristendommens 
Sandhed og sammes Erkjendelse«. Den er meddelt i 
»Theologisk Månedsskrift« af Grundtvig og Rudelbach, 6te 
Bind, 1826. Den Gang var W. endnu neppe kjendt med 
Grundtvigs Syn på »Troen og Dåben«; ”men da han i 
1834 begyndte Redactionen og Udgivelsen af et »Tidsskrift 
for Kirkekrønike og christelig Theologi«, viste det sig, at 
han var kommen ind på den »kirkelige Anskuelse«. 
Tidsskriftet indledes med en længere Afhandling af W. 
»Ere vi ved Dåben indlemmede i den ægte kristelige Kirke?« 
Denne Afhandling blev i samme Tidsskrift temmelig stærkt 
angreben af Professor Stenersen, der fandt, at W.s Af- 
handling var mislig »såvel i materiel som formel Hen- 
seende.« Han udtaler dog sin store Agtelse for W. som 
Kristen og Præst. 1832 havde W. udgivet en liden Bog 
om sine »Forhandlinger med Postrøveren M. Petersen.« 
Herom siger Stenersen i Indledningen til sit Angreb på 
Wexels bl. andet: »Den Sjælesørger, ved hvem Gud har 
omvendt en grov, forhærdet Synder, således, at han ikke 

alene oprigtigen angrer og tilstår sin Forbrydelse, men 
også går den derved bevirkede Skjændselsdød med en 
sådan Frimodighed imøde, som vel Enhver må ønske at 
kunne have i sin Dødsstund, han har, mener jeg, af Gud 
selv fåt et Vidnesbyrd, som Menneskens Vidnesbyrd hverken 
kan forstærke eller formindske. « 

Tidsskriftet indeholdt flere værdifulde Bidrag fra dyg- 
tige Mænd, Frederik Ingier, J. Hesselberg o. Fl., men 
mest fra W. selv, som også gav »Bidrag til Kundskab om 
de senere Års kirkelige Begivenheder i Danmark. Den 
mærkelige Bevægelse, der vaktes efter at Grundtvig 1825 
var kommen med »Kirkens Gjenmæle«, er der udførlig 
beskreven efter de samtidige Kilder, navnlig Lindbergs 
»nordiske Kirketidende«. — Interessen var imidlertid ikke 
så stor, at Tidsskriftet kunde holde sig længere end til 
1839; da måtte det ophøre. 

Wexels fik nu Tid til at udarbejde sin populære »For- 
klaring over det ny Testamentes Skrifter«, som påbegyndtes 
1836. Dette Værk udgjør i det Hele 4 store Bind og 
indeholder en både oplysende og opbyggelig Forklaring af 
»Evangelierne«, Apostelsagaen og Paulus” Breve til Menig- 
heder. Sidste Bind, der udkom 1854, ender med det 
Brev til Thessalonikerne. 

I 27/2 Aar var W. Kateket (i Grunden anden Kapellan) 
ved Vor Frelsers Kirke. Kun én Gang søgte han et Em- 
bede udenfor Kristiania, nemlig det resid. Kapellani ved 
Trondhjems Domkirke (1829), men fik det ej. 

Allerede 1823 havde han fåt Adgang til at modtage 
Konfirmander og til at udføre Skriftemål, og da han der- 
hos havde Lejlighed til at prædike, særlig ved Altergangen 
om Onsdagen, fandt han sig vel i sin Stilling og følte 
ingen Lyst til en større Virkekreds. »Disse Ugeprædikener,« 
siger han, »ved hvilke jeg havde Ret til at vælge hvilken 
Bibeltext jeg ønskede, vare mig overmåde kjære og skaf- 
fede mig mangen Gang en særegen Glæde.« 

Wexels var, siger han, »skjønt lidende af Onder, der 
almindeligvis følge med den Studerendes Liv,« dog af 
så”god Helse, at han meget sjælden ved Upasselighed blev 
hindret i at udføre sine Embedsforretninger. Det var kun 
én Gang, i 1845, han var syg i længere Tid og i 10 
Måneder måtte ophøre med Forretningerne. Men selv i 
den svære Tid syslede han med literært Arbejde, skjønt 
hans Sygdom — en Muskelstramning i Nakken — var 
meget trykkende for ham. I den Tid var det, han skrev 
sin >»Aabne Erklæring om Kristi Nedfart til Helvede og 
Muligheden af en Omvendelse efter Døden.« Dette Skrift 
voldte, at Mange, som hidtil havde set op til Wexels med 
Kjærlighed og Højagtelse, nu vendte sig aldeles imod ham 
som en »falsk Lærer«. Overmåde meget ondt måtte han 
nu døje. Offentlige Angreb var der ikke Mangel på og 
af anonyme Breve fik han en Mængde; disse var endog 
oftere ubetalte, men W. indløste dem, betalte altsaa for 
sin Forhånelse. Det var i Sandhed en skammelig Måde, 
hvorpå Mænd, der mente sig at være Kristne for Alvor, 
behandlede den virkelig alvorlige, redelige, fromme, og 
kjærlige Præst. Sørgeligt var det også at se, hvorledes 
nogle, der kunde have talt et Ord til Forligelse og bedre 
Forståelse, nu trak sig tilbage og Intet sagde. 

Det var ikke alene den ovennævnte Bog, men også 
den »omarbejdede (Pontoppidans) Forklaring«, der voldte 
Modstand mod W. I den havde forresten Professor (senere 
Biskop) Kaurin mest Del.. Det var W.s hele Livssyn, 
det »Grundtvigske«, der satte så mange Penne i Bevæg- 
else; Professor Gisle Johnson var ikke den mindst bitre 
Fjende i den Strid. 

Dog, dette er så kjendt af alle dem, der kun nogen- 
lunde har lagt Mærke til de »kirkelige« Forhold her i 
Landet fra 1845, at her ikke skal dvæles videre derved. 

Den Sygdom, hvorunder W. led, tog imidlertid 
således til, at han endog tænkte på at søge Afsked fra 

Embedet. Da lykkedes det, hel uventet, at faa den hævet. 
»Gud,« siger W., »lagde sin Velsignelse til den kyndige 
Læges Operation.« W., som i denne Tid især havde mod- 
taget mangfoldige Beviser på deltagende Kjærlighed, udtalte 
offentlig sin »7ak« i et smukt Kvad. 

Ved denne Tid blev det resider. Kapellani ved »Vor 
Frelsers Kirke« ledigt. Det var det eneste Embede, W, 
ønskede, når han skulde søge et nyt Kald. Han blev da 
også udnævnt til Kapellan den 13. November 1846 og 
»indsat« første Advents-Søndag. Da prædikede han om 
Herrens Komme i Tidens Fylde, gjennem Tidernes Løb 
og ved Tidens Ende, om Adventstiden, der varer til Him- 
lene åbner sig og Herren nedstiger i Herlighed, for at 
hente sin Menighed, og i hvilken hans troende skulle vente 
på ham i Håbet, bekjendende hans Navn og tjenende ham 
med Troskab, hver i sit betroede Kald.« 

W. vedblev fremdeles med sin Skribent-Virksomhed. 
Foruden hvad før er nævnt udkom fra hans Hånd mange 
Skrifter. I 1821 havde han udgivet sin første Bog, en 
»Julegave«, der indeholdt 2 Fortællinger af Frants Horn 
samt nogle »religiøse Poesier« af W. selv. — Mest udbredt 
er hans »Andagtsbog for Menigmand«, udgivet af »Sel- 
skabet for christelig Undervisnings og Andagtsbøgers Ud- 
givelse« 1826, senere i mange Optag. Hans »christelige 
Betragtninger med tilsvarende Salmer (1833 og 1844), er 
vel ikke så kjendt, men fortjener at kjendes. Af Præ- 
dikener udkom 14 i 1822, og 5 Juleprædikener 1823. 
Flere enkelte Prædikener udgav han også, efter Opfordring ; 
men særlig må nævnes »Christelig Huspostille, Betragt- 
ninger til hver Søn- og Helligdag i Året« 1846 (også siden 
optrykt), samt » Vidnesbyrd fra Kirken«, en Årgang af 
Prædikener, udgivne i deres Hovedindhold — 1860. Denne 
sidste vil vistnok vinde mest Yndest hos kirkelig oplyste 
Folk. Jeg tror at kunne sige med Sandhed, at disse 
Prædikener hører til dem, der atter og atter kan læses 

til Opbyggelse og Styrkelse i Troens Liv. Wexels »Christe- 
lige Psalmer«, en rig Samling af ældre og nyere, udkom 
1840 og 1844, og i en »forøget og omarbejdet Udgave 
1859 med 71 Melodier ved L. Lindeman. En »Psalme- 
bog med et Tillæg af Bønner og Betragtninger«, 1839, 
blev, så vidt.jeg véd, kun brugt i Strafanstalterne i 
Kristiania. Det skyldtes rimeligvis især Hans Stensrudl, 
Præst ved Bodsfængslet, at Bogen fik Indgang dér. 

Alle W.s Skrifter tør jeg ej opregne her, da Opsatsen 
ej må blive for lang. Jeg må dog endnu nævne hans 
»Pastoraltheologi« (1853). Den var udarbejdet efter 
Foredrag, W. holdt i 3 Semestre ved det »theologiske 
Seminarium«, fra Begyndelsen af 1850. 

Foruden Skribentvirksomheden og Embedsførelsen var 
W.s Tid optagen af meget andet. Han var Medlem af en 
»Kommission« til Udarbejdelse af Forslag om Religions- 
frihed« og var i mange År Formand i Kristianias Skole- 
kommission m. m. Når dertil kom en udbredt såre flittig 
prival »Sygepleje«, Besøg hos Syge, Sørgende, Trængende, 
så forstås det, at der skulde Kræfter og god Vilje til at 
holde ud. Og dog havde han Tid til at modtage Besøg, 
som var hyppige nok især i Stortingstiden, Tid til at gå 
den for Helsen nødvendige Tur o. s. v. Men han forstod 
også at »vinde Tid« og nytte den. Tidlig oppe om Morg- 
enen, silde-til Hvile om Aftenen. Det var jeg Vidne til 
alle de År, jeg var hos ham, og om hvilke senere skal 
meddeles lidt som om hans private Liv i det Hele. 

Trondhjem, i Januar 1892. 

Breve fra Bøhmen. 
Skitser fra Historie og Nutidsliv. 
Ved Kr. Johansen. 

Den nationale Udvikling i Bøhmen. 

Den bøhmiske Nationaludviklings Historie kan deles i 
forskjellige Hovedafsnit. Jeg har i det foregaaende omtalt 
de nationale Forhold indtil Hussitertiden. Ide Aarhundreder, 
der gaa nærmest forud for Hussiterkampene, udbreder det 
tyske Folkeelement sig særligt i de bøhmiske Byer og i Grænse- 
provinserne mod Vest og Nord. Med: Hus og den religiøse 
og nationale Bevægelse, der bærer hans Navn, sker der 
et Omslag. Tiden fra Hussiterkrigene til. Trediveaars- 
krigen er en Fremgangstid for den bøhmiske (d. e. czekiske) 
Nationalitet. Saa sker der et vældigt Tilbageslag, der 
ikke endnu er helt overvundet: Nationalitetsideen i Pagt 
med den folkelige Frihedside har knapt nok paa ny ind- 
vundet det Land, der engang vandtes, da det nationale og 
det religiøse arbejdede Haand i Haand, men som tabtes 
ved Forbundet mellem østerrigsk Enevælde og pavelig 
Jesuitisme. 

Hussitertiden er da Udgangspunktet for nærværende 
korte Oversigt over Nationaludviklingen i Bøhmen.  Paa- 
lidelige statistiske Opgivelser angaaende Forholdet mellem 
tysk og bøhmisk Nationalitet paa den Tid gives ikke. I 
Følge Palacky var tysk Sprog dog dengang kun alminde- 
ligt i et snart bredere, snart - smallere Landbælte langs 
Bøhmens Vest- og Nordgrænse; bredest var Bæltet (6—7 
MI.) over Byen Eger, hvis oprindelige Navn var det cze- 
kiske: Czeb. Nu var Eger og de fleste Byer i Bæltet 
tyske, Landet derimod kun halvt tysk. Palacky hævder 
med Kraft, at i 9Yde og 10de Aarhundrede var Befolk- 
ningen i Bøhmerwald og Erzgebirge czekisk. — Der var 
i Hussitertiden enkelte tyske Sprogøer (f. Ex. Deutseh- 

Brod) inde i Landet; endelig var de sydøstligste Provinser 
i Landet (f. Ex. Budweis) delvis tyske. 

Tyskheden støttedes paa den Tid baade af Hoffet og 
Universitetet. Hoffet var som oftest tysk og indkaldte 
tyske Borgere til Byerne og tyske Kolonister til Landet. 
Universitetet i Prag var Centralpunktet for al højere tysk 
Dannelse. Baade her og der blev der øvet en civilisatorisk 
Gjerning. De tyske har haft deres Missjon i Bøhmen. De 
har den maaske delvis endnu. Men nu som da tro de, 
at deres kulturelle Overmagt berettiger dem til alt. Den 
gamle germanske Kolonisation er en Art Vikingefærd; 
Sværdet er blevet ombyttet med Plov eller Øxe; men de 
germanske Vikinger byggede, som bekjendt, ikke ret meget 
paa Ret og Billighed. Den tyske Politik gjør det ikke den 
Dag i Dag, og de literære Vikinger, der skarevis mellem 
Aar og Dag gjør Indhug paa Naboernes Enemærker, gjør 
det end mindre. Hos en tysk Antikvar saa jeg de Herrers 
Vikingefærd beskrevet; i Bunkevis laa Pjeser og bind- 
stærke Værker — hvert Naboland havde sin Bunke, Dan- 
mark sin, Bøhmen sin. De to Lande var ikke helliget de 
mindste. Deres Kaar har jo ogsaa i meget været lige. 
Jeg vælger i Flæng nogle Sætninger af den Bunke af 
Bevisrækker, der nu gjør Bøhmen tysk.”) Det hedder 
f. Ex.: Det slaviske Samfunds Existens har fra de ældste 
Tider været betinget af, at der er tilført det germansk 


Folkekraft. . . . Selv Rusland hviler paa tysk Grund. ... 
Rusland er af germansk Oprindelse. . .. det er nemlig 
kaldt op efter — en Svensker —. Hvad der gjælder for 


Rusland, gjælder end mere for Bøhmen: Dette Land er 
tysk baade efter sin Oprindelse og sin Bestemmelse . 

som civiliseret Stat kan det kun bestaa som tysk Stat... 
Østerrig staar over Rusland i Civilisation ene og alene, fordi 
det er mere tysk ... kun i et Sprog som det tyske kan Viden- 

skaben leve, i et Sprog som det czekiske gaar den til Grunde 
— ergo: Bøhmen gaar til Grunde. Slige Spaadomme tager 
Bøhmerne sig dog ikke nær: efter alle Julemærker at 
dømme vil deres Land nu netop bestaa. Der var en Tid, 
da det czekiske Sprog næsten var et dødt Sprog; men nu 
lever Digtningen og Videnskaben i dette Sprog lige saa 
vel som i det tyske. Det er betegnende for Udviklingens 
Gang, at det slet ikke er i Byerne eller i Landcentrerne, 
at det tyske Sprog holder sig bedst i vor Tid; det er i 
det ensomme Bøhmerwald og i de triste Grænsebjerge. 
Jeg kom paa Rejsen gjennem Strækningen Freistadt— 
Budweis, gjennem det rette tyske Bøhmerwald; det slog 
mig, at der var noget gammeltysk eller nirnbergsk, noget 
siebenbiirger-saksisk ved alle de halvt tyske Byer og 
Flækker, jeg kom igjennem. Det var et Stykke gammel- 
tysk Land, der var bevaret, fordi det af Naturen danner 
som en Verden for sig selv. Det tyske er i Sydbøhmen 
ikke et med det civiliserede. Jeg fik Forklaring paa 
Slutningssætningen af Festtalen, der lød ved Afsløringen 
af Digteren Kollars Buste i en By nær Budweis: »Snart 
slaar Timén, da den sidste Barbar-Borg i Sydbøhmen skal 
falde, alt i mange Aar belejrede vi Budweis.«  Naa, for 
Resten er det jo ikke et Tegn paa Civilisation, at man 
raaber mod Barbar efter andre Folk: det er et etnogra- 
fisk Fællesmærke for alle Naturfolk, at hvert enkelt Folk 
tror, det er det eneste, der duer.  Selvgodheden i Pan- 
slavismens' Sætning: »Fremtiden tilhører Slaverne« — er 
lige saa aabenbar som i tilsvarende tyske Sætninger. 

Det fjortende Aarhundrede kan for saa vidt sammen- 
lignes for Bøhmens Vedkommende med vor Tid, som 
der ogsaa da rejste sig Modstand mod det tyske. 
Dalimil skrev sin Rimkrønike, der aander et saadant Had 
til Tyskeriet, at tyske Forfattere kalde Munkeskribenten: 
»Middelalderens største Tyskerhader.« Og den fromme 
Ridder Thomas af Stitny (1325—1400) blev ved sine filo- 

sofiske og theologiske Skrifter, som han udgav til »huslig 
Underholdning og Opbyggelse,« Grundlægger af den czekiske 
Nationalliteratur. Da Prager-Professorerne angreb ham, 
fordi han udtalte sig om religiøse Ting i Folkesproget, 
svarede han: »For Gud har Czeken lige saa stort Værd 
som Latineren. Jeg troede, at den hellige Pavlus skrev 
Hebraisk til Hebræerne og Græsk til Grækerne, hvorfor 
skulde jeg da ikke skrive til mine Landsmænd i det cze- 
kiske Sprog.« 

En saa kyndig Forf. som Helfert forsikrer, at han 
roligt tør paastaa, at intet andet evropæisk Folk i Slut- 
ningen af det 14de Aarhundrede ejer Værker, affattede 
i Modersmaalet, der i Værd kunne stilles ved Siden af 
den bøhmiske Ridders.”) 

Stitnys Røst er da ogsaa .en hel Sjældenhed i disse 
Tider. Men efter Hus' Tid lød der derimod et helt Kor 
af dygtige bøhmiske Stemmer. Der kom haarde Tider for 
Tyskerne. I alt Fald mente de ikke selv, at de kunde 
finde sig i de Kaar, man bød dem. Studenter og Profes- 
sorer forlod, som alt omtalt, Prag i Tusindvis.  Univer- 
sitetet. blev bøhmisk. I Anklagen, der i Kostniz rettedes 
mod Hus, stod der bl. a. anført, at han i Betlehemskirken 
oftere skulde have sluttet sine Prædikener med de Ord: 
»Lad os prise Gud den almægtige, fordi vi har udelukket 
Tyskerne og sejret.« Sikkert er det, at Hus var lige saa 
ivrig Bøhmer, som han var djærv Protestant. Den bøh- 
miske Literatur skylder ham meget. I den Bibeloversæt- 
telse, han fremmede, var Sproget rent og fri for Germa- 
nismer. Der strøedes Bøger i store Mængder ud over det 
hele bøhmiske Land. Bøhmerne kæmpede paa samme Tid 
med Ordets og med Haandens Sværd. Tiden fra Hus til 
Slaget paa »det hvide Bjerg« er ikke helt med Urette 
kaldt den bøhmiske Literaturs Guldalder. Den bøhmiske 

Adel har baade i Fortid og Nutid været Literaturens Be- 
skytter og Velgjører. Under Hussiterkampen (1419—39) 
var den delt; men efterhaanden fylkede den sig mere og 
mere under det czekiske Banner. Alt hvad der var czekisk 
rejste sig mod det indtrængende tyske. I Hussitertiden 
saa man, at de tyske Borgere ret hyppigt fulgte Student- 
ernes Exempel: de forlod Landet. Prag blev igjen en 
czekisk By: ikke en, men flere Gange i Hussiterkrigene 
sendtes Opraab i Hovedstadens Navn ud over Landet: 
det raabte Vagt i Gevær saa vel over for Kejser- og 
Tyskervælde som over for Pavevælde. 

Hussiterkampene tager sig ikke ud som nationale For- 
svarskampe. Kampen for Arne og Fred mærkes der 
under dem ikke meget til. Det bøhmiske Folk er blevet 
et fredløst, næsten hjemløst Folk. Vel er der Lejetropper 
i de bøhmiske Hære, men Kjærnen i hver Hær er dog 
Bøhmere. De fare afsted som forfulgte fra Fæstning til 
Fæstning forbi det Sted, hvor de har deres Hjem; de føler 
sig som forfulgte; thi der er Broderkrig i Landet — men 
de sejre dog altid. Det uhyggelige under Kampen er den 
barbariske Krigsførelse og de ulykkelige Partistridigheder. 
Jan Ziska er vel ikke uden Skyld i, at det gaar som det 
gaar. Et Feltherretalent af første Rang er han: de tyske, 
de ungarske og de romerske Hære maa vige for ham; de 
Partihære, der rejse sig i Landet, knuser han. Hans ejen- 
dommelig bøhmiske Krigskunst og hans Krigermod over- 
vælder alle. Hans Vognborg er hans Fæstning. Der 
kommer en Ziska' Jernvogn paa tyve Soldater; men tyve 
Soldater kan der netop være paa Jernvognen f. Ex. under 
Ilmarscher.  Vognrækkerne tjener baade til Dækning 
under Forsvaret og til Støtte under Angrebet. Men Zizka' 
Snille rækker videre paa Slagmarken end paa det diplo- 
matiske Felt. Hans Vognborg er. uindtagelig; men den 
bøhmiske Naturfæstning bygger han ikke saa sikker paa. 
Han synes at lægge mere Vægt paa den rene Lære end 

paa den bøhmiske Nation. Han spalter Bøhmen, endog 
det protestantiske Bøhmen. Det hele var baade det religiøse 
og det nationale. Han vilde det hele, i Virkeligheden lige 
saa alvorligt det nationale som det religiøse; det var det 
diplomatiske, der manglede ham. Han var et sandt Udtryk 
for det hussitisk-bøhmiske Folkesamfund, som i Hus' Lære 
saa et helligt Nationaleje med et Kald overfor andre Na- 
tioner. . Denne hussitiske Ide ledede Bøhmens Politik 
under Hussiterkampen. 

Senere kom de nationale Tanker klarere frem. Georg 
Podiebreds Regjering søgte at realisere nogle af dem. Men 
med Kong Georgs Død (1471) slutter Bøhmens statslige 
Selvstændighed; de senere Herskere var enten ungarske 
Konger eller tyske Kejsere. Bøhmen er fra nu af knyttet 
til det østerrigske Monarki; dette forhindrer i og for 
sig ikke den nationale Selvstændighed; men den stats- 
lige Uselvstændighed vanskeliggjør en Udvikling i national 
Retning. 

Imidlertid: Folket er paa sin Post. En Landdags- 
beslutning i 1616, 2 Aar før Trediveaarskrigens Begyndelse, 
viser dette. Beslutningen er Landets Protest mod det 
uduelige og ulykkelige tyske Regimente, der igjen er ved 
at indsnige sig under Habsburgernes Beskyttelse. Den er 
tillige en historisk Protest mod den Anskuelse, at det 
alene. skulde være religiøse Grunde, der foranledigede 
Trediveaarskrigen. 1)e krasse Bestemmelser,. som Regenten 
nødlvungent maatte underskrive 2—3 Aar før Krigen, viser 
noget andet. Det bestemtes, at ingen Udlænding, der ikke 
var det bøhmiske Sprog mægtig, kunde blive bøhmisk Borger. 
En Udlænding, der har erhvervet sig Borgerret, kan ikke 
blive offentlig Embedsmand, selv om han ellers har alle 
andre Betingelser for at kunne blive dette; først hans 
Børnebørn er rette Bøhmere. 

Men ikke nok hermed... Den persolige Frihed vejer 
kun lidet i den Tids Bøhmen overfor den nationale Sag. 

Det hedder saaledes: Eftersom man har erfaret, at visse 
Personer baade af højere og lavere Stand ved deres 
Sammenkomster tale fremmede. Sprog, hvilket antyder 
Foragt for Modersmaalet og bringer Skændsel over Na- 
tionen, saa skal disse Personer, hvis de kan tale bøhmisk 
og dog tale andre Sprog, inden et halvt Aar forvises fra 
Landet og i den Tid, de er her, betragtes som Samfunds- 
forstyrreré og ikke have borgerlige Rettigheder. Endelig 
tilføjes der, at saaledes skal der gaas frem mod det tyske 
Samfund i Prag. — Dokumentet er betegnende for Folkets 
Frihedsbegreber, men for Resten ogsaa særdeles oplysende 
i en anden Retning: det tyske Sprog maa ikke have 
været meget almindelig benyttet, naar man overhovedet 
har kunnet tænke paa slige Bestemmelser. Det maa have 
staaet bedre til i national Henseende ved Trediveaarskrigens 
Begyndelse end ved Hussiterkrigenes. 

Trediveaarskrigen er et Vendepunkt saavel i national 
som i religiøs Henseende. Det enorme Folketab, Landet 
lider, er allerede omtalt. Det er ikke blot Byerne, der 
hærges, men ogsaa Landet. Der var 34,000 Landsbyer 
før Krigen; efter Krigen kun 6000. Der bliver indkaldt 
tyske Kolonister, og de czekiske Bønder har det saa 
daarligt, at de gjentagne Gange drives til at gjøre Oprør. 
"Det er dog hos disse, at det czekiske Sprog finder et Asyl 
og Hjemsted. De czekiske Forfattere og Blomsten af den 
czekiske Adel er bleven landsforviste. En fremmed fransk 
og tysk Adel kommer i Stedet. I Landflygtigheden skriver 
Poul Stransky sin »bøhmiske Stat« og Amos Comenius 
sine berømte pædagogiske Værker. Det czekiske Sprogs 
Klædebon blev fra den Tid indtil hen i vort Aarhundrede 
en simpel Tjenerdragt.”) Sproget var uden Forbindelse 
med evropæisk Kulturliv og uden højere Pleje: derved 


1) Frhr. v. Helfert: Das "Wiederaufleben d. bøhm. Sprache u. 

sank det ned til at blive en Ordskat, bygget op paa den 
Vis, saa det netop lige kunde tjene som Udtryk for den 
menige Ålmues simple Tanker og Begreber. Kun i Præstens 
Prædiken og fremfor alt i de friske og levende Folke- 
sange træffer Sproget ud over det, som daglig Husbehov 
kræver. 

Det czekiske Sprog laa Brak. Det var Josef d. 2den, 
der mod sin Vilje kom til at fremme dets Dyrkning. Josef 
vilde fremme Oplysningen i sine Lande og organisere et 
Skolevæsen, hvor tysk Sprog skulde være eneraadende. 
Det blev imidlertid snart klart for de Mænd, der fik med 
Skolerne at gjøre, at hvis Bøhmerne skulde lære noget, 
maatte de undervises i deres Modersmaal. Tilmed ind- 
førte Josef Presse- og Religionsfrihed. De bøhmiske Bibler 
og de andre bøhmiske Bøger, der var undgaaede Baal og 
Brand, kom frem for Lyset, blev optrykte og kom i Han- 
delen. Og Pressen tog sig for at belyse .Spørgsmaalet, 
om det ikke var uforsvarligt fremdeles at underkue Folk- 
ets Modersmaal. Der udkom Bøger, der var saa kraftigt 
og krigersk affattede, at de ganske sikkert ikke vilde være 
bleven taalte af Josef, hvis han ikke netop kort før havde 
indført Pressefrihed. Det gjælder f. Ex. Ignaz Thams 
czekiske Opraab om Modersmaalet, hvori det bl. a. hedder: 
»Rødmer af Skam, I uværdige Efterkommere af de Fædre, 
der skjænkede os et Sprog, som.de selv havde dyrket og 
udviklet. Hvor vilde Mænd som Hus, Comenius o. m. fl. 
bedrøves, om de saa Eders Færd overfor den gamle 
Literatur. . . . Men Eder, I Landets højbaarne Adelsmænd, 
rammer især min Forbandelse, Eders Ligegyldighed og 
Dovenskab er bleven en Lidenskab . .., i Vellyst og for- 
fængelige Fornøjelser synker I hen og glemmer Pligterne 
mod Fædre og Modersmaal.« — Selv de bedste og kyn- 
digste i Tiden er ofte ligegyldige overfor Modersprogets 
praktiske Brug. Den Tids lærdeste Mand i Bøhmen, Abbé 
Dobrovsky udtalte aabent, at efter hans Mening var det 

czekiske Sprog ved at uddø, og at det ikke egnede sig til 
at bære en Literatur: maaske kunde det sammenlignes" 
f. Ex. med det baskiske Sprog... Naar man spurgte den 
lærde Historiker og Sprogmand, hvorfor han aldrig skrev 
paa czekisk, plejede han afvisende at svare: »Det bøh- 
miske Sprog er mig for helligt til, at jeg tør benytte det.« 

Imidlertid var der i Prag i Aarene 1786—88 en Kreds 
ai unge Mænd, der stiftede et czekisk Selskab til Fremme 
for czekisk Sprog og Literatur. Det er betegnende, at 
Politiet forbød Selskabet at holde Møder, da man havde 
erfaret, at der ved disse Møder kun blev talt bøhmisk. 
Man erindrer i Landdagsbeslutningen om tysk Samtalesprog 
i 1616. Selskabet udgav senere forskjellige Smaaskrifter, 
og en af disse Skrifters Forfattere bar Navnet Josef Jung- 
mann. Navnet er tysk, men Manden er Bøhmer: han blev 
den ny czekiske Literaturs Grundlægger, idet han efter 30 
Aars ihærdigt Arbejde udgav (1835) den første fuldstæn- 
dige czekiske Ordbog. Tidligere havde han udgivet flere 
fortrinlige dels originale Værker, dels Oversættelser (f. Ex. 
Milton: det tabte Paradis), han viste ved sin udmærkede 
Stil, sit ejendommelige Sprog, hvorledes hans Ordbogsværk 
skulde benyttes. Der var Folk, der bebrejdede ham de 
mange ny Ord, han brugte. »Se efter i de gamle Bibler, 
og hør efter de gamle Sange, og I vil se, at jeg ikke 
bruger ny, men gamle Ord« — plejede han at svare. »Hvor- 
for,« spørger en af de bøhmiske Forfattere paa den Tid, 
»læse Folk hellere de gamles Skrifter end vore?« Han 
svarer: »Fordi de er ægte bøhmiske i Ord og Udtryk, 
skrevne under Vejledning af den bøhmisk Aand.« Forf. 
mener, at Slægten trænger til at komme bort fra den tyske 
og til at komme din under den bøhmiske Genius. ;En 
saadan god Genius til Fremhjælp for det nationale blev 
Jungmann selv for sit Folk. Hundredaarsdagen efter hans 
Fødsel (1773) rejstes hans Broncestatue inde i Prag; 


ingen gaar tænksomt forbi denne Statue uden at blive 

slaaet af, at den Mand her er afbildet maa være en Fredens 
Arbejder; det siger hans Træk, hans Stilling; alt, hvad 
Kunstneren har villet, siger det. Og dog er Jungmann en 
Forkæmper for det nationale, en større Helt og Sejrvinder 
end nogen af de største bøhmiske Krigere. 

Hans Barndoms- og Ungdomshistorie, som han selv har 
fortalt den, illustrerer baade de nationale Forhold og 
Skoleforholdene i den Tids Bøhmen. Han blev født af 
ezekiske Forældre i en ren czekisk By, men maatte som 
Dreng gaa i Nabobyens tyske Skole, hvor en tysk Skole- 
mester, der knapt forstod et Ord af det Sprog, Børnene 
talte, skulde give dem Undervisning. Endog »Fadervor« 
lærte han paa tysk og kunde da her begynde sine sammen- 
lignende Sprogstudier. »Med min gode Hukommelse lærte 
jeg hele Blade udenad, uden at forstaa maaske tre Ord 
deraf.«  Slige Studier fortsattes ved de lærde Skoler i 
14—15 Aar. Af det bøhmiske Naturbarn blev der da et 
tysk Kunstmenneske. Da han som Student kom til sit 
Hjem, maatte han til at stamme paa det czekiske, og da 
en simpel Bondekone i den Anledning bemærkede: »Jeg 
troede, at det kun var Folk her i Otricenev, der havde 
ondt ved at tale vort Sprog, nu kan jeg høre, at der 
ogsaa er lærde Folk, der hakke i det,« saa slog det ned 
i' Jungmann, at dette var en sørgelig Sandhed. »Fra det 
Øjeblik blev jeg en Bøhmer, i det mindste vilde jeg fra 
dette Øjeblik af ærligt og oprigtigt være det.« Han vilde 
være Jurist og tænkte ad den Vej at kunne udrette noget 
stort for Staten og Fædrelandet; men som han engang 
som ungt Menneske opholdt sig i en adelig Familie og der 
lagde Mærke til, at alle adelige spiste med Sølvskeer og 
Knive, mens han og andre borgerlige ved samme Bord 
maatte lade sig nøje med Benknive og Tinskeer, fattede 
han den Beslutning, at han ikke vilde trænge sig ind i 
Diplomaternes Kreds. »Fra nu af var jeg bestemt paa at 
ville være Lærer og Videnskabsmand.« Som ung lærer 

fik han en offentlig Irettesættelse, fordi han engang havde 
sagt til en Dreng, der ikke kunde oversætte en latinsk 
Sætning paa tysk: »Prøv det saa paa bøhmisk.« Smaa- 
ting har altid, siger han, kunnet virke ind paa mig, og 
alle de smaa Drillerier, han som Bøhmer var udsat for, 
fik den ellers saa fredelige Mand til med Iver at kaste sig 
ind i Kampen for Modersmaalet. 

Dette Aarhundrede begynder trist for den bøhmiske 
Sag. Der gaar almindeligt et teoretisk literært Arbejde 
forud for de praktiske politiske Reformer, saaledes ogsaa 
her. Af den Grund gives her Oversigten over den literære 
Udvikling før Oversigten over den politisk-nationale. Det 
literære Arbejde var alt begyndt i forrige Aarhundrede: 
men man var ikke kommen vidt frem, da dette Aarhun- 
drede begyndte. De bøhmiske Lærde fortabte sig i Kampe 
og Stridigheder om, hvorledes det bøhmiske Sprog skulde 
skrives. Jungmann havde kun faa Medarbejdere. Det 
fortælles, at da han engang sad i sit Værelse sammen 
med et Par af sine dygtigste Kampfæller, og de netop 
lige var blevne færdige med et literært Arbejde, udbrød 
han med Selvfølelse: »Ja, hvis nu dette Hus styrtede 
sammen om os, saa blev hele den bøhmiske Literatur 
begravet med det samme.« Men gik det kun smaat fremad 
i literær Henseende -— paa den nationale Politiks Om- 
raade gik det endogsaa tilbage. Kejser Josefs Oplysnings- 
tanker afløstes af den hellige Alliances Fordummelse og 
Reaktion. Den bøhmiske literære Gjærings- og Forbere- 
delsestid fra Josef d. 2dens Tronbestigelse til Aar 1817 
slutter ikke lovende. Desto mere løfterigt er det kom- 
mende Tiaar. Et Par unge Mænd af betydelig Begavelse 
stillede sig ved Jungsmanns Side; det var den senere saa 
berømte slaviske Oldtidsforsker Slovaken Safarik (f. 1795) 
og den ligesaa berømte Historiker Mæhreren Franz Palacky 
(f. 1798). Som det senere skal vises, er det Navnene 

Literatur hviler. Samtidig med, at de to unge Historikere 
i Forening udgav deres første Skrift, opdagedes et Par 
gamle bøhmiske Haandskrifter med større Brudstykker af 
virkelig poetisk Folkedigtning. Da disse Haandskrifter fik 
en fæstnende og løftende Indflydelse paa den nationale 
Bevægelse, maa de omtales med et Par Ord. 

Det vigtigste Fund blev gjort i et hvælvet Rum under 
Decanal-Kirkens Taarn i Køniginhof. I Sept. Aar 1817 
aflagde en bøhmisk Forf. Hanka fra Prag et Besøg hos en 
Bekjendt i Køniginhof. Under en Samtale, han da havde 
med Kapellanen ved Decanal-Kirken, lod denne en Ytring 
falde om, at der i Kirkens Taarnhvælving fandtes en hel 
Del gamle Sager, f. Ex. Vaaben og gamle Skrifter. Dette 
var nok for Hanka, der netop havde udgivet et Bind ser- 
biske Folkesange paa bøhmisk. Sammen med sine Be- 
kjendte gjennemsøgte han nu Hvælvingen og fandt virkelig 
nogle beskrevne Pergaments-Rester, som han strax gav sig 
til at studere. »I første Øjeblik,« saaledes beretter han, 
»troede jeg, at det hele var en latinsk Bønnebog; men 
hvor stor var min Glæde ikke, da jeg saa, at det var 
skjønne gammel-bøhmiske Sange«. Der blev endvidere 
fundet nogle gamle Pile, ind i hvilke der som Vinger var 
stukket beskrevne Pergamentstrimler, hvilke aabenbart 
maatte stamme fra det fundne Værk. Omtrent samtidig 
fandtes paa Slottet Grinberg ved Nepomuk et lignende 
Haandskrift, dog med et helt andet historisk Indhold. De 
fundne Digtninger havde baade historisk og poetisk Værd: 
det var lyrisk-episke Nationaldigte, der havde hentet deres 
Stof fra den tidlige Middelalder og fra den Tid, da Bøh- 
merne tog fast Ophold i det Land, de nu bebo. Digtene 
blev snart oversatte og udgivne og vakte stormende Be- 
gejstring i bøhmiske Kredse. Det var, naar man hørte 
disse Sange, hed det sig, som om man lyttede til Digter- 
stamfaderen Homer eller Digterfyrsten Ossian, som om man 

laante Øre til Davids og Asafs Salmer,") Denne næsten 
overmodige Lovprisning fremkaldte helt naturligt en Kritik. 
Digtene var komne det nationalt-bøhmiske Parti altfor be- 
lejligt i deres stærke Hævden af den czekiske Literaturs 
Betydning. Det var ved et Tilfælde, at de blev fundne; 
det var for Modstanderne et Tilfælde, der saa ud som en 
Tanke: det varede ikke længe, før de begyndte at paastaa, 
at Digtene var uægte, lavede af czekiske Literater. Grin- 
berger-Haandskriftet var paa en hemmelighedsfuld Maade 
sendt til bøhmiske Literaturvenner: allerede dette gjorde 
det fordægtigt. Tilmed sagde den lærde Dobrovsky, der 
altid var til Rede med sin Kritik overfor Bøhmerne, at 
det var falsk. Den Anfører Chek, som der stod omtalt i 
Digtet, havde han skaffet ud af Verden for længe siden. 
Safarik og Palacky rykkede imidlertid i Forening frem 
med et Forsvar, der i de flestes Tanker reddede Digtets 
Ægthed. For Dobrovsky blev der ikke andet tilbage end 
at ønske en kemisk Undersøgelse, der maaske kunde give 
Besked 'om Skriftens Ælde; da Kemikeren imidlertid maatte 
meddele, at en stor Del af Haandskriftet saa blev ødelagt, 
sagde Dobrovsky ret betegnende: »Nej, lad saa være: det 
kunde dog hænde, at Skriftet var ægte.« Til Jungmann 
bemærkede han: »Ja, hvad det angaar med Chek, saa har 
han maaske dog været til.« Hvor sejg Kampen var, kan 
oplyses ved, at først i Aaret 1859 lykkedes det Professor 
Tomek at oplyse, hvorledes det oprindeligt var bleven 
fundet. Der var endnu en Mand i Live, der fra den 
Afkrog af Verden, hvor han boede, kunde give Oplysning 
om Sagen. 

Det kunde synes mindre oplysende at dvæle længe ved 
disse Stridigheder: det maa imidlertid erindres, at om de 


1) I en Afh. i Filologisk Tidsskrift 1861 har Prof. C. W. Smith 
omstændeligt omtalt Digtene og Striden om deres Ægthed, saa vidt 
den til den Tid var ført. 

gamle Haandskrifter har den bøhmiske Literatur saa at 
sige drejet sig siden 1817. Den bøhmiske Digtning har 
traadt i Zåbojs, Jaroslavs og Libusias Spor; disse bøhmiske 
nationale Skikkelser fik først Værd ved de Digte, der bære 
deres Navne. Digtningerne give Oplysning om Sæder og 
Sindelag hos de gamle Bøhmere: de pege hen paa en 
Kultur og en Moral, der ofte overgaar Hussitertidens — 
og dog bærer de et Præg, der vidner om deres Ælde og 
deres Udspring fra en Tid, der ligger ind til den Tid, da 
forhistoriske Slægter færdedes i Moldaus Opland. Saa- 
ledes dømme de fleste bøhmiske Kritikere — et er i 
hvert Tilfælde sikkert, at de Brudstykker, jeg har læst, 
i mangt og meget minder om ægte Folkedigtning; de 
sydslaviske Folkesanges Tone kjendes igjen: de samme 
simple, men malende Udtryk, der fandtes i de ogsaa paa 
dansk kjendte serbiske »Gusla«, findes her. —- Nævn den 
Oldgransker og Digter, der har kunnet digte sligt i vore 
Dage? Dette Spørgsmaal rette Forsvarerne for Haand- 
skrifternes Ægthed atter og atter til Modstanderne. Har 
Hanka i sine Digte ydet noget, der blot tilnærmelsesvis 
staar paa Højde med »Zaboj«? Og dog skulde det være 
Hanka, der digtede »Zaboj« og »Jareslav«! Der er ingen 
anden Udvej: de Digtere, der mistænkes, maa under Navn 
have lavet middelmaadige Ting, for at de ikke skulde 
blive nødt til at indrømme deres Forfatterskab til de gamle 
Haandskrifter.”) 

Det vil ses, at ogsaa Ægtheden af Haandskriftet fra 
Køniginhof er draget i Tvivl. I Halvtreserne fremkom 
flere vidtløftige Indlæg mod Hankas Fund.  Forsvarerne 
af dets Ægthed sige som saa: heldigvis fremkom de saa 
tidligt — 40 Aar efter Fundet — derved blev Haand- 
skriftets Ægthed bevist. En Mand, der som Dreng — ad- 
skillige Aar før 1817 — havde set Pergamentrullen i 


1) Frhr. v.Helfert: Die iltesten Denkmale boåhmischen Schriftthums. 

Taarnkirken, uden senere at tænke derover, traadte f. Ex. 
offentlig frem og aflagde sit Vidnesbyrd. Hvorom alting er: 
det mærkværdige Køniginhof-Skrift har faktisk lige til vore 
Dage virket ansporende og æggende paa den bøhmiske Lite- 
ratur. Hele Dokumentet blev i 1862 afbildet i Lystryk: 
hele Folket taler nu med om Sagen. »Zaboj-Mindet« blev 
rejst i Køniginhof. Og kommer man tilfældigt til i Bøhmen 
at berøre Sagen overfor Menigmand, mærker man snart, 
at han er interesseret, Da jeg f. Ex. paa en Landstation 
af et Par Portører vilde have en Forklaring paa et og 
andet, som stod i min »Bædecker«, og de i den Anled- 
ning kastede deres Øjne i min Bog, blev de strax fængslet 
af dette ene Ord øverst paa Siden: Køniginhof. Og jeg 
fik da en Forklaring ikke om det, jeg spurgte om, men 
om det lærde Spørgsmaal, om det »ægte« eller det »falske«. 
Naa, jeg blev ganske vist ikke klogere af den Forklaring, 
og jeg behøver naturligvis ikke at sige, at jeg personlig 
aldeles ingen Mening har om det omstridte Spørgsmaal. 
Jeg har blot villet hævde, at Sproggranskning og Historie 
blev højnet ved Fundet, hvad enten dette saa er »ægte« 
eller »falsk«. En stærk Selvfølelse kom til at beherske 
den unge bøhmiske Literatur. Det bøhmiske Folk kom 
lig andre Folk til at beundre deres nationale Helteskik- 
kelser; de gamle bøhmiske 'Konge- og Ridderborge fik 
deres Skjalde, og nationalt Skjaldskab kom i Ære og An- 
seelse hos den menige Befolkning, der netop interesserede 
sig særdeles for de Hemmeligheder, der dækkede over 
Digtenes Historie. 

Den følgende Tid blev en Blomstringstid for den bøh- 
miske Literatur. Der oprettedes et bøhmisk Musæum 
(1818), et Fond stiftedes — Matice ceska var dets Navn — 
til Fremhjælp af den bøhmiske literære Forskning; ved 
Hjælp af dets Midler udgav Jungmann og Palacky et Mu- 
sæums-Tidsskrift, i hvilket Bøhmens berømteste Forf. ned- 
lagde Frugten af deres Arbejder. I 1832 kom ogsaa 

Safarik til Prag; han skrev til Palacky, at han var tilbudt 
Plads som Professor, dels i Presborg, dels i Peterborg, 
men han vilde helst virke i Prag. Der blev sikret ham 
en ringe aarlig Løn, og fra nu af virke de tre Mænd i 
Forening. Glimrende Stillinger blev dem tilbudt andetsteds, 
men intet kunde skille dem ad: deres Formaal var Gjen- 
fødelsen af deres Fædrelands Literatur.  Musæumsfondet 
udgav først Jungmanns Ordbog; derefter fulgte Safariks 
grundlæggende Værk om de slaviske Folks Oltidshistorie. 
Endelig udkom Palackys Bøhmens Historie paa tysk. 
Fondet havde ikke Raad til at udgive dette store Værk. 
Ved dets Grundighed er det blevet lige saa berømt som 
ved dets interessante Fremstilling: det er paa en Gang et 
Kildeværk og en Folkebog. Det bragte Bevægelse i den 
tyske literære Verden og fyldte den bøhmiske med Be- 
gejstring. Palacky var selv Protestant, og Hussitertiden 
interesserede ham ikke mindst. Kjætterne og Bødlerne — 
Hus som Ziska — stilledes i et andet Lys end hidtil. 
Den tyske Anmasselse og OQverlegenhed afslørede han 
baade i dette Værk og senere træffende og grundigt. Han 
spørger f. Ex. engang: »Er det afgjort, at Tyskerne er et 
dygtigere Folk end Bøhmerne? Viste de det i Hussiter- 
krigen, da store tyske Armeer, førte af den Tids bedst 
uddannede Feltherrer, ofte opgav Kampen, før den var vel 
begyndt. Eller hvad var det Konciliet i Basel undskyldte 
sine fredelige Forhandlinger med: de vilde Fred med Bøh- 
merne, fordi disse ved »Guds uransagelige Dom« ikke kunde 
besejres af andre end Bøhmere. Vi er ikke en lavere- 
staaende Race. Vi hævde bestemt, at Bøhmerne paa 
Hussiterkrigenes Tid var et ædlere og mere begavet Folk 
end Datidens Tyskere — mere opvakt og mere uddannet.« 
At slige Udtryk og slig Varme overfor Hussiterne ikke 
blev vel optaget af Tyskerne, kan man sige sig selv; efter 
at Palackys Værk var udkommet, plejede de at gjentage 

Sloveneren Kopitars Ord: »Ihr Béåhmen habet keine Sitten, 
sondern blos eine Hussitten-Geschichte.« 

Den literære Bevægelse blev efterfulgt af en politisk- 
social. I statslig Henseende var Bøhmen hidtil blevet 
styret fra Wien. Der var vel i det sidste Hundredaar 
sket adskillige sociale Fremskridt: Livegenskab i sin værste 
Form var afskaffet af Josef d. 2den, og den almindelige 
Velstand var gaaet betydeligt frem under Frants d. iste: 
men der var endda Nødstande nok. Det var særligt i 
Tiden fra 1846 til 48, at der vaktes politiske Interesser i 
Folket... I Trediverne havde Jungmann o. fl. sendt ind- 
trængende Forestillinger og Andragender til Kejser Franz 
angaaende det bøhmiske Sprogs Stilling i Skolerne, men 
forgjæves. Adelen slutter sig nu mere og- mere til de 
czekiske Fordringer. Grev Leo Thun udgiver 1842 et 
Skrift, hvori han fordrer, at de to Sprog — tysk og 
czekisk — skal være ligeberettigede i Stat, Skole og Kirke. 
Han hævder, at der sættes tyske Lærere til at undervise 
czekiske Børn, og at Retssproget, der i Følge Anordning 
af Aar 1800 nærmest skal være czekisk, fremdeles er tysk. 
— Agitationen faar, Fynd og Kraft, fordi der nu udgives 
Aviser i det czekiske Sprog. Den første czekiske Avis 
udkom i Aaret 1786. Nu udkom der flere. Et Blad, der 
blev udgivet af Journalisten Havlicek, fik særlig Betydning. 
Havlicek var en stor agitatorisk Kraft, og han var Bøhmer 
med Liv og Sjæl. Da den strænge Censur forbød ham 
at udtale sig ligefrem om bøhmiske Anliggender, begyndte 
han at skrive sine irske Breve, dat. Tipperay eller "Cork, 
men skrevne i Bøhmen af Havlicek selv; her afsløres de 
irske Forhold og det engelske Tyranni; i hvert Nr. af hans 
Blad var der Nyt fra Irland; fremmede maatte undre sig 
over den særlige Interesse for Irerne; men Bøhmerne læste 
mellem Linjerne -og tænkte altid paa sig selv. Under saa- 
danne Forhold kom Aaret 1848. Februarrevolutionens Ild 
tændte ogsaa her. I Prag blev der afholdt et stort 

Borgermøde: Czekerne vedtog her et Andragende til Kej- 
seren; deri fordrede de en nærmere Forbindelse mellem 
de bøhmiske Kronlande (ved fælles lovgivende Stænder- 
forsamlinger), den tyske og den czekiske Nationalitets Lige- 
berettigelse og endelig Ophævelse af Hoveriet — samt For- 
samlings- og Pressefrihed o. s. v. Forøvrigt var saavel 
Tyskerne som den største Del af Adelen enig med Cze- 
kerne om disse Fordringers i alt Fald delvise Berettigelse: 
det Metternichske Regeringssystem var stærkt hadet over 
alt. Med Jubel blev Efterretningen om Censurens Op- 
hævelse og en konstitutionel Forfatnings Indførelse mod- 
taget i Prag. Men hvad der var store Ting før Metternichs 
Fald, blev kun Smaating, efter at denne gamle Hindring 
var skaffet .bort: Czekerne gjorde ved deres Møder i Prag 
større Fordringer, og Adelen — i alt Fald delvis — og 
Tyskerne trak sig tilbage fra den »revolutionære« Bevæ- 
gelse. Imidlertid: Regeringen i Wien syntes føjelig: den 
gik ved kejserligt Reskript af 8de April ind paa meget af 
det forlangte og lovede siden mere. Bøhmen skulde have 
en fri og uafhængig Stilling til Østerrig; et Slags Personal- 
union med Fællesskab om Krigs- og Handelsvæsen og 
udenrigsk Politik; ellers skulde hvert Land have sin sær- 
lige Styrelse og begge Nationaliteter i Bøhmen være lige- 
berettigede. 

Somme mente, at her var vundet meget i kort Tid; 
men de mere erfarne saa Vanskelighederne; de meldte sig 
snart; de første kom fra en Kant, man ikke væntede. 
Der kom en Protest fra Måhren; det tyske Landdagsflertal 
her vilde ikke finde sig i alt, hvad Czekerne i Prag fandt 
for godt. Måhreren Palacky affattede en Skrivelse til 
Måhrerne, hvori han med stor Varme søgte at vise Nød- 
vendigheden af Bøhmens og Måhrens Forening (Hoved- 
grundtanken i hans store historiske Værk). Hans Skrivelse 
var ikke uden Virkning; i alt Fald optræde Bøhmen og 
Måhbren fremtidig saa nogenlunde i Fællig. 

Nu fordrede imidlertid Regeringen noget, der syntes 
at være et Tilbageskridt fra dens Side. Den forlangte, at 
Bøhmerne skulde lade sig repræsentere i det tyske Frank- 
furter-Parlament. Men dette kunde forstaas som en Ind- 
rømmelse af, at Bøhmen var et tysk Forbundsland. Der 
blev udskrevet Valg; men der var saa at sige ingen, der 
stemte. I Prag mødte der 3 Tyskere ved Valgurnen. De 
tyske Agitatorer, der var udsendte fra Frankfurt for at 
virke for Valgene, truede under Valgbevægelsen med »det 
skarpe tyske Sværd«, lige meget hjalp det: de rejste hjem 
og fortalte, at vel var der Tyskere i Prag; men det var 
Folk uden al Energi og politisk Overbevisning. 

Imidlertid gik Revolutionen sin Gang i Wien. Kejseren 
flygtede til Innsbriich, og Revolutionspartiet erklærede, at 
det vilde Forbund med et frit Tyskland" og et frit Ungarn 
mod Slaverherredømmet og Reaktionen. Nu mente det 
Nationaludvalg i Prag, der hidtil havde "forhandlet med 
Regeringen, at det var Bøhmens Pligt at sørge for sig 
selv, og en provisorisk Regjering paa 8 Medlemmer blev 
dannet i Prag d. 30te Maj. Dette og andet gjorde den 
østerrigske Regering betænkelig. Der var d. iste Maj 
udsendt Indbydelse til en stor slavisk Kongres i »Slavernes 
ældgamle Stad Prag«: hvem vidste, hvor dette vilde 
bære hen. 

Den iste Juni samledes Kongressen. Den Dag mødtes 
i Prag Slaver fra alle Sydøst-Evropas Lande; der var 
Gammel-Slaver i deres brogede Nationaldragter, og der 
var mere moderne Slaver fra Byerne. I alt mødte der 
340 delegerede, hvoraf ca. 240 var Czeker; men der var 
ogsaa Sydslaver og Polakker til'Stede i større Antal. Kon- 
gressen aabnedes i Teynkirken, og dens Forhandlinger 
begyndte i en stor Sal paa Sofieøen i Moldaufloden. De 
drejede sig særligt om de østerrigske Slavers Stilling. 
Safarik hævdede bestemt, at Kongressen var traadt sammen 
for at danne en Modvægt mod Pest og Frankfurt. Ungarerne 

stillede sig nemlig afgjort fjendtligt overfor Slavernes 
nationale Bestræbelser. Det vedtoges, at den østerrigske 
Forfatning maatte være føderalistisk og give Raaderum og 
Selvstændighed for hver enkelt Nation. Endvidere ret- 
tedes — efter Forslag af Palacky — fra Kongressen en 
Henvendelse til de evropæiske Regeringer, hvori disse 
opfordredes til at sammenkalde en almindelig evropæisk 
Folkekongres til Udjevning af alle internationale Spørgs- 
maal. En for Almenheden saa betydningsfuld Sag blev 
altsaa drøftet i en Forsamling, der særligt samlede sig om 
Drøftelsen af østerrigske Stats-Interesser. Der var ogsaa 
ikke-østerrigske Slaver til Stede. Der var f. Ex. den 
berømte russiske Flygtning Mikael Bakunin — Nihilisten 
og Panslavisten i samme Person; der var russervenlige 
Serber og panslavistiske Slovaker. Slovaken Stur, der i 
Prag havde stiftet et Selskab: Slovanska lipa (d. e. den 
slaviske Lind) som havde fremmet Bøhmens Sag en Del, 
udtalte i alt Fald senere uforbeholdent, at Rusland var 
Slavernes eneste Redning udfra det germanske Østerrigs 
Tyranni; — men Rusland maatte ganske vist reformeres. 
Det ses ellers ikke i Beretningerne fra Kongressen, at de 
panslavistiske Tanker har været i særlig Grad fremme der. 
Czekerne forstaa, som det senere skal vises, noget andet 
ved Panslavisme end Russerne. Det var det czekiske og 
ikke det panslavistiske, der var det centrale i Prag. Det 
var Bøhmens Sag, der i Tiden var tabt, som skulde føres 
til Sejr. En galizisk delegeret ved Mødet, Moliez, tilegnede 
under Kongressen det bøhmiske Folk en Samling Sange, 
hvori han kalder det hvide Bjerg for »Bøhmens Golgata«. 
Sikkert er det, at med Slaget paa det hvide Bjerg begyndte 
Bøhmernes nationale Lidelser. Kongressen skulde nu be- 
gynde en ny Æra. Det blev til et nyt, om end ikke et 
saa skjæbnesvangert Nederlag. 

Kongressen øvede en ildnende Indflydelse paa Student- 
erne og Borgerne i Prag. De Møder, som de radikale polske 

Afsendinge holdt, opflammede Sindene. Da det endelig 
blev bekjendt, at den østerrigske Regering ikke vilde 
underskrive det Forslag, som den bøhmiske midlertidige 
Regering kom frem med, saa brød Oprøret ud. Polak- 
erne var vante til Barikaderne, Bakunin havde organiseret 
saa mange Oprør, og en ung Slovak Marcel Turanski vakte 
særlig Røre ved sine voldsomme Taler, sit smukke Ydre, 
sit kulsorte Skjæg og sin kridhvide Dragt. Da 2den 
Pintsedag en af de talrigt besøgte »slaviske Messer« var 
afholdt under Himmel, var der nogle Røster, der opfordrede 
til at aflægge et Besøg hos Bøhmens kommanderende 
General, Fyrst Windischgråtz. Denne mente, at en Sammen- 
stimlen paa Gaden var et med Revolution, og gav Ordre 
til Angreb fra Soldaternes Side; der svaredes med Skud 
fra Borgerne, og et af de første Skud, sagtens tiltænkt 
Windischgriittz, ramte hans Hustru, der i samme Øjeblik 
netop anraabte ham om Mildhed. Prag blev erklæret i 
Belejringstilstand; fra Hradzin og Højderne ved det hvide 
Bjerg beskød Windischgritz Byen, og den maatte overgive 
sig paa Naade og Unaade. — De ildfulde Slaver havde 
faaet anstiftet, hvad de mest fanatiske Tyskere ønskede; 
ja enkelte af dem var ligefremt gaaet Tyskernes og Un- 
garernes Ærende; det oplystes saaledes, at Marcel Turanski 
havde virket med ungarske Penge og for den ungarske 
Regerings Regning. 

Den Rigsdag, der i Eftersommeren var samlet i Wien, 
løste ikke Forfatningsspørgsmaalet. Det viste sig, at de 
slaviske Repræsentanter baade i Tal og Dygtighed var de 
tyske overlegne. Det eneste betydelige, der imidlertid 
opnaaedes, var Afskaffelsen af Hoveritjeneste og Stavnsbaand 
i de slaviske Provinser.  Wiener-Demokratiet lagde et 
Tryk paa Forhandlingen. Oprøret udbrød igjen i Oktober, 
da Krigsminister Latour dræbtes, og Kejseren, der var 
vendt tilbage fra Innsbruck, flygtede nu til Olmitz. De 
slaviske Repræsentanter forlod Wien for ikke at faa 

Medansvar; i Prag fremstillede de Wiens lovløse Tilstande, 
og den 11. Okt. læste Prags Beboere til deres Overrask- 
else paa Gadehjørnerne en Proklamation fra Windischgritz, 
hvori han roste det loyale Prag og samtidig meldte, at nu 
drog han til Wien for at tugte Rebellerne. Rigsdagen 
samledes nu i den lille By Kremsier i Nærheden af Olmiitz. 
Her blev der Enighed om en Forfatning, der gik en Mel- 
lemvej mellem de slaviske Føderalisters og de tyske Cen- 
tralisters Fordringer — saa opløstes Rigsdagen d. 4de 
Marts 1849. Regeringen havde sejret ved Vaabenmagt. 
Den vedtagne Forfatning blev aldrig til noget. I Tiaaret 
fra 1850 til 1860 regeres der, som Regeringen finder for 
godt. De gamle Landdage protestere, men hertil tages der 
intet Hensyn. Under den konstitutionelle Periodes første 
Tidsrum fra 1860 regeres der ogsaa under Ministeriet 
Schmerling fuldstændig centralistisk. Der begynder da en 
varm parlamentarisk Kamp mellem den tyske Regering 
og de dygtige czekiske Folkeførere. Baade Valgloven til 
den bøhmiske Landdag og det ny østerrigske Rigsraad 
var lavet til efter Regeringens Recept: men Czekerne 
kæmpede sig frem fra Mindretal til Flertal. 

Palacky og hans Svigersøn Dr. Rieger var under 
Nationalkampen Czekernes vigtigste Førere. Ladislaus 
Rieger har i over en Menneskealder været deres parlamen- 
tariske Ordfører. Han vakte først Opmærksomhed som 
Digter og som nationaløkonomisk Forfatter. Senere gjorde 
han langvarige Rejser i Vestevropa og fik fortrinligt Kjend- 
skab til sociale og industrielle Forhold i de vestevropæiske 
Lande. Han er udrustet med omfattende Kundskaber og 
glimrende Veltalenhed. Hertil kommer, at hans hele Færd 
og aristokratiske Ydre og først og fremmest hans i mange 
Retninger aristokratiske Sympathier, har gjort det let for 


ham at vinde Indgang for sine Tanker og Ideer hos den 
højere bøhmiske Adel. 

Det gammel-czekiske Parti har oftest støttet de konser- 
vative sociale Interesser, Ung-Czekerne, der ved Valgene 
i de sidste Aar har besejret Riegers Parti, er mere libe- 
rale — og mere voldsomme i deres Agilation. Deres 
Førere, f. Ex. Dr. Julius Gregr, er i politiske Spørgsmaal 
altfor radikale for den bøhmiske Adel. Den bøhmiske 
Politik vil ændre sig noget, og Rieger har bebudet, at 
han vil drage sig tilbage fra det politiske Liv. 

Det er ikke lidt, der er indvundet under hans Fører- 
skab. Efter Ministeriet Schmerlings Fald kom der i 1865 
i den bøhmiske Landdag Fart i Tingene. Et Andragende 
om en ny Valglov — mere gunstig for Czekerne — blev 
vedtaget, og der blev ført indgaaende Forhandlinger om 
Sprogsagen. " Allerede for mange Aar siden var Spørgs- 
maalet rejst. De uheldige Forhold, der er hentydet til i 
det foregaaende, søgtes f. Ex. ændrede i 1864 under 
Schmerlings Regering. Det foresloges af Landdagsmajo- 
riteten at indføre czekisk Undervisningssprog i de saa- 
kaldte Mellemskoler overalt, hvor Disciplenes Flertal var 
czekisk; Mindretallene — de tyske i de czekiske Skoler 
og omvendt — maatte nyde privat Undervisning i Skolen. 
Af de 21 Latinskoler skulde 13 være rent czekiske og 
kun 3 være rent tyske. Almueskolen var der allerede 
dengang gjort adskilligt for; Gejstligheden havde taget 
Sagen i sin Haand og forordnet, at »Religionsundervis- 
ningen i alle bøhmiske Sogne skal gives alene i Moders- 
maalet, eftersom bøhmiske Børn ved den tyske Religions- 
undervisning kun lære tomme Ord.« Dog denne og lig- 
nende Bestemmelser blev ikke overholdt: i 1856 var saa- 
ledes Prags 29 Sogneskoler besøgte af 13,130 Børn og kun 
af ca. 700 tyske, og dog var Undervisningen i 8 af disse 
Skoler tysk eller overvejende tysk, i 6 halvtysk, kun i 11 
overvejende bøhmisk og i 5 rent bøhmisk. Disse Tal illu- 
strere' de uretfærdige Forhold. At kun cå. 700 tyske Børn 
gik i de offentlige Skoler, er begrundet i, at de tyske mere 

velstaaende Borgere lode deres Børn nyde privat Under- 
visning. I 1866 blev Andragendet fra 64 bevilget. Dette 
gav Anledning til, at Rieger indgav et Andragende om at 
udvide Sprogloven til ogsaa at gjælde for Prags Universitet. 
De to Sprogs Ligeberettigelse — var den Fordring, der 
stilledes af Rieger og Landdagens Flertal. Prags Univer- 
sitet var jo oprindelig tysk; ved den hussitiske Bevægelse 
blev det bøhmisk, men efter Trediveaarskrigen blev det 
igjen tysk. At Universitetet, der nu var besøgt at næsten 
dobbelt saa mange bøhmiske som tyske Studenter, fik 
czekisk Undervisningssprog, hvor Flertallet af Studenterne 
ønskede det, kunde synes helt naturlig. Men der rejste 
sig et Ramaskrig blandt 'Tyskerne i Bøhmen, ja i Tyskland 
med: at ville sætte et Verdenssprog til Side — at ville 
tale czekisk paa Universitetet; dette var den reneste Bar- 
barisme. Riegers Modstandere foreslog en Deling — saa 
der egentlig blev to Universiteter; men Rieger bekæmpede 
dette Forslag. Hele Prag var spændt paa Udfaldet; det var 
en national Sag af vidtrækkende Betydning, der skulde 
afgjøres. Delingsforslaget blev forkastet; da dette Udfald 
blev bekjendt, gjenlød Tribunen af stormende Bifald og 
Slavaraab, som gjentoges af den udenfor forsamlede Mængde, 
der havde staaet samlet i 3 Timer for at høre Resultatet. 
Tyskerne forlangte Tribunernes Rømning og erklærede 
ikke længere at ville være i Forsamlingen. Der raabtes 
haanligt til dem: »Gaa, hvis I kan«; Folket stod Vagt 
udenfor. Da Formanden maatte afbryde Mødet, og de 
deputerede forlod Salen, havde de bøhmiske Studenter 
dannet Spalier igjennem Hovedgaderne. Studenterne og 
store Folkeskarer bag dem hilste Rieger, hans Menings- 
fæller og de: gejslige Repræsentanter med stormende Slava- 
raab, hvorimod de tyske -Medlemmer blev modtagne med 
haanlige Ytringer og Trusler. — Prag var igjen bleven en 
bøhmisk By. En Tid efter, at det bevægede Møde var 
holdt, blev der vedtaget et Mæglingsforslag, der gjorde 

Indrømmelser til begge Sider. Bøhmerne havde faaet be- 
gyndt paa at indvinde det tabte; i de følgende Aar stillede 
de vel af og til for store Fordringer, hvilket vakte en 
stærk Fanatisme mod dem blandt Tyskerne; imidlertid gik 
det stadigt fremad: den bøhmiske Literatur — ogsaa den 
videnskabelige — blomstrede; de bøhmiske Skoler blev de 
almindeligste i Landet, og Storhandelen og Industrien, der 
hidtil næsten var forbeholdt Tyskerne, gik ogsaa, som et 
følgende Afsnit i nærværende Fremstilling vil vise, delvis 
over paa bøhmiske Hænder. Paa den parlamentariske 
Skueplads vexlede Scenerne overraskende hurtigt. 1 1870 
opløstes Landdagen, og Prag var i de foregaaende Aar 
oftere sat i en Art Belejringstilstand. Men Aaret efter 
saa det ud til, at selv de kjækkeste bøhmiske Forhaab- 
ninger skulde blive opfyldte. = Ministeriet Hohenwarth, 
hvori der sad bl. a. »to Bøhmere og en svabisk Professor«, 
som Tyskerne spottende pleje at sige, gik ind paa de 
Tanker, der havde givet sig Udtryk i Reskriptet af 8de April 
1848. De konservative Junkere og den halvt-socialistiske 
Professor Schåffle maatte imidlertid fortrække; Kejseren 
nægtede, paavirket af en fanatisk tysk Agitation, at under- 
skrive. I 1848: stærk Udsigt til et selvstændigt bøh- 
misk Rige; i 1851: igjen Stilling som østerrigsk Provins. 
Noget lignende gjentog sig i 1870 og 1871. I de følgende 
Aar protesterede de bøhmiske deputerede ved at nedlægge" 
deres Mandater. I 1879 fik imidlertid det nuværende 
Ministerium Taaffe atter Bøhmen til at arbejde, idet det 
mødte med et Program, i Følge hvilket den alt bestaaende 
Rigsforfatning skulde opretholdes, medens der paa den 
anden Side skulde gjøres de forskjellige Nationaliteter i 
Staten alle de Indrømmelser, som den østerrigske Stats- 
enhed kunde tillade. I 1880 vedtoges en Sprogordning, 
som vakte den mest levende Misfornøjelse blandt Tyskerne. 
En Del tyske Embedsmænd maatte forflyttes, fordi enhver 


Embedsmand herefter skulde kunne czekisk. Det tyske 
»Danskeren«. VII. 20 

Sprog blev ikke længere det officielle Sprog. Saa vidt 
steg Czekernes Fordringer, at en Prager-Professor i 1883 
i Landdagen stillede et Forslag, der dog ikke blev vedtaget, 
om at czekiske Fædre ikke skulde have Lov til at sende 
deres Børn i tyske Skoler. I et czekisk Blad forklares 
den ny Sprogordning saaledes: Den betyder, at vi herefter 
af yderste Evne bekæmpe Tyskeriet, som har forgiftet 
vort Land. Hvem der forstaar og taler tysk, maa tie der- 
med, og hvem der ikke forstaar tysk, maa forhindres i at 
lære og forstaa det.”) Ja, det maa naturligvis indrømmes, 
at der er en czekisk Fanatisme og Selvgodhed, der ikke 
staar tilbage for den tyske. Tyske Blade er da ogsaa 
fulde af Jerimiader; helt morsomt er det at høre en tysk 
Forfatter raabe Vagt i Gevær: Czekerne vil indtage Wien; 
der er i denne By en czekisk Koloni, der udbreder sig 
stærkt. Her er der dog næppe nogen Fare paa Færde. 
Tyskerne har derimod Ret, naar de advare paa andre 
Punkter:”) Tyskerne i den bøhmiske Landdag har i lang 
Tid set Faren. De har i Firserne drevet samme Politik 
som Czekerne i Halvfjerdserne: de har ofte nedlagt År- 
bejdet. Derved har Czekerne faaet Raad til at dele sig. 
Det er ikke alene den indre, men ogsaa den ydre Politik, 
der deler dem. Ung-Czekerne er bestemte Modstandere af 
Triplealliancen. Under Prager-Udstillingen i Aar har de saa- 
” ledes sat adskillige fransk- og russervenlige Demonstrationer 
i Gang. Panslavismen, der hidtil i Bøhmen særligt har 
været opfattet literært, har maaske for adskillige Ung-Czeker 
en politisk Mening, dog næppe den samme, som der kjæles 
for i Rusland: en stor Russerstat. Præsten og Digteren 
Kollår var den. første, der i Bøhmen (1831) slog paa pan- 
slavistiske Strenge. Han vilde et Vexelvirkningsforhold 


1) Neelmeyer-Vukkassowitsch: Oesterrich-Ungarn. S. 865. 


”) E. Elberling: Denationaliseringer i nyere Tider. Geogr. Tids 
skr 7 BB. S3 69; 

mellem de slaviske Nationer, saa de særlig i literær Hen- 
seende kom til at udfylde den store Mission, han mente, 
de havde. Saa kom Slaverkongressen i Prag og Kongressen 
i Moskva 1867, hvor Panslavismen fik Lejlighed til at 
mønstre sine trofaste. »Da gik den slaviske Broderskabs 
Sol op,« som Rieger udtrykte sig. Hverken Rieger og 
Palacky er dog for en statslig Forening af Slaverne. Pa- 
lacky kalder dette for Panrussisme, og i det store czekiske 
Lexikon, som Rieger har udgivet, betegnes Panslavismen 
som Slavernes tilsyneladende Stræben efter de slaviske 
Stammers politiske Forening.”) Dr. Gregr sætter som 
Ung-Czekernes politiske og statslige Ideal: Østerrigs for- 
enede Stater i Stedet for Dobbeltstaten. En saadan For- 
andring kan — siger han — Czekerne kun ønske snart 
gjennemført — ogsaa af Hensyn til den evropæiske Fred. 
Bliver Slaverne under den habsburgske Krone selvstændige, 
saa er hver Grund til et fjendtligt Forhold mellem Øster- 
rig og Rusland forsvunden. — 0Den Panslavisme her er 
udtrykt er ikke farlig. Det vilde ganske sikkert ogsaa 
bekomme Czekerne ilde, om de formælede sig med den 
russiske Panslavisme; det vilde gaa dem, som det gik 
Rieger ved Kongressen i Moskva; efterat mange højtidelige 
og broderlige Taler var holdte, mindede han om, at Po- 
lakkerne burde behandles bedre; men herved forstyrrede 
han hele Festen; Højtideligheden var forbi med det samme. 
Den russiske Panslavisme vil ganske sikkert stræbe at 
tilegne sig den hellige Wenzels Krone, der vilde være en 
af de stolteste Prydelser i det store slaviske Riges Juvel- 
skat; — men den bøhmiske Slavisme vil takke for Æren: 
dens Maal er Selvstændighed; kan den panslaviske Be- 
vægelse sætte Kurs for den czekiske Folkevillie, saa er 
det vel. — For Czekerne er Panslavismen mere Middel 
end Maal. 


1) J. Rosenstein: Panslavismen. 

I et senere Afsnit vil det blive tilstræbt, at give en 
Karakteristik af den czekiske Folkekarakter; der vil det 
blive nærmere omtalt, hvorledes den nationale Kamp føres 
den Dag i Dag. Her skal det blot foreløbigt berøres, at 
den Kamp, der er ført til Dato, har afsat store Resultater. 
En rejsende vil hvert Øjeblik forbavses ved at rejse i 
Bøhmen; han har læst mangt og meget om, hvorledes Tyske- 
riet har udbredt sig. En dansk rejsende har set, hvor- 
ledes det breder sig i de sønderjydske Byer. Men hvad 
ser han saa ikke i Byerne i det mere centrale Bøhmen: 
det tyske er som fejet bort. Schiern fortæller, at i Halv- 
treserne tronede paa alle Gadehjørner det tyske Navn 
ovenover det czekiske; næsten alle offentlige Bekjendt- 
gjørelser var da affattede paa tysk. Nu er Stillingen en 
anden. Hvor det tyske endnu findes, staar det der ofte 
kun som en Minde om Fortiden. Tidligere blev mange 
czekiske Personnavne fortyskede — vi nævne berømte 
Navne paa czekiske Førere som Jungmann, Zimmermann 
0. S. v. eller czekiske Adelsmænd som Schwarzenberg, 
Rothkirk m. m. fl. 

Rieger skal være af tysk Æt. Forresten maa man ikke 
undre sig over, at Czekerne have kæmpet deres nationale 
Kamp under en Fremmeds Førerskab. Sligt er helt alminde- 
ligt. Sydslavernes Stormand og nationale Fører, Biskoppen 
Strosmayer er ogsaa af tysk Afstamning.  Magyarerhelten 
Kossuth var en Slaver, »Flamlænderen« Consciens var 
Søn af en Franskmand, og Parnell skal jo have været 
Englænder at Fødsel. Det er en Kjendsgjerning, at en 
Del fødte Tyskere er ivrigt czekisksindede. Det mærkes 
nu, men det mærkedes ikke for en Menneskealder 
siden. I Fyrrerne og Halvtreserne angives Tyskerne at 
udgjøre mellem 39 og 42 pCt. af hele Folketallet. Af 
Bøhmens 5/2 Million Indbyggere er nu næppe en Tredie- 
del tysk. Størst er Nedgangen i Byerne, hvilket viser, at 
det er Czekerne, der har Overtaget i Landet. Det hedder 

sig, at Tyskerne i 1846 udgjorde to Tredjedele af Prags 
Befolkning; af Prags ca. 300,000 Indbyggere er nu kun 
en Femtedel tysk. Czekerne udgjør i det hele i de øster- 
rigske Lande ca. 5,200,000 Mennesker; heri er medregnet 
Czekerne i Måhren og Schlesien og sandsynligvis ogsaa en 
Del Slovaker, der i de cislejtanske Lande ofte regnes 
sammen med Czekerne under Navnet Czekoslaver. 


»Er det alle dine Sønner?" 

Det var i Kong Sauls Dage. Herren havde forkastet 
ham for hans Ulydigheds Skyld. Saa siger Herren til 
Samuel, at han skal gaa til Isaj i Bethlehem; thi blandt 
hans Sønner har Han udset sig en til Konge over Folket. 
Da Samuel saa kom derhen, førtes Isajs ældste Søn, Eliab, 
først frem for Samuel. Han var høj og rank og saa herlig 
ud. Men Herren sagde til Samuel: »Du skal ikke se efter 
hans Udseende og høje Vækst; thi ham har jeg forkastet. 
Thi det er intet, som Mennesket ser paa. Mennesket ser 
nemlig paa, hvad der er for Øjet, men Herren ser påa 
Hjertet.« Saa lod Isaj alle sine 7 Sønner gaa forbi 
Samuel. Men han sagde: »Af disse har Herren ingen 
udvalgti« Men saa spørger Samuel ham: »Er det alle 
dine Sønner?« iIsaj svarede: »Den yngste er endnu til- 
bage, og se, han vogter Faarene.« Saa blev der sendt 
Bud efter David, og da han kom, sagde Herren: »Rejs 
Dig, salv ham! thi ham er det!« og saa blev David salvet 
til Folkets Konge. 

Herrens Folk skulde altsaa have en Konge, ikke blot 
en selvraadig Regent som Saul, men i Sandhed en Konge 
efter Guds Hjerte. Hvor var han at finde? Der var store 

og herlige 'Folk nok i Landet som alle Isajs 7 ranke 
Sønner. Men her forslog ingen udvortes Kraft og Herlig- 
hed, intet af det, som falder Mennesker i Øjet og bestikker 
deres Sans. Dertil var Opgaven for stor. Det gjaldt 
om at finde ham med det kongelige Sind, der forstod og 
følte Opgavens Storhed, vilde tage den op og vie den alle 
sine Kræfter. Han skulde have Salvelsen fra Gud, og 
dermed Evne til at kunne magte den. Ude ved Hjorden 
fandt de ham, Faarenes Hyrde blev Herrens Salvede, 
uanselig og dog kongelig som ingen anden i Israel! 
Hvem hørte ham siden slaa Harpen med de gyldne 
Strenge, og fornam ikke, at det var Grundtonen i al hans 
Sang: at han var salvet af Gud til den største Gerning i 
Livet, at være Konge over Herrens Folk! — Men det var 
Gud selv, der pegede paa ham: Samuel havde ikke 
kunnet finde ham. Selv »Seerens« skarpe Øje blev hæn- 
gende ved det udvortes. Gud maatte vise ham, hvem det 
skulde være. Meget er stort efter Verdens Maal, som er 
ringe efter Guds, og omvendt. Hvor er da nu det Store? 
Det i Sandhed og for Guds Ansigt Store? Ja, derom 
spejdes der af mangt et Øje, og i Valget deraf fejles der 
saa saare let. Som Samuel søgte efter Israels Konge og 
lod hele Rækken af Isajs Sønner skride forbi sig, indtil 
han saa tilsidst fik Øje paa David — saaledes søges der 
endnu i Verden blandt alt det meget navnkundige og 
fremragende efter Den, der i Sandhed bærer Kongenavnet, 
Den, ved hvem Øjet tør stanse og den søgende Tanke 
finde Hvile. Saaledes søgte man i fordums Dage, saaledes 
den Dag i Dag, og saaledes skal de kommende Slægter 
søge. Thi En maa være vort Hjertes Drot, hvem det kan 
se op til med Tryghed og tjene med Glæde. 

For to Aar siden døde i Stuttgart Præsten og Digteren 
Karl Gerok, der i en Digtsamling, som hedder »Palm- 
blåtter«, har skrevet et Digt om denne Fortælling med 
Overskriften: »Er det alle dine Sønner?« Som Motto 

over dette Digt anfører han et Vers af Goethe, hvori denne 
siger, at det er gaaet ham, ligesom det gik Samuel: »Naar 
jeg hørte eller læste Verdens Vismænd og saa, hvorledes 
enhver af dem maalte alle disse Verdener med sit 
Menneskemaal, sin korte menneskelige Ålen, saa spurgte 
jeg: »Er det da alle dine Sønner? Er der da ingen, der 
ejer et større Maal at maale med, ingen, der kan udfylde, 
hvad disse mangler, rette, hvad disse fejler i?«x Karl 
Gerok prøver da i sit Digt at lade hele Menneskeslægtens 
store Tog gaa frem for sit Øje. I Spidsen gaar alle Hi- 
storiens Store, alle Menneskehedens Ypperste. De skrider 
forbi hans Øje, han ser deres Herlighed, deres Kraft, 
deres Skjønhed eller Visdom. Hans Øje søger blandt 
dem alle efter Menneskehedens Konge, Han, der er salvet 
dertil af Gud. — Først ser han Jordens Mægtige, dens 
vældige Herskere, Krigerskaren med Heltene og Verdens- 
erobrerne i Spidsen. Alt lægger sig under deres Fødder, 
og han ser dem komme, smykkede med Sejrskranse, og 
med Sværdet i de stærke Hænder, et vældigt Tog ligefra 
Alexander den Store til Napoleon. »Drag forbi, I Ærger- 
rigel« siger han, »I vogtede Hjorden med et Jernspir og 
drev den med en haard Haand over de røde Marker ! 
Eders Jærnhæl satte sine dybe Mærker i den blodige Jord! 
Drag forbi! I var Menneskeslægtens Ris, Guds tunge 
Svøber over Folkene, — dog kun saalænge, indtil Han 
kastede Eder som opslidte Koste i Ilden!« 

Dernæst ser han et andet Tog skride frem, mildere 
Skikkelser med gyldne Harper i Haanden. Det er Kunst- 
nere og Digtere. I Spidsen gaar Digterkongen Homér 
med Lavrbærkransen om de hvide Haar, og efter ham 
hele den herlige Skare med Dante, Shakespeare og Goethe. 
Han hilser dem med Glæde. »Ved den gyldne Lyres Toner 
har I sunget Livsvarme og Livsglæde udover Jorden. Sødt 
gennemstrømmer den ogsaa mig, naar mit Hjerte er sundt 
og mit Mod er friskt. Men sig mig: har Eders Sang 

nogensinde taget Syndens Byrde fra en eneste fattig Synders 
Hjerte? Har I skænket nogen eneste Sjæl en himmelsk 
Frelse i Dødens Gru ?« 

Saa træder frem af Aandernes Kreds en anden Skare. 
Det er Jordens Vise, Filosofernes alvorsfulde Kor.  For- 
rest Plato med den høje Tænkerpande, hist Voltaire med 
sit Spottervid. »Sig mig: fandt I i Menneskehjernen Sand- 
hedens kongelige Sæde? Vel gav I os gjennem Mørket 
mange skønne Gnister af et ædelt Lys. Men Eders Vises 
højeste Visdom var dog altid tilsidst denne: »Vi véd intet!« 
Eders fornemme Laug blev altid tillukket for de Fattige i 
Aanden, og intet trængende Hjerte blev nogensinde opvarmet 
ved Eders Fornufts kolde Lysl« 

Endelig: »I Opdagere og Opfindere! 1, som gennem- 
gransker Jordklodens Bygning, I fredelige Verdensover- 
vindere! frem med Eders Maalestok og Eders Værktøj ! 
Kolumbus med Martyrkronen, Kopernikus med Stjerne- 
kransen om sin Pande, og Humboldt, der gennemgran 
skede Jordens fjerneste Egne! Løfter frit Eders Hoved I 
I har tøjlet Elementerne i vældig Kamp; I har lært 
Menneskeslægten at bruge Vindens Aande og Ildens 
Damp; I fører Ordet med Lynets Fart fra Pol til Pol. 
Dog — til Paradisets Tærskel kan ingen af Eder vise mig 
Vejen!« 

Saa sig mig da: »Ær det alle dine Sønner?« Sig 
mig: hvor er den Menneskens Søn, hvem hele Verden 
maa falde til Fode? Arvingen til den ledige Trone? 
Kongen, for hvem min Aand bøjer sig i Ærefrygt og 
livsalig Tillid? Hyrden, som viser mig Vejen gennem 
Jordens dybe Dale til de Kilder, der springer paa de evige 
Bjerge? — Og saa ser Digteren i Menneskeslægtens store 
Skare endnu En komme frem; Han vandrer over Judæas 
Marker. »Han er min Helt, kald Ham hid! Intet Sværd 
klirrer ved Hans Side, ingen Ædelsten skinner fra Hans 
Klædebon! Han ligner ingen af alle de andre, den 

gode Hyrde fra Bethlehem! Hans Septer er en Hyrde- 
stav, en Tornekrans Hans Diadem! Men alle Heltenes 
Kraft synker sammen for Hans Aands Vælde, — og al 
Kunstens Pragt og Skønhed blegner for Hans Kors! Hans 
simple Sandhedsord beskæmmer de stolte Vises Viden- 
skab! Han viser den dristige Jordomsejler den sidste 
Havn! Ham hylder mit Hjærte af sin inderste Grund og 
siger: »Hvem er som Du?« Han er salvet af Gud til at 
være Folkenes Hyrde! Han er Aandernes evige Konge; 
paa Naade og Sandhed hviler Hans Throne! Og Jord og 
Himmel jubler tusindfoldigt: »Hosiana, den Davids Sønl!« 


Man har i vore Dage talt og skrevet adskilligt om, at 
det var Menneskeslægtens store Maal og Opgave at frem- 
bringe, hvad man kalder »Overmennesket«. Dette bety- 
dede da det Overordentlige, det fremragende Store, det, 
der bragte nye Tider og førte Menneskeslægten fremad paa 
de nye Baner. Man sagde, at om det kostede Tusinder 
af almindelige Menneskers Liv og Lykke at frembringe ét 
saadant Menneske, da var dette for intet at agte. 

Der er jo .som noget af en Ahnelse om de sande For- 
hold i dette; som i Dæmringen kæmper en svag Lysning 
med det tætte Mørke. Men som i Dæmringens usikre Lys 
bliver Skikkelserne uformelige og forvrængede. Det er 
ikke »Overmennesket«, vi trænger til, han, som rager 
ensomt op gennem Tiderne og ligesom har sit Maal i sig 
selv, og som staar i den store Afstand, fjernt fra alle de 
andre. Men det er »/Mennesket«, vi trænger til, det sande 
Menneske, hvem selv den Ringeste og Enfoldigste kan naa 
til at ligne, og som netop vil drage alle til sig, løfte alle 
op mod det store Maal, der er Menneskets Maal. Det er 
ikke os, der skal udvikle Ham; Han er intet menneskeligt 
Naturprodukt. Han er Guds Gave til Oprejsning for en 
falden Slægt. Ingen er for Ham blot Middel, men hver 

eneste Enkelt har for Ham sin evige Gyldighed, sin selv- 
stændige Værdi. Han sætter ganske vist Menneskeslægten 
i en ny Bevægelse, og fører den ind paa nye Baner; men 
Bevægelsen er mød et evigt Maal, og Banen fører til Guds 
Rige. Derfor er Isajs Søn bleven Menneskeslægtens store 
Konge. Guds Enbaarne er bleven »Menneskens Søn«, os 
lig i alle Ting, kun uden Synd! V. I. Hoff. 


Johan Carl Neumann. 

Da Sønderjyden Eckersberg lagde Grunden til den 
selvstændige danske Malerkunst, var Havet — »de danskes 
Vej til Ros og Magt« — et af de Emner, han helst sys- 
lede med, og meget maatte vi være vanslægtede fra vore 
Fædre, om ikke Sømaleriet endnu kunde gjøre Regning 
paa vor Opmærksomhed og Paaskjønnelse. Den nys 
afdøde Maler J. C. Neumann, som var født i Kjøbenhavn 
1833, hørte vel ikke til vore mest fremragende Kunstnere, 
men har dog sin Plads i Sømaleriets Udviklingshistorie, 
som jeg i Korthed skal udkaste et Billede af. 

Havet var for Eckersberg »de vaade Veje«, hvorover 
de mange smaa og store Sejlere færdedes frit og frejdigt, 
om end Storm og Sø stundom kunde tage lidt haardt. I 
hans Billeder mangler aldrig Glæden over den raske Fart 
paa det i al sin Bevægelighed saa yndefulde Element. 
Havets Rædsel dvæler han ikke ved. Hvor dybt der er 
til Bunden, taler Farveskæret i hans Bølger kun lidt om. 
Man kan komme til at tænke paa saadanne Vers som 
dette af Chr. Winther: »Saae du Fregatten, Pige, — stolt 
for strygende Vind — af Horisonten stige — herlig i Solens 
Skin.« Anderledes med vore senere Sømalere; de gaar 

ud paa at fremstille Havet i sin utæmmede Vælde, der 
lige saa let kan rase hensynsløst mod Ven og Fjende som 
tjenstvillig bære Skibene fra Havn til Havn. Bølgeslagets 
Magt og Farvens gjennemsigtige Dybde og Skibenes urolige 
Slingren vil de have med. 

Det var i denne Retning, Digteren Holger Drachmann i 
sin Tid forsøgte sig som Sømaler; men som Digter er det 
Grundtvig, der har givet dette Syn paa Havet sit klareste 
og skjønneste Udtryk i det prægtige Digt: 


Hav med de rullende Bølger, 
Vugge for Svanerne graa! 
Hvad mon i Dybet du dølger 
Under din Tilie blaa: 

Skyblaa i Havblikket stille, 
Snehvid, naar Vindene spille, 
Græsgrøn, naar Stormene tude, 
Bejle til Afgrundens Brude, 
Gjøre ved Nat og ved Dag 
Hundrede Snekker til Vrag. 


Neumann var med i denne Udvikling; men det, der 
nærmest opfyldte ham, var Farveglandsen, helst under 
Solens klare Straaler og ikke mindst i Syden. Det var 
meget mere Middelhavets farverige Vande under den 
klare Himmel, der betog ham, end vort sortladne Hav 
med sin mørke Sky. Minderne fra hans Studier i Syden 
satte deres Mærke paa al hans Kunst. 

S. Constantin-Hansen. 


Florsfesten i Askov. 


Den 13. Januar 1892 var det smukt, klart Vejr; men 
nogle Dage i Forvejen havde vi haft Snestorm med Stans- 
ning af Færselen baade paa Jærnveje og Landeveje. Vi 

fik efter Florsfesten Hilsen fra en af de gamle Rødding- 
Lærlinger, at han paa Grund af Sneen ikke havde kunnet 
naa Jærnvejs-Stationen for at rejse til Askov og være med 
ved Festen for ham, som af Enkeltmænd vel har bidraget 
mest til Rødding Håjskoles Stiftelse. Og det er vist nok 
gaaet flere, som det er gaaet ham, der udtrykkelig sendte 
os Hilsen om, hvad der havde holdt ham hjemme. Des- 
uden har jo JInfluenzaen raset vidt omkring. Naar snart 
en og snart en anden bliver angreben af denne Sygdom, 
saa bliver man ængstelig ved at lægge andre end de mest 
nødvendige Planer for Fremtiden. Der var dem — frem 
for alt Slægtninger af Flor —, som vi gærne vilde have 
indbuden til hans Hundredaarsfest, men som vi ikke vel 
turde indbyde, saa uberegneligt som alting er i denne 
Vinter.) Da Dagen imidlertid kom med den friske, rene 
Luft, saa var der mange, der spændte Heste for Kaner og 
Vogne; ikke blot Skolens, men ogsaa de omliggende Gaardes 
Stalde var fulde af de Fremmedes Trækdyr. Og Skolens 
store Sal kunde ikke rumme synderlig flere Mennesker, 
end der kom til Stede. 

I Anledning af Højtiden var der anskaffet et Portræt 
af Flor. Han var jo Medlem af den grundlovgivende 
Rigsdag, og Historiemaleren Constantin-Hansen, som i 
sin Tid fik Bestilling paa at male et Billede, der kunde 
give Efterslægten en Forestilling om denne mærkelige For- 
samling, forberedte sig dertil ved at tage Portrætter af 
mange af de enkelte Mænd, som havde Sæde i den, og 
om hvem det kunde skønnes, at de havde haft mest at 
betyde enten for Forsamlingen eller for Folket i det hele. 
Det store Maleri er nu indlemmet i Frederiksborg-Museet. 
Men de oprindelige Portrætter, Kunstneren har malet efter 
de levende Personer, har Folketingets nuværende Formand 
søgt at samle indenfor Rigsdagsbygningens Vægge. For 
saa vidt Ejerne ikke have villet give Afkald paa dem, har 
han søgt at skaffe gode Gengivelser af dem. Til de Por- 
trætter, der af denne Grund ere blevne kopierede, hører 
da ogsaa det af Flor, og da jeg tilfældig fik dette at vide 
og derved ogsaa blev underrettet om, hvem der ejede det 
originale Billede, indhentede jeg Tilladelse til at faa det 


") Om en enkelt af Flors Lærlinger fra Rødding blev der meddelt, 
at Influenzaen hindrede ham i at komme. 

kopieret til at hænge paa »Flors Håjskole«, og da den 
beredvillig blev -givet, paatog Kunstnerinden Elise Kon- 
stantin-Hansen sig at kopiere sin Faders Billede af Flor 
til os. De, som har set Flors smukke Ansigtstræk med 
de tidlig hvide Haar, naar han gæstede Rødding eller 
Askov Håjskole, kunne vidne, at Billedet giver en god 
Forestilling om ham. 

Saa var der til Festen skreven et Par nye Sange, af 
Morten Eskesen, som hører til Rødding Håjskoles gamle 
Lærlinger, og af Sognepræst Jens Schjårring i Ørslev; den 
sidste knyttede sig særligt til et Ord, han havde hørt Flor 
sige i Askov, da Skolens Hovedbygning blev taget i Brug 
og med det samme Flors Navn blev knyttet til den. Fra 
Hodde, hvor Schjérring den Gang var Præst, kom han 
jævnlig til Askov og var da ogsaa med ved denne Fest 
og fik Lejlighed til at høre Flor sige, at det ikke nogen- 
sinde havde været Ideer, men kun Mennesker, han havde 
holdt af og virket for. 

Der blev holdt fem længere og kortere Taler. Hvad 
jeg sagde om Flors Slægt, hans Udvikling gennem Ungdoms- 
aarene, hans Virksomhed som Lærer ved Borgerdydsskolen 
og som Sognepræst i Tølløse, og navnlig om hans Arbejde 
for den danske Sag i Sønderjylland, vil vel lejlighedsvis 
blive gengivet paa Tryk. WNutzhorn talte om Flors Arbejde 
for Folkehøjskolesagen. Sognepræst Svejstrup fremstillede 
sin Opfattelse af Flors Ejendommelighed. Borgmester 
Schjårring, der 1861 havde arbejdet sammen med Flor i 
Dannevirkeforeningens Bestyrelse, fremstillede denne For- 
enings Historie. Endelig aflagde H.P. Hanssen-Nårremølle 
ud af sine omfattende Undersøgelser af Sønderjyllands nyere 
Historie det Vidnesbyrd, at han næsten overalt stødte paa 
Flor som den, der havde taget levende Del i alt, hvad der 
virkedes for den danske Sag i Trediverne og Fyrrerne. 

Der var til Festen indløben Hilsener fra de gamle 
Rødding-Lærlinger Trafikchef Møller i Aarhus og Proprietær 
Overgaard til Nøttrupgaard, fra Studenterforeningen, Sønder- 
jysk Samfund og Foreningen »to Løver« i København, samt 
fra den i sin Tid af Dr. Soh/mann oprettede »Østergåtlands 
Folkhågskola«, hvori der mindedes, hvad Del Flor havde 
haft i at faa Folkeh&jskoletanken rejst i Sverig. 

L. Schrøder. 

Om Varemarkedet. 
Af Chr. Faber. 


Varemarkedet holder sig fast, derimod er Tendentsen 
på Kornmarkedet flov med stærkt dalende Priser. Ka/fe. 
Artiklen meget fast og på senere Terminer 1 å 12 Sh. 
højere. Tilførslerne til de store Havnepladser i Evropa 
ere betydelige; men Afsætningen til Konsumen er stor, så 
at Brasilien i Øjeblikket let kan sælge, naar man blot 
fremkommer med rimeligt Tilbud. Nogen større Stig- 
ning i Kaffe er næppe sandsynlig; thi Tilførslerne til 
Rio og Santos vedblive at være enorme. Bliver den kom- 
mende Høst i Brasilien så stor som forventet, vil Priserne 
hen i Efteraaret for Kaffe næppe holde sig. — Sukker- 
markedet var for 8 Dage siden flovt, men Priserne har 
siden fæstnet sig, og efter Statistiken, der nu foreligger, 
og som viser et meget stort Deficit imod forrige År (ca. 
500 Millioner Pund), mener man, at Priserne hen i Som- 
meren må komme noget højere. Tolden på Sukkeret i 
Amerika, nedsat' ved Mac-Kinley Loven ca. 25 pCt., der 
sandsynligvis yderligere vil bevirke forøget Forbrug i Uni- 
onen. — Ris. Markedet rolig med uforandrede Priser. — 
Sago fast, på senere Terminer noget lavere. Den hvide 
ægte Tappioka er nu i Notering under den almindelige 


gule vestindiske Sago. — Kartoffelmel uforandret fast. 
Frugter. Amerikanske Æbler uforandret. — Korender 
flov og nedadgående. — Mandler noget lavere. — Valen- 


cia-Rosiner har nu sikkerlig naaet sit laveste Standpunkt. 
Tyskland køber livlig i denne Tid, da Frugttolden den 1. 
Februar bliver betydelig højere, end hvad den nu er. — 
Blommer temmelig uforandret. 

Kryderier uden Nyheder. 

Svinefedt uforandret, Amerika dog meget fastere. 

Sprit flovere og Priserne herhjemme pludselig 2 Øre 
lavere for 8%, trods det, at Beholdningerne næppe ere store. 

Frømarkedet helt igennem livlig med opadgående Priser. 

Kornmarkedet demoraliseret — særlig i Tyskland — 
og Priserne overalt ikke saa lidt lavere, begrundet paa de 
vedvarende betydelige Tilførsler til Stabelpladserne i Ame- 
rika, og de ligeså store Udskibninger derfra til Evropa. 
I den større Forretningsverden her er der ikke så få, der 

endnu har Mening for, at vi længere hen i Sommeren vil 
nå høje Kornpriser, men forløbig bliver det vel et stort 
Spørgsmål, om det nåes. 

Pengemarkedet rigelig, Diskonto lavere med ringe Fore- 
tagelseslyst til nogetsomhelst. — Fonds flov. — Rubel- 
kursen lavere, noteres nu 198. Spaniens og Portugals 
Pengeforhold mener man ere yderst mislige, og hvad Rus- 
land angår, så frygtes der for, efter at Statsbudgettet for 
1892 er bleven officielt, at en finansiel Ruin er uundgåelig, 
trods det at Frankrig har taget det under Armene. 

Foderstofmarkedet Handelen med Foderstoffer har i 
sidste Måned været uden Liv, og endskjønt Fordringerne 
fra Udlandet omtrent er uden Forandring, er Stemningen 


mat her hjemme med dalende Priser, som Følge af ringe 
Begær. — Hvedeklid uforandrede, enkelte større Damper- 
ladninger franske og belgiske Klid undtagen, er ingen 
videre Tilbud fremme. — RBapskager stille, og Omsæt- 
ningen uden Betydning. — Palmekager faste og Prisen 
saa høj, at de ikke finder videre Anvendelse. — Hørfrø- 
kager højere. —  Solsikkekager og Hampefrøkager 2 
Rmk. højere at notere. — Bomuldsfrøkager flovere. 


Æg. Forretningen i friske Æg er uden Betydning i Øje- 
blikket, men betydelige Fald ere forestaaende. I picklede 
Æg er der gjort meget dårlige Forretninger i År, såvel for 
Eksportørerne her hjemme som for Kjøberne paa den 
anden Side, og Priserne til Pickling må betydelig ned, 
for at denne Forretning kan blive rentabel. 

Smør. Markedet for Smør har i Januar været jævnt 
godt; men var dog sikkert gået lavere og ikke, som Til- 
fældet nu er, bleven stående i 114 Kr. som Topnotering, 
i Fald det ikke var bleven saa stærk Frost. Nu da det 
er bleven Tøvejr for Alvor, vil Priserne sikkert falde, da 
Kunderne i England ere meget misfornøjede med de høje 
Priser, som nøde dem til at sælge Smørret i Butikkerne 
uden Avance, ja i enkelte Tilfælde endog med Tab, ligesom 
Begæret her hjemme er taget betydeligt af. I Fjor i samme 
Uge gik Noteringen 8 Kr. ned, nemlig fra 104 til 96 Kr. 
og d. 28. i År bringer sikkert ogsaa et Prisfald. 


I Nordamerika er der for Øjeblikket ca. 150,000 Negere 
der høre til den katholske Kirke, de have 27 Steder, hvor 

de samle sig til Gudstjeneste, endvidere 110 Skoler, der 
giver Undervisning til ca. 6500 Børn, 10 Opdragelses- og 
Godgørenhedsinstitutioner og 23 katholske Neger-Præster, 


Sangfugle i Amerika. Fra Portland, Oregon, meddeles, 
at der er indtruffen en større Sending Sangfugle fra Tysk- 
land. Deriblandt findes der 21 Par grå Sangdrosler, 17 
Par grå Drosler, 25 Par Lærker, 25 Par Dompapper, 18 
Par Rødkjælker, 50 Par Stære, 40 Par brune og 12 Par 
grønne Iresker og 25 Par Stillidser. Nogle af Fuglene vil 
snart blive satte i Frihed, andre derimod vil først blive 
løsslupne næste Forår. 


Krigen mod Spurvene går nu løs over hele Staten; i 
Springfielh havde Drengene indtil i Lørdags skudt over 
2000 Spurve. (Efter am. >Dannevirke«.) 

Nordamerika forventer i År en Merindtægt af sin Korn- 
og Majshøst af ca. 1/4 Milliarder Kroner, udover Høstens 
Værdi for Kampagnen 1890—91; derimod er Forbruget af 
Sukker sidste År stegen med ca. 700 Millioner Pund. 
Bliver Forbruget i Amerika ved at stige i samme Forhold, 
kommer vi nok i Evropa senere hen til at give mere for 
vort Sukker, end som vi nu gør. 

Margarine. Fabrikationen i Frankrig har nu nået en 
saadan Udvikling, at flere fremragende Kemikere i Paris 
erklære, at hverken Smag, Lugt eller videnskabelige Under- 
søgelser af Margarine kan påvise Forfalskningerne. 

Caprivi. I Året 1891 er Fyrst Bismarcks Sol gået 
stærkt nedad Bakke, General — Greve Caprivi er helt 
bleven Situationens Mand i Tyskland; han har gennemført 
Landkommuneloven og dermed bragt Ensartethed i Prøjsens 
kommunale Styrelse og stækket Adelens Indflydelse på 
dette Omraade. Princippet, der går igennem den ny 
Skattelov, er Selvangivelsesprincippet. Endelig har Caprivi 
gennemført Arbejderbeskyttelsesloven, først og sidst Handels- 
traktaterne med Italien, Østrig og Ungarn, der gerne efter-" 
haanden kan udvikle sig til et økonomisk Sedan for 
Frankrig. 


Odense, 26. Januar 1892. 

Arne Garborg: ,,Trætte Mænd". 


Den moderne Literatur har ikke sjælden gjort sig skyldig 
i moralsk Falskmønteri; et Par af de falske Mønter, den 
har faaet sat i Omløb, skal jeg søge at gjøre kjendelige, 
saa Folk kan vogte sig for dem og have et vaagent Øje 
med de Mennesker, der giver dem ud som gangbar Mønt. 

Den første er en slet og grovt gjort Efterligning af 
Sandhedskjærligheden. 

Man forsøger nemlig at indsmugle den Sætning, at 
aaben Vedkjendelse af egen Slethed skulde være et Tegn 
paa Oprigtighed og Sandhedskjærlighed; naar man f. Eks. 
aabent vedkjender sig, at man lever et utugtigt Liv, og 
derhos kalder al Religion Hykleri eller Dumhed, saa er 
dette Tegn paa, at man er et ærligt og sandhedssøgende 
Menneske! 

Isaafald maatte enhver Skjøge, der aabent vedkjender 
sig sin Stilling i Samfundet, vække store Formodninger 
om sin Sandhedskjærlighed; det er dog ikke saa, thi over 
for hende vil enhver lettelig gjøre den Slutning, at en 
Kvinde, der har ophørt at skamme sig, ejheller vilde skamme 
sig ved Løgn; hvorfor skulde man da ikke gjøre den samme 
Slutning, at en Mand, der ikke skammer sig ved et Liv i 
Svineri, har sat sin Skamfølelse til og derfor lige saa lidt 
vilde skamme sig ved mislig Omgang med Sandheden? 

Lad mig tage et andet Eksempel. Det er bekjendt, at 
Bismark en Gang blev stærkt opfordret til at fræmlægge 
sin Korrespondence med visse udenlandske Ministre; han 
afslog det med den aabenhjærtige Tilstaaelse, at dersom 
han nødtes dertil, da maatte han selv fabrikere en Korre- 
spondence til Fræmlæggelse; der er næppe nogen Grund 
til at prise den Sandhedskjærlighed, som aabent bekjender, 
at det i visse Tilfælde vilde være nødvendigt at lyve; men 


Aabenheden er der jo. 


»Danskeren«, VII. 21 

En anden falsk Mønt er denne: Menneskeforagt skal være 
et Udtryk for aandelig Overlegenhed og derfor noget, som med 
Rette kan prises; det er ikke blot meget grønne Forfattere 
i nogle af vore Dagblade i Kjøbenhavn, der gjør sig til af 
at foragte Menneskene, men selv hos Henrik Ibsen har en 
af de betydeligere Kritikere lovprist hans »af Menneskeforagt 
gjennemkrydrede Dialog.« 

Det ligger dog imidlertid meget nær, at naar man idelig 
tror at finde Hykleri, Had til Lyset, og al anden slet og lav 
Tænkemaade hosMenneskene, ogintet andet, saa kan man, da 
al Menneskekundskab væsenlig kommer af Selvkundskab, 
være berettiget til at sige: ja, den Tro har I tilfælles med 
alle Tyve, som tro, at hver Mand stjæler, og som derfor 
sidde inde med en meget anselig Portion Menneskeforagt, 
uden at man derfor vil indrømme dem at være paa Veje 
til at blive »Overmennesker« med Ret til at føle sig over- 
legne over deres Medmennesker. Jeg er vis paa, at Fanden 
sidder inde med den største Menneskeforagt, men den er 
sikkert forenet med Dumhed og Blindhed overfor det gode 
hos Mennesker. 

Årne Garborg har tidligere været en af Bohemerne i 
Norge : dem, der satte -en Ære i at tale med hensynsløs 
Aabenhed om deKristiania »Manfolks« Raahed, sikkert ogsaa 
holdt denne Tænke- og Skrivemaade for et Tegn paa Over- 
legenhed over den gængse Tankegang om slige Ting, hvilken 
han sparker til med Foragt; han har været med til at 
udbrede de nævnte falske Mønter, men hans sidste Bog 
fortæller os, hvad han har kjøbt for dem: dybt Tungsind 
og Selvforagt: thi det er ud af denne Sjælsstemning 
»Trætte Mænd« er skrevet; men den er selv et Forsøg 
paa at kæmpe sig ud deraf hen til Kristendommen; den 
er øjensynlig en Frugt af store Sjælelidelser, og dens Værd 
ligger særlig i det Præg af Sandhed, hvormed en saadan 
indre Udvikling gjennem Angst og Gru skrider fræm og 
ender med, at Helten »gaar til Præsten«; den er for øvrigt 

ogsaa skrevet med en Tankens Styrke og en Udtrykkets 
Livlighed, som kun en betydelig Begavelse har til sin 
Raadighed. 

Naar jeg omtaler Bogens Helt, vil man til en Begynd- 
else finde, at han er lidet værdig til at bringes i nogen 
som helst Forbindelse med Heltenavnet; men da han øver 
den Daad, som er større end Byers Indtagelse : den at 
overvinde sig selv — saa beholder jeg Udtrykket. Altsaa: 
Bogens Helt er en juridisk Kandidat Gabriel Gram, der 
har levet et løsagtigt Liv og er paa Veje til at fatte Lede 
ved sig selv og alt andet i Himlen og paa Jorden. Det 
forstaar sig selv, at Selvforagt væsenlig kommer til Orde 
i Enetale, og Bogens Form er derfor med Rette blevet 
Dagbogsoptegnelser. Gram er forelsket og dog ikke for- 
elsket; mest forelsket paa Afstand, naar hans Elskede faar 
et vist fantastisk Skjær over sig; naar hun er nærværende 
forstyrres han af det ene og det andet, der ej fuldkommen 
stemmer med, hvad han selv anser for Hjærtets allerfineste 
Krav — selv lever han samtidig i utugtig Forbindelse med 
en løs Kvinde. Denne underlige Kjærlighed paa Afstand 
sammen med Usædelighed i det virkelige Liv kan vistnok 
gjenfindes f. Eks. i Evalds Kjærlighed til Arendse — i Hejnes 
fantastiske Elskovslyrik 0. s. v. Hvordan nu Gram trækker 
sig tilbage paa en ugrundet Mistanke overfor hende, hvor- 
dan han fortærer sig selv i Forsøg paa at glemme, tildels 
ved Drik o. s. v, indtil Livet bliver ham uudholdeligt, 
hvordan han omgaas med Selvmordstanker, men afholdes 
navnlig ved den Gru, han føler, da en »træt Mand« af 
hans Omgangskreds øver Selvmord, hvordan han saa kommer 
i Forhold til Præsten og Kristendommen kan ikke gjengives 
i Omskrivning, men maa læses, hvis man har Interesse 
for en saadan Sjælehistorie; men da Bogen ser ud som 
Begyndelsen til et glædeligt Omslag i nordisk Aandsliv, 
vil jeg give nogle Prøver af den, idet jeg af og til indfletter 

At Tankerne overalt har et Præg af Bitterhed er na- 
turligt baade for Gabriel Gram og Arne Garborg. Jeg skal 
begynde med hans Tanker om, hvad en Digter er. 

»En Poet var til alle Tider den mandlige Prostituerede; 
før gav han sine Følelser til Pris for en hvilkensomhelst 
Borgherre, nu prostituerer han sig for Publikum, gjør 
Geschåft med sit Hjærteliv, laver ømme Fornemmelser for 
at opnaa tre Oplag« o. s. v. 

Lad os høre, hvad han siger om en vis Part af Ung- 
dommen, der fører det store Ord i Nutidens Hovedstads- 
befolkninger, saa vel her som anden Steds. Følgende er 
et Brudstykke af en Samtale mellem Advokat Georg Jona- 
than og »en Grønskolling«. 

Grønsk.: »Ungdommen er jo Fræmtiden.« 

G. J.: »Ja, naar den bliver gammel.« 

Grønsk.: »Ja men...ja men...De begriber da...« 

G. J.: »Ungdommen kan enhver faa med sig, som 
forstaar at skraale. Jeg skal sige Dem en Ting: Mennesket 
begynder først ved Firtiaarene....« 

Grønsk.: »Mennesket begynder ved tyve Aar: da kan 
man elske, da kan man hade, da har man Begejstring, da 
vil man Noget.« : 

G. J.: »...Jeg hører ikke saa meget om Begejstring 
fra den Kant, men des mere om Slaphed, Træthed, Mangel 
paa Energi, Livslede; de gaar og klynker over, at de ikke 
passer ind nogen Steds, at de ikke interesserer sig for 
noget; fra jeg blev voksen har jeg ikke hørt andet fra »de 
Unges« Lejr end Katzenjammer.« 

Grønsk. (rød i Kammen): »Jeg troede, De var en mo- 
derne Mand — — undskyld« (gjør hélt om og forsvinder). 

Hvad betyder Kunsten for en Mand i Gabriel Grams 
Forfatning? 

»Kunsten er en Lækkerbidsken mere for dem, som har 
Appetit, en Spot mere for de Livstrætte. Michel Angelo, 

Dante, Beethoven — er meget store. Men ingen af dem 
har Hjælp for en Sjæl, som er i Nød.« 

Videnskaben? Videnskaben er »en sand Doktor 
Hjælpeløs«. »Er der en Gud? »Vi véd ikkel« »Er der 
en Sjæl?« »Vi véd ikke!«  »Skal vi leve eller dø?« »Vi 
véd ikkel« »Hvorfor eksisterer jeg?« »Vi véd ikkel« 
»Eksisterer jeg i det hele taget?>« »Vi véd ikkel« »Kan 
vi i det hele taget vide noget?« »Vi véd ikkel« 

Dette systematiske »Vi véd ikke« kaldes Videnskab! 
Og Menneskene slaar Hænderne sammen af Beundring og 
jubler: Menneskeaandens Fræmskridt er ufattelige og ube- 
gribelige; herefter behøver vi hverken Tro eller Guder 
mere.« — »Aa, Tomhed, Tomhed.« »Troens Vej: fra 
Klarhed til Klarhed, fra Lys til Lys, fra Salighed til Salig- 
hed; Videnskabens Vej: fra Klarhed til Klarhed, fra Lys 
til Lys, fra Fortvivlelse til Fortvivlelsel« 

Om Lægerne siger han: »ejendommelig velgjørende 
virker Dr. Thisted paa mig; det er ikke det, han siger, 
endnu mindre de Husraad, han giver mig til Styrkelse af 
Nervelivet, det er ham selv, der virker, hans egen klare 
stærke Personlighed. — Enhyer Læge, som ikke kan gjøre 
Mirakler, er en Kvaksalver; enhver Læge, som ikke tillige 
er Sjælesørger, er Kvaksalver.« 


Det er interessant at se, hvordan den overdrevne Plads, 
som man i vore Dage har villet indrømme Videnskaben, 
fører næsten til Foragt for Videnskabelighed; men det er 
let forstaaeligt: naar man med Vold og Magt (man fristes 
til at sige: med Djævels Vold og Magt) vil gjøre Viden- 
skaben til det ene fornødne for Menneskeden, da bringer 
dette en saa grusom Skuffelse, at Tilbageslaget vil bringe 
Videnskaben i dyb Foragt; sæt Troen paa sin Plads 
som den øverste af alle Aandsmagter, den mest uund- 
værlige af alle, da komme de øvrige nok påa deres 

rette Plads, hvor de kan gjøre, hvad Gavn de ævne 
at gjøre. 

Vil vi høre, hvordan Gud begynder at komme ham 
nær, skal jeg begynde med en Optegnelse en Sommerdag 
ved Hardangerfjord : 

»Stilhed, Stilhed; Humlesur; Bækkens Lysglimt og Glitren. 
Takten af langsomme Aaretag. Aartusenders Ro. — Er 
det ikke besynderligt, at alt dette til syvende og sidst 
bare er Vandstof og Surstof, Kulstof og Kvælstof, H. O.2 
og H. 0.3....« 

»Men hvis Gud ikke var til, hvorfor skulde saa Folk 
egentlig ha fundet paa at tro påa ham?« 

»Hm; sommetider tror jeg, man har opfundet Gud for 
at ha nogen at være oprigtig for. Nogen, man ikke be- 
høver at spille Komedie for altsaa.« 

»Spille vi da Komedie for alle?« »Naturligvis!« 

— »For sig selv lyver man naturligvis som allermest. 
Man er simpelthen nødt til det. At se ind i sig selv som 
man er, det er for stygt; da bliver man simpelthen gal. 
Nej, men sætte op en saadan Figur udenfor sig — en 
»Gud«, et Væsen, som véd alt, saa det simpelthen ikke 
nytte at spiller Komedie, og et Væsen, som forstaar alt, 
saa det egentligt ikke er farligt, om han faar Greje paa 
os — den Ide er virkelig noksaa snedig«. 

»Ovenover intet andét end en ensfarvet, snegraa Vinter- 
himmel uden Stjerner, Maane eller Sol; men langt ude 
høres Havbulder, og i den Retning gaar Vejen; i det Hav 
skal jeg drukne en Gang.« 

»Jeg trænger til en Gud, altsaa opfinder jeg ham og 
beder, beder: Gud giv mig det Vanvid, som skal til for 
at tro! — — eller dø!« 

»Hvad der er smukt, kan gjærne være Væv (maa være 
Væv? Sandheden er stygl) det har alligevel sin Beret- 
tigelse.« 

Pastor Løchen siger: »De vil have lagt Mærke til, at 
der selv nu, efter denne sidste og svareste Forfaldstid, 
vaagner en mere religiøs Retning ude i de store Kultur- 
lande; det erf naturligt. Jo mere Udviklingen skrider 
fræmad, des mere vokser det, som vi kalde Livsleden, 
Verdenstrætheden, Verdenfortvivlelsen. Og mod den Syg- 
dom, som vel er den sværeste og frygteligste af alle Syg- 
domme — mod den er hidtil kun én Læge funden, nem- 
lig han, som sagde og virkelig kunde sige: Kommer til 
mig, I, som arbejde og ere besværede; jeg vil give Eder 
Hvile. « 

— »Hvile! et dejligt lokkende Ord.« 

»Hele Sagen er, man begynder at blive træt af disse 
evindelige Hestekræfter.« — Georg Jonathan saa paa mig 
med et koldt, spejdende Blik, som fik mig til at smile. — 
»Undres paa, om vi »Fritænkere« vilde taale Fritænkere 
iblandt os.« 

»Disse fladprammede Nutidsmennesker med deres 
Mangel paa Religiøsitet er jo ikke til at udholde. 

»Jeg vil gaa i Kirke....jeg vil folde mine Hænder i 
Ydmyghed, naar Fædrenes Tro bekjendes, og ønske, jeg 
kunde tro som de.« 

Pastor Løchen: »....Naar jeg læser disse Folk (Fri- 
tænkerne) faar jeg næsten altid en Følelse af Tørhed, Over- 
fladiskhed — jeg mener en Fornemmelse af, at de dog 
maaske ikke rigtig har sét tilbunds i Verdens Lidelse, ialt- 
fald ikke tilbunds følt den.« 

»Naa, men selv om man baade erkjender og føler den, 
.….det gaar dog ikke an at give sig hen i noget anerkjendt 
idiotisk — undskyld, erkjendt idiotisk, bare fordi man 
synes, Sandheden er streng at se under Øjne.« 

Pastor Løchen: »....Er en Gang Umuligheden af en 
en Verdensforklaring ad videnskabelig Vej rigtig tilbunds 
erkjendt, da kommer der tilsidst- et Øjeblik, hvor Valget 
staar mellem Vanvidet og Kristus.« 

— »Gud, hvor jeg misunder denne Præstemand. Tænk, 
at have Noget, som er helligt..... Aa, jeg hjemløse, for- 
lorne; jeg, som ikke blot har tilsat mit Gods, men ogsaa 
min Ævne til at finde hjem igjen.« 

»Buddhismen er (dog) ikke noget for mig. Jeg 
stikker i Barbari til over Ørene. Dette med Forsagelsen 
er mig for negativt; mit Væsen tørster efter Tilfredsstil- 
lelse, Lykke, Kjærlighed.  Barbaren kan ikke resignere, 
bestandig tror han, at Livet ikke kan være saa koldt; der 
maa nogen Steds sidde en faderlig Gud eller en øm 
Gudinde.« 

»Energier og Bevidstheder, disse højeste og mest skat- 


tede Tilværelsesformer, Skabningens Tinde, Skabningens . 


Forklaring og Tilværelsesgrund — de skulde ophøre, flyde 
ud i intet og alt, naar selv ikke det useligste Støvatom kan 
tilintetgjøres?«. Noget bundløst Vrøvl er det!«") — »Hvad 
sagde Fanny? Der maa komme en anden Del af Romanen. 
Jeg tror mere paa dette barnlige Udbrud end paa fem- 
hundrede Professorer, der fornægter, hvad de ikke kan 
magte.« 

Løchen siger i sin Ligtale over Selvmorderen Dr. Kvaale: 
»Prædikerens Bog er som skreven for Nutidsmennesker, 
er for dem den sande Indledning til Kristendommen, idet 
den giver Udtryk for den Fortvivlelse, hvortil det mere 
udviklede Menneske maa komme, naar det prøver at leve 
uden Gud.« 

»Vil De vide« (siger Lægen), »hvad Dogmatisme og 
dogmatisk Indskrænkethed er, saa gaa ikke til Theologien 
men til Medicinen.« 

»Aa, disse Dogmer,« sukkede Pastoren, »som ved en 
ulyksalig Misforstaaelse hindrer saa mangen en religiøs 
Sjæl i at finde Vejen. Men nu skal vi se,« tilføjede han 


]) Man vil finde denne Tanke videnskabelig udviklet i R. Nielsens 
Natur!ilosofi. 

muntert, »at den Kristendom, som vi har dogmatiseret 
ud af Verden, den bliver medicineret ind igjen af D'Hrr. 
Læger !« 

»Undskyld,« sa Doktoren høfligt", »det er D'Hrr. Præster, 
som kommer til at hjælpe Medicinen paa Fode igjen.« 

»Hvad Hjælp kan der være i at tro paa en Gud, hvis 
Eksistens ikke kan godtgjøres?« 

Dr. Thisted svarede: »Det er omvendt. Man kan ikke 
tvivle om en Gud, hvis /kke-Tilværelse ikke kan godt- 
gjøres. Hvad mener De forresten med dette gammeldags- 
klingende Udtryk godtgjøre? Vil De have ham under 
Mikroskopet ?« 

»Oprigtig talt, Doktor, jo mer jeg tænker efter, des mer 
finder jeg, at der egenlig ikke er noget, som hindrer mig 
i at antage Deres....mere moderne Livsanskuelse. Intet 
objektivt. Men det hjælper mig ikke...... Skepticismen 
(Tvivlesygen), har ædt paa min Sjæl som en Syre, indtil 
selve Trosævnen er gaaet tabt. Jeg tror faktisk kun paa, 
hvad jeg har under Mikroskopet..... og til syvende og 
sidst ikke paa det en Gang. Det er Organet, som er lammet.« 

»Kan der ikke tænkes nogen anden Forklaring ?« 

»For Eksempel?« 

»Jeg....studerede i Hemmelighed Hypnotismen, men 
spottede den aabenlyst; tilsidst troede jeg, men vedblev at 
spotte. Hvorfor?« 

»Ja, hvorfor?« 

»Det gik op for mig tilsidst; men jeg gik i tre Maaneder 
og forsøgte at nægte det....Min hele Vantro kom af, at 
jeg havde en meget flink og begavet Ven, som jeg var 
ræd (for); hans Spot var jeg ræd for — og de andre 
Kammeraters Spot. Ja, det lyder elendigt; men saa ynke- 
lige er mange Gange de Grunde, som holder os borte fra 
det, vi i Grunden selv erkjender. 

»Aldrig i mine urolige Drømme anede jeg den stille 
Storhed over Kristi Skikkelse; aldrig fandt jeg i Verden 
under den mest larmende Glans noget, der i Renhed, 
Højhed, Noblesse kommer endog blot forsøgsvis op mod 
den, der skjulte sig under hans ydmyge Fattigdom. — 
Han har lovet at give mig Hvile, og han giver mig den. 
Jeg véd ikke saa nøje, hvordan det forholder sig med 
hans Guddom, men min Helt er han fra nu af. Mine 
gamle Tvivl ere Skoledrengevisdom fra øverste Gymnasial- 
klasse; Skoledrengene er naturligvis for kloge for Gud. 
Jeg er fra nu af en virkelig »stolt Mand«, der blæser ad 
»Alverdens Mening«, alias »Videnskabens« Mening, og 
søger Freden der, hvor Freden er at finde.« 

»Har De lagt Mærke til,« sagde Løchen idag, »at næsten 
alle store Fritænkerapostler og Fritænkerførere ere Jøder?« 
Og han udviklede, hvorledes de saakaldte Fritænkere, 
denne kolde, flade Negativisme, ikke er andet end en 
Fortsættelse af den store Langfredagsforbrydelse.« »Det er 
den evige Jøde, som gaar omkring til Dagenes Ende og 
forfølger den sejrende Galilæer med sit uudslukkelige Had. 
Han har intet at give, intet at byde; han kan bare rive 
ned, bortstjæle, røve; han har kun sit Had, og Hadet er 
ufrugtbart som Kjærligheden er livbringende.« 

Jeg har temmelig udførlig gjengivet Gangen i denne 
Sjælehistorie; man vil se, at hvad der fører Gram til Gud 
hélt og holdent er Trangen, ikke Beviser, som kun tjene 
til at godtgjøre, at Guds Ikke-Tilværelse ikke kan godt- 
gjøres; det er i sin Orden, at Gud maa selv bevise sin 
Tilværelse for dem, der søge ham, og for hvem han vil 
være aabenbar; al anden Bevisførelse i den Sag er igrunden 
en Fornærmelse mod Gud, som om han var en død Ting, 
der ikke kan gjøre sig selv kjendelig. 

Jeg vil gjøre opmærksom paa, hvorledes det sidst 
anførte Stykke rigtig angiver, at Kristendomshadet, langtfra 

at være »Fremskridt og Frisind«, netop er den evindelige 
»Reaktion«, Bagstrævet, hvis Mærke er det ufrugtbare Had 
til ham, der betyder det evige Fremskridt; thi Bagstrævet 
er til alle Tider : den ufrugtbare, alt ødelæggende Død, 
Fræmskridtet, det eneste Fræmskridt, der gives i Verden, 
er det evige Liv, som har sin Rod i Kjærligheden; og det 
eneste Frisind, som duer, er Kjærlighed til alt, der har 
Livets Ret og Ævne og just derfor Had til Døden og alt, 
hvad dens er. 

Jeg skal endnu bemærke, at naar der i Bogen findes 
Ytringer som denne: »bedst trives jeg i den katholske Kirke, 
hvor de ægte gamle Kirkesange tone, og hvor det evige 
Lys brænder ved Madonnas blomstersmykkede Alter« — 
saa siger dette, at ovenpaa en saadan Oversvømmelse af Dynd, 
som Gram har været Gjenstand for, følger naturlig en 
aandelig Slaphed, i hvilken Papismen ligger nær, fordi man 
har tabt Ævnen og Driften til aandelig Selvvirksomhed. 
Imidlertid er det værd at lægge Mærke til, at medens 
Papismen synes at vinde fræm i tidligere protestantiske 
Lande, er der en Bevægelse bort fra den i de gamle ka- 
tholske Lande, saaledes især i Frankrig, hvor en engelsk 
Præst Mc. All, der kom til Paris efter Belejringens og 
Kommunens Ødelæggelser 1871, har faaet begyndt en 
Virksomhed, der griber mere og mere om sig og nu søger 
om Hjælp fra alle protestantiske Lande. Hos os har en 
Monsieur Reveilland været og manet til Deltagelse i denne 
Gjerning, og jeg har liggende for mig en Aarsberetning om 
denne Mc. All-Mission for 1890, af hvilken jeg skal gjen- 
give nogle Talstørrelser. 

I Paris alene har Missionen nu 44 Sale, som i Aarets 
Løb har været besøgte af en talrig Skare Tilhørere, 12 
Steder i de nærmeste Byer, i den videre Omegn 23 Møde- 
steder — 0. s. v. — i alt er der siden 1872 til 1890 
opstaaet 132 Missionsstationer, som besørges dels af Me. 
All-Missionens Medarbejdere dels af den fransk-reformerte 

Kirke selv, som den er traadt i Forbindelse med; i 19 Aar er 
denne Mission i det hele taget gaaet fræm fra én lejet Sal til 130. 
Stationer med ca. 180,000 Møder i Aarets Løb; henved 700 
Mennesker arbejde i Missionens Tjeneste, der findes ca. 100 
Søndagsskoler og Ynglingeforeninger, med ca. 10,000 Med- 
lemmer, Læsestuer for Arbejdere og Soldater oprettes omkring 
i næsten alle Frankrigs Byer o. s. v. En af Arbejderne i 
denne Gjerning (Rev. A. T. Piersons) skriver saaledes om 
Gjerningen: Frankrig frembyder Eksempel paa, hvad vi 
have sagt om aabnede Døre, om hidtil ikke benyttede 
Lejligheder. Der har maaske i alle de 1800 Aar, som den 
den kristne Historie tæller, aldrig været nogen Missions- 
gjerning, som mere øjensynlig har havt Anbefaling fra 
Gud, mere har været velsignet af Gud, kronet med Fræm- 
gang, stemplet med hellig og guddommelig Forjættelse end 
denne Me. Alls og hans Hjælperes Mission i Frankrig; og 
dog siger han (Mc. All): om jeg havde 500 Arbejdere og 
500,000 Pd. Sterling, kunde jeg finde Plads til hver 
Arbejder og faa Brug for hver eneste Dollar inden 6 
Maaneder.« 

Me. All har været Gjenstand for meget hædrende Om- 
tale i det ansete franske Tidsskrift »Revue des deux Mondes«, 
forskjellige franske Selskaber til Oplysnings Fremme har 
givet ham Æresmedaille, og i en international Ordbog 
over Nutidsskribenter, udkommen i Florens 1891, siges om 
hans Gjerning: dette Forsøg paa at indføre bedre Sæder 
i Arbejderskarerne er sikkert det mest omfattende og det 
som har havt størst Fremgang i Frankrig i vore Dage.« 

Jeg føjer dette til for at godtgjøre, at det ikke blot er 
en literær Bevægelse henimod Spiritisme, Hypnotisme, 
Buddhisme 0. s. v., som er opstaaet i Frankrig efter, at 
man er bleven træt af Zola og Naturalismen, men en Be- 
vægelse af mere bestemt religiøs Natur, som ikke har 
funden sig tilfreds med Katholicismen. Mr. Reveilland 
fortalte i et Foredrag her, at Mr. All var fra Begyndelsen 

af bleven grebet og bragt paa Tanken om en evangelisk 
Mission i Frankrig derved, at en Arbejder i Paris havde 
sagt til ham, under Følelsen af den Ydmygelse, som er 
overgaaet Frankrig i den sidste Krig: »Vor Ulykke er, at 
vi har en daarlig Religion, I har den bedre, kom herover 
og lær os den!« 


Der synes at være Omslag i Luften I 
Fr. Jungersen. 


Minder om 
Præsten Vilhelm Andreas Wexels 


og hans Vennekreds. 
Ved Fr. Wezxelsen. 


II. 

Wexels var i 1823 indtrådt i Ægteskab med Hedevig 
Elisabeth Lund, en Datter af Forvalter ved Sve/vigs 
Glasværk Milter Lund og Hustru Maren Wexels, min 
Faders ældste Søster. W.s Hustru var en elskelig Kvinde; 
han havde i hende »en trofast og kristelig Medbjælp, som 
forstod ham i hans Kamp og Stræben, en øm og kjærlig- 
hedsfuld Deltagerinde i hans timelige og åndelige Liv.« 
Men kun i 6//> År varede deres Samliv hernede. Hun 
døde den 26de Marts 1830, kun 28 År gammel. Jeg var 
i August 1828 bleven optaget som Barn i W.s Hus. Da 
han med sin »Betta« den Sommer var i Besøg hos mine 
Forældre, blev det aftalt, at jeg skulde følge med til 
Kristiania for at faa Undervisning og Opdragelse. W. 
blev min Plejefader fra den Tid af. Der er intet Menneske, 
jeg skylder så stor en Taknemmelighed; han var min 

største Velgjører. Om jeg kom til at beskrive ham med 
lutter lyse Farver, uden at pege paa nogen »Skyggeside« 
ved ham, kunde det måske forstås og tilgives. Men, Sand- 
hed tro, vil jeg tilstå, at det varede længe, inden jeg ret 
kunde føle Kjærlighed til min Morbroder og Plejefader. 
Stor Ærbødighed, blandet med Frygt, var den rådende 
Følelse hos mig de første År. Han var nemlig den Tid 
temmelig streng som Opdrager og Lærer. Senere blev 
han mere og mere mild og kunde da så godt omgås 
Børn og Unge. Aldrig har jeg tvivlet om hans Kjærlighed; 
den gav sig Udtryk på så mange Måder som den alvor- 
ligste og sandeste; til dens Pris kunde jeg have overmåde 
meget at sige. Jeg tror, han i den første Tid måske ikke 
havde så ganske let for at sætte sig ind i mine Følelser 
og mit Savn af det friere Liv på Landsbygden. Lidet, fast 
intet, havde jeg af boglig Kundskab, uvant var jeg til den 
»Opmærksomhed og Flid«, der måtte kræves, så jeg vist- 
nok længe forekom ham at være en meget »ubekvem 
Materie« at danne et Menneske af. Han underviste mig i 
Begyndelsen selv, og det gik stundom hårdt nok til for 
mig, syntes jeg. Da var det hans Hustru, der med 
moderlig Ømhed og fin Forståelse af Barnets Trang kom 
mig til Hjælp. Jeg fattede derfor en inderlig Kjærlighed 
til hende, som til en Moder, og hendes tidlige Bortgang 
var den første store Sorg i mit Liv. Der er intet Billede 
af hende efterladt, men det synes mig, at om jeg var 
Maler, skulde jeg kunne tegne hendes yndige Åsyn og lyse 
Skikkelse; så klart står hendes Billede i min Sjæl; jeg var 
da 12 År gammel. 

Tvende Sønner efterlod hun sin Mand. Den ældre, 
Fredrik Nannestad, var en i høj Grad fin, elskelig Natur, 
Moderen lig, og fra Barndommen af en Kristen i Ånd og 
Sandhed. Jeg har aldrig kjendt en frommere Mand. Han 
blev i 1851 Faderens personelle Kapellan og var en dygtig 
Præst, der med Klarhed tilegnede sig Faderens Livssyn;. 


335 


men han var ikke den, der søgte at »gjøre sig gjældende«. 
Han vilde helst, ydmyg og beskeden som han var, i Stil- 
hed være sin Faders Medhjælper. Denne satte ham højt 
og lyttede stedse til Sønnens Råd, når der var noget af 
sær Vigtighed at få afgjort. Et lige så smukt som sandt 
Vidnesbyrd har Fredrik Weæels fåt af F. E. Boisen, 
som hørte en Præken af ham under Kirkemødet i 1861. 
Boisen skriver bl. a.: 

»På Prækestolen stod en Mand, der talede med en 
svag Røst, og man fik det Indtryk, at han mente om sig 
selv, ikke at kunne sige noget, som var stort værd at 
høre, i al Fald, at de fleste andre kunde gjøre det bedre. 
Men de stille Ord, vanskelige nok at høre, listede sig ind 
i mit Hjerte og gjorde mig så usigelig godt....Det var 
ret den sagte Lyd, hvori Herren er, og visselig fik Han 
ved denne Lejlighed Lov til at beholde Æren, fremfor de 
fleste Gange, når hans Ord forkyndes. Præstens Navn var 
Weels, dog ikke den gamle, men hans Søn, en stille, 
ydmyg Mand. en af de få, der har rigtig godt af at høre 
et opmuntrende Ord, og derfor udtalte jeg også for ham, 
hvad jeg her skriver.« — (»Budstikken«, 10de Årgang, 
S. 523). 

Da den elskværdige »Budstikkes« kjærlige Vidnesbyrd 
er sandt og træffende, og har glædet mig, har jeg hidsat 
det. Der kan måske også i Danmark være dem, der 
trænger til at mindes om »Budstikken« og om den ædle 
Boisen, en fra den gode »gamle« Tid, da Grundtvigs 


Livssyn fik Indgang og Magt hos så mange, til Glæde og 
Gavn. 


Fredrik Wexels blev ingen gammel Mand. En tærende 
Sygdom led han af i flere År og hensov stille den 2den 
Juni 1866, vel 14 Dage efter Faderens Hengang. W.s yngre 
Søn Hans blev Cand. mag., tog siden theol. Embedsexamen, 
var pers. Kapellan og forrettede som Præst flere Steder på 
Landet. Heller ikke han blev gammel. 

Det blev tunge Tider i W.s Hjem efter hans Hustrus 
Bortgang. Han vedblev jo alle Dage med sin Virken for 
Menigheden og sine literære Sysler, men stille, taus var 
han, og jeg følte Taushedens knugende Magt så mangen 
Gang, at jeg godt kan deltage med dem, der lider der- 
under, som med dem, der — imod deres Vilje — lader 
den falde over andre. Det var i hin Tid en stor Lettelse og 
Opmuntring, når der en og anden Aften kunde komme et 
Menneske, der forstod at underholde Onkel og for en Stund 
sprede Sorgens og Savnets Skyer. Blandt sådanne »Hus- 
venner« var der ingen, der kunde måle sig med Kar! 
Wulff, den Gang theologisk Kandidat. Han var ikke 
alene en interessant og kjærlig Ven for Wexels, men for- 
stod også ypperlig «at fornøje os Børn ved morsomme 
Fortællinger og Sange. Wulff blev senere personel Ka- 
pellan hos Wexels Svoger Delphin i Ringsaker på Hede- 
marken. Han var en mere end almindelig begavet, ånd- 
fuld Mand, mangesidig uddannet, havde i sin Ungdom en 
Tid været Huslærer hos Grev Herman Wedel-Jarlsberg, 
der er vel kjendt allerede fra 1814, og senere som Norges 
Statholder. Trods det livlige, åndrigt spillende og vittige 
hos Wulff var han i Grunden plaget af Tungsind i ensomme 
Timer. Han var i flere År Provst og Sognepræst i Tryg- 
stad i Smålenene, tog så Afsked, levede i sin sidste Tid 
nogle År i Kristiania, hvor han for et Par År siden døde 
i en meget høj Alder. Wulff var alle sine Dage »Ungkarl«. 

En Mand, som oftere besøgte Wexels. var Rådmand 
Saæild. Han havde sine »Egenheder« og forekom nok 
mange at være en »underlig En«. Det fortælles, at en 
Skuespiller en Gang bragte Saxild på Scenen, idet han 
gav sig hans Udseende, »Væsen« og Stemme m. m. Om 
Saxild selv var tilstede ved den Lejlighed og i så Fald 
tog det som Sokrates fordum i Aristophanes' »Skyer«, er 
ikke mig bekjendt. Han var neppe nogen Theatergjænger, 
men kan vel have hørt lidt om, hvad alle »vidste«. En 

brav Mand var han med kristelig Tro og stor Kjærlighed 
til Ungdommen, hvis Oplysning lå ham varmt på Hjerte. 
Særlig tog han sig af »Søndagsskolen«, der mest søgtes af 
Håndværkssvende og Lærlinge. Sine egne Børn underviste 
han også selv, holdt endog årligen en liden Ezamen i sit 
Hus, hvortil da Wexels og andre Venner blev indbudne 
som Tilbørere. Han udgav i 1823 en »liden Jule- og 
Nytårsgave for Børn.« Den var vor Barndoms Opbyggelses- 
og Sangbog. 

Wexels Husvæsen styredes efter hans Hustrus Død af 
en ældre Dame, Jomfru Kaja Nerdrum; brav, retsindig var 
hun og god mod os Børn. Hvor længe hun var der i 
Huset, mindes jeg ikke nu, formentlig ikke længere end 
til 1833. Efter min Farmoders Død kom to af dennes 
Døtre, W.s Cousiner, til at bo hos ham. Den ældste af 
disse, Laura Wewels, var den, der forestod Husholdningen. 
Hun havde i sin Ungdom været længere Tid paa A/s, hvor 
en af hendes og min Faders Søstre boede, gift med Biskop 
Krogh-Meyer, der havde været Lærer for Hertugens Børn 
på Augustenborg. Da jeg i 1857 havde den Ære at tale 
med den elskelige Dronning Caroline Amalie, på Sorgenfri, 
spurgte hun så venlig efter Lawra, og sagde blandt andet: 
»Ja, vi var 17 År den Gang, vi dér var sammen, det var 
en yndig Tid;« der glinsede en Tåre i den fromme 
Dronnings Øje, da hun sagde dette. Hvilken Glæde det 
var for min gamle Tante at modtage den venlige Hilsen, 
jeg bragte hende fra Dronningen, kan let forstås. 

Wexels var da ikke stedse den tause og tungsindige 
Mand, om end Vemods-Minderne fulgte med alle Dage og 
bevaredes med Troskab. Han så nu ikke så sjælden 
Venner hos sig en og anden Aften, som han også besøgte 
kjendte Familier, og var med i større og mindre Selskaber. 
Blandt de Familier, han omgikkes med, må nævnes Stads- 
hauptmand Delphins, Præsten D.s Forældre. Den gamle 


D. var, så vidt jeg véd, af svensk Byrd, hans Hustru var 
»Danskeren«. VII. 22 

dansk. Hun var en Søster af Bureauchef Schandorff, 
som var gift med Maria Schandorff, kjendt som en be- 
gavet Kvinde og særlig som Stifterinde af »ÆEugenias 
Stiftelse«, hvor unge Piger fik Uddannelse som Tjeneste- 
piger. I begge de her nævnte Familier var der en livlig 
Deltagelse i Åndslivet, som det den Gang var oppe, såvel 
kristelig religiøst som æstetisk. Jeg havde ofte som Gut 
Fornøjelse af at høre og se paa disse livlige Mennesker, 
når de samtalte og stundom disputerede, om jeg end for- 
stod lidet eller intet af, hvad der blev forhandlet. Især 
hos Schandorff var der et sprudlende Liv. Han havde i 
sine yngre År været en ypperlig Skuespiller i det såkaldte 
»dramatiske Selskabs« Theater (i Akersgaden), hvor flere af 
Byens Borgere og deres Damer gav »private« Forestillinger 
for Selskabet. Schandorff, som var alt andet end smuk 
af Åsyn, skal især have været en mesterlig Gjengiver af 
»Skurkeroller«, som f. Ex. Fåborg i »Dyveke«. Han var 
imidlertid langtfra at være, hvad han således på Scenen 
forestillede; en kristen Mand var han med Liv og Ånd, 
som også hans Hustru. 

En af Wexels bedste Venner var Højesteretsassessor 
Holst, en stille, venlig, vakker Mand med det ædleste 
Udtryk i sit Åsyn. Det var godt både for Store og Små 
at komme i hans gjæstmilde Hjem. Holst var en from, 
kristelig Mand, som han var »menneskelig« og frisindet. 
Wexels gav ham ved en Lejlighed et Vidnesbyrd, der for- 
tjener at nævnes. Da en »Pietist« en Gang var forarget 
over, at Holst undertiden kunde deltage i et lidet Kort 
parti, og mente, dette var Tegn på, at han ikke var nogen 
ret alvorlig troende Mand, svarede Wexels, at han var vis 
på, at Holst var lige nær sin Herre og Frelser, dér han 
sad ved Kortbordet, som han var i Kirken under Søndags- 
tjenesten. Holst var, som sagt, en frisindet Mand, hørte 
til den Tids »Liberale«, var Storthingsrepræsentant for 
Kristiania og ofte Præsident i Odelstinget. 

I Høolst's Hus kom ofte Jvar Hesselberg, Sognepræst 
til Aker ved Kristiania. Han var en livfuld, åndrig Præ- 
dikant, stundom temmelig »dristig« i sine Billeder og An- 
vendelser. Han kunde undertiden citere i sin Præken 
Vers af »Frithiofs Saga« (af Tegnér) eller andre 
»verdslige« Digte, ret træffende mangen Gang. Da han 
således en 4de Søndag efter Htk. talede om Jesus og Di- 
sciplene under Stormen på Genezaret Sø, skildrede Uvejret 
og Fiskerbåden på de skummende Bølger. udbrød han: 
»Gjerne, skjønt Stormene tude, sad jeg derude/«  Verset 
var vel kjendt i den Tid, og Anvendelsen gjorde sin Virk- 
ning, vakte ialfald Lyst til at høre mere af, hvad han talede. 
Hesselberg optrådte også som Forfatter. Under Kampen 
mod Treschow udgav han »Gjenlyd fra Fjeldet af Krist- 
kirkens Røst«. Et Par Afhandlinger skrev han også i 
Wexels før nævnte Tidsskrift, nemlig »Bemærkninger ved- 
kommende Præsten i vor Tid og vort Fædreland« (i iste 
Bind) og »Kristendommens Fiender i de sidste Århundreder« 
(i 2det Bind). Med Liv og Ånd har Hesselberg her aflagt 
et Vidnesbyrd, som visselig var til Glæde og Velsignelse 
for mange. Håb havde han i de ikke lyse Dage, som 
følgende Udtalelse viser: »Da det er unegteligt, at et 
sikkert Sejershåb er et herligt Skjold i Kamp og Strid, 
skal også Kristendommens uvisnelige Palme, »den sande 
Frihedspalme«, som ikke dør, oplive alle, endog under de 
mørkeste Udsigter.« 

Hesselbergs politiske Retning viser sig klart nok i 
denne Afhandling, som den oftere åbenbarede sig også i 
hans Prædiken, særlig, om den 77de Maj indtraf en 
Søndag eller en anden Helligdag. Han var næsten svær- 
merisk indtaget af den »liberale«, demokratiske Forfatning, 
var i Grunden republikansk sindet, med et glødende Had 
til alt Tyranni. Han forstod, maaske bedre end flere af 
vor Tids »Frihedsmænd«, at »Åndsfriheden« er den nød- 


vendigste; han forstod at skjelne mellem en Statskirke og 
22" 

Herrens Menighed, hvad en stor Del Præster endnu ikke 
synes at forstå. »Kristendommens Fiender,« skriver han, 
»er nu desværre midt iblandt de Kristne, og står og strider 
midt i Samfundet, det jordisk-kirkelige Samfund, man 
kalder Statskirke, og undergraver hemmelig samt bestrider 
åbenbart den Tros Grundstøtter, som ene kan saliggjøre 
Mennesket og oprejse det af det dybe Fald. Der er et 
åndeligt Samfund eller Rige, Menighed eller Kirke, hvad 
man vil kalde det, hvis Medlemmer alle de er, som har 
én Tro, ét Håb, én Herre og én Dåb.« — I dette var 
Wewels ganske vist enig med Hesselberg og ligeså Præsten 
Chr. Delphin, men i Politiken var disse To af en helt 
anden Retning end Hesselberg.  Delphin optrådte endog 
offentlig mod ham i et »Åbent Sendebrev« til Hesselberg, 
så der blev en noget skarp Strid imellem de to Præster. 
Delphin førte en ualmindelig god Pen, men var vistnok 
altfor skarp og ensidig i sine Domme. Uden at blande 
sig i de to Præstemænds Mellemværende, udgav Wewæels 
da (1837) sine »religiøs-politiske Betragtninger«. Han viser 
sig der som en Ven af »det gamle System«, men nævner 
hverken D. eller H. eller nogen anden enkelt Person i den 
Tid. Wexels Skrift er da i den Henseende »upersonligt«, 
men er maaske i en anden Henseende noget af det mest 
personlige, ud af den alvorligste Overvejelse fremgående 
Vidnesbyrd om, hvad den sande Frihed var i hans Øjne. 
Skriftet er tilegnet »Norges ædle Fribedsvenner, med 
uskrømtet Ærbødighed og hjerteligt Ønske om kristelig 
Oplysning og Guds Velsignelse til deres Gjerning.« Jeg 
hidsætter lidt af de indledende Ord dér: »De her med- 
delte Tanker og Betragtninger ere nedskrevne i Timer, i 
hvilke Længselen efter Sandheds Sejr i Verden og Menne- 
skenes og Folkenes inderlige, sande og blivende Lykke og 
Velfærd med mere end almindelig Styrke rørte sig hos 
mig.« Han ender sit Indlæg således: >Så gak da ud i 
Verden, du mit Ord, som jeg tør give det Vidnesbyrd, at 


341 


du ej fødtes af dårlig Lidenskab, ej af Uvilje mod noget 
Menneske, men, for så vidt jeg er mig din Udgang bevidst, 
af inderlig Lyst til alles, også de i mine Øjne mest vild- 
farendes bestandige Lykke og Glæde, skjønt visselig af, 
ikke Uvilje alene, men dyb Afsky for den Ånd, der ej vil 
bøje sig under Jesu Kristi gavnlige Åg og hans lette Byrde, 
med dyb Afsky, som for Vilkårligheden, så for dens 
kjødelige Søster, den Frihed, Verden pralende bryster sig 
af. Skulde du blive overbevist om at have faret vild, da 
må jeg for så vidt selv træde tilbage fra dig, ja skulde 
Vildfarelsen være væsentlig, endogså offentligen vidne 
imod dig; thi jeg søger ikke din Ære, men Sandhedens, 
og kun dennes Tjeneste vil jeg, du skal gaa. Far vel 
med Gud!« 

At W., om han levede i vor Tid, kunde have set 
noget anderledes på »Absolutismen« og »Liberalismen«, 
end den Gang, tør man måske tro. Også Grundtvig stod 
jo længe anderledes over for Spørgsmålet om »Enevolds- 
kongen« eller »Konstitution«, end i hans senere År. Jeg 
er dog vis på, at overmåde meget i Tidens Frihedsstræv 
og synderlig den Måde, hvorpå der tit kæmpes, vilde have 
voldt W. stor Sorg og Smerte; allerede i hin Tid var der 
meget oppe, som gjorde ham inderlig ondt at se og høre, 
og det træder nu vistnok stærkere frem.  Misforståelsen 
af og Modstanden mod den »kirkelige Anskuelse« led han 
især meget under. 

Hesselberg tog sig meget nær af W.s Skrift, og de kom 
ikke mere til at omgås i den fulde Fortrolighed som før, 
om der end ikke blev et Brud i Venskabet. Når jeg har 
dvælet noget længere ved H.s Minde, da var det, fordi jeg 
antager, at denne ret mærkelige Personlighed er mindre 
kjendt, måske ukjendt i Danmark, som vist også få nulevende 
her i hans Fædreland har kjendt ham og bevaret hans Minde. 

Hvor højt Weæe/ls elskede de to før omtalte Mænd, 
Holst og Schandorff, kan ses af hans Taler ved deres 

Grave. De stå optegnede i en liden Samling, jeg i 1869 
udgav, »Tre og tyve Taler i Sørgehuset og ved Graven« 
af W. A, Wexels«.)) 


Blandt W.s Omgangsvenner må endnu nogle særlig 
mindes. Cand. theol. Jakob Lindeman, en ældre Broder 
af den vel kjendte Ludvig L., kom oftere i W.s Hus. 
Jakob L. var Organist ved Vor Frelsers Kirke, som efter 
ham, Broderen Ludvig. Han var som alle Brødrene L. 
en udmærket Musiker, og da Wexels var meget glad i 
Sang og Pianospil, fornøjede J. L. og hans ligeledes musi- 
kalske Hustru ham meget, når de en og anden Aften 
besøgte ham. L. blev siden Præst, sidst i Daviken i 
Nordfjord, hvor han døde i sin Manddoms Alder. Dér 
havde engang - Digteren C/aus Frimann været Præst. 
Hans Navn er bevaret der i Bygden ved Navnet på den 
Gård, hvor han i sine sidste År havde sit Hjem og 
kaldte »Frimannslund«. 

»Brødremenigheds-Societetets« Forstander Niels Jo- 
hannes Holm var vistnok i mange Henseender meget for- 
skjellig fra W., men der var dog i mange År et ven- 
skabeligt Forhold mellem dem. Holm var et meget godt 
Hoved med mange Kundskaber og havde en hel Del at 
fortælle også for Børn. Det var ret morsomt, når han 
med Tysklands Kort udbredt på Bordet foran os fortalte 
om sin Ungdoms Oplevelser der nede, den Gang Napoleon 
med sine Marskaller væltede sine Hære ud over det Holm 
så kjære Land. Han nærede megen Uvilje mod den »store 
Kejser«, i hvem han så En, der ej var bedre end »Anti- 
kristen.« — Den Sangbog, de brugte i »Brødrenes« For- 
samlingshus, >»Harpen«, var formentlig samlet af Holm, 
der, så vidt jeg ved, også har forfattet den både i Danmark 


7) Kristiania, Niels Lunds Forlag. 

og i Norge kjendte Sang: »Hvor salig er den lille Flok, 
som Jesus kjendes ved«. Holm var overmåde misfor- 
nøjet over, at W. i sit Tidsskrift havde optaget Præsten 
Sandbergs »Meddelelser angående sværmeriske og sektere- 
riske Vildfarelser«, som på Stavanger-Kanten særlig viste 
sig i en yderliggående »Hernhutisme«. Han havde ellers 
den Gang allerede forladt Kristiania, og var flyttet til 
Christiansfeldt, hvor han for mange År siden er død. 

Jens Mathias Pram Kaurin må jeg minde lidt om. 
Han var først Præst på Landet, blev Lektor og senere 
Professor i Theologi ved Universitetet og var i sine sidste 
Leveår Biskop i Bergen. I den Tid, han boede i Kristi- 
ania, kom han ofte til W,. De var fortrolige Venner de 
to, om end K. ikke helt kunde gå ind på W.s Grundt- 
vigske Retning eller hans Syn på Dåbspagten og Skriftens 
Forhold til Menigheden. Han »vilde« så gjerne, men 
»vovede ikke«, det var vel de tvingende »Beviser«, han 
ej kunde finde. At han c Livet holdt sig til sin Dåbspagt, 
er der ingen Tvivl om. Han var W.s Medarbejder ved 
»Omarbejdelsen« af »Pontoppidans Forklaring«, havde vel 
mest Del i det Arbejde. De voldsomme Angreb, som, 
blandt flere, fremkom, i et anonymt Skrift fra Drammen, tog 
K. til Gjenmæle imod i »Nogle Ord til den norske Kirke« 
(1846). Han var ellers ikke meget skrivende. En lærd 
Mand som de senere Professorer i det theol. Fakultet var 
han ej heller, men, som han visselig var »fortrolig med 
Skrifterne« og blev det mere og mere, så mindes han også 
af os, der havde ham til Lærer, med inderlig Taknemme- 
lighed. Han var en såre ædel og elskværdig Personlighed, 
der altid viste os sin Deltagelse og gjerne vilde stå os bi 
med Råd og Dåd. 

Af yngre Mænd, som W. havde Glæde af og hyppig 
var sammen med, er der neppe nogen, der stod ham nær- 
mere i åndelig Henseende, end Hans Thorsen Stensrud. 
De Danske, der var nærværende ved det nordiske Kirkemøde 

i Kjøbenhavn 1857, kan måske erindre denne stille, alvor- 
lige Mand med det blege, men udtryksfulde Åsyn. Han 
meddelte i Mødet, efter Opfordring, noget om de kirkelige 
Forhold i Norge, idet han føjede en Del til de først af 
Pastor Andreas Faye givne Oplysninger.  Stensrud var 
Bondesøn fra Våge i Gudbrandsdalen og fik sin første 
Dannelse i Huset hos den bekjendte Provst Krag, ham, 
som måske var den Første, der prøvede at få en levende, 
mundtlig Undervisning i Gang hos Børnene, fik dem til at 
synge og fortælle, tildels også i den hjemlige Mundart, den 
skjønne, vellydende i den nordre Del af Gudbrandsdalen. 
Krag har også gjort sig bekjendt ved at samle forskjellige 
Sager fra »Skottekrigen«, de opbevaredes i en Stue nær 
Kringen, hvor Sinklar faldt. 

Krag var en Ungdomsven af Wexels; de var nok også 
i Studenterdagene en Tid »Kontubernaler«. Han var, efter 
at have forladt Våge, Præst i Frederikshald og i sine 
sidste År i Ejdsvold. Alle disse Steder er jo særlig 
minderige i vor Historie, og Krag gjorde hvad han kunde 
for at oplive og bevare Minderne. 

I denne Mands Hjem levede Stensrud en Tid og blev 
dér først kjendt med Grundtvigs Liv og Livssyn. Dette 
klaredes mere og mere for ham under hans senere Ophold 
hos Præsten Peter Schnitler i Vang i Valders. Schnitler 
var en varm Ven af Grundtvigs Retning. Under sit Op- 
hold i Valders ligesom tilforn i Gudbrandsdalen færdedes 
Stensrud meget om blandt Folket, hvor han for sin Kjær- 
ligheds og Alvorligheds Skyld vandt en ualmindelig Ag- 
telse, så »Hans Stenruds« Navn endnu den Dag i Dag 
skal nævnes med stor Deltagelse blandt Bønderne der 
oppe«. Således skrev en af dem, der kjendte ham vel, 
da Stensrud var hensovet (se »Kirkeligt Folkeblad«, iste 
Række, 1859): Han havde stor Lyst til at blive Præst og 
begyndte derfor, skjønt han ej var meget ung, ej heller 
stærk, at studere. Det var i 1839 han forlod Fjeldbygden 

og kom ind til Kristiania. Da han hos Schnitler havde 
fåt nogen Undervisning og nu arbejdede med en Jernflid, 
der visselig ej var til Gavn for hans legemlige Helse, 
kunde han tage examen artium i 1840, 28 År gammel. 
Han vendte nu tilbage til Valders og var dér 7/2 Års Tid, 
hvorpå han atter kom til Hovedstaden for at fortsætte og 
ende sine Studier. Venner vandt han, som gjerne gav 
Vejledning. Blandt disse nævnte han selv med stor Tak- 
nemmelighed Knud Knudsen, den kjendte Arbejder for 
norsk Sprogs Renselse og Udvikling. Allerede i sine 
første Studenterår var Stensrud Lærer ved Slaveriet og 
»Tugthuset« og beredtes således til den senere så vel- 
signede Virksomhed som Præst ved »Bodsfængslet«. Først 
var han ansat som Præst ved de to før nævnte Strafan- 
stalter; det var fra Januar 1846 til 1853, kun én Gang 
afbrudt ved Beskikkelse som »Feltpræst« ved norske 
Troppers Lejrsamling i Skåne under den første »slesvigske« 
Krig. Hans Virksomhed for Fangerne var synlig velsignet. 
»Selv de hårde iblandt dem måtte højagte ham for hans 
Kjærligheds Skyld mod dem og for hans ærlige, fromme 
og åbne Færd i alt sit Forhold til dem og erkjende, at 
det kun var deres Vel han vilde. Hvor det uden Skade 
lod sig gjøre, arbejdede han på at lette de Fangne alle 
unødige Byrder. Han fik udvirket, at alle Fangerne fik 
Gudstjeneste hver Søndag, fik endog til Jul en liden vakker 
Salmesamling i Stand til mere livlige og tiltalende Melo- 
dier. Fangerne var meget glade over disse Salmer, lærte 
dem udenad og sang dem i sine Celler. 

»Trods svag Helse og liden Fritid fulgte Stensrud godt 
med Tiden, virkede i flere Henseender udad på det offent- 
lige Liv, deltog i kirkelige Forhandlinger både i Kristiania 
og udenfor, således, som før nævnt, i det nordiske Kirke- 
møde i Kjøbenhavn 1857. 

»Som hans hele Liv havde været til Velsignelse, så var 
han også på Syge- og Dødslejet til Vederkvægelse for 

Enhver, der omgav ham; ti det var som gik der en kvæ- 
gende Salmetone selv midt gjennem Lidelserne. 1 den 
Fred, som han altid havde elsket højest i Livet, hensov han 
roligt den 2den December 1858, henved 46 År gammel.« 
Hans Legeme hviler på Oslo Kirkegård; løsladte Fanger 
har sat Mindestenen på den elskede Lærers Grav. 

Jeg behøver vel ikke at bede om Undskyldning, fordi 
jeg har dvælet noget længere ved denne Mands Liv; han 
var også min trofaste Ven. Wexels gav ham et herligt 
Vidnesbyrd i Talen ved hans Båre d. 8de Decbr. 1858.) 

Af yngre Venner, som W. satte stor Pris på, er Ole 
Vig mest kjendt. Om ham behøves her ingen videre 
Meddelelse. Mindefesten ved Bautastenen på hans Fødested 
i Stjørdalen i 1885 vil endnu ej være glemt; dér var jo 
også danske Mænd og Kvinder nærværende. Kandidat 
Hans Brun er vel kjendt i Danmark. Han var også en 
af dem, der kom i W.s Hus. 

Vennerne i Kristiania plejede hvert År i »Mandags- 
foreningen« at festligholde såvel W.s Årsdag, 29de Marts, 
som Grundtvigs, 8de Sept., og W. var gjerne til Stede, 
helst sidstnævnte Dag, talte da om Grundtvig og forelæste 
af hans Kvad, særlig elskede han dem fra ældre Dage 
(»Saga«, Nyårsgaven 1812, f. Ex.). 

Foruden i Hovedstaden havde W. Venner i Byer og 
på Landet, mest Præster, af hvilke flere var mere end 
almindelig dygtige Mænd. Jeg mindes således af disse 
Provst Bassøe, der besad en videnskabelig theologisk Dan- 
nelse som yderst få. Han var på Grundtvigs Side med 
Hensyn til Dåben og Troen, hvis Stilling og Betydning 
han også søgte at forsvare med kirkehistorisk Lærdom. 
Om han havde Syn på og »Deltagelse« for Menighedens 
Frigjørelse på den Måde Gr. har anbefalet, er tvivlsomt. 


7) I »Kirkeligt Folkeblad«, iste Række, 3die Årgang, er den» at 
læse. Men dette af Krogness og mig udgivne Tidskrift er neppe at 
finde for mange nu. 

Provst Frederik Ingier er vel mere kjendt, da han 
såvel i særskilte Bøger som i Tidsskrifter oftere gav 
Bidrag til den kirkelige Oplysnings Fremme hos os. 
Ingier var en meget kundskabsrig Theolog, vel også i 
Filosofi mere kjendt end Præster her i Landet plejer at 
være. Præsten Kar! Wille i Frederikshald var en både 
from, troende og i kirkelig Henseende klarsynet Mand. 
Han har også givet flere Indlæg i Kampen her oppe om 
Grundtvigs og Wexels »Anskuelse«. 

Lappernes »Apostel« N. V. Stockfleth kom under 
sine ofte længere Ophold i Kristiania altid gjerne til 
Wexels, som i høj Grad interesserede sig for Stockfleths 
Virksomhed oppe i det højeste Nord. 

Men jeg kan her ikke omtale alle de Mænd, dér kom, 
og hvis Minde dog fortjente at bevares med Tak. Under- 
ligt og tungt synes det mig, at der i det Hele og Store 
mærkes kun få Spor af deres vistnok trofaste Arbejde. 
Åt dette dog ej var uden Frugt, bør vi tro. »Sæden i 
det Stille gror« som oftest; det vil åbenbares en Gang 
alt, hvad der i Tro og Håb er sået i Jesu Navn! (Sml. 
Mr. 4,25 fg.). 

Har jeg nu nævnt flere Mænd, så må dog ialfald én 
Kvinde omtales. Der var ellers ikke få Kvinder, W. satte 
højt og korresponderede med. Den Ene, jeg her tænker 
på, var Elise Fabricius. Hun var en med Ånd og Hjerte 
rigt begavet Veninde af W. Da hun gjorde hans Bekjendt- 


skab, var hun nylig bleven Enke. I sin Sorg og Savn. 


søgte hun da Kristendommens Trøst, og W. blev hende en 
tro Vejleder. Hun var Broderdatter af den bekjendte 
Jakob Aall, »Eidsvoldsmand«, Oversætter af Snorre Stur- 
lason og Forfatter af Erindringer fra Norges nyere Historie. 
Hun blev i en ung Alder Enke efter Kaptejn Fabricius, 
en Søn af Admiralen, der også var en af Ejdsvoldsmændene 
fra 1814, Da hun med voxende Klarhed og stor Inder- 
lighed tilegnede sig det kirkelige og folkelige Syn, som vi 

takker Grundtvig for, blev der et hjerteligt Venskab mellem 
hende og Wexels. De sås ikke ret ofte, men brevvexlede 
desto oftere. I hendes »Stambog« var det, at W. skrev 
sin »blide Tanke« (»Tænk når en Gang den Tåge er for- 
svunden«); han tænkte da ikke på, at denne Sang skulde 
»komme ud«; den er dog bleven mangfoldige en såre 
kjær Trøstesang. 

Jeg kom i 1845 til at gjøre Fru Fabricius' personlige 
Bekjendtskab, da jeg blev Huslærer ikke langt fra Pors- 
grund, hvor hun med sine 4 Småpiger levede og virkede 
i Stilhed til Velsignelse og Glæde for mange. Hvad jeg 
har denne ædle, i Sandhed skjønne Kvinde at takke for, 
er mere end jeg kan sige. Hun fik stor Betydning for mit 
følgende Liv. 

Wexels forstod i en sjælden Grad den Kunst at »nytte 
Tiden«, at få Tid til alt, kan En sige. En overordentlig 
Flid i Embedsførelsen og i den »private Sjælepleje«, literært 
Arbejde, omfattende Læsning, udbredt Korrespondence — 
dette synes at skulle optage hver Time af Dagen. Allige- 
vel vandt han, som vi se, Tid til Omgang med mange, 
såvel udenfor som i sit eget Hjem. Han gjorde også ikke 
så sjælden Udflugter i Kristianias Omegn med Børnene og 
nogle Venner; han var såre glad i Naturens Ynde i Som- 
mertiden, skjønt han efter eget Sigende fandt sig mest vel 
i Høstens (Efterårets) Dage. 

Om Sommeren foretog han, så ofte det gik an, en 
længere Rejse, der da gjerne gik til Thoten, hvor mine 
Forældre havde sit Hjem, og hvor der aldrig kunde komme 
en mere kjær Gjæst. Mellem ham og hans ældre Søster, 
min Moder, var der den dybeste Forståelse i fælles Tro 
og fælles Minder. Han var så glad i det simple, jevne Liv 
i vort uforglemmelige Barndomshjem; han gjorde så usigelig 
meget godt imod mine Forældre og alle deres Børn. Der 
var i mange År trange Kår, lidet at »leve af«. Da var 

W. den bedste Støtte, næst den Herre, på hvem mine 
Forældre troede i Sandhed. Som W. ingen Tid glemte 
dem, viste hans kjærlige Hjælp sig synderlig til Julen hvert 
År. Han sendte da to store Kasser, fuldt pakkede med 
forskjellige Slags »Varer«, »nødvendige« og ikke nødven- 
dige, men gode og behagelige til Festens Dage. Min Fader 
plejede »ind under Jul« at sende Hest og Slæde (Lang- 
slæde) til Kristiania, for at afhente disse og andre Sager 
og dertil Meddeleren af disse Småbilleder. Det var vel 
en mageløs Fryd for mig at sidde der på Læsset, mellem 
Kasser og Sække, og drage Jem til de kjæreste, jeg vidste 
af at sige! Der er 10 norske Mil fra Kristiania til Thoten 
og Rejsen gik jo da ikke med Jernbanefart eller på Damp- 
skib, men med én og samme Hest, over Ejdsvold og Hur- 
dalen. Når så Kasserne var komne frem, og alt af Moder 
udpakkedes under Smil gjennem Tårer, da var der en 
Glæde hos os alle, som jeg senere neppe har set Mage til. 

Når Wexels om Sommeren ikke havde Tid til et Ophold 
på Thoten, plejede han at gjøre kortere Besøg hos Venner 
på mere nærliggende Steder. Frederikshald og især det 
skjønne Rød, gjæstede han; der boede jo Grosserer Peder 
Anker og Hustru, Herman Ankers Forældre, hos hvem 
W. altid var meget velkommen. En gammel Ven havde 
han også i Præsten Kristian Ulrik Sundt i Rygge (ved 
Moss). S. var først Officer, men studerede siden Theologi 
og blev Præst. Han var enig med W. i kirkeligt Syn; 
men en Jiden Strid blev der en Gang mellem disse Venner. 
Sundt var en ivrig Forfegter af den såkaldte »Mådeholds- 
sag«, som W. ikke kunde gå med på, da han mente, vist 
med Rette, at »Mådehold« var, hvad Kristne dog ikke 
vilde eller kunde undlade, de har jo ved sin Dåb afsagt 
Umådeligheden som alt Uvæsen, og det er vel desuden 
helt vanskeligt at afgjøre, hvad der er »Mådehold«; Af- 
holdssagen, der nu her i Landet har mange Venner og tit 

optræder med en Myndighed, der ikke just er tækkelig, 
var den Gang endnu ikke oppe som nu. 

En eneste Gang havde jeg den store Glæde at mod- 
tage min Morbroder i mit eget Hjem her i Trondhjem. 
Det var i Sommeren 1856. Han kom da kjørende i Ka- 
riol gjennem Gudbrandsdalen over Dovre. Ved Melhus 
(Medalhus), 2 Mile fra Trondhjem, mødtes han en yndig 
Søndagsaften af en hel Skare af Mænd, som havde lært 
at kjende og elske ham for hans Arbejde i Menigheden. 
Opholdet hos mig var kort, kun én Uges Tid, men natur- 
ligvis såre kjært. Han prædikede ikke her, det gjorde han 
sjælden eller aldrig under Besøg, ved hvilke han søgte 
Hvile og Vederkvægelse hos Venner. 

»Fødelandet« Danmark gjæstede Wexels, såvidt jeg 
ved, kun én Gang, jeg tror det var 1827. At han da frem 
for alle søgte til Grundtvig, er selvsagt, men også flere 
af G.s Venner havde han stor Glæde af at mødes med. 
Den elskelige Gunni Busck var ham kjendt fra Ung- 
dommen af; de vekslede også Breve. Karl H. Muus 
var ligeledes en Ungdomsven af ham. Han besøgte W. i 
Kristiania en Gang, længe efter at han selv var gået over 
til Romerkirken, og de talte, trods den Forskjel, der nu 
var i deres Syn, i Kjærlighed sammen. Muus havde, da 
W.s Hustru var død, sendt ham et såre dejligt Trøstebrev, 
og det glemte vist W. aldrig at takke for. Af Præster, 
han gjæstede i Danmark, kan nævnes P. A. Fenger og 
Broderen Ferdinand. Han gjorde en Rundrejse i Sjæl- 
land i den »Broderkreds«, som disse Mænd tilhørte; den 
ene Præstebroder fulgte ham til den anden, og det var vist 
nok en såre oplivende Omgang, om end kortvarig, som W. 
nød med de nævnte og flere uforglemmelige Præstemænd 
fra hin Tid. At Jak. Chr. Lindberg i Kjøbenhavn ikke 
blev forbigået, siger sig selv. Da jeg fortæller dette, som 
omtrent alt, efter Hukommelsen og slet ingen skriftlige 
Optegnelser har at råde over, kan jeg ikke bestemt sige, 

hvilke de Præster alle var, som W. med Glæde fik se og 
tale med under sit Ophold i Danmark. 

Danmark elskede han højt og fulgte med Deltagelse, 
hvad der foregik under Kampe for Folket og Landet som 
under de kirkelige Bevægelser. Derom gav han mange 
Vidnesbyrd. At det da også var ham meget kjært at se 
Danske i sit Hus, er vist, helst naturligvis dem, med hvem 
han delte Tro og Syn på Livet. Da N.F.S. Grundtvig, 
for første og sidste Gang, besøgte Worge — 1851 —, var 
han Wexels kjære og højt agtede Gjæst. Under det 3die 
nordiske Kirkemøde — 1861 — havde W. den Glæde at 
se som sine Gjæster: Biskop P. Chr. Kierkegård, Birke- 
dal og I". E. Boisen. — (W.s Optræden på Mødet forbi- 
går jeg, da derom er givet udførlig Meddelelse i særskilt 
Skrift og i flere, danske som norske, Tidsskrifter.) 

Om W.s Virksomhed kunde jeg vel have en hel Del 
mere at minde, men, som Hensigten med dette lille Bidrag 
til »Danskeren« ikke er at give en udtømmende Beskrivelse 
af Præsten W.s Levnet, men kun at gjengive enkelte 
Minder, der er blevet levende i min Sjæl nu på de 
gamle Dage, så mangler jeg også Evnen til at give en 
»Levnedstegning«, som han fortjente den. Af hans Skrifter 
har jeg foran nævnt nogle, men ingenlunde alle. »Andagts- 
bogen for Menigmand« er vel den, der endnu »oplægges« 
og bruges af mange. Hvorvidt det sidste er Tilfældet med 
hans Prædikesamlinger, kan jeg ikke vide. Hans lille 
Bibelhistorie, der i mange Oplag udkom og, som »autori- 
seret«, brugtes i Skolerne, har længst måttet vige for Vol- 
rath Vagts. Det er dog ikke blot min, men Fleres Er- 
faring, at Børnene var langt mere glade i W.s og iandt 
den »lettere at lære«; men de Rådende fandt rimeligvis, 
at den smagte af »Grundtvig« og ikke var så bogstavelig 
»bibelsk« som Vogts, der nu vistnok er eneherskende i 
Folkeskolen. 

Wexels arbejdede ikke lidet med Salmesagen; som før 
vist, udgav han en større Samling" af gamle og ny Salmer; 
selv mente han vel ikke at være Salmedigter, men Salmer 
har han digtet, som ikke er glemte eller let vil glemmes 
af dem, der kjender dem. Nogle er også optagne i danske 
Sangbøger. Af de »religiøse Digte«, der i »tredie og for- 
øgede« Udgave udkom i 1858, er de fleste forfattede af 
Udgiveren (Wexels). Hans Ånd og Hjertelag åbenbarer sig 
der måske klarere end i noget andet af hvad han offent- 
lig har meddelt. De vidner jo om vekslende Stemninger, 
men den Grundtone, der gik gjennem hans Liv, finder vi 
der dog, om han end også selv fandt et enkelt Digt der 
(det første, Hjemvé) »altfor sygeligt«. 


Om det daglige Liv i Hjemmet må jeg endnu melde 
lidt. Hver Morgen Kl. 7 samledes vi alle, Børn og Tjenere 
med, i Dagligstuen. Wexels, som da allerede længe havde 
været oppe, holdt en kort »Andagt« med Bekjendelse, Bøn 
og Oplæsning af et Stykke i den hellige Skrift eller en 
Andagtsbog. Enhver gik så til sit Arbejde indtil Middagen, 
der ikke tog lang Tid op. Også om Aftenen, især Lørdag 
og Søndag, forelæste han gjerne noget af en »gudelig« Bog. 
Undertiden kunde det blive vel langt for os Børn, som 
ikke kunde forstå alt, og let blev vi da søvnige, måtte 
kjæmpe for at holde Øjnene oppe. Klokken 10 gik vi til 
Hvile, men han stod endda en god Stund i sit Kammer, 
bøjet over sin gamle Pult, hvor hans kjæreste Bøger var 
opstillede. 


Werels havde en stor Lyst, ja Trang til at giøre vel 
mod Lidende, Syge og Fattige. Hvad han i den Henseende 
har udrettet, er for den største Del vistnok kun kjendt af 
Vorherre. Hver Morgen kom hans fortrolige Ærindsvend, 
en gammel Mand ved Navn Jakob Gay. Han kom så 
stille ind og stod ved Døren, indtil W. kom hen til ham 

og gav ham Besked om hvad han skulde gjøre; han gik 
i de »hemmelige« Ærinder. Denne gamle Gay var cn i 
al sin »Simpelhed« mærkelig Person. W. skrev, da G. 
var død, til mig om ham: »Han havde kun én Passion; 
det var Herren og hans Ord.« I den dejlige Ligtale, W. 
holdt ved Gays Grav, 24. Marts 1849, siger han blandt 
andet: »Den ydre Skikkelse var uanselig og ringe, og de 
Mange, der gik så flygtig forbi, anede ikke, hvad dér 
boede indenfor; men indenfor, Venner! var en Ædelsten, 
kostelig for Gud, og dens Stråler skinnede således igjen- 
nem Omfatningen, at den selv faldt i deres Øjne, og øvede 
Magt over dem, som ikke forstod, hvorfra de kom; de, 
som forstode det, de frydede sig, men selv havde han de 
ringeste om sig, selv vilde han Intet vide uden en af 
Nåde ved Jesu Blod frelst Sjæl. Han var en af dem, 
om hvilke- det hedder: »Verden var dem ikke værd«, og 
som dog bevare denne Verden for Undergang.« — Dette 
Vidnesbyrd viser bedst, hvor højt W. satte denne »simple«, 
ægte kristelige og menneskevenlige Tjener, om hvem det 
med rette kan siges, at han »veg ikke fra Herrens Hus 
Nat eller Dag«, og at i ham var Apostelens Ord /evende 
forklarede: »Gudsfrygt med Nøjsomhed er en stor Vinding«. 
Jeg har hidsat W.s Vidnesbyrd om den »Uberømte«, også 
fordi det kan tjene til Forståelse af W.s eget Syn på hvad 
der er i Sandhed stort i et Menneskeliv. Det var ikke 
så mange Ord, der vexledes mellem W. og Gay, der i 25 
År »vandrede ind og ud« hos sin kjære Præst; men de 
Jorstod hinanden! 

Den sidste Gang, jeg så min velsignede Plejefader Wexels, 
var ved mine Forældres "Guldbryllup, 13. Juli 1865. Han 
kom da op til Thoten, hvor alle vi Børn med vore, særlig 
ved hans Hjælp, var satte i Stand til at mødes fra. de 
fjerne Steder; de fleste af os havde vore Hjem her i det 


Nordenfjeldske;- vi var ret mange, og Rejsemåden var 
»Danskeren« VII. 23 

endda den gamle kostbarere; uden »gamle Onkels« Hjælp 
havde vi ikke alle kunnet samles. 

Det var en Mindefestens Dag i vor Familie den 13de 
Juli: vore Forældres Guldbryllupsdag og den Dag, da 
flere af os Søskende mindedes også vore Bryllupsfester. 
Wexels havde foræret de gamle et stort og meget smukt 
Billede af »Bespisningen i Ørken«; det var nu ophængt 
på Væggen, og, idet han pegede på Billedet, talte han så 
dejligt om den »Guds Velsignelse«, der i trange Tider 
som i de lyse havde fulgt vore Gamle alle Dage. Venner 
fra Bygden og fra andre Steder var også nærværende, og 
Dagen var for os i Sandhed mageløs! Få Dage efter 
rejste Wexels til sit Hjem; i Afskedstimen talte han endnu 
hjertelig bevæget til os; det blev hans »Farvel«, og går 
det os alle som han ønskede, da farer vi visselig ve/l/ 

Om hans senere Liv har jeg i Grunden intet andet at 
sige, end at det fortsattes til det sidste i den længe vante 
Flid, vistnok ofte under svære, men af de Fleste ukjendte 
Kampe; men som han havde lært at wro på »Fredens 
Evangelium«, også når Freden selv ikke føltes, så fik han 
vandre herfra i Fred. Kun fém Dage lå han syg og 
hensov den i4de Maj 1866, 69 År gammel. Hans sidste 
Ord i denne Verden var: »7roen og Fadervor, det må 
vi holde os til/« Sin sidste Prædiken havde han holdt 
dte Søndag efter Påske. Den er trykt i »Kirkeligt Folke- 
blad«, Nr. 27, 1866.  Onsdagen efter, Dagen før Christi 
Himmelfartsdag, var det han blev liggende, og han kunde altså 
ikke prædike den »Hellig-Torsdag«, men Opskriften til hans 
Himmelfartsprædiken fandt vi i et »Udkast«, således som 
han i de senere År plejede at skrive Tankegangen i sine 
Prædikener. Min yngste Broder, Landskabsmaler Kristian 
Wewelsen (f 1882), levede i Onkels Hus i denne sidste 
Tid, og var det nærmeste Vidne til hans daglige Liv og 
Færd. Denne min Broder sagde siden en Gang til mig: 
»Ja, man taler om Kristendom, du; men Onkel var 

Kristen for Alvor, han!« Det Vidnesbyrd vil vist Alle, 
der kjendte ham, også give; gjennem megen Kamp, for 
sig selv og for Mange, udvikledes hos ham det evige Liv. 
Han kjendte sig selv som meget ringe, dømte sig selv 
strengt, mens han så mere og mere mildt på Andre; 
Kjærligheden voksede i det Stille og åbenbaredes at være 
den ægte, som viser sig i mere end Mundens Tale. 

Fredagen den 18de Maj var Jordefærdsdagen. Om 
Sørgefesten den Dag skriver O. Arvesen bl. a.: »En så 
højtidelig Kegravelse har man ikke oplevet her. De luk- 
kede Butiksvinduer, de granstrøede Gader, den stilfærdigt 
bølgende Menneskemasse, det uoverskuelige Ligfølge, sam- 
mensat af Mennesker i alle mulige Livsstillinger, hvoriblandt 
Storthinget, Regjeringens Medlemmer og Personer langvejs- 
fra, den til Sørgehøjtiden smukt pyntede Kirke og Kirke- 
gårdsport med Omgivelser, selve Kisten, båret den hele 
Vej af kjærlige Hænder: alt vidnede om den almindelige 
Deltagelse og den dybe Hengivenhed for den Hensovede.« 
(Kirkel. Folkebl., 2den Række, 1866). 

I Hjemmet talte Pastor Domaas, i Kirken, hvor Toget 
modtoges med en gribende Sørgemusik fra Orglet af L. 
Lindemann, talte Stiftsprovst Jensen (over Daniel 12,2—3). 
Biskop Arup sagde den Bortgangne et hjerteligt Farvel i 
sit og Præsternes Navn, og til Slutning blev afsungen 
Wexels egen Salme: »O, tænk, når en Gang samles skal 
de Frelstes Menighed!« Sognepræst Svend Brun forret- 
tede Jordfæstelsen på »Vor Frelsers Gravlund«, hvor også 
en Sang af Jensen blev afsungen ved et Kor af Lærere. 
Rådmand Ebbell bragte den kjære Præst Menighedens Tak, 
knyttet til Jesaja52,7, og endelig afsluttede Pastor Fr. Wexels 
den hele Højtidelighed med en Tak for al den Kjærlighed, 
som var vist hans dyrebare Fader og med Bøn om, at Gud 
for Jesu Blod vilde gjøre vor sidste Afskedstime god.« 

Ikke fuldt tre Uger efter lå denne Wexels elskelige Søn 
ved Faderens Side i Graven, Da stod jeg ved de kjæres 

Hvilested og udtalte »det sidste Farvel«. Når jeg nu 

ofte i Ånden vandrer derhen, må jeg vel sige som en Mand, 

hvis Skrifter var W. A. Wexels meget kjære, nemlig 

Mathias Claudius, siger ved sin Faders Grav: »En god 

Mand har de begravet, og mig var han mere!« 
Trondhjem, 6te Februar 1892. 


Mærk! Nogle Trykfejl er indløbne i det første Stykke om 
Wexels (i Februarheftet): S. 270, L. 4 f. n. står Glasmagerhuset, men 
skulde stå Glasmagasinet. S. 274, L. lå f. 0.: Winsner, skal være 
Winsnes. S. 276, L. 15 f. 0.: 1827, skal være 1828. S. 275. L. 15 
f..0.: -Manuducenter, skal være Manuducender. S. 280, L. 9 f. n.: 
Sygepleje, skal stå Sjælepleje. 


Et kritisk Afsnit af Ingemanns Liv.) 


Af Ida Falbe Hansen. 


Den første Bog, der blev skreven om Ingemann, kom 
fra Forstanderen for en dansk Folkehåjskole. Det var, 
som det hurde være; thi der er faa Mænd, hvem den 
danske Højskole skylder mere end Ingemann. Siden den 
Tid er der kommet to Skrifter til om I.s Liv og Forfatter- 
virksomhed, af H. Schwanenfligel. og Rich. Petersen, og 
disse Værker tilsammen have vel bidraget til, at hans Liv 
er blevet bestandig fyldigere belyst for de unge paa H6j- 
skolerne.…: Men Gælden til Ingemanns Minde er sikkert 
endnu ikke afbetalt. Den danske Literaturs Historie er 
ikke at ligne med en velopdyrket Mark, men med et Areal, 
der først for nylig er indtaget til Dyrkning; vel er enkelte 
Pletter taget under Ploven, men selv hvor den har gaaet, 
er der endnu en Del at gøre for andre Arbejdere. 


1) Holdt som Foredrag ved Københavns HESKRHOJ skoles 7 Møde d. 
2den Oktober 1891. 

Hvad her skal fremsættes, skal: da ikke saa meget 
være et Svar paa de mange Angreb, der er rettet mod 
Ingemann, som et Forsøg paa at bidrage til Gældens Af- 
betaling ved en klarere Belysning af et enkelt Punkt af 
hans Liv. 

Det forekommer mig, at man har været lidt for til- 
båjelig til at antage Ingemann for skabt i hans egne Per- 
soners Billede. Som deres Karakterer er simple og usam- 
mensatte, saaledes ogsaa hans. I de første 20—30 Aar 
efter hans Død skildredes han gerne som den personlig- 
gjorte Fromhed og Blidhed; »en kvindelig Natur« havde 
Grundtvig kaldt ham, og man fandt det da ret rimeligt at 
overføre alle den »ægte Kvindeligheds« Kendetegn, Blød- 
hed, Taalmodighed o. s. v. paa ham. At dette giver et 
aldeles urigtigt Billede af ham, kunde man allerede have 
set af hans efterladte »Tilbageblik«. Det var hverken med 
Taalmodighed eller med Ydmyghed, han modtog den 
Kritik, man gjorde ham til Gjenstand for; i Virkeligheden 
høre hans polemiske Skrifter (som f. Ex. »Oprøret i Lite- 
raturstaden«) til de allerhvasseste, vor Literatur har at 
opvise. Hvordan saa de Stridsskrifter har været, som 
han, efter sin egen Fortælling, brændte i sin Kakkelovn, 
kan man tænke sig til. Ja selv den allergodmodigste 
Spøg kunde falde ham for Brystet. Saaledes fortælles 
det, at han ikke kunde bekvemme sig til at overvære 
Akademisternes Opførelse af Hostrups »Genboerne«, fordi 
hans »Jerusalems Skomager« omtaltes deri. 

Alt dette har hans Biografer ogsaa set og medtaget det 
som et uundværligt Træk ved Tegningen af hans aandelige 
Billede, der saaledes viser sig at være sammensat af ondt 
og godt, af haardt og blødt, ligesom alle andre levende 
Menneskers. Derimod forekommer det mig, at dei en 
anden Retning har gjort ham Uret. Som hans -— og 
overhovedet de fleste af Romantikens — poetiske Figurer 
er uden Udvikling, strax helt færdige: Helte, Uslinger, 

hvad de nu skal være, saaledes har man ogsaa tegnet 
ham selv. Da han er bleven gift med sin Lucie og vel 
anbragt i Sorø, 1822, saa er han færdig, saa er han, hvad 
han skal blive sit Liv igennem — det er, hvad man faar 
ud af dé almindelige Fremstillinger af hans Liv. 

Det er en Uretfærdighed mod Ingemann at tro, at 
hans Udvikling skulde være afsluttet, da han er lidt over 
30 Aar gammel; det er en Uretfærdighed, som ogsåa 
blev begaaet af hans Samtid, ja af nogle af hans nær- 
meste og bedste Venner, men en Uretfærdighed er det. 
Der kom i det mindste én Gang i Ingemanns. senere Liv 
et Tidspunkt, da han stod overfor ny og rige Udviklings- 
muligheder; stod der med brændende Ønsker og utvivlsomt 
ogsaa med rige Evner, og begærede et Liv af en anden Årt 
end det, han havde. Det er om dette Afsnit af Ingemanns 
Liv, jeg vil fortælle. 

Det var efter Afslutningen af de historiske Romaners 
Række. Hans Arbejde med dem havde strakt sig over 
hele tolv Aar (fra 1824 til 1836). Det var en stor, om- 
hyggelig planlagt Virksomhed, han her havde afsluttet, og 
han havde faaet sin Plan helt gennemført, om det end, 
henimod Sidstningen var faldet ham temmelig tungt paa 
Grund af de bitre Angreb, han havde maattet udholde, og 
som baade havde fortemt ham selv og — derigennem — 
forringet hans Værk. 

Hvad det var, man den Gang rettede sine Angreb paa, 
skal jeg ikke gaa nåjere ind paa. Saa uretfærdig, som. 
man senere har været, at lade Ingemann høre ilde for, at 
han ikke har benyyttet Resultater, som Videnskaben er 
kommen til længe efter, at hans Romaner var skrevne, 
var man vel ikke den Gang, men alligvel var man baade 
haard og bitter nok, saa den Glæde, Ingemann havde af 
Folkets henrykte Modtagelse af Romanerne, kunde ikke 
helt veje hans Sorg og Ærgrelse op. 

Men nu var han færdig med Arbejdet; han sætter i 
1837 en Slutsten paa Værket, som ret »kroner« det. Det 
var »Holger Danske«. Den Lettelse, han føler ved at være 
bleven færdig med et stort Arbejde, og Haabet om at 
kunne tage fat paa et nyt, har kastet et pragtfuldt lyrisk 
Skær over dette Digt, en af Perlerne i vor Litteratur. 
Alene et saadant Digterværk er nok til at vise, hvor megen 
digterisk Kraft Ingemann endnu sidder inde med. Men 
det er ikke det eneste Vidnesbyrd om, at hans Evner er 
saa rige som nogen Sinde, blot de kan komme til den 
rette Anvendelse. Jeg kan ikke nævne alle de smukke 
Digte, som stamme fra denne Tid. Mindedigtet over Fre- 
derik den Sjette var vel det smukkeste af alle Digtene 
ved den Lejlighed; Hr. Barnekows Vise, den berømte 
»Aftensang i Høst», den kække »Visekræmmeren paa 
Markedet« og mange flere høre til her. Det er ogsaa paa 
denne Tid, han skriver de smaa Digte, der har begejstret 
to af vore storste Tonedigtere: Morgen- og Aftensange for 
Born, som Weyse componerer, og Sulamiths Sange, som 
Hartmann senere sætter Musik til. 

Weyse er især henrykt. »Med disse Sange,« skriver 
han til Ing., 20. Marts 1838, »har Componisten, der ellers 
er vant til at blive dygtig gennemheglet og nedrevet af 
det ærede danske kunstkenderiske Publikum — da haft 
den sjeldne Lykke at vinde Bifald, saa Sangene blive flit- 
tigen sungne baade af unge og gamle«; han forsikrer, at han 
har »tillavet Melodierne ret con amore« og beder om flere 
af samme Slags. Det er maaske netop dette, der bringer 
de to Mænd i nærmere Berøring med hinanden, og det 
bliver jo Ingemann, der i vor Litteratur sætter Weyse det 
forste Minde ved Skildringen af den gamle Professor i 
»Landsbybårnene«. 

Nu »Sulamith og Salomon«. Ja, jeg læste rigtignok 
for nylig i et Blad, at det skulde være noget »ynkelig 
Bænkevælling«, det havde Georg Brandes bevist. Hvorfor 

ikke! Hver Gang Erasmus Montanus beviser, at Nille er 
en Sten, vil der altid være nogle uskyldige Niller, som 
pligtskyldigst føler, at deres Ben allerede begynder at 
blive kolde. Men mærkeligt er det, at Dr. Brandes, der 
dog ellers nok har Øre for Vers, ikke kan høre, at saa- 
danne Rhythmer er der ikke skrevet paa Dansk før 
Holger Drachmann. Og mærkeligt er det, at den Mand, 
der forst lærte os yngre, at man skal se historisk og ikke 
blot æsthetisk paa Litteraturen, at han ikke har et aner- 
kende Ord for den Dristighed, Ingemann her lægger for 
Dagen. Man tænke sig, at han, den mest orthodoxe af 
alle vore Digtere paa den Tid, vover at erklære en af 
Bibelens kanoniske Bøger for et rent verdsligt Elskovsdigt 
og behandle den som saadan | 

Men det er ikke min Opgave her at imødegaa Angrebene 
paa Ingemann. Jeg vil blot paavise, at hans digteriske 
Evne paa denne Tid saa langt fra er i Aftagende, at den 
tvertimod er baade rigere og dristigere end i de foregaa- 
ende Aar. Han fortæller selv i et Digt fra denne Tid om 
sin aandelige Tilstand: 


Det. myldrer, det larmer og runger 
i Sjælens dybeste Vraa: 

Det er alle hendes ufødte Unger; 
deres Frihed raabe de paa. 


I Drømme 'de sværme og klyve 
i de fødte Søskendes Spor: 
»Vi vil ud i Verden og flyve 
paa Vinger af tonende Ord !« 


Med tusind Smaahænder det banker, 
de pibe og brovte dertil: 
»Vi vil ud — vi er evige Tanker — 
vi er store Ideer, Morlil!« 


Mild Sjælen Oprørerne tvinger, 
hun rolig de Optåjer ser; 

hun kærlig med Sommerfuglvinger 
dem vifter om Kinden og ler. 


»Giv Tid, I urolige Unger! 

Faar Fødder, får I vil gaa! 

Til Sang høre fuldbaarne Tunger, 
til Flugt høre Vinger, I Smaa! 


I er evige Tanker? — kan være — 
I er store Ideer? — maaske! 

Men at fødes I først dog maa lære 
og faa Ojne, får I kan se.« 


Men hvilken Form skal han finde for disse Tanker? 

Han tumler i denne Tid med de forskelligste Former. 
Saaledes tager han den dramatiske Form op igen, som han 
ikke havde gjort Brug af i sytten Aar, og skriver baade 
et Nutidsdrama, »Renegaten«, og et gammel-jødisk Eventyr- 
drama, »Salomons Ring«. Men det dramatiske laa ikke 
for ham. Saa prøver han paa en Fornyelse af den natur- 
philosophiske Digtning, som havde været en af Romantikens 
tidligste Yndlingsideer; han skriver »Stjernebilledernes 
Symbolik, en poetisk Anskuelse«, og »Skyhimlen, eller 
den Luke-Howardske Skyformationslære betragtet som Billed- 
form for Naturpoesien« — en underlig Blanding af Poesi 
og Lærdom, som heller ikke kan have tilfredsstillet ham 
videre, da han fuldstændig opgiver den med samme. 

Hvad skal det da være? Hvad er det, der er i Vejen? 

Som han nu grunder og forsker i sit Indre, klarer det 
sig mere og mere for ham, hvad det er, han savner. 
Det er Liv. Ikke Naturliv, det bavde han faaet nok af i 
Sorø, men Menneskeliv. Og ikke Fortidsliv — nu havde 
han i tolv Aar været fordydet i de gamle Tider — nej, 
det var Wutidsliv, han maatte se og leve med i. 

Dr. G. Brandes skildrer Ingemanns Liv i Sorø saa- 
ledes”): »Rundt om ham er alt stilfærdigt. Hans Levnet 


1) »Essays«, S. 214. 

er regelret som et Uhr. Alle Genstande ere kendte, inter- 
esseløse. Som i et Kloster sker hver Dag til samme Time 
det samme. De samme hvide Mure, de samme Lærere i 
de samme Nragter. De samme Skridt i den ensomme 
Gade. De samme Maaltider til samme Tid, og samme 
Symmetri Anretningen: Osten i Midten; Tallerkenen med 
Ræddiker paa den ene Side og den med Pølse paa den 
anden, i samme Afstand fra Midtpunktet. Sætter en Gæst 
en af disse Tallerkener saaledes tilbage, at Symmetrien 
forstyrres, saa flytter Fru Ingemann den uvilkaarligt frem 
igen.« 

Dette Billede er tegnet med al den Kunst, G. Brandes 
formaar at anvende, og ligner sikkert Virkeligheden ikke 
ilde. Men naar han tilfjer, at »i denne uhyre Ensfor- 
mighed trives det barnlige Hjertes 6mme Længsel, dets 
begejstrede Drém« 0o. s. v. — da tager han meget fejl, 
Ingemann érives ikke længere i Sorø, saa snart han er 
færdig med det Arbejde, der bestemt var knyttet til 
Absolonsbyen, de historiske Romaner. Vel gaar det ikke 
strax op for ham, hvad det er, han savner, men lidt efter 
lidt bliver det ham indlysende, at han maa ud af Buret. 

Hans Breve fra denne Tid har hvert Øjeblik utaal- 
modige Udbrud over, hvor dråjt det er for ham at sidde 
fast i Sorø. Saaledes skriver han til H. C. Andersen: . 
»Jeg sidder her med Regn og Taage om mig, som De 
nok kan mærke, og paa samme Plet, hvor jeg nu sad i 
17 Aar; den er imidlertid paa sine Tider meget smuk, 
men ingen skénner nok paa sin Lykke.« I et tidligere 
Brev: »Sad De nu her, som jeg, i 15 Aar paa et og 
samme Sted, uden at se mere af Verden end denne Sø 
og denne Skov, samt et Glimt af den halvt fremmede 
Hovedstad og et Par Komedier om Aaret, og uden andre 
synlige og haandgribelige Lavrbærkranse, end dem, Chr. 
Molbech og Peer Hjort og den håjfornemme Redaction af 
Maanedsskriftet directe eller indirecte fletter af Tidsler — 

saa vilde De maaske næppe bytte Deres fri Omflagren i 
»Intelligensens danske Hovedsæde« med min idylliske 
Solitude i Afkrogen« — 0. s. v. Et tredje Sted: »For en 
halv Snes Aar eller noget længere er Sorø-Livet vist i 
mange Henseender ønskeligt for en produktiv Digter, der 
har tumlet sig forud i Verden og samlet poetisk Stof af 
den øvrige Verden. I en saadan Stilhed og Ensomhed 
kan meget udfolde sig, som ellers let bortdunster og ad- 
spredes; men naar man begynder at blive gammel, kan 
man atter trænge til nyt Stof af Livet og af den store, 
bevægede Verden. Dette er nu Tilfældet med mig.« Ogsaa 
i flere andre Breve, f. Ex. til Fru Rosenørn, findes lig- 
nende Ytringer. 

Udlængselen — denne ægte romantiske Følelse — 
giver sig imidlertid ogsaa et poetisk Udslag i en Række 
smukke Digte fra denne Tid. De er ikke samlede paa et 
Sted — det er, som om Ingemann har følt en vis Sky for 
lægge sin daværende Sjælstilstand helt frem — men flere 
af dem er daterede. Hans Tanker drejer sig i denne Tid 
jævnlig om Havet. Den lille indelukkede Sø tilfredsstiller 
ham ikke længere, han vil ud, hvor de stærkere Stromme 
gaa. Sangen »Der stråmmer en Flod mod det evige Hav« 
er fra disse Aar. I »Tryllehaven« udtaler han bl. a. sin 
Frygt for Ensidigheden: 


Der staar en dejlig Have med alle Blomsters Pragt; 
hver livlig Sjæl fornemmer dens tryllende Magt; 
med alle Livets Farver, med alle Himlens Luft 
udstråmmer Tryllehaven alle Zoners Duft. 


.…. Tidt der staar en Sjæl ved en Blomst, han fik kær, 
kun den er ham herlig, kun den har ham Værd; 

han ser med Foragt paa den rige Blomsterflor, 

ret aldrig han aner, hvad i dem alle bor. 

Lyksalig den Sjæl som i Tryllehaven stod 
men ej botaniserte med Haand kun og Fod! 
lyksalig den Sjæl som med a//e Himlens Luft 
indaanded fuldkærlig a//e Zoners Duft. 


En af hans mærkeligste Udtalelser fra disse Aar er 
Digtet »Besøget hos Bjergkongen«: 


Forstenede syntes de mig alle som En, 
— Naturen er dog stor! 

Tilsidst gik jeg selv som en vandrende Sten. 
— Dog skånnest er de Levendes Verden! 


Omkvædet varieres til: »Naturen er dog rig — men rigest 
er de Levendes Verden!« Det er næppe for dristig en 
Antagelse, at Ingemann i dette Digt har skildret Sorø-Livet, 
som det stod for ham i hans tungeste Ojeblikke. 

Hans Længsel bliver stærkere og stærkere. Især i 1841 
ved Efteraarstide — i disse Dage altsaa for netop et halvt 
hundrede Aar siden — bliver den næsten ikke til at ud- 
holde for ham. I Begyndelsen af Oktober kommer Kong 
Christian d. 8de til Sorø. Da har Ingemann sikkert per- 
sonlig forebragt ham sit Ønske om Forflyttelse — natur- 
ligvis i al Ærbødighed. Men såa har Kongen sagtens 
svaret med de Ord, som udtrykte den almindelige Opfat- 
telse af Ingemann, hans Venners Mening: Hvad vil De 
fra Sorø, Ingemann? De har det jo godt her! Hvad 
mere kan De forlange? De og Sorø er jo som skabt for 
hinanden. — »Var jeg Digter,« sagde Christian d. 8de, 
»vilde jeg bo i Sorø.« Det er den gamle. Historie om 
Ællingen, der vil ud og flyde paa Vandet, plaske og dukke 
under, og som bliver mødt med Forbavselse over, at han 
ikke kan indse, hvor godt han har det, hvor meget bedre 
det er, at.have en lun Stue at bo i, end det kolde Vand 
at pjaske i. : 

Men nu var ogsaa Maalet fuldt. Dette Ord fra Kongen, 
der for lange Tider lukkede al Udsigt til Forflyttelse, gjorde 

Ingemann næsten fortvivlet. Han skriver til sin Veninde, 
Fru Rosenørn, og fortæller hende om Kongens Besøg og 
Kongens Ord. Hans Sindsstemning er i Begyndelsen af 
Brevet : tilsyneladende ret rolig. »Til en Bosættelse i 
i København er der endnu ingen Udsigt,« siger han, for- 
tæller saa, hvad Kongen har sagt og tilfojer: »At Menneske- 
liv mere nærer Digterlivet end en stille fredelig og skon 
Natur, mærker man bedst, naar man i en Snes Åar har 
levet hernede.« Saa omtaler han et Par andre Ting, hilser 
fra Hauch, o. s. v. Men saa til Slutning kommer dette 
Udbrud: 

»I Bredsdorffs") Sted er her nu kommet en vakker ung 
»Geolog Steenstrup, han agter snart at gifte sig. Han 
»bliver dog neppe fornéjet hernede; thi man har — mod 
»Statuter og Reglement — bebyrdet ham med Elementar- 
»Skole-Undervisning, hvormed man dræbte Bredsdorft, og 
»som kun en forstenet Skolemand, men ingen Videnskabs- 
»mand kan holde ud i Længden. Nielsen ligger paa 
»Hospitalet i København af Svækkelse i et Knæ (maaske 
»Ledevand); han har forgæves søgt om at blive fri for 
»Skoleundervisning, som han ikke længere duer til; men 
»COeconomien er nu stræng. Petersen er fremdeles invalid 
»og Jung ligledes.. Monrad er rejst til Vestindien for 
»mulig at standse den Svindsot, der desværre vist alt har 
»faaet Magt med ham. Wilh. Rothe søger ivrig at 
»komme herfra, og Aug. Rothe tager nu fat igen paa det 
»Skolearbejde, der har været nær ved at ødelægge ham. 
»Harder gaar som Kunstner til Grunde her, og Waage?) 
»er hjertelig ked af Regimentet.  Boiesen længes efter 


»København og jeg ligeledes. 
Deres hengivne 


Ingemann.« 


1) Død 1841. 
?) Død 1842. 

Man tænke sig: Bredsdorff, Steenstrup, Nielsen, Petersen, 
Jung, Monrad, W. Rothe, A. Rothe, Harder, Waage, 
Boiesen! Alle mere eller mindre Dødens Kandidater, 
enten legemligt eller aandeligt! Med andre Ord: Sorø 
staar for Ingemann som en Ligkiste, han føler sig som 
levende begravet. Et mere tiltalende Udslag fik denne 


hans Stemning dog i et Digt, som han kalder »Digterliv 
i Sorø«, 


Havde Kongen til stille Digtning Ro, 
i det stille Sorø vilde han bo 
mellem Søer og susende Skove. 

Her Fortid sig spejler i Mindets Sø, 
her tier Larmen fra Verdens Ø 

og Livsoceanets Vove. 


Her er Fred til den stille Digtnings Id; 
her er Ro til Forsknings kærlige Flid; 
her jeg priste min Lod blandt Skjalde; 
her sad jeg som Fuglen paa grønne Gren; 
fast tyve Somre mig svandt som en — 
jeg sang i de Vintre alle. 


Men nu kommer min egen Vinter snart"), 
og jeg længes nu efter Havet snart, 

hvor det bruser med stærkere Stromme. 

Fast Verden blev mig en fremmed Ø)Y); 

og Hjertet smelted ved stille Sø, 

mens Sangen blev Fortids-Dromme. 


Skal jeg skue de gamle Tiders Høst 

og blandt Fremtids Sånner hæve min Røst, 
maa jeg bort fra min Ensomheds Skove. 
Fra Dråmmenes venlige stille Sø 

mig kalder Røster fra Verdens Ø 

og Livsoceanets Vove. 


Jeg maa høre de fjerne Bølgers Brag, 
der bortrulle Stordaads-Tidernes Vrag; 
jeg maa se, hvad der ej gik til Grunde. 


1) Udhævet her. 

Med graanende Vinger i gyldne Sky 
maa Svanen flyve mod Morgengry 
hen over de dybe Sunde. 


Jeg maa lytte til Tidens Luftningsstråm; 
jeg maa se, om Folkets Liv var en Drom, 
som jeg saa det i Mindernes Kilde. 

Og vorder det gamle da ungt en Gang, 
saa skal jeg sjunge min Svanesang 

i Morgenstraaler fuldmilde. 


Et dejligt Digt! sunget lige ud af en stor Digters Hjerte 
om det, der i et af hans Livs alvorligste Ojeblikke berører 
ham dybest og stærkest. I hele vor Litteratur ved jeg 
kun to Digte, der — bortset fra det erotiske — saa levende 
fortæller os om en stor Digters Personlighedsliv; det er 
Egil Skallegrimsåns Kvad om hans to Sénner, og Grundt- 
vigs Sang til hans Bårn i Anledning af hans andet Ægte- 
skab. At nogen kunde vende det døve Øre til, naar der 
bankedes påa med saadanne Bonner, er næsten ikke til at 
forstaa. Eller har Ingemann maaske slet ikke ladet Digtet 
komme frem den Gang? Det lyder dog utroligt. 

Vist er det, det hjalp intet. Der var stængt. Ingen 
vilde høre »den liden Smaadreng, der banked såa saare 
paa Døre.« - Hvor vi vender os hen, ser vi det samme: 
alle hans Venner bilder sig ind, at de forstaar meget 
bedre end han selv, hvordan han skal have det. Han 
hører hjemme i Sorø; der skal han sidde og og have det 
godt og være Hjerteskjald for det danske Folk. 

Saa synger han sit vemodige Digt »Forventningens. 
Tider«. 

Det er bundet, det Ord, du venter paa, 
som 'skal løse dig Tidens Gaade. 


Ingen af alle de vise, du saa 
hin mårke Tale kan raade. 


Det er lukket, det Land, din Hu staar til; 
det er skjult bag en Mur af Fjelde; 

mægted din Haand, hvad i Drømme du vil, 
du sprængte Muren med Vælde. 


Han sætter da sin Fortrøstning til noget andet end denne 
Verden. ; 


Det skal løses, det Ord, du venter paa, 
og dets Klang skal din Sjæl husvale; 
Verden engang skal med Livet forstaa 
sin Aand i Tidernes Tale. 


Det skal aabnes, det Land, din Hu staar til, 
som et Slår skal hin Fjeldmur falde; 
Aanden skal skue, hvad. Tiderne vil, 

og kærlig favne dem alle. 


Og saa slaar han sig da til Ro paa det Sted, hvor han 
havde levet i en Snes Aar og skulde leve næsten en hel 
Snes Aar til. 

En af hans Biografer synes at være af samme Mening som 
hans Venner; han siger: »Det var dog godt, at Ingemanns 
Bur var stænget; det kunde ellers let have gaaet den gamle 
Sanger, som hin Fugl, der efter mange Aars Forløb fik sin 
Frihed — og saa blev et Offer for sine Artsfællers Næb.« 

Var det saa godt? - Maatte ikke den »graanende Svane« 
hellere have løftet de gamle Vinger til Flugt mod det 
fjerne? Selv om de var blevet knækket, selv om han var. 
bleven hugget til Døde af de andre Fugle — det havde 
dog været en skånnere Død end at kvæles i det snevre Bur. 

Men var det ikke en Fejltagelse af Ingemann at tro, 
at han havde noget at gore ude i Verden? For at der 
skal fremkommeLiv, maa der jo altid være et Forhold mellem 
to. Det er ikke nok, at man bygger en Skole, naar der 
ikke er nogen, der vil gaa i den. Det var jo ikke nok, 
at han havde Lyst til at komme ud at virke — var der 
ogsaa en Gerning for ham at gore? 

Jeg tror det. Noget aldeles bestemt er det selvfølgeligt 
umuligt at sige, men man kan se paa, hvorledes Tiden var. 

Hvad Ingemanns Tanker i denne Tid idelig har drejet 
sig om, jævnlig med Uvilje, men dog altid paany tiltrukne 
af en underlig Sympathi, er det nyvaagnede politiske Liv, 
som var begyndt omtrent samtidig med, at han havde 
afsluttet sine historiske Romaner. I Begyndelsen vil han 
som god Romantiker fornægte denne Sympathi — se f. 
Ex. Brevene til Grundtvig af 6. Okt. og 14. Okt. 1840 — 
men den voxer alligevel, og efter at han i Paasken 1841 har 
været i København, er hans »Seen sort« paa det ny Liv 
forsvunden. »Hvad jeg mindst vil have Ende paa af alt, 
hvad der hører denne Verden til, er Haabet om et nyt 
dansk Folkeliv i Danmark; og skønt jeg er langt fra at 
finde det, som jeg ønsker det, i vort nuværende statsøko- 
nomiske Røre, mener jeg dog, der maa være en nød- 
vendig Sammenhæng i disse Rørelser med det Liv, jeg 
tænker mig gamle Holger som Repræsentant for"). Kun 
naar man tror — som man i en Afkrog som min let 
Jristes til!) — at der ingen andre og håjere Interesser 
findes hos den nærværende Generation end de, den peri- 
odiske Presse er Organ for, taber man Haabet om en 
poetisk Fremtid og sin Ungdoms Begejstringer« 0. s. v. 
og i samme Brev udtaler han ogsaa, at hans Ønske om 
at lande i »Axels og hans Frænders Havn« er blevet endnu 
mere levende ved hvad han har set paa Rejsen. Grundt- 
vig har i denne Tid travlt med Holger Danske; det er 
ikke underligt, at Ingemann, der aldrig helt har kunnet 
følge Grundtvig, har Lyst til at se med egne Øjne, om den 
Slægt, for hvem han har digtet, er værdig til Holgers 
Tilbagekomst. Han er mere end de fleste, gaaet op i sit 
Folks Fortid; nu vil han »skue de gamle Tiders Høst«, vil 
se, »hvad der ej gik til Grunde af Stordaads-Tidernes Vrag.« 

Det kan naturligvis være megen Tvivl underkastet, om 
han var bleven hørt, hvis han havde forsøgt »blandt Frem- 


1) Udhævet her. 
»Danskeren«. VII. 24 

tids Séonner at hæve sin Røst«; mange vil vel bestemt 
nægte det. Men det er dog ikke saa sikkert, om ikke 
Ingemann netop havde visse Forudsætninger for at virke 
i Tiden. Han havde, som man ved, en ejendommelig 
Evne til at komme godt ud af det med de forskellige Per- 
sonligheder. Han stod paa lige saa fortrolig og venskabelig 
Fod med Jødefjenden og Fritænkeren Chr. Hviid Bredahl, 
som med Jødeforsvareren, Sognepræsten St. St. Blicher; han 
vexler venskabelige Breve med den danske Kirkes Primas, 
Biskop Mynster, mens den under Censur stillede Kætter, 
N. F. S. Grundtvig er hans bedste Ven. Det kunde dog 
maaske tænkes, at der i hin Brydningstid havde været 
Brug for en Mand med et saa modtageligt Sind, med 
Ingemanns Evne til at forstaa og finde Retten paa begge 
Sider, Maaske, og maaske ikke. Jeg tår hverken paastaa 
det ene eller det andet. 

Derimod tror jeg sikkert, at der laa en- anden Gerning 
og ventede netop paa Ingemann, en Gerning, der blev 
ugjort, fordi han ikke kom til den. Jeg sigter til det store 
Arbejde med Indsamling og Bearbejdelse af Folkesagn og 
-sange, Folkeeventyr, Folkeskikke, kort sagt Folkeminder, 
eller som man nu kalder det »Folkelore«. Dette Arbejde 
er en Frugt af Romantiken; Tyskland, Romantikens 
Hjemsted, har ogsaa det største Udbytte at opvise, hvad 
Navne som Arnim og Brentano, Brødrene Grimm, Uhland 
o. fl. minder om. Hvad vi danske havde gjort i den Retning, 
var smaat nok, men netop paa denne Tid tegner det til, 
at det skal tage et Opsving. I Norge faar man nemlig 
paa en Gang Ørene op for alt, hvad der klinger mellem 
Fjeldene. Welhaven, Ingemanns Ven og Aandsfrænde, 
skriver til ham i 1839: »Her er en evindelig Lokken og 
Opfordring mellem Fjelde og i Skove; alle Landvætter 
komme med et med deres halvkvalte Erindringer, og gamle 
Klager og vil have dem forkyndte for Alverden — — — 
0, var her blot Rolighed for den souveræne aandelige 

Plebs, her, i dette håjadelige Land, hvor Nordens poetiske 
Aand suser som gennem en ubetraadt Urskov, hvor der 
fra hver en Bjergli høres Anslag til hjertegribende, udøde- 
lige Melodier.« 

Og der var dem, der evnede at give Landvætternes 
Klager Ord, og fastholde Bjergliens Melodier. I 1840 kom 
Jøérgen Moes lille Samling »Norske Viser og Stev«, og i 
1842 hans og Asbjørnsens »Norske Folkeeventyr« —- vel 
den ypperste Samling Eventyr; noget Folk ejer.  Wel- 
haven traadte 6jeblikkelig til, øste af de nyaabnede Kilder 
og gav gennem sine prægtige Digte (som »Asgaardsrejsen« 
o. fl.) det norske Folk Klarhed over, hvilken Skat det 
ejede. Fra Arbejdet i disse Aar stammer den hele ny 
norske Literatur, tor man vel sige. 

Ogsaa i Danmark begynder et lignende Arbejde. Det 
er den unge Svend Grundtvig, der gennem Læsningen af 
Faderens Kæmpevisehaandskrift har faaet Lyst til at sysle 
med disse Sager, der 18 Aar gammel oversætter og ud- 
giver engelske og skotske Folkeviser og derpaa begynder 
at samle hvad der endnu lever paa Folkets Læber især af 
Viser og Fortællinger. Hos Ingemann vækker dette den 
stårste Glæde.”) Ikke blot melder han sig strax som Ind- 
samler — Sv. Grundtvigs Samlinger paa det kgl. Bibliothek 
gemmer hans Bidrag — men han vil ogsaa arbejde paa 
at bevare de gamle Skikke og aabne Folkets Sans for 
Skønheden i disse gamle Minder; han skriver sine »Folke- 
dansviser« en ny Text i gammel Stil til de gamle Melo- 
dier og Danse, og prøver gennem sin Ven, Ferd. Fenger, 
at faa dem optaget af Folket. 

Hvad Sv. Grundtvig fik samlet, var vistnok langtfra alt, 
hvad der kunde samles. Næsten en Menneskealder senere 
kommer Evald Tang Kristensen til ham med ikke mindre 
end 150 Vøser, samlede fra et eneste Herred. Om der i 
Fyrrerne havde været saadanne Samlere over hele Landet, 


7773) Se f. Ex. Brev til Grundtvig, Side 272. 

havde der sikkert kunnet gøres en langt rigere Høst. 
Folket havde den Gang jo kun sine Minder til aandelig 
Føde; efter 1848 begynder et rigere Liv, der drager Tan- 
kerne til Nutiden, til Omverdenen. Om Ingemann havde 
kunnet staa ved den unge Grundtvigs Side, kunde han 
sikkert have vakt Sansen for den gamle Poesi helt ander- 
ledes baade hos Menigmand, saa Folket selv var blevet 
Indsamlere, og hos de højere Klasser, saa de skønnede 
derpaa. Nu kom der i lang Tid fra den »dannede« Al- 
menhed ikke andet Tegn paa Interesse for denne Ind- 
samling, end — Valløs vittige Parodi »Emte Jægerne«. 
Men for at det skulde ske, maatte han have fæstet Bo i 
»Intelligensens danske Hovedsæde« og været med i selve 
Midtpunktet for Arbejdet. 


Nu — hvad der kunde være sket, er det ogsaa her 
vanskeligt at tale om. Derimod tror jeg, ingen kan være 
i Tvivl om, at Ingemann vilde — ligesom Welhaven — 


fra Folkepoesien kunne have hentet ny og friske Bidrag 
til sin egen Digtning, som han ogsaa selv havde følt, den 
trængte til. Ser man paa hans Produktion efter 1842, 
viser der sig en paafaldende Fåttigdom. Endnu i dette 
Aar kommer »Folkedansviser og blandede Digte« samt 
»Kunnuk og Naja«, men saa bliver han, der ellers altid 
har været beromt — ja. næsten berygtet — for sin Flittig- 
hed, mærkelig tavs. At det udelukkende skulde være 
hans forøgede Forretninger, der er Skyld deri, er næppe 
troligt. Det er fårst i 1848, da den mægtige Løftelse gaar 
over Landet, at han ret lever op igjen og faar Lyst til at 
producere. 

Kunde man ikke ogsaa have undt den gamle Digter 
lidt rigere Næring for sit personlige Liv? Hvad der pinte 
ham i Sorø, var bl. a. det, at han mærkede, at hans Syns- 
kreds blev indsnævret, at han ikke fik det milde og sym- 
pathetiske Blik paa Livets forskellige Fremtoninger, som 
han ønskede sig. Man har haft ondt af hans Uvilje mod 

Mænd som Borne og Heine, og ment, at han manglede 
Evne til at forstaa dem. Det tror jeg ikke. Han kendte 
dem ikke nok, det var Sagen. Havde han faaet lidt mere 
at vide om dem, end han kunde faa i Sorø, da vilde 
han utvivlsomt have fundet adskillige Berøringspunkter 
med dem. Han vilde i Heine have fundet en poetisk 
Natur, der var lige saa forelsket i Folkepoesien (se »Ele- 
mentargeister und Dåmonen« I!) som han selv, og som havde 
en Evne til at genføde Folkesangen, som ingen dansk 
Digter paa den Tid. Og mon ikke Borne i sin Opposition 
mod Goethe vilde have faaet en Allieret i den Digter, der 
altid havde »næret et Slags Had til den Goetheske Livs- 
anskuelse« — som han selv siger. 

Det skønne er nu, at der ingen Bitterhed er at spore 
hos Ingemann. Hans Savn stilles ikke; han glemmer 
aldrig sit knuste Haab. Derom er der Vidnesbyrd f. Ex. 
i Digtet »Sangsvanen«, der er fra nogle Aar efter: 


Sangsvanen svelter paa frosne Hav; 
hans Sang er som Orgelklang — 
han dør af Hunger paa Isen 

alt under sin Svanesang. 


De dybe Toner fra magre Bryst 
sig løfte mod snefyldt Sky: 

det er, som flåj de fra Jorden 
og søgte i Himlen Ly. 


Det er, som flåj der med Sjæleflugt, 
en Aand fra Naturens Bryst — 

det er, som Dødssukket løste 

en Fange med salig Røst. 


Det er, som lød det med Orgelklang 
fra Fuglens løsnede Sjæl: 

Farvel, min Længsel i Verden! 
Forventningens Liv, farvel! 


Han fåjer formildende dette Vers til: 

Lyksaligt var der paa Verdens Sø, 
men der var mit Haab kun Drom — 
nu fårst jeg svommer til Livet 

paa Tonernes Himmelstråm. 


— og det har vel været hans egenlige Trøst. Men efter 
1848 lever han, som sagt, op igen og søger saa endnu 
at gøre noget ud af sit Liv paa Jorden. Da kommer 
hans ikke umærkelige »realistiske« Digtning, hvis bedste 
Egenskab er den gode Vilje til at træffe Virkeligheden 
— Forudsætningen til helt at træffe den var ham jo 
berøvet. 

Det er en vemodig Stemning, man kommer i ved at 
betragte denne Del af Ingemanns Liv, og se et Stykke 
værdifuld Persolighed gaa til Grunde, ikke ved Had, men 
med pure Kærlighed, fordi gode Venner, trofaste Naboer 
og deslige er saa meget klogere og ved saa meget bedre 
Besked om, hvordan man bør leve sit Liv, end man selv 
ved det. Livet kan ikke leves til Glæde for en selv saa 
lidt som for andre, naar det skal leves efter andres Theorier. 
Lad være, at det er en Svaghed i Ingemanns Karakter, at 
han ikke har Mod til at sætte sin Vilje igennem, vi skylder 
dog den gamle Digter Tak, fordi han bevarede sit Hjerte 
mildt og kærligt under den bitre Skuffelse. 


Tysk Literatur i de senere Aar. 
Af S. K. Sørensen. 
I. 
Vil man have et godt Bevis for, hvorledes Idealerne 
skifter gennem Tiderne, behøver man bare at sammenligne 
Slutningen af det 18de med Slutningen af det 19de Aar- 

hundrede. Den Gang lød Ordene »Frihed, Lighed og 
Broderskab« med rungende Klang ud over Evropa, og de 
betød mere end en Frase. De var Devise paa den Fane, 
hvor under der kæmpedes med Udholdenhed og Troskab. 
Tiden har senere vist, at der i denne ideale Fordring var 
lovlig meget Fantasteri, men det berettiger ikke til 
at overse, at der dog var og er noget i den, der har 
almen Gyldighed. Nu ved Slutningen af det 19%de Aar- 
hundrede ser det ud til, at det gamle Feltraab er lagt 
paa Pulterkammeret. Det gælder i Politik som i Literatur. 
Overalt i Evropas Lande ser vi »stærke Regeringer«, der 
ikke tager mere Hensyn til Folket end lige til, og medens 
man før var nær ved at gøre »Folket« til en Afgud, haaner 
man det nu og taler med Ringeagt om Peblejerne. Idealet 
er nu nær ved at være: Ludvig d. XIV.s Tidsalder; man 
siger det ligefrem, og man er nu i Færd med at samle 
Snavset op, der i sin Tid blev kastet efter Ludvig XV.s Kiste, 
for at bruge det mod det nittende Aarhundrede. En nyere 
Kritiker siger saaledes, at det var den galliske »tredie 
Stand«, der med Revolutionen indledede Aarhundredet, denne 
betragtede Menneskeheden som en eneste ensartet Masse, 
som en Samling Tal, som et forskelsløst Graat i Graat, 
som en Abstraktion, hvis »Rettigheder« man forkyndte, 
Lighedsprincipet, Kosmopolitismen , Masseherredømmet, 
Børssvindelen, Millionstæderne, Theorien om en objektiv 
Digtning, Videnskabens Specialisering, Mistænksomheden 
mod Personlighed og Subjektivitet, alt dette havde sin 
Rod i dens Aand, der var lutter Forstand og mekanisk 
Forstand, en Plebejer- — eller Maskineaand, om man vil; 
men aldrig nogen livsskabende Aand. I denne Dom er 
der i sin Ensidighed dog en Del berettiget. 

Men der er i disse Dage udkommet en fransk Roman 
med Tittel: L'Ælite, roman épique moderne, par Poul 
Radiot (Paris, 1892. E. Dentu), hvori der med kynisk 
Haan spottes over det gamle Ideal, idet det ny fremsættes, og 

det er i Korthed følgende: Massen er kun at betragte som 
Lastdyr, lige over for dem har Adelsmændene, der frem- 
stiller Rovdyrenes skønne Typus, ikke alene Ret til efter 
Behag at slaa dem ihjel; men de gør vel i først at pine 
dem dygtigt.  Haardhed og Grusomhed er de mest ønsk- 
værdige Egenskaber hos en »Herre«, der rigtig skal ind- 
gyde Pøbelen Skræk, derfor skal de unge Adelsmænd, for 
til Gavns at komme til at besidde dem, vænnes til en 
rigtig grusom Jagt paa Dyr. Lige over for Plebejerne er 
ogsaa Pinebænk at anbefale, de, der nemlig har Kraft nok 
til at gaa den igennem, styrkes derved, saa de bliver et 
Slags Adelige af anden Grad. Resten kan gaa under. 
Det er, som man ser, den darwinske »Kamp for Tilværelsen« 
i en højst moderne Form, kun at det her er de adelige, 
der besørger Udvælgelsen. Adelen maa vænne sig af med 
al Medlidenhedsfølelse, den passer kun for de allerlaveste 
Mennesker. Den virkelige Aristokrat maa være ubøjelig 
som en skarpsleben Yatagan.  »Det bitre Smærteskrig 
fra det lavere Folk angaar ikke de øverste 10,000, naar 
kun de kan suge Saften ud af det destillerede Folke- 
legeme.« Pøblen har til sin Fordel udtænkt Theorien om 
den størst mulige Lykke for det størst mulige Antal Men- 
nesker; men det kommer ikke an paa Kvantiteten, men 
paa Kvaliteten af de lykkelige Mennesker.  Åristokratiet 
har endnu ikke Mod til med aaben Pande at sige dette, 
man er endnu paa Fejghedens Stadium, man fører ganske 
vist Masserne til Slagtebænken, men det er under hyk- 
kelske Forsikringer om Broderlighed og Opofrelse for 
Menneskeslægten; — dette maa ophøre. Den tapre Frem- 
tidens Elite erklærer frit og aabent, at den foragter den 
Masse, den piner og undertrykker. 

At dog saadant kan siges for ramme Alvor! Lige over 
for dette »hvide Spøgelse« maa Socialismens »røde« be- 
skedent staa i Skammekrogen. Det var heller ikke noget 
at gøre Væsen af, hvis denne Tankegang kun var udtrykt 

i en fransk Roman; men den er ude i Livet, og det er 
særligt i Tyskland, al Undertrykkelses forjættede Land, den 
har fundet Jordbund. Naturligvis ikke saa aaben og util- 
sløret. En Bog, hvis Grundtanke er det samme, hedder 
Rembrandt als Erzieher, den er i Løbet af et Aar ud- 
kommet i 37 Oplag. Karl Madsen har fornylig kaldt den 
»et Veltalenhedens Damptærskeværk«, med Rette; thi den 
hehandler saa at sige alle Spørgsmaal mellem Himmel og 
Jord, snart genialt, snart plat og kedeligt, snart kører vi 
med Eksprestog, snart med vestjyske Stude; men et stort 
Areal kommer vi over, og Grundtanken er helt igennem: 
Adelen frem! Forf. er klogere end Franskmanden, han 
holder ikke paa Fødselsadelen, men vil have Adelsmænd 
fundne og opdragne i Samfundets forskellige Lag; imid- 
lertid vil det dog tage nogen Tid, inden dette sker, og saa 
faar vel Fødselsadelen Styret foreløbigt. Ganske den 
samme Tankegang findes hos den, saa vidt jeg véd, for- 
nylig afdøde Frederik Nietzsche. Det vil maaske ikke være 
»Danskeren«s Læsere ubekendt, at der for et Åarstid siden 
førtes en varm Strid om ham mellem G. Brandes og H. 
Høffding, denne Strid gav mig Lyst til at lære denne 
mærkelige Mands Skrifter at kende, og dermed en Tanke- 
gang, der for Resten var min egen saa fremmed som vel 
mulig. Da imidlertid hele denne Bevægelse er en Gaaen— 
bort—fra Naturalismen, og derved paa sin Maade giver 
Bevis paa dens Uholdbarhed og dens Afmagt til vedbliv- 
ende at fængsle Sindene, saa ledes jeg uvilkaarlig til 
at paralellisere denne Bevægelse og den franske, jeg 
før har omtalt. For nogle Aar tilbage saa det ud, som 
om Naturalismens Fæstning var sikret mod alt; nu synes 
det, som om Grundvolden er ved at synke. Indbyggerne 
flygter til alle Sider ad de mest forskellige Veje, muligvis 
ender en Del af disse i Vildnis og Afgrunde. medens andre 
er-- fremkommelige, men at der findes saa mange, der 
befarer dem, turde være et godt Bevis for det gamle 

Opholdssteds Ubekvemmelighed, siden man saa resolut 
drager derfra uden at have Garanti for at faa Tag over 
Hovedet andetsteds. — 

Forf. af »Rembrandt als Erzieher« siger ofte ret vittigt, 
at Nikolais Aand svæver endnu over Tyskland.) Den 
flade Forstandigheds Aand har nok i Rubriker og Schemaer 
og bryder sig fejl om Indholdet. Heri har han Ret. Det 
var den gamle Rationalismes Brøde, at den kun havde 
meget lidt Forstand paa menneskelig Individualitet, den 
trak med al sin Frihed, Lighed og Broderskab meget 
snævre Grænser. Dens Guillotine i Paris har kappet 
Hovedet af mange Stormænd, dens aandelige Guillotine 
har taget endnu flere, og den har formaaet at bringe Appa- 
ratet over i Fjendens Lejr. Modstandere af Rationalismen 
har ikke forsmaaet at bruge dens Vaaben, og det er i 
almindelig Brug den Dag i Dag. Selv Naturalisterne har, 
trods al deres Krav paa Aandsfrihed, gjort en ganske god 
Brug deraf. At der af og til har lydt en kraftig Protest 
mod Nikolais Aandsretning er selvfølgeligt, den lever dog. 
— Jeg tager det nødvendige med til Forstaaelse af, hvad 
der i Øjeblikket foregaar, og standser uvilkaarligt ved 
Navnet Arthur Schopenhauer. Mange vil herved tænke 
paa Pessimisten over alle Pessimister, og det er ganske i 
sin Orden. Kun kunde man fristes til at anbefale vor 
Tids blegnæbbede »Pessimister« at studere ham ordentligt, 
for dog en Gang at faa at vide, hvad Pessimisme er. 
Muligvis kunde den blive dem saa kold, at de forlod den. 
Jeg har tit betragtet hans Billede i »Ude og hjemme«, 
Nr. 365. Der er noget saa isnende koldt over dette gamle 
indfaldne Ansigt. Man kan paa det læse den tavse Foragt 
for Menneskelivet, hvorom han erklærede, at det var en 
eneste stor Mystifikation, en Forretning, der ikke dækker 


]) Nikolai var en Boghandler i Berlin, HER i DElEn ILs Tid 
udgav et Tidsskrift for den fladeste Rationalisme, og han holdt troligt 
ved dermed i 40 Aar. 

Omkostningerne, en forstyrrende Episode i Intethedens 
salige Ro. Han er for saa vidt den første Buddhist i 
Evropa, som han betragter Lidelsen for det eneste Po- 
sitive i Tilværelsen. Jorden er en Jammerdal, og det er 
en tom Forhaabning at vente et bedre Hinsides. I hans 
Bog: »Die Welt als Wille und Vorstellung« er Grundtonen 
derfor, at Villien skal renses og løftes op til det Trin, 
paa hvilket man ikke har nogen højere Attraa end sin egen 
Tilintetgørelse, et Standpunkt, der ganske ligner Buddhi- 
sternes Længsel efter Nirvana. 

Schopenhauer stod ene i sin Tid, men han har udsaaet 
Frøkorn, der spirer nu hos Nietzsche og flere; ikke saa- 
ledes, at de sidste skulde være Kopier, i mangt og meget 
ere de grundforskellige; men enkelte Hovedpunkter hos 
Nietzsche vil man dog kunne føre direkte tilbage til S., 
saaledes det om Stormænds Forhold til deres Tid. S. sam- 
menligner Geniet med den grønne Qase i Ørkenen, der i 
de sørgelige Omgivelser maa klage over, at den aldrig ser 
sin Lige. S. ansaa sig selv for en saadan. Hos alle andre 
Mennesker var der kun to Ting, de tog alvorlig: deres 
Ernæring og deres Forplantning. Hans hensynsløse For- 
agt for -sine Medmennesker gav sig — som G. Brandes 
fortæller — Udtryk i følgende: Da han som ung Mand 
kom til Rom og der traf sammen med de tyske Kunstnere 
påa en Tid, da det nationale og det religiøse betragtedes 
som de to eneste frelsende Magter i Kunsten, sagde han, 
at af alle Folk var Tyskerne det dummeste, og de havde 
kun den ene gode Egenskab, at de var aldeles uden Reli- 
giøsitet. Og det var hans ramme Alvor. Ingen har som 
han gennemskuet og pisket Menneskenes Ynkeligheder; 
men tiltrods for hans Menneskeforagt fastholdt han ved en 
besynderlig Inkonsekvens, at Medlidenhed er Roden til al 
Sædelighed (her har Nietzsche sluttet mere konsekvent; han 
siger nemlig, at Medlidenhed er Roden til al Daarskab) 
hans Praksis stod dog ikke i Overensstemmelse dermed; 

kan kunde ikke være mellem andre Mennesker, derfor 
maatte han tilbringe Størstedelen af sit Liv som Eneboer; 
i denne Tilstand fæster han sine menneskefjendske Tanker 
påa Papiret, jubler, naar han har fundet et skarpt og 
ætsende Udtryk mod Krapylet og sætter derefter sin Fløjte 
for Munden og blæser hele den savlende og bavlende Verden 
et Stykke. 

Hvis der bare havde ligget et ganske lille Gran af 
Humor eller Medlidenhed bag S.s systematiske Afbankning 
af sin ærede Samtid, vilde den ikke være slet saa fra- 
stødende for os, nu er den ganske kold, og noget af 
denne uhyggelige Kulde har meddelt sig til Nietzsche. Hans 
Ideal er en Abstraktion: Overmennesket; som kun ligner 
almindelige dødelige saare lidt, og som har en Mængde 
Egenskaber, almindelige Mennesker vilde betakke sig for; 
men om ham senere. 


II. 


Af Schopenhauers Theorier formedes Eduard von Hart- 
manns Lære, saaledes som den foreligger i »Philosophie 
des umbewuszten«. Det er en interessant og fænglende 
Bog, der har haft en mægtig Indflydelse paa mange af 
Evropas mest dannede Aander. Ogsaa han opsummerer 
Livets Debet og Kredit, Glæde og Sorg, lyst og Smærte 
og opdager kun Illusionen bag det hele, Menneskene har 
søgt Nydelsen og faaet Lidelsen. I Oldtiden elskede man 
Livet, fordi man troede, Lykken var at finde her paa 
Jorden, man opdagede, at det var en [llusion, og Heden- 
skabet gik til Grunde. Kristendommen lagde Lykken i den 
anden Verden; Videnskaben viste, at saadanne Begreber 
som Himmel og Udødelighed er en Illusion og dermed 
er ogsaa Kristendommens Forventninger bristede. Nu søger 
man Lykken i Udvikling og Fremskridt, men vil snart 
komme til at opdage, at Lidelse og Ødelæggelse er rod- 
fæstede i selve Tilværelsens Princip, — og dette er ondt i 

sig selv. Lad Lægekonsten glimre ved sine Opdagelser, 
Sygdommen vil tiltage med dem. Lad Rigdommen stige, 
Proletariatet vil stige med den. Civilisationen vil stige, 
ja, men Bedrageri, Falskhed, List, Chikaneri og Mangel 
paa Respekt for andres Ejendom vil ogsaa tiltage. Man 
mener, Menneskekærligheden vil vokse, opdages bare ikke, 
at den er forklædt Egoisme. Man kan give Usædelighed 
og Umoralitet en pænere Klædning paa, men man hilder 
sig i en Illusion, hvis man mener at kunne skaffe det ud 
af Verden. Og saa viser Hartmann ganske som Schopen- 
hauer, hvorledes Tidens Frihedsaand er en nivellerende 
Aand, under hvis Vælde Genierne kvæles. Som Samfundet 
socialt er blevet nivelleret ved den sorte Borgerfrakke, gaar 
dets Nivellering i aandelig Henseende i Retning af den solide 
Middelmaadighed, faa elsker strængt videnskabeligt Arbejde, 
Kunsten er kun et Middel for Dagdriverne til at faa en 
ledig Time slaaet ihjel. De sociale Utopier afhjælper ikke 
den stigende Nød. Saaledes maler Hartmann graat i graat 
og har kun den samme Udvej at anbefale som Kejser 
Markus Avrelius: »at gaa ud af Verden, som man gaar ud 
af et Værelse, hvori der er Røg.« 

Med dette for Øje vil det være forstaaeligt, at Henrik 
Ibsen kunde blive en af Førerne for det unge Tyskland. 
Hans: »I sørger for Vandflom til Verdensmarken. Jeg 
lægger med Lyst Torpedo under Arken,« passer ganske 
hermed. Jeg forbigaar -den ældre Literatur, der repræsen- 
teres af Mænd som Heyse, Ebers, Dahn, Lindau o. fl., de 
har næppe traadt noget synderligt dybt Spor i Tysklands 
Udvikling, eller givet nye Tanker Udtryk. Det er først 
"den ny Skole, »der forsøger at sætte Problemerne under 
Debat«, og den har faaet sin Vækkelse fra Norden, Rus- 
land og Frankrig. Den er opvokset paa en pessimistisk 
Jordbund og har faaet sin Næring derfra, den udenlandske 
Paavirkning har kun været det fængende Stof, der satte 
"Tønderet i Brand. Men den er ikke selvstændig. Den 

forkynder Realismen, »Viljen til Sandhed« for at tale med 
Schopenhauer, og saa vil: den vise os Mennesket som det 
er. Det er jo den Parole, som gaar igennem hele den 
nyere Literatur. Ja bare den kunde det; men det er des- 
værre en uhyre Illusion, som Realismen her ligger under 
for. Jeg drister mig til at paastaa, at alle disse psyko- 
logiske Skildringer, hvoraf moderne Romaner og Dramaer 
vrimler, for en stor Del er usande. Jeg tror ikke paa 
denne Sjælefotografis Paalidelighed. Lad os en Gang tage 
et Album for os med en Del Portræter i af samme Per- 
son. Jeg har for Spøg vist mine Venner en Del saadanne 
af mig selv fra forskellig Tid, man fandt næppe to, der var 
hinanden lige, endsige da, atmange slet ikke lignede Originalen, 
saa vanskeligt er det at gengive Menneskets Ydre nogen- 
lunde korrekt. Ognu Maleriet. At gengive et Stykke Natur 
paa Lærredet er i sig selv en fysisk Umulighed, alene af 
den Grund, at den Skala af Lysintensiteter, der staar til 
en Malers Raadighed, ikke er tilstrækkelig til at udtrykke 
en Hundrededel af de Kontraster, der møder Øjet ved et 
eneste Blik paa et solbeskinnet Landskab. Og saa skulde 
Digterne kunne give et virkelighedstro Sjælemaleri. De 
skulde kunne eksperimentere med Sjælen, som en Viden- 
skabsmand med Legemet. Ja, hvis det gik saa let, som 
Mesteren Zola praktiserer det, var det ingen Sag. Naar 
han nemlig skal skrive en Roman, gaar han om mellem 
Folk, hører, hvad de siger, og nedskriver det. Naar han 
saa har samlet en tilstrækkelig stor Bunke af saadanne 
Optegnelser, sammenarbejder han med megen Møje en tyk 
Roman deraf. Naturligvis gaar andre Forfattere mindre 
haandgribelig til Værks; men det haandværksmæssige, 
det tekriske spiller dog Hovedrollen. Jeg nævner nogle 
af det unge Tysklands Repræsentanter, først Gerhart 
Hauptmann. Hans »Vor Sonnenuntergang« er Ibsens 
»Gengangere« i forstørret uhyggelig Udgave. Medens man 
sædvanligvis har nok i et Par Laster i et Drama, saa har 

Forf. her samlet omtrent alle, der var at opdrive i Zolas 
Romaner og Ibsens Dramaer, plus dem i Tolstojs »Mørkets 
Magt«, og saa har han sværtet Ansigterne saa grundigt, at 
man næppe véd, om det er virkelige Mennesker eller kun 
Masker. — Hans »Einsame Menschen« fremkom 1891 i 
»Freie Buhne«, der for Resten har Æren af at have faaet ham 
frem i første Række, denne Bog foreligger nu paa dansk. 
Indholdet er temmelig trivielt, og Personskildringen højst 
overfladisk. Johannes Vockerat er af den Slags Folk, der 
driver om uden noget fast Holdepunkt eller Overbevisning. 
Naturligvis er han moderne Fritænker, Darwinist og Viden- 
skabsmand. Han er såa »ensom«, hans skønne Hustru 
elsker ham, men ikke hans Studeren; huns skikkelige 
Forældre ligeledes. Deres Prædiken irriterer ham.  Hu- 
struen keder ham, og Vennen Braun forstaar ham ikke. 
Saa dumper ved et heldigt Tilfælde Frøken Anna Mahr 
ind paa Scenen. Hos hende finder han Forstaaelse og 
en hel Del mere; men naturligvis maa det hele ende med, 
at han tager Livet af sigselv. En andenafde unge, Hermann 
Bahr, efterligner Goncourt, og Firmaet Arno Holz og 
Johannes Schlaf”s Produktioner er af en saa træaglig og 
søvnig Art, at det ganske godt svarer til Forfatternavnene. 
Feliwæ Hollænder's »Magdalene Dornis« og Ola Hanssons 
» Alltagsfrauen«, ere skrevne saa hensynsløst raa mod 
Kvinden, - og dog tager den sidste Forf. Afstand fra 
Naturalismen; men den gamle Adam stikker i ham allige- 
vel, — at det har forskaffet Forf. en Indbydelse fra J. V. 
Widmann, Bern, til at komme ned til Alperne, for dog at 
gøre den Erfaring, at der lever friske, sunde' og stærke 
Kvinder endnu, en lignende Indbydelse kunde de vel ogsaa 
faa fra andre Steder; men muligvis er Risikoen derved 
lovlig stor. Ola Hansson har sagt nogle Ord, der foruden 
at passe paa hele Retningen ogsaa passer paa ham selv: 
»Den almindelige Interesse for disse Produktioner ligger 
deri, at hele Skeletbygningen, Naturalismens Benrad, tegner 

sig saa tydelig under Huden, at man med Lethed og Sik- 
kerhed kan fastslaa, til hvilken Slags Verdensanskuelse de 
tilhører. Den behøver vist ikke at blive nævnet.« — 
Læserne vil maaske tilgive mig, at jeg af og til gaar 
lidt udenfor Teksten. Her kan jeg ikke tilbageholde et 
Par Bemærkninger angaaende Forholdet mellem Natura- 
lister og Pietister, da de fleste, ogsaa de selv gensidigt, 
betragter dem som diamentale Modsætninger. Jeg tror dog 
ingenlunde, de er dette, meget snarere menerjeg, de har Grund- 
princip tilfælles, og det vil jeg forsøge at vise. Det er be- 
kendt, at begge Retninger tog Fart omtrent samtidigt her i 
Landet; sædvanligvis opfattede man den sidste som en 
Reaktion mod den første, og det gør man endnu. Dundren 
og Torden mod Fritænkeriet er ikke det mindst brugte 
Vaaben i Pietismens Arsenal, og dog er dens Betragtning 
af Mennesket ganske ens med Fjendens; thi for dem begge er 
Mennesket kun et Slags levendegjort Aadsel og Verden en 
Mødding med forraadnede Ben, deres fælles Grundprincip er 
den radikale Fornægtelse af det gode og skønne hos Menne- 
sket, deresForkyndelse har væretens. Enjysk Kolportør, der 
varierer Themaet: »Jeg er en arm, skiden Synder«, og en 
moderne Romanforfatter, der afdækker Dyret i Mennesket, 
har omtrentlige Krav paa Opmærksomhed. Resultatet, begge 
Lejre har naaet, er ogsaa væsentligt det samme.  Pietist- 
ernes Prædikener plejer man at kalde vækkende; jeg tror 
snarere, man maa kalde dem sløvende, disse idelige Gen- 
tagelser af Menneskets Fordærvethed og gennemgaaende 
Slethed har virket paa Tilhørernes moralske Sands, saa 
den er bleven afstumpet, og i Bevidstheden om, at hele 
Menneskeheden nu engang er grundfordærvet, har af- 
skyelige Handlinger tabt noget af deres afskrækkende 
Karakter. Paa'den anden Side skal man ikke tro, at 
Realisternes gentagnee Skildringer af det fordærvede Men- 
neske har virket anderledes end slappende paa Moralen; 
" der er noget, Tegnér kalder »Sjælens Rust«, den natura- 

listiske Literatur har sat Rustpletter paa mange, og vel 
ikke saa ganske faa har den taget Ungdomsglæden og 
Livysmodet bort fra, saa de er blevne »trætte Mænd«, 
der som Maupassant helst lukker Fallitboet med en Re- 
volverkugle. — Medens Naturalismen saaledes har hærget de 
øverste Lag i vort Folk og Pietismen de nederste, skal det 
dog nævnes, dem til evig Ære, at der var adskillige Mænd i 
detsamme Folk, der vovede attro paa det gode hos Mennesket, 
og i Kraft af denne Tro brød Vej for Højskolebevægelsen, 
der synes at forynges; medens de andre to ældes. Jeg er 
ikke Grundtvigianer; men jeg tror paa den Idés Sejr, der 
ligger til Grund for Højskolebevægelsen, som Forstaaelse 
af Mennesket; medens baade Naturalisme og Pietisme i sin 
inderste Grund er en Miskendelse og Forvrængelse af det 
og derfor allerede bærer Spiren til Opløsning i sig. Det 
berettigede i Realismen vil Højskolen formaa at optage, 
det karrikaturagtige og skæve, dens enøjede Betragtning 
af Mennesket, maa den bekæmpe; men frem for alt maa 
den vove at tro paa, at den er en Kulturmagt her i 
Landet af første Rang, der ikke behøver at sidde i Krogen, 
naar dominerende Naturalister slaar i Bordet med For- 
dringen om at være den højeste Oplysnings Ihændehavere. 


Om Varemarkedet. 
Af Chr. Faber. 

Vare- og Produktmarkedet har i den forløbne Måned 
været meget rolig, og for ikke få Artiklers vedkommende 
måtte Ihændehaverne give efter i Prisen. Kaffe meget 
fast, finere Kvaliteler meget knappe og højere, hvorimod 
Markedet er rigelig forsynet med simplere Vare. Gul og 

brun Java steg i seneste Dage 8 Øre Pundet, og virkelig 
fine Kvaliteter heraf er næsten ej mere at opdrive. Den 
kommende Rishøst tegner vedvarende til at blive stor, 
omtrent som forrige År. — Sukker. Statistiken er 
gunstig, meget gunstig for denne Artikels vedkommende. 
De officielle Verdensbeholdninger ere ca. 100 Millioner 
Pund mindre end forrige År, lægger man hertil dette Års 
enormt stigende Forbrug, så er Lichts Påstand om et 
Defecit længere hen paa 500 Millioner Pund højst sand- 
synlig, og sker det, vil vi få højere Priser. — Sirup er 
fremme i fine Kvaliteter til meget moderate Priser. Denne 
Artikel burde vist nu — til den gældende lave Told — 
bruges noget mere i Husholdningerne. — Ris fast. Be- 
holdningerne for Øjeblikket meget små. Nye Tilførsler vil 
selvfølgelig give et større Udvalg, men Priserne blive næppe 
synderlig lavere. — Sago. Lille Forråd, senere hen i 
Sommeren synes det, som Artiklen vil komme noget lavere. 
— Kartoffelmel ubestemt og noget lavere. 

Frugter. Valenzia Rosiner i simple Kvaliteter upå- 
agtede, og kan købes til meget billige Priser. Drue Ro- 
siner uforandret. Blommer lidt lavere, særlig mindre 
Kvaliteter fra 85 til 105 Stykker pr. Pund. Korender 
og Mandler upåagtede, og bevæger sig stadig noget nedad. 
Amerikanske Æbler ere billige, mærkelig nok, at man 
ikke i År bruger dem meget mere i Husholdningerne, end 
Tilfældet er. 

Kryderier uforandret. 

Stivelse. Amerikansk Majs Stivelse er atter kommen 
i Handelen til fabelagtig billige Priser. 

Sprit uforandret rolig. Aktieselskabet »Fortuna«s 
nye store Mønster-Brænderi i Hobro er nu færdigt, og be- 
gynder sin Virksomhed i næste Uge. 

Frø gennemgående meget fast og opadgående — kun 
Timothej er flovere og noteres noget lavere. Udlandet 
har nu totalt gjort Skrue med Hensyn til garanlerede 

Analyser; ingen tør, ingen vil risikere det mere. Sagen 
er grumme let forklarlig; thi for med Sikkerhed at kunne 
garantere Sæsonen igennem må der, på et tidligt Tidspunkt, 
stort Lager til, der ofte må købes for dyrt, da Indkøbene 
må gøres i en Periode, hvor Lagrene i al Almindelighed 
ere små, i al Fald mindre velforsynede.  Haussen eller 
Baissen kan ikke operere, og når effektive Varer senere 
hen i Tiden kommer rigeligere frem, er det på et Tidspunkt, 
hvor Analyserne ej kan blive færdige for Salget. — Pris- 
erne går lavere, så trykker Consumen sig, Konkurrencen 
hjælper selvfølgelig med hertil, og ømmer sig ved at give 
en højere Pris for de garanterede Vare, og Enden herpå 
bliver da, at Købmændene enten må tabe eller ingen 
Avance har i Forhold. til den enorme Risiko, baade 
moralsk og økonomisk, som de må løbe. — Jeg skønner 
ikke rettere, end enten må man gå fra det analyserede 
Frø, eller også finde sig i at betale garanterede Vare med 
højere Priser, En lille Tid vil Indkøbsforeningerne måske 
nok endnu kunne gennemføre at købe efter garanterede 
Analyser; men efterhånden som der vanker blodige Klaps 
for Leverandørerne, vil Købmændene mere og mere tvinges 
fra at drive Forretning efter en Recept, der kun i Længden 
bringer Tab og Tusender af Bryderier og Ærgrelser. 
Allerede det, at Udlandet har meldt sig fra Bestillingen 
vil bevirke, at vi næste År vil komme ind i en ny Posi- 
tion med de garanterede Analyser. 

Petroleum rolig. 

Fedt. Amerika venter højere Priser paa Svinefedt 
længere hen i Tiden. 

Kornmarkedet svajer urolig frem og tilbage; men alle 
Kornsorter ere væsentlig lavere, end da Artiklen for ca. 2 
Måneder siden stod på sit højeste. Bliver det nuværende 
Vejr ved med Solskin om Dagen og stærk Frost om 
Natten, vil Spekulationen atter kaste sig over Markedet, og 
Haussen vil da atter vinde Magt til at tvinge Priserne i Vejret. 

Foderstofmarkedet er vedvarende flovt, Priserne dalende 
og Omsætningen uden Betydning. Hvedeklid er 6 å 7 pCt. 
lavere at notere, og selv til reducerede Priser ere Kjøberne 
tilbageholdne. —  Palmekager fastere, men disponible 
Varer mangler tildels. — ÆRapskager. Forretningen slæ- 
bende, Prisen dalende og Omsætningen ringe. — Hampe- 
frøkager og Solsikkekager 1 å 2 Mark lavere fra Rusland. 
— Horfrøkager uforandret fast. — Bomuldsfrøkager 
lavere, og Prisen. er så moderat i Forhold til Værdien på 
andre Foderstoffer, at man må undre sig over, de ikke 
finder mere Anvendelse i Foderblandingen. 

Æg stærk faldende, hvilket altid er et Særkjende for 
denne Årstid, hvor Produktionen er i Tiltagende. Saisonen 
endte med et Krak i picklede Æg. Denne Vare synes 
ikke at have den Betydning som tidligere, og i alle Til- 
fælde maa Prisen betydelig ned, for at Forretningen kan 
ventes rentabel for alle Parter. 

Sølv flovt, noteres ca. 41 Pence. 

Pengemarkedet rigelig, Diskonto omtrent uforandret. 

Fondsmarkedet meget flov. Ængstelse og Spænding 
spores allevegne i Tyskland. Mac Kindley Loven truer og 
er begyndt med at virke, Bismarcks Protektionisme hævner 
sig og spores med tilbagevirkende Kraft. 

Exporten af Industrifrembringelser til Amerika svinder 
mere .og mere ind, Jern- og Kulindustrien ligger på Halen, 
Tusender af Arbejdere gå ledige og råbe på Brød.  For- 
sørgelsesforsikringsanstalter, af hvad Art nævnes kan, for- 
slår ikke mere: man pines i Nuet og tænker kun lidt på 
Garantier for Fremtiden. Tysklands Berlin ryster, som den 
havde Feber, og al den Elendighed forøges kun endyder- 
mere ved, at Kapitalen trækker sig tilbage og al Fore- 
tagelseslyst er dermed lamslået. 

Odense, 27. Februar 1892. 

